
Nu m-am îndoit mai des de sănătatea mea mentală ca în acea 
primă noapte, când femeia-pasăre şi elevii ei au venit să mă salveze 
de la balamuc. Într-acolo mă îndreptam, înghesuit între unchii mei 
cei mătăhăloşi pe bancheta din spate a maşinii părinţilor mei, când 
un zid de copii deosebiți a părut să ţâşnească din imaginaţia mea 
direct pe aleea din faţa noastră, arătând, în lumina puternică a 
farurilor, ca un cor de îngeri. 

Maşina a frânat brusc. Un val de praf a ascuns tot ce era dincolo 
de parbriz. Invocasem oare o nălucă, holograma lor tremurătoare 
născută în adâncurile creierului meu? Orice ipoteză părea mai 
credibilă decât aceea că prietenii mei erau aici, acum. Copiii 
deosebiți aveau darul de a face totul să pară posibil, dar vizitele lor 
erau una dintre puţinele imposibilitati de care încă mai puteam fi 
sigur. 

Fusese alegerea mea să părăsesc Pogonul Dracului. Să mă întorc 
acasă, unde prietenii mei nu mă puteau urma. Sperasem ca, 
revenind, sa pot ţese laolaltă itele razletite ale vieţii mele: obişnuitul 
şi deosebitul, banalul şi extraordinarul. 

O altă imposibilitate. Bunicul meu încercase şi el să-şi coasă 
laolaltă cele două vieţi şi eşuase, reuşind în final să-şi înstrăineze şi 
familia cea deosebită, şi pe cea obişnuită. Refuzând să aleagă o viaţă 
în dauna celeilalte se condamnase să le piardă pe amândouă, aşa 
cum era pe cale să mi se întâmple şi mie. 

Mi-am ridicat privirile şi am desluşit o siluetă ce înainta către noi 
prin praful ce se împrăştia. 

— Cine naiba mai eşti şi tu? a întrebat tata. 

— Alma LeFay Peregrine, comandant temporar al Consiliului 
Ymbrynelor şi directoarea acestor copii deosebiți. Ne-am mai 
întâlnit, deşi nu mă aştept să vă amintiţi. Copii, daţi bună ziua! 

+++ CAPITOLUL UNU ++- 


E ciudat ce poate mintea să digere şi ce refuză să înghită. Tocmai 
supravietuisem celei mai suprarealiste veri imaginabile - 
întorcându-mă în timp în secole de mult trecute, îmblânzind 
monştri invizibili, îndrăgostindu-mă de fosta iubită a bunicului 
meu, încremenită în timp — dar abia acum, în prezentul banal al 
unei suburbii din Florida, în casa în care crescusem, nu-mi venea să- 
mi cred ochilor. 

lată-l pe Enoch tolănit pe canapeaua noastră bej, band Cola dintr- 
o cupă de-a tatei cu emblema echipei de fotbal Tampa Bay 
Buccaneers. lat-o pe Olive descheindu-şi pantofii de plumb şi 
plutind spre tavan, ca să se învârtă agatata de ventilatorul nostru. 
lată-i pe Horace şi Hugh în bucătăria noastră, Horace studiind 
pozele de pe uşa frigiderului, iar Hugh cotrobăind după o gustare. 
Iat-o pe Claire privind cu amândouă gurile căscate monolitul negru 
care era televizorul nostru montat pe perete. lată-l pe Millard sau 
mai bine zis iată revistele decorative ale mamei ridicându-se de pe 
masuta de cafea şi deschizându-se în aer, în timp ce el le răsfoia 
lăsându-şi amprenta picioarelor goale pe covorul nostru. Era o 
contopire a lumilor pe care o visasem de multe ori, dar nu o 
crezusem niciodată posibilă. Însă iată-le: Înainte şi După, ciocnindu- 
se cu forţa unei coliziuni planetare. 

Millard încercase să-mi explice cum era posibil să fie cu toţii aici, 
în condiţii sigure şi fără motive de a se teme. Prăbuşirea buclei, care 
aproape ne ucisese în Pogonul Dracului, le resetase ceasurile 
interioare. Nu înţelegea nici el prea bine de ce, dar ştia că nu-i mai 
păştea pericolul îmbătrânirii subite dacă rămâneau prea mult în 
prezent. Aveau să îmbătrânească zi după zi, aşa ca mine, cu datoria 
lor în ani prescrisă, de parcă nu şi-ar fi petrecut majoritatea 
secolului al XX-lea retrăind la nesfârşit aceeaşi zi însorită. Era în 
mod cert un miracol, o realizare fără precedent în istoria 

deosebitilor, dar felul în care se întâmplase nu mi se părea nici pe 
departe la fel de uimitor ca faptul că erau aici: că lângă mine stătea 
Emma, frumoasa şi puternica Emma, cu degetele împletite cu ale 
mele, cu ochii ei verzi scânteind în timp ce cercetau fascinati 
camera. Emma, la care visasem atât de des în săptămânile lungi şi 
însingurate de la întoarcerea mea acasă. Avea o rochie cenuşie şi 
cuminte, până sub genunchi, pantofi solizi şi fără toc, cu care putea 
fugi la nevoie, şi părul ei blond nisipiu era prins la spate într-o 
coadă de cal. Deceniile în care alţii depinseseră de ea o 
transformaseră într-o fiinţă practică până-n vârful unghiilor, dar 
nici responsabilitatea, nici povara anilor nu reuşiseră să înăbuşe 
scânteierea tinerească ce o lumina pe dinăuntru. Era dură şi blândă, 
dulce şi amară, tânără şi bătrână. Şi multitudinea asta de fațete era 
motivul pentru care o iubeam atât de tare. Sufletul ei era 
nemărginit. 

— Jacob? 

Cu mine vorbea. Am încercat să-i răspund, dar mintea îmi era 
încă împotmolită în nisipurile mişcătoare ale visului. 

Ea mi-a fluturat o mână pe dinaintea ochilor, apoi a pocnit din 
degete şi din degetul ei mare a sărit o scânteie ca dintr-o cremene 
lovită. Am tresărit, venindu-mi în fire. 

— Hei, îmi pare rău, am zis eu. 

— Unde erai? 

— Eu, aaa... 

Am dat din mâini de parcă aş fi înlăturat nişte pânze invizibile de 
păianjen. 

— Mă bucur să va văd, atâta tot. 

Să termin fraza era ca şi cum aş fi încercat să strâng în braţe o 
duzină de baloane. 

Zâmbetul ei nu-i putea masca uşoara îngrijorare. 

— Ştiu cât de ciudat trebuie să ţi se pară că am dat buzna în felul 
ăsta. Sper că nu te-am şocat prea tare. 

— Nu, nu. Ei, poate puţin. 

Am făcut un semn din cap arătând încăperea si pe toți cei din ea. 
Un haos vesel îi însoțea pe prietenii mei oriunde mergeau. 

— Eşti sigură că nu visez toate astea? 

— Eşti sigur că nu le visez eu? 

Mi-a luat cealaltă mână şi mi-a strâns-o. Căldura şi soliditatea ei 
au părut să-i confere lumii concretete. 

— Nu-ţi pot spune de câte ori m-am imaginat vizitând orăşelul 
ăsta de-a lungul anilor. 

O clipă n-am înţeles şi apoi... desigur. Bunicul! Abe locuise aici de 
dinainte să se nască tata. Văzusem adresa lui din Florida pe 
scrisorile păstrate de Emma. Privirea ei hoinărea de parcă s-ar fi 
cufundat în amintiri şi am simţit un junghi neplăcut de gelozie, pe 
care l-am regretat imediat. Trecutul ei îi aparţinea şi avea tot dreptul 
să se simtă năucită de coliziunea lumilor noastre, la fel ca mine. 

Miss Peregrine a năvălit în cameră ca o tornadă. Îşi scosese haina 
de călătorie, dând la iveală o jachetă spectaculoasă de tweed verde, 
asortată cu pantaloni de călărie, ca şi cum de-abia ar fi coborât din 
şa. A traversat camera, aruncând ordine în stânga şi-n dreapta. 

— Olive, coboară de-acolo! Enoch, ia-ti picioarele de pe canapea! 

Mi-a făcut semn cu degetul, indicându-mi bucătăria. 

— Domnule Portman, sunt chestiuni presante care necesită 
atenţia ta. 

Emma m-a luat de braţ şi m-a însoţit, lucru pentru care i-am fost 
recunoscător, căci încăperea parcă tot se mai învârtea puţin cu mine. 
— Deja o ştergeţi să vă dragaliti? a zis Enoch. De-abia am sosit! 

Emma şi-a întins mâna liberă către el, pârlindu-i creştetul. Enoch 
s-a ferit plesnindu-şi cu palmele părul fumegând şi eu am izbucnit 
într-un râs care parcă mi-a mai limpezit puţin mintea. 

Da, prietenii mei erau reali şi erau aici. Şi nu numai atât, dar Miss 
Peregrine spusese că aveau de gând să rămână un timp. Să înveţe 
câte ceva despre lumea modernă. Să îşi ia o vacanţă, un răgaz 
binemeritat după mizeria din Pogonul Dracului, care devenise 
reşedinţa lor provizorie, după ce mândra şi vechea lor casă din 

Cairnholm pierise. Sigur că erau bine-veniti şi n-aveam cuvinte să 
îmi exprim recunoştinţa, dar cum aveau să se aranjeze lucrurile? 
Cum aveam să procedăm cu părinţii şi unchii mei, care în acest 
moment se aflau în garaj, în paza lui Bronwyn? Erau prea multe 
întrebări deodată, aşa că pe moment le-am împins deoparte. 

Miss Peregrine discuta cu Hugh dinaintea frigiderului deschis. 
Păreau dureros de nelalocul lor în bucătăria modernă a părinţilor 
mei, toată numai inox şi muchii dure iar ei ca nişte actori care 
nimeriseră în decorul altui film. Hugh flutura un pachet de batoane 
de brânză ambalate în plastic. 

— Dar aici e numai mâncare ciudată şi eu n-am mai mâncat de 
secole! 

— Hugh, exagerezi! 

— Ba nu. Pe Pogonul Dracului e 1886 şi acolo am luat micul 
dejun. 

Horace a dat buzna din cămară. 

— Am terminat inventarul şi sunt de-a dreptul şocat. O punguta 
de praf de copt, o cutie de sardele în saramură şi o cutie cu biscuiţi 
asortati infestati cu gargarite. Rationalizeaza guvernul mâncarea? E 
război? 

— Mâncăm o mulţime de chestii comandate prin telefon, am zis 
apropiindu-mă de el. Părinţii mei nu prea se omoară cu gătitul. 

— Atunci de ce au bucătăria asta fabuloasă? a întrebat Horace. Oi 
fi eu un artist al gătitului, dar nu pot să prepar ceva din nimic. 

Adevărul era că tata văzuse bucătăria asta într-o revistă de 
decoraţiuni interioare şi decisese că trebuia s-o aibă. Încercase să 
justifice costurile promițând că va învăța să gătească şi apoi va 
organiza nişte dineuri fabuloase pentru familie, dar, la fel ca multe 
alte planuri de-ale sale, şi acesta se fâsâise după numai câteva lecţii 
de gătit. Aşa că acum ai mei aveau o bucătărie extrem de 
costisitoare pe care o foloseau în general ca să decongeleze 
semipreparate şi să încălzească resturile mâncării comandate cu o zi 
în urmă. Însă am preferat să ridic din umeri în loc să explic toate 

astea. 

— Sunt convinsă că n-o să muriti de foame în următoarele cinci 
minute, a zis Miss Peregrine alungându-i pe Hugh şi Horace din 
bucătărie. Şi-acum să trecem la subiect. Domnule Portman, arătai 
cam confuz ceva mai devreme. Te simţi bine? 

— Tot mai bine pe minut ce trece, i-am zis cam stânjenit. 

— Poate suferi de rău de buclă, a zis Miss Peregrine. Cu un efect 
cam întârziat în cazul tău. E ceva absolut firesc pentru călătorii prin 
timp, mai ales pentru cei care-s încă neexperimentați. 

Îmi vorbea peste umăr, în timp ce se deplasa prin bucătărie 
uitându-se în fiecare dulap. 

— De obicei simptomele sunt minore, deşi nu întotdeauna. De 
când suferi de amețeli? 

— Numai de când ati apărut cu toţii aici. Dar mă simt bine, 
serios... 

— Ai cumva ulceratii purulente, aglomerări de monturi sau 
migrene? 

— Nu. 

— Tulburări mentale bruşte? 

— Aaa... nu unele de care să-mi amintesc. 

— Domnule Portman, nu e de glumit cu răul de buclă netratat. 
Unii au murit din pricina asta. Ah, biscuiţi! 

A inhatat o cutie cu biscuiţi dintr-un dulap, şi-a scuturat unul în 
palmă şi şi l-a îndesat în gură. 

— Melci în fecale? a întrebat ea mestecând. 

Mi-am înghiţit un chicotit. 

— Nu. 

— Sarcină spontană? 

Emma a dat îndărăt şocată. 

— Nu vorbiti serios! 

— Din câte ştim noi, nu s-a întâmplat decât o dată, a zis Miss 
Peregrine punând jos biscuiţii şi privindu-mă stăruitor. Subiectul 
era de sex masculin. 

— Nuss gravid! am zis eu putin cam prea tare. 

— Şi să-i mulțumim Domnului pentru asta! a strigat cineva din 
sufragerie. 

Miss Peregrine m-a bătut pe umăr. 

— Se pare că eşti în siguranţă. Deşi ar fi trebuit să te previn. 

— Probabil e mai bine că n-aţi făcut-o, am zis eu. 

M-ar fi făcut paranoic, ca să nu mai spun că, dacă mi-aş fi 
petrecut ultima lună manevrând pe furiş teste de sarcină şi 
căutându-mi melci în fecale, probabil părinţii mei m-ar fi expediat 
deja de mult la azil. 

— Ai dreptate, a zis Miss Peregrine. Acum, înainte să ne relaxăm 
cu toţii, bucurându-ne de compania noastră reciprocă, avem nişte 
afaceri de rezolvat. 

A început să păşească, descriind cercuri strânse între cuptorul 
dublu şi chiuveta de lucru. 

— Problema numărul unu: siguranţă şi securitate. Am verificat 
perimetrul casei. Totul pare liniştit, dar aparențele pot fi înşelătoare. 
E ceva ce ar trebui să ştiu despre vecinii tăi? 

— Ca de exemplu? 

— Trecut infracţional? Tendinţe violente? Colecţii de arme de 
foc? 

Aveam numai doi vecini: pe bătrâna doamnă Melloroos, o 
octogenară în scaunul cu rotile care nu ieşea din casă decât cu 
ajutorul asistentei medicale, şi un cuplu de nemți care-şi petrecea 
majoritatea anului altundeva. Locuinta lor, o ieftinăciune cu ifose in 
stilul Cape Cod, era goală tot timpul, cu excepţia iernii. 

— Doamna Melloroos e cam băgăcioasă, am zis eu. Dar atâta 
timp cât nimeni nu se comportă într-un mod bătător la ochi pe 
peluza din faţa casei ei, nu cred c-o să avem probleme cu ea. 

— S-a notat, a zis Miss Peregrine. Problema numărul doi: ai 
simţit prezenţa vreunui suflet-pustiu de când te-ai întors acasă? 

Am simţit că-mi creşte tensiunea numai la auzul cuvântului, care 
nu-mi mai poposise nici prin minte, nici pe buze în ultimele câteva 

săptămâni. 

— Nu, am zis repede. De ce? Au mai avut loc atacuri? 

— Niciun atac. Nici urmă de ele. Dar tocmai asta mă îngrijorează. 
Acum să vorbim despre familia ta... 

— Nu i-am omorât sau capturat pe toţi pe Pogonul Dracului? am 
întrebat eu, nepregătit să schimb atât de repede subiectul. 


— Nu chiar pe toţi. Un mic efectiv a scăpat după victoria noastră, 
împreună cu nişte strigoi, şi credem că s-au ascuns în America. Şi, 
deşi mă îndoiesc că o să se apropie vreunul de tine — aş zice că şi-au 
învăţat lecţia —, presupun că totuşi pun ei ceva la cale. Un exces de 
precauţie n-are de ce să strice. 

— Îi ingrozesti, Jacob, a zis Emma cu mândrie. 

— Serios? am întrebat eu. 

— După bătaia pe care le-ai tras-o ar fi şi proşti să nu se teamă, a 
răsunat vocea lui Millard din pragul bucătăriei. 

— Persoanele bine-crescute nu trag cu urechea la conversațiile 
particulare, a pufnit indignată Miss Peregrine. 

— Nu trăgeam cu urechea, mi-era foame. Şi ceilalţi m-au trimis să 
vă spun să nu-l acaparati pe Jacob. Am bătut un drum lung ca să-l 
vedem, doar ştiţi. 

— Le-a fost tare dor de Jacob, i-a zis Emma lui Miss Peregrine. 
Aproape la fel de mult cât mi-a fost mie. 

— Poate a venit momentul să li te adresezi, mi-a zis Miss 
Peregrine. Să le ţii un mic discurs de bun venit. Să stabileşti nişte 
reguli de bază. 

— Reguli de bază? Cum ar fi? 

— Domnule Portman, ei sunt elevii mei, dar ne aflăm în oraşul şi 
în vremurile tale. O să am nevoie de ajutorul tău ca să nu intre 
nimeni în belele. 

— Numai nu uita să le dai de mâncare, a zis Emma. 

M-am întors către Miss Peregrine. 

— Ce spuneati mai devreme despre familia mea? 

Nu puteau rămâne la nesfârşit prizonieri în garaj şi ardeam de 

nerăbdare să ştiu cum urma să procedăm în privinţa lor. 

— Nu trebuie să-ți faci griji. Bronwyn are situaţia sub control, a 
zis Miss Peregrine. 

Abia terminase de vorbit, că dinspre garaj s-a auzit o bubuitură 
sonoră care a cutremurat pereţii. Vibratiile au făcut paharele de pe 
un raft să cadă pe podea, spărgându-se. 

— Asta sună ca o situaţie cum nu se poate mai scăpată de sub 
control, a zis Millard. 

Deja o rupseserăm la fugă. 

— Stati unde sunteţi! a strigat Miss Peregrine în direcţia 
sufrageriei. 

Am ieşit în fugă din bucătărie pe coridorul din spate, cu Emma 
pe urmele mele şi cu adrenalina dându-mi aripi. Când am năvălit în 
garaj cu toţii, nu ştiam ce-o să găsesc. Fum? Sânge? Sunase ca o 
explozie. În mod cert nu mă aşteptam să-mi descopăr părinţii şi 
unchii adormiti în maşină, linistiti ca nişte bebeluşi. Partea din spate 
a maşinii făcuse o îndoitură serioasă în uşa coborâtă a garajului, iar 
pe betonul din jur scânteiau cioburile farurilor din spate. Motorul 
era pornit şi mergea în gol. 

Bronwyn stătea în faţa maşinii, ţinând în mâini bara de protecţie 
desprinsă. 

— Vai, îmi pare rău, nu ştiu ce s-a întâmplat! a exclamat ea 
lăsând bara de protecţie să cadă cu un zăngănit puternic. 

Dându-mi seama că trebuia să opresc motorul înainte să ne 
sufocăm cu toţii, m-am desprins de ceilalţi şi am dat fuga către 
portiera şoferului. Era blocată. Sigur că da! Ai mei încercaseră să o 
lase pe Bronwyn pe dinafară. Eram convins că fuseseră ingroziti. 

— Pot eu s-o deschid, a zis Bronwyn. Dă-te la o parte! 

S-a proptit bine pe picioare şi a apucat mânerul portierei cu 
ambele mâini. 

— Ce fa... am dat eu să spun, dar ea deschisese deja portiera cu o 

smucitură zdravănă, scotand-o totodată din balamale. 

Greutatea şi inertia fiind ceea ce sunt, portiera şi-a continuat 
traiectoria, desprinzându-se din mâinile ei şi zburând până în 
partea opusă a încăperii, unde s-a înfipt în peretele din fund. 
Zgomotul rezultat a fost ca o mână care m-ar fi împins îndărăt. 

— O, fir-ar să fie! a zis Bronwyn în tăcerea asurzitoare care a 
urmat. 

Garajul începea să semene cu casele bombardate pe care le 
văzusem în Londra în vremea războiului. 

— Bronwyn! a tipat Emma care încercase să-şi protejeze capul. 
Puteai să fi decapitat pe careva! 

M-am aplecat prin gaura unde fusese portiera şoferului, m-am 
întins peste tatăl meu adormit şi am scos cheile din contact. Mama 
era sprijinită de tata, care sforăia. În spate, unchii mei dormeau 
imbratisati. În ciuda gălăgiei, niciunul nu tresărise măcar. Ştiam o 
singură substanţă care putea cufunda oamenii într-un somn atât de 
adânc: praful Mamei Tarana. Când m-am extras din maşină, am 
văzut-o pe Bronwyn ţinând în mână o punguta cu respectiva 
substanţă şi încercând să explice ce se întâmplase. 

— Bărbatul din spate, spunea ea arătându-l pe unchiul Bobby. L- 
am văzut folosind chestia asta mică... 

A scos din buzunar mobilul unchiului Bobby. 

— Mobilul, am zis eu. 

— Da, aşa, a continuat ea. I l-am confiscat şi atunci toți au luat-o 
razna mai rău ca nişte nevăstuici închise într-un sac, aşa că am făcut 
cum m-a învățat Miss P... 

— Ai folosit praful? a întrebat-o Miss Peregrine. 

— L-am suflat în direcţia lor, dar n-au adormit imediat. Tatăl lui 
Jacob a pornit maşina, dar în loc să meargă înainte a... a... 

Rămasă fără cuvinte, Bronwyn a făcut semn către uşa îndoită a 
garajului. 

Miss Peregrine a bătut-o pe braţ. 

— Da, draga mea, văd. Te-ai descurcat de-a dreptul splendid. 

— Da, ca nuca-n perete, a zis Enoch. 

Ne-am întors şi i-am descoperit pe ceilalţi copii adunaţi pe 
coridor, privindu-ne. 

— V-am spus să staţi locului, a zis Miss Peregrine. 

— După zgomotul ăla? a zis Enoch. 

— Îmi pare rău, Jacob, a zis Bronwyn. Se supăraseră atât de tare 
şi n-am ştiut ce să fac. Nu le-am făcut rău, nu-i aşa? 

— Cred că nu. 

Avusesem şi eu parte de somnul catifelat provocat de praful 
Maicii Tarana şi nu era o modalitate neplăcută de a-ţi petrece câteva 
ore. 

— Pot să văd telefonul unchiului meu? 

Bronwyn mi l-a dat. Ecranul era acoperit de o reţea de crăpături, 
dar încă se mai putea citi. Când s-a aprins, am văzut un şir de 
mesaje de la mătuşa mea: 


Ce se întâmplă? 
Unde eşti? 
Totu-i OK? 


Drept răspuns, unchiul Bobby începuse să scrie SUNĂ LA 
POLIŢIE, după care probabil îşi dăduse seama că putea la fel de 
bine să sune chiar el, însă Bronwyn îi luase telefonul înainte să 
apuce să o facă. Dacă ar fi fost numai cu câteva secunde mai înceată, 
ne-am fi putut pomeni vizitaţi de o echipă SWAT. Mi s-a tăiat 
răsuflarea când mi-am dat seama cât de repede s-ar fi putut 
complica situaţia. „La naiba”, mi-am zis plimbându-mi privirea de 
la peretele distrus al garajului la uşa lui strâmbă. „Deja s-a 
complicat.” 

— Nu-ţi face griji, Jacob, am gestionat eu situaţii chiar mai 
complicate. 

Miss Peregrine dădea ocol maşinii examinând stricăciunile. 

— Familia ta o să doarmă neîntoarsă până dimineaţă şi presupun 

că şi noi ar trebui să facem la fel. 

— Şi pe urmă? am întrebat neliniştit şi începând să transpir. 

Garajul nu avea aer condiţionat şi atmosfera era sufocantă. 

— Când se vor trezi, o să le şterg amintirile recente şi pe unchii 
tăi o să-i trimit acasă. 

— Dar ce-o să... 

— O să le explic că suntem rude îndepărtate din partea tatălui 
tău, sosite din Europa ca să ne reculegem la mormântul lui Abe. Cât 
despre programarea ta la azil, te simţi mai bine şi nu mai ai nevoie 
de îngrijiri psihiatrice. 

— Dar cum rămâne cu... 

— A, o să ne creadă! Obisnuitii sunt foarte uşor de influențat 
după ce li se şterge memoria. Probabil i-aş putea convinge şi că 
suntem vizitatori dintr-o colonie de pe Lună. 

— Miss Peregrine, vă rog să nu mai faceţi asta! 

Ea a zâmbit. 

— Îmi cer scuze! Experienţa de un secol ca directoare te învaţă să 
anticipezi întrebările, de dragul eficienței. Acum haideţi, copii, 
trebuie să discutăm protocolul pentru următoarele câteva zile. 
Avem multe de învăţat despre prezent şi nu e moment mai bun ca 
prezentul ca să ne apucăm de învăţat. 

A început să-i mâne uşurel afară din garaj, in timp ce ei o 
bombardau cu întrebări. 

— Cât putem să stăm aici? a întrebat Olive. 

— Mâine dimineaţă putem să plecăm în explorare? a întrebat 
Claire. 

— Aş vrea să mănânc ceva înainte să pier de pe fata pământului, 
a zis Millard. 

În curând am rămas singur în garaj, unde întârziam în parte 
fiindcă mă simţeam prost la gândul că-mi voi lăsa familia aici peste 
noapte, dar şi pentru că mă neliniştea iminenta ştergere a memoriei 
lor. Miss Peregrine părea încrezătoare, dar era vorba de o curăţire 
mai serioasă decât aceea din Londra, care nu le ştersese decât vreo 

zece minute de amintiri. Dacă nu ştergea suficient sau ştergea prea 
mult? Dacă tata avea să uite tot ce ştia despre păsări şi mama toată 
franceza învățată la liceu? 

I-am privit dormind timp de un minut, cu această nouă greutate 
apăsându-mă tot mai tare. Deodată, m-am simţit inconfortabil de 
adult, în timp ce ai mei — impacati, vulnerabili, salivand un pic — mi 
s-au părut aproape nişte bebeluşi. 

Poate că exista o altă cale. 

Emma şi-a băgat capul pe uşă. 

— Totul e OK? Cred că băieţii o să se revolte dacă cina nu-şi face 
apariţia în curând. 

— Nu eram sigur că fac bine lăsându-i aici, am zis eu indicându-i 
cu bărbia pe ai mei. 

— Nu pleacă nicăieri si nu trebuie paziti. Cu doza pe care au 
primit-o o să doarmă buştean până pe la jumătatea zilei de mâine. 

— Ştiu. Numai că... mă simt cam prost. 

— N-ai de ce, a zis ea desprinzându-se din prag şi oprindu-se 
lângă mine. Nu e vina ta. Nu-i deloc vina ta. 

Am incuviintat. 

— Mi se pare cam tragic, aia e. 

— Ce anume? 

— Că fiul lui Abe Portman nu va şti niciodată ce tip deosebit era 
tatăl lui. 

Emma m-a luat de brat şi şi l-a petrecut pe după umeri. 

— Cred că e de o sută de ori mai tragic că nu va şti niciodată ce 
tip special e fiul lui. 

Tocmai mă întindeam s-o sărut când telefonul unchiului meu mi- 
a vibrat în buzunar. Am tresărit amândoi. Când l-am scos, am văzut 
un nou mesaj de la mătuşa. 

L-ai internat pe diliul de J la tacaniti? 

— Ce e? a întrebat Emma. 

— Nimic important. 

Am vârât telefonul la loc în buzunar şi m-am răsucit către uşă. 

Deodată nu mi se mai părea o idee chiar atât de proastă să-mi las 
rudele în maşină peste noapte. 

— Hai să vedem cum facem cu cina. 

— Eşti sigur? a întrebat Emma. 

— Foarte. 

Am stins lumina şi am ieşit amândoi. 

Am propus să comandăm pizza de la o firmă care făcea livrări la 
ore târzii. Numai câţiva dintre copii ştiau ce e aia pizza, iar livrarea 
la domiciliu era un concept complet străin pentru ei. 

— O prepară în altă parte şi ţi-o aduc acasă?! a zis Horace ca şi 
cum ideea ar fi fost oarecum scandaloasă. 

— Pizza... asta e bucătărie tradițională din Florida? a întrebat 
Bronwyn. 

— Nu chiar, am răspuns eu. Dar crede-mă c-o să-ţi placă. 

Am făcut o comandă uriaşă şi ne-am aşezat pe canapele şi fotolii 
în sufragerie în aşteptarea ei. Miss Peregrine mi-a şoptit la ureche: 
„Cred că e momentul să ţii cuvântarea aia.” Apoi, fără să aştepte 
răspunsul meu, şi-a dres glasul şi a anunţat că aveam ceva de spus. 
Aşa că m-am ridicat în picioare cam jenat şi m-am apucat să 
improvizez. 

— Mă bucur că sunteţi cu toţii aici. Nu sunt sigur dacă ştiţi, dar 
locul unde voiau să mă ducă ai mei în seara asta nu era unul bun. 
Adică... ar putea fi bun pentru unele persoane, ştiţi, care au 
probleme de-adevăratelea, dar... pe scurt, ideea-i că mi-ati salvat 
curul. 

Miss Peregrine s-a încruntat. 

— Tu ne-ai salvat... dosurile, a zis Bronwyn aruncându-i o privire 
directoarei. Noi n-am făcut decât să-ţi întoarcem favoarea. 

— Ei, vă mulţumesc. Când aţi sosit cu toţii am crezut că visez. 
Încă de când ne-am cunoscut, am tot visat că o să veniţi să mă 
vizitaţi. Aşa că la început mi-a fost greu să cred că se întâmpla cu 

adevărat. În fine, ideea e că sunteţi aici şi sper să vă fac să vă simtiti 
la fel de bine-veniti cum m-ati făcut voi când am venit să locuiesc în 
bucla voastră. 

Am bâţâit din cap şi mi-am mutat ochii în podea, cuprins de o 
stânjeneală subită. 

— Pe scurt, ideea e că mă bucur că sunteţi aici, vă iubesc şi cu 
asta am încheiat discursul. 

— Şi noi te iubim! a exclamat Claire sărind de pe scaun şi dând 
fuga să mă imbratiseze. 

Apoi i s-au alăturat Olive şi Bronwyn şi în curând aproape toţi 
mă imbratisau mai-mai să mă lase fără suflare. 

— Ne pare aşa de bine că suntem aici, a zis Claire. 

— Şi nu pe Pogonul Dracului, a adăugat Horace. 

— O să ne distrăm aşa de bine! a cântat Olive. 

— Ne pare rău că ţi-am stricat o parte din casă, a zis Bronwyn. 

— Cum adică „noi”? a întrebat-o Enoch. 

— Nu pot să respir, am gâfâit eu. Mă imbratisati prea strâns. 

Grupul din jurul meu s-a depărtat cât să-mi permită să răsuflu. 
Apoi Hugh s-a strecurat prin spărtură şi mi-a tras un ghiont în 
piept. 

— Ştii că nu suntem chiar toţi aici, nu? 

O albină solitară zbura agitată în cerc în jurul lui. Ceilalţi s-au 
retras, lăsând un spaţiu gol pentru Hugh şi albina lui. 

— Ai zis că eşti bucuros că suntem cu toţii aici. Ei, nu suntem toți. 

Mi-a trebuit un moment ca să-mi dau seama la cine se referea şi 
apoi mi s-a făcut ruşine. 

— Îmi pare rău, Hugh! Nu voiam s-o las pe Fiona pe dinafară. 

El şi-a coborât privirile către şosetele lui pufoase, în dungi. 

— Uneori am sentimentul că a uitat-o toată lumea în afară de 
mine. 

Buza de jos a prins să-i tremure şi şi-a încleştat pumnii ca să se 
stăpânească. 

— N-a murit, să ştii! 

— Sper că ai dreptate. 

El mi-a înfruntat privirea sfidător. 

— N-a murit. 

— Bine. N-a murit. 

— Chiar mi-e dor de ea, Jacob! 

— Tuturor ne e dor de ea, am zis eu. Nu am vrut s-o las pe 
dinafară şi n-am uitat-o. 

— Iti accept scuzele, a zis Hugh şi apoi şi-a şters lacrimile, s-a 
răsucit pe călcâie şi a ieşit din încăpere. 

— Daca-ti vine să crezi, ăsta a fost un progres, a zis Millard dupa 
o clipă de tăcere. 

— Cu noi de-abia vorbeşte, a zis Emma. E furios şi refuză să 
accepte adevărul. 

— Nu credeţi că e posibil ca Fiona să fie în viaţă pe undeva? am 
întrebat. 

— Aş zice că e extrem de improbabil, a spus Millard. 

Miss Peregrine a tresărit şi a dus un deget la buze — traversase 
camera până lângă noi — şi, înconjurându-ne cu un brat, ne-a tras 
conspirativ mai aproape. 

— Am trimis de veste către fiecare buclă şi comunitate de 
deosebiți cu care avem legături, a zis ea încet. Am distribuit 
comunicate, buletine, fotografii, descrieri amănunțite. l-am trimis 
chiar şi pe porumbeii cercetaşi ai lui Miss Wren să scotocească 
pădurile după Fiona. Deocamdată nimic. 

Millard a oftat. 

— Dacă biata de ea ar mai fi fost în viaţă nu ne-ar fi dat de urmă 
până acum? Nu suntem aşa de greu de găsit. 

— Cred că da, am zis eu. Dar a încercat cineva să-i caute, aa... 

— Cadavrul? a întrebat Millard. 

— Millard, te rog frumos! a exclamat directoarea. 

— Am fost nedelicat? Ar fi trebuit să folosesc un termen mai 
putin precis? 

— Taci pur şi simplu, a şuierat Miss Peregrine. 

Millard nu era lipsit de sentimente: pur şi simplu uita să ţină cont 
de ale altora. 

— Căderea care probabil a ucis-o pe Fiona a avut loc în bucla- 
menajerie a lui Miss Wren, care de atunci s-a prăbuşit. Dacă trupul 
ei e acolo, nu mai poate fi recuperat. 

— M-am întrebat dacă n-ar trebui să organizez o ceremonie 
funerară, a spus Miss Peregrine. Dar nici măcar nu pot să deschid 
subiectul fără să-i provoc lui Hugh o depresie adâncă. Mă tem că 
dacă fortam nota... 

— Nici măcar nu vrea să adopte alte albine, a zis Millard. Spune 
că nu le-ar putea iubi la fel de mult fiindcă n-au cunoscut-o pe 
Fiona, aşa că nu o mai păstrează decât pe aceea unică, şi ea a ajuns 
deja la o vârstă respectabilă. 

— Poate o schimbare de peisaj i-ar face bine, am zis eu. 

Chiar atunci cineva a sunat la uşă. Nici că se putea moment mai 
potrivit, căci în cameră atmosfera devenea tot mai sumbră de la o 
clipă la alta. 

Claire şi Bronwyn au încercat să mă urmeze pe hol, dar Miss 
Peregrine s-a răstit la ele: 

— Nu! Nu sunteţi încă pregătite să stati de vorbă cu obisnuitii. 

Eu unul nu credeam că a-l întâlni pe băiatul cu pizza era cine ştie 
ce risc... asta până când am deschis uşa şi am văzut un puşti pe care- 
l ştiam de la şcoală, ţinând în echilibru un teanc de cutii de pizza. 

— Noăşpatru şi şaizeci, a mormăit el şi apoi m-a recunoscut cu o 
tresărire. O, fir-ar! Portman? 

— Bună, Justin! 

ÎI chema Justin Pamperton, deşi toată lumea îi zicea Pamperşi. 
Era unul dintre skaterii drogati care îşi făceau veacul prin parcarea 
exterioară a şcolii. 

— Arati bine, a zis el. Eşti, cum să zic, mai bine acuma? 

— Cum aşa? l-am întrebat, nedorindu-mi de fapt să ştiu ce voia 
să spună şi numărându-i banii cât mai repede cu putință. (Ceva mai 
devreme dădusem iama în sertarul cu ciorapi al părinţilor mei, 

unde aveau întotdeauna o rezervă de vreo două-trei sute de dolari.) 

— Păi se zice căăă, cum să zic, te-ai cam dilit. Nu te supăra că ţi-o 
Zic. 

— Aaa, nu, am zis eu. Sunt OK. 

— Splendid, a zis el, dând din cap ca o jucărie cu arc. Pentru ca 
eu auzisem că... 

S-a oprit la jumătatea frazei. Cineva dinăuntru râdea. 

— Tipule, dai o petrecere? 

I-am luat pizzele şi i-am îndesat banii în mână. 

— Ceva de genu'. Păstrează restul! 

— Cu feteee?! 

A încercat să tragă cu ochiul înăuntru, dar m-am mişcat ca să-i 
blochez vederea. 

— les din tură într-o oră. Pot să iau nişte beri... 

Niciodată nu-mi mai dorisem atât de tare să dispară cineva din 
faţa mea. 

— Scuze, dar e o chestie privată. 

A părut impresionat. 

— Eşti tare, gagiule! 

A ridicat mâna să batem cuba şi apoi şi-a dat seama că eu nu 
puteam din pricina pizzelor, aşa că a strâns pumnul şi l-a agitat prin 
aer. 

— Ne vedem într-o săptămână, Portman! 

— Într-o săptămână? 

— La şcoală, gagiule! Tu de pe ce planetă ai picat? 

A străbătut în fugă distanţa către berlina lui cu motorul pornit, 
clătinând din cap şi râzând de unul singur. 

Conversatia a încetat brusc când am împărțit pizza şi vreme de 
trei minute nu s-au mai auzit decât plescăituri din buze şi câte un 
geamăt ocazional de satisfacţie. Acalmia mi-a permis să repet în 
minte cuvintele lui Justin. Şcoala începea într-o săptămână şi eu 

uitasem cu totul de asta. Înainte ca părinţii mei să decidă că-s dus cu 
capul şi să încerce să mă interneze, mă hotărâsem să revin la şcoală. 
Plănuisem să stau acasă până la absolvire şi apoi s-o şterg la 
Londra, ca să fiu cu Emma şi cu prietenii mei. Dar acum prietenii pe 
care îi crezusem atât de departe şi lumea pe care o crezusem atât de 
inaccesibilă îmi aterizaseră în prag şi într-o noapte totul se 
schimbase. Prietenii mei erau liberi să colinde oriunde (şi oricând) 
voiau. Chiar mă puteam imagina îndurând zi de zi cursuri 
interminabile, pauze de prânz şi întruniri obligatorii când mă 
aşteptau toate astea? 

Poate că nu, dar era prea complicat ca să găsesc o soluţie în acea 
clipă, cu pizza în poală şi încă năucit la gândul atâtor posibilităţi. 
Şcoala nu începea decât peste o săptămână. Aveam timp. Acum nu 
îmi doream decât să mănânc şi să mă bucur de tovărăşia prietenilor 
mei. 

— Asta-i cea mai bună mâncare din lume! a proclamat Claire cu 
gura plină de brânză topită. O să mănânc numai de-asta în fiecare 
seară. 

— Numai dacă vrei să n-apuci săptămâna viitoare, a zis Horace 
culegând măslinele de pe felia lui cu precizie metodică. Chestia asta 
are mai mult sodiu în ea decât Marea Moartă. 

— Te temi c-o să te îngraşi? a râs Enoch. Horace Grasul. Mi-ar 
plăcea să văd una ca asta. 

— Mă tem să nu ajung un umflat, a zis Horace. Îmbrăcămintea 
mea e croită pe măsură, nu ca sacii ăia de făină pe care-i numesti tu 
haine. 

Enoch şi-a contemplat veşmintele: o cămaşă gri fără guler pe sub 
o vestă neagră, pantalonii negri zdrentarosi şi pantofii de piele 
naturală care îşi pierduseră de mult luciul. 

— Am căpătat hainele astea din Pahriss, a zis el cu un accent 
franțuzesc forţat. De la un domn la modă care nu mai avea nevoie 
de ele. 

— De la un domn mort, a zis Claire strambandu-se scârbită. 

— Saloanele mortuare sunt cele mai bune buticuri de haine la 
mâna a doua din lume, a zis Enoch luând o muscatura zdravănă de 
pizza. Numai că trebuie să iei hainele înainte ca ocupantul lor să 
înceapă să prezinte scurgeri. 

— Şi uite-aşa mi s-a dus naibii pofta de mâncare, a zis Horace 
trântindu-şi farfuria pe masuta pentru cafea. 

— la aia şi termin-o! l-a mustrat Miss Peregrine. Nu irosim 
mâncarea! 

Horace a oftat şi şi-a luat din nou farfuria. 

— Câteodată îl invidiez pe Nullings. Ar putea să pună şi o sută 
de kile pe el că n-ar observa nimeni. 

— Dacă vrei să ştii, sunt o persoană suplă, a zis Millard scoțând 
un sunet care putea fi numai cel al mâinilor lui plesnindu-i stomacul 
gol. Hai să pipăi dacă nu mă crezi. 

— Nu, mulţumesc. 

— În numele Păsării, pune-ti hainele, Millard! a zis Miss 
Peregrine. Ce ţi-am zis eu despre nuditatea inutilă? 

— Ce contează, din moment ce nu mă vede nimeni? a replicat 
Millard. 

— E de prost gust. 

— Dar e cald aici! 

— Acum, domnule Nullings! 

Millard s-a ridicat de pe canapea, bombănind în drum spre ieşire 
ceva despre „puritani”, şi a revenit peste un minut cu un prosop 
înfăşurat lejer în jurul mijlocului. Dar Miss Peregrine nu a fost de 
acord nici cu asta şi l-a trimis din nou să se schimbe. Când a revenit 
a doua oară, era înfofolit în haine luate din şifonierul meu: bocanci 
de alpinist, pantaloni de lână, un fular, o pălărie şi manusi. 

— Millard, o să mori de cald! a zis Bronwyn. 

— Măcar nimeni nu va fi silit să îşi imagineze cum arăt în starea 
mea naturală, a zis el, ceea ce a avut efectul dorit de a o enerva pe 
Miss Peregrine. 

Aceasta a anunţat că venise timpul să verifice din nou dacă 

suntem în siguranţă şi a ieşit din cameră. 

Râsul pe care multi dintre noi şi-l retinusera a izbucnit. 

— Ai văzut ce fata a făcut? a zis Enoch. Îi venea să te omoare, 
Nullings! 

Dinamica relaţiilor dintre copii şi Miss Peregrine se schimbase 
întru câtva. Acum păreau mai degrabă nişte adolescenţi, unii 
autentici, pe care stilul ei autoritar începea să-i irite. 

— Sunteţi nepoliticoşi cu toţii! Terminati imediat! a zis Claire. 

Ei, uite că nu pe toţi îi irita. 

— Nu ţi se pare obositor să ti se tina lecţii despre orice flecustet? 
a întrebat-o Millard. 

— Flecuşteţ! a zis Enoch izbucnind din nou în râs. Millard are 
un... au! 

Claire îl muscase de umăr cu gura de la ceafă şi, în timp ce Enoch 
îşi masa locul, ea a zis: 

— Nu, nu mi se pare obositor. Şi chiar e ciudat să umbli gol fără 
niciun motiv când eşti în companie mixtă. 

— Ah, prostii! a zis Millard. Mai deranjează asta pe cineva? 

Toate fetele au ridicat mâna. 

Millard a oftat. 

— Bine, bine. O să am grijă să fiu îmbrăcat tot timpul, ca să nu fie 
careva deranjat de aspectele biologice elementare. 


290 


Am vorbit ca nişte mori stricate. Erau multe cu care trebuia să ne 
punem la curent. Regăsiserăm cu atâta uşurinţă vechea noastră 
familiaritate, încât ai fi zis că fuseserăm despărțiți doar câteva zile, 
şi nu aproape şase săptămâni. În timpul ăsta se întâmplaseră multe, 
sau cel puţin lor li se întâmplaseră multe, deşi eu primisem doar 
informări ocazionale în scrisorile trimise de Emma. Mi-au descris cu 
rândul aventurile de care avuseseră parte explorând locuri 
deosebite cu ajutorul Pambucliconului, deşi numai buclele 
temporale deja cercetate şi declarate sigure de către ymbryne, 

pentru că nu se ştia cu certitudine ce se ascundea dincolo de fiecare 
uşă a Panbucliconului. 

Vizitaseră o buclă din Mongolia antică şi urmăriseră un păstor 
deosebit vorbind limba oilor şi conducându-şi turma fără toiag, şi 
fără câine, doar cu vocea lui. Preferata lui Olive fusese o excursie 
într-o buclă din Munţii Atlas, aflaţi în nordul Africii, unde exista un 
orăşel mic ai cărui locuitori deosebiți pluteau cu toţii la fel ca ea. 
Întinseseră plase în toată aşezarea, pentru ca oamenii să-şi poată 
vedea de treburile zilnice fără să poarte greutăţi, şi săreau dintr-un 
loc într-altul ca nişte acrobati în gravitație zero. În jungla 
amazoniană exista o buclă care devenise şi ea un loc popular pentru 
vizitatori: un oraş fantastic făcut din copaci, ale căror rădăcini şi 
ramuri se înnodau laolaltă formând drumuri, poduri şi case. 
Deosebiţii care-l locuiau puteau manipula plantele cam cum făcea 
Fiona, lucru care pe Hugh îl tulburase atât de tare încât, copleşit, 
părăsise aproape imediat bucla, revenind pe Pogonul Dracului. 

— Era cald şi insectele erau ceva de groază, dar localnicii au fost 
nemaipomenit de drăguţi şi ne-au arătat cum să preparăm nişte 
medicamente fabuloase din plante, a zis Millard. 

— Şi pescuiesc cu ajutorul unei otrăvi speciale care amorteste 
peştii, dar nu-i ucide, aşa că îi pot scoate din apă numai pe aceia pe 
care-i vor, a zis Emma. Genial! 

— Am mai călătorit şi prin alte locuri, a zis Bronwyn. Em, arată-i 
lui Jacob pozele tale! 

Emma a sărit de pe canapea, de lângă mine, şi a dat fuga să le ia 
din bagaje. A revenit câteva minute mai târziu cu fotografiile în 
mână şi ne-am adunat în jurul strălucirii unei lămpi cu picior ca să 
le privim. 

— Abia de curând m-am apucat de fotografie şi nu ştiu dacă-i 
bine ce fac... 

— Nu mai fi aşa modestă, i-am zis eu. Mi-ai trimis nişte fotografii 
odată cu scrisorile şi erau super. 

— Opa, am uitat de ele! 

Emma nu era genul care să se dea mare, dar nici nu se temea să 
se laude cu lucrurile pe care le făcea bine. Nesiguranta ei cu privire 
la fotografii demonstra că avea standarde înalte şi aspira să le 
atingă. Din fericire pentru noi doi — eu fiind complet incapabil să mă 
prefac entuziast atunci când nu sunt — era un talent înnăscut. Dar, 
deşi compoziţia şi expunerea şi toate celelalte erau foarte reuşite (nu 
c-aş fi vreun expert), subiectele erau cele care le făceau interesante... 
şi teribile. 

Prima fotografie infatisa o duzină de persoane din epoca 
victoriană care pozau relaxate ca la un picnic pe acoperişurile 
nefiresc de înclinate ale unor case ce păreau să fi fost strivite de un 
uriaş furios. 

— Un cutremur în Chile, a explicat Emma. Developate pe hârtie 
nearhivabilă care din păcate a îmbătrânit urât după ce am părăsit 
Pogonul Dracului. 

A trecut la următoarea poză: un tren care sărise de pe şine şi se 
răsturnase pe o parte. Nişte copii — unii deosebiți presupun — 
stăteau în picioare sau aşezaţi în jurul lui, zâmbind de parcă s-ar fi 
distrat de minune. 

— Un dezastru feroviar, a zis Millard. Trenul transporta nu ştiu 
ce substanţă volatilă şi la câteva minute după ce a fost făcută 
fotografia asta ne-am retras la o distanţă sigură şi l-am privit cum ia 
foc şi explodează. Un spectacol uimitor! 

— Care a fost motivul acestor călătorii? am întrebat. Nu par la fel 
de plăcute ca vizitele într-o buclă mişto din Amazonia. 

— L-am ajutat pe Sharon, a răspuns Millard. fl mai tii minte, nu? 
Luntraşul înalt înfăşurat în mantie de pe Pogonul Dracului? Care 
era prieten cu şobolanii? 

— Cum l-aş putea uita? 

— Lucra la o versiune nouă şi îmbunătăţită a Pachetului Turistic 
Foamete şi Flăcări cu ajutorul buclelor Panbucliconului şi ne-a rugat 
să testăm o versiune de probă. Pe lângă cutremurul din Chile şi 
dezastrul feroviar mai era un oraş din Portugalia unde ploua cu 

sânge. 

— Pe bune? am întrebat eu. 

— La aia nu m-am dus, a zis Emma. 

— Şi bine-ai făcut, a zis Horace. Hainele noastre s-au murdărit 
atât de tare, că au devenit de nepurtat. 

— Ei, se pare că v-aţi distrat mult mai bine ca mine, am zis. De 
când v-am văzut ultima oară, nu cred c-am ieşit din casă decât de 
vreo şase ori. 

— Sper că asta o să se schimbe, a zis Bronwyn. Mereu am vrut să 
văd America, mai ales pe cea din ziua de azi. New Yorkul e foarte 
departe? 

— Mă tem că da, am zis eu. 

— O! a exclamat ea cufundându-se în pernele canapelei. 

— Eu aş vrea să vizitez Muncie din Indiana, a zis Olive. Ghidul 
spune că n-ai trăit cu adevărat până nu ai fost în Muncie. 

— Ce ghid? 

— Planeta Deosebitilor: America de Nord, a zis Olive ridicând o 
carte cu o copertă verde hărtănită. E un ghid de călătorie pentru 
deosebiți. Muncie a primit titlul de Cel Mai Obişnuit Oraş din 
America timp de şase ani la rând. Complet oarecare în toate 
privintele. 

— Cartea aia e teribil de depasita, a zis Millard. Cel mai probabil 
e complet inutila. 

Olive nu l-a băgat în seamă. 

— Se pare că acolo nu s-a întâmplat niciodată nimic neobişnuit 
sau ieşit din comun. Absolut niciodată. 

— Nu tuturor ni se pare ca obisnuitii sunt aşa interesanti cum îi 
crezi tu, a zis Horace. Şi oricum sunt convins că e plin de turişti 
deosebiti. 

Olive, care nu purta pantofii ei de plumb, a plutit peste masuta 
de cafea şi peste canapea şi a lăsat cartea să-mi cadă în poală. Era 
deschisă la o pagină care descria unica unitate de cazare pentru 
deosebiți din apropierea lui Muncie, un loc numit Gura Clovnului, 
într-o buclă de la periferia aşezării. După cum o anunţa şi numele, 
părea să fie o cameră în interiorul unui cap uriaş de ghips. 

M-am înfiorat uşor şi am lăsat cartea să se închidă. 

— Nu trebuie să mergem tocmai până în Indiana ca să găsim 
locuri complet oarecare, am zis eu. Avem o mulţime şi aici, în 
Englewood, pe cuvântul meu. 

— Voi puteţi face ce vreţi, a zis Enoch. Unicul meu plan pentru 
săptămânile următoare e să dorm până la prânz şi să îmi îngrop 

degetele de la picioare în nisip cald. 

— Asta chiar sună plăcut, a zis Emma. E vreo plajă prin 
apropiere? 

— Chiar peste drum. 

Ochii Emmei s-au luminat. 

— Nu pot să sufăr plajele! a zis Olive. Nu pot să-mi scot niciodată 
idiotii ăştia de pantofi de metal şi asta-mi taie tot cheful. 

— Am putea să te legăm de o stâncă la marginea apei, a propus 
Claire. 

— Sună magic de-a dreptul! a mârâit Olive, apoi mi-a luat Planeta 
Deosebirilor din poală şi s-a retras plutind într-un colţ. O să iau un 
tren până în Muncie şi la naiba cu voi toţi! 

— Ba n-o să faci aşa ceva! a zis Miss Peregrine intrând in 
încăpere. 

M-am întrebat dacă nu cumva stătuse pe hol trăgând cu urechea 
la ce vorbeam noi în loc să facă o nouă verificare a casei. 

— Voi, copii, ati câştigat dreptul la puţină odihnă, aşa e, dar 
avem răspunderi şi nu putem să ne petrecem următoarele 
săptămâni lenevind. 

— Ce?! a protestat Enoch. Îmi amintesc clar când aţi zis că 
suntem în vacanţă. 

— O vacanţă de lucru. Nu ne putem permite să irosim 
oportunităţile educaţionale pe care ni le oferă prezenţa noastră aici. 

La auzul cuvântului „educaţionale“, gemete exasperate s-au 
înălţat de peste tot. 

— Nu facem şi aşa destule lecţii? a scâncit Olive. Simt c-o să-mi 
crape creierul. 

Miss Peregrine i-a aruncat lui Olive o privire severă şi a înaintat 
cu paşi fermi până în centrul camerei. 

— Nu vreau să mai aud vreo plângere! a zis ea. Noua şi 
extraordinara libertate de mişcare pe care ati dobândit-o vă face 
nepretuiti pentru efortul de reconstrucţie. Cu pregătirea necesară ati 
putea într-o buna zi să deveniți ambasadori ai altor deosebiți. 
Exploratori ai unor noi bucle şi teritorii. Planificatori şi cartografi, 
lideri şi constructori, la fel de importanţi în refacerea lumii noastre 
cum aţi fost în înfrângerea strigoilor. Nu vă doriţi asta? 

— Sigur că da, a zis Emma. Dar de ce ne împiedică asta să ne 
luăm o vacanţă? 

— Înainte să deveniți oricare dintre cele de mai sus, trebuie să 
învăţaţi să navigati prin această lume. Prin prezent. Prin America. 
Trebuie să deprindeti limba şi obiceiurile, devenind in cele din 
urmă capabili să treceţi drept obişnuiţi. Dacă nu puteţi, veţi fi un 
pericol pentru voi înşivă şi pentru noi toți. 

— Deci vreţi... ce anume? a întrebat Horace. Să luăm lecţii de 
normalitate? 

— Da. Cât sunteţi aici vreau să învăţaţi tot ce se poate, nu numai 
să va coaceti creierele la soare. Şi, din întâmplare, cunosc exact 
profesorul potrivit. 

Miss Peregrine s-a întors şi mi-a zâmbit. 

— Domnule Portman, vrei să accepti postul? 

— Eu? Nu-s tocmai expert în ce-i normal şi ce nu. E unul dintre 
motivele pentru care mă simt acasă printre voi. 

— Miss P are dreptate, a zis Emma. Eşti profesorul perfect. Ţi-ai 
trăit toată viaţa aici. Ai crescut crezând că eşti un ins obişnuit, chiar 
dacă eşti unul dintre noi. 

— Ei, plănuiam să-mi petrec următoarele câteva săptămâni într-o 
cameră capitonată, dar, având în vedere că nu mai e cazul, 
presupun că vă pot învăţa câte ceva, am zis eu. 

— Lecţii de normalitate! a exclamat Olive. Vai, ce amuzant sună! 

— Sunt multe de învăţat, am zis eu. De unde să încep? 

— De dimineaţă, a zis Miss Peregrine. Se face târziu şi ar trebui 
să ne găsim fiecare câte un culcuş. 

Avea dreptate: era aproape miezul nopții şi prietenii mei îşi 
începuseră ziua pe Pogonul Dracului cu douăzeci şi trei de ore (şi 
vreo sută treizeci şi ceva de ani) mai devreme. Eram epuizați cu 
toţii. Le-am găsit tuturor unde să doarmă: în camerele de oaspeţi, 
tolaniti pe canapele sau, în cazul lui Enoch, într-un cuib de pături in 
debara, căci el prefera să doarmă pe întuneric în chestii care 
aduceau a cuibare. l-am oferit lui Miss Peregrine patul părinţilor 
mei, care oricum nu aveau să-l folosească, dar m-a refuzat. 

— Apreciez oferta, dar mai bine să-l împartă Bronwyn şi miss 
Bloom. Eu o să veghez în noaptea asta. 

Mi-a aruncat o privire ştiutoare, care spunea limpede: „Şi nu 
numai casa” şi am avut nevoie de un efort de voinţă să nu-mi dau 
ochii peste cap. Am fost cât pe ce să-i zic: „Nu trebuie să vă faceţi 
griji, eu şi Emma nu vrem să grăbim lucrurile.” Dar nu era treaba ei. 
Eram atât de enervat, încât, în momentul în care s-a dus să le bage 
în pat pe Olive şi Claire, am găsit-o pe Emma şi am întrebat-o: 

— Vrei să-mi vezi camera? 

— Sigur că da, mi-a răspuns ea şi ne-am furişat pe coridor şi în 
susul scărilor. 

Vocea lui Miss Peregrine urca până la noi dintr-unul din 
dormitoarele pentru oaspeţi, intonând un cântec de leagăn trist şi 
dulce. Era lung şi sumbru, ca toate cântecele de leagăn ale 
deosebitilor — o poveste despre o fată ai cărei prieteni erau cu toţii 
fantome —, ceea ce însemna că aveam la dispoziţie câteva minute 
până când Miss P avea să pornească în căutarea Emmei. 

— Camera mea-i cam vraişte, am prevenit-o. 

— Am dormit într-un dormitor cu două duzini de fete, a zis ea. 
Nu mă mai poate şoca nimic. 

Am urcat scările până la uşa dormitorului meu. Am aprins 

lumina şi Emma a rămas cu gura căscată. 

— Ce-s toate chestiile astea? 

— Aaa, mda! am zis eu, întrebându-mă dacă nu cumva făcusem 
o greşeală. 

Să îi explic ce erau chestiile din camera mea avea să dureze un 
timp pe care altminteri l-am fi putut petrece drăgălindu-ne. 

Eu nu aveam lucruri. Aveam colecţii. Şi aveam o mulţime, 
răspândite pe rafturi de jur împrejurul camerei. Nu m-aş fi numit 
obsedat — nu eram genul care strânge toate ciurucurile —, dar 
colecţiile de tot felul fuseseră una dintre metodele de a-mi ocupa 
singurătatea când eram copil. Când cel mai bun prieten al tău îţi 
este bunicul de şaptezeci şi cinci de ani, îţi petreci mult timp făcând 
ce fac bunicii şi pentru noi asta însemna să mergem în fiecare 
sâmbătă dimineaţă la vânzările de vechituri. (O fi fost bunicul 
Portman un erou de război, un deosebit şi un vânător periculos de 
strigoi, dar puţine lucruri îl încântau mai mult ca o tocmeală 
reuşită.) 

La fiecare vânzare aveam voie să aleg un obiect care costa mai 
putin de cincizeci de cenți. Inmultiti asta cu cele câteva vânzări de 
vechituri din fiecare weekend şi o să intelegeti cum ajunsesem să 
adun în cursul unui deceniu un număr enorm de discuri vechi, 
romane polițiste ieftine cu coperte stupide, reviste MAD! şi alte 
lucruri care, obiectiv vorbind, erau gunoaie, dar care erau aranjate 
ca nişte comori pe rafturile ce-mi umpleau încăperea. Mama şi tata 
mă imploraseră adesea să le mai răresc şi să arunc majoritatea lor, 
dar, deşi făcusem câteva tentative neentuziaste, nu ajunsesem prea 
departe. Restul casei era atât de mare, de modern şi de impersonal, 
că dezvoltasem un soi de alergie la spaţiile libere, aşa că, atunci 
când venea vorba despre unica încăpere asupra căreia aveam un 
oarece control, o preferam ticsită. Şi de aceea, pe lângă rafturile 
pline ochi, acoperisem un perete întreg cu hărţi din podea până-n 

tavan şi un altul cu coperte de discuri vechi. 

— Mamă! Chiar ca-ti place muzica! 

Emma s-a desprins de lângă mine şi s-a apropiat de perete — de 
acela pe care copertele de discuri îl acopereau ca nişte solzi. 
Începeam să prind ciudă pe decorul ăsta care o distrăgea. 

— Păi nu le place tuturor? am întrebat. 

— Nu toţi îşi tapetează pereţii cu ea. 

— Mie îmi plac mai ales chestiile vechi, am zis. 

— O, şi mie, a spus ea. Nu-mi plac trupele astea noi de pletoşi cu 
chitare zgomotoase. 

A luat în mână o copertă a albumului Meet the Beatles şi a 
strâmbat din nas. 

— Discul ăsta a ieşit pe piaţă acum, ăăă, cincizeci de ani? 

— Asta ziceam şi eu. Dar până acum n-ai spus niciodată că îţi 
place atât de tare muzica. 

S-a plimbat de-a lungul peretelui, trecându-şi mâna peste 
discurile mele, studiind tot. 

— Sunt multe lucruri pe care nu le ştiu despre tine şi aş vrea să le 
ştiu. 

— Înţeleg ce spui, am zis eu. Într-un fel simt că ne cunoaştem atât 
de bine, şi într-altul am sentimentul că de-abia ne-am întâlnit pentru 
prima oară. 

— În apărarea noastră, amândoi am fost ocupați încercând să nu 
murim şi să salvăm ymbrynele şi alte chestii de-astea. Dar acum 
avem timp. 

„Avem timp.” Ori de câte ori auzeam cuvintele astea mă 
străbătea un fior la gândul atâtor posibilităţi. 

— Pune-mi o melodie, a zis Emma indicând peretele. Oricare e 
preferata ta. 

— Nu ştiu dacă am o singură melodie preferată, am zis eu. Sunt 
atâtea! 

— Vreau să dansez cu tine. Alege una bună de dansat. 

A zâmbit şi şi-a reluat cercetarea camerei. M-am gândit câteva 

clipe şi apoi am găsit Harvest Moon de Neil Young. Am scos 
albumul din folia protectoare, l-am pus pe platan şi am aşezat cu 
grijă acul în spaţiul dintre al treilea şi al patrulea cântec. A răsunat 
un pârâit prietenos şi apoi melodia de titlu a început, dulce şi plină 
de jind. Speram că Emma mi se va alătura în centrul camerei, unde 
făcusem puţin loc ca să dansăm, dar ea ajunsese lângă peretele cu 
hărţi. Erau straturi peste straturi: hărţi ale lumii, ale oraşelor, ale 
metrourilor, hărți împăturite în trei smulse din paginile unor 
numere vechi din National Geographic. 

— Jacob, sunt fantastice! 

— Mi-am petrecut o mulţime de timp închipuindu-mi că sunt 
altundeva, am zis eu. 

— Şi eu la fel. 

S-a apropiat de patul meu, care era lipit de un perete şi înconjurat 
de hărţi. S-a urcat pe cuvertură ca să le examineze. 

— Uneori îmi amintesc că n-ai decât şaisprezece ani, a zis ea. Cu 
adevărat numai şaisprezece. Şi mă simt dezarmată. 

S-a răsucit şi m-a privit fermecată. 

— Ce te-a făcut să zici aşa ceva? am întrebat-o. 

— Nu ştiu. E straniu. Nu pari să ai numai şaisprezece ani. 

— Nici tu nu pari să ai nouăzeci şi opt. 

— Păi n-am decât optzeci şi opt! 

— Ei, păi chiar arăţi de optzeci şi opt. 

Ea a râs clătinând din cap şi s-a întors din nou către perete. 

— Vino aici, am zis eu. Dansează cu mine! 

N-a părut să mă audă. Ajunsese la partea cea mai veche a 
peretelui meu cu hărţi, cele pe care le făcusem împreună cu bunicul 
pe la opt sau nouă ani, desenând pe tot ce găseam, de la hârtie 
milimetrică la calc. Ne petrecuserăm multe zile de vară lucrând la 
ele, născocind simboluri cartografice, desenând făpturi fantastice pe 
margini sau, uneori, acoperind numele unor locuri reale de pe hartă 
cu unele inventate de noi. Când mi-am dat seama la ce se uita, mi s- 
au cam scufundat corăbiile. 

— Ăsta e scrisul lui Abe? a întrebat ea. 

— Făceam tot felul de proiecte împreună. A fost cel mai bun 
prieten al meu. 

Emma a incuviintat. 

— Şi al meu. 

Şi-a plimbat degetele peste câteva cuvinte scrise de el — Lacul 
Okeechobee — şi apoi s-a întors cu spatele la hărți şi s-a dat jos din pat. 

— Dar asta a fost cu mult timp în urmă. 

S-a apropiat de locul unde stăteam, mi-a luat mâinile într-ale ei şi 
şi-a culcat capul pe umărul meu. Am început să ne legănăm în 
ritmul muzicii. 

— Îmi pare rău, a zis ea. Nu mă aşteptam la asta. 

— E OK. Aţi fost împreună atâta timp. Şi acum eşti aici... 

Am simtit-o clătinând din cap. „Hai sa nu stricăm lucrurile.” Şi-a 
desprins mâinile dintr-ale mele şi mi-a cuprins talia cu braţele. Mi- 
am lipit obrazul de fruntea ei. 

— Tot iti mai închipui ca eşti altundeva? m-a întrebat ea. 

— Acum nu, i-am zis. Pentru prima oară după mult timp, sunt 
fericit să fiu unde sunt. 

— Şi eu, a zis ea şi apoi şi-a ridicat capul de pe umărul meu şi eu 
am sărutat-o. 

Am dansat şi ne-am sărutat până s-a terminat melodia. În cele 
din urmă camera s-a umplut de un foşnet uşor, dar noi am mai 
dansat încă puţin, fiindcă nu eram pregătiţi să lăsăm momentul să 
se sfârşească. Am încercat să uit întorsătura stranie pe care o luaseră 
lucrurile şi cum mă simtisem când ea pomenise de bunicul. Trecea 
printr-o schimbare şi asta era OK. Chiar dacă eu nu reuşeam s-o 
înţeleg. 

Deocamdată nu conta decât că eram împreună şi în siguranţă, mi- 
am zis. Deocamdată asta era de ajuns. Era mai mult decât 
avuseserăm până acum. Nu exista niciun ceas care să numere 
momentele până când ea avea să se zbârcească şi să se transforme în 
pulbere. Nu existau bombardiere care să incendieze lumea în jurul 

nostru. Nu erau suflete-pustii pândindu-ne dincolo de prag. Nu 
ştiam ce ne rezerva viitorul, dar în acel moment îmi era de ajuns să 
pot crede că aveam unul. 

Am auzit vocea lui Miss Peregrine la parter. A fost semnalul 
nostru. 

— Pe mâine, mi-a şoptit ea la ureche. Noapte bună, Jacob! 

Ne-am sărutat încă o dată. A fost ca un impuls electric care m-a 
străbătut din cap până-n picioare. Apoi ea s-a furişat pe uşă şi, 
pentru prima oară de la sosirea prietenilor mei, am rămas singur. 

În acea noapte abia dac-am închis un ochi. Nu din cauza 
sforăiturilor lui Hugh, care dormea pe o grămadă de pături 
aşternute pe podeaua dormitorului meu, ci a minţii mele care 
zumzăia, coplesita de incertitudini şi de perspective noi şi 
interesante. Părăsisem Pogonul Dracului şi mă întorsesem acasă 
fiindcă decisesem că a termina liceul şi a păstra legătura cu părinţii 
mei erau nişte obiective suficient de importante ca să mai suport 
Englewoodul încă vreo doi ani. Perioada care separa prezentul de 
momentul absolvirii promisese însă să fie un chin cu totul aparte, 
mai ales cu Emma şi prietenii mei blocaţi în bucle aflate de cealaltă 
parte a Atlanticului. 

Dar într-o singură noapte atâtea se schimbaseră. Acum poate că 
nu trebuia să mai aştept. Poate nu trebuia să mai aleg: deosebit sau 
obişnuit, o viaţă sau cealaltă. Le voiam şi aveam nevoie de ambele, 
deşi nu în aceeaşi măsură. Nu mă interesa o carieră obişnuită. Sau 
să mă aşez la casa mea cu cineva care să nu ştie cine sunt şi cu care 
să am copii de care să-mi ascund jumătate din viaţă, cum făcuse 
bunicul. 

Acestea fiind zise, nu voiam să trec prin viaţă ca un ins care nu şi- 
a terminat nici liceul — nu prea poţi să-ţi treci în CV ceva de genul 
„îmblânzitor de suflete-pustii” — şi, deşi mama şi tata nu aveau să 
câştige niciodată premiul Părinţii Anului, nu voiam să-i exclud din 

viața mea. Nu voiam nici să mă înstrăinez atât de tare de lumea 
obisnuitilor, încât să uit cum să mă misc prin ea. Lumea deosebitilor 
era minunată şi ştiam că nu aş fi fost niciodată întreg fără ea, dar 
putea fi şi extraordinar de stresantă şi de copleşitoare. De dragul 
sănătăţii mele mentale pe termen lung, aveam nevoie să menţin o 
legătură cu viata mea normală. Aveam nevoie de echilibrul ăsta. 

Deci poate că următorii ani nu aveau să se dovedească o 
condamnare la închisoare, în aşteptarea momentului în care viaţa 
mea putea să înceapă. Poate aveam cum să fiu împreună cu 
prietenii mei şi cu Emma, şi să am şi familia mea obişnuită alături. 
Emma ar fi putut chiar să meargă la şcoală cu mine! Poate că toţi 
prietenii mei ar fi putut! Am fi participat împreună la cursuri, la 
prânz, la petreceri şcolăreşti stupide. Desigur! Ce loc putea fi mai 
bun ca să înveţi despre viata şi obiceiurile adolescenților obişnuiţi 
dacă nu liceul? După un semestru, ar fi fost capabili să treacă fără 
probleme drept obişnuiţi (până şi eu invatasem asta în cele din 
urmă) şi să nu bată la ochi când ne-am fi aventurat în lumea mai 
vastă a Americii deosebitilor. Ori de câte ori ne-ar fi permis timpul, 
ne-am fi putut întoarce pe Pogonul Dracului ca să ajutăm cauza, să 
reconstruim buclele şi să asigurăm lumea deosebiţilor împotriva 
tuturor pericolelor posibile. 

Din păcate, cheia către toate astea erau părinţii mei. Puteau să-mi 
uşureze viaţa sau să mi-o facă imposibilă. Numai de s-ar fi putut ca 
prietenii mei să stea aici fără ca mama şi tata s-o ia razna, fără să fie 
siliți să umble tiptil în jurul lor, de teamă că o demonstraţie 
accidentală a naturii lor deosebite o să-i panicheze, dezlantuind 
iadul în jurul nostru. 

Trebuia să existe o versiune credibilă pe care să le-o pot prezenta 
alor mei. O cale de a le explica despre prietenii mei: despre prezența 
lor, despre stranietatea lor, poate chiar despre talentele lor. Mi-am 
răscolit creierii încercând să găsesc povestea perfectă. Îi cunoscusem 
la Londra şi veniseră aici în cadrul unui schimb de elevi. Îmi 
salvaseră viata, mă adăpostiseră şi voiam să-i răsplătesc. (Mă 

atrăgea faptul că povestea asta nu era prea departe de adevăr.) Din 
întâmplare, erau magicieni care îşi repetau mereu numerele. 
Maestri ai iluziei, care îşi perfectionasera trucurile în aşa fel încât nu 
puteai să-ţi dai seama cum le săvârşeau. 
Poate. Poate exista o cale. Şi atunci totul ar fi putut fi atât de bine. 
Creierul meu era o maşinărie de produs speranţe. 

+++ CAPITOLUL DOI ++- 


A doua zi m-am trezit cu un gol în stomac şi cu certitudinea că 
totul fusese doar un vis. Îmbărbătându-mă pentru dezamăgirea ce 
urma, am coborât la parter, aproape aşteptându-mă să îmi găsesc 
bagajele făcute şi pe cei doi unchi ai mei păzind din nou uşa ca să 
nu pot fugi. În schimb, am fost întâmpinat de o scenă de fericire 
domestica tipică deosebitilor. 

Parterul era plin de conversatii vesele şi de miros de mâncare 
gătită. Horace zăngănea prin bucătărie, în timp ce Emma şi Millard 
puneau masa. Miss Peregrine fluiera pentru sine deschizând 
ferestrele ca să lase să pătrundă boarea dimineţii. Afară le-am văzut 
pe Olive, Bronwyn şi Claire fugărindu-se prin curte. Bronwyn a 
prins-o pe Olive şi a aruncat-o şase metri în aer, iar Olive a râs 
dezlantuit în timp ce plutea înapoi către pământ cu incetinitorul, 
greutatea pantofilor abia reuşind să învingă flotabilitatea ei 
naturală. În sufragerie Hugh şi Enoch erau lipiti de televizor, 
urmărind fascinati o reclamă la detergent de rufe. Era cea mai 
plăcută privelişte pe care mi-aş fi putut-o imagina şi am rămas un 
moment la baza scărilor contempland-o. Într-o singură noapte 
prietenii mei reuşiseră să-mi transforme casa într-un loc mai fericit 
şi mai primitor decât în toţi anii în care locuisem aici cu părinţii mei. 

— Drăguţ din partea ta să ni te alături! mi-a strigat Miss 
Peregrine smulgându-mă din visare. 

Emma s-a repezit la mine. 

— Ce s-a întâmplat? a întrebat ea. lar ai amețeli? 

— Nu, doar mă bucuram de privelişte, am zis, trăgând-o mai 
aproape şi sărutând-o. 

M-a cuprins în braţe şi m-a sărutat şi ea. Mi-am simțit creierul 
invadat de o căldură plăcută, dublată de senzaţia că îmi părăsisem 
trupul, ca şi cum aş fi plutit până în tavan, ca să privesc de sus 
chipul frumos şi blând al acestei fete minunate şi pe prietenii mei şi 

toată această scenă plăcută şi m-am întrebat cum de se petrecuse o 
asemenea minune în viaţa mea. 

Sărutul s-a terminat prea repede — dar înainte ca vreo persoană 
din încăpere să-şi dea seama ce făceam — şi, luandu-ne de brat, am 
intrat în bucătărie. 

— De când s-au trezit ceilalţi? am întrebat eu. 

— O, de ore întregi, a zis Millard cărând o tavă cu biscuiţi către 
salon. Suferim groaznic de rău de buclă. 

Am remarcat că era complet îmbrăcat. Pantaloni de culoarea 
prunei, un pulovăr subţire, o eşarfă la gât. 

— Eu l-am îmbrăcat de dimineaţă, a zis Horace scoțând capul din 
bucătărie. E ca o pagină albă, din punct de vedere al modei. 

Horace însuşi purta un sort peste o cămaşă alba cu guler, o 
cravată şi pantaloni fără o cută, ceea ce însemna aproape sigur că se 
trezise şi mai de dimineaţă special ca să-şi calce hainele. 

Mi-am cerut scuze şi m-am dus să văd ce făceau ai mei în garaj. 
Încă mai dormeau, exact unde-i lăsasem. Abia dacă-şi schimbaseră 
poziţiile peste noapte. Apoi mi-a venit un gând neplăcut şi am 
alergat către maşină, apropiindu-mi mâna de nasul fiecăruia. Când 
m-am convins că încă mai trăiau cu toţii, m-am întors la prietenii 
mei. 

Toţi se adunaseră în jurul a ceea ce părinţii mei numeau „masa 
de gală”, o lespede lungă de sticlă neagră din salonul nostru rar 
folosit. Era o încăpere asociată în mintea mea cu un comportament 
teapan si cu conversații neplăcute, pentru că nu era folosită decât 
când ne veneau rudele în vizită de sărbători sau când ai mei aveau 
„ceva important” de discutat cu mine, ceea ce de obicei însemna o 
dojană cu privire la calificativele mele şcolare, atitudinea 
necorespunzătoare, prietenii mei sau lipsa lor etc. Mi-a făcut plăcere 
să o văd plină de prieteni, hrană şi râsete. 

M-am strecurat pe scaunul de lângă Emma. Horace a dezvelit 
teatral platourile cu mâncare pe care le pregătise. 


<42 > 


` 


— În această dimineață avem pain perdu?, cartofi à la royal, 
patiserie cu aluat franțuzesc şi porridge? cu fructe caramelizate. 

— Horace, te-ai depăşit pe tine însuţi, i-a zis Bronwyn cu gura 
deja plină. 

Toţi şi-au umplut farfuriile şi şi-au exprimat multumirile. Eram 
atât de flămând, încât au trecut câteva minute până m-am gândit să 
mă interesez de unde proveneau alimentele. 

— E posibil să fi plutit singure de pe rafturile unui magazin de 
peste drum, a zis Millard. 

M-am oprit din mestecat. 

— Ai furat toate astea?! 

— Millard! a exclamat Miss Peregrine. Dacă ai fi fost prins? 

— Imposibil. Sunt un maestru al hotiei, a zis el. E a treia calitate a 
mea, după inteligenţa extraordinară şi memoria aproape perfectă. 

— Dar în zilele noastre au camere de supraveghere în magazine, 
am zis eu. Dacă te-au filmat ar putea fi o problemă. 

— O! a zis Millard, devenind subit fascinat de felia de piersică 
caramelizata din furculita lui. 

— Foarte impresionantă hotie, a zis Enoch. Care ziceai că-i cea 
dintâi calitate a ta? 

Miss Peregrine şi-a lăsat jos tacâmurile şi a pocnit din degete. 

— Bun, copii, o să adăugăm furatul de la obişnuiţi pe lista de 
lucruri care nu se fac. 

Toţi au mârâit a protest. 

— Vorbesc foarte serios! a zis Miss Peregrine. Dacă poliţia ne-ar 
face o vizită, am fi într-o situaţie nu tocmai plăcută. 

Enoch s-a lăsat dramatic pe spătarul scaunului său. 

— Prezentul ăsta e aşa obositor! Mai ţineţi minte ce uşor se 
rezolvau lucrurile în buclă? 


2 Frigănele. 
3 Terci de cereale (de obicei ovăz) fierte în apă sau lapte, servit cald la micul dejun 
cu zahăr, miere, sirop, fructe sau unt. 

Şi-a trecut un deget peste beregată: 

— Harssti! Pa-pa, obişnuit bagacios! 

— Nu mai suntem in Cairnholm şi ăsta nu e un joc de-a 
„Invadează Satul”, a zis Miss Peregrine. Aici faptele voastre au 
consecinţe reale şi permanente. 

— Glumeam doar, a mormăit Enoch. 

— Ba nu glumeai! a şuierat Bronwyn. 

Miss Peregrine a ridicat mâna, cerând tăcere. 

— Care-i noua regulă? 

— Nu avem voie să furăm, i-au răspuns ei în cor, cu voci lipsite 
de entuziasm. 

— Şi? 

Au trecut câteva clipe. Directoarea s-a încruntat. 

— Nu avem voie să omorâm obişnuiţi? a îndrăznit Olive. 

— Corect. Nu puteţi să ucideti pe nimeni din prezent. 

— Nici dacă sunt deosebit de enervanti? a întrebat Hugh. 

— Indiferent din ce motiv. Nu aveţi voie să-i omorâţi şi gata! 

— Nu fără permisiunea dumneavoastră, a zis Claire. 

— Ba nu, Claire! a zis tăios Miss Peregrine. N-o să omorâţi pe 
nimeni! 

— O, am înţeles, a zis Claire. 

Subiectul discuţiei m-ar fi îngrozit daca nu i-aş fi cunoscut atât de 
bine. Asta mi-a reamintit însă cât de puţine ştiau ei despre viaţa din 
prezent. Ceea ce mi-a adus aminte de... 

— Când ar trebui să începem lecţiile de normalitate? am întrebat 
eu. 

— De ce nu azi? a întrebat Emma nerăbdătoare. 

— Chiar acum! a exclamat Bronwyn. 

— Cu ce să încep? Ce vreţi să ştiţi? 

— Ce-ar fi să ne pui la curent cu ce s-a întâmplat în ultimii 
şapteşcinci de ani? a zis Millard. Istorie, politică, cultura populară, 
descoperirile cele mai recente ale ştiinţei şi tehnologiei... 

— Eu mă gândeam mai degrabă sa vă învăţ cum să vorbiti fără să 

vă tradati că veniţi din anul 1940 şi cum să traversaţi strada fără să 
fiți ucişi. 

— Presupun că şi astea-s importante, a zis Millard. 

— Eu vreau să ies afară, a spus Bronwyn. Suntem aici de ieri şi 
tot ce am făcut până acum a fost să străbatem o mlaştină imputita şi 
să mergem cu autobuzul noaptea. 

— Da! a exclamat Olive. Vreau să văd un oraş american. Un 
aeroport. Şi o fabrică de creioane. Am citit o carte fascinantă despre 
fabricile de creioane... 

— Să ne potolim! a intervenit Miss Peregrine. Azi n-o să facem 
nicio expediţie eroică, aşa că haideţi să nu ne mai gândim la asta. 
Trebuie să învăţăm să mergem înainte să alergăm şi, date fiind 
opţiunile noastre limitate în materie de transporturi, o plimbare 
chiar pare cea mai potrivită idee. Domnule Portman, există prin 
împrejurimi vreun loc nu foarte populat pe unde să ne putem 
plimba? Nu vreau interacțiuni nenecesare între copii şi obişnuiţi 
până ce ei nu au ceva mai multă practică. 

— E plaja, am zis eu. Vara nu-i multă mişcare pe-acolo. 

— Perfect, a zis Miss Peregrine şi imediat i-a trimis pe copii să se 
schimbe. Vreau să văd că vă daţi cu cremă protectoare! a strigat ea 
dupa ei. Pălării! Umbrele! 

Eram cât pe ce să mă duc şi eu să mă schimb când groaza m-a 
cuprins din nou. 

— Şi cu ai mei ce facem? am întrebat-o. 

— Au primit o doză de praf suficientă ca să-i ţină adormiti până 
după-amiază, a zis ea. Dar, ca să fim mai siguri, putem lăsa pe 
cineva să-i păzească. 

— OK, dar pe urmă ce să fac? 

— După ce se trezesc, adică? 

— Da. Cum o să le explic despre... voi toți? 

Ea mi-a zâmbit. 

— Domnule Portman, această decizie iti aparţine în întregime. 
Dar, dacă vrei, putem să discutăm o strategie în timpul plimbării. 

Le-am dat voie prietenilor mei să dea iama în şifoniere după 
haine bune de mers la plajă şi a fost foarte ciudat să-i revăd peste 
câteva minute îmbrăcaţi în costumatii aproape moderne. Olive şi 
Claire nu găsiseră nimic pe măsură, aşa că îşi adăugaseră ochelari şi 
pălării de soare la tinutele lor obişnuite, arătând ca nişte vedete care 
încearcă să scape de paparazzi. Millard nu purta decât un strat de 
cremă de protecţie care îl transformase într-un fel de ceaţă 
umblătoare. Bronwyn avea un maiou înflorat şi pantaloni lejeri de 
bumbac, Enoch inhatase un slip şi un tricou vechi, iar Horace era 
dichisit într-un tricou polo albastru şi o pereche de pantaloni kaki 
de bumbac cu manşetele îndoite cu grijă. Singurul care nu se 
schimbase era Hugh. Încă îmbufnat şi prost dispus, se oferise să stea 
acasă şi să-i păzească pe ai mei. l-am dat telefonul unchiului meu şi 
apoi am format propriul meu număr pe ecran şi i-am arătat cum să 
mă sune dacă dădeau semn că s-ar trezi. 

Apoi Miss Peregrine a intrat in cameră, întâmpinată de 
exclamatii. Purta o bluză franjurată fără umeri, pantaloni trei 
sferturi cu imprimeu tropical, ochelari de aviator şi părul ei mereu 
pieptănat în sus răsărea deasupra unui vizor de plastic roz. Am fost 
cam descumpănit văzând-o îmbrăcată în hainele mamei, dar arăta 
perfect normală, aceasta fiind şi ideea. 

— Arătaţi atât de modernă! a gângurit Olive. 

— Şi de ciudată, a zis Enoch strâmbând din nas. 

— Dacă vrem să trecem neobservati în lumi diferite, trebuie să 
fim maeştri ai deghizărilor, a zis Miss Peregrine. 

— Aveţi grijă, Miss P toţi burlacii or să alerge după 
dumneavoastră! a zis Emma intrând în încăpere. 

— Uite cine vorbeşte, a zis Bronwyn. Uau-uau, ia uitati-va, băieţi! 

M-am întors s-o privesc şi mi s-a tăiat suflarea. Purta un costum 
de baie gen rochita al cărei tiv i se oprea la jumătatea coapselor. 
Tinuta nu era deloc scandaloasă, dar niciodată n-o mai văzusem 
atât de dezgolită. (Şi, mamă, ce picioare avea!) Ştiusem asta din 

momentul în care o cunoscusem, dar Emma Bloom era atât de 
frumoasă, că a trebuit să fac un efort de voință să nu mă holbez la ea 
ca prostul. 

— O, mai terminati, a zis Emma, apoi mi-a văzut privirea şi mi-a 
zâmbit. 

Şi zâmbetul acela, o Doamne, m-a luminat complet pe dinăuntru. 

— Domnule Portman! 

M-am întors către Miss Peregrine şi zâmbetul meu nătâng s-a 
topit. 

— Aaa, da? 

— Esti gata? Sau esti complet incapacitat? 

— Nu, mă simt bine. 

— Fac pariu că da, a zis Enoch chicotind. 

L-am împins cu umărul când am trecut pe lângă el, m-am dus să 
deschid usa din fata şi mi-am condus prietenii cei deosebiți în 
lumea de afară. 

Trăiam pe o mică insulă barieră pe nume Needle Key: opt 
kilometri de baruri turistice şi case cu ieşire la țărm, cu câte un pod 
la fiecare capăt şi o stradă principală şerpuitoare mărginită de 
banyani. Trecea drept insulă numai mulțumită unui sant lung, care 
punea 300 de metri de apă între ea şi uscat şi pe care, la reflux, îl 
puteai traversa fără să îţi uzi cămaşa. Casele bogătaşilor aveau 
vedere la Golful Mexic. Noi ceilalți priveam către Lemon Bay, care 
în diminetile liniştite era foarte frumos, cu vase cu pânze plutind si 
cu bâtlani pescuindu-şi micul dejun printre aluviuni. Era un loc 
plăcut şi sigur unde să creşti şi probabil ar fi trebuit să fiu mai 
recunoscător, dar imi petrecusem copilăria luptându-mă cu 
sentimentul — mai întâi subtil şi apoi copleşitor — că locul meu era 
altundeva, că mi se topea creierul şi că, dacă aveam să rămân aici fie 
şi o zi după absolvirea liceului, avea să mi se lichefieze complet şi să 
mi se prelingă afară prin urechi. 

Am stat ascunşi după gardul viu des de la capătul aleii casei mele 
până au trecut toate maşinile care se auzeau venind şi apoi am 
traversat rapid strada şi am ajuns pe o potecă neglijată deliberat, 
lăsată pradă mangrovelor tocmai pentru ca turiştii să n-o poată găsi. 
După un minut sau două prin hăţişuri, cărarea te ducea către 
principala atracţie a lui Needle Key: o plajă lungă cu nisip alb şi 
golful verde ca smaraldul întinzându-se cât vedeai cu ochii. 

l-am auzit pe prietenii mei scoțând exclamatii de surprindere. 
Mai văzuseră ei plaje — în cea mai mare parte a vieților lor nefiresc 
de lungi locuiseră pe o insulă — dar arareori una atât de frumoasă, 
cu apa netedă şi calmă ca a unui lac, mărginită de o fâşie de nisip 
alb şi fin ce descria o curbă blândă şi cu palmieri fluturându-şi 
frunzele franjurate. Această privelişte imaculată era unicul motiv 
pentru care vreo douăzeci de mii de suflete locuiau într-un orăşel 
altminteri izolat şi, în momente ca acesta, cu soarele aflat deja în 
înaltul cerului şi cu o briză uşoară ce alunga arsita, nu le puteai 
reproşa alegerea. 

— Dumnezeule, Jacob, a zis Miss Peregrine respirând cu nesat 
aerul fierbinte. Ai un mic paradis aici! 

— Ăsta e Pacificul? a întrebat Claire. 

— E Golful Mexic. Pacificul e la celălalt capăt al continentului, a 
pufnit ironic Enoch. 

Am început să ne plimbăm pe plajă, cei mici alergând în jurul 
nostru ca să culeagă scoici, iar ceilalţi bucurându-se pur şi simplu 
de privelişte şi de soare. Am încetinit, potrivindu-mi pasul cu al 
Emmei, şi am luat-o de mână. Ea mi-a aruncat o privire şi mi-a 
zâmbit, am oftat amândoi în acelaşi timp şi apoi am izbucnit în râs. 
Am discutat o vreme despre plajă şi frumuseţea ei, subiect repede 
epuizat, şi apoi i-am întrebat cum le mersese pe Pogonul Dracului. 
Nu auzisem decât despre călătoriile lor în afara Pogonului, prin 
Pambuclicon, dar în mod sigur mai făcuseră şi altceva decât să 
călătorească. 

— Călătoriile sunt cruciale în dezvoltarea individuală, a zis Miss 

Peregrine pe un ton straniu de defensiv. Până nu a călătorit, până şi 
cea mai educată persoană e ignorantă. Este important pentru copii 
să înţeleagă că societatea noastră nu e centrul universului 
deosebitilor. 

Miss Peregrine a explicat că, exceptând aceste călătorii 
ocazionale, ea şi celelalte ymbryne făcuseră eforturi să creeze un 
mediu stabil pentru elevii lor. Asemeni prietenilor mei, cei mai 
multi fuseseră smulsi din buclele în care îşi trăiseră cea mai mare 
parte a vieților. În unele cazuri buclele se prabusisera, pierind fără 
urmă. Ca urmare a raidurilor sufletelor-pustii, mulţi îşi pierduseră 
prieteni, fuseseră răniţi sau se aleseseră cu alte traume. Şi, deşi 
Pogonul Dracului, cu mizeria şi haosul lui şi cu istoria sa de centru 
al imperiului malefic al lui Caul, nu era locul ideal ca să-ţi revii de 
pe urma traumelor, ymbrynele îşi dăduseră toată silinta să-l 
transforme într-un sanctuar. Copiii refugiaţi, laolaltă cu mulţi 
deosebiți adulţi care fugiseră dinaintea campaniei de teroare a 
strigoilor, îşi găsiseră acolo o nouă casă. Înfiinţaseră o nouă 
academie unde se ţineau zilnic prelegeri şi dezbateri, cu cursuri 
susținute de ymbryne ori de câte ori aveau timp şi, atunci când ele 
nu puteau, de adulţi deosebiți specializaţi în diferite domenii. 

— Uneori e cam plicticos, a zis Millard. Dar e plăcut să fii printre 
învățați. 

— E plicticos numai pentru tine, care crezi că ştii mai multe decât 
profesorii, a zis Bronwyn. 

— Păi cam aşa şi e dacă profesorii nu-s ymbryne, a replicat el. lar 
deocamdată ymbrynele sunt ocupate mai tot timpul. 

Erau ocupate cu „o sută de mii de însărcinări neplăcute”, 
majoritatea legate de faptul că trebuiau să facă curăţenie în urma 
strigoilor, a explicat Miss Peregrine. 

— Au lăsat o mizerie cumplită, a zis ea. 

Era, mai întâi, mizeria concretă: sediul strigoilor deteriorat în 
timpul luptei sau buclele pe care le vătămaseră, dar pe care nu 
reuşiseră să le distrugă. Mai complicat era valul de oameni vatamati 

şi compromişi pe care îl lăsaseră în urmă, ca deosebitii dependenţi 
de ambrozie de pe Pogonul Dracului. Aveau nevoie de tratament 
pentru dependenţa lor, dar puţini îl acceptau de bunăvoie. Mai era 
şi întrebarea spinoasă în care dintre ei se putea avea încredere. 
Mulţi colaboraseră cu strigoii, unii sub constrângere, alţii de 
bunăvoie şi până la un nivel care se învecina cu ticăloşia, dacă nu 
chiar cu trădarea. Se impuneau nişte procese. Sistemul juridic al 
deosebiţilor, proiectat să aibă de-a face cu cel mult câteva cazuri pe 
an, se extindea rapid pentru a judeca zeci de procese şi unele dintre 
ele nici nu începuseră. Până atunci, acuzaţii stăteau la răcoare în 
închisoarea construită de Caul pentru victimele experimentelor lui 
barbare. 

— Şi când nu ne ocupăm de toate aceste neplăceri, Consiliul 
Ymbrynelor tine şedinţe. Zi de vară până-n seară, a zis Miss 
Peregrine. 

— Ca să discute despre ce? am întrebat eu. 

— Despre viitor, a replicat ea teapana. 

— Autoritatea consiliului e contestată, a zis Millard. 

Pe chipul lui Miss Peregrine a apărut o expresie acră. Fără să-şi 
dea seama de asta, Millard a continuat: 

— Unii spun că a venit vremea să schimbăm modul în care 
suntem guvernati. Că sistemul ymbrynelor e depăşit, potrivit unor 
epoci mai timpurii. Că lumea s-a schimbat şi trebuie să ne 
schimbăm şi noi odată cu ea. 

— Ticăloşi nerecunoscatori, a zis Enoch. Eu zic să-i aruncam la 
inchisoare alaturi de tradatori. 

— Nu, tocmai asta ar fi gresit, a zis Miss Peregrine. Ymbrynele 
guvernează pe baza consimţământului poporului. Toţi trebuie sa 
aibă dreptul să-i exprime ideile, chiar dacă se înşală. 

— În ce privinţă nu sunt oamenii de acord cu dumneavoastră? 
am întrebat. 

— De exemplu, dacă să trăim sau nu în bucle, a zis Emma. 

— Păi majoritatea deosebitilor sunt nevoiţi s-o facă, nu? am zis 

eu. 

— Da, sau am putea încerca să provocăm un colaps de buclă la 
scară mare, ca acela care ne-a resetat nouă ceasurile interioare, a zis 
Millard. Asta chiar a şocat multă lume. 

— Vrei să zici că a făcut multă lume invidioasă, a zis Emma. Nu 
ştii ce mi-au zis oamenii când au aflat că venim aici pentru o vizită 
mai lungă. Erau verzi de invidie. 

— Dar noi era să murim în timpul prăbuşirii buclei, am zis. E 
prea periculos. 

— Adevărat, a zis Millard, cel puţin până nu reuşim să înţelegem 
mai bine fenomenul prăbuşirii buclelor. Dacă îl putem transforma 
într-o ştiinţă, ar fi posibil să recreăm ce ni s-a întâmplat nouă în 
condiţii lipsite de pericol. 

— Dar asta ar putea dura mult şi unii deosebiți nu sunt dispuşi să 
aştepte. Sunt atât de sătui să trăiască în bucle, încât sunt gata să îşi 
asume riscul de a muri, a zis Miss Peregrine. 

— Nebunie absolută, a zis Horace. Nu mi-am dat seama câţi 
deosebiți duşi cu pluta există pe lume până nu m-am pomenit 
înghesuit laolaltă cu ei pe Pogonul Dracului. 

— Nu sunt nici pe jumătate la fel de nebuni ca grupul Lumea 
Nouă, a zis Emma şi, la simpla pomenire a acestuia, Miss Peregrine 
a oftat. Ei vor să interacţioneze cu oamenii obişnuiţi. 

— Nu mă face să deschid discuţia despre lunaticii ăia, a exclamat 
Enoch. Sunt convinşi că lumea a devenit atât de deschisă şi de 
tolerantă, încât putem să ieşim din ascunzătoare zicând „Bună ziua 
tuturor! Suntem deosebiți şi mândri de asta” fără să fim arşi pe rug 
ca în vremurile de odinioară. 

— Sunt tineri, asta e, a zis Miss Peregrine. N-au prins vremea 
vânătorilor de vrăjitoare sau a unei panici anti-deosebiti. 

— Ba sunt periculoşi, asta sunt, a zis Horace frângându-şi mâinile 
neliniştit. Dacă fac vreun gest nechibzuit? 

— Ar trebui să-i băgăm la închisoare, eu aşa cred, a zis Enoch. 

— Şi de aia tu nu eşti membru al consiliului, dragul meu, a zis 

Miss Peregrine. Gata, ajunge! Politica e ultimul lucru despre care 
vreau să vorbesc într-o zi aşa frumoasă. 

— Că bine ziceti, a spus Emma. La ce bun port eu costumul ăsta 
de baie, dacă nu intrăm în afurisita aia de apă? 

— Ultimul care ajunge e fraier! a strigat Bronwyn şi a luat-o la 
fugă, lansând o întrecere până la marginea apei. 

Eu şi Miss Peregrine am rămas să-i privim: mie-mi era gândul la 
altele şi nu prea aveam chef să înot. Dar, în ciuda discuţiei despre 
probleme şi complicaţii, acestea nu păreau s-o apese pe Miss 
Peregrine. Avea multe pe cap, dar problemele ei — cele despre care 
ştiam eu, cel putin — aveau de a face cu vindecarea, cu creşterea, cu 
libertatea. Şi astea erau lucruri pentru care să fii recunoscător. 

— Jacob, vino şi tu! 

Emma mă striga de la marginea apei, ţinând în mână o stea de 
mare culeasă de pe nisip. Unii dintre prietenii mei se bălăceau în 
apa mică de la mal, iar alţii se avântaseră fără frică şi acum înotau. 
Vara apa golfului era caldă ca într-o cadă, nesemănând deloc cu 
apele furtunoase ale Atlanticului care biciuiau falezele din 
Cairnholm. 

— E magnific! a exclamat Millard, al cărui trup desena un gol în 
formă de persoană în apa mării. 

Până şi Olive se distra, deşi se scufunda câte şase centimetri în 
nisip la fiecare pas. 

— Jacob! a strigat Emma făcându-mi cu mâna în timp ce sălta pe 
coama unui val. 

— Sunt în blugi! i-am strigat eu drept răspuns, ceea ce era 
adevărat, numai că de fapt eram mulţumit să-i privesc pe prietenii 
mei distrându-se. 

Simteam cum se topeşte stratul de gheaţă ce acoperise ideea mea 
despre un cămin. Voiam să aibă parte de asta — de pacea asta simplă 
— şi poate că exista o metodă prin care să se poată bucura de ea. 

Tocmai îmi dădusem seama cum să procedez cu părinţii mei. Era 
atât de simplu, încât nu ştiu de ce nu mă gândisem la asta mai 
înainte. Nu trebuia să născocesc minciuna perfectă. Nu aveam 
nevoie de o poveste măiestrit tesuta. Poveştile puteau fi contrazise, 
minciunile puteau fi date în vileag şi, chiar dacă n-ar fi fost, ar fi 
trebuit să umblăm mereu în vârful picioarelor pe lângă ai mei, 
temându-ne că aveau să remarce ceva ciudat, să se panicheze şi să 
distrugă pacea noastră cea simplă. Mai mult, ideea de a le ascunde 
pe termen nedefinit ce eram părea epuizantă, mai ales acum că viaţa 
mea obişnuită şi cea de deosebit intraseră în contact. Dar ideea 
centrală era asta: ai mei nu erau oameni răi. Nu fusesem un copil 
abuzat sau neglijat. Pur şi simplu nu mă înțelegeau şi credeam că 
meritau şansa de a o face. 

Aşa că aveam să le spun adevărul. Dezvăluit treptat şi cu 
blandete, poate nu avea să fie aşa de traumatizant. Dacă le făceam 
cunoştinţă cu prietenii mei pe rând şi într-un mediu calm, 
aducându-le în discuţie talentele deosebite abia după ce părinţii mei 
ar fi ajuns să-i cunoască puţin, poate avea să meargă. De ce nu? Tata 
avea un părinte si un fiu care erau deosebiți. Dacă exista un obişnuit 
capabil să înțeleagă, el era acela. Şi dacă mama ar fi manifestat unele 
retineri, tata putea s-o convingă. 

Şi poate astfel, în cele din urmă, aveau să mă înțeleagă şi să mă 
accepte drept ceea ce eram. Poate aveam să ne simţim ca o 
adevărată familie. 

Simteam o oarecare nervozitate la gândul de a-mi anunța 
intenţiile, aşa că am încercat să discut planul cu Miss Peregrine fără 
să mă audă ceilalţi. Cei mai mulţi încă mai înotau sau căutau 
ciudatenii prin apa de la mal. Ea era urmărită de un cârd de fugaci 
de mare mititei care o ciupeau de glezne cu ciocurile lor lungi. 

— Hussi! a zis ea scuturând din picior în direcţia lor. Nu-s mama 
voastră. 

Ei au zburat ceva mai departe fâlfâind din aripi, dar au continuat 
să se ţină după ea. 

— Păsările vă iubesc şi gata, am comentat eu. 

— În Anglia mă respectă... pe mine şi spaţiul meu personal. Aici 
par de-a dreptul pisăloage. 

Şi-a scuturat din nou piciorul. 

— Husss! Plecati de-aici! 

Pasarile s-au refugiat in apa. 

— Trebuia sa vorbim, nu? 

— Ma gândeam - ce-ar fi să le explic totul părinţilor mei? 

— Enoch, Millard, jucaţi-vă frumos! a strigat ea cu mâinile pâlnie 
la gură şi apoi s-a întors către mine. Şi să nu le ştergem amintirile pe 
urmă? 

— Înainte să renunţ complet la ei, sunt dispus să fac o încercare, 
am zis eu. Ştiu că s-ar putea să nu meargă, dar, dacă aş reuşi, totul 
ar fi mult mai uşor. 

M-am temut că o să mi-o taie pe loc, dar ea n-a făcut-o, sau nu 
chiar de-a dreptul. 

— Asta ar însemna să facem o mare excepţie de la o regulă 
stabilită cu mult timp în urmă, a zis ea. Sunt puţini obişnuiţi părtaşi 
la secretele noastre. Consiliul Ymbrynelor ar trebui să acorde o 
aprobare specială. E un proces de iniţiere. O ceremonie de depunere 
a jurământului. O lungă perioadă de probă... 

— Deci ziceţi că nu merită efortul. 

— N-am zis deloc aşa ceva. 

— Serios? 

— Am spus numai că e o procedură complexă. Dar în cazul 
părinţilor tăi ar putea să merite osteneala. 

— Ce anume? 

Horace s-a ivit în spatele nostru. Se zisese cu păstratul secretului 
între mine şi Miss Peregrine. 

— Mă gândeam să le spun alor mei adevărul despre noi, am zis 
eu. Să văd dacă pot să-i facă faţă. 

— Ce? De ce?! 

Mai degrabă asta era reacţia la care mă aşteptasem. 

— Cred că merită să ştie. 

— Au încercat să te bage la balamuc! a zis Enoch. 

Acum şi ceilalţi ieşiseră din apă şi începeau să se adune în jurul 
nostru. 

— Ştiu ce-au vrut să facă, dar asta numai fiindcă erau îngrijoraţi 
din pricina mea. Dacă ar fi ştiut adevărul — şi s-ar fi împăcat cu el — 
n-ar fi procedat aşa. Şi ar simplifica lucrurile ori de câte ori aţi veni 
să mă vizitaţi sau când aş vrea să vă vizitez eu pe voi. 

— Vrei să zici că n-o să te întorci împreună cu noi? a întrebat 
Olive. 

Emma abia sosise, şiroind de apă de mare, şi, când a auzit asta, 
m-a privit cu ochi mijiti. Nu discutaseram încă subiectul între patru 
ochi şi iată-mă discutându-l cu toată lumea. 

— Mai întâi vreau să termin liceul, am zis eu. Dar, dacă gestionez 
corect situaţia, o să ne putem vedea tot timpul în următorii doi ani. 

— Ăsta e un mare „dacă”, a zis Millard. 

— Imaginati-va cum ar fi dac-aş putea să vin să ajut la efortul de 
reconstrucţie — poate in weekenduri — iar voi ati putea veni aici când 
ati vrea să învăţaţi despre lumea obisnuitilor. Ati putea chiar sa 
mergeti cu mine la scoala dac-ati dori. 

I-am aruncat o privire Emmei. Avea brațele încrucişate şi chipul 
de nepătruns. 

— Să mergem la şcoală cu obişnuiţii? a întrebat Olivia. 

— Noi nici nu răspundem la uşă când vine pizza, a zis Claire. 

— O să vă învăţ cum să vă purtaţi cu ei. O să fiţi experţi cât ai 
clipi. 

— Soluţia asta pare tot mai forţată de la o clipă la alta, a zis 
Horace. 

— Dacă nu merge, Miss P poate să le şteargă memoriile, a zis 
Emma. 

S-a apropiat de mine şi şi-a petrecut braţul pe după al meu. 

— Nu vi se pare tragic că fiul lui Abe Portman nu ştie cine a fost 
tatăl lui? 

Era de partea mea. l-am strâns braţul, recunoscător pentru 
sprijinul ei. 

— Tragic, dar necesar, a zis Horace. Nu ne putem încrede în 
părinţii lui. În niciun obişnuit. Devin agitat numai gândindu-mă 
câte ar putea face. Ar putea să ne dea de gol pe toţi! 

— N-o să facă aşa ceva, am zis eu, deşi în mintea mea un glăscior 
timid a adăugat: „sau poate da?” 

— Ce-ar fi să ne prefacem normali când sunt ei prin preajmă? 
Aşa n-ar mai avea de ce să fie tulburati, a propus Bronwyn. 

— Nu prea cred c-ar merge, am zis eu. 

— Unii dintre noi nu au luxul de a se preface normali, a zis 
Millard. 

— Oricum nu-mi place să mă prefac, a zis Horace. Ce-ar fi să fim 
noi înşine şi Miss Peregrine să le şteargă memoria la sfârşitul 
fiecărei zile? 

— Prea multe ştergeri fac omul să se prostească, a zis Millard. 
Mormăieli, bale şi tot tacâmul. 

I-am aruncat o privire lui Miss Peregrine, care a incuviintat scurt. 

— Dar dacă ar pleca într-o vacanţă undeva foarte departe? a 
propus Claire. Doamna P ar putea să le bage ideea în cap după ce le 
şterge memoria, când sunt uşor sugestionabili. 

— Şi după ce se întorc ce facem? am întrebat eu. 

— După aia îi încuiem în pivniţă, a zis Enoch. 

— Ar trebui să te încuiem pe tine în pivniţă, a zis Emma. 

Le provocam tuturor stres şi anxietate şi numai de asta n-aveau 
nevoie. Aveau să-şi facă griji. Eu aveam să-mi fac griji. Şi totul de 
dragul alor mei, care în ultimele şase luni nu-mi provocaseră decât 
suferinţă. 

M-am întors către Miss Peregrine. 

— E prea complicat, am zis eu. Mai bine stergeti-le memoria. 

— Dacă vrei să încerci să le spui adevărul, cred că ar trebui, a 
spus ea. Sunt de părere că aproape întotdeauna merită efortul. 

— Serios? am zis eu. Sunteţi sigură? 

— Dacă pare să meargă, o să cer retroactiv aprobarea consiliului. 
Dacă nu, am sentimentul c-o s-o ştim repejor. 

— Fantastic! a exclamat Emma. Şi-acum că am lămurit asta... 

M-a apucat de braţ şi a început să mă târască spre apă. 

— ...e momentul să inotam! 

Mă luase prin surprindere şi n-am reuşit să o opresc. 

— Stai! Nu! Telefonul! 

L-am scos din buzunarul pantalonilor şi i l-am azvarlit lui Horace 
pe tarm chiar înainte să mă pomenesc cu apa până la piept. 

Emma m-a stropit cu apă şi s-a îndepărtat înotând, iar eu am 
urmat-o râzând. Dintr-odată m-am simţit nespus de fericit. Fericit să 
fiu printre prieteni, cu soarele în ochi, inotand după o fată frumoasă 
căreia-i plăcea de mine. Care mă iubea, aşa zisese odată. 

Extaz. 

În fata mea, Emma găsise un prag nisipos. Stătea în picioare şi 
apa îi ajungea până la talie, deşi era departe de mal. Era o şmecherie 
a acestor ape prietenoase care mereu imi placuse. 

— Bună, bună, am zis răsuflând cam precipitat şi mi-am înfipt 
picioarele în nisip. 

— Mereu inoti îmbrăcat în blugi? a întrebat ea zâmbind larg. 

— O, da. Toată lumea o face. E o modă nouă. 

— Ba nu-i, a zis ea. 

— Serios. Se cheamă nano-denim şi se usucă în cinci minute după 
ce ieşi din apă. 

— Serios? E fantastic! 

— Se şi împătureşte singur. 

Ea m-a privit pieziş. 

— Eşti serios? 

— Şi prepară şi micul dejun. 

Ea m-a stropit cu apă. 

— Nu e frumos să profiti de încrederea fetelor din secolele 

trecute! 

— E prea uşor cu tine! am zis eu ferindu-mă şi stropind-o la 
rândul meu. 

— De fapt, mă aşteptam mai degrabă la maşini zburătoare şi 
asistenţi roboţi şi altele asemeni. Pantalonii robot erau ultimii pe 
listă. 

— Îmi pare rău. În schimb, am inventat internetul. 

— Ce dezamăgire! 

— Ştiu. Aş fi preferat să avem maşini zburătoare. 

— Nu, vreau să zic ce dezamăgire e că te-ai dovedit aşa un 
mincinos. Chiar aveam mari speranţe pentru tine. Ei, asta e! 

— Trebuie pur şi simplu să mă dezbar de obiceiul ăsta. Nu o să te 
mai păcălesc, promit! 

— Promiti de-adevaratelea? 

— Întreabă-mă altceva. Promit de-adevăratelea să-ţi spun 
adevărul. 

— OK. 

A zâmbit larg şi şi-a dat părul ud din ochi, apoi şi-a încrucişat 
braţele. 

— Povesteşte-mi despre primul tău sărut. 

Am simţit că roşesc şi am încercat să mă scufund in apă ca s-o 
ascund, dar sigur că n-am putut face asta fiindcă trebuia să respir. 

— Am intrat singur în capcană, nu? 

— Tu cunoşti practic fiecare amănunt al vieţii mele sentimentale. 
E cinstit ca eu să nu cunosc nimic despre a ta? 

— Păi nu e nimic care să merite ştiut. 

— O, prostii! Nici măcar un sărut? 

Am privit în jur, sperând că se va ivi ceva care să întrerupă 
interogatoriul. 

— Aaa... 

M-am scufundat pana ce gura mi-a ajuns sub nivelul apei si am 
mormăit ceva care mi s-a desprins de pe buze sub forma unui sirag 

Ea şi-a pus palmele deschise pe suprafaţa apei. După o clipă, apa 
a început să şuiere şi să scoată aburi. 

— Spune-mi, că altfel te fierb! 

Am tasnit la suprafaţă. 

— OK, OK, mărturisesc! M-am întâlnit cu o savantă care arăta ca 
un top model. Şi cu două gemene care au câştigat o bursă pentru 
munca lor umanitară şi talentele lor erotice. Dar tu eşti mai bună ca 
oricare dintre ele! 

Aburul mi-a ascuns-o pentru scurt timp şi, când s-a risipit, ea 
dispăruse. 

— Emma! 

Am cercetat apa cu ochi panicati. 

— Emma! 

Apoi, în spatele meu a răsunat un plescăit şi, când m-am întors, 
un val de apă m-a lovit în faţă. Ea era acolo, râzând de mine. 

— Am zis fără păcăleli! 

— M-ai speriat! am zis eu ştergându-mă la ochi. 

— Nu te poţi aştepta să cred că un tânăr chipeş ca tine n-a fost 
sărutat nici măcar o dată înainte să apar eu în viaţa lui! 

— OK, s-a-ntâmplat o dată, dar nu-i ceva care să merite pomenit, 
am recunoscut eu. Cred că fata cam experimenta pe mine. 

— Vai de mine! Asta chiar sună interesant. 

— O chema Janine Wilkins. M-a sărutat în spatele tribunei 
patinoarului Stardust în timpul petrecerii de ziua lui Melanie Shah. 
A zis că era sătulă să fie virgină în privinţa sărutatului şi că voia să 
vadă cum e. După aia m-a pus să jur că o să păstrez secretul şi m-a 
ameninţat că, dacă o să pomenesc cuiva despre asta, o să împrăştie 
zvonul că încă mai fac pipi în pat. 

— Doamne, ce uşuratică! 

— Şi la asta se reduce întreaga şi fascinanta mea istorie. 

Ea a făcut ochii mari şi apoi s-a lăsat pe spate în apă şi a făcut 
pluta. Vocile vesele ale prietenilor noştri se ridicau şi coborau 
dincolo de foşnetul blând al valurilor. 

— Jacob Portman, pur ca neaua proaspăt căzută! 

— Aaa, mda, am zis eu stânjenit. Ăsta e un mod cam ciudat de a 
pune problema. 

— Nu-i un motiv să-ţi fie ruşine, să ştii! 

— Ştiu, am zis, deşi nu eram sigur că asta credeam. 

Fiecare film şi serial adresat adolescenților iti dădea impresia că 
era un eşec personal dacă nu reuşeai să-ţi pierzi virginitatea înainte 
să iti iei permisul de conducere. Ştiam că e o idiotenie, dar e greu să 
nu ajungi să crezi nişte lucruri pe care le auzi atât de des. 

— Înseamnă că eşti grijuliu cu inima ta. Apreciez asta, a zis ea şi 
m-a privit înclinând capul. Şi, oricum, în locul tău nu mi-aş face 
griji. Sunt convinsă că nue... 

Şi-a plimbat un deget pe suprafaţa apei, lăsând în urmă o dâră de 
aburi. 

— ...0 situaţie permanentă. 

— Nu mai spune! am zis străbătut de un uşor fior. 

— Timpul o va spune, a zis ea scufundându-şi picioarele sub apă 
şi ridicându-se. 

Se concentra asupra mea cu intensitate, studiindu-mă în timp ce 
pluteam tot mai aproape unul de altul, apucându-ne de mâini şi 
împletindu-ne picioarele pe sub apă. Dar, înainte să se mai întâmple 
şi altele, am auzit strigăte şi i-am văzut pe Miss Peregrine şi pe 
Horace făcându-ne cu mâna de pe țărm. 

— E Hugh, a zis Horace întinzându-mi telefonul în timp ce îmi 
târâm picioarele prin apa de la mal. 

L-am ţinut cât mai departe de părul meu ud. 

— Alo? 

— Jacob, unchii tăi dau semne că se trezesc! Şi cred că şi părinţii 
tăi! 

— Sunt acolo în cinci minute, am zis eu. Tu tine-i locului până 
atunci! 

— O să-ncerc, dar grăbeşte-te! a zis Hugh. Nu mai am praf dintr- 
ăla, iar unchii tăi sunt nesuferiti. 

Şi pe urmă aceia dintre noi capabili să alerge au luat-o la fugă. 

Bronwyn o ducea pe Olive. Miss Peregrine, care putea să meargă 
şi să zboare, dar nu să alerge, ne-a spus să o luăm înainte şi, privind 
peste umăr, am zărit-o cum plonjează în mare şi dispare sub apă. 
Câteva clipe mai târziu, hainele i s-au ivit la suprafaţă fără ea şi apoi 
a ţâşnit din apă în formă de pasăre şi a zburat către casă pe 
deasupra capetelor noastre. Ori de câte ori o vedeam 
preschimbându-se îmi venea să chiui şi să aplaud, dar m-am 
stăpânit pentru cazul în care era vreun obişnuit prin preajmă şi am 
continuat să alerg. 

Am ajuns la uşa casei mele transpirati, plini de nisip si gâfâind, 
dar nu aveam timp să ne punem ţinutele în ordine. Vocile mânioase 
ale unchilor mei răzbăteau prin uşa închisă a garajului. Trebuia să 
ne ocupăm mai întâi de ei, înainte ca bătrâna doamnă Melloroos să 
audă şi să cheme poliţia. 

Imediat ce am intrat în casă, eu m-am dus în garaj şi am început 
să le cer scuze unchilor mei. Erau supăraţi, dezorientati si 
începuseră să devină agresivi, şi, după un minut, m-au împins în 
lături şi au năvălit în casă. Miss Peregrine îi aştepta pe hol cu pana 
şi cu privirea ei pătrunzătoare şi în curând amândoi unchii mei erau 
calmi, tacuti şi maleabili ca plastilina. Mintile lor s-au dovedit atât 
de uşor de şters, că am fost aproape dezamăgit. În starea de 
năuceală şi de extremă sugestibilitate care a urmat, Miss Peregrine 
m-a lăsat pe mine să vorbesc. l-am pus să stea pe scaune în 
bucătărie şi le-am explicat că ultimele douăzeci şi patru de ore 
fuseseră complet lipsite de peripeții, că sănătatea mea mentală era 
ireproşabilă şi că recenta dramă din familia mea fusese rezultatul 
unui diagnostic greşit al noului meu psihiatru. Ca să fiu şi mai 
sigur, le-am spus că dacă aveau să dea în următoarele săptămâni 
peste nişte englezi excentrici sau dacă le răspundeau la telefon când 
sunau la noi acasă, aceştia erau rude îndepărtate ale tatei care 

veniseră să îi aducă un ultim omagiu dragului meu bunic decedat. 
Unchiul Bobby a reacţionat incuviintand hipnotizat. Unchiul Les tot 
mormaia: „îhî” umplându-şi buzunarele cu omletă rămasă de la 
micul dejun. Le-am spus să doarmă bine, le-am chemat câte un taxi 
şi i-am trimis la casele lor. 

Apoi a venit timpul să mă ocup de părinţii mei. Am rugat-o pe 
Bronwyn să îi ducă în dormitorul lor de la etaj înainte să piară 
efectul prafului de dormit, ca să nu se trezească într-o maşină lovită, 
înconjurați de lucruri care să le reamintească de evenimentele 
traumatizante din seara precedentă. Ea i-a aşezat în pat şi a închis 
uşa. Pret de un minut, am umblat de colo colo pe holul din fata 
dormitorului, lăsând dâre de nisip pe covor şi încercând să-mi 
imaginez ce le voi spune. 

Emma a venit la etaj. 

— Hei, a şoptit ea. Înainte să intri, vreau să ştii ceva. M-am 
apropiat şi ea m-a luat de mână. 

— Da? 

— Îi plăcea de tine. 

— Cui? 

— Lui Janine Wilkins. O fata nu se sărută pentru prima oară asa 
cu oricine, să ştii. 

— Aaa... 

Creierul meu încerca fără succes să se gândească la două lucruri 
deodată. 

— Faci mişto de mine, nu? 

Ea a râs şi şi-a coborât privirea. 

— Da, dar acum serios, să ştii ca te plăcea. Am venit să-ţi urez 
noroc. Nu că ai avea nevoie. O să te descurci. 

— Mersi! 

— Dacă ai nevoie de ceva, suntem jos. 

Am incuviintat. Şi apoi am sărutat-o. Ea a zâmbit şi a revenit la 
parter. 

S-au deşteptat în propriul lor pat, cu soarele strecurându-se 
printre jaluzele. Eu îi urmăream dintr-un colţ, unde stăteam aşezat 
pe un scaun, rozându-mi unghiile şi încercând să îmi păstrez 
calmul. 

Cea dintâi a deschis ochii mama. A clipit şi şi-a frecat pleoapele. 
S-a ridicat în capul oaselor cu un geamăt şi şi-a masat gâtul. Nu ştia 
că dormise în maşină timp de optsprezece ore. Oricine s-ar trezi cu 
dureri în tot trupul după una ca asta. 

Apoi m-a văzut şi s-a încruntat. 

— Dragule? Ce faci aici? 

— Eu, aaa, voiam sa va explic niste chestii. 

Apoi mama şi-a coborât privirile şi a observat că purta aceleaşi 
haine ca seara trecută. Pe chipul ei s-a ivit o expresie confuză. 

— Cât e ceasul? 

— În jur de trei. Totul e în regulă, am zis eu. 

— Ba nu! a zis ea făcând ochii roată prin cameră în timp ce 
confuzia i se transforma în panică. 

M-am ridicat. Ea m-a țintuit cu degetul. 

— Stai locului! 

— Mamă, nu te speria! Lasă-mă să-ţi explic! 

Ea s-a uitat în altă parte, ignorându-mă ca şi cum poate nu eram 
de fapt acolo. 

— Frank! 

L-a zgâlţâit pe tata ca să-l trezească. 

— Frank! 

— Mmm, a făcut tata şi s-a întors pe partea cealaltă. 

Ea l-a zgaltait mai tare: 

— Franklin! 

Asta era: ultima mea şansă. Momentul pentru care mă 
pregătisem. Îmi imaginasem diverse moduri de a aborda problema, 
dar acum toate mi se păreau ridicole: prea directe, prea stupide. 
Când tata s-a ridicat în şezut şi a început să se frece la ochi, aproape 
că mi-am pierdut cumpătul, convins că nu aveam să găsesc 

cuvintele potrivite. 

Nu conta. Fie că eram sau nu pregătit, spectacolul trebuia să 
înceapă. 

— Mamă, tată, e ceva ce trebuie să discutăm. 

M-am apropiat de picioarele patului şi am început să vorbesc. 
Nu-mi amintesc prea bine ce am zis, ci numai că mă simţeam ca un 
comis voiajor ameninţat cu concedierea. Am încercat să le explic că 
ultimele cuvinte ale bunicului, fotografiile lui stranii şi cartea 
poştală de la Miss Peregrine mă conduseseră către casa deosebitilor 
şi către vechii prieteni ai lui Abe care locuiau în ea şi care nu numai 
că erau încă în viaţă, dar nici nu erau chiar aşa de bătrâni. Dar m-am 
pomenit evitând termeni ca „buclă temporală” sau „puteri” fiindcă 
simţeam că era prea mult şi prea devreme. Versiunea mea cenzurată 
cu nepricepere şi nervozitatea mea evidentă nu păreau decât să le 
confirme că nu eram în toate minţile şi, pe măsură ce vorbeam, se 
depărtau de mine, mama trăgându-şi cuvertura în jurul umerilor şi 
tata lipindu-se de tăblia patului în timp ce vena care i se ivea pe 
tâmplă ori de câte ori era stresat dansa un soi de tontoroi. Ca şi cum 
mania de care sufeream ar fi fost contagioasă. 

— Încetează! a tipat în cele din urmă mama, întrerupându-mă. 
Nu mai pot să ascult aşa ceva! 

— Dar e adevărat şi dacă m-ai asculta până la capăt... 

Ea a aruncat cuvertura deoparte şi a sărit jos din pat. 

— Am auzit destul! Şi ştim deja ce s-a întâmplat. Ai fost devastat 
de moartea bunicului tău! Pe ascuns, ai încetat să-ţi mai iei 
medicamentele! 

A început să se plimbe de colo colo furioasă. 

— Te-am trimis de cealaltă parte a lumii în cel mai prost moment 
posibil, urmând sfatul unui şarlatan, şi ai avut o cădere nervoasă! 
N-are de ce să-ţi fie ruşine pentru asta, dar situaţia trebuie abordată 
cu sinceritate. OK? Nu poţi să continui să te ascunzi îndărătul... 
născocirilor ăstora. 

Am avut senzaţia că mă palmuise. 

— Nu-mi dati nicio şansă! 

— Ti-am dat o sută de şanse, a zis tata. 

— Nu! Nu m-aţi crezut niciodată! 

— Sigur că nu te-am crezut, a zis mama. Eşti un băiat singuratic, 
care a pierdut o persoană importantă pentru el. Şi pe urmă i-ai 
cunoscut pe puştii ăştia care sunt „speciali” ca bunicul tău şi pe care 
numai tu poţi să-i vezi? Nu trebuie să ai un doctorat în medicină ca 
să poţi să pui un diagnostic. Ţi-ai născocit prieteni imaginari inca de 
la doi ani. 

— N-am zis că numai eu pot să-i vad, am spus eu. l-aţi cunoscut 
amândoi noaptea trecută, pe alee. 

Pentru o clipă, amândoi părinţii mei au avut aerul că văzuseră o 
fantomă. Poate că blocaseră amintirea celor petrecute noaptea 
trecută. Se întâmplă uneori, când ceva intră în totală contradicţie cu 
concepţia cuiva despre realitate. 

— Despre ce vorbeşti? a întrebat mama cu vocea tremurându-i. 

Se părea că nu-mi rămânea altceva de făcut decât să îi prezint pe 
prietenii mei. 

— Vreti să-i întâlniți? Din nou? 

— Jacob, m-a prevenit tata. 

— Sunt aici, am zis eu. Vă jur că nu-s periculoşi. Doar... pastrati- 
vă calmul, da? 

Am deschis uşa şi am introdus-o pe Emma în încăpere. Abia a 
apucat să spună „Bună ziua, doamnă şi domnule Portman” că 
mama a început să tipe. 

Miss Peregrine şi Bronwyn au intrat în fugă. 

— Ce s-a întâmplat? a întrebat Miss Peregrine. 

Mama a îmbrâncit-o — chiar a îmbrâncit-o! — pe Miss Peregrine. 

— leşi afară! leşi AFARĂ! 

Am văzut-o pe Bronwyn stăpânindu-se să o apuce pe mama şi să 
îi dea brânci până-n perete. 

— Maryann, linişteşte-te! a strigat tata. 

— N-o să-ţi facă niciun rău, am zis eu. 

Am încercat s-o prind de umeri, dar mi s-a smuls din strânsoare 
şi a fugit din încăpere. 

— Maryann! a strigat din nou tata, dar, când a încercat să fugă 
după ea, Bronwyn l-a apucat de braţe. Era încă prea ametit ca efect 
al prafului ca să se poată lupta cu ea. 

Am alergat în jos pe scări pe urmele mamei. A fugit în bucătărie 
şi a înhăţat un cuţit de tăiat friptură. Ceilalţi deosebiți au ieşit din 
ascunzătoare şi au înconjurat-o, având grijă să se ţină în afara razei 
de acţiune a cutitului pe care ea, cu spatele lipit de frigider, il 
flutura amenintator. 

— Liniştiţi-vă, doamnă Portman! a zis Emma. Nu vrem să va 
facem rău! 

— Nu vă apropiaţi de mine! a urlat mama. Doamne Dumnezeule! 

Poate din cauza lui Olive, care se apropia târându-se pe tavan, 
înarmată cu o plasă de pescuit pe care o luase din garaj cu intenţia 
de a o arunca peste ea, sau poate din pricina a ceea ce părea un halat 
de baie plutitor din care ieşea vocea lui Millard, în cele din urmă 
mama a leşinat. Cutitul a căzut zăngănind pe podea şi ea s-a 
prăbuşit moale alături, o privelişte atât de jalnică, încât am fost silit 
să mă uit în altă parte. 

Îl auzeam pe tata tipand la etaj. O striga pe mama pe nume. 
Probabil zgomotul îl făcuse să creadă că o omorâserăm. 

— Ne ocupăm noi de ea, mi-a zis Emma. Tu du-te la tatăl tău. 

Am pus piciorul pe cuțitul căzut şi l-am împins sub un dulap, 
pentru cazul în care mama şi-ar fi revenit. Emma, Horace, Hugh şi 
Millard au ridicat-o şi au dus-o pe canapea. Nu mai aveam ce face 
aici, aşa că am urcat in fuga la etaj. 

Tata era ghemuit într-un colt al dormitorului, strângând la piept 
o pernă. Bronwyn stătea de pază în uşă cu braţele în lături, gata să-l 
prindă dacă încerca să fugă. 

Când m-a văzut, pe chipul tatei s-a ivit o expresie glacială. 

— Unde e? Ce i-au făcut? a întrebat el. 

— Mama e OK, i-am zis. Doarme în clipa asta. 

El clătina din cap. 

— N-o să-şi revină după una ca asta. 

— Ba da. Miss Peregrine are puterea de a îndepărta anumite 
amintiri. N-o să-şi amintească nimic. 

— Şi unchii tăi? 

Am incuviintat. 

— E valabil şi pentru ei. 

Miss Peregrine a intrat în cameră. 

— Bună ziua, domnule Portman. Ce mai faceţi? 

Tata a ignorat-o. Continua să mă privească fix. 

— Cum ai putut? a şuierat el. Cum ai putut să-i aduci pe ăştia în 
casa noastră? 

— Au venit să mă ajute, i-am zis eu. Au venit să vă convingă că 
nu-s nebun. 

— Nu puteți să le faceţi aşa ceva oamenilor, a zis el, de data asta 
adresându-i-se lui Miss Peregrine. Să daţi buzna în viaţa lor 
speriindu-i de moarte şi pe urmă ştergând ceea ce vreţi. Nu-i corect. 

— Se pare că soţia dumneavoastră nu face faţă adevărului, cel 
putin pe moment, a zis Miss Peregrine. Dar Jacob spera foarte tare 
că nu va fi cazul şi cu dumneavoastră. 

El s-a ridicat încet şi braţele i-au căzut pe lângă trup. Părea 
resemnat, dar nu şi împăcat cu situaţia. 

— Bine atunci. Presupun că e mai bine să îmi explici mie. 

I-am aruncat o privire lui Miss Peregrine. 

— O să fii în regulă? a întrebat ea. 

Am incuviintat. 

— O să fim afară, a zis ea şi a ieşit împreună cu Bronwyn, 
închizând uşa în urma ei. 


990 


Am vorbit îndelung. Eu m-am aşezat pe marginea patului şi tata 
pe scaunul din colţ, cu privirea plecată şi cu umerii căzuţi, ca un 
copil care îndură o dojană. N-am lăsat comportarea lui să mă 

tulbure. Mi-am spus povestea de la început şi de data asta am fost 
calm. 

I-am povestit ce descoperisem pe insulă. Cum îi cunoscusem pe 
copii şi ce se dovediseră ei a fi. Cum descoperisem că eram unul 
dintre ei. l-am povestit până şi despre sufletul-pustiu, deşi nu am 
pomenit despre complicațiile ce urmaseră, despre bătăliile în care 
luptasem sau despre Biblioteca Sufletelor şi despre fraţii malefici ai 
lui Miss Peregrine. Pe moment, era suficient să ştie cine fusese tatăl 
lui şi cine eram eu. 

Când am terminat, el nu mai scosese o vorbă de câteva minute. 
Nu mai părea înfricoşat. Părea doar trist. 

— Ei? am întrebat eu. 

— Ar fi trebuit să ştiu, a zis el. Judecând după felul în care te 
intelegeai cu bunicul tău. Ca şi cum ati fi avut un limbaj secret, 
numai al vostru. 

Incuviinta încet, ca pentru sine. 

— Ar fi trebuit să ştiu. Cred că o parte din mine chiar a ştiut. 

— Cum aşa? Adică ai ştiut despre bunicul, dar nu şi despre 
mine? 

— Da. Nu. Nu ştiu, fir-ar să fie! 

Privea fix prin mine, ca şi cum ar fi încercat să vadă printr-o 
perdea de ceaţă. 

— Cred că în adâncul sufletului am ştiut-o, dar n-am vrut să 
cred. 

M-am tras mai spre marginea patului. 

— Ţi-a spus bunicul? 

— Cred c-a încercat s-o facă odată. Dar probabil că am blocat 
amintirea... sau mi-o fi furat-o cineva. Dar noaptea trecută... 

Şi-a apăsat fruntea cu degetul. 

— Când i-am văzut pe oamenii ăia, s-a declanşat ceva în mintea 
mea. 

Acum era rândul lui să vorbească şi al meu să ascult. 

— Aveam vreo zece ani când s-a întâmplat. Bunicul tău obişnuia 

să plece în călătoriile alea lungi de afaceri. Uneori lipsea săptămâni 
la rând. Mereu voiam să merg cu el şi îl imploram să mă ia, dar de 
fiecare dată el spunea nu. Până într-o zi. Într-o zi a zis da. 

Tata s-a ridicat şi a început să umble de colo colo, ca şi cum 
simplul fapt de a-şi aminti îl umplea de o energie nervoasă care 
trebuia consumată. 

— Am condus până la... nu-mi aduc aminte exact, un loc din 
Florida de Nord sau din Georgia. Pe drum am luat şi un partener 
de-al lui. Îl cunoşteam. Fusese de vreo două ori la noi acasă. Un ins 
de culoare, mereu cu un trabuc în gură. Abe îi spunea H. Doar H. În 
fine, când îl mai întâlnisem se purtase prietenos cu mine, dar acum 
era neobişnuit de agitat şi mă tot sfredelea cu privirea, iar de vreo 
două ori l-am auzit întrebându-l pe tata: „Eşti sigur că-i o idee 
bună?” În fine, pe urmă s-a întunecat şi am tras undeva peste 
noapte. La un motel vechi şi prăpădit. Şi în toiul nopţii m-am 
pomenit cu tata trezindu-mă, speriat. A spus: „Frank, aduna-ti 
lucrurile” şi m-a zorit către maşină. Eram încă în pijama şi mă 
speriasem. Pentru că tatei nu-i era teamă de nimic. De absolut 
nimic. Ei, şi am demarat din parcarea aia de parcă eram fugariti de 
zombi, dar n-am parcurs decât vreo câţiva metri şi maşina a făcut 
vrummm şi s-a zguduit de parcă ne-ar fi lovit cineva dintr-o parte, 
numai că nu se vedea niciun alt vehicul prin preajmă. Apoi tata a 
frânat, a oprit maşina şi a sărit afară. Mi-a zis: „Dă-te jos, Franklin, şi 
să nu te vadă nimeni”, dar n-am putut să mă uit în altă parte şi în 
clipa următoare l-am văzut înălţat brusc în aer de o forţă invizibilă. 
A început să scoată nişte sunete îngrozitoare şi pe urmă a căzut 
înapoi pe sol, scoțând în continuare zgomotele alea cumplite, ca de 
animal, şi ochii lui, i-am văzut în lumina farurilor, erau daţi peste 
cap, albi complet, iar hainele îi erau pătate de un soi de gelatină 
neagră, aşa că am ieşit din maşină şi am luat-o la fugă printr-un lan 
de porumb. Şi nu m-am uitat îndărăt. Cred că la un moment dat am 
leşinat, pentru că următorul lucru pe care mi-l amintesc e că mă 
aflam în patul unei camere de motel lângă care stăteau tata, H şi alte 

două-trei persoane. Arătau atât de straniu! Erau plini toţi de mizerie 
şi sânge şi mirosul... Doamne, mirosul ăla! Şi unul dintre ei, n-o să 
uit asta niciodată, n-avea deloc fata. Numai o mască de piele. Eram 
îngrozit. Prea îngrozit ca să fiu în stare sa tip. Şi tata a zis: „Frankie, 
e totu-n regulă, nu-ţi fie frică. Doamna o să discute cu tine, nu-ți fie 
frică.” Şi femeia aia — care aducea cumva cu ea... 

Tata a indicat-o cu un gest pe Miss Peregrine, care la un moment 
dat întredeschisese uşa şi îşi băgase capul în încăpere. 

— Mi-a făcut ceva şi a doua zi abia dacă-mi aminteam. Era ca un 
vis urât. Şi tata n-a mai pomenit niciodată despre asta. 

— Ar fi trebuit să vă şteargă memoria, a zis Miss Peregrine. Se 
pare că n-a făcut-o până la capăt. 

— Mi-as dori s-o fi făcut, a zis tata. Am avut coşmaruri ani de zile 
după asta. Un timp m-am temut chiar c-o să-mi pierd minţile. Tata 
i-a spus să nu îmi şteargă complet amintirile. Cam sadică treabă să-i 
faci asta unui copil, nu crezi? Dar o parte din el îşi dorea ca eu să 
ştiu. Eram ca... o tablă care a fost ştearsă, dar dacă te uiţi bine tot 
mai poţi să citeşti puţin din ce scria. Dar eu nu voiam să văd. Nu 
voiam să ştiu. Pentru că nu voiam, chiar nu voiam ca acesta să fie 
adevărul despre tata. Că el era... că era aşa. 

— Iti doreai un tată normal, am zis eu. 

— Aşa-i, a zis tata ca şi cum ar fi reuşit în cele din urmă să mă 
facă să pricep. 

— Da, dar nu era. Şi nici eu nu-s, i-am zis. 

— Aşa se pare. 

S-a oprit din păşit şi s-a aşezat pe marginea patului, cu trupul 
înclinat în direcţia opusă mie. 

— Fiul dumneavoastră e un tânăr curajos şi talentat, a zis cu 
răceală Miss Peregrine. Ar trebui să fiţi mândru de el! 

Tata a murmurat ceva. L-am întrebat ce spusese. 

El şi-a ridicat ochii spre mine şi in ei era ceva ce nu fusese cu o 
clipă mai devreme. Ceva ce aducea a scârbă. 

— Ai ales. 

— N-a fost o alegere. Asta sunt, i-am zis. 

— Ba nu. l-ai ales pe ei. I-ai ales pe... pe... oamenii ăştia în dauna 
noastră. 

— Nu trebuie să fie aşa. Sau-sau. Putem coexista. 

— Zi-i asta mamei tale, care urla ca nebuna! Spune-le-o unchilor 
tăi, care... unde-s? Ce le-aţi făcut? 

— Sunt amândoi în regulă, tată. 

— Nimic nu-i în regulă! a răcnit el sărind iar în picioare. Ai 
distrus totul! 

Miss Peregrine stătuse în uşă, dar apoi a intrat în cameră ca o 
furtună, cu Bronwyn pe urmele ei. 

— Luaţi loc, domnule Portman! 

— Nu! Nu vreau să trăiesc într-un balamuc! Nu o să-mi supun 
familia la o asemenea nebunie! 

— Poate să funcţioneze, i-am zis. Ascultă-mă... 

El s-a repezit la mine si pret de o clipă am crezut c-o să mă 
lovească. Dar s-a oprit brusc. 

— Jacob, eu mi-am făcut alegerea. Cu mult timp în urmă. Si- 
acum se pare c-ai făcut-o si tu pe a ta. 

Eram obraz in obraz. Tata era roşu la fata şi respira precipitat. 

— Tot fiul tau rămân, i-am soptit. 

Strângea din fălci, dar i-am văzut buzele tremurând de parcă ar fi 
vrut să spună ceva. Apoi mi-a întors spatele, s-a apropiat de scaun, 
s-a aşezat din nou şi şi-a pus capul în mâini. În încăpere s-a lăsat o 
tăcere întreruptă numai de răsuflarea lui precipitată. 

— Spune-mi ce vrei, am zis eu în cele din urmă. 

El şi-a ridicat capul, dar nu m-a privit. Şi-a dus un deget la 
tâmplă. 

— Dă-i bătaie! a zis el. Şterge-o! Asta voiai să faci oricum. 

M-a copleşit disperarea. 

— Nu, dacă tu nu vrei. Nu, dacă crezi... 

— Ba vreau, a zis el uitându-se la Miss Peregrine. Dar de data 
asta fă treaba ca lumea! 


<71> 


S-a lăsat moale pe spătarul scaunului şi lumina din ochi a părut 
să i se stingă. 

Miss Peregrine m-a privit. 

Simteam cum mă cuprinde amorteala din cap până-n picioare. 

Am incuviintat din cap. Apoi am ieşit din cameră. 

Emma m-a oprit în timp ce mă năpusteam pe scări. 

— Te simţi bine? N-am auzit ce s-a întâmplat... 

— N-am nimic, am zis. 

Nu era aşa, dar încă nu ştiam ce să zic despre asta. 

— Jacob, te rog, vorbeşte cu mine! 

— Nu acum, am zis. 

Aveam mare nevoie să fiu singur. Mai precis, aveam nevoie să 
urlu pe fereastra unei maşini care gonea cu mare viteză până când 
aveam să-mi pierd suflul. 

Ea m-a lăsat în pace. N-am privit îndărăt. Nu voiam să-i văd 
expresia feţei. Am trecut în fugă pe lângă canapeaua pe care zăcea 
mama şi în jurul căreia prietenii mei se adunaseră şuşotind nervoşi. 
Am luat cheile maşinii din bolul de lemn de pe bufetul din 
bucătărie, am intrat în garaj şi am apăsat butonul care acţiona uşa. 
Uşa garajului a scos un scrâşnet dureros încercând să se deschidă, 
dar bara din spate a maşinii era înfiptă atât de adânc în ea că nu a 
mers şi o clipă mai târziu s-a aşternut tăcerea. Am înjurat şi am tras 
un şut zdravăn în obiectul cel mai apropiat de mine. S-a dovedit a fi 
un televizor vechi şi masiv, depozitat sub bancul de lucru din garaj. 
Piciorul meu descult l-a nimerit în spate şi ţăndări de plastic au 
zburat în toate părţile, iar piciorul mi-a amortit, asta dacă nu mă voi 
fi şi tăiat. Mi l-am eliberat cu brutalitate, am ieşit şchiopătând pe uşa 
laterală în grădină şi am urlat la copaci. 

Furia incandescentă din pieptul meu parcă a mai pălit puţin. 

M-am dus în curtea din spate, am traversat-o şi am străbătut 
micul nostru doc deformat de soare ce înainta în golf. Părinţii mei 

nu aveau o ambarcatiune. Nici măcar o canoe. Eu folosisem docul 
într-un singur mod: şezând la capătul lui, legănându-mi picioarele 
în apa cafenie şi gândindu-mă la lucruri neplăcute. Ceea ce am făcut 
şi acum. 

După un minut sau două, am auzit paşi pe scândurile docului. 
Eram gata să mă întorc şi să urlu la oricine se apropia, poftindu-l 
politicos să se ducă dracului, dar pasul uşor şchiopătat a trădat-o şi 
n-am fost în stare să fiu nepoliticos cu Miss Peregrine. 

— Fiţi atentă la cuie, i-am zis fără să mă întorc. 

— Mulţumesc, a zis ea. Pot să stau? 

Mi-am păstrat privirea aţintită asupra apei. Am ridicat din umeri. 
În depărtare pufăia o barcă cu motor. 

— S-a rezolvat, a zis ea. Părinţii tăi sunt într-o stare foarte 
sugestibilă acum. Vreau să ştiu de ce anume ai vrea să-i conving. 

— Nu-mi pasă. 

Au trecut câteva secunde. S-a aşezat pe doc lângă mine. 

— Când eram de vârsta ta, am făcut şi eu o încercare similară cu 
părinţii mei, a zis ea. 

— Miss Peregrine, chiar n-am chef să vorbesc acum! 

— Atunci ascultă. 

Uneori nu puteai s-o contrazici pe Miss Peregrine. 

— Eram de câţiva ani la academia pentru ymbryne a lui Miss 
Avocet, când deodată mi-am dat seama că încă mai aveam o mama 
şi un tată şi că mi-ar fi făcut plăcere să-i revăd. Trecuse un interval 
considerabil de timp de când îmi dăduseră aripile şi fusesem poftită 
destul de neceremonios să plec de acasă, aşa că m-am gândit că m- 
ar fi putut privi cu alţi ochi — ca pe o persoană, ca pe o fiică, şi nu ca 
pe o anomalie demnă de dispreţ. l-am descoperit locuind într-o 
cosmelie la marginea aşezării. Fuseseră alungaţi din cauza mea. Nici 
rudele noastre n-au mai vrut să-i cunoască. Toţi credeau că erau 
slujitorii diavolului. Am încercat să-i câştig de partea mea. Încă mă 
mai iubeau, dar mai mare le era teama de mine. Totul s-a încheiat cu 
mama blestemând ziua în care m-am născut şi cu tata alungându- 

mă din casă cu vătraiul înroşit. Mulţi ani mai târziu, am aflat că 
muriseră. Îşi cususeră pietre în buzunare şi intraseră în mare. 

A oftat. O adiere s-a trezit, gonind pentru câteva clipe căldura 
înăbuşitoare a verii. Părea imposibil ca lumea pe care o descria ea să 
poată exista alături de aceasta. 

— Îmi pare rău de ceea ce vi s-a întâmplat, am zis eu. 

— Adesea rudele noastre de sânge nu supraviețuiesc aflării 
adevărului, mi-a spus ea. 

M-am gândit câteva clipe la asta şi pe urmă m-am enervat. 

— Nu asta aţi zis acum o oră. Aţi zis că adevărul merită deranjul 
sau ceva de genul ăsta. 

Ea s-a foit jenată, scuturându-şi nisipul de pe haine. 

— Am crezut că merita să te las să încerci. 

— De ce? am întrebat începând să ridic tonul. 

— Nue treaba mea să iti spun cum să fii fiul părinţilor tăi. 

— Din punctul meu de vedere, n-am părinţi! 

— Nu spune asta, a zis ea. Ştiu că ti-au zis lucruri oribile, dar nu 
poţi sa... 

M-am ridicat brusc în picioare şi am sărit în apă. Mi-am ţinut 
respiraţia şi am rămas scufundat, sperând ca întunericul şi răceala 
subită să îmi înăbuşe gândurile: 

„Nu vrea să te cunoască.” 

„A preferat să uite decât să te cunoască.” 

Apoi, în adâncimile acelea mâloase, am urlat până am rămas fără 
aer. Când am ieşit din nou, la vreo şase metri de mal, am văzut-o pe 
Miss Peregrine în picioare, gata să plonjeze în căutarea mea. 

— Jacob! Eşti... 

— N-am nimic, n-am nimic, i-am zis. 

Apa era atât de puţin adâncă, încât atingeam fără probleme 
fundul. 

— V-am spus că n-am chef de vorbă. 

— Da, mi-ai spus. 

Stătea pe doc şi eu stăteam până la brâu în apa golfului, 

înfundându-mă în mâl şi cu peştişori ciugulindu-mă de picioare. 

— O să-ţi zic ceva şi n-ai voie să faci o criză de nervi drept 
răspuns, a spus ea. 

— Bine. 

— Ştiu că în clipa asta nu-ţi place foarte tare viata ta de obişnuit, 
dar ai cuvântul meu că o sa regreţi c-ai abandonat-o. 

— Despre ce viaţă vorbim? N-am niciun prieten aici. Părinţii mei 
se tem şi le e ruşine cu mine. 

— Sunt în viata, ceea ce e mai mult decât pot spune cei mai multi 
dintre noi. Şi de vreo cinci minute nu-şi mai amintesc nimic din ceea 
ce s-a petrecut mai devreme. 

— Ei bine, eu îmi amintesc. Şi n-am chef să mă prefac pentru tot 
restul vieţii că sunt ceva ce nu-s. Dacă ăsta-i preţul ca să fiu fiul lor, 
nu merită. 

Ea a părut că vrea sa tipe la mine, dar şi-a înghiţit cuvintele. 

— N-am zis niciodată că e uşor să fii deosebit, a spus ea după 
câteva clipe. Să fii unul dintre noi presupune multe neplăceri şi 
multe dificultăţi. Să înveţi cum să te descurci într-o lume ai cărei 
locuitori nu te pot înţelege şi nici nu vor... asta-i probabil partea cea 
mai dificilă. Mulţi o găsesc imposibilă şi se retrag în bucle. Dar 
niciodată nu am văzut un asemenea drum pentru tine. Ai un talent 
foarte special, şi nu mă refer la uşurinţa cu care te descurci cu 
sufletele-pustii. Eşti un soi de schimbător de formă, capabil să se 
mişte cu uşurinţă de la o lume la alta. Nu ţi-a fost menit să fii legat 
de o singură casă, de o singură familie. O să ai mai multe, ca bunicul 
tău. 

Mi-am ridicat privirea către un pelican care zbura pe deasupra 
noastră. Fiecare bătaie din aripi era ca un uşor oftat. Mi-am 
imaginat cum fusese viata bunicului meu. Îşi petrecuse cea mai 
mare parte a existenţei într-o căsuță amărâtă, la marginea unei 
mlaştini. Soţia şi copiii lui abia dacă-l cunoscuseră. Îşi riscase viata 
an de an luptând pentru cauza deosebitilor şi recompensa lui finală 
fusese să fie tratat ca un moş senil. 

— Nu vreau să fiu ca bunicul. Nu-mi doresc viata lui. 

— N-o s-o ai. O să ai viata ta. Ce-ai de gând cu şcoala? 

— Nu cred că m-ati ascultat cu atenţie. Nu vreau... 

M-am răsucit cu fata către larg, mi-am desfăcut brațele şi am 
urlat: 

— NIMIC DIN TOT RAHATUL ĂSTA! 

M-am întors către ea roşu la faţă. 

— Ai terminat? a întrebat ea. 

— Da, am răspuns eu încet. 

— Bine. Acum că m-ai pus la curent pe deplin cu lucrurile pe care 
nu le vrei... ce anume vrei totuşi? 

— Vreau să fac ceva ca să-i ajut pe singurii cărora le pasă vreun 
pic de mine. Pe deosebiți. Şi vreau să fac ceva important. Ceva de 
seamă. 

— Bine atunci. 

S-a aplecat şi mi-a întins mâna. 

— Poţi începe chiar acum. 

M-am apropiat şi ea m-a tras pe doc. 

— Am o însărcinare absolut vitală, pe care n-o poate îndeplini 
nimeni din lumea deosebitilor în afară de tine, a zis Miss Peregrine 
în timp ce mergeam. 

— OK. Care e? 

— Copiii au nevoie de haine moderne. Trebuie să-i duci la 
cumpărături. 

— La cumpărături?! am exclamat oprindu-ma din mers. Glumiti, 
aşa-i? 

Ea s-a întors spre mine şi m-a privit sever. 

— Nu. 

— Am zis că vreau să fac ceva important. În lumea deosebitilor! 

Ea s-a apropiat şi mi-a zis cu o voce joasă şi pătimaşă: 

— Am mai zis-o şi înainte, dar văd că e cazul s-o repet. E absolut 
necesar pentru viitorul acelei lumi ca aceşti copii să ştie cum să se 
deplaseze prin asta. Şi tu eşti singurul care poate să-i înveţe. Cine 

altul? Cei care au trăit decenii în şir în bucle nu o cunosc deloc şi n- 
ar fi în stare nici măcar să traverseze o stradă din zilele moderne. lar 
cei care nu au locuit în bucle sunt fie foarte bătrâni, fie atât de tineri 
şi de noi în lumea noastră, a deosebitilor, că sunt ei înşişi nişte 
neofiti. 

M-a apucat de umeri si mi i-a strans in palme. 

— Ştiu. Ştiu că eşti furios si vrei să pleci. Dar te implor. Mai stai 
putin aici. Cred că ştiu o cale prin care să poţi trăi aici — numai 
uneori, când o să vrei — şi în acelaşi timp să faci o lucrare importantă 
pentru noi în bucle. 

— Da? Care-i aia? am întrebat-o sceptic. 

— Dă-mi timp până... 

Şi-a pescuit ceasul de buzunar din pantaloni şi l-a privit. 

— Până la lăsarea serii. Şi atunci o să vezi. Eşti mulțumit aşa? 

Primul meu gând a fost că avea de a face cu Pambucliconul şi cu 
Pogonul Dracului, dar cea mai apropiată buclă, pe care o folosiseră 
ca să ajungă aici noaptea trecută, se afla la ore întregi distanţă, în 
mijlocul unei mlaştini. Şi oricum nu voiam să vin şi să plec ca un 
navetist. Voiam să las toate astea în urmă, să plec şi dus să fiu. Dar 
era greu s-o refuz pe Miss Peregrine şi acceptasem deja să-i învăţ pe 
prietenii mei câte ceva despre prezent. Nu mi se părea corect să-mi 
reneg această promisiune. 

— Bine. În seara asta, am zis. 

— Excelent! 

A dat să plece, dar apoi a zis: 

— A, înainte să uit! 

A scos un plic din celălalt buzunar şi mi l-a dat. 

— Pentru cumpărături. 

M-am uitat înăuntru. Era plin cu bancnote de cincizeci de dolari. 

— Osa fie de ajuns? 

— Aaa, cred că da. 

Ea a incuviintat cu vioiciune şi a pornit către casa, lăsându-mă 
uluit, cu plicul în mână. 

— Câte mai am de făcut, a murmurat ea ca pentru sine şi apoi mi- 
a strigat peste umăr, ridicând un deget în aer: Deseară! 

+++ CAPITOLUL TREI *- 


Trebuia să mergem la cumpărături în două schimburi, pentru că 
maşina acum cu trei uşi a părinţilor mei nu putea să transporte 
decât jumătate din grupul nostru odată. Prima tură le includea pe 
Emma, pentru că mereu îi acordam tratament preferenţial şi nu 
făceam niciun secret din asta, pe Olive, pentru că era o prezenţă 
veselă şi aveam nevoie de ceva care să mă înveselească, pe Millard, 
ca să înceteze să mă mai bată la cap, şi pe Bronwyn, pentru că 
muşchii ei erau unica forţă capabilă să deschidă uşa intepenita a 
garajului. Le-am promis lui Hugh, Horace, Enoch şi Claire că o să 
mă întorc după ei peste două ore. Horace a zis că oricum nu ţinea 
să-şi cumpere haine noi. 

— În ziua în care blugii au devenit acceptabili ca haine de zi cu 
zi, moda contemporană şi-a pierdut orice urmă de credibilitate, a zis 
el uitându-se chiorâş la mine. Lumea modernă arată ca o tabără de 
vagabonzi. 

— Trebuie să-ţi cumperi haine noi. Aşa a zis Miss Peregrine, a 
intervenit Claire. 

Enoch s-a strâmbat. 

— Aşa a zis Miss Peregrine. Aşa a zis Miss Peregrine. Parcă eşti o 
jucărie cu cheita. 

l-am lăsat să se certe şi ne-am dus în garaj. Cu bandă adezivă, 
sârmă pentru legat baloturi şi câteva mici operaţiuni de sudură 
efectuate de Emma am reuşit să reataşăm portiera din dreptul 
şoferului. Nu puteam s-o deschidem sau s-o închidem, dar dacă 
aveam patru uşi în loc de trei scădeau şansele să fim traşi pe 
dreapta de vreun poliţist curios. Când am terminat, ne-am înghesuit 
cu toţii înăuntru. Un minut mai târziu şerpuiam pe drumul umbrit 
de banyani care era coloana vertebrală a lui Needle Key. 

De o parte si de alta se inaltau case mari şi printre ele se 
întrezărea plaja. Era pentru prima oară când prietenii mei vedeau 

atât de mult din aceasta lume la lumina zilei şi amutisera 
contemplând-o, fetele cu ochii lipiti de parbrizul din spate, Millard 
aburind cu răsuflarea lui geamul locului de lângă şofer. Am încercat 
să-mi imaginez cum trebuie să fi fost pentru ei aceste privelişti care 
pentru mine deveniseră de mult invizibile. 

Pe măsură ce ne îndreptam spre sud cheiul s-a îngustat şi casele 
cele spatioase au cedat locul unora mai mici şi apoi unor colonii de 
blocuri latarete din anii '70, cu panouri tipatoare care le anunțau 
numele: INSULELE POLINEZIENE, ŢĂRMUL PARADISULUI, 
INSULA FANTEZIEI. Zona comercială ne-a întâmpinat cu noi 
explozii de culoare: prăvălii de suveniruri cu acoperişuri roz, care 
vindeau creme de plajă şi învelitori termoizolante pentru cutiile de 
bere, magazine de momeală vopsite în galben-aprins şi birouri de 
firme imobiliare cu umbrare dungate. Şi baruri, desigur, cu şiruri de 
torţe de bambus pe care dansau flăcări, şi cu uşile larg deschise, 
lăsând să intre briza mării şi să iasă interpretări karaoke scremute 
ale pieselor lui Jimmy Buffett, de care nu scăpai nici la marginea 
apei. Limita de viteză era atât de mică şi drumul atât de intesat de 
turişti arşi de soare, că aveai timp să cânţi împreună cu muzicantul 
în timp ce treceai. De când trăiam aici nimic nu se schimbase. Era ca 
o lungă piesă de teatru, la care puteai să-ţi potriveşti ceasul dupa 
mişcările actorilor şi după succesiunea scenelor, aceleaşi în fiecare 
zi: turiştii europeni roşii ca racul lancezind la umbra subțire ca un 
creion a palmierilor pitici, pescarii cu pielea tăbăcită stând ca 
santinelele de-a lungul podului, cu pălăriile pleoştite şi burtile 
atârnânde, aruncând unditele în apa de la mal, cu lăzile 
termoizolante alături. 

Am părăsit cheiul urcând deasupra golfului scânteietor, cu 
cauciucurile maşinii zumzăind pe grătarele de metal ale podului. 
Apoi am coborât pe partea dinspre continent a insulei, un arhipelag 

de magazine şi magazinaşe înconjurate de parcări cu vedere la 
ocean. 

— Ce peisaj straniu, a zis Bronwyn spărgând tăcerea. De ce, din 
toată America, Abe s-a mutat tocmai aici? 

— Florida a fost una dintre cele mai bune ascunzători pentru 
deosebiți, a zis Millard. Înainte de Războaiele Pustii, cel putin. Aici 
se retrăgeau să ierneze toate circurile şi întreg centrul statului e o 
mlaştină imensă şi fără poteci. Se spunea că, oricât de deosebit ai fi 
fost, aici puteai găsi un loc unde să te amesteci în mulţime sau să 
dispari. 

Am lăsat în urmă centrul oraşului şi ne-am îndreptat către 
regiunea rurală. Dincolo de un centru de cumpărături închis, 
dincolo de un complex de locuinţe pe jumătate construit pe care 
natura îl recucerea treptat, se înălța cel mai mare centru comercial. 
Aceasta era destinaţia noastră. Am cotit pe Piney Woods Road cel 
lung de un kilometru şi jumătate, de-a lungul căruia fuseseră 
amenajate toate azilurile oraşului, parcurile de rulote pentru cei 
trecuţi de cincizeci şi cinci de ani şi comunităţile de pensionari. 
Drumul era mărginit de panouri cu reclame deloc subtile la spitale, 
sanatorii şi cimitire. Locuitorii oraşului numeau Piney Woods Road 
„Autostrada către Rai”. 

Am început să încetinesc când ne-am apropiat de un panou larg 
înfăţişând nişte pini dispuşi în cerc şi abia când am cotit mi-am dat 
seama ce făceam. Existau câteva rute până la centrul de 
cumpărături, dar din obişnuinţă o alesesem pe aceasta şi fiindcă 
lăsasem mintea să-mi hoinărească, subconştientul mă făcuse să 
cotesc. Era intrarea în cartierul Circle Village, unde locuise bunicul. 

— Ups, am greşit drumul! am zis oprind maşina şi punând-o în 
marşarier. 

Însă, înainte să întorc şi să revin pe drum, Emma a zis: 

— Stai aşa! Jacob, aşteaptă! 

Am încremenit străbătut de un mic fior de groază, cu mâna 
şovăind pe schimbătorul de viteze. 

— Da? 

Emma privea în jur, strâmbându-şi gâtul ca să vadă prin 
parbrizul din spate. 

— Nu aici a locuit Abe? a întrebat Emma. 

— Ba da, chiar aici. 

— Serios? a exclamat Olive aplecându-se printre scaunele din 
faţă. Chiar aici? 

— Am cotit din greşeală, am zis eu. Am condus până aici de 
atâtea ori, că mi-a intrat în reflex. 

— Vreau să văd, a zis Olive. Putem să ne uităm puţin? 

— Îmi pare rău, dar azi n-avem timp, am zis trăgând cu coada 
ochiului către Emma, prin oglinda retrovizoare. 

Nu-i vedeam decât ceafa. Era întoarsă cu totul, privind prin 
parbriz către postul de pază care marca intrarea în cartier. 

— Dar suntem chiar aici, a zis Olive. Mai ţineţi minte de câte ori 
am zis că o să-i facem o vizită? Nu v-aţi întrebat niciodată cum arăta 
casa lui? 

— Nu, Olive, a zis Millard. E o idee proastă. 

— Da, a zis Bronwyn trăgându-i un ghiont lui Olive şi indicându- 
i-o pe Emma. Poate altă dată. 

În cele din urmă Olive s-a prins. 

— O! OK. Ştii, de fapt parcă nici eu n-am chef... 

Am semnalizat de întoarcere. Era cât pe ce să ies pe drum, când 
Emma s-a răsucit către noi. 

— Vreau să merg. Vreau să-i văd casa, a zis ea. 

— Da? am întrebat eu. 

— Eşti sigură? a zis Millard. 

— Da, a zis ea şi s-a încruntat. Nu vă uitaţi aşa la mine! 

— Cum? am întrebat-o. 

— Ca şi cum n-aş putea să fac faţă. 

— Nimeni n-a zis aşa ceva, a zis Millard. 

— Aţi gândit-o. 

— Şi cum rămâne cu hainele pe care trebuie să le cumpărăm? am 

întrebat eu, încă sperând să găsesc o ieşire. 

— Cred că ar trebui să ne prezentăm ultimul omagiu, a zis 
Emma. E mai important decât nişte haine. 

Ideea de a le oferi un tur al locuinţei pe jumătate golite a lui Abe 
suna morbid de-a dreptul, dar mi s-a părut o cruzime să-i refuz. 

— Bine, am zis eu fără tragere de inimă. Dar numai un minut. 

În cazul celorlalţi cred că era vorba de simpla curiozitate, de 
dorinţa de a afla mai multe despre ce făcuse Abe după ce părăsise 
bucla lor. Pentru Emma era mai mult de-atât. Ştiam că, de când 
revenise în Florida, se tot gândise la bunicul. Petrecuse atâţia ani 
încercând să-şi imagineze unde şi cum trăia el, asamblând un tablou 
incomplet al vieţii lui în America din scrisorile pe care le primea 
ocazional. Visase ani de zile să-l viziteze şi acum, că ajunsese aici, 
nu-şi putea scoate gândul ăsta din minte. O simţeam încercând şi 
eşuând. Îşi petrecuse prea mult timp visând despre el şi despre 
locul ăsta. Începusem să simt fantoma lui insinuându-se între noi 
când eram împreună, o senzaţie nouă şi neliniştitoare. Poate, 
văzând unde trăise şi murise el, avea să îl lase, în sfârşit, să se 
odihnească. 

Nu mai trecusem de multe luni pe la bunicul pe-acasă, dinainte 
să fi plecat în Ţara Galilor cu tata, pe vremea când nu ştiam nimic. 
De la apariţia prietenilor mei trăisem momente suprarealiste, dar 
niciodată nu încercasem mai acut ca acum senzaţia că visez, când 
conduceam prin cartierul leneş şi întortocheat al bunicului în 
tovărăşia celor pe care îi căutasem în lumea largă la cererea lui. 

Ce puţin se schimbase locul! Acelaşi paznic ne-a făcut semn să 
intrăm pe poartă, alb la faţă ca o nălucă, din pricina cremei 
protectoare. Aceiaşi pitici de grădină şi flamingi din plastic, aceleaşi 
căsuțe poştale ruginite în forma de peşti amplasate în fata unor case 
identice, ca o paletă de acuarele decolorate. Aceleaşi arătări ridate, 
pedalând încet pe triciclurile lor ortopedice între terenul de 

shuffleboard şi centrul comunitar. Ca şi cum şi acest loc ar fi fost 
închis într-o buclă. Poate de-asta îi plăcuse bunicului aici. 

— E un loc modest, a zis Millard. Nu s-ar gândi nimeni că un 
vânător faimos de strigoi a locuit aici, asta sigur. 

— Sunt convinsă că a fost intenţionat, a zis Emma. Abe nu voia să 
bată la ochi. 

— Chiar şi aşa, mă aşteptam la ceva mai impozant. 

— Cred că e drăguţ, a zis Olive. Casute micute, înşirate una lângă 
alta. Îmi pare însă rău că, după toţi anii în care ne-am dorit să-i 
facem o vizită lui Abe, el nu-i aici ca să ne întâmpine. 

— Olive! a şuierat Bronwyn. 

Olive a tresărit şi i-a aruncat o privire Emmei. 

— E în regulă, a zis Emma pe un ton calm. 

Dar, când i-am întâlnit ochii în oglindă, s-a uitat repede în altă 
parte. 

M-am întrebat dacă nu cumva adevăratul motiv al vizitei ei era 
dorința de a-mi demonstra mie ceva: că nu îl mai iubea, că vechile 
răni nu mai erau dureroase. 

Apoi am cotit şi iat-o, în cele din urmă, banală ca o cutie de 
pantofi, la capătul unei fundături năpădite de buruieni. Toate casele 
aflate de-a lungul lui Morningbird Lane aveau un aer cam părăsit — 
majoritatea vecinilor erau plecaţi în nord pe durata verii —, dar a lui 
Abe arăta şi mai rău. Gazonul era numai buruieni, iar bordura 
galbenă ce înconjura streaşină începea să se cojească şi să cadă. Dacă 
vecinii săi aveau să revină odată cu toamna, Abe era dus pentru 
totdeauna. 

— Ei, asta e, am zis eu intrând pe alee. O casă ca toate casele. 

— Cât timp a locuit aici? a întrebat Bronwyn. 

Eram gata să-i răspund, dar atenţia mi-a fost distrasă de un 
detaliu nefamiliar pe care abia atunci l-am observat: în iarbă era 
înfipt un panou pe care scria DE VÂNZARE. Am ieşit din maşină, 
am traversat curtea, l-am smuls şi l-am aruncat în sant. 

Nimeni nu-mi spusese. Sigur că nu. Aş fi făcut o criză de nervi şi 

părinţii mei nu voiau să aibă de-a face cu aşa ceva. Sentimentele 
mele le dădeau prea multă bătaie de cap. 

Emma s-a apropiat de mine din spate. 

— Eşti OK? 

— Eu ar trebui să te-ntreb asta, am zis. 

— Sunt OK. E numai o casă, nu? a zis ea. 

— Aşa-i, am zis eu. Şi atunci de ce mă deranjează atât de tare că 
ai mei vor s-o vândă? 

M-a imbratisat pe la spate. 

— Nu trebuie să-mi explici. Înţeleg. 

— Mulţumesc. Şi eu înţeleg dacă simţi nevoia să pleci de-aici. În 
orice minut. Numai zi! 

— O să mă descurc, a zis ea, adăugând mai încet: Dar îţi 
mulțumesc oricum. 

În spatele nostru s-a produs agitaţie şi când ne-am întors le-am 
descoperit pe Bronwyn şi Olive stând lângă portbagajul maşinii. 

— E cineva înăuntru! a strigat Bronwyn. 

Ne-am apropiat în fugă. Am auzit o voce înăbuşită care tipa. Am 
apăsat un buton de pe brelocul cu cheile maşinii şi portbagajul s-a 
deschis, dându-l la iveală pe Enoch. 

— Enoch! a exclamat Emma. 

— Ce naiba faci acolo? am intrebat eu. 

— Chiar credeati c-o să vă permit să mă lăsaţi în urmă? Mai 
gândiţi-vă, a zis el clipind din pricina contactului brusc cu lumina 
soarelui. 

— Creierul ăla al tău, a zis Millard clătinând din cap. Uneori 
depăşeşte capacitatea umană de înţelegere. 

— Da, inteligenţa mea îi ia pe mulţi prin surprindere. 

Enoch a coborât pe alee şi a privit nedumerit în jur. 

— Stati asa! Asta nue magazinul de haine. 

— Doamne, da’ chiar ca-i merge mintea! a comentat Millard. 

— E locuinţa lui Abe, a zis Bronwyn. 

Enoch a rămas cu gura căscată. 

— Ce?! a exclamat el ridicând o sprânceană către Emma. A cui a 
fost ideea? 

— A mea, am zis eu, sperând să pun capăt unei discuţii penibile 
dinainte să înceapă. 

— Am venit să-i aducem un ultim omagiu, a zis Bronwyn. 

— Dacă zici tu, a comentat Enoch. 

Nu luasem cu mine cheile casei, dar nu conta. Existau unele de 
rezervă, despre care ştiam numai eu şi bunicul Portman, ascunse 
sub o cochilie de scoică în grădina de legume. Era ceva înduioşător 
în faptul că le-am găsit acolo unde trebuia să se afle. Peste câteva 
clipe descuiam uşa din fata şi intram cu toţii înăuntru. 

Aparatul de aer condiţionat fusese probabil oprit pe toată durata 
verii, aşa încât aerul era fierbinte şi stătut. Mai rău decât căldura 
sufocantă era halul în care se afla locuinţa. Pe podea erau stive 
precare de haine şi acte, bufetele din bucătărie erau pline de vase şi 
gunoiul se revărsa dintr-o piramidă de saci de plastic clădită într-un 
colţ. Tata şi mătuşa nu terminaseră de sortat lucrurile bunicului 
Portman. Tata abandonase proiectul (şi, din câte se părea, şi casa) 
când plecaserăm in Tara Galilor, aşa că pusese panoul cu DE 
VÂNZARE în curtea din faţă în speranţa că se va găsi altcineva care 
să-i facă treaba. Arăta ca un magazin devalizat al Armatei Salvării, 
nu ca locuinţa unui bătrân respectabil şi am simţit că mă năpădeşte 
ruşinea. M-am pomenit încercând simultan să mă scuz, să explic şi 
să fac puţină ordine, ca şi cum aş fi putut ascunde priveliştea pe 
care prietenii mei deja o văzuseră. 

— Mai să fie, a zis Enoch tataind din limbă, trebuie să fi fost dus 
rău de tot la sfârşit. 

— Nu... n-a fost... niciodată n-a fost aşa, m-am bâlbâit eu 
adunând nişte reviste vechi de pe fotoliul lui Abe. Cel puţin nu cât 
timp a trăit... 

— Jacob, aşteaptă! a zis Emma. 

— Puteţi să ieşiţi un moment afară până mă ocup eu de asta? 

— Jacob! Opreşte-te! a exclamat Emma apucându-mă de umeri. 

— O să mă misc repede, am zis. N-a trăit în halul ăsta, jur! 

— Ştiu, a zis Emma. Abe nici la micul dejun nu se aşeza fără un 
guler curat la cămaşă. 

— Întocmai, am zis eu. Deci... 

— Vrem să dăm o mână de ajutor. 

Enoch s-a strâmbat. 

— Vrem aşa ceva? 

— Da, a zis Olive, o să contribuim cu toţii. 

— Sunt de acord, a zis Bronwyn, nu trebuie lăsat asa! 

— De ce nu? Abe e mort. Cui îi pasă dacă nu-i curat la el în casă? 
a întrebat Enoch. 

— Nouă, a zis Millard si Enoch s-a împleticit de parca Millard l- 
ar fi îmbrâncit. Şi daca nu ai de gând să ajuţi, du-te si incuie-te din 
nou în portbagaj! 

— Da! a exclamat Olive. 

— Dragi camarazi, nu trebuie să deveniți violenti, a zis Enoch 
inhatand o mătură din colt şi rasucind-o în mâini. Vedeţi? Mă bag! 
Mătur cât aţi zice peşte. 

Emma a bătut din palme. 

— Atunci haideţi să facem locul ăsta lună! 

Ne-am pus pe treabă. Emma a preluat conducerea, dând ordine 
ca un sergent de instrucţie, ceea ce cred că a ajutat-o să nu-şi lase 
gândurile să hoinărească pe teritorii dureroase. 

— Cărţile pe rafturi! Hainele în şifoniere! Gunoiul la gunoi! 

Bronwyn a ridicat fotoliul lui Abe deasupra capului cu o singură 
mână. 

— Ăsta unde trebuie să stea? 

Am şters praful şi am măturat. Am deschis ferestrele ca să intre 
aer curat. Bronwyn a dus în curte de una singură covoarele mari cât 
toată camera şi le-a bătut până a scos praful din ele. Nici Enoch n-a 
părut nemulțumit că muncea, odată ce am intrat cu toţii în ritm. 
Totul era acoperit de praf şi mizerie care ne-au intrat în păr, în haine 
si pe mâini. 

În timp ce munceam, întrezăream pretutindeni năluca bunicului 
meu. În fotoliul lui, citindu-şi romanele favorite de spionaj. La 
fereastra din sufragerie, o siluetă neagră în lumina soarelui de 
după-amiază, stând la panda — dupa poştaş, zicea el chicotind. În 
bucătărie, aplecat deasupra unei oale cu tocăniţă poloneză, 
amestecând în ea şi spunându-mi poveşti. La masa mare de desen 
pe care o păstra în garaj, înconjurat de piuneze şi ate, făcând hărţi 
împreună cu mine în după-amiezele de duminică. „Pe unde să o ia 
râul ăsta?” întreba el întinzându-mi un marker albastru. „Dar oraşul 
ăsta unde să fie?” Părul alb i se ridica în jurul capului ca un fuior de 
fum. „Poate e mai bine aici?” zicea el călăuzindu-mi uşor mâna 
încolo şi-ncoace. 

Când eu şi prietenii mei am terminat, am ieşit pe verandă, 
căutându-ne refugiul în bătaia unei brize uşoare şi ştergându-ne 
fruntile transpirate. Desigur, Enoch avusese dreptate. Nimănui n- 
avea să-i pese de treaba pe care o făcuserăm noi aici. Era un gest 
frumos — inutil, dar plin de semnificaţii. Prietenii lui Abe nu 
putuseră lua parte la înmormântarea lui. Să facă ordine în casă 
fusese felul lor de a-i spune rămas-bun. 

— Nu eraţi obligaţi să faceţi asta, am zis eu. 

— Nu, a zis Bronwyn. Dar ne-a făcut plăcere. 

A desfăcut o cutie de suc pe care o găsiserăm în frigider, a băut 
cu nesat, a râgâit şi apoi i-a trecut-o Emmei. 

— Îmi pare rău numai că n-au fost şi ceilalţi aici, a zis Emma 
sorbind cu delicateţe. Ar trebui să îi aducem şi pe ei să o vadă. 

— Doar n-am terminat deja? a zis Enoch, părând de-adevăratelea 
dezamăgit. 

— Asta a fost toată casa, i-am răspuns eu. Afară doar dacă nu 
vrei să faci ordine şi prin curte. 

— Şi centrul de operaţiuni militare? a întrebat Millard. 

— Ce? 

— Ei, ştii tu. Camera unde Abe îşi plănuia atacurile împotriva 
sufletelor-pustii, primea mesaje cifrate de la alti vânători de strigoi 

şi aşa mai departe. Trebuie să fi avut una. 

— Ăăă... nu, n-a avut. 

— Poate nu ţi-a zis ție despre ea, a spus Enoch. Probabil era plină 
de chestii top secret şi tu erai prea mic şi bleg ca să înţelegi. 

— Sunt convinsă că, dacă Abe ar fi avut un centru de operaţiuni 
militare, Jacob ar fi ştiut despre el, a zis Emma. 

— Da, am zis eu. 

Deşi nu eram chiar aşa de sigur. Eram, în fond, copilul care, după 
ce bunicul lui îi spusese adevărul despre deosebiți, îi lăsase pe 
bătăuşii de la şcoală să-l convingă că era o scorneală. Practic îl 
făcusem mincinos pe faţă, ceea ce ştiu că îl duruse. Aşa că poate nu 
mi-ar fi încredinţat un asemenea secret, pentru că nici eu nu 
avusesem încredere în el. Şi de fapt cum puteai ascunde un centru 
de operaţiuni militare într-o căsuţă ca asta? Nu există ungher sau 
dulap pe care să nu-l ştiu pe de rost. 

— Dar în pivniţă? a întrebat Bronwyn. Probabil Abe a avut o 
pivniţă fortificată care să-l protejeze de atacurile sufletelor-pustii. 

— Dacă ar fi avut un asemenea loc, am zis eu frustrat, nu ar mai 
fi fost omorât de un suflet-pustiu, nu? 

Bronwyn mi-a aruncat o privire rănită. A urmat o tăcere scurtă şi 
stânjenitoare. 

— Jacob? a zis Olive. Asta e ce cred eu? 

Stătea lângă uşa cu plasă dinspre curtea din spate, plimbându-şi 
mâna peste o tăietură lungă în material. 

M-a copleşit un nou acces de furie la adresa tatei. De ce nu 
reparase plasa sau n-o scosese de tot? De ce atârna în continuare 
sfâşiată, ca o dovadă la locul unei crime? 

— Da, pe acolo a intrat, am zis eu. Dar nu s-a întâmplat aici. L-am 
găsit... 

Am arătat către pădure. 

— Mult mai departe. 

Olive şi Bronwyn au schimbat o privire plină de înțelesuri. Emma 
a privit în podea, culoarea fugindu-i din obraji. Poate că în cele din 

urmă, asta era prea mult pentru ea. 

— Nu-i nimic de văzut acolo, numai tufişuri şi de-astea, am zis. 
Nici nu-s sigur că aş mai putea găsi locul exact. 

Minteam. L-aş fi putut găsi şi legat la ochi. 

— Dacă ai vrea să încerci, a zis Emma, ridicându-şi ochii către 
mine. 

Avea fălcile încleştate şi fruntea încruntată. 

— Trebuie să văd unde s-a petrecut. 

l-am condus către marginea pădurii prin iarba înaltă până la 
genunchi şi am pătruns în umbra deasă a pinilor. Le-am arătat cum 
să străbată tufişurile tepoase fără să se taie în frunzele de palmier 
pitic sau să se încurce în vrejurile de iederă şi cum să identifice şi să 
ocolească locurile unde se cuibăreau şerpii. Pe măsură ce înaintam, 
le-am povestit din nou ce se petrecuse în noaptea aceea fatidică, 
noaptea care împărţise viata mea în Înainte şi După. Apelul panicat 
de la Abe în timp ce eram la lucru. Faptul că ajunsesem cu întârziere 
pentru că aşteptasem să mă ducă un prieten cu maşina, întârziere 
care fie îl costase viața pe bunicul meu, fie mi-o salvase pe a mea. 
Cum găsisem casa întoarsă pe dos şi apoi observasem lanterna încă 
aprinsă a bunicului meu în iarba grădinii, îndreptată către pădure. 
Cum mă avântasem în umbra copacilor, aşa cum făceam noi acum, 
şi pe urmă... 

Tufisule au foşnit făcându-ne să sărim cu toţii în sus. 

— E numai un raton! am zis. Nu vă faceţi griji, dacă ar fi vreun 
suflet-pustiu prin preajmă l-aş simţi. 

Am ocolit nişte tufe care mi se păreau familiare, dar nu eram 
sigur că aici murise bunicul. În Florida vegetaţia forestieră creştea 
repede şi de când fusesem aici ultima oară căpătase configurații noi 
şi nefamiliare. Poate că totuşi nu aş fi putut găsi locul şi legat la 
ochi. Trecuseră prea multe luni. 

Am ieşit într-un luminiş însorit, cu iederă joasă, unde tufişurile 

păreau să fi fost călcate în picioare. 

— A fost pe undeva pe aici. Aşa cred. 

Ne-am adunat în cerc şi a urmat un moment nepremeditat de 
tăcere. Apoi, unul câte unul, prietenii mei şi-au luat rămas-bun de la 
bunicul. 

— Abe Portman, ai fost un om mare, a zis Millard. Deosebitii au 
nevoie de mai multi aşa ca tine. Ne lipsesti tare mult. 

— Nu e cinstit ce ţi s-a întâmplat, a zis Bronwyn. Mi-aş dori să te 
fi putut apăra, aşa cum ne-ai apărat şi tu pe noi. 

— iti mulţumim că ni l-ai trimis pe Jacob, a zis Olive. Fără el am 
fi morţi cu toții. 

— Hai să nu exagerăm, a zis Enoch şi, pentru că tot vorbise, acum 
era rândul lui. 

Şi-a plimbat îndelung vârful pantofului prin tarana şi apoi a zis: 

— De ce a trebuit să te laşi ucis ca prostul? 

A râs cu amărăciune. 

— Îmi pare rău dacă m-am purtat vreodată urât cu tine. Dacă are 
vreo importanţă, mi-aş dori să nu fii mort. 

Apoi şi-a întors faţa şi a zis mai încet: 

— La revedere, vechiul meu prieten! 

Olive şi-a dus mâna la inimă. 

— Enoch, a fost frumos! 

— OK, potoliti-va, a zis Enoch dând stingherit din cap şi a luat-o 
pe drumul de întoarcere. Mă găsiţi în casă. 

Bronwyn şi Olive au privit spre Emma, care încă nu spusese 
nimic. 

— Aş vrea să rămân singură câteva minute, vă rog, a zis ea. 

Fetele au părut dezamăgite, dar apoi toată lumea cu excepţia mea 
a pornit pe urma lui Enoch. 

Emma mi-a aruncat o privire. Am ridicat din sprâncene. 

„Şi eu?” 

Ea m-a privit cu sfială. 

— Dacă nu te superi. 

— Sigur. O să fiu putin mai încolo. În caz că-ţi trebuie ceva. 

A incuviintat. Am făcut vreo treizeci de paşi, m-am rezemat de 
un copac şi am aşteptat. Emma a rămas în luminiş câteva minute. 
Am încercat să nu mă uit la ea, dar pe măsură ce trecea timpul mă 
surprindeam privindu-i tot mai des ceafa, ca să văd dacă nu 
tresălta, şi umerii, să văd dacă nu-i tremurau. 

Mi-am ridicat privirea către un vultur ce dădea ocol în tării. O 
clipă mai târziu, foşnetul tufişurilor m-a făcut să îmi cobor privirile. 

Bronwyn se apropia în goană. M-am speriat atât de tare că era să 
cad. 

— Jacob! Emma! Veniţi repede! 

Emma a văzut-o şi a venit în fugă către noi. 

— Ce s-a întâmplat? am întrebat eu. 

— Am găsit ceva, a zis Bronwyn. În casă. 

Expresia de pe chipul ei m-a făcut să mă gândesc la ceva 
îngrozitor. Poate chiar la un cadavru. Dar în vocea ei răsuna 
încântarea. 

Era în încăperea pe care Abe o folosise ca birou. Vechiul covor 
persan care se întindea de la un perete la altul fusese rulat, dând la 
iveală scândurile decolorate şi roase de dedesubt. 

Eu şi Emma am sosit în fugă, gâfâind. 

— Bronwyn spune... că aţi găsit ceva, a zis Emma. 

— Voiam să-mi verific o teorie, a zis Millard. Aşa că, în timp ce 
voi pierdeati vremea prin pădure, am rugat-o pe Olive să se plimbe 
prin casă. 

Oliver a facut doi paşi şi pantofii ei plumbuiti au scos bufnete 
greoaie. 

— Imaginati-va ce surprins am fost când am pus-o să meargă 
prin camera asta. Olive, vrei să faci o demonstraţie? 

Olive a pornit de la perete şi a traversat camera călcând apăsat. 
Când a ajuns în centrul podelei, zgomotul scos de pantofii ei s-a 

schimbat şi bufnetul lor îndesat a devenit un sunet mai găunos şi 
vag metalic. 

— Aici dedesubt e ceva, am zis eu. 

— Un gol. O concavitate, a zis Millard. 

Am auzit genunchiul lui Millard atingând podeaua şi apoi un 
cutitas de deschis scrisori a plutit către duşumea cu vârful în jos. S-a 
înfipt între două scânduri şi, cu un icnet, Millard a desprins o 
secţiune de vreo 27 de centimetri. S-a răsucit pe o balama şi a dat la 
iveală o uşă de metal abia suficient de largă ca să treacă un adult 
prin ea. 

— Să mă ia dracii! 

Olive m-a privit şocată. Arareori înjuram de faţă cu ei, dar... ei, 
bine, să mă ia dracii! 

— Eo uşă, am zis eu. 

— Mai degrabă o trapă, a comentat Bronwyn. 

— Nu-mi place să zic „ţi-am zis eu”, a intervenit Millard. Dar... 
chiar ţi-am zis! 

Uşa metalică era din oţel cenuşiu, mat. Avea un mâner încastrat 
şi o tastatură numerică. Am îngenuncheat şi am ciocănit în metal. 
După sunet, părea gros şi solid. Am încercat mânerul, dar nu a 
cedat. 

— E încuiat, a zis Olive. Am încercat deja să îl deschidem. 

— Care-i combinaţia? m-a întrebat Bronwyn. 

— De unde să ştiu? 

— Ti-am zis eu că nu ştie, a intervenit Enoch. Nu ştii prea multe, 
nu-i aşa? 

Am oftat. 

— Daţi-mi voie să mă gândesc un pic. 

— N-ar putea fi ziua de naştere a cuiva? a întrebat Olive. 

Am încercat câteva: ziua mea, ziua lui Abe, a tatei, a bunicii, ba 
chiar şi a Emmei, dar n-a mers niciuna. 

— Nu e o zi de naştere. Abe n-ar fi ales niciodată un cifru atât de 
evident. 

— Nici nu ştim câte numere are cifrul, a zis Emma. 

Bronwyn m-a strâns de umăr. 

— Haide, Jacob. Gândeşte-te! 

Am încercat să mă concentrez, dar sentimentele-mi erau rănite şi 
asta mă distrăgea. Mă considerasem dintotdeauna persoana cea mai 
apropiată de Abe. Cum de nu îmi pomenise niciodată despre uşa 
secretă din podeaua camerei lui de lucru? Îşi petrecuse în umbră 
mai bine de jumătate din viaţa lui şi nu făcuse niciun efort să mi-o 
împărtăşească. Da, îmi spusese tot soiul de istorii care sunau a 
basme şi îmi arătase câteva fotografii vechi, dar nu îmi dovedise 
nimic. Nu m-aş fi îndoit niciodată de poveştile lui dacă şi-ar fi dat 
mai multă osteneală să îmi demonstreze că erau adevărate, 
arătându-mi de exemplu intrarea în camera sa secretă. 

Spre deosebire de tata, eu îmi dorisem să-l cred. 

Oare scepticismul meu îl rănise atât de tare, că îl făcuse să 
abandoneze planul de a-mi spune totul? Nu mai credeam asta. Dacă 
mi-ar fi infatisat adevărul gol-golut, i-aş fi apărat secretul cu preţul 
vieţii. Cred că în final nu vrusese să ştiu pentru că nu avusese cu 
adevărat încredere în mine. Şi acum iată-mă aici încercând să 
ghicesc cifrul unei uşi despre care nu îmi pomenise niciodată şi 
îndărătul căreia se aflau secrete pe care nu-şi dorise să le descopăr. 

Deci de ce mă mai deranjam? 

— Nu mai am nicio idee, am zis ridicându-mă. 

— Renunti? a zis Emma. 

— Cine stie? Poate e doar o pivnita pentru legume. 

— Ştii bine că nu-i. 

Am ridicat din umeri. 

— Bunica lua foarte în serios ideea conservării legumelor. 

Enoch a lăsat să-i scape un oftat de frustrare. 

— Poate nu vrei să ni-l spui. 

— Ce? am zis întorcându-mă către el. 

— Cred că ştii codul, dar vrei să păstrezi secretele lui Abe numai 
pentru tine. Chiar dacă noi am găsit uşa. 

Furios, am făcut un pas către el. Bronwyn s-a postat între noi. 

— Jacob, calmează-te! Enoch, gura! Nu eşti de niciun ajutor. 

I-am făcut lui Enoch un semn obscen. 

— Ei, cui îi pasă ce o fi ținut Abe în gaura lui prăfuită de sub 
pământ! a zis Enoch şi a râs. Probabil scrisori de dragoste de acum o 
mie de ani, trimise de Emma. 

Emma i-a făcut şi ea un semn obscen. 

— Sau poate un altar cu poza ei înconjurată de lumânări! a 
plesnit el vesel din palme. Pfuai, ce jenant ar fi pentru voi doi! 

— Vino-ncoa să-ţi pârlesc sprâncenele! a zis Emma. 

— Ignora-l, am spus eu. 

Ne-am retras amândoi în usa, cu mâinile în buzunare. Reuşise sa 
ne enerveze şi pe mine, şi pe ea. 

— Nu ascund nimic, am zis încet. Chiar nu ştiu care e cifrul. 

— Ştiu, a zis ea punându-mi mâna pe brat. Mă gândeam: poate 
nu e un număr. 

— Dar e o tastatură cu numere. 

— Poate e un cuvânt. Uite, pe taste sunt şi litere, şi cifre. 

M-am apropiat de uşă şi m-am uitat mai bine. Avea dreptate. 
Fiecare cifră avea litere dedesubt, ca tastatura unui telefon. 

— Există vreun cuvânt care să fi însemnat ceva numai pentru voi 
doi? a întrebat Emma. 

— E-m-m-a, a zis Enoch. 

M-am întors către el. 

— Enoch, jur că dacă nu... 

Bronwyn l-a luat pe sus şi şi l-a aruncat pe umăr. 

— Hei! Pune-ma jos! 

— lei o pauză, a zis Bronwyn şi a ieşit cu el din încăpere, 
ignorându-i zbaterile şi protestele. 

— După cum ziceam: un secret de-al vostru. Ceva ce numai voi 
stiati, a zis Emma. 

M-am gândit câteva momente, apoi am îngenuncheat lângă 
trapă. Mai întâi am încercat nume — al meu, al lui Abe, al Emmei — 

dar fără noroc. Apoi, numai aşa, de-al naibii, am tastat d-e-o-s-e-b-i- 
t. 

Nu. Era prea evident. 

— Stii, poate nici nu e in engleza, a zis Millard. Abe stia si 
poloneza. 

— Poate ar trebui să te mai gândeşti peste noapte, a zis Emma. 

Dar acum mintea îmi zbârnâia. Poloneză. Da, o mai vorbea când 
şi când, mai mult pentru sine. Nu mă învățase nici pe mine, cu 
excepţia unui singur cuvânt. Tygrysku, un nume de alint pe care mi-l 
dăduse. Însemna „tigrişor”. 

L-am format. 

Măruntaiele încuietorii au scos un clinchet şi s-au deschis. 

Să mă ia dracii! 

Usa s-a deschis, dând la iveală o scară ce cobora în beznă. Mi-am 
pus piciorul pe prima treaptă. 

— Urati-mi noroc, am zis. 

— Lasă-mă să intru eu prima, a zis Emma. 

Şi-a întins mâna, făcând să se ivească o flacără. 

— Nu, trebuie să mă duc eu, am zis. Dacă ne aşteaptă ceva nasol 
acolo jos, vreau să fiu primul mâncat. 

— Cât cavalerism! a comentat Millard. 

Am coborât zece trepte şi am ajuns pe o podea de beton. Era mai 
răcoare cu vreo zece-cincisprezece grade decât sus, în casă. Înaintea 
mea se întindea o beznă adâncă. Mi-am scos telefonul şi am luminat 
împrejurimile, dar în lumina lui slabă n-am văzut decât pereţii 
curbați şi cenusii din beton. Era un tunel, foarte strâmt şi atât de jos, 
că a trebuit să mă cocoşez. Lumina telefonului era prea slabă ca să 
văd ce era în faţa mea sau cât de departe se întindea tunelul. 

— Ei? mi-a strigat Emma de sus. 

— Nu-s monştri! i-am strigat. Dar mi-ar trebui o lumină mai 
bună. 

Adio cavalerism. 

— Cobor acum! a zis Emma. 

— Şi noi, am auzit-o pe Olive. 

Abia atunci, aşteptându-mi prietenii să coboare, am înţeles: 
bunicul îşi dorise să găsesc locul ăsta. 

Tygrysku. Era ca o fărâmitură de pâine într-o pădure. La fel ca 
acea carte poştală de la Miss Peregrine pe care o strecurase în 
volumul de Emerson. 

Emma a ajuns jos şi a aprins o flacără. 

— Ei, a zis ea uitându-se în jur, în mod clar nu-i o pivniţă pentru 
legume. 

Mi-a făcut cu ochiul şi i-am zâmbit la rândul meu. Părea calmă şi 
concentrată, dar eram convins că era o mască. Toţi nervii mei erau 
încordaţi la maxim. 

— Pot să cobor? a strigat Enoch de sus. Sau o să fiu pedepsit 
pentru că am simţul umorului? 

Bronwyn tocmai ajunsese la baza scării. 

— Stai unde eşti, a zis ea. În caz că vine cineva, nu vrem să ne ia 
prin surprindere. 

— Cine să vină? a zis el. 

— Oricine, a raspuns Bronwyn. 

Ne-am adunat in cerc in jurul Emmei, care ridicase bratul cu 
flacara ca sa faca lumina. 

— Miscati-va incet, ciuliti urechea la orice zgomot straniu si 
pastrati-va calmul, a zis ea. Nu stim ce e aici si e posibil ca Abe sa fi 
instalat capcane. 

Am început să inaintam cocosati si târându-ne picioarele. Am 
încercat să-mi imaginez unde eram în raport cu casa de deasupra, 
judecând după direcţia în care o lua tunelul. După douăzeci sau 
treizeci de paşi, eram cel mai probabil sub sufragerie. După 
patruzeci, părăseam perimetrul casei şi după cincizeci eram deja 
convins că ne aflam dedesubtul curţii din faţă. 

În cele din urmă, tunelul s-a terminat în faţa unei uşi. Părea 

masivă, ca trapa din spatele nostru, dar era întredeschisă. 

— Salut? am chemat eu. 

Sunetul vocii mele a speriat-o rău pe Bronwyn. 

— Scuze! i-am zis. 

— Astepti pe cineva? a întrebat Millard. 

— Nu. Dar nu se ştie niciodată. 

Deşi încercam să nu mă trădez, nervii îmi erau întinşi la maxim. 

Emma a intrat şi a rămas locului un moment, luminând 
încăperea. 

— Pare sigură, a zis ea. Dar asta ne-ar putea fi de folos. 

A apăsat un întrerupător şi un banc de neoane s-au aprins 
deasupra noastră cu un clinchet. 

— la te uită! a exclamat Olive. Asa mai vii de-acasă! 

Emma şi-a închis pumnul ca să înăbuşe flacăra şi ne-am 
îngrămădit cu toţii în urma ei. Şi apoi m-am pomenit răsucindu-mă 
lent în cerc, examinând totul. Încăperea era mică, de vreo trei pe 
patru metri, dar în sfârşit puteam să nu mai stau cocoşat. 
Caracteristic pentru bunicul meu, era organizată cu meticulozitate. 
Lângă un perete erau patru paturi cu cadru metalic, suprapuse 
două câte două ca în tabără, iar la picioarele fiecăruia se afla un 
teanc de cearceafuri şi pături în huse de plastic sigilate. De un 
perete era prins un dulap mare pe care Emma l-a deschis 
descoperind tot felul de provizii: lanterne, baterii, ustensile necesare 
şi suficiente conserve şi hrană uscată ca să ajungă câteva săptămâni. 
Alături erau un bidon mare de culoare albastră plin cu apă de băut 
şi o cutie ciudată de plastic pe care am recunoscut-o, din revistele 
despre supraviețuire pe care le găseam uneori în garajul lui Abe, 
drept o toaletă chimică. 

— Uau, ia uite! a exclamat Bronwyn. 

Stătea într-un colţ cu ochiul lipit de un cilindru de metal care 
cobora din tavan. 

— Pot să văd ce-i afară! 

Cilindrul avea în partea de jos nişte mânere şi un obiectiv. 

Bronwyn s-a dat la o parte ca să mă pot uita şi eu şi am văzut o 
imagine uşor neclară a fundăturii de afară. Am apucat mânerele, 1l- 
am răsucit şi priveliştea s-a rotit şi ea până am văzut casa, parţial 
ascunsă de un câmp cu iarbă înaltă. 

— E un periscop, am zis. Probabil e ascuns la marginea curţii. 

— Ca să-i vadă când vin, a zis Emma. 

— Ce e locul ăsta? a întrebat Olive. 

— Un adăpost probabil, a zis Bronwyn. În cazul unui atac al 
sufletelor-pustii. Vezi cele patru paturi? Ca să se poată ascunde aici 
cu tot cu familia lui. 

— Nu era numai o apărare în caz de atac, a zis Millard. Era şi un 
centru de comunicaţii. 

Vocea lui venea din partea opusă a camerei, de lângă un birou 
mare de lemn. Suprafaţa acestuia era ocupată aproape în întregime 
de un aparat cu aspect straniu din crom şi metal, ca o încrucişare 
între o imprimantă veche şi un fax, cu o tastatură stingheră în partea 
din faţă. 

— Probabil aşa comunica. 

— Cu cine? a întrebat Bronwyn. 

— Cu alţi vânători de strigoi. Uite, ăsta e un telegraf pneumatic. 

— Uau, a exclamat Emma traversând încăperea. Îmi amintesc de 
astea. Miss Peregrine avea unul. Ce s-a întâmplat cu el? 

— Facea parte dintr-o strategie a ymbrynelor de a comunica între 
ele fără să părăsească siguranţa buclelor lor, a explicat Millard. În 
cele din urmă n-a funcţionat. Era prea complexă şi prea uşor de 
interceptat. 

Dar eu eram ca în transă şi nu-i ascultam decât pe jumătate. 
Încercam să înţeleg că toate astea fuseseră atât de aproape de mine — 
practic sub picioarele mele — ani de zile şi eu nu ştiusem. Ca îmi 
petrecusem după-amiezile jucându-mă în iarbă la numai douăzeci 
de paşi de locul unde şedeam acum. Asta mă năucea şi mă făcea să 
mă întreb de ce alte aspecte ale vieţii deosebitilor mai fusesem 
înconjurat fără s-o ştiu. Mi-am amintit de prietenii bunicului, 

bătrânii care veneau din când în când să-l viziteze, discutând câteva 
ore cu Abe pe veranda din spate sau la el în birou. 

„L-am cunoscut când eram în Polonia”, îmi spusese bunicul 
despre unul dintre ei. 

„Un prieten din război”, îl descrisese pe altul. 

Dar cine erau de fapt? 

— Deci ăsta e ca să comunice cu alţi vânători de strigoi, am zis 
eu. Ce ştiţi despre ei? 

— Despre vânători? a zis Emma. Nu ştim mai nimic, dar asta e şi 
ideea. Erau extrem de secretosi. 

— Ştiţi câţi au fost? 

— Presupun că nu mai mult de o duzină, a zis Millard. 

Dar asta e doar o deducție. 

— Şi toţi puteau să controleze strigoii? am întrebat. 

Poate mai erau şi alti deosebiți ca mine undeva. Şi poate reuşeam 
să-i găsesc. 

— O, nu cred, a zis Emma. Ăsta era talentul special al lui Abe. 

— Şi al tau, domnule Jacob, a zis Bronwyn. 

— Ceva nu se leagă, a zis Millard. De ce nu s-a adăpostit Abe aici 
jos în noaptea când l-a atacat sufletul-pustiu? 

— Poate n-a avut timp, a zis Olive. 

— Nu, am zis eu. Ştia că va veni după el. M-a sunat panicat cu 
câteva ore mai devreme. 

— Poate uitase cifrul, a zis Olive. 

— Nu era senil! a zis Emma. 

Exista o singură explicaţie, dar îmi era greu s-o rostesc. Chiar şi 
să mă gândesc la ea îmi pusese un nod în gât. 

— N-a coborât aici fiindcă ştia că o să vin să-l caut, chiar dacă mă 
rugase să nu mă apropii de casă. 

Bronwyn şi-a dus mâna la gură cu o expresie îndurerată. 

— Şi dacă el era aici... cât timp tu ai fi fost sus... 

— Te-a protejat, a zis Emma. A încercat să atragă arătarea către 
pădure. 

Aveam senzaţia că nu mă mai ţin picioarele, aşa că m-am aşezat 
pe unul din paturi. 

— N-aveai de unde şti, a zis Emma aşezându-se lângă mine. 

— Nu. 

Am expirat cu putere. 

— Mi-a zis că monştrii veneau, dar eu nu l-am crezut. Poate ar 
mai fi în viaţă şi azi, dar nu l-am crezut. Din nou. 


— Nu. Nu-ţi face asta, a zis ea mânioasă. Nu ţi-a spus suficient, 
nici pe departe. Dacă ar fi făcut-o l-ai fi crezut, nu? 

— Da... 

— Dar Abe îşi iubea secretele. 

— Ce şi le mai iubea! a zis Millard. 

— Uneori cred că le iubea mai mult decât iubea oamenii, a zis 
Emma. Şi în cele din urmă asta l-a ucis. Secretele lui, nu tu. 

— Poate, am zis eu. 

— Sigur. 

Ştiam că avea dreptate, în mare parte. Eram furios pe el că nu-mi 
împărtăşise mai multe, dar îmi era greu să mă lepăd de ideea că 
poate mi-ar fi spus tot dacă nu l-aş fi îndepărtat. Aşa că mă simţeam 
în acelaşi timp vinovat şi furios, dar nu puteam să discut despre 
asta cu Emma. M-am mulţumit să incuviintez şi să zic: 

— Ei bine, măcar am găsit locul ăsta. Un secret în minus pe care 
Abe să-l ia cu el în mormânt. 

— Poate nu doar unul, a zis Millard deschizând unul dintre 
sertarele biroului. Aici e ceva ce te-ar putea interesa, Jacob. 

M-am ridicat şi am traversat camera în mai puţin de o secundă. 
În sertar se afla un biblioraft mare cu inele metalice, plin ochi cu 
hârtii. Pe copertă era o etichetă pe care scria: REGISTRU DE 
OPERAȚIUNI. 

— Uau, am exclamat. Asta e... 

— Chiar ce scrie că e, a zis Millard. 

Ceilalţi s-au înghesuit în jurul nostru. Mi-am strecurat degetele 
sub el şi l-am scos din sertar. Era gros de câţiva centimetri şi 

cântărea cel puţin două kilograme. 

— Dă-i bătaie! m-a îndemnat Bronwyn. 

— Numa grăbiţi, am spus. 

Am deschis la întâmplare undeva pe la mijloc: un raport bătut la 
maşină cu două fotografii ataşate, una a unui copil într-un costum 
de Halloween, aşezat pe o sofa, alta infatisand un bărbat şi o femeie 
îmbrăcaţi în clovni. 

Am citit raportul cu glas tare. Era scris în limbajul rece şi detaşat 
al oamenilor legii. Descria o misiune care consta în salvarea unui 
copil deosebit de un strigoi şi un suflet-pustiu care îl urmăreau şi în 
transportarea acestuia într-o buclă sigură. 

Am răsfoit câteva pagini, descoperind că dosarul era plin cu 
rapoarte asemănătoare care începeau încă din anii '50, şi apoi l-am 
închis. 

— Ştii ce-nseamnă asta, nu? a zis Millard. 

— Abe nu se ocupa numai cu prinderea si uciderea sufletelor- 
pustii, a zis Bronwyn. 

— Asa-i, a zis Millard. Se ocupa si cu salvarea copiilor deosebiti. 

M-am uitat la Emma. 

— Stiai asta? 

Ea şi-a coborât privirile. 

— Nu discuta niciodată despre munca lui. 

— Dar salvarea copiilor deosebiți e treabă de ymbryna, a zis 
Olive. 

— Da, a zis Emma, dar dacă strigoii se foloseau de copil ca 
momeală, ca în cazul de mai înainte, ymbrynele nu puteau să se 
ocupe ele. 

Pe mine alt detaliu mă obseda, dar am ales să-l păstrez pentru 
mine. 

— HEI! a tipat cineva din uşă şi toţi am sărit în sus şi ne-am 
întors numai ca să-l descoperim pe Enoch în prag. 

— Ti-am spus să nu cobori! a zis Bronwyn. 

— Păi ce voiati? M-ati lăsat acolo sus o eternitate. 

A intrat în încăpere şi a făcut ochii roată. 

— Deci pentru asta ne-am dat atâta osteneală? E ca o celulă de 
închisoare. 

Emma s-a uitat la ceas. 

— E aproape şase. Ar trebui să ne întoarcem. 

— Ceilalţi o să ne omoare, a zis Olive. Am fost plecaţi toată după- 
amiaza şi încă nu avem haine noi. 

Atunci mi-am amintit de promisiunea lui Miss Peregrine. Zisese 
că avea să-mi arate ceva după lăsarea serii, adică peste o oră sau 
două. Ca să fiu sincer, nu prea mă mai interesa ce anume voia ea să- 
mi spună. Nu-mi doream decât să ajung acasă, să mă închid în 
camera mea şi să citesc registrul bunicului meu de la cap la coadă. 

Când am ajuns acasă, soarele începuse să coboare dincolo de 
coroanele copacilor. Prietenii lăsaţi în urmă s-au plâns în gura mare 
că fuseserăm plecaţi atât de mult, dar, când le-am spus motivul şi ce 
descoperiserăm, şi-au uitat supărarea şi au sorbit fiecare cuvânt al 
lui Millard, care le relata faptele. 

Părinţii mei dispăruseră. Îşi făcuseră bagajele şi plecaseră într-o 
excursie în Asia. Pe bufetul din bucătărie am descoperit un bilet 
scris de mama. Îmi spunea că o să le fie enorm de dor de mine, că 
puteam să-i sun sau să le dau un e-mail oricând şi mă ruga să nu uit 
să plătesc grădinarii. După tonul aerian şi relaxat al biletului — Te 
iubesc, Jackey! — mi-am dat seama că Miss Peregrine fusese foarte 
eficientă, ştergând din mintea lor amintirea ultimelor câteva luni în 
care îşi făcuseră griji din pricina mea. Nu păreau să se teamă că aş 
putea avea o cădere nervoasă sau că aş fi în stare să fug din nou de 
acasă în lipsa lor. De fapt, nu părea să le pese mai deloc. Şi asta era 
minunat. „Drum bun, cale bătută!” mi-am zis. Măcar acum aveam 
toată casa la dispoziţia noastră. 

Nici Miss Peregrine nu era prin preajmă. Plecase imediat după 
noi şi lipsise toată ziua, mi-a raportat Horace. 

— A zis unde se duce? am întrebat eu. 

— A zis numai că trebuie să ne întâlnim cu ea la şapte şi un sfert 
în şopronul pentru grădinărie din curtea din spate. 

— În şopronul pentru grădinărie. 

— La şapte şi un sfert precis. 

Asta însemna că aveam o oră şi ceva la dispoziţie. 

M-am furişat în camera mea. Am pus la pick-up IV de Led 
Zeppelin, ca de fiecare dată când făceam ceva care îmi cerea 
concentrare maximă. M-am instalat în pat cu registrul bunicului, 1- 
am deschis dinaintea mea şi m-am apucat de citit. 

Parcursesem abia o pagină când Emma şi-a băgat capul pe uşă. 
Am invitat-o să mi se alăture. 

— Nu, mulţumesc, a zis ea. Am avut parte de destul Abe 
Portman pe ziua de azi. 

Şi-a plecat. 

Registrul avea sute de pagini, acoperind câteva decenii. 
Majoritatea rapoartelor erau pe formatul celui pe care îl citisem în 
buncăr: zgârcite cu detaliile, lipsite de emoție, adesea însoţite de o 
poză sau alt material vizual. Mi-ar fi trebuit o săptămână să-l citesc 
de la cap la coadă, aşa că, deşi aveam o oră la dispoziţie, am fost silit 
să-l parcurg pe sărite. Dar a fost suficient ca să-mi fac o idee sumară 
despre munca lui Abe în America. 

De obicei lucra singur, dar nu întotdeauna. Unele rapoarte se 
refereau la alti agenţi de teren, desemnaţi printr-o singură literă: F, 
P, V. Dar cel mai adesea apărea H. 

Era bărbatul pe care-l cunoscuse tata, dacă mă puteam încrede în 
memoria lui parţial ştearsă. Şi dacă Abe avusese suficientă încredere 
în H încât i-l prezinte pe fiul său, înseamnă că era important. Deci 
cine era? Cum era structurată organizaţia lor? Cine le dădea 
misiunile astea? Abe? Altcineva? Ymbrynele din America? Fiecare 
nouă informaţie dădea naştere la o duzină de noi întrebări. 

În cele dintâi zile, munca lor se concentrase exclusiv pe vânatul şi 
ucisul sufletelor-pustii. Dar, pe măsură ce trecea timpul, tot mai 
multe dintre misiuni vizau descoperirea şi salvarea copiilor 

deosebiți. Ceea ce era admirabil, fără îndoială, dar întrebarea lui 
Bronwyn mă urmărea: asta nu era treaba ymbrynelor? Le împiedica 
oare ceva pe ymbrynele din America să facă asta? 

Se întâmplase ceva cu ele? 

Rapoartele începeau în 1953 şi se opreau brusc în 1985. De ce se 
opriseră? Mai era vreun registru şi nu-l găsisem eu? Se pensionase 
Abe în 1985? Sau altceva se schimbase? 

După ce am citit vreo oră, căpătasem câteva răspunsuri şi mult 
mai multe întrebări. Prima: mai trebuia făcut genul ăsta de muncă? 
Mai exista un grup de vânători de strigoi pe undeva, luptându-se cu 
monştri şi salvând deosebitii? Dacă da, îmi doream foarte tare să-i 
dau de urmă. Voiam să fac parte din el, să îmi folosesc talentul ca să 
duc mai departe munca bunicului aici, în America. Poate asta îşi şi 
dorise! Îşi păstrase secretele sub cheie, folosind drept cifru numele 
de alint pe care mi-l dăduse, însă murise prea devreme ca să mi le 
poată împărtăşi. 

Să luăm lucrurile în ordine. Ca să capăt răspunsuri la întrebările 
mele, trebuia să dau de urma singurei persoane din lume care 
probabil ştia secretele lui Abe. 

Trebuia să îl găsesc pe H. 

+++ CAPITOLUL PATRU **: 


Ne-am adunat în curtea mea din spate aşteptând-o pe Miss 
Peregrine. Era şapte şi douăsprezece minute şi cerul aproape se 
întunecase. Am aruncat o privire către şopron, o coşmelie neglijată, 
din şipci de lemn, lipită de gardul viu de leandru. Cu câţiva ani în 
urmă, mama trecuse printr-o fază în care o interesa grădinăritul, dar 
acum şopronul adăpostea numai păianjeni şi bălării. 

Exact la şapte şi un sfert aerul s-a umplut de o electricitate pe care 
am simtit-o cu toţii - Horace a exclamat „Ooo!”, iar părul lung al lui 
Claire s-a ridicat tot — şi apoi şopronul s-a luminat pe dinăuntru. A 
fost o străfulgerare scurtă şi orbitoare, care a făcut sutele de găuri 
din pereţii şopronului să devină albe, înainte să cadă înapoi în 
umbră. Apoi dinăuntru a răsunat vocea lui Miss Peregrine: 

— Am ajuns! 

A păşit pe iarba curții. 

— Ahh! a exclamat ea trăgând cu nesat aer în piept. Da, prefer 
oricând vremea de aici. 

Ne-a cuprins pe toţi cu privirea. 

— Îmi cer scuze c-am întârziat! 

— Numai cu treizeci de secunde, a zis Horace. 

— Dle Portman, pari cam nedumerit. 

— Nu prea mi-e clar ce s-a întâmplat adineauri, am zis eu. Sau 
unde aţi fost. Sau... restul. 

— Asta e o buclă, a zis ea indicând şopronul. 

M-am uitat de la ea la magazie şi înapoi. 

— În curtea mea din spate era o buclă? 

— Acuma este. Am făcut-o în după-amiaza asta. 

— E un buzunar, a zis Millard. Miss P, deşteaptă treabă! Nu 
credeam că consiliul a aprobat vreuna. 

— Numai pe asta şi de-abia azi, a zis ea zâmbind cu mândrie. 

— De ce v-a trebuit o buclă a după-amiezii ăsteia? am întrebat eu. 

— În cazul unei bucle-buzunar nu contează ce timp conţine. 
Avantajul este că sunt foarte mici, ceea ce le face uşor de întreţinut. 
Spre deosebire de o buclă normală, acestea nu trebuie resetate decât 
o dată sau de două ori pe lună, nu zilnic. 

Ceilalţi schimbau priviri încântate, zâmbind între ei, dar eu încă 
eram nedumerit. 

— Dar la ce e bună o buclă de mărimea unui şopron? 

— Nu e bună să te refugiezi în ea, dar e extraordinar de utilă ca 
portal. 

A băgat mâna în buzunar şi a extras un obiect zvelt de alamă care 
arăta ca un glonţ supradimensionat, prevăzut cu găuri de ventilaţie. 

— Cu suveica asta, o altă invenţie ingenioasă a fratelui meu 
Bentham, pot să cos această buclă la Pambucliconul lui. Şi voila! 
Avem o uşă către Pogonul Dracului! 

— Chiar aici. În curtea mea din spate, am zis eu. 

— Nu trebuie să mă crezi pe cuvânt, a zis ea întinzând braţul 
către şopron. Du-te şi convinge-te singur! 

Am făcut un pas într-acolo. 

— Pe bune? 

— E o minunată lume nouă, domnule Portman. Şi noi vom fi 
imediat în urma ta. 

Patruzeci de secunde. Atât mi-a luat să călătoresc din curtea mea 
din spate către o buclă din Londra secolului al XIX-lea. Patruzeci de 
secunde de când am ajuns în fundul şopronului şi până am ieşit 
dintr-o debara de mături în Pogonul Dracului. M-am ales cu o 
ameteala de pe urma experienţei, căci creierul şi stomacul meu nu 
mai erau obişnuite cu smucitura bruscă a călătoriei prin buclă. 

Am ieşit din debaraua de mături pe un coridor familiar: lung, cu 
covoare luxuriante şi uşi identice de o parte şi de alta, fiecare cu câte 
o placuta. Pe cea de pe partea opusă mie scria: 

DEN HAAG, OLANDA, 8 APRILIE 1937 


M-am întors şi am examinat uşa din spatele meu. Pe perete era 
fixată o bucată de hârtie: 


LOCUINTA LUI JACOB PORTMAN, FLORIDA, 
TIMPUL PREZENT 
NUMAI PENTRU A. PEREGRINE ŞI ELEVII EI 


Eram în mijlocul maşinăriei de contopire a realitatilor numită 
Pambuclicon, care acum era conectată cu casa mea. Mintea mea încă 
mai procesa toate astea când uşa s-a deschis şi a apărut Emma. 

— Salutare, străine! a zis ea şi m-a sărutat pe obraz. 

Au urmat-o Miss Peregrine şi restul prietenilor mei deosebiți. 
Trăncăneau entuziasmați, deloc tulburati de traversarea instantanee 
a unui ocean şi a unui secol. 

— Asta înseamnă că putem să nu mai punem niciodată piciorul 
pe Pogonul Dracului dacă nu vrem, zicea Horace. 

— Sau să facem drumul ăla lung până la mlastina ca să-l vizitam 
pe Jacob, a zis Claire. Am rău de maşină. 

— Cea mai bună parte e mâncarea, a zis Olive croindu-şi drum 
printre ceilalţi. Gândiţi-vă: putem să avem parte de un mic dejun 
englezesc ca la carte, la prânz putem mânca pizza la Jacob acasă şi la 
cină am avea cotlete proaspete de miel de la Smithfield! 

— Cine s-ar fi gândit că o persoană aşa de mititică poate mânca 
atâta! a comentat Horace. 

— Dacă mănânci suficient, poate n-o să mai ai nevoie de pantofii 
ăia cu plumb, a zis Enoch. 

— Nu-i minunat? a zis Miss Peregrine trăgându-mă deoparte. 
Acum vezi la ce mă refeream când iti vorbeam despre o soluţie. Cu 
bucla asta buzunar poţi trăi într-o lume fără să te rupi de cealaltă. 
Cu ajutorul tău, putem continua să ne sporim cunoştinţele despre 
America modernă fără să ne neglijăm îndatoririle de pe Pogonul 

Dracului. Avem bucle de reconstruit, deosebiți traumatizati care 
trebuie reabilitaţi, strigoi prinşi cu care să decidem ce vom face... Şi 
n-am uitat ce ţi-am promis. O să ai o muncă pasionanta de făcut aici. 
Cum ti se pare? 

— La ce muncă v-aţi gândit? am întrebat, cu capul invartindu-mi- 
se la gandul posibilitatilor ce tocmai mi se deschisesera dinainte. 

— Consiliul Ymbrynelor e cel care face repartitiile, aşa că nu ştiu 
inca. Dar mi-au spus ca au ceva foarte interesant pentru tine. 

— Dar pentru noi ceilalti? a intrebat Enoch. 

— Vrem şi noi însărcinări importante, a zis Millard. Nu doar 
chestii care să ne tina ocupați. 

— Sau curăţenie, a adăugat Bronwyn. 

— Osa primiţi şi voi insarcinari importante, vă promit, a zis Miss 
Peregrine. 

— Credeam că e important să învăţăm să ne comportăm ca 
obisnuitii, a zis Enoch. De ce pierdem timpul în fundătura asta? 

Directoarea şi-a strâns buzele. 

— Puteţi să va imbunatatiti cunoştinţele despre prezent şi 
simultan să contribuiţi la eforturile de reconstrucţie din Pogon. O să 
facem naveta, ca oamenii moderni. Nu e amuzant? 

Enoch a clătinat din cap uitându-se în altă parte. 

— E politică. Asta nu vreţi să recunoasteti. 

Miss Peregrine l-a fulgerat cu privirea. 

— Eşti nepoliticos! a zis Claire. 

— Ba nu, Enoch, continuă, a zis Miss Peregrine. Vreau să aud ce 
ai de spus. 

— Cineva aflat în vârful lanţului trofic a decis că nu dă bine să 
tândălim la Jacob acasă, în prezent, în timp ce toţi ceilalţi sunt 
blocaţi aici, trăind ca refugiații şi curatand dezastrul lăsat de strigoi. 
Dar mie nu îmi pasă ce crede lumea. Merităm o vacanţă, fir-ar să fie! 

— Toţi cei de aici merită o vacanţă! s-a răstit Miss Peregrine. 

Şi-a închis ochii şi şi-a prins între degete şaua nasului, ca şi cum 
s-ar fi luptat cu o durere subită de cap. 

— la-o aşa: pentru ceilalţi copii va fi o inspiraţie să vă vada pe 
voi, eroii Bătăliei pentru Pogonul Dracului, muncind alături de ei 
pentru binele comun. 

— Bah! a exclamat Enoch şi s-a apucat să-şi curețe unghiile. 

— Ei, eu sunt nerăbdătoare, a zis Bronwyn. Mereu am vrut o 
slujbă adevărată, cu responsabilităţi adevărate, chiar dacă asta 
înseamnă să ne reducem lecţiile de normalitate. 

— Să le reducem? a zis Horace. Dar n-am avut nici măcar una! 

— Nici măcar una? Miss Peregrine mi-a aruncat o privire: Păi 
cum a rămas cu mersul la cumpărături? 

— Ne-am, ăăă, abătut oarecum din drum, am zis eu. 

— O, a exclamat ea încruntându-se. Nu contează, avem timp. Dar 
nu azi! 

Şi acestea fiind zise, a pornit pe hol, făcându-ne semn să o 
urmăm. 

În timp ce mergeam după Miss Peregrine pe coridorul cel lung, 
am văzut oameni venind şi plecând pe numeroasele uşi ale 
Pambucliconului. Aveau toţi un aer foarte serios, păreau ocupați şi 
purtau o gamă variată de haine, potrivite unor scopuri cum nu se 
poate mai diferite. Am văzut o doamnă într-o rochie albastră cu 
crinolină care se umfla atât de tare în jurul ei, că a trebuit să ne 
aliniem în şir indian şi să ne lipim de perete ca să trecem pe lângă 
ea. Am văzut un bărbat cu un costum alb şi masiv de schi şi o 
pălărie rotundă de blană şi un altul cu cizme de şapte poşte care-i 
ajungeau la jumătatea pulpelor şi o haină de marinar toată numai 
catarame aurite. Parada aceasta a modei mi-a distras atât de tare 
atenţia, încât, când am cotit, am fost cât pe ce să intru într-un zid... 
sau în ceea ce am luat drept un zid până a început să îmi vorbească. 

— Tinere Portman! a bubuit un glas şi mi-am ridicat privirea, 
fortandu-mi gâtul ca să cuprind cu ochii întreaga înălţime a fapturii. 

Înalt de doi metri, cu o robă neagră şi grea, era în acelaşi timp o 

imagine a morţii întrupate şi un vechi prieten căruia descoperisem 
că-i duceam dorul uneori. 

— Sharon! 

El s-a aplecat şi a salutat-o pe Miss Peregrine, apoi mi-a strâns 
mâna, înfăşurându-şi degetele lungi şi îngheţate în jurul palmei 
mele până i-au întâlnit degetul mare pe cealaltă parte. 

— Ai venit în cele din urmă să-ţi saluti fanii? 

— Ha-ha, am zis eu. Cum să nu! 

— Nu glumeste, a zis Millard. Eşti o celebritate. Fii atent când o 
să ieşim afară! 

— Cee? Vorbeşti serios? 

— O, da, a zis Emma. Să nu te miri dacă o să ti se ceară autografe. 

— Acu' să nu te umfli în pene, a zis Enoch. Toţi suntem putin 
faimoşi după ce am făcut în Biblioteca Sufletelor. 

— Nu mai spune! a zis Emma. Oi fi şi tu faimos! 

— Aşa, puţin. Primesc scrisori de la fani, a zis Enoch. 

— Scrisoare. La singular. 

Enoch şi-a târşâit picioarele stânjenit. 

— Numai de aia ştii tu. 

Miss Peregrine şi-a dres glasul. 

— În fine! Azi copiii o să-şi primească însărcinările din partea 
consiliului. Sharon, te deranjează să ne escortezi până la sediul 
ministerului? 

— Nicidecum. 

Sharon s-a înclinat dinaintea ei şi din mantia lui s-a desprins un 
iz de mucegai şi pământ umed. 

— Pentru oaspeţi de vază ca voi îmi fac cu plăcere nişte timp, în 
ciuda programului meu încărcat. 

În timp ce ne conducea pe coridor, s-a întors către mine şi a zis: 

— Vezi tu, sunt majordomul acestei case şi supraveghetor al 
Pambucliconului şi al nenumăratelor lui portaluri. 

— Mie tot nu-mi vine să cred că i-au dat lui răspunderea asta, a 
bombănit Enoch. 

Sharon s-a răsucit şi s-a uitat direct la el şi în bezna glugii lui a 
sticlit un zâmbet dement. 

Enoch s-a făcut mic pe după Emma, încercând să se facă nevăzut. 

— Avem noi o vorbă pe aici, a zis Sharon. „Papa are treabă şi 
maica Tereza a murit.” Nimeni nu cunoaşte locul ăsta la fel de bine 
ca mine, poate cu excepţia lui Bentham, care, mulţumită tânărului 
Portman, e incapacitat în mod permanent. 

Avea un ton de o neutralitate prudenta. Era greu să iti dai seama 
dacă regreta moartea fostului său angajator sau nu. 

— Mă tem, aşadar, că va trebui să vă mulţumiţi cu mine. 

Am cotit din nou şi am ajuns într-un hol vast. Era aglomerat ca 
terminalul unui aeroport în perioada vacantelor. Călători cocosati 
sub bagaje grele ieşeau şi intrau pe uşile înşirate pe ambii pereţi. 
Cozi lungi porneau din dreptul unor podiumuri pe care funcţionari 
în uniforme verificau documentele. Grăniceri cu mutre posace 
supravegheau pe toată lumea. 

Sharon s-a răstit la cel mai apropiat funcţionar: 

— Ţine uşa aia-nchisă! Laşi să intre jumătate din Helsinkiul 
Crăciunului din 1911! 

Funcţionarul a sărit în picioare şi a trântit o uşă întredeschisă prin 
care intrau fulgi de nea. 

— Ne asigurăm că oamenii călătoresc numai către bucle care au 
primit aprobarea să fie vizitate, a explicat Sharon. Sunt peste o sută 
de uşi pe coridoarele astea şi nici jumătate dintre ele nu au fost 
declarate sigure de Ministerul Afacerilor Temporale. Multe bucle nu 
au fost explorate suficient. Altele n-au mai fost deschise de ani buni. 
Aşa că, până la noi ordine, toate călătoriile cu Panbucliconul trebuie 
aprobate de minister... şi de preaplecatul vostru prieten. 

Sharon a smuls biletul din mâna unui individ cu mutră de 
şoarece, îmbrăcat cu un trenci cafeniu. 

— Cine eşti şi unde te duci? 

Era evident că savura autoritatea ce i se oferise şi nu putea să nu 
se dea mare. 

— Mă numesc Wellington Weebus, a sâsâit bărbatul. Destinația: 
Gara Pennsylvania, New York, 8 iunie 1929. Domnule. 

— Ce treburi ai acolo? 

— Domnule, sunt ofiţer detaşat pe probleme lingvistice, 
repartizat în coloniile americane. Sunt translator. 

— De ce e nevoie de translator în New York? Ce, acolo nu 
vorbesc engleza regelui? 

— Nu chiar, domnule. Au un mod foarte ciudat de a vorbi, 
domnule. 

— Şi cu umbrela ce-i? 

— Plouă, domnule. 

— Costumierii ti-au verificat hainele de anacronisme? 

— Da, domnule. 

— Credeam că toţi newyorkezii perioadei ăleia purtau pălării. 

Bărbatul a scos din interiorul trenciului o palariuta. 

— Am una, domnule. 

Miss Peregrine, care bătea de ceva timp din picior, a ajuns la 
capătul răbdării. 

— Sharon, dacă ai treabă aici, sunt sigură că ne putem descurca şi 
singuri până la sediul ministerului. 

— Nici să n-aud! a zis el şi i-a înmânat biletul omuletului. Mai 
vioi, Weebus, sunt cu ochii pe tine! 

Bărbatul s-a îndepărtat în grabă. 

— Pe aici, copii! Nu-i departe. 

Ne-a deschis o cărare prin holul aglomerat, apoi ne-a condus în 
jos pe nişte trepte. La parter am trecut pe lângă biblioteca lui 
Bentham, de unde mobilierul fusese scos ca să facă loc pentru mai 
bine de o sută de paturi. 

— Aici am dormit noi până să venim la tine acasă, a zis Emma. 
Doamnele în sala asta, domnii în cealaltă. 

Am trecut pe lângă o fostă sală de ospete, în care se înghesuiau 
de asemenea paturi. Tot parterul casei lui Bentham fusese 
transformat într-un adăpost pentru deosebitii care n-aveau unde se 

duce. 

— Şi era confortabil aici? am întrebat. 

Tâmpită întrebare. 

Emma a ridicat din umeri. Nu era genul care să se plângă. 

— E în mod sigur mai bine decât să dormi în închisoarea 
strigoilor, a zis ea. 

— Nu cu mult mai bine, a intervenit Horace, căruia îi plăcea să se 
plângă şi se trăsese mai aproape sesizând prilejul. Ascultă la mine, 
Jacob, a fost groaznic. Nu toţi iau igiena personală la fel de în serios 
ca noi. În anumite nopţi am fost silit să-mi astup nările cu betigase 
de camfor. Şi nu există intimitate, nici garderobe sau vestiare, ba 
nici măcar nişte băi cumsecade şi nicio notă de creativitate pe la 
bucătărie... 

(Treceam pe lângă ea chiar în acea clipă şi am întrezărit prin uşa 
deschisă un batalion de bucătari tocând şi amestecând în oale.) 

— ...şi multi nefericiti din alte bucle au nişte coşmaruri de nu poţi 
să închizi un ochi din pricina gemetelor şi tipetelor! 

— Tu vorbeşti? a zis Emma. Te trezeşti tipand de două ori pe 
săptămână. 

— Da, dar măcar visele mele înseamnă ceva, i-a zis el. 

— Ştii, în America e o fată care poate alunga coşmarurile, l-am 
auzit pe Millard. Poate te-ar putea ajuta. 

— Nimeni din lumea asta nu-i calificat să îmi manipuleze mie 
visele, a zis Horace intepat. 

Scrisorile primite de la Emma fuseseră vesele şi luminoase, 
concentrându-se pe momentele fericite şi pe aventurile de care 
avuseseră parte. Nu pomenise niciodată despre condiţiile de trai de 
aici şi despre chinurile lor zilnice şi am simţit că o respect şi mai 
mult pentru capacitatea ei de a îndura. 

Sharon a dat de perete o uşă imensă de stejar de la capătul 
culoarului. Prin ea au pătruns lumina zilei şi zgomotele unei străzi. 

— Rămâneţi împreună! a strigat Miss Peregrine şi am ieşit afară, 
avântându-ne în fluviul de trupuri de pe trotuar. 

Dacă Emma nu m-ar fi prins de mână şi nu m-ar fi tras după ea, 
probabil aş fi rămas încremenit. Nu mai recunoşteam locul. Ultima 
oară când văzusem Pogonul Dracului, turnul lui Caul era o 
grămadă încă fumegândă de cărămizi şi strigoii goneau pe străzi 
fugariti de gloata furioasă. Aveau loc tulburări provocate de 
dependentii care jefuiau depozitele nepazite de ambrozie şi de 
colaboratorii strigoilor care dădea foc clădirilor pline cu dovezile 
crimelor lor. Dar asta fusese cu ceva timp în urmă şi de atunci locul 
părea să fi făcut mari progrese. Tot era o gaură a iadului în esenţa sa 
— clădirile erau mânjite de funingine şi cerul era încă galben ca 
otrava —, dar focurile fuseseră stinse, dărmăturile îndepărtate şi se 
vedeau deosebiți în uniformă care dirijau traficul şaretelor pe strada 
aglomerată. 

Dar, mai mult decât locul, oamenii se schimbaseră. Dispăruseră 
dependentii cu ochii lor pustii, traficantii de deosebiți afişându-şi 
ciudateniile în vitrine, gladiatorii fortificati cu ambrozie, cu raze 
tasnindu-le din ochi. Judecând după vestimentația eclectică, 
reprezentând moda mai multor secole, aceşti deosebiți veneau din 
bucle din Europa, Asia, Africa, Orientul Mijlociu şi de asemenea din 
perioade diferite de timp. 

În căutarea de suflete de deosebiți, strigoii nu făcuseră 
discriminări şi influența lor ajunsese mai departe decât îmi 
dădusem eu seama. 

Mai izbitoare încă decât hainele lor mi s-a părut demnitatea cu 
care se purtau, în ciuda circumstanțelor. Veniseră aici căutând 
refugiu din buclele lor vătămate sau distruse. Îşi pierduseră casele şi 
îşi văzuseră prietenii sau pe cei dragi ucişi sub ochii lor, suferiseră 
traume de neimaginat. Dar nu vedeai priviri şocate sau goale. 
Nimeni nu umbla în zdrente. Fiecare se pomenise cu un gol uriaş în 
viaţa sa, dar strada pulsa de energie şi hotărâre. 

Poate pur şi simplu erau prea ocupați ca să jelească. Dar am 
preferat să cred că, pentru prima oară în aproape un secol, 

deosebitii puteau face mai mult decât să se ascundă în buclele lor şi 
să spere. Ce era mai rău se întâmplase deja. Supravietuisera şi aveau 
multe de făcut. Aveau o lume de reparat. Şi o puteau face mai bună. 

Vreme de un cvartal sau două am fost atât de absorbit de 
spectacolul lor, încât nu am observat cât de mulţi mă priveau la 
rândul lor. Apoi însă cineva s-a uitat a doua oară, altcineva m-a 
arătat cu degetul şi aş fi jurat că mi-am citit numele pe buzele lor. 

Ştiau cine sunt. 

Am trecut pe lângă un băieţel care vindea ziare şi tocmai striga: 

— Jacob Portman va vizita azi Pogonul! Eroul revine în Pogonul 
Dracului pentru prima oară de la victoria asupra strigoilor! 

Am simţit că mi se încing obrajii. 

— De ce i se atribuie lui Jacob toate meritele? l-am auzit pe Enoch 
întrebând. Am fost şi noi acolo! 

— Jacob! Jacob Portman! 

Două adolescente mă urmăreau fluturând o bucată de hârtie. 

— Ne dai un autograf? 

— A întârziat la o reuniune importantă, a zis Emma trăgându-mă 
după ea prin mulţime. 

Nu tăcuserăm nici zece paşi când două mâini zdravene m-au 
oprit locului. Îi aparţineau unui individ care turuia ca o moară 
hodorogită. Avea un singur ochi în centrul fruntii şi o pălărie pe 
care scria PRESA. 

— Farish Obwelo de la Băgăciosul de seară. Ce zici de o poză? 

Înainte să apuc să răspund, mă şi întorsese cu fata către un aparat 
de fotografiat, o vechitură imensă care trebuie să fi cântărit o tonă. 
Un fotograf s-a ghemuit în spatele lui şi a ridicat un blit. 

— Deci, Jake, a zis Farish, cum a fost să comanzi o oaste de 
suflete-pierdute? Cum te-ai simţit câştigând o bătălie împotriva 
atâtor strigoi? Care au fost ultimele cuvinte ale lui Caul înainte să-i 
dai lovitura fatală? 

— Aaa, nu chiar aşa s-a... 

Aparatul a strălucit şi pentru o clipă n-am mai văzut nimic. Apoi 

m-am simţit apucat de o altă pereche de mâini: de data asta era Miss 
Peregrine, târându-mă după ea. 

— Nu discuta cu presa despre nimic, mi-a şuierat ea la ureche. Şi 
mai ales despre ce s-a întâmplat în Biblioteca Sufletelor. 

— De ce? Ce crede lumea că s-a întâmplat? am întrebat eu. 

Nu mi-a răspuns. N-a putut, fiindcă deodată m-am pomenit 
ridicat deasupra capului lui Bronwyn, care m-a purtat ca pe un 
platou departe de mâinile mulțimii. Am înaintat astfel, Sharon 
formând cu mâinile un ic despicând marea umană şi indicându-ne 
ceva înainte — da, acolo, aproape am ajuns —, până la o poartă într- 
un gard înalt de fier. Dincolo de el se ridica o clădire din piatră 
neagră. 

Un paznic ne-a făcut semn să intrăm pe poartă într-o curte, 
lăsând mulţimea în urma noastră. Bronwyn m-a pus jos şi m-am 
apucat să-mi aranjez ţinuta în timp ce toţi se îngrămădeau în jurul 
meu. 

— Am crezut c-o să te muşte careva! a zis Emma. 

— l-am zis că e celebru! a spus Millard, tachinându-mă, dar cu o 
undă de invidie în glas. 

— Da, dar n-am crezut că prin asta voiai să zici... 

— ...ca eşti cu adevărat celebru? a întrebat Emma. 

— Omul lunii, a zis Enoch dând din mână. Aveţi răbdare şi până 
de Crăciun o să uite de el. 

— Sper şi eu! am exclamat. 

— De ce? Nu vrei să fii faimos? a întrebat Bronwyn. 

— Nu! am zis eu. A fost... 

Voiam să zic „înspăimântător”. 

— ...putin cam prea de tot. 

— Te-ai descurcat splendid, a zis Miss Peregrine. Şi o să devină 
mai uşor cu timpul. Odată ce oamenii se vor obişnui să te vadă, n-o 
să mai facă atâta caz. Ai lipsit o vreme, Jacob, şi legenda ta a luat 
proporții. 

— Şi ce proporţii! Dar ce-a fost chestia aia, că l-aş fi omorât pe 

Caul? 

Ea s-a aplecat spre mine şi mi-a zis cu glas scăzut: 

— O născocire necesară. Ymbrynele au decis că e mai bine ca 
lumea să-l creadă mort. 

— Păi ce, nu e mort? 

— Cel mai probabil este, a zis ea pe un ton prea degajat ca să fie 
complet credibil. Dar adevărul e că nu ştim ce se petrece în 
interiorul unei bucle care s-a prăbuşit. Nimeni nu a scăpat dintr-una 
ca să povestească. Caul şi Bentham pot fi morţi sau pot fi pur şi 
simplu... altundeva. 

— Inaccesibili la nivel extra-dimensional, a zis Millard. 

— În mod permanent, desigur, s-a grăbit să adauge Miss 
Peregrine. Dar nu vrem ca publicul — sau puţinii strigoi care au 
reuşit să ne scape — să aibă îndoieli. Sau să le vină idei ciudate, cum 
ar fi să-l salveze. 

— Deci felicitări, l-ai ucis şi pe Caul, a zis Enoch cu vocea 
mustind de sarcasm. 

— Nu putea să-l fi ucis vreunul dintre noi? s-a văitat Horace. 

— Tu, de exemplu? a zâmbit batjocoritor Enoch. Cine te-ar crede? 

— Vorbiti mai încet! s-a răstit Miss Peregrine. 

Încă mă mai luptam cu ideea că Caul era doar „cel mai probabil” 
mort sau că oricine, fie şi un monstru cum devenise el, putea 
supravieţui unui eveniment violent ca prăbuşirea unei bucle, când 
Sharon mi-a tras o palma pe spinare de era să mă dărâme. 

— Ei, băiete, eu trebuie să mă întorc la ale mele. Te rog, nu ezita 
să apelezi la mine dacă mai ai nevoie de însoțitor. 

Miss Peregrine i-a mulțumit. El s-a înclinat adânc, apoi s-a răsucit 
şi a plecat, cu mantia fluturând teatral în urma lui. 

Ne-am întors către uşa clădirii ce se ridica amenintator dinaintea 
noastră. 

— Deci ce e asta? am întrebat. 

— E centrul guvernării deosebitilor, pe moment, a zis Miss 
Peregrine. E locul unde îşi ţine în prezent întrunirile Consiliul 

Ymbrynelor şi unde îşi desfăşoară activitatea diverse ministere. 

— Aici ne primim însărcinările, a zis Bronwyn. Venim în fiecare 
dimineaţă şi ei ne spun ce trebuie făcut. 

— Azilul de Nebuni St Barnabas, am citit eu cuvintele cioplite în 
piatră deasupra uşilor de fier ale clădirii. 

— Nu prea erau multe proprietăţi libere dintre care să alegem, a 
zis Miss Peregrine. 

— Înc-o dată în spărtură, dragă prietene, a zis Millard şi, râzând, 
m-a împins să înaintez. 

Numele complet al instituţiei era Azilul de Nebuni, Escroci şi 
Naturi Infractionale St Barnabas şi toţi pacienţii — majoritatea lor 
internaţi oricum de bunăvoie - fugiseră în haosul de după 
înfrângerea strigoilor. Azilul rămăsese gol până când Consiliul 
Ymbrynelor, al cărui sediu fusese învelit în gheaţă pe parcursul 
unui raid al sufletelor-pustii, devenind de nelocuit, îl rechizitionase 
temporar. În prezent găzduia majoritatea ministerelor Deosebitilor 
Europeni si donjoanele lui mizerabile, celulele capitonate si 
coridoarele umede fuseseră mobilate cu birouri, mese de conferinţe 
şi fişete. În ciuda schimbării decorului, continuau să aducă a camere 
de tortură. 

Am străbătut holul întunecos de la intrare, ticsit de funcţionari, 
majoritatea îmbrăcaţi în uniforme şi încărcaţi de cărţi şi acte. Între 
doi pereţi fusese încastrat un şir de ghişee, fiecare cu câte un 
receptioner şi purtând numele câte unui departament: Afaceri 
Temporale, Anacronisme, Relații cu Obisnuitii, Înregistrări 
Telefonice şi Fotografii, Micromanagement şi Pedanterie şi, în 
sfârşit, Depart. Reconstructiei. Miss Peregrine ne-a condus către 
ultima fereastră şi s-a prezentat. 

— Bună, Bartleby, a zis ea ciocănind în birou. Sunt Alma 
Peregrine şi am venit s-o văd pe Isabel Cuckoo. 

Un bărbat şi-a ridicat capul clipind dezorientat. De la o tâmplă la 

alta i se înşirau cinci ochi, iar la cel din mijloc purta un monoclu. 

— Vă aşteaptă, a zis el. 

Miss Peregrine i-a mulţumit şi a pornit înapoi. 

— La ce te holbezi? mi-a zis bărbatul clipind cu patru din cei cinci 
ochi ai săi. 

M-am grăbit să-i ajung din urmă pe ceilalţi. 

În holul central dădeau mai multe arcade şi, păşind printr-una, 
am ajuns într-o încăpere mai mică. Înăuntru erau câteva rânduri de 
scaune pe care stăteau câţiva deosebiți care completau formulare. 

— Teste de aptitudini, mi-a zis Emma. Ca să vadă ce gen de 
muncă ti se potriveşte cel mai bine. 

O femeie s-a apropiat de Miss Peregrine, cu paşi mari şi cu 
braţele deschise. 

— Alma, te-ai întors! 

S-au sărutat pe obraji. 

— Copii, faceţi cunoştinţă cu Miss Isabel Cuckoo. E o prietenă 
veche şi dragă de-a mea şi mai este şi ymbryna responsabilă de 
însărcinările importante de reconstrucţie. 

Femeia avea pielea neagră şi lucioasă şi un accent franțuzesc 
melodios. Purta un costum splendid de catifea albastră cu umeri 
largi ca nişte aripi, care se îngusta pe talia ei fermă şi era împodobit 
cu nasturi de aur. Părul argintiu era tuns scurt şi pieptănat cu 
cărare. Arăta ca o vedetă rock venită din viitor, nu ca o doamnă 
victoriană din trecut. 

— De-abia aşteptam să vă cunosc, a zis ea cu căldură. Alma mi-a 
povestit de atâta vreme despre voi, încât mi se pare că vă ştiu deja. 
Probabil tu eşti Emma, cea cu focul. Şi Hugh, auto-apicultorul? 

— Mă bucur să vă cunosc, a zis Hugh. 

Îi ştia pe aproape toţi şi a dat mâna cu fiecare. Apoi s-a apropiat 
de mine. 

— Şi tu eşti Jacob Portman. Reputația ţi-a luat-o înainte! 

— Aşa am auzit, am zis eu. 

— Şi nu e încântat? a întrebat Miss Cuckoo întorcându-se către 

Miss Peregrine. 

— Toată atenţia aia l-a cam luat pe nepregătite, a răspuns Miss 
Peregrine. Lucrurile-s relativ liniştite în prezentul de unde tocmai a 
venit. 

Miss Cuckoo a râs. 

— Ei, zilele lui liniştite s-au încheiat. Dacă vrea să lucreze pentru 
o cauză nobilă, desigur. 

— Vreau să ajut oricum pot, am zis eu. Ce aveţi pentru mine? 

— Ne-nee! a zis ea clătinând din deget. Toate la vremea lor. 

— Mi-ar plăcea să primesc şi eu altceva decât muncă cu ziua, a 
zis Millard. Cred că talentele mele considerabile ar putea fi folosite 
mai bine în altă parte. 

— Sunteţi norocosi cu toţii. Aici nu există însărcinări 
neimportante şi nu există deosebit, oricât de neobişnuit i-ar fi 
talentul, care să nu poată fi de folos cauzei. Săptămâna trecută am 
angajat un băiat cu o salivă extrem de lipicioasă, ca să fabrice sfori 
imposibil de rupt, pentru picioare. Orice talent aţi avea, am o treabă 
pentru voi. Da? 

Enoch ridicase mâna. 

— Talentul meu e să hipnotizez doamnele cu frumuseţea mea. 
Pentru mine ce aveţi? 

Miss Cuckoo i-a aruncat un zâmbet tăios. 

— Enoch O'Connor, necromant, născut într-o familie de ciocli, a 
zis ea şi a zâmbit. Şi cu un simţ al umorului cam îndrăzneţ. O să tin 
minte asta. 

Enoch a zâmbit cu ochii în podea, înroşindu-se la faţă. 

— Chiar că mă cunoaşte, l-am auzit zicând ca pentru sine. 

Miss Peregrine părea gata să-l strângă de gât. 

— Isabel, îmi pare rău... 

Cealaltă a fluturat din mână. 

— E prostut, dar curajos. Asta ne-ar putea fi de folos. 

Ne-a privit. 

— Mai are cineva vreo glumă pentru mine? 

Nimeni n-a zis nimic. 

— Atunci haideţi să vă dau de lucru. 

A luat-o de braţ pe Miss Peregrine şi s-au îndreptat împreună 
spre ieşire, părând două surori din secole diferite. Le-am urmat în 
susul unor trepte. 

— Enoch, ce te-a apucat? l-am auzit zicând pe Millard. E cu sute 
de ani mai bătrână ca tine şi ymbrynă pe deasupra! 

— A zis că-s curajos, a spus Enoch cu o expresie neroadă pe faţă. 

Deodată nu mai părea să-l deranjeze perspectiva de a căpăta o 
slujbă pe Pogonul Dracului. 

— Credeam că n-o să-i înțeleg niciodată pe băieţi, a zis Bronwyn 
clătinând din cap. Dar acum cred că m-am prins. Sunt cu toţii nişte 
idioţi! 

Le-am urmat pe ymbryne pe un coridor întunecos, luminat de 
pâlpâitul lămpilor cu gaz. 

— Aici sunt culisele, zicea Miss Cuckoo mergând de-a-ndărătelea 
în timp ce vorbea, ca să ne poată privi. Birourile ministeriale. 

La fiecare câţiva metri se afla câte o uşă, însemnată în două 
maniere diferite: însemnele originale ale azilului erau cioplite în 
lemn cu litere mari şi groase şi peste el ministerele îşi lipiseră 
propriile însemne, scrise pe hârtie. Printr-o uşă deschisă pe care se 
putea citi simultan TALHARI şi MINISTERUL AFACERILOR 
TEMPORALE am zărit un bărbat care bătea la o maşină de scris cu 
o singură mână, ţinând în cealaltă o umbrelă. Tavanul avea o 
scurgere atât de gravă, încât preţ de un moment mi s-a părut că în 
cameră ploua de-a binelea. Prin usa următoare 
(PERVERŞI DEPARTAMENTUL DE AFACERI NEUMANE) se 
vedea o femeie care se folosea de o mătură ca să-şi apere prânzul de 
o hoardă de şobolani. Emma, pe care puţine lucruri o speriau, dar 
care nu putea suferi şoarecii, m-a prins de brat. 

— Mă mir că aţi ales clădirea asta pentru birourile ministerelor, i- 

a zis Emma lui Miss Cuckoo. Vă e bine aici? 

Miss Cuckoo a râs. 

— Deloc, dar asta a şi fost intenţia. Niciunul dintre elevii noştri 
fără adăpost nu e instalat comod pe Pogonul Dracului, aşa că nici 
noi n-ar trebui să fim. Astfel fiecare e motivat să asigure un ritm 
eficient al efortului de reconstrucţie, ca să putem ieşi de aici şi să ne 
întoarcem în buclele noastre cât mai repede cu putinţă. 

Nu eram sigur că personalul silit să se lupte cu şoarecii şi cu 
tavanele picurânde putea fi foarte eficient, dar era un sentiment 
nobil. Dacă ymbrynele şi funcționarii guvernamentali s-ar fi instalat 
în cine ştie ce palat aurit, ar fi dat prost. Luptele cu şobolanii aveau 
o anumită onorabilitate. 

— După cum vă puteţi da seama, aici în Londra sunt multe de 
reconstruit şi pe piaţa muncii deosebitilor voi sunteţi o marfă 
căutată, zicea Miss Cuckoo. Avem nevoie de bucătari, paznici, 
oameni care pot ridica greutăţi. 

A indicat-o pe Bronwyn. 

— Sunt câteva departamente care se bat să capete ajutorul 
domnişoarei Bruntley: Recuperare şi Demolare, Pază şi Protecţie... 

l-am aruncat o privire lui Bronwyn şi am văzut cum îi păleşte 
zâmbetul. 

— Haide, Bronwyn! a zis Miss Peregrine. Sigur e mai bine decât 
să cureti dărâmături. 

— Speram să fac parte din forța expeditionara din America, a zis 
Bronwyn. 

— Nu există o forţă expeditionara în America. 

— Încă nu. Dar aş putea să contribui la crearea ei. 

— Cu o ambiţie ca asta nu mă îndoiesc că vei reuşi, a zis Miss 
Cuckoo. Dar trebuie să capeti puţină experienţă înainte să te 
trimitem pe linia frontului. 

Bronwyn avea aerul că ar mai fi vrut să adauge ceva, şi poate c-ar 
fi făcut-o daca ar fi discutat numai cu Miss Peregrine, dar în fata lui 
Miss Cuckoo şi-a ţinut gura. 


< 125 > 


Miss Cuckoo a arătat către spaţiul de lângă mine, unde pluteau 
haina şi pantalonii lui Millard. 

— Domnule Nullings, ai o ofertă pentru un post pe care multi l- 
ar visa, din partea Spionajului Deosebiţilor. Invizibilii sunt agenţi 
secreti de top. 

—N-ar fi mai potrivita o slujba la Ministerul Cartografierii? a 
întrebat Millard. Oricine-i invizibil se poate furisa să tragă cu 
urechea la secretele altora, dar aş paria că experienţa mea de 
cartograf o depăşeşte pe a oricui. 

— E posibil, dar Spionajul duce lipsă de personal, în timp ce la 
Cartografiere e plin. Îmi pare rău. Acum, te rog, prezintă-te 
domnului Kimble de la Spionaj, camera 301! 

Miss Cuckoo a indicat un birou spaţios, cu tavanul înalt pe lângă 
care treceam şi unde o mână de bărbaţi şi femei răsfoiau teancuri de 
corespondenţă. 

— Dle O'Connor, sunt convinsă că Biroul Scrisorilor Decedatilor 
ar aprecia o mână de ajutor. 

Enoch se dezumflase. 

— Să sortez corespondența care nu mai poate fi livrată? Şi cu 
talentul meu cum rămâne? 

— Biroul Scrisorilor Decedatilor nu se ocupă de corespondenţa 
care nu poate fi livrată. Se ocupă de corespondenţa către şi de la 
decedați. 

Unul dintre funcţionari a ridicat un plic mânjit de taradna 
mormântului. 

— Au un scris oribil şi gramatica lor e şi mai rea, a zis el. Trebuie 
să fii om de ştiinţă ca să-ţi dai seama pentru cine sunt scrisorile. 

A înclinat plicul, din care s-a revărsat o grămăjoară de viermi şi 
gândaci. 

— Din când în când ne-ar plăcea să ne adresăm expeditorului şi 
să-l întrebăm, dar niciunul dintre noi nu poate trezi morţii. 

— Morţii îşi scriu scrisori? a întrebat Emma. 

— Se interesează mereu de cei vii şi vor să le trimită veşti 

prietenilor vechi, a zis Enoch. Cei mai mulţi sunt nişte bârfitori. 
Dacă am timp, îi las să scrie câte o carte poştală înainte să-i trimit la 
loc în mormânt. 

— Gândeşte-te! a zis bărbatul. Ducem în permanenţă lipsă de 
mână de lucru. 

— Nu şi eu, a zis un funcționar aflat mai în spate, ridicând o 
mână nefiresc de lungă, atingând tavanul cu degetele şi izbucnind 
în râs în timp ce noi treceam mai departe. 

Miss Cuckoo ne-a făcut semn să ne grăbim. 

— Domnişoară Bloom, aş putea să te plasez fără probleme la 
pază şi protecţie. Ai fi o gardiană excelentă pentru cei mai periculoşi 
dintre strigoii noştri. Dar Miss Peregrine mi-a spus că de curând ti- 
ai descoperit un nou domeniu de interes? 

— Da, Miss. Fotografia. Am deja un blit manual. 

Şi-a ridicat palma şi a produs o flacără scurtă. Miss Cuckoo a râs. 

— Asta-i foarte bine. În mod cert vom avea nevoie de fotografi 
profesionişti ca să documenteze momentul restabilirii contactului cu 
coloniile din America. Pe moment însă talentele tale pirogenice ne 
sunt încă mai utile ca armă, aşa că aş prefera să te am la îndemână 
pentru situaţiile de urgenţă. 

— O, a zis Emma, în mod evident dezamăgită, dar încercând s-o 
ascundă. 

Mi-a aruncat o privire resemnată, ca şi cum ar fi fost naivă pentru 
că se aşteptase la mai mult. Talentul ei cu focul era atât de mare, 
încât practic o îngrădea şi vedeam că asta începea s-o deranjeze. 

După câteva minute, toată lumea primise câte o însărcinare care 
părea dacă nu meseriaşă sau vitală cauzei, măcar relevantă pentru 
talentele lor. Mai puţin eu. Unul câte unul, prietenii mei s-au 
desprins de grup ca să discute cu funcționarii ministeriali cărora le 
fuseseră repartizaţi, până am rămas singur cu Miss Cuckoo şi Miss 
Peregrine. Am intrat într-o seră mare, cu pereţii ca un puzzle 
compus din ferestre sufocate de iedera crescută pe dinafară. Camera 
era dominată de o masă mare de conferinţe gravată cu sigiliul oficial 

al ymbrybelor: o pasăre din gura căreia atârna un ceas, tintuind un 
şarpe sub ghearele unui picior. Era sala Consiliului Ymbrynelor, 
unde îşi ţineau şedinţele şi ne decideau viitorul, şi m-a copleşit un 
respect straniu, chiar dacă era doar un sediu temporar. Singura 
decoratiune din încăpere era o serie de hărţi lipite de geamurile de 
pe rândul de jos. 

— Te rog, a zis Miss Cuckoo făcând semn către scaunele aranjate 
în jurul mesei. Ia loc! 

Mi-am tras un scaun — unul simplu, îmbrăcat în stofă cenusie — şi 
m-am aşezat. Încăperea nu era aurită şi nu vedeai vreun tron, 
sceptre, robe sau alte asemenea elemente de recuzită. Până şi în 
materie de decor, alegerile ymbynelor erau modeste, menite să 
demonstreze că nu se credeau mai bune decât restul lumii şi că 
rolurile de conducere care li se  încredințaseră erau o 
responsabilitate, nu un privilegiu. 

— Te rog, scuză-ne un pic, mi-a zis Miss Peregrine şi s-a dus în 
partea opusă a încăperii împreună cu Miss Cuckoo. 

Fiecare pas al lui Miss Cuckoo era ca o lovitură de ciocan în 
podeaua de piatră. Au discutat pe un ton scăzut, aruncându-mi 
când şi când câte o privire. Miss Peregrine părea să explice ceva, iar 
Miss Cuckoo asculta încruntată. 

„Probabil are ceva foarte important pentru mine”, mi-am zis. 
Ceva atât de important şi de periculos că mai întâi trebuie să o 
convingă pe Miss Cuckoo să-mi dea voie. „Cineva atât de tânăr, de 
neexperimentat... e fără precedent”, mi-am imaginat-o pe Miss 
Cuckoo zicând. Dar Miss Peregrine mă cunoştea, ştia de ce eram 
capabil şi nu avea nicio îndoială că mă puteam achita de misiune. 

Am încercat să nu mă las furat de entuziasm. Nu voiam să 
anticipez. Dar am început să-mi plimb privirea prin cameră şi, când 
am dat din nou cu ochii de hărţi, în mintea mea a început să se 
nască o idee despre ceea ce voia Miss Peregrine să-mi dea de făcut. 

Hărțile infatisau America. 

Erau una actuală, câteva mai vechi, de dinainte ca Alaska si 

Hawaii să devină state, şi chiar una atât de veche că graniţa ţării era 
pe Mississippi. Aceasta era împărţită în mai multe porțiuni mari, 
colorate diferit: sud-estul era purpuriu, nord-estul verde, 
majoritatea vestului — portocaliu şi Texasul — cenusiu. Ici, colo se 
vedeau simboluri si legende fascinante, reamintindu-mi de cele pe 
care le vazusem pe Harta Zilelor detinuta de Miss Peregrine. Am 
inceput sa ma aplec in scaun ca sa le vad mai bine. 

— O problema spinoasa, a zis Miss Cuckoo. 

— Ce anume? am întrebat răsucindu-mă către ea. 

— America, a răspuns ea traversând camera către mine. De ani 
de zile e o terra incognita. Un Vest Sălbatic, dacă vrei, a cărui 
geografie temporală nu mai e înţeleasă prea bine. Multe bucle s-au 
pierdut, multe pur şi simplu au rămas necunoscute. 

— Da? De ce? am întrebat eu. 

Deveneam tot mai entuziasmat. America, desigur! Eram 
deosebitul perfect care să primească o misiune periculoasă în 
America. Era teritoriul meu. 

— Cea mai mare problemă e că America nu are o autoritate 
centrală a deosebitilor. Nu are un guvern. E fracturată şi împărțită 
între câteva clanuri şi doar cele mai mari dintre ele menţin relaţii 
diplomatice cu noi. Dar se află într-un conflict îndelungat pentru 
resurse şi teritoriu. Ani întregi pericolul strigoilor a acţionat ca un 
capac pe oală, dar acum a fost ridicat şi ne temem că vechile 
ranchiune ar putea culmina cu un conflict armat. 

Mi-am îndreptat spatele şi am privit-o pe Miss Cuckoo în ochi. 

— Şi vreţi ajutorul meu ca să oprim asta. 

Când mi-am ridicat privirea, pe faţa lui Miss Cuckoo se ivise o 
expresie stranie, ca şi cum s-ar fi străduit să nu râdă, iar Miss 
Peregrine avea un aer chinuit. 

Miss Cuckoo mi-a pus o mână pe umăr şi s-a aşezat lângă mine. 

— Aaa... ne-am gândit la altceva. 

Miss Peregrine s-a aşezat de cealaltă parte a mea. 

— Vrem să le împărtăşeşti oamenilor povestea ta. 

M-am uitat de la una la alta. 

— Nu înţeleg. 

— Viaţa pe Pogonul Dracului poate fi dură, a zis Miss Cuckoo. 
Deprimantă, secătuind omul de puteri. Deosebiti! De aici au nevoie 
de un model şi le place să audă cum l-ai învins tu pe Caul. 

— Bătălia pentru Pogonul Dracului e povestea pe care vor să o 
audă cei mici la culcare, a zis Miss Peregrine. A fost chiar 
transformată în piesă de teatru de trupa de actori a lui Miss Grackle 
şi pusă pe muzică! 

— Vai, Doamne! am zis eu mort de ruşine. 

— O să începi aici, pe Pogon, apoi o să te deplasezi către alte 
bucle, cele greu lovite de strigoi, dar încă ocupate... 

— Şi... cum rămâne cu America? Cu problema ei spinoasă? am 
întrebat. 

— Pe moment ne concentrăm să ne reconstruim propria societate, 
a zis Miss Cuckoo. 

— Atunci de ce mi-ati zis toate astea? am întrebat-o. 

Miss Cuckoo a ridicat din umeri. 

— Te uitai cu atâta jind la hărţi. 

Am clătinat din cap. 

— Aţi zis că America e plină de bucle necunoscute. Şi că au loc 
lupte şi tulburări. 

— Da, dar... 

— Sunt american. Pot să dau o mână de ajutor. La fel şi prietenii 
mei. 

— Jacob... 

— Toţi am putea da o mână de ajutor, odată ce-i învăţ cum să 
treacă drept obişnuiţi. Emma e gata şi acum, şi cu majoritatea 
celorlalţi nu o să am nevoie decât de câteva zile, poate o săptămână 
de lecţii intensive... 

— Domnule Portman, ai sărit calul, a zis Miss Peregrine. 

— Nu de asta vreţi să înveţe despre prezent? Nu de asta i-ati 
adus să stea cu mine? 

Miss Peregrine a oftat cu putere. 

— Jacob, iti admir ambiția. Dar consiliul nu crede că eşti pregătit 
încă. 

— Abia ai aflat cu câteva luni în urmă că eşti deosebit, a zis Miss 
Cuckoo. 

— Şi abia azi-dimineata ai decis să ajuţi cauza, a adăugat Miss 
Peregrine. 

Aproape părea să mă ia peste picior. 

— Sunt pregătit, am insistat eu. La fel şi ceilalți. Vreau să lucrăm 
pentru voi în America, aşa cum făcea bunicul. 

— Grupul lui Abe nu primea ordine de la noi, a zis Miss 
Peregrine. Era complet independent. 

— Era? 

— Abe avea felul lui de a face lucrurile, a zis Miss Peregrine. De 
atunci lumea noastră s-a schimbat mult şi nu mai putem funcţiona 
aşa. Oricum, felul în care şi-a gestionat Abe afacerile nu e relevant 
în discuţia noastră. Tot ce contează e că situaţia din America e în 
desfăşurare. Acum asta e tot ce iti putem spune. Când vom avea 
nevoie de ajutorul tău acolo — şi când consiliul va crede că tu şi 
prietenii tăi sunteţi gata —, o să ţi-l cerem. 

— Da, a zis Miss Cuckoo. Dar până atunci... 

— Vreti să tin conferinţe motivationale. 

Miss Peregrine a oftat. Incepea să-şi piardă răbdarea cu mine şi 
eu incepeam sa ma infurii. 

— Domnule Portman, ai avut o zi grea. 

— Nici nu ştiţi cât de grea, i-am zis. Uitaţi ce e: vreau să fac ceva 
care sa conteze. 

— Poate vrea să devină o ymbrynă, a zis Miss Cuckoo zâmbind 
ironic. 

Mi-am împins scaunul şi m-am ridicat. 

— Unde te duci? a întrebat Miss Peregrine. 

— Să-mi găsesc prietenii, am zis pornind spre uşă. 

— la-o încet, Jacob, a strigat după mine Miss Peregrine. Ai tot 

restul vieţii la dispoziţie să fii erou. 
290 


Prietenii mei erau încă prin alte colţuri ale clădirii, discutând 
detaliile însărcinărilor primite, aşa că m-am aşezat pe o bancă în 
holul aglomerat şi, în timp ce aşteptam, am luat o hotărâre. Bunicul 
nu avusese nevoie de permisiunea ymbrynelor ca să-şi facă treaba şi 
nici eu nu aveam nevoie de permisiunea lor ca să i-o continui. 
Faptul că Abe îmi lăsase registrul de operaţiuni undeva unde să-l 
pot găsi era unica permisiune de care aveam nevoie. Îmi trebuia o 
misiune. Şi ca să capăt una... 

— Vai de mine! 

— Uuuu! Eşti Jacob Portman! 

Lângă mine se aşezaseră două fete. M-am scuturat de gânduri şi 
le-am privit, descoperind, spre surprinderea mea, o singură fată. 
Era asiatică, ceva mai tânără decât mine, purtând o flanelă şi nişte 
pantaloni evazati ca în anii '70 şi, în mod clar, era singură. 

— Eu sunt, am zis. 

— Vrei să-mi dai un autograf pe braţ? a întrebat ea întinzând un 
braţ. 

Apoi l-a întins pe celălalt şi a zis cu un glas mai gros: 

— Şi mie? 

Mi-a văzut nedumerirea. 

— Suntem un duo, a explicat ea. Uneori suntem confundate cu o 
persoană cu dublă personalitate, dar de fapt avem două inimi, două 
suflete, două creiere... 

— Şi două cutii vocale, a zis cealaltă voce. 

— Uau, asta-i tare, am zis eu sincer impresionat. Mă bucur să vă 
cunosc. Dar... nu cred că ar trebui să mă iscălesc pe oameni. 

— Oh! au exclamat ele în cor. 

— Eşti mulțumit de piesa lui Miss Grackle? a întrebat vocea mai 
groasă. Abia aştept. Sezonul trecut a montat o piesă despre Miss 

Wren şi animalele ei. Menajeria de iarbă’. 

— Era mişto. Foarte tare. 

— Cine crezi că o să joace rolul tău? 

— Aaa, uau! Chiar nu stiu. Aaa, ma scuzati, va rog? 

M-am ridicat in picioare, mi-am cerut din nou scuze si am 
traversat repede încăperea. Nu pentru că voiam să scap de ele — sau 
nu numai -, ci pentru că zărisem o figură familiară şi acum mintea 
nu-mi dădea pace, îmboldindu-mă să aflu cine era. 

Era un funcţionar aşezat îndărătul geamului unuia dintre 
ghişeele din hol. Era tânăr, cu părul tuns foarte scurt, piele 
întunecată şi trăsături blânde. Îi ştiam faţa de undeva, dar nu-mi 
dădeam seama de unde. M-am gândit că dacă vorbeam cu el poate 
reuşeam să-mi amintesc. El m-a văzut venind, a înhăţat o pana din 
călimară şi, când am ajuns lângă el, se prefăcea că scrie. 

— Te cunosc de undeva? am întrebat eu. 

Bărbatul nu şi-a ridicat ochii. 

— Nu, mi-a răspuns el. 

— Sunt Jacob Portman. 

Acum el m-a privit. Nu era impresionat. 

— Da? 

— Nu ne-am mai întâlnit? 

— Nu. 

Nu ajungeam nicăieri. Pe fereastra lui scria INFORMAŢII. 

— Am nevoie de o informaţie. 

— Despre? 

— Un partener al bunicului meu. Încerc să iau legătura cu el. 
Dacă o mai fi în viaţă. 

— Nu suntem evidenţa populației, domnule. 

— Atunci ce fel de informaţii oferiţi? 

— Nu oferim informaţii. Le adunăm. 


5 Trimitere la titlul unei piese a autorului american Tennessee Williams, Menajeria 
de sticlă. 

S-a întins peste birou şi mi-a oferit un formular. 

— Poftim, completaţi ăsta. 

— Faci mişto! am zis şi i l-am lăsat să cadă pe birou. 

El s-a uitat urât la mine. 

— Jacob! 

Miss Peregrine traversa holul în direcţia mea, cu prietenii mei pe 
urme. În câteva clipe aveam să fiu înconjurat. 

Mi-am băgat capul pe fereastră şi am zis: 

— Chiar te ştiu de undeva. 

— Daca insistati, a răspuns bărbatul. 

— Eşti gata să mergem? a întrebat Horace. 

— Mi-e foame, s-a plâns Olive. Putem mânca din nou mâncare 
americană? 

— Deci ce însărcinare ai primit? a întrebat Emma. 

În timp ce mă luau pe sus, purtându-mă către ieşire, am privit 
peste umăr către bărbat. Stătea neclintit, privind în urma mea şi 
încruntându-se îngrijorat. 

Miss Peregrine m-a tras deoparte. 

— O să avem o discuţie cât de curând, doar noi doi, a zis ea. Îmi 
pare rău că sentimentele ti-au fost călcate în picioare la întrunirea 
noastră. Pentru mine şi pentru celelalte ymbryne e foarte important 
să te simţi împlinit. Dar situaţia din America e cu cântec, după cum 
s-a menţionat mai devreme. 

— Vreau numai să aveţi încredere în mine. Nu cer să fiu căpitan 
de oşti sau altceva de genul ăsta. 

„Şi de fapt niciodată n-o să mai cer voie să fac ceva”, m-am 
gândit, dar n-am spus-o cu voce tare. 

— Ştiu, a zis ea. Dar ai, te rog, răbdare. Şi crede-mă că dacă 
părem exagerat de precaute e numai pentru siguranţa ta. Dacă ti s- 
ar întâmpla ceva, ţie sau celorlalţi, ar fi un dezastru. 

Am avut un gând meschin: de fapt voia să spună că, dacă aş fi 
patit ceva, n-ar fi dat bine, la fel cum n-ar fi dat bine dacă nu am fi 
contribuit la efortul de reconstrucţie într-un mod vizibil pentru toţi 

cei din Pogonul Dracului. Ştiam că motivaţia ei nu se reducea la 
atât. Sigur că ţinea la noi. Dar îi păsa şi de părerea unor oameni care 
pentru mine erau străini şi îi păsa de opiniile lor despre cum ar fi 
trebuit să-mi trăiesc viaţa... de care pe mine mă durea în cot. 

Însă în loc să zic asta, am spus: 

— OK, nicio problemă. Înţeleg. 

Ştiam că nu aveam cum s-o fac să-şi schimbe părerea despre 
subiect. 

Miss Peregrine a zâmbit şi mi-a mulțumit şi m-a încercat un uşor 
regret că o mintisem, dar nu pentru mult timp, apoi ea şi-a luat 
rămas-bun de la noi. 

Ceasul arăta că în Pogonul Dracului abia trecuse de amiază. Miss 
Peregrine mai avea de rezolvat ceva aici, dar noi ne terminaserăm 
treaba pe ziua respectivă, aşa că urma să ne întâlnim mai târziu cu 
ea la mine acasă. 

— Duceţi-vă drept acolo, ne-a prevenit ea. Nu hoinariti, nu 
întârziaţi, nu pierdeţi vremea şi nu cascati gura. 

— Da, Miss Peregrine, am zis noi în cor. 

+++ CAPITOLUL CINCI ++- 


Nu am apucat-o pe drumul cel mai drept. l-am întrebat pe ceilalţi 
dacă nu puteam găsi o rută care să evite locurile mai aglomerate şi, 
de dragul explorării şi dintr-un mic acces de rebeliune, au fost de 
acord. Enoch a pretins că ştia un drum mai scurt, care era aproape 
sigur pustiu, şi un minut mai târziu umblam de-a lungul malului 
râului numit Canalul Febrei. 

În această parte a Pogonului nu se făcuse curăţenie, ca în centru. 
Poate că nu putea fi curățată. Pogonul Dracului era o buclă 
temporală, aşa că principalele caracteristici de mediu se resetau la 
începutul fiecărei zile. Canalul avea să fie mereu o panglică maronie 
şi poluată. Putinul soare care reuşea să se strecoare printre palele de 
fum industrial ce pluteau deasupra noastră avea să aibă mereu 
culoarea ceaiului slab. Obişnuiţii blocaţi aici, parte a acestui 
scenariu ce se repeta la infinit, aveau să fie mereu aceiaşi nefericiti 
pe jumătate morți de foame, pândindu-ne suspicioşi din alei şi de la 
ferestrele clădirilor pe lângă care treceam. Millard a spus că trebuia 
să fi existat o hartă a tuturor omorurilor, atacurilor şi furturilor ce 
avuseseră loc în Pogonul Diavolului în ziua în care fusese 
transformat într-o buclă, pentru ca locurile periculoase să poată fi 
evitate, dar niciunul dintre noi n-o văzuse. Toţi ştiau că trebuie să 
fie prudenti când traversau regiunile locuite de obişnuiţi. Cât timp 
am putut îndura mirosul, ne-am ţinut pe marginea Canalului, 
evitând să trecem prea aproape de clădirile întunecate. 

Când nu aruncau priviri agitate în jur, prietenii mei îşi discutau 
noile însărcinări. Cei mai multi erau dezamagiti. Unii erau chiar 
ofticati. 

— Ar trebui sa fac harti ale Americii, a bombanit Millard. Seful 
afurisitului de Departament de Cartografiere e Perplexus 
Anomalous. Daca ymbrynele cred că nu ne datorează nimic pentru 
tot ce am făcut, el unul are alta părere. 

— Atunci ar trebui să mergi direct la el, i-a zis Hugh. 

— Aşa o să fac, a zis Millard. 

Odată ce entuziasmul iniţial i se risipise, Enoch îşi dăduse seama 
că slujba sa la Biroul Scrisorilor Decedaţilor consta 5% din trezirea 
celor morți şi 95% din hartogaraie. 

— Cum pot să ne dea munci de nimic după ce am făcut în 
Biblioteca Sufletelor? a zis el. Le-am salvat pieile ymbrynelor. Ar 
trebui ori să ne lase să avem o vacanţă lungă, ori să ne dea nişte 
slujbe spectaculoase, unde să avem o grămadă de subalterni. 

— N-aş zice lucrurile chiar aşa, dar în principiu sunt de acord, a 
zis Horace. Asistent al anacronistului la Departamentul Costume? 
Ar trebui să sfătuiesc Consiliul Ymbrynelor cu privire la strategie, în 
cel mai rău caz. Pot să văd viitorul, pentru numele Păsării! 

— Credeam că Miss Peregrine are încredere în noi, a zis Olive. 

— Ea da, a zis Bronwyn. E vorba de celelalte ymbryne. Ele nu ne 
cunosc la fel de bine. 

— Se simt amenintate de noi, a zis Enoch. Însărcinările astea sunt 
menite să ne transmită un mesaj. „Sunteţi voi deosebiți, dar tot copii 
rămâneţi deocamdată.” 

Emma s-a apropiat de mine şi am mers alături. Am întrebat-o 
cum mersese repartiţia ei. 

— Uită-te la asta, a zis Emma scoțând din geantă o cutiuta 
dreptunghiulară. E o cameră pliabilă. 

A apăsat pe un buton şi un obiectiv s-a destins. 

— Deci până la urmă ti-au dat slujba pe care o voiai? Să 
documentezi misiunile altora? 

— Nu, a zis ea. Am şterpelit-o din magazia de efecte. Mi-au dat 
trei ture pe săptămână ca gardă de corp a ymbrynelor care 
interoghează strigoi. 

— Dar asta ar putea fi interesant. Poţi să auzi tot felul de chestii. 

— Nu vreau să aud toate astea! Să ascult o recapitulare a crimelor 
lor, a tot ce ne-au făcut atâţia ani... M-am săturat să tot dezgrop 
istoria. Vreau să văd locuri noi, să cunosc oameni noi. Dar tu? 

— Şi eu. 

— Nu, despre însărcinarea ta vorbeam. Mor de curiozitate să aflu 
ce ti-au oferit. Ceva fantastic, sunt sigură. 

— Conferenţiar motivational, am zis eu. 

— Asta ce naiba e? 

— Ar trebui să merg de la o buclă la alta şi să le povestesc 
oamenilor despre mine. 

Ea s-a strâmbat. 

— Cu ce scop? 

— Ca să-i... inspir? 

Ea a râs atât de tare, încât m-am simţit uşor jignit. 

— Hei, nu e chiar aşa de ciudat! am zis. 

— Nu mă înţelege greşit: cred că eşti cu adevărat o inspiraţie 
pentru mulţi. Numai că... nu te văd făcând-o. 

— Nici eu. De aia nici n-o s-o fac. 

— Serios? a zis ea impresionată. Şi-atunci ce o să faci? 

— Altceva. 

— O, am înţeles. Foarte misterios. 

— Da. 

— O să-mi zici şi mie? 

I-am zâmbit. 

— O să fii prima care află. 

Nu voiam să îmi ţin planurile ascunse faţă de Emma. Numai că 
deocamdată nu aveam unele precise, ci numai certitudinea că se va 
ivi ceva. 

Şi apoi ceva chiar s-a ivit. Dinspre râu a răsunat un zgomot, un 
plescăit urmat de o respiraţie sonoră. 

— Monstru marin! a tipat Claire. 

Ne-am întors cu toţii, dar ceea ce părea la prima vedere o 
creatură a mării s-a dovedit a fi un bărbat solid cu pielea palidă ca 
de peşte. Înota repede pe lângă noi, scufundat complet cu excepţia 
capului şi a umerilor şi propulsat pe sub suprafaţă de ceva ce nu 
puteam vedea. 

— Alo! a strigat omul. Tinerii mei, opriti-va! 

Am iutit pasul, dar cumva bărbatul a reuşit să menţină ritmul. 

— Vreau doar să vă întreb ceva. 

— Opriti-va cu toţii, a zis Millard. Omul ăsta n-o să ne facă rău. 
Eşti deosebit, nu? 

Bărbatul s-a ridicat din apă, dând la iveală o pereche de branhii 
care s-au deschis scuipând un şuvoi de apă neagră. 

— Mă cheamă Itch, a răspuns el şi nimeni nu a mai avut nicio 
îndoială că era deosebit. Vreau să ştiu un singur lucru. Sunteţi elevii 
Almei Peregrine, aşa-i? 

— Aşa-i, a răspuns Olive stând la marginea Canalului, ca să arate 
că nu se temea. 

— Şi e adevărat că puteţi merge unde vă place fără să îmbătrâniţi 
subit? Că vi s-au resetat ceasurile interne? 

— Au fost două întrebări, a zis Enoch. 

— Da, e adevărat, a zis Emma. 

— Înţeleg, a spus omul. Şi ceasurile noastre când pot fi resetate? 

— La cine te referi când zici noi? a întrebat Horace. 

Alte patru capete s-au ivit din apă în jurul lui: doi tineri cu 
aripioare dorsale, o femeie mai vârstnică cu piele solzoasă şi un 
bărbat foarte bătrân, cu ochi mari, de peşte, de o parte şi de alta a 
capului. 

— Familia mea adoptivă, a zis Itch. Trăim de prea mult timp în 
mizeria asta de Canal, respirându-i apele poluate. 

— A venit vremea unei schimbări de decor, a hârâit bărbatul cu 
ochi de peşte. 

— Vrem să trăim într-un loc curat, a spus femeia cu solzi. 

— Nu e aşa uşor cum pare, a zis Emma. Ceea ce ni s-a întâmplat 
a fost un accident şi ne-ar fi putut ucide. 

— Nu ne pasă, a zis Itch. 

— Pur şi simplu nu vor să împărtăşească secretul lor cu alţii, a zis 
unul dintre băieţii cu înotătoare. 

— Nu-i adevărat, a zis Millard. Nici nu suntem siguri că 
fenomenul resetării poate fi repetat. Ymbrynele încă îl mai studiază. 

— Ymbrynele! a exclamat femeia scuipând apă prin branhii. 
Chiar dacă ştiu, n-o să ne spună niciodată! De ce-ar face-o? Am 
părăsi cu toţii buclele lor şi n-ar mai avea peste cine să fie şefe! 

— Hei! a exclamat Claire. E urât să spui aşa ceva! 

— E de-a dreptul o trădare! a zis Bronwyn. 

— Trădare! a strigat Itch şi, înotând până la mal, s-a săltat afară 
din apă. 

Ne-am tras îndărăt. Apa s-a scurs de pe trupul lui dezvăluind un 
înveliş de alge verzi şi lungi care-l acoperea de la piept până la 
călcâie. 

— Ăsta e un cuvânt periculos! 

Băieții au ieşit şi ei din Canal şi la fel şi femeia — îmbrăcată similar 
în alge — lăsându-l în apă doar pe bătrân, care înota agitat în cerc 

— Uitaţi ce e, am intervenit eu. (Nu vorbisem încă şi m-am 
gândit că poate reuşeam să calmez lucrurile.) Toţi suntem deosebiți. 
N-avem niciun motiv să ne încăierăm. 

— Ce ştii tu despre astea, nou-venitule? a zis femeia. 

— Se crede salvatorul nostru, a zis Itch. Nu eşti decât un escroc 
care-a avut noroc. 

— Profet fals! a tipat unul dintre băieţi şi apoi celălalt a repetat 
strigătul şi în curând toţi scandau „Profet fals! Profet fals!”, 
apropiindu-se de noi din trei parti. 

— N-am pretins niciodată că aş fi profet, am încercat eu să zic. N- 

am pretins că aş fi ceva. 

Zeci de locatari obişnuiţi se aplecaseră pe ferestrele caselor din 
spatele nostru şi acum tipau şi ei, revărsând peste capetele noastre o 
ploaie de gunoaie. 

— Aţi stat prea mult în Canal! le-a strigat Enoch. Vi s-a urcat 
poluarea la creier! 

Emma a început să aprindă o flacără şi Bronwyn părea gata să-i 
tragă o directă lui Itch, dar ceilalţi le-au târât la o parte. Pe Pogonul 
Dracului eram supravegheați îndeaproape şi să rănim un alt 
deosebit, fie şi în legitimă apărare, ar fi arătat rău de tot. 

Locatarii Canalului ne-au împins într-o alee şi strigătele lor 
despre „profetul fals” s-au transformat in somatii de a le spune 
secretul nostru. În cele din urmă n-am avut de ales decât să facem 
stânga-mprejur şi să o luăm la fugă, cotind pe altă stradă urmăriţi 
de strigătele lor. 

Cumva am reuşit să ieşim din zona periculoasă a oraşului şi să 
revenim în centru, deşi tot ce s-a întâmplat după aceea se cam 
pierde în ceaţă. Eram zguduiti şi saluturile şi strângerile prietenesti 
de mână de care am avut parte în vreme ce străbăteam mulţimea de 
lângă locuinţa lui Bentham mi s-au părut ireale. 

Ce se ascundea îndărătul acestor zâmbete? 

Câţi dintre ei ne purtau pică în secret? 

Apoi eram în Pambuclicon, trecând rapid prin vama deosebitilor 
urcând scările în linişte şi străbătând coridorul cel lung, fiecare 
tăcut, pierdut în lumea din interiorul minţii sale. 

Ne-am înghesuit în debaraua cu mături, am simţit o smucitură şi 
ne-am împleticit într-o noapte fierbinte tipică pentru Florida. Din 
acoperişul înclinat al şopronului se ridicau aburi uşori, însoţiţi de 
un şuierat stins ca de motor încins care se răceşte. 

— Ozon, a zis Millard. 

— Douăzeci şi două de minute şi patruzeci de secunde. Atât aţi 

întârziat! a zis Miss Peregrine, care ne aştepta în grădină, cu braţele 
încrucişate. 

— Dar, Miss, n-am vrut să... a zis Claire. 

— Nu spuneţi nimic, a şuierat Emma, adăugând apoi tare: Am 
încercat s-o luăm pe o scurtătură, dar ne-am pierdut. 

Epuizati şi încă socati după întâlnirea noastră de pe malul 
Canalului, am stat în curtea din spate şi am îndurat o predică 
despre punctualitate şi responsabilitate. Îmi auzeam prietenii 
scrâşnind din dinţi. După ce şi-a exprimat cum nu se poate mai clar 
enorma dezamăgire pe care i-o provocaserăm, Miss Peregrine a luat 
formă de pasăre şi a zburat pe acoperişul casei mele. 

— Ce-a fost asta? am întrebat eu încet. 

— Aşa face când vrea să fie singură, a zis Emma. Probabil s-a 
supărat de-adevăratelea. 

— Pentru că am întârziat douăzeci şi două de minute? 

— Are multe pe cap, a zis Bronwyn. 

— Şi îşi varsă nervii pe noi. Nu-i cinstit, a zis Hugh. 

— Cred că în momentul ăsta există o mulţime de deosebiți care 
nu au chef să asculte de ymbryne, dar Miss P a putut mereu să fie 
sigură că noi vom asculta de ea, a zis Olive. Aşa că atunci când 
greşim, fie şi puţin... 

— Ei, n-are decât să şi-o vâre sub penele din dos! a zis Enoch 
puţin cam tare. 

Bronwyn i-a pus o palmă la gură şi cei doi s-au încăierat, 
rostogolindu-se pe jos. 

— Terminati, terminati! a exclamat Olive, apoi ea, eu şi Emma i- 
am despărţit pe cei doi, pomenindu-ne şi noi trantiti la pământ ca 
urmare a acestei intervenţii. 

Am zăcut un timp pe iarbă, gâfâind şi începând să transpirăm în 
aerul umed. 

— Ce prostie! a zis Emma. Hai să nu ne mai batem şi noi între 
noi! 

— Pace? a zis Bronwyn. 

Enoch a incuviintat şi şi-au dat mâna. 

Toţi voiau să-şi ia gândul de la peripetiile acestei zile, aşa că am 
intrat în casă, unde Horace a preparat ceva uimitor cu ceea ce mai 
rămăsese din mâncarea furată, şi apoi i-am iniţiat în tradiţia 
americană de a mânca în faţa televizorului. Am sărit de la un canal 
la altul, în timp ce prietenii mei priveau ecranul atât de absorbiți, că 
uitaseră de farfuriile cu mâncare ce li se răceau în poală. Home 
Shopping Network, reclame la mâncare pentru căţei şi produse de 
îngrijire a părului, un predicator pe un post religios, un concurs de 
talente, crâmpeie de ştiri despre conflicte din străinătate... pentru ei 
toate erau la fel de străine. Odată ce s-au obişnuit cu ideea şocantă 
că puteai avea un asemenea ecran chiar la tine acasă, cu imagine color 
şi sunet panoramic şi o sută de programe dintre care să alegi, au 
început să pună întrebări. Unele m-au luat prin surprindere. 

— Câţi oameni au nave spaţiale în prezent? a întrebat Hugh în 
timp ce ne uitam la un episod mai vechi din Star Trek. 

— În America nu mai există oameni săraci? s-a interesat Bronwyn 
uitându-se la Adevăratele neveste din Orange County. 

Şi Olive: 

— De ce sunt atât de nepoliticoşi unii cu alţii? 

În timpul unei reclame la o maşină, Horace a întrebat: 

— Zgomotul ăla se vrea a fi muzică? 

Când am nimerit peste o emisiune de ştiri şi dezbateri, Claire a 
tresărit şi a întrebat: 

— De ce ţipă toţi în halul ăsta? 

Vedeam că începeau să fie deranjati. Emma era încordată, Hugh 
păşea încolo şi-ncoace, iar Horace strângea braţul canapelei de i se 
albiseră degetele. 

— E prea mult! a exclamat Emma apăsându-şi palmele pe ochi. E 
prea tare şi prea repede! 

— Nu se opresc asupra niciunui aspect mai mult de o secundă, a 
zis Horace. Te ia ameteala! 

— Nu e de mirare că obisnuitii nu-i mai observă decât arareori pe 

deosebitii din lumea lor, a comentat Enoch. Probabil li s-au topit 
creierele. 

— Dacă oamenii moderni se uită la asta, trebuie să ne uităm şi 
noi, a zis Millard. 

— Dar eu nu vreau să mi se topească creierul, a zis Bronwyn. 

— N-o să ti se topească nimic, a liniştit-o Millard. Gandeste-te la 
asta ca la un vaccin. O cantitate mică va fi de ajuns ca să te 
imunizeze faţă de şocurile mai mari ale acestei lumi. 

Am mai schimbat o vreme canalele, dar efectul începea să se 
ducă şi amorteala din mintea mea a fost înlocuită de tot felul de 
gânduri neplăcute. În timp ce rămâneam o clipă la un episod din 
Burlacul, mi-am dat seama ce putin intelegeam lumea în care 
crescusem. Obisnuitii mă nedumeriseră toată viata mea: eforturile 
ridicole pe care le făceau ca să se impresioneze unii pe alţii, 
scopurile mediocre pe care păreau să şi le propună, banalitatea 
dramelor lor. Felul în care respingeau tot ce nu se încadra între 
graniţele înguste a ceea ce considerau ei acceptabil, ca şi cum cei 
care gândeau, se purtau, se îmbrăcau sau visau altfel decât ei ar fi 
fost un pericol direct la adresa existenţei lor. Mai mult ca orice, 
acesta fusese motivul pentru care mă simtisem atât de singur pe 
măsură ce creşteam. Lucruri care oamenilor obişnuiţi li se păreau 
importante mie mi se păreau nişte prostii. Şi nu găsisem pe nimeni 
cu care să vorbesc, aşa că îmi păstrasem gândurile pentru mine. 
Revenisem în lumea obisnuitilor încurajat de gândul că acum 
aveam o casă care mă aştepta în lumea deosebitilor. Dar ziua 
petrecută azi pe Pogonul Dracului mă lăsase cu senzaţia că şi acolo 
eram un străin: un erou pentru unii, un şarlatan pentru alţii. 
Neinteles de toată lumea, la fel ca acasă. 

Tocmai mă străduiam să le explic serialul Familia Simpson, 
luptându-mă cu un somn irezistibil (fusese o zi lungă), când ceva 
din creierul meu a făcut clic şi mi-am amintit unde mai văzusem 
fata funcţionarului de mai devreme. l-am dat telecomanda lui 
Enoch, am pretextat că mă duc la toaletă şi am dat fuga la etaj. 

Am închis uşa camerei mele, am scos de sub pat registrul 
misiunilor lui Abe şi am început să frunzăresc prin el, căutând faţa 
funcţionarului. Mi-a luat câteva minute s-o găsesc — erau atâtea 
pagini şi atâtea feţe —, dar în final am reuşit, într-o notă din 1983. 
Fotografia era veche, de prin anii '30 sau '40 am presupus eu, dar 
funcţionarul arăta la fel şi azi, ceea ce însemna că locuise mult timp 
în bucle. Scria că îl cheamă Lester Noble Jr. În fotografie purta o 
pălărie mare şi rotundă şi privea placid către fotograf, fără expresia 
aceea îngrozită pe care i-o zărisem pe chip ceva mai devreme. Am 
citit notițele bunicului cu privire la această misiune, apoi am 
desprins fotografia din paginile registrului şi am vârât-o în buzunar. 

leşind pe coridor, am dat peste Emma 

— Tocmai te căutam, a zis ea. 

— Şi eu te căutam pe tine. Am nevoie de ajutor. 

Ea s-a tras mai aproape. 

— Sigur. Orice. 

— Acoperă-mă. Numai pentru o oră sau două. Trebuie să mă 
întorc pe Pogon. 

— De ce? Ce vrei să faci? 

— N-am timp să-ţi explic. Vorbim când mă întorc. 

— Vin şi eu. 

— Trebuie să fiu singur. 

Ea şi-a încrucişat braţele pe piept. 

— Bine-ar fi să merite! 

— O să merite. Aşa cred. 

Am sărutat-o, am coborât pe furiş la parter, am ieşit prin garaj şi 
m-am strecurat în şopron. 

Când am revenit în clădirea ministerului, bărbatul dispăruse. 
Fereastra lui era închisă şi îndărătul ei nu era nimeni. M-am dus la 
fereastra învecinată şi am întrebat-o pe femeia de la ghişeu dacă ştia 
unde era. 

Ea m-a privit prin lentilele groase ale ochelarilor. 

— Cine? 

— Bărbatul care lucrează alături. Lester Noble. 

— Nu cunosc niciun Lester Noble, a zis ea ciocănind în masă cu 
stiloul. Dar tipul care lucrează alături a plecat acasă pe ziua de azi. 
Cred că mai reuşeşti să-l prinzi dacă... o, uite-l colo! 

Mi-a indicat partea opusă a holului. M-am întors şi l-am văzut pe 
funcţionar zorindu-se către ieşire. l-am aruncat o mulţumire femeii 
şi am traversat încăperea în fugă, prinzându-l din urmă înainte să 
iasă pe uşă. 

— Lester Noble, am zis. 

El a palit uşor. 

— Mă cheamă Stevenson. Şi îmi stai în drum. 

A încercat să treacă pe lângă mine, dar i-am ţinut calea şi era 
evident că nu voia să provoace o scenă. 

— Te cheamă Lester Noble Jr şi accentul tău britanic e fals. 

Am scos fotografia din buzunar şi am ridicat-o ca s-o vadă. A 
încremenit şi mi-a smuls-o din mână. Când mi-a întâlnit din nou 

privirea, părea speriat. 

— Ce vrei? a şoptit. 

— Să iau legătura cu cineva. 

A aruncat o ocheadă în hol şi apoi m-a privit din nou. 

— la-o pe coridorul ăla. Ne întâlnim în camera 137 în două 
minute. Nu trebuie să fim văzuţi împreună. 

l-am smuls fotografia din mână. 

— Pe asta o păstrez eu. Deocamdată. 

Două minute mai târziu ne-am întâlnit în faţa unei uşi simple de 
lemn pe care nu scria decât 137. S-a încurcat în chei. Îi tremurau 
mâinile. Am intrat iar el a închis uşa şi a încuiat-o. Încăperea era 
mică şi plină cu dosare din podea până-n tavan. 

— Uite ce-i, puştiule, a zis întorcându-se către mine şi lipindu-şi 
palmele una de alta. Nu-s un răufăcător, să ştii. 

Accentul britanic dispăruse, înlocuit de o vagă tărăgăneală 
specifică Sudului. 

— În America sunt oameni răi şi nu pot să-i las să-mi dea de 
urmă. Când am venit aici, mi-am schimbat numele. Nu credeam să-l 
mai aud rostit pe ăla vechi. 

— Strigoii de acolo sunt mai răi decât cei de aici? am întrebat eu. 

— Erau răi, dar nu de asta am plecat. Despre deosebiți a fost 
vorba. Sunt nebuni! 

— Da? Cum aşa? 

Lester a clătinat din cap. 

— Am încălcat vreo sută de reguli aducându-te aici. Dacă vrei un 
dosar, OK, dar nu avem timp să stăm la poveşti. 

— Bine, am zis eu. Ce ai despre vânătorii de strigoi? 

Lester a şovăit. 

— Despre cine? 

— Ştiu că ştii despre cine vorbesc, am zis eu şi i-am povestit tot ce 
ştiam din raportul lui Abe. 

Raportul spunea că Lester locuise într-o buclă din 5 ianuarie 1935 
în Anniston, Alabama, până când bucla a fost atacată şi ymbryna ei 

ucisă. Abe şi H îl găsiseră pe Lester ascuns într-un hotel din prezent 
— adică din 1983 — în pericol de îmbătrânire subită. Reuşiseră să-l 
transfere în siguranța unei alte bucle. Probabil după aceea ajunsese 
cumva în Anglia, poveste care trebuie să fi fost şi ea teribilă. Dar era 
una pe care nu aveam timp s-o ascult şi pe care Lester, după ce am 
terminat să-i spun tot ce ştiam despre el, n-a părut dispus să mi-o 
împărtăşească. 

— De unde ştii toate astea? a întrebat Lester. 

Tot trupul îi era rigid, de parcă s-ar fi pregătit să primească veşti 
proaste. 

— Abe a fost bunicul meu, am zis eu. 

— Ţi-a povestit despre mine? 

Vorbea pe un ton din ce în ce mai ridicat. Chiar îl băgasem în 
sperieti, din câte se părea. 

— Nici vorbă, am zis. Uite, n-ai de ce să-ţi faci griji şi nu trebuie 
să intrăm prea mult în detalii. N-am venit aici să-ţi dezgrop trecutul. 
Trebuie să iau legătura cu agentul pe nume H. Ţi-ai petrecut timpul 
cu el. Lucrezi aici, în miezul lucrurilor... 

Mi-am inlantuit degetele mâinilor, gest menit să sugereze 
legătura. 

— Eşti cea mai bună carte pe care o am. 

El a oftat şi am văzut că s-a mai relaxat. Şi-a încrucişat braţele pe 
piept şi s-a rezemat de unul dintre dulapuri. 

— Nu mi-au lăsat vreo carte de vizită şi, chiar dac-ar fi făcut-o, 
asta a fost demult. 

— Speram să ai ceva prin dosare, am zis eu. Ymbrynele trebuie să 
fi avut o metodă să ia legătura cu ei. 

— Şi de ce nu le întrebi pe ymbryne? 

Acum începea să devină puţin cam prea încrezător. 

— Încerc să fiu discret. Dar dacă va trebui s-o fac, o să am grijă să 
le spun că Lester Noble Jr m-a trimis la ele. 

El s-a încruntat. 

— OK atunci, a zis el încordat. Hai să văd ce am. 

S-a întors şi a început să înainteze de-a lungul unui perete, 
plimbându-şi degetul peste dosare. A scos unul de pe un raft. L-a 
răsfoit mormăind pentru sine. Apoi s-a îndreptat spre alt perete şi a 
mai scos două dosare. A clătinat din cap, şi le-a vârât sub braţ şi şi-a 
continuat înaintarea. După câteva minute, s-a apropiat de mine cu 
mâna întinsă. Avea în palmă o cutie veche de chibrituri. 

— Ce-i asta? am întrebat. 

— Asta-i tot ce există. 

Am luat cutia de chibrituri. Avea marginile îndoite de parcă ar fi 
petrecut mult timp în buzunarul cuiva. Exteriorul ambalajului era 
alb. Pe interior erau o reclamă la un restaurant chinezesc, o adresă, 
nişte numere şi litere ce păreau aruncate la întâmplare şi o 
propoziţie scurtă, scrisă de mână: Citeşte şi arde. În mod evident, 
cineva ignorase recomandarea. 

— Ei bine, a zis Lester smulgându-mi fotografia din mână, eu zic 
că e un schimb cinstit, având în vedere că aş putea fi concediat 
numai fiindcă te-am lăsat să intri aici, darămite pentru că te las să 
pleci cu asta. 

— E doar o cutie veche de chibrituri, am zis eu. Ce ar trebui să fac 
cu ea? 

— Asta trebuie să afli singur. 

S-a dus la uşă, a deschis-o şi a aşteptat să ies. 

— Şi-acum, amice, fă-mi o favoare, a zis el revenind din nou la 
accentul britanic. Uită că ne-am cunoscut. 

Am traversat Pogonul atât de grăbit şi cu un aer atât de 
preocupat, încât până şi cei care m-au recunoscut n-au îndrăznit să 
mă oprească. Am ajuns acasă la Bentham, am străbătut în goană 
scările şi coridorul cel lung al Panbucliconului până la uşa pe care 
scria NUMAI PENTRU A. PEREGRINE ŞI ELEVII EI, am plonjat 
prin ea si un minut mai târziu mă rostogoleam pe iarba curţii mele 
din spate. Am stat un moment ametit în noaptea caldă, ascultând 
greierii şi broaştele cum cântă în cor şi privind lumina televizorului 
care clipea prin ferestrele sufrageriei. 

Miss Peregrine nu mai era cocotata pe acoperiş. Nimeni nu mă 
văzuse revenind. Încă mai aveam ceva timp la dispoziţie. Am 
traversat curtea către doc, am mers până la capătul lui şi m-am 
aşezat. Era unicul loc care putea să-mi ofere puţină intimitate şi, 
dacă ar fi venit careva să vadă ce făceam, l-aş fi auzit apropiindu-se. 

Mi-am scos telefonul şi cutia de chibrituri şi am început să mă 
gândesc cum o puteam folosi ca să dau de H. După câteva minute 
de căutări pe internet, am aflat următoarele: şirul de litere şi cifre de 
sub adresă era un număr de telefon, dar unul inutil, în stilul 
alfanumeric care nu se mai folosea din anii '60. 

Am căutat numele restaurantului căruia i se făcea reclamă. Ce 
noroc: încă mai exista! l-am găsit numărul actual de telefon şi am 
sunat. 

Am auzit o serie de clicuri, ca şi cum apelul ar fi fost redirecționat 
prin centrală. Apoi a început să sune şi a sunat de vreo zece- 
douăsprezece ori până când o voce morocănoasă de bărbat a 
răspuns: 

— Mda. 

— Îl caut pe H. Eu sunt... 

Linia a amutit. Imi inchisese! 

L-am apelat din nou. De data asta a răspuns după ce sunase 
numai de două ori. 

— Aţi greşit numărul. 

— Sunt Jacob Portman. 

A urmat o pauză. Nu a închis. 

— Sunt nepotul lui Abe Portman. 

— Aşa o fi. 

Inima mea şi-a iutit bătăile. Numărul era încă valabil. Vorbeam 
cu cineva care-l cunoscuse pe bunicul. Poate chiar cu H în persoană. 

— Pot s-o demonstrez. 

— Hai să zicem că te cred, a zis bărbatul. Poate-o fi aşa sau poate 
nu. Ce vrea Jacob Portman de la mine? 

— O slujbă. 

— Încearcă anunţurile din ziare. 

— Una în care să fac ce faceţi dumneavoastră. 

— Adică să rezolvi cuvinte încrucişate? 

— Ce? 

— Fiule, m-am pensionat. 

— Atunci una în care să fac ce faceati. Dumneavoastră, Abe si 
ceilalți. 

— Şi ce ştii tu despre asta? 

Tonul lui devenise brusc defensiv. 

— O mulţime. Am citit registrul misiunilor lui Abe. 

A răsunat un scârţâit metalic însoţit de un geamăt, ca şi cum H 
tocmai s-ar fi ridicat de pe un scaun. 

— Şi? 

— Şi vreau să ajut. Ştiu că încă mai există suflete-pustii. Poate nu 
multe, dar până şi unul singur poate provoca necazuri mari. Şi mai 
sunt multe de făcut pe lângă asta. 

— E frumos din partea ta, fiule. Dar ne-am retras din afaceri. 

— De ce? Pentru că a murit Abe? 

— Pentru că am îmbătrânit. 

— Bine, atunci, am zis eu năpădit de un val brusc de încredere în 
sine. O să reîncep eu. Am şi prieteni care pot să mă ajute. O nouă 
generație. 

Am auzit uşa unui bufet trântindu-se şi clinchetul unei lingurite 

într-o ceaşcă. 

— Ai văzut cu ochii tăi vreun suflet-pustiu? m-a întrebat el. 

— Da. Şi i-am omorât. 

— Vorbeşti serios? 

— N-ati auzit de Biblioteca Sufletelor? De Bătălia pentru Pogonul 
Dracului? 

— Nu prea mă ţin la curent cu ultimele ştiri. 

— Pot să fac ce făcea Abe. Pot să-i văd. Pot să-i controlez. 

— Ştii ceva... a zis el şi a sorbit zgomotos din băutură. Parcă am 
auzit ceva despre tine. 

— Da? 

— Da. Eşti necopt, neîncercat. Impulsiv. Şi în domeniul nostru de 
activitate asta poate face să fii ucis numaidecât. 

Am scrâşnit din dinţi, dar am reuşit să-mi păstrez vocea calmă şi 
egală. 

— Ştiu că am multe de învăţat. Dar cred că am şi multe de oferit. 

— Deci chiar eşti serios. 

Părea simultan amuzat şi impresionat. 

— Sunt. 

— Bine. Te-ai ales cu un interviu de angajare. 

— Ăsta a fost? 

El a râs. 

— Nici pe departe. 

— OK. Bine. Ce să... 

— Nu mă mai suna. O să te sun eu pe tine. 

Şi linia a amuţit. 

M-am repezit în casă, le-am făcut cu mâna prietenilor mei în timp 
ce străbăteam în fugă sufrageria — se uitau la un film cu zombi — şi 
Emma a sărit în picioare şi m-a urmat în dormitor. 

M-a imbratisat strâns şi-apoi mi-a tras un ghiont în piept. 

— Dă-i drumul, Portman! 

— Am luat legătura cu unul dintre partenerii de odinioară ai lui 
Abe. Tocmai am vorbit cu el la telefon. 

Ea mi-a dat drumul şi a făcut un pas îndărăt, cu ochii mari de 
uimire. 

— Fugi de-aici! 

— Vorbesc serios. Tipul ăsta, H, a lucrat cu bunicul vreme de zeci 
de ani. Au avut tone de misiuni împreună. Dar acum e bătrân şi are 
nevoie de ajutorul nostru. 

Ei, poate exageram puţin. Dar numai puţin. H chiar avea nevoie 
de ajutorul nostru, numai că trebuia să-l convingem şi pe el de asta. 

— În ce privinţă? 

— O misiune. Aici, în America. 

— Dacă are nevoie de ajutor, ar trebui să le cheme pe ymbryne. 

— Ymbrynele noastre nu au autoritate aici. Şi se pare că America 
nu are propriile ymbryne. 

— De ce nu? 

— Nu ştiu, Em. Sunt mii de chestii pe care nu le ştiu. Dar ştiu că 
Abe şi-a blocat uşa din podea cu o parolă pe care numai eu o 
puteam şti. Şi a lăsat registrul ăla de operaţiuni ca să-l găsesc. Şi 
dacă ar fi bănuit că exista o şansă ca tu să fii aici, ar fi vrut să-l 
găseşti şi tu. 

Ea a privit în altă parte, luptându-se cu sine. 

— Nu putem să fugim în cine ştie ce misiune. Miss Peregrine n-ar 
fi niciodată de acord. 

— Ştiu. 

Ea m-a sfredelit cu privirea. 

— În ce constă misiunea? 

— Încă nu ştiii. H a zis că o să ţină legătura cu mine. 

— Chiar nu-ţi place însărcinarea pe care ti-au repartizat-o 
ymbrynele, nu-i aşa? 

— Nu. Deloc. 

— Cred că te-ai achita de minune de ea. Discursul de adineauri a 
fost foarte convingător. 

— Deci te bagi? 
Pe chipul ei s-a ivit un zâmbet larg. 
— La naiba, da! 

+++ CAPITOLUL ŞASE +»: 


În noaptea aceea am avut un vis cumplit. Mă aflam pe un câmp 
în flăcări, orizontul era numai funingine şi foc şi o mâzgă neagră se 
aduna în băltoace pe sol. Eram încremenit în aer, suspendat 
deasupra unei gropi adânci. În adâncurile ei se vedeau două lumini 
albastre. Îi aparţineau lui Caul, Caul în forma lui de monstru, înalt 
de treizeci de metri, cu braţele groase ca nişte trunchiuri de copac, 
întinzând spre mine degete ca nişte rădăcini lungi şi lacome. 

Mă striga pe nume — „Jacob, Jacob” — cu o voce piţigăiată, ca un 
cântecel batjocoritor. „Te văd. Te vad. Te văăăăd...” 

Valuri de aer imputit se ridicau în jurul meu, purtând cu ele un 
miros ca de carne arsă. Voiam să vomit, să fug, dar eram paralizat. 
Am încercat să vorbesc, să tip la el. Dar n-am putut scoate un 
cuvânt. 

S-a auzit un foşgăit ca de şoareci urcând pe pereţii gropii. 

— Nu eşti de-adevăratelea, am îngăimat în cele din urmă. Te-am 
omorât. 

„Da”, a zis el. „Şi acum sunt pretutindeni.” 

Foşgăitul s-a auzit tot mai tare, până când degetele lui Caul s-au 
târât afară din groapă, zece rădăcini lungi $i noduroase, întinzându- 
se spre mine şi înfăşurându-mi-se în jurul gâtului. 

„Jacob, am planuri mari pentru tine... Mari, mari de tot.” 

Am crezut că-mi explodează plămânii, apoi am simţit o durere 
ascuţită în stomac. 

M-am ridicat brusc în capul oaselor, respirând convulsiv şi cu 
mâinile încleştate pe abdomen. Eram treaz, la mine acasă, pe 
podeaua dormitorului, cu sacul de dormit răsucit în jurul meu. 

O rază matinală de soare împărțea camera în două. Enoch şi 
Hugh dormeau şi sforăiau în patul meu. Durerea de stomac era una 
veche şi familiară. Era o durere şi în acelaşi timp acul unei busole. 

Acum indica spre parter şi apoi afară. 

M-am descâlcit din sacul de dormit, am traversat în fugă camera 
şi am coborât. Mă miscam silențios, alergând pe vârfuri. Dacă asta 
era ce credeam eu, prietenii mei nu prea mă puteau ajuta. Nu 
puteau decât să mă încurce şi nu voiam să-i trezesc şi să provoc 
panică înainte să fi evaluat situaţia. Frica nu făcea decât să 
alimenteze un suflet-pustiu. 

Frica le stârnea foamea. 

Trecând prin bucătărie, am luat un cuţit din suport. Nu era de 
mare folos împotriva unui suflet-pustiu, dar era mai bun decât 
nimic. Am ieşit în garaj şi apoi afară, aproape împiedicându-mă de 
un furtun încolăcit când am cotit spre curtea din spate. O dâră de 
ozon se înălța leneşă de pe acoperişul şopronului. Buzunarul buclă 
fusese folosit de curând. 

Apoi, la fel de brusc cum mă năpădise, senzaţia m-a părăsit. Acul 
busolei s-a deplasat către golfulet, apoi s-a răsucit complet indicând 
Golful şi pe urmă s-a înmuiat. Era ceva ce nu se mai întâmplase 
până acum şi nu am înțeles de ce. Să fi fost o alarmă falsă? Oare 
coşmarurile îmi puteau declanşa reflexele deosebite? 

Simtind iarba udă sub picioare, mi-am coborât privirea şi am 
contemplat hainele pe care le purtam: pantaloni de trening rupti, un 
tricou vechi şi nici vorbă de încălțări. „Aşa a murit Abe. Exact in 
felul ăsta”, mi-am zis. Momit în întuneric numai în pijamale, cu o 
armă improvizată în mână. 

Am lăsat jos braţul cu cuțitul. Treptat, mâna a încetat să-mi mai 
tremure. Am parcurs perimetrul casei înainte şi-napoi cu ochii în 
patru. N-am simţit nimic. În cele din urmă am revenit în camera 
mea şi m-am furişat în sacul de dormit, dar n-am mai adormit. 

De dimineaţă m-am pomenit verificându-mi telefonul cam la 
fiecare minut, sperând să sune H. Nu spusese când avea să ia 
legătura cu mine. Am discutat cu Emma dacă era cazul să le 
spunem şi celorlalţi, dar am decis să aşteptăm până primeam 

misiunea... şi poate nici atunci. Poate că misiunea avea să ne implice 
numai pe noi doi. Poate unii dintre prietenii noştri nu vor vrea să 
vină sau vor fi împotriva întregii idei. Dacă vreunul dintre ei ne 
dădea de gol, spunându-i lui Miss Peregrine ce puneam la cale 
înainte să apucăm să plecăm? 

După micul dejun, am fost silit să îi duc pe deosebiți să-şi 
cumpere haine. Părea o metodă bună de a-mi omorî timpul cât 
aşteptam, aşa că am încercat să mă implic complet şi să uit de 
telefonul de la H. 

Din primul grup făceau parte Hugh, Claire, Olive şi Horace. l-am 
dus cu maşina până la centrul de cumpărături. Nu la cel din 
apropierea casei mele, unde mă temeam să nu mă întâlnesc cu 
cineva de la şcoală. Am ales mall-ul Shaker Pines, aflat pe 
autostrada interstatală. Pe drum le-am indicat componentele de 
bază ale unui cartier al zilelor noastre — uite banca, ăla-i un spital, 
alea se cheamă blocuri —, pentru că mă tot întrebau ce-i aia şi ce-i 
ailaltă. Ceea ce mie mi se părea banal pe ei îi umplea de uimire. 

În bucla ei, Miss Peregrine făcuse miracole reuşind să-şi apere 
elevii de vătămările fizice, dar, în zelul ei de a-i ţine cât mai în 
siguranţă, le interzisese vizitatorilor să vorbească despre lumea 
modernă, şi asta le crease un dezavantaj. Fuseseră prea cocolositi şi 
acum erau nişte mici Rip van Winkle‘, trezindu-se după un somn 
îndelungat într-o lume pe care n-o înțelegeau. Ştiau câte ceva despre 
unele aspecte ale vieţii moderne: electricitatea, telefoanele, maşinile, 
avioanele, filmele vechi, muzica veche şi alte chestii cunoscute şi 
populare înainte de 3 septembrie 1940. După această dată, 
cunoştinţele lor deveneau punctuale si inconsistente. Nu 
petrecuseră în prezent decât câteva ore când şi când, şi acestea mai 
ales în Cairnholm, unde practic timpul stătea pe loc chiar şi când 


6 Personajul povestirii cu acelaşi nume, publicată in 1819 de scriitorul american 
Washington Irving, despre un colonist olandez care adoarme în pădure şi se 
trezeşte peste douăzeci de ani, descoperind o lume complet schimbată. 

calendarul avansa. În comparaţie cu insula lor, până şi orăşelul meu 
părea să se mişte cu un milion de kilometri pe oră, ceea ce le 
provoca accese paralizante de anxietate. 

În parcarea imensă a centrului de cumpărături Horace s-a 
declarat copleşit şi a refuzat să coboare din maşină. 

— Trecutul e mai puţin înspăimântător decât viitorul, a explicat 
el după ce l-am îmboldit puţin. Chiar şi cea mai cumplită eră a 
trecutului poate fi măcar cunoscută. Poate fi studiată. Lumea i-a 
supravieţuit. Dar în prezent nimeni nu ştie dacă întreaga lume nu 
va avea parte de un sfârşit teribil. 

Am încercat să discut raţional cu el. 

— N-o să vină sfârşitul lumii chiar azi. Şi, dacă vine cumva, asta 
o să se întâmple indiferent dacă intri sau nu în magazin cu noi. 

— Ştiu. Dar aşa simt. Poate dacă stau aici şi nu ma misc, n-o să se 
mai învârtă totul odată cu mine şi nu se va petrece nimic rău. 

Chiar atunci a trecut pe lângă noi o maşină cu ferestrele lăsate, 
prin care se revărsa o muzică zgomotoasă, numai başi apăsați. 
Horace s-a încordat şi şi-a strâns pleoapele. 

— Vezi? a zis Claire. Lumea goneşte înainte, chiar dacă tu stai 
aici. Aşa că mai bine vino înăuntru cu noi. 

— O, la naiba, a zis el şi a deschis portiera maşinii. 

În timp ce ceilalţi îi aplaudau curajul, eu mi-am notat în minte că 
probabil Horace n-ar fi fost cel mai bun tovarăş în prima noastră 
misiune, oricare avea să fie aceasta. 

Shaker Pines era un mall tipic: zgomotos, învăluit într-o lumină 
aseptică şi plin de referinţe culturale ameţitoare (încearcă să-i explici 
despre Bubba Gump Shrimp Co’ sau despre teleshopping cuiva din 
prima jumătate a secolului trecut). Era de asemenea plin de 
adolescenţi, ceea ce era şi unul din motivele pentru care îl alesesem. 
Nu veniserăm aici numai ca să îşi cumpere ei haine moderne. 
Voiam să vadă copii obişnuiţi, copii pe care urmau să fie siliți să-i 


7 Reţea de restaurante inspirate după filmul Forrest Gump (1984). 

imite. Nu era doar o tură de cumpărături, era o expediţie 
antropologică. 

Ne-am pus în mişcare căscând gura la vitrine. Deosebitii umblau 
strânşi grămadă în jurul meu, ca nişte exploratori într-o junglă 
notorie din pricina atacurilor tigrilor. Am mâncat tot soiul de chestii 
înecate în grăsime în sala de mese, urmărind ce făceau adolescenţii. 
Prietenii mei le supravegheau discret comportamentul: glumele şi 
şuşotitul, hohotele neaşteptate de râs, felul în care umblau în găşti 
exclusiviste, amestecându-se arareori, şi cum făceau totul fără să 
lase telefoanele din mână, nici măcar când mâncau. 

— Provin din familii de bogatasi? a întrebat Claire aplecându-se 
către noi pe deasupra tăvii ei de plastic şi vorbind cu glas scăzut. 

— Cred că-s doar nişte adolescenţi normali, am zis eu. 

— Nu lucrează? 

— Cred că unii au servicii cu jumătate de normă pe timpul verii. 
Nu ştiu. 

— Când am crescut eu, dacă erai suficient de mare ca să ridici 
greutăţi, erai suficient de mare ca să munceşti, a zis Hugh. Nu te 
lăsa nimeni să-ţi pierzi toată ziua mâncând şi trăncănind. 

— Eram suficient de mari ca să muncim chiar dinainte să putem 
ridica greutăţi, a zis Olive. Pe mine tata m-a trimis să muncesc la o 
fabrică de cremă de ghete de când aveam cinci ani. A fost groaznic. 

— Pe mine m-a trimis la un atelier, a zis Hugh. Îmi petreceam 
toată ziua împletind frânghii. 

— Dumnezeule! am murmurat eu. 

Veneau dintr-un timp în care conceptul de adolescenţă încă nu 
exista. Asta era o invenţie a anilor postbelici, înainte de care erai fie 
copil, fie adult. M-am întrebat cum aveau să poată imita nişte 
adolescenţi ai zilelor noastre, dacă până şi conceptul le era complet 
străin. 

Dacă totul era o idee proastă? 

Mi-am verificat telefonul, cuprins de nervozitate. 

Nimic de la H. Absolut nimic. 

Ne-am dus să cumpărăm haine, dar pe drum l-am pierdut pe 
Horace, care intrase într-un magazin alimentar ce ocupa o întreagă 
aripă a mall-ului. L-am descoperit contemplând fascinat zidul 
imens de brânzeturi din zona mâncărurilor ţinute la rece. 

— Feta, mozzarella, Camembert, Gouda, Cheddar! a exclamat el 
extaziat. Raiul unui gurmand! 

Pentru mine nu era decât brânză, dar pentru Horace era un 
miracol: nouă metri de brânzeturi feliate, făcute cremă, vândute în 
calupuri sau bucăţi, împachetate separat, disponibile în varianta 
degresată, integrală sau cu 2% grăsime. Citea etichetele ca în transă 
şi a trebuit să-i amintesc de câteva ori să vorbească mai încet, pentru 
că uimirea lui risca să atragă atenţia. 

— E totul aici. Totul, murmura el. Uită-te la asta! a exclamat apoi, 
întorcându-se către un bătrân care tocmai trecea împingând un 
cărucior cu cumpărături. Uitd-te la asta! 

Bătrânul a iutit pasul. 

— Horace, sperii lumea! i-am zis eu trăgându-l mai aproape. E 
numai brânză. 

— Numai brânză! a zis el. 

— OK, e o mulţime de brânză. 

— E culmea realizărilor umane, a declarat el serios. Credeam că 
Marea Britanie a fost un imperiu. Dar asta... asta înseamnă 
dominaţia mondială! 

— Mă doare stomacul numai privind-o, a zis Claire. 

— Să nu-ndrăzneşti! i-a replicat Horace. 

Când am reuşit în cele din urmă să-l târâm afară din magazinul 
alimentar şi într-unul care vindea haine, Horace a fost mai puţin 
impresionat. Alesesem deliberat cel mai oarecare magazin şi le 
indicasem cele mai oarecare haine: culori simple, combinaţii 
standard, ce era pe manechine. 

În timp ce ne umpleam coşul, dispoziţia lui a devenit mai 
sumbră. 

— Mai bine umblu gol, a zis el ţinând o pereche de blugi pe care 

i-i dădusem de parcă ar fi fost un şarpe veninos. Aşa vrei să mă 
îmbrac? În blugi, ca un fermier? 

De fapt, o pereche mişto de blugi era o ţinută elegantă în 
comparaţie cu ce purtau majoritatea oamenilor care se fataiau prin 
magazin. L-am văzut pe Horace pălind în timp ce trecea în revistă 
şorturile, pantalonii de camuflaj, treningurile şi chiar pijamalele pe 
care le arborau cumpărătorii aflaţi în preajma noastră. 

A lăsat blugii să cadă pe podea. 

— O, nu! a şoptit el. O, nu, nu, nu! 

— Ce se-ntâmplă? s-a interesat Enoch. Moda nu se ridică la 
standardele tale înalte? 

— Lasă standardele! Cum rămâne cu decenta? Dar cu respectul 
de sine? 

Pe lângă noi trecea un bărbat cu pantaloni de camuflaj, papuci 
portocalii şi un pulover cu SpongeBob ale cărui mâneci fuseseră 
tăiate. 

Am crezut că Horace o să izbucnească în plâns. 

În timp ce el jelea sfârşitul civilizaţiei, noi am ales haine pentru 
toţi ceilalți. Din cauză că pantofii cu plumb pe care obişnuia să-i 
poarte Olive arătau ca dintr-un film cu monstrul lui Frankenstein, 
am lăsat-o să-şi aleagă o nouă pereche, cu o măsură sau două mai 
mare, ca să putem umple spaţiul suplimentar cu greutăți. 

La insistența mea, copiii nu au scos o vorbă cât timp ne-a scanat 
casierul produsele. Au rămas tacuti şi în vreme ce mă urmau din 
magazin în parcare, cu braţele îngreunate de bagaje şi mintea 
supraîncărcată de stimuli. 

Când am revenit acasă, am descoperit că toţi ceilalţi plecaseră pe 
Pogon şi aveau să lipsească toată după-amiaza. Conform biletului 
lăsat de Miss Peregrine, era vorba despre o şedinţă de orientare 
legată de misiunile lor de reconstrucţie. Biletul spunea că Emma 
rămăsese acasă, dar mult timp n-am reuşit să o găsesc. În cele din 

urmă, am auzit-o fluierând în baia pentru oaspeţi de la etaj. 

Am ciocănit. 

— Sunt Jacob? E totul OK? 

Pe sub uşă se vedea o vagă lumină roşie. 

— Într-o clipă! mi-a strigat ea. 

Am auzit-o bâjbâind pe lângă uşă. O clipă mai târziu lumina s-a 
stins şi uşa s-a deschis. 

— A sunat? a întrebat ea nerăbdătoare. 

— Încă nu. Ce se petrece? 

M-am uitat peste umărul ei în baia cea micuță. Pretutindeni era 
echipament de developat fotografii: canistre de metal înşirate pe 
vasul de toaletă, tăvi de plastic în jurul chiuvetei, un aparat 
voluminos de mărit pe podea. Mirosul intepator al revelatorului m- 
a făcut să strâmb din nas. 

— Nu te superi dacă transform buda în cameră de developat, nu? 
a zis Emma zâmbind timid. Pentru că deja am cam făcut-o. 

Mai aveam două băi. l-am spus că nu mă supăr. M-a invitat să 
intru şi s-o văd lucrând. Nu era prea mult loc, aşa că am fost nevoit 
să mă înghesui într-un colt. Era eficientă, dar nezorită, vorbindu-mi 
în timp ce lucra. Deşi pretindea că e o începătoare, mişcările ei 
păreau deja reflexe. 

— Ştiu, e aşa un clişeu, a zis ea. Deosebita cea pasionată de 
fotografie. 

Se lăsase pe vine cu spatele la mine şi acţiona comenzile 
aparatului de mărit. 

— E un clişeu? 

— Ha, ce nostim eşti! Cred c-ai observat că fiecare ymbrynă are 
albumul ei cu poze şi că există un întreg minister a cărui însărcinare 
e să ne catalogheze pe bază de fotografii, ca să nu mai spun că unul 
din trei deosebiți îşi imaginează că e un geniu fotografic... deşi cei 
mai multi nu ar fi in stare nici măcar să-şi pozeze picioarele. Ia dă- 
mi o mână de ajutor! 

Şi-a vârât mâinile sub o latură a aparatului de mărit şi eu am 

ridicat-o pe cealaltă — era neaşteptat de greu — şi l-am aşezat pe o 
scândură pe care o instalase de-a latul căzii. 

— Şi există vreo teorie care să explice asta? 

Nu mă gândisem până atunci, dar mi s-a părut ciudat că oamenii 
care trăiau mereu aceeaşi zi aveau nevoie de fotografii ca să şi-o 
amintească. 

— Obişnuiţii încearcă de secole să ne şteargă de pe fata 
pământului. Cred că fotografia e un mod de a ne stabiliza. De a 
dovedi că am fost aici şi că nu am fost monştri, aşa cum ne-au 
descris ei. 

— Da. E logic, am aprobat eu. 

Un cronometru pentru fiert ouăle a bâzâit. Ea a luat una dintre 
canistrele de metal de pe rezervorul de toaletă, i-a scos capacul şi a 
turnat în chiuvetă un şuvoi de soluţie. Apoi a scos o bobină de 
plastic din ea, a derulat o rolă cu negative cât braţul ei de lungă, şi-a 
petrecut-o printre două degete ca să scuture picăturile şi a atârnat-o 
de o sârmă pe care o întinsese în cabina de duş. 

— Dar acum, că suntem în prezent, totul s-a schimbat, a zis ea. 
Îmbătrânesc şi, pentru prima oară de când ţin minte, fiecare zi pe 
care o trăiesc e una pe care n-o voi mai trăi vreodată. Aşa că o să fac 
zilnic măcar o poză care să-mi amintească de ea. Chiar dacă nu e 
foarte bună. 

— Cred că pozele tale sunt super, am zis eu. Aia pe care mi-ai 
trimis-o astă-vară, cu oamenii care coborau nişte trepte către o 
plajă... a fost frumoasă. 

— Da? Mulţumesc! 

Arareori era timidă. Modestia ei mi s-a părut nespus de 
fermecătoare. 

— OK, dacă eşti interesat... Tocmai developam nişte role cu 
fotografii pe care le-am făcut în ultimele câteva săptămâni. 

S-a întors şi a desprins de pe sârmă o fotografie. 

— Ei sunt membrii gărzii civile a deosebitilor. 

Mi-a înmânat-o. Era încă puţin umedă. 

— Umpleau gaura unde a fost turnul lui Caul. Lucrau în ture de 
câte douăzeci de ore de nu mai ştiu când. A fost un ditamai 
dezastrul. 

Poza arăta un şir de bărbaţi în uniformă aliniati pe marginea unui 
crater imens, în care aruncau dărâmături cu lopata. 

— Şi asta e o fotografie a lui Miss P a zis ea înmânându-mi altă 
poză. Nu-i place să fie fotografiată, aşa că a trebuit s-o prind din 
spate. 

În imagine, Miss P purta o rochie neagră şi o pălărie de aceeaşi 
culoare şi se îndrepta spre o poartă întunecată. 

— Zici că merge la o înmormântare, am comentat eu. 

— Da, şi ea, şi noi toţi. În săptămânile de după plecarea ta a avut 
loc în fiecare zi câte o înmormântare a deosebitilor omorâţi in 
raidurile sufletelor-pustii. 

— Nu-mi pot imagina cum ar fi să merg zilnic la câte o 
înmormântare. Trebuie să fi fost groaznic. 

— Da, a fost. 

Emma a spus că mai avea şi alte fotografii de developat. 

— Te superi dacă stau şi mă uit? am întrebat-o. 

— Dacă nu te deranjează mirosul de chimicale. Unora le dă 
dureri de cap. 

Şi-a făcut din nou de lucru cu aparatul de mărit. 

— Sunt curios: de ce nu foloseşti un aparat foto digital? Ar fi 
mult mai uşor, am zis eu. 

— E ca telefonul ăla al tău care e şi computer? 

— Ceva de genul, am zis, şi reamintindu-mi, am verificat iar 
mobilul, dar nu aveam apeluri pierdute. 

— N-ar funcţiona în interiorul majorităţii buclelor, a zis ea. Aşa 
cum nu merge tele-computerul ăla al tau. Dar mârţoaga asta 
bătrână, a zis ea ridicând aparatul ei cu obiectiv pliabil, merge 
oriunde. OK, închide uşa! 

Am închis-o. Ea a aprins lumina roşie şi a stins-o pe cea albă din 
tavan. Ne-am pomenit într-un întuneric aproape complet şi spaţiul 

era atât de strâmt cu noi doi acolo, că era imposibil să nu ne ciocnim 
unul de altul cât lucra. 

Developarea fotografiilor implică o mulţime de perioade de 
aşteptare, grijuliu cronometrate. Din patruzeci şi cinci în patruzeci şi 
cinci de secunde trebuia să agite una dintre canistre, să evacueze o 
doză de revelator fotografic şi să adauge alta sau să atârne 
negativele la uscat. Între timp nu ne rămânea altceva de făcut decât 
să aşteptăm. Să aşteptăm şi să ne sărutăm în colţul băii aceleia 
înghesuite, învăluite în lumină roşiatică. Primul nostru sărut de 
patruzeci şi cinci de secunde a fost timid şi blând, de încălzire. Al 
doilea n-a mai fost aşa. Pe durata celui de-al treilea am răsturnat o 
tavă cu soluţie şi după asta am început să ignorăm complet 
cronometrul. Sunt aproape convins că o rolă de filme a fost distrusă. 

Şi pe urmă a început să-mi sune telefonul. 

l-am dat drumul Emmei şi mi l-am scos din buzunar Pe ecran 
scria Apelant ascuns. Am răspuns. 

— Alo? 

— Fii atent! 

Era aceeaşi voce posacă. H. 

— La localul lui Abe, la nouă p.m. Fix. Stai în separeul lui şi 
comandă ce comanda el de obicei 

— Vrei să... ne întâlnim? 

— Şi vino singur. 

După care a închis. 

Am coborât telefonul de la ureche. 

— Ce repede s-a terminat! a zis Emma. Şi? 

— Avem întâlnire. 

Cu ce te îmbraci când ai interviu de angajare cu un vânător de 
strigoi? Nu ştiam, aşa că am ales soluţia cea mai sigură: blugi, cea 
mai elegantă pereche de tenişi şi cel mai profesionist tricou pe care-l 
aveam, unul polo de culoare albastră de la Smart-Aid, cu numele 
meu cusut deasupra buzunarului. Emma a ales să rămână în hainele 
ei din anii '30: o rochie albastră şi simplă cu un cordon gri pe talie şi 

pantofi negri, fără toc. Nu-i spusesem că H îmi ceruse să vin singur. 
Nu voiam să merg în nicio misiune fără ea, aşa că era firesc să fie cu 
mine. Spunându-i că nu fusese invitată, n-aş fi reuşit decât s-o fac să 
se simtă stânjenită. 

Deosebitii pe care îi dusesem la cumpărături mai devreme încă îşi 
mai probau hainele, iar ceilalți erau în continuare pe Pogon. A fost 
uşor să ne furişăm neobservati. Pe la opt şi jumătate patrundeam în 
oraş la volanul maşinii. 

Speram că intelesesem bine instrucțiunile sumare ale lui H. 
„Localul lui Abe” putea însemna orice, dar „separeul lui” şi „ce 
comanda el de obicei” m-au făcut să mă gândesc la un local anume, 
Mel-O-Dee, un restaurant de modă veche de pe US 41, care servea 
burgeri unsurosi şi specialităţi la pret redus de când era Dumnezeu 
copil (sau din 1936, ceea ce era cam tot pe-acolo). Un reper fericit al 
copilăriei mele, acesta fusese locul unde obişnuiam să merg cu Abe. 
Mie-mi plăcea, dar părinţii mei n-ar fi călcat pe acolo (era 
„deprimant” şi servea „hrană de boşorogi”), aşa că ne aparţinea în 
întregime mie şi lui Abe. Aproape în fiecare după-amiază de 
sâmbătă puteam fi văzuţi la aceeaşi masă de la fereastră, eu cu un 
sandviş unsuros cu ton şi un milkshake de căpşuni, bunicul cu o 
farfurie de ficat cu ceapă. Nu mai călcasem pe acolo de pe la 
doisprezece-treisprezece ani. Nu-mi aminteam să fi trecut pe lângă 
el de curând şi speram că încă mai era acolo. Oraşul se schimba cu 
repeziciune şi multe dintre locurile vechi şi cu personalitate fuseseră 
dărâmate, ca să facă loc unor centre de cumpărături moderne şi 
impersonale. Am accelerat, schimbând posturile de radio şi bătând 
darabana pe volan, ca să-mi potolesc nervozitatea. 

Am luat o curbă şi l-am zărit în spatele unui pâlc de stejari de 
Virginia. Părea să se agate cu greu de viata: parcarea era aproape 
pustie şi o parte din firma lui luminoasă se arsese. 

— Aici a vrut să ne întâlnim? a întrebat Emma privind pe 
fereastră în timp ce parcam maşina. 

— Sunt nouăzeci şi opt la sută sigur că da. 

Ea mi-a aruncat o căutătură sceptică. 

— Splendid! 

Am intrat. Localul nu se schimbase deloc. Separeuri de plastic 
galben, izolate unele de altele prin plante artificiale, o tejghea lungă 
Formica, un dozator de sucuri. M-am uitat în jur, căutând o 
persoană care să poată fi H, dar n-am văzut decât un cuplu decrepit 
într-un colt şi un ins zdrentaros între două vârste care trăgea de o 
ceaşcă de cafea la bar. 

Chelnerita ne-a strigat din cealaltă parte a sălii: 

— Asezati-va unde vreţi! 

Am condus-o pe Emma către separeul de la fereastră, unde 
stătusem mereu cu Abe. Am luat meniurile. 

— De ce se cheamă Mel-O-Dee? a întrebat ea. 

— Cred că acum mult timp a fost unul din locurile alea unde 
chelnerii iti şi cântă. 

Chelnerita s-a apropiat târându-şi picioarele. Era cocoşată, purta 
o perucă blondă care nu se potrivea cu ridurile şi se machiase 
strâmb. Pe ecusonul ei scria NORMA. Am recunoscut-o: lucra aici 
de mult. Şi-a scos ochelarii de citit pe care-i purta, m-a privit şi a 
zâmbit. 

— Tu eşti, junior? a zis ea. Vai de mine, ce chipeş te-ai făcut! 

I-a facut cu ochiul Emmei. 

— Vorbind de bărbaţi chipeşi, bunicul tău ce face? 

— A murit. Chiar anul ăsta. 

— Vai, dragule, ce rău îmi pare! 

S-a aplecat peste masă şi şi-a pus mâna cu pete de bătrâneţe peste 
a mea. 

— Asta-i viaţa, am zis eu. 

— Mie-mi spui? Ştii, la anul o să împlinesc nouăzeci de ani. 

— Uau, fantastic! 

— E o treabă, să ştii. Practic, toţi oamenii pe care i-am cunoscut 
sunt morţi. Soţul, prietenii, fratele şi două surori. Uneori îmi zic că 
genele sănătoase sunt un blestem de la Dumnezeu. 

Ne-a zâmbit arătându-şi dinţii mari. 

— Ce serviţi, copii? 

— Cafea, a zis Emma. 

— Aaa, ficat cu ceapă, am zis eu. 

Norma m-a privit ca şi cum comanda mea i-ar fi declanşat ceva în 
amintire. 

— Nu sandviş cu ton? 

— Vreau să încerc lucruri noi. 

— Mmm. 

A ridicat un deget, apoi s-a îndepărtat de masa, a dispărut dupa 
tejghea şi a revenit cu ceva în mână. S-a aplecat şi mi-a şoptit: 

— Te aşteaptă. 

Şi-a deschis palma, mi-a pus dinainte o cheita albastră şi apoi s-a 
întors şi mi-a indicat partea din spate a restaurantului. 

— La capătul culoarului, ultima uşă de după toalete. 

Ultima uşă de după toalete era din panouri termoizolante solide 
şi avea o placuta pe care scria: ACCESUL INTERZIS. Am răsucit 
cheia în broască, am deschis uşa şi ne-a învăluit o pală de aer 
îngheţat. Ne-am înfăşurat braţele în jurul trupului ca să ne apărăm 
de frig şi am intrat. 

Rafturi pline de alimente congelate acopereau toţi pereţii. Din 
tavan ne tintuiau nişte turturi care mi-au amintit de ghimpii unei 
fecioare de fiert. 

— Nu-i nimeni aici, am spus. Cred că Norma s-a senilizat. 

— Uită-te la podea! a zis Emma. 

Sageti din bandă izolantă duceau către partea din spate a 
încăperii, unde se vedea o perdea de plastic gros din tavan până-n 
podea. Pe ea era scris: SALA DE DISCUŢII LA RECE?. 


8 Presupus instrument medieval de tortură în forma unui dulap cu ţepi pe 

interior, de dimensiunile unei persoane. 

° În original MEATING ROOM, joc de cuvinte bazat pe omofonia cuvintelor 

— E scris greşit sau e un joc de cuvinte? a întrebat Emma 

— Hai să aflăm! 

M-am vârât printre perdelele de plastic acoperite de un strat de 
mâzgă îngheţată şi am ajuns amândoi într-o încăpere mai mică şi 
încă şi mai rece, scăldată în lumina tremurândă a unui neon 
rablagit. Pretutindeni se vedeau bucăţi de carne, revărsându-se din 
cutii sfâşiate, împrăştiate pe podea, acoperite de chiciură. 

— Ce naiba s-a întâmplat? am întrebat. 

Am împins cu piciorul nişte coaste de miel. Carnea încă îngheţată 
fusese retezată curat în două. Am încercat un sentiment subit de 
prăbuşire. 

— Cred că ar trebui să ieşim de aici, am zis. Cred că s-ar putea să 
fie o... 

Nici n-am terminat de rostit cuvântul „capcană”, că trei lucruri s- 
au întâmplat foarte repede, unul după altul: 

— am călcat pe un X mare făcut cu bandă adezivă pe podea. 

— neonul pâlpâitor de deasupra noastră s-a spart şi în cameră s-a 
făcut întuneric. 

— am simţit în stomac o smucitură ca şi cum aş fi pornit din 
vârful unui rollercoaster şi o schimbare subită de presiune în cap. 

Apoi lumina s-a aprins din nou, numai că acum era un bec 
galben incandescent într-o colivie de sârmă. Lăzile cu carne 
dispăruseră, înlocuite de pungi de legume congelate. Şi am simţit o 
durere ascuţită, inconfundabilă. Deşteptându-mi-se în stomac. 

Am pus mâna pe braţul Emmei şi mi-am dus un deget la buze. I- 
am mimat din buze: suflet-pustiu. 

Preţ de o clipă, Emma a părut îngrozită, dar apoi a înghiţit cu 
greutate şi şi-a recăpătat controlul. Şi-a lipit buzele de urechea mea. 

— Poţi să-l controlezi? a şoptit ea. 

Aveam senzaţia că trecuseră secole de când nu mai vorbisem 
limba sufletelor-pustii şi nu mă mai confruntasem cu unul. Îmi 

ieşisem din mână şi, chiar şi când fusesem în formă maximă, 
controlul meu asupra arătărilor ăstora nu venise niciodată 
instantaneu. 

— Am nevoie de timp ca să-l simt, i-am şoptit. De un minut sau 
două. 

Emma a incuviintat. 

— Atunci o să aşteptăm. 

Era cu noi în magazia frigorifică. Acul busolei mele interioare se 
încălzea, chiar dacă trupul îmi îngheţa, spunându-mi că arătarea era 
chiar de cealaltă parte a perdelei de plastic. O auzeam mestecând 
ceva, mârâind şi salivând în timp ce se hrănea. Ne-am ghemuit 
îndărătul unei lăzi de lemn, încercând să devenim invizibili în timp 
ce secundele treceau. 

Sufletul-pustiu a lepădat ceea ce mânca şi a scos un râgâit 
tunător. 

Emma mi-a aruncat o privire întrebătoare — Gata? — şi am clătinat 
din cap. Încă nu. Înainte să capăt control asupra lui, trebuia să-l aud 
vorbind. 

A făcut un pas către noi şi umbra lui a căzut diformă pe perdeaua 
de plastic. Am ascultat în zadar în căutarea a ceva care să-mi 
permită să pătrund în creierul lui — orice interjectie cât de mică mi- 
ar fi fost utilă —, dar unicul zgomot a fost o respiraţie tremurătoare. 
Adulmeca aerul, simtindu-ne mirosul. Făcându-şi din nou poftă de 
mâncare. 

Am bătut-o pe Emma pe braţ arătând în sus. Ne-am ridicat încet 
în picioare. Eram nevoiţi să luptăm. 

Emma şi-a întins mâinile cu palmele în sus şi eu mi-am încleştat 
dinţii care-mi clantaneau, nu ştiu dacă de frig sau de frică. Cel mai 
probabil ultima variantă. Eram surprins de cât de tare mă 
speriasem. 

Umbra sufletului-pustiu s-a răsucit. Una dintre limbile lui 
musculoase a pătruns prin perdea şi s-a încârligat testând aerul ca 
un periscop trimis să ne spioneze. 

Emma a făcut un pas mic în fata şi din palmele ei au răsărit 
flăcări tăcute. Le făcuse mici, dar din felul în care îşi încorda 
antebratele mi-am dat seama că pregătea o explozie. Cea de a doua 
limbă a arătării a pătruns şi ea prin perdea. Flăcările Emmei au 
crescut puţin şi încă puţin. O picătură rece de apă mi-a aterizat pe 
ceafă. Turturii din tavan începeau să se dezghete. 

Totul s-a petrecut brusc, aşa cum se produc adesea actele 
violente. Sufletul-pustiu a urlat şi şi-a repezit prin perdea şi ultima 
limbă, apoi toate trei s-au avântat spre noi. Emma a tipat şi a 
eliberat rafala de foc pe care o pregătise. Limbile s-au retras brusc, 
pârlite chiar în clipa în care ajunseseră la noi, dar nu înainte ca una 
dintre ele să mi se înfăşoare în jurul gleznei, trăgându-mă după ea. 

Am căzut pe spate şi am fost târât pe podea, dincolo de perdele, 
în magazia mai mare. Bestia făcuse un salt de-a-ndărătelea spre uşă, 
ca să se ferească de foc, şi acum mă trăgea către gura ei căscată. Am 
întins mâna, târându-mi-o de-a lungul rafturilor până am reuşit să 
mă prind de ceva. Dar asta nu m-a oprit: era numai o ladă de lemn 
şi am smuls-o de pe raft în timp ce eram tras mai departe. 

Am auzit-o pe Emma strigându-mă. Pur şi simplu din reflex, am 
apucat lada şi cu cealaltă mână şi am tinut-o dinaintea mea. Când 
am ajuns în fata sufletului-pustiu, am intepenit-o între fălcile 
creaturii. 

Mi-a eliberat glezna, asta permitandu-mi să mă refugiez într-un 
colţ. Am auzit creatura scoțând câteva sunete. Le-am încercat şi eu, 
rechemând limba stranie şi guturală a sufletelor-pustii de oriunde 
va fi dormit înăuntrul meu. 

Emma s-a apropiat de mine în fugă. 

— Eşti teafăr? 

— Da, i-am răspuns. Dar trebuie să ieşim din încăperea asta. Nu 
trebuie să te lupti cu sufletele-pustii în spaţii strâmte. 

Am văzut ochii ei urmărind mişcările lăzii, care se bataia prin aer 
lângă uşă. 

— Ne blochează ieşirea, a remarcat ea. 

Arătarea a renunţat să mai încerce să scape de ladă cu ajutorul 
limbilor şi s-a folosit în schimb de fălci, încleştându-le şi sfărâmând 
lemnul de parcă ar fi avut gura plină cu cipsuri de cartofi. 

— Mişcă-te, am zis încercând efectul unui cuvânt din limba ei. 

A făcut un pas către noi, dar tot ne bloca ieşirea. Am încercat o 
uşoară modificare. 

— Dă-te la o parte! 

A mai făcut un pas înainte. Limbile îi dansau prin aer ca nişte 
şerpi cu clopoței gata de atac. 

— Nu merge, a zis Emma. 

Flăcările ei începeau să topească tot în jur şi picăturile de apă din 
tavan formau o băltoacă pe podea. 

— Fă-le şi mai fierbinţi, am zis. Am o idee. 

Emma a tras aer adânc în piept, s-a încordat şi flăcările ei s-au 
mai înălţat puţin. 

— Când zic eu, tu fugi încolo şi eu fug încoace, i-am şoptit. 

Arătarea a scos un țipăt ascuţit şi s-a repezit la noi. 

— ACUM! am tipat eu şi apoi Emma a sărit la dreapta si eu la 
stânga. 

Limbile sufletului-pustiu au şfichiuit pe deasupra capetelor 
noastre, iar eu am continuat să alerg către colţul încăperii. Arătarea 
a încercat să se răsucească şi să mă urmeze, dar a alunecat într-o 
băltoacă şi a căzut. A scos un strigăt şi şi-a repezit limbile spre mine, 
dar una dintre ele s-a încurcat în barele unui dulap cu schelet 
metalic de lângă perete. Încercând să se elibereze, a dărâmat peste 
sine mobila grea, cu tot cu lăzile ei de hrană congelată. 

Am strigat „ACUM!”, m-am întâlnit cu Emma la uşă, am deschis- 
o şi într-o clipă eram afară, închizând-o în urma noastră. 

— Încuie-o! a exclamat Ema. Unde-i cheia? 

Dar uşa asta avea un alt tip de mâner şi nicio încuietoare. Aşa că 
ne-am răsucit şi am rupt-o la fugă pe coridor până în sala de mese a 
restaurantului. Era plină de un soare matinal şi de clienţi în haine 
demodate, dar curate, care se răsuceau cu toţii să se uite la străinii 

ce dădeau buzna printre ei, uzi leoarcă şi cu răsuflarea tăiată. Prea 
târziu, Emma şi-a amintit de flăcările ei şi şi-a ascuns mâinile la 
spate, în timp ce trei chelneri, singurele persoane din încăpere care 
nu ne remarcaseră, continuau să cânte în cor: 

— Hello my baby, hello my honey, hello my ragtime gaaaaaa... 

Dinspre coridor a răsunat un bubuit sonor si chelnerii s-au oprit 
la jumătatea cuvântului. Clienţii, care până acum căscaseră gura la 
noi, au sărit în picioare. 

— lesiti! am strigat eu. leşiţi cu toţii afară în clipa asta! 

Emma şi-a adus din nou în faţă mâinile în flăcări. 

— Aşa-i! Afară, afară! 

Dar următorul bubuit a fost cel care i-a pus în mişcare — sunetul 
uşii metalice smulse din balamale — şi în clipa următoare toţi erau în 
picioare, panicati, îmbulzindu-se spre ieşiri. 

Ne-am răsucit să privim în urmă. Sufletul-pustiu a ieşit pe hol, s- 
a răsucit către noi şi a urlat, iar cele trei limbi teribile i s-au întins de- 
a lungul coridorului ca nişte undite aruncate departe, încordate la 
maxim şi vibrând din pricina tipatului. 

Vânzătorul de sucuri m-a îmbrâncit la o parte şi a alergat către 
cea mai apropiată ieşire. Sunetul singur era de ajuns să-i bage pe 
toţi în sperieti. Apariţia aceea de coşmar era numai povara mea. 

— Spune-mi că nu mai ai mult! a zis Emma. 

— Aproape l-am prins. 

Sufletul a pornit către noi. Am strigat la el: 

— Opreşte-te! Culcat! Închide gura! 

A încetinit puţin, de parcă vorbele mele i-ar fi pătruns în craniu, 
dar nu ar fi ajuns la creier şi apoi s-a năpustit la noi de două ori mai 
repede. Îmi doream să fugim afară şi să-l înfruntăm în parcare, dar 
ieşirile erau blocate de clienţii ingroziti. Am escaladat barul cel lung 
şi, ajunşi îndărătul lui, am alergat spre capătul celălalt, unde era 
casa de marcat. Eu continuam să strig la el, încercând diverse 
variante ale comenzilor: „Cuminte! Dormi! Şezi jos! Nu mişca!”, dar 
îl auzeam devastând localul în timp ce se apropia de noi. Mese şi 

scaune zburau în toate direcţiile, iar oamenii urlau de groază. Am 
riscat să mă uit pe deasupra tejghelei şi am văzut arătarea 
încolăcindu-şi limba ca pe un lasou în jurul taliei unui chelner si 
aruncându-l prin fereastră. 

Emma s-a ridicat repede şi a inhatat o sticlă grea cu un lichid 
verde. l-a deşurubat capacul şi a început să-şi rupă rochia de pe ea. 

— Ce faci? am întrebat-o. 

— Un cocteil Molotov, a zis ea îndesând pânza ruptă în gura 
sticlei. 

Pe sticlă scria Bubble Up! 

— N-o să meargă! E suc! 

Ea a înjurat, apoi a aprins cârpa şi a aruncat oricum sticla pe 
deasupra tejghelei. 

Acul busolei mele şi-a schimbat direcţia. Sufletul-pustiu se 
apropia. 

— Pe aici! am şuierat. 

Ne-am îndreptat în patru labe către celălalt capăt al barului. O 
clipă mai târziu, limbile arătării zgâriau peretele deasupra locului 
unde stătuserăm ghemuiti, doborând vreo cincizeci de sticle 
deodată. 

Am auzit o femeie tipand. Oamenii erau răniţi, poate chiar ucişi. 
Oameni aflaţi în buclă, care nu aveau să afle niciodată ce li se 
întâmplase şi nu aveau o zi de mâine pe care s-o rateze... dar chiar şi 
aşa. Nu exista scăpare şi nici soluţie mai bună. Acum sau niciodată, 
trebuia să înfrunt bestia. 

M-am ridicat de după tejghea şi am tipat la ea. Apucase de gât o 
doamnă cu bigudiuri roz, care tipa atât de tare, că începuseră să i se 
desprindă moatele. La vederea mea, i-a dat drumul. Ea a căzut pe o 
parte şi apoi s-a retras târâş, ascunzându-se sub o masă. Şi atunci 
bestia s-a repezit la mine, bombănind şi trăncănind pe limba ei. Am 
rămas locului şi am început să imit fiecare sunet, repetând ce 
spunea, deşi nu intelegeam ce însemna. 

S-a oprit să dărâme o masă care-i stătea în drum. Limba mea, care 

începea să deprindă tonalitatile limbajului său, a părut să se miste 
de capul ei. 

— OPREŞTE-TE! CULCAT! 

A şovăit şi apoi s-a lăsat la pământ. 

— ÎNCHIDE GURA! 

Şi-a retras cele trei limbi înapoi în gură. Am luat un cuţit pentru 
fripturi dintr-o grămadă de tacâmuri de pe podea. Emma s-a 
apropiat. Flăcările ei erau înalte şi fierbinți. 

— NU MIŞCA! 

Vedeam că se foia, încercând să se elibereze de ordinele mele, dar 
era paralizat şi tot ce trebuia să facem noi acum era să... 

— Ajunge! 

Vocea era sonoră şi familiară. M-am răsucit să văd cui îi 
aparţinea. Un bărbat vârstnic, într-un costum bej, şedea calm în 
separeul din colt — separeul lui Abe — cu trupul înclinat spre mine şi 
cu un cot proptit cu nonşalanţă pe masă. În afară de noi, era singura 
persoană rămasă în restaurant şi nu părea să se teamă deloc. 

— Mai să fie! a zis insul. Chiar ai moştenit darul bunicului tau! 

S-a tras către marginea separeului. 

— Acum, dacă nu te superi, dă-i drumul lui Horatio... 

A murmurat ceva în limba strigoilor şi am simţit cum controlul 
pe care-l aveam asupra fiarei s-a risipit. 

— l-am promis o masă caldă dacă se poartă frumos azi. Nu-i aşa, 
baiatu’? 

Sufletul-pustiu s-a dus fuguta la el şi i s-a aşezat la picioare ca un 
catelus supradimensionat. 

Bărbatul a luat o friptură de pe masă şi i-a aruncat-o arătării, care 
a prins-o între fălci şi a inghitit-o pe nemestecate. Insul a dat să iasă 
din separeu şi să se ridice în picioare, dar Emma a făcut un pas către 
el cu flacăra arzând puternic şi i-a strigat: 

— Stai locului! 

El a rămas aşezat. 

— Sunt un prieten, nu un strigoi. 

— Atunci de ce umbli în tovărăşia unui suflet-pustiu? 

— Nu mă mai duc nicăieri fără Horatio în ultimul timp. Prefer să 
nu sfârşesc ca bunicul băiatului, dacă am de ales. 

— Eşti H, nu? am întrebat eu. 

— El însuşi. 

A facut un semn catre bancheta goala din fata lui: 

— Nu vreţi să stati cu mine? 

— Esti nebun de legat! s-a răstit Emma. Sufletul tau pustiu era să 
ne omoare! 

— Vă asigur că n-aţi fost nicio clipă în pericol, a zis el gesticulând 
din nou. Vă rog! Avem cinci minute până să sosească poliţia şi 
multe de discutat în timpul ăsta. 

l-am aruncat Emmei o privire. Părea enervată, dar şi-a închis 
pumnul, stingând flacăra şi lăsând braţul să-i cadă pe lângă trup. 
Am traversat restaurantul, croindu-ne drum printre vase sparte şi 
mobile răsturnate, până la separeul lui H. Terminându-şi friptura, 
arătarea se ghemuise pe podea alături de H şi părea să motaie. Acul 
de busolă din stomacul meu se domolise, dar nu dispăruse şi mi-am 
dat seama că intensitatea percepţiei mele depindea de dispoziţia 
sufletului-pustiu. Arătările agresive şi flămânde îmi provocau 
dureri mai mari decât cele calme şi sătule. 

Ne-am strecurat în separeu, Emma cea dintâi, ca să fiu eu cel mai 
aproape de sufletul-pustiu. H s-a proptit în coate şi s-a aplecat către 
noi, sorbind ceva cu paiul dintr-un pahar înalt. Era calm. 

— Sunt gata de interviu, am zis eu. 

Continuând să bea, el a ridicat un deget. L-am studiat în timp ce 
aşteptam. Era chipeş în felul lui, cu riduri adânci, ochi sfredelitori 
infundati în orbite, o barbă sârmoasă şi o vestă, totul dându-i un 
vag aer profesoral. Mi-am dat seama că văzusem în registrul lui Abe 
o fotografie de-a lui în care purta o costumatie aproape identică. 

După ce şi-a golit paharul, l-a împins deoparte şi s-a lăsat pe 

spate. 

— Frappé din bere de ghimbir, a zis el cu un oftat satisfăcut. 
Mâncarea din ziua de azi nu mai are niciun gust. De aia încerc să 
nu-mi refuz o masă când sunt într-o buclă temporală. 

Mi-a indicat cu bărbia câteva farfurii cu mâncare aflate pe masă. 

— Ti-am luat un snitel de vițel şi o felie de plăcintă cu cremă de 
lămâie. Aş fi comandat ceva şi pentru dumneata, domnişoară 
Bloom - a zis el aruncându-mi o privire artagoasa —, dar îi cerusem 
lui Jacob să vină singur. 

— Ştiţi cine sunt? a întrebat Emma. 

— Sigur că da. Abe mi-a vorbit adesea despre tine. 

Emma şi-a coborât privirile, dar nu şi-a putut ascunde zâmbetul. 

— Ea şi cu mine suntem o echipă, am zis eu. Lucrăm împreună 

— Văd. A zis H. Apropo, ai trecut. 

— De ce anume am trecut? 

— De interviul tău de angajare. 

Am râs ca atunci când auzi ceva mai degrabă surprinzător decât 
amuzant. 

— Ăsta a fost interviul? Atacul ăla? 

— Prima parte a lui, cel puţin. Trebuia să văd dacă eşti ce spui că 
eşti. 

— Şi? 

— Ai putea stăpâni mai bine limbajul. Trebuie să preiei controlul 
mai repede. Unele dintre pierderile astea puteau fi evitate. 

A arătat către fereastra spartă şi către chelnerul de afară, care 
gemea încovrigat pe acoperişul unui Chevrolet. 

— Dar eşti autentic, nu-ncape îndoială. 

Am simţit că roşesc de mândrie. 

— Nu te bucura încă. Sunt câteva chestii pe care trebuie să le ştii. 

Mi-am înăbuşit zâmbetul. 

— Vreau să ştiu totul! 

— Ce ţi-a povestit bunicul tău despre munca lui? 

— Nimic. 

El a părut surprins. 

— Chiar nimic? 

— Mi-a spus că a fost comis-voiajor. Tata mi-a povestit că Abe 
pleca în călătorii de afaceri care durau câteva săptămâni şi că o dată 
sau de două ori s-a întors cu un picior rupt sau cu faţa bandajată. Ai 
mei credeau că se încurcase cu nişte oameni răi sau că dăduse în 
patima jocului de cărţi. 

El şi-a trecut o mana prin barbă. 

— Atunci nu avem timp decât pentru chestiile de bază. Abe a 
venit în America după război. Voia să ducă un trai cât mai normal 
cu putinţă, pentru că simțea că puterile lui imputinate erau mai 
degrabă un pericol pentru prietenii lui deosebiți, mai precis pentru 
Miss Peregrine şi colegii ei de buclă. Pe vremea aceea America 
traversa o perioadă de relativă pace. Obisnuitii ne persecutasera 
după pofta inimii de-a lungul anilor şi semănaseră neîncrederea 
între numeroasele clanuri ale deosebitilor, dar nu avuseseram 
niciodată problemele pe care le avea Europa cu strigoii şi cu 
sufletele-pustii. Asta până pe la finele anilor '50. Apoi au venit în 
forţă, au atacat ymbrynele şi au făcut mult rău. Atunci Abe a decis 
să renunţe la pensionarea lui timpurie şi a pus bazele organizaţiei. 

Mi-am dat seama că-mi tineam răsuflarea. Aşteptasem atât de 
mult pe cineva care să-mi povestească despre cei dintâi ani petrecuţi 

de bunicul în America, încât aproape nu-mi venea să cred că se 
întâmplă. 

H a continuat să povestească, răsucindu-şi pe degete barba 
scurtă. 

— Eram doisprezece. În aparenţă, duceam vieţi normale. 
Niciunul dintre noi nu trăia într-o buclă. Asta era una dintre reguli! 
Câţiva aveau familii şi servicii permanente. Ne întâlneam în secret 
şi comunicam codat. La început ne-am dus numai după sufletele- 
pustii, dar, când ymbrynele au fost silite să se ascundă pentru că 
strigoii le inhatau una câte una, am început să facem ceea ce ele nu 
mai puteau. 

— Să descoperiţi copiii deosebiți care nu mai fuseseră contactaţi, 
a zis Emma. Să-i trimiteţi la loc sigur. 

— Aţi citit registrul. 

Am incuviintat. 

— N-a fost uşor. Şi n-am reuşit de fiecare dată. Uneori mai 
greşeşti. Unii iti mai scapă printre degete. 

A privit pe fereastră, bântuit de vechi amaruri. 

— Eşecurile astea încă le mai duc cu mine. 

— Unde sunt ceilalţi? am întrebat. Ceilalţi zece membri? 

— Unii au căzut la datorie. Alţii au renunţat. N-au mai putut trăi 
soiul ăsta de viata. Anii '80 au fost o perioadă dură pentru noi toți. 

— Şi Abe nui-a înlocuit? 

— Era greu să găsim oameni de încredere. Duşmanul încerca 
mereu să se infiltreze printre noi, să ne afle secretele. Eram un 
ghimpe în coasta lui, sunt mândru s-o spun. Şi, pe măsură ce strigoii 
şi-au reîntors atenţia către Europa, pericolul a început să se 
diminueze. Obtinusera cam tot ce-şi doriseră de aici, deşi mulţumită 
nouă plătiseră mai scump decât s-ar fi aşteptat. 

Şi-a coborât ochii o clipă. 

— Dar poate aceştia sunt zorii unei noi ere. Mereu am sperat că 
într-o zi o să-mi sune telefonul şi o să fii tu. 

— Puteati să mă sunati dumneavoastră, am zis eu. 

— l-am promis lui Abe să nu initiez eu contactul. Bunicul tau nu 
voia să te împingă în direcţia asta. Voia să fie alegerea ta. Dar eu am 
ştiut că într-o zi o să ajungi la mine. 

L-am privit. 

— Vorbiti de parcă ne-am mai fi întâlnit. 

El mi-a făcut cu ochiul. 

— Îl mai tii minte pe domnul Anderson? 

— Dumnezeule, da! Mi-aţi dat cadou o pungă mare de caramele 
sărate. 

— Cred că aveai opt sau nouă ani, a zis el zâmbind şi clătinând 
din cap. Vai, ce zi a fost aia! Abe nu voia ca niciunul dintre noi să 
vină la el acasă — era mereu foarte prudent —, dar eu am vrut să-i 
cunosc nepotul de care era atât de mândru. Asa că într-o după- 
amiază m-am înfiinţat pur şi simplu la uşa lui şi din întâmplare tu 
erai acolo. S-a înfuriat atât de tare că i-ai fi putut prăji un ou pe 
frunte. Dar a meritat. Şi din clipa-n care te-am văzut mi-am dat 
seama că şi tu aveai darul. 

— Credeam că eu şi bunicul eram singurii. 

— În grupul nostru eram patru care puteam simţi sufletele- 
pierdute. Numai eu şi Abe le puteam controla cât de cât. Şi tu eşti 
singurul despre care am auzit că-i capabil să controleze mai mult de 
unul odată. 

În depărtare am auzit sunând sirenele poliţiei. 

— Deci aveţi o misiune pentru noi? am întrebat. 

— Păi, de fapt, chiar am. 

A luat de pe bancheta de lângă el două pachete mici şi le-a pus pe 
masă. Erau de mărimea unui volum broşat şi împachetate în hârtie 
simplă, cafenie. 

— Trebuie să livrati astea. Fără să le deschideţi. 

Aproape am izbucnit în râs. 

— Asta-i tot? 

— Considerati-o partea a doua a interviului vostru de angajare. 
Demonstrati-mi că vă descurcati cu asta şi o să vă dau o misiune 

adevărată. 

— Putem s-o facem, a zis Emma. Aveţi idee ce lucruri am 
înfăptuit? 

— Aia era Europa, domnita. America e altă mâncare de peşte. 

— Sunt mult mai bătrână decât dumneavoastră. Şi ce expresie 
ciudată! 

— Ei, aşa stau lucrurile. 

— Bine, am zis eu. Unde trebuie să le ducem? 

— Scrie pe ele. 

Pe unul dintre pachete scria de mână: Omul flacără. 

Iar pe celălalt: Portal. 

— Nu pricep, am zis eu. 

— Uite un mic indiciu care să te pună pe calea cea bună. 

A ridicat paharul şi a împins către mine suportul de hârtie pe 
care fusese acesta. Tot timpul cât venisem eu aici, Mel-O-Dee 
folosise unele pe care era imprimată o hartă a Floridei cu atracțiile 
turistice marcate pe ea şi cam atât. Nu drumuri, nu autostrăzi, nu 
aşezări mari sau mici. Capitala statului era complet ascunsă de 
imaginea unui aligator care sorbea un cocktail. Dar H împingea 
suportul de-a latul mesei cu un aer foarte serios, de parcă ne oferea 
harta unei comori ascunse. A ciocănit cu degetul în centru, unde 
paharul lui desenase un cerc umed in jurul unui loc numit Tara 
Magică a Sirenelor. 

— După ce veți livra pachetele, o să iau legătura cu voi. Aveţi 
şaptezeci şi două de ore. 

Emma privea suportul uluită. 

— E absurd! Dati-ne o hartă adevărată! 

— Nu, a zis el. Dacă ar cădea în mâinile duşmanului, am fi prinşi 
cu nădragii în vine. Şi parte din meseria noastră e să găsim lucruri 
care nu sunt uşor de găsit. 

A ciocănit din nou cercul umed de pe hartă. Sirenele se apropiau 
deja şi curioşii începuseră să se adune la marginea parcării. 

— Nu te-ai atins de mâncare. 

— Nu mi-e foame, am zis. Când sunt atât de aproape de un 
suflet-pustiu, mi se întoarce stomacul pe dos. 

— Cui nu iroseşte, nimica nu-i lipseşte. 

A tăiat cu furculita o bucată din plăcinta mea, şi-a vârât-o în gură 
şi s-a ridicat în picioare. 

— Haideţi să vă conduc. 

Două maşini demodate de poliţie au intrat scrâşnind din frâne în 
parcare. Am luat pachetele în braţe, am îndoit harta strecurând-o 
între ele şi am ieşit din separeu. El a fluierat cu două degete în gură. 
Sufletul-pustiu s-a descolăcit leneş de pe podea şi a pornit pe urma 
noastră, supus ca un câine bătrân. 

— Ţineţi minte câteva chestii, a zis H în timp ce mergeam. 
Deosebiţii din America şi locurile lor nu sunt cum v-aţi obişnuit voi. 
Aici e haos. Nu prea avem ymbryne demne de numele ăsta. Într- 
unele locuri fiecare deosebit e pe cont propriu şi nu vă puteţi 
încrede în nimeni. 

— Şi unele bucle se luptă între ele? am întrebat eu. 

El mi-a aruncat o privire peste umăr. 

— Să sperăm că nu, a zis. Şi nu vreau să precipit lucrurile, aşa că 
asta-i tot ce o să-ţi spun: poate că ai pus tu pe fugă strigoii din 
Europa, dar am sentimentul că ei nu şi-au încheiat socotelile cu noi. 
Cred că le-ar conveni să izbucnească un război între deosebiti. Cred 
că le-ar servi de minune. 

A deschis uşa către magazia frigorifică şi am intrat cu toţii. 

— Încă un lucru. Nu le spuneţi altora cu cine lucraţi. Organizaţia 
nu se dezvăluie niciodată. 

— Nici lui Miss Peregrine? a întrebat Emma. 

— Nici măcar ei. 

Am intrat în zona de după perdea şi ne-am înghesuit în colţul 
unde fusese X-ul de pe podea. În timp ce traversam, mi-a venit un 
gând. Când senzaţia de precipitare s-a domolit şi am revenit din 
nou cu toţii în prezent, am întrebat: 

— Dacă nu mai există ymbryne, cum de stă bucla asta deschisă? 

H a dat la o parte perdeaua de plastic şi sufletul-pustiu a dispărut 
rapid. 

— N-am zis că nu mai există niciuna, a zis el. Dar cele pe care le 
avem — cele care au rămas ar fi mai corect să spun — nu sunt chiar de 
calibrul celor cu care sunteţi voi obişnuiţi. 

Pe coridor, bătrâna chelnerita prietenoasă stătea rezemată de 
perete, trăgând dintr-o ţigară şi suflând fumul prin uşa deschisă a 
unei ieşiri dosnice. 

— Despre tine vorbeam, a zis H cu un zâmbet larg. Ce mai faci, 
Miss Abernathy? 

Ea a aruncat ţigara pe uşă afară şi i-a oferit lui H o îmbrăţişare 
numai oase. 

— Nu mai vii să mă vizitezi, om rău ce eşti! 

— Am fost foarte ocupat, Norma. 

— Sigur, sigur. 

— Ea e o ymbrynă? a întrebat Emma. 

— Unii ne spun demi-ymbryne, a spus Norma. Deşi eu cred că 
administrator de buclă sună mai bine. Nu pot să mă transform în 
pasăre, să creez noi bucle şi alte chestii spectaculoase, dar pot să le 
tin deschise mult timp pe cele care mai merg. Şi banii sunt buni. 

— Banii? 

— Doar nu crezi că fac asta din bunătatea inimii! 

Şi-a dat capul pe spate şi a râs. 

— Norma gestionează un mic portofoliu de bucle temporale din 
Florida de Sud, a zis H. Organizaţia o păstrează pe statele de plată. 

A băgat mâna în buzunar şi a scos un teanc de bani legaţi cu 
bandă de cauciuc. 

— Mulţumesc că m-ai ajutat azi. 

— Numai bani lichizi, a zis Norma făcându-ne cu ochiul în timp 
ce indesa sulul în buzunarul sortului. Trebuie să ne ferim de 
inspectorii de la Fisc! 

A râs din nou şi a pătruns în magazie. 

— Mai bine să închid magazinul şi să văd ce trăsnăi aţi făcut. Nu 

lăsaţi uşa să vă lovească unde nu v-a lovit deja bunul Dumnezeu. 

Am ieşit împreună în parcare. Luna era sus pe cer şi aerul nopţii 
se răcorise. Sufletul-pustiu s-a pus să fugărească o pisică de pripas, 
iar noi ne-am îndreptat către maşina mea, una dintre cele două 
rămase în toată parcarea. 

— Deci dacă livrăm pachetele astea o să primim o misiune 
adevărată? am întrebat eu. 

— Depinde. 

— De ce? 

El a zâmbit strâmb. 

— Daca reusiti sau nu. 

— O să reuşim, a zis Emma. Dar fără atacuri-surpriză de-ale 
sufletelor-pustii, OK? 

— Dacă mai vedeţi altele, să ştiţi că niciunul nu va fi Horatio, aşa 
că mai bine aveţi grijă să le ucideti. 

Am ajuns la maşina mea. Când H a văzut că-i lipsea bara de 
protecţie şi că portiera era lipită cu bandă adezivă, a tresărit. 

— Fiule, ştii să conduci, da? 

— N-am făcut eu asta, am zis. Eu conduc bine. 

— Sper, fiindcă în misiunea asta o să trebuiască să conduci. Şi, 
indiferent ce fel de şofer eşti, nu poţi să conduci chestia asta. Poliţia 
te-ar trage pe dreapta din zece-n zece kilometri. la una de-a lui Abe. 

— Abe nu conducea. N-avea maşină. 

— O, ba da. Şi încă o frumuseţe. 

A ridicat dintr-o sprânceană. 

— Vrei să zici că ai ajuns până în buncărul lui subteran, dar nu i- 
ai găsit... 

A râs şi a clătinat din cap. 

— Ce anume? am întrebat în cor eu şi Emma. 

— Mai e o uşă acolo jos. 

S-a întors şi a dat să plece. 

— Ne mai puteţi spune ceva despre misiune? am întrebat eu. 

— O să ştiţi când va fi vremea să ştiţi şi nici c-un minut mai 

devreme, mi-a răspuns el. Dar pot să vă spun un lucru: are de a face 
cu un copil deosebit încă necontactat, care are necazuri. În New 
York. 

— Şi de ce nu vă duceti dumneavoastră să-l ajutaţi? a întrebat 
Emma. 

— Am cam îmbătrânit, în caz că n-ai observat. Am sciatică, m-au 
lăsat genunchii, am şi diabet... şi oricum nu-s persoana potrivită 
pentru treaba asta. 

— Noi suntem, am zis eu. Aveţi cuvântul meu. 

— Aşa sper şi eu. Noroc la amândoi! 

S-a îndreptat către cealaltă maşină din parcare: un Cadillac zvelt, 
un model mai vechi ale cărui uşi se deschideau spre spate — şi şi-a 
fluierat sufletul-pierdut. Acesta a venit în fugă şi a sărit pe geamul 
deschis, instalându-se pe bancheta din spate. Maşina a pornit cu un 
zgomot asurzitor. H ne-a salutat, apoi a ieşit din parcare scoțând 
fum din cauciucuri. 

— Deci e o nebunie, nu? 

Conduceam, dar mă uitam mai ales la Emma, aşezată pe locul de 
lângă şofer, abătându-mi privirea către drumul din faţa mea la 
fiecare câteva secunde. 

— Adică, din orice unghi ai privi problema, dacă te bagi în asta 
trebuie să fii nebun de legat, aşa-i? 

Ea a incuviintat. 

— Nici nu ştim prea bine cine-i tipul ăsta. Abia l-am întâlnit. 

— Corect. 

— Nici nu ştim cum îl cheamă de fapt. Şi încearcă să ne trimită 
într-o misiune ciudată şi departe de casă... 

— Da, da... 

— Transportând pachete pe care nici nu avem voie să le 
deschidem... 

— Corect! Şi misiunea asta ar putea fi periculoasă de- 

adevaratelea. Oricare o fi ea. Ca nici nu stim. 

— Şi Miss Peregrine o să se supere rău de tot! 

Am tras pe banda opusă ca să depăşesc o maşină. Când sunt 
agitat, am tendinţa să conduc repede. 

— O să fie furioasă de-a dreptul, am zis. S-ar putea nici să nu mai 
vorbească vreodată cu noi. 

— Şi nu toţi prietenii noştri vor fi de acord cu asta. 

— Ştiu, ştiu. 

— Ar putea fractura grupul, a zis ea. 

— Ar fi groaznic. 

— Ar fi, a admis ea. 

— Chiar ar fi. 

I-am aruncat o privire. 

— Şi totuşi... 

Ea a oftat. Şi-a împreunat mâinile în poală şi s-a uitat pe fereastră. 

— Şi totuşi. 

Roşu. Am încetinit şi am oprit la semafor. În liniştea care s-a lăsat 
am auzit murmurul discret al unei melodii difuzate de un post de 
rock clasic pe care nu-l închisesem complet. Mi-am luat mâinile de 
pe volan şi m-am răsucit complet către Emma. 

Ea m-a privit în ochi. 

— Chiar o să facem asta, aşa-i? 

— Da. Cred că da. 

A început să cadă o ploaie blândă. În jurul nostru, luminile 
suburbiei au devenit înceţoşate. Am pornit ştergătoarele de parbriz. 

În timp ce ne îndreptam spre casă, am discutat amănuntele. 
Urma să le spunem prietenilor noştri, dar nu şi lui Miss Peregrine, 
în speranţa că nu va afla ce puneam la cale decât când vom fi ajuns 
prea departe ca să ne mai poată opri. Aveam să luăm cu noi doi 
prieteni, pe aceia care aveau să ni se pară mai capabili şi mai 
entuziaşti. Şi de acum încolo aveam să alungăm orice îndoială. 
Instinctul îmi comunica zgomotos că asta era misiunea de care 
aveam nevoie. Că asta era viaţa pe care voiam să mi-o croiesc: una 


< 193 > 


care să nu aparţină complet lumii obisnuitilor sau lumii deosebitilor 
şi care să nu fie condusă de capriciile şi ordinele ymbrynelor. 

O parte din mine voia să meargă imediat la Abe acasă, ca să îmi 
satisfac curiozitatea legată de ceea ce se mai putea afla în buncăr (o 
maşină? serios?), dar, înainte să facem orice altceva, trebuia să 
discutăm cu ceilalţi 

Când am intrat pe uşa din faţă a casei mele, primul lucru pe care 
l-am auzit a fost vocea lui Olive deasupra capului, exclamând: 
„Unde ati fost?”, cât pe ce să-mi provoace un atac de cord. Se 
încrunta la noi din tavan, cu capul în jos şi brațele încrucişate pe 
piept. 

— De când aştepţi aici? a întrebat Emma. 

— De suficient timp. 

Olive şi-a făcut vânt din tavan, împingându-se în direcţia 
podelei, unde, dintr-o singură mişcare agilă, s-a îndreptat şi şi-a 
vârât picioarele în pantofii cu greutăţi care o aşteptau. 

Ceilalţi ne-au auzit şi s-au ivit din diferite locuri din casă, 
înghesuindu-se în holul de la intrare, nerăbdători să ne ia la 
întrebări. 

— Unde-i Miss Peregrine? am întrebat privind dincolo de ei, în 
sufragerie. 

— Tot pe Pogon, a zis Horace. Norocul vostru că ymbrynele au o 
şedinţă foarte lungă. 

— Se petrece ceva important, a spus Millard. 

— Voi doi pe unde aţi umblat? a întrebat Hugh. 

— V-aţi pipăit pe plajă? a zis Enoch. 

— Aţi fost în buncărul secret al lui Abe? a întrebat Bronwyn. 

— Despre ce buncăr secret e vorba? a întrebat Hugh. 

Nu ştia. Nu fusese cu noi când îl găsiserăm. 

— Nu eram siguri dacă voiai să le spunem tuturor, a zis 
Bronwyn. 

Am început să explic, dar imediat s-a instaurat haosul. Toată 
lumea striga întrebări şi toţi vorbeau unii peste alţii, până când, in 

cele din urmă, Emma a fost silită să bata din palme şi să tipe, cerând 
să se facă linişte. 

— Haideţi cu toţii în sufragerie! Eu şi Jacob avem ceva să vă 
povestim. 

S-au aşezat cu toţii şi noi ne-am apucat să le înfăţişăm situaţia: 
descoperirile făcute cu o zi înainte la Abe acasă, întâlnirea cu H şi 
misiunea-test pe care ne-o dăduse, precum şi promisiunea că vom 
primi una mai importantă. 

— Doar nu vă gândiţi să faceți asta, nu? a zis Horace. 

— Ba să fiu al naibii de nu! am zis eu. Şi vreau ca doi dintre voi să 
ne însoţească. 

— Suntem o echipă. Noi toţi, a zis Emma. 

Reacţiile au fost variate. Claire s-a înfuriat, iar Horace a amuţit 
cuprins de nervozitate. Hugh si Bronwyn erau precauti, dar 
credeam că-i puteam face să se răzgândească. Pe de altă parte, 
Enoch, Millard şi Olive păreau gata să sară în barca noastră în acea 
clipă. 

— Miss P a fost atât de bună cu noi, a zis Claire cu severitate. 
Merită mai mult de-atât. 

— Sunt de acord. N-o s-o mint. Nu-mi place să mint, a zis 
Bronwyn. 

— După părerea mea, ne preocupă cam prea mult ce gândeşte 
Miss Peregrine, a zis Emma. 

— Cred că asta ar trebui să facem: misiuni ca a bunicului şi a 
grupului lui, am zis eu. Nu muncă demonstrativă de birou în slujba 
reconstrucției. 

— Mie îmi place unde-am fost repartizat, a zis Horace. 

— Dar ne irosim talentele pe Pogon, a zis Millard. Ne putem 
aventura fără teamă în prezent. Cine altcineva mai poate face asta şi 
să aibă şi experienţa noastră? 

— Dar ea n-a vrut să spună că trebuie să mergem acum, a zis 
Hugh. Nu am avut decât o zi de lecţii de normalitate. 

— Aţi putea fi pregătiţi, am zis eu. 

— Jumătate dintre noi nici nu au haine moderne, a sărit Horace. 

— Găsim noi o soluţie, am zis. Uitaţi ce e: aici în America sunt 
copii deosebiți care au nevoie de ajutorul nostru, şi cred că asta e 
mai important decât să reclădim bucle. 

— Aşa e, a zis Emma. 

— Există un copil care are nevoie de ajutor. Poate. Dacă H ăla nu 
minte, a zis Hugh. 

— Registrul lui Abe e plin cu sute de misiuni, am zis eu, 
încercând să nu-mi trădez frustrarea tot mai mare. Jumătate dintre 
ele au constat în ajutorul dat tinerilor deosebiți aflaţi în pericol. 
Deosebiţii n-au încetat să se mai nască numai fiindcă Abe a încetat 
să mai lucreze. Sunt în continuare acolo şi au nevoie de ajutor. 

— Nu au ymbryne adevărate, a zis Emma. 

— De asta sunteţi aici, am zis eu. Asta ar trebui să facem. 
Vânătorii de strigoi au îmbătrânit, ymbrynele sunt prea ocupate cu 
şedinţele şi nimeni nu e mai pregătit să-i ajute decât noi. E 
momentul nostru! 

— Dacă reuşim să impresionăm un tip pe care nici nu-l 
cunoaştem! a zis sarcastic Enoch. 

— E un test, am spus eu. Şi e unul pe care am de gând să-l trec. 
Cine simte la fel să fie la parter cu bagajul făcut mâine dimineaţă la 
nouă fix. 

+++ CAPITOLUL ŞAPTE *e*: 


Ceva mai târziu în aceeaşi seară, îmi făceam bagajele la mine în 
cameră, când privirea mi-a poposit asupra hărților de pe peretele de 
lângă pat. Erau straturi peste straturi, lipite sau prinse în piuneze 
unele peste altele ca un mozaic imens, care, cu timpul, ajunsese 
pentru mine la fel de oarecare ca un tapet. Acum însă ceva mi-a 
atras atenţia, făcându-mă să las toată treaba şi să mă cocot pe pat. 
Îngenuncheat pe perne, am studiat un mic desen care se itea la 
răscrucea a trei hărți din National Geographic, un aligator care sorbea 
un cocteil. 

Am desprins hărţile de deasupra şi le-am dat la o parte, 
descoperind un vechi suport de hârtie de la Mel-O-Dee, cel cu harta 
Floridei. Mel-O-Dee avea obiceiul să le dea creioane copiilor, ca să 
deseneze cât mâncau, iar eu şi bunicul le folosiserăm pentru a 
decora acest suport. Uitasem de ziua aceea şi de faptul că harta 
respectivă era încă aici. Acum însă am văzut ce făcuse Abe: această 
hartă era desenată mai ales de mâna lui sigură. În centru încercuise 
Tara Magica a Sirenelor, la fel ca paharul ud al lui H. Alături de ea, 
Abe mai desenase un craniu şi două oase încrucişate. Adânc în 
mlaştinile din Everglades mâzgălise un banc de peşti cu picioare. 
(Sau or fi fost oameni cu capete de peşte?) Mai desenase şi nişte 
forme spiralate în câteva locuri din stat şi, dacă îmi aminteam 
legenda Hărţii Zilelor, acum pierdută, pe care o avusese Miss 
Peregrine, asta însemna: BUCLĂ AICI. Mai erau şi alte simboluri pe 
care nu le-am putut descifra. 

„Nu facem hărţi”, zisese H. Dar dacă asta era una dintre regulile 
vânătorilor de strigoi, Abe o încălcase în ziua când îmi desenase 
asta. Şi, făcând-o, îşi asumase un risc. 

Întrebarea era: de ce? 

Am desprins grijuliu harta şi am cercetat tot peretele, în căutarea 
altor chestii desenate de Abe. Ce alte fărâmituri de pâine îmi mai 

lăsase, ascunse la vedere? Cuprins de frenezie, am dat jos toate 
hărţile pe care făcuse adnotări sau adăugiri. Am descoperit câteva 
desenate de la zero pe hârtie milimetrică curată, dar nu erau 
etichetate şi nu am recunoscut nimic de pe ele. Era o hartă a 
Asociaţiei Automobiliştilor Americani înfăţişând Maryland şi 
Delaware, care avea marcaje pe ea, aşa că am împăturit-o şi am pus- 
o lângă harta de la Mel-O-Dee. Pe perete mai erau prinse în piuneze 
două cărți poştale din locuri pe unde călătorise Abe: moteluri, 
atracţii turistice situate la marginea drumului, oraşe de care nu 
auzisem. Abe nu încetase să călătorească decât după ce împlinisem 
eu unsprezece ani. În ciuda împotrivirii părinţilor mei, pleca la 
drum de unul singur „ca să viziteze nişte prieteni din afara statului” 
şi, deşi nu se deranja niciodată să-l sune pe tata şi să-i spună că e 
bine, mie îmi trimitea întotdeauna cărţi poştale de pe unde se ducea. 
Nestiind dacă aveau vreo relevanţă, le-am pus alături de hărţi, în 
caz de nevoie, şi le-am depozitat pe toate între coperţile unei cărţi 
cartonate. Pe asta am vârât-o în sacul meu de voiaj, deasupra 
hainelor de schimb pe care le împachetasem. Ceva mai devreme 
adunasem toţi banii pe care-i găsisem prin casă, ceea ce nu însemna 
cine ştie ce, cu excepţia sulului de bani pe care ai mei îl păstrau într- 
o şosetă într-un sertar al şifonierului. l-am prins cu o bandă de 
cauciuc şi i-am vârât în cutia de plastic cu Pokemoni în care îmi 
luam odinioară prânzul, laolaltă cu câteva obiecte de toaletă, 
inclusiv un pachet de carbonat de calciu şi o sticlă de Pepto-Bismol 
pentru cazul în care ar fi trebuit să îmi petrec mai mult timp în 
apropierea unui suflet-pustiu. 

Eram gata să trag fermoarul bagajului, când mi-a venit o idee. 
Am îngenuncheat şi am scos de sub pat registrul de operaţiuni al lui 
Abe. L-am cântărit în mână, încercând să decid dacă era cazul să-l 
iau cu mine. Era gros, greu şi plin de informaţii sensibile şi în mod 
sigur H n-ar fi vrut să-l expun riscului de a fi pierdut sau furat. 
Ştiam că probabil ar fi trebuit să-l încui în buncărul lui Abe, în 
siguranţă. Dar dacă aveam nevoie de el? Era plin de fotografii şi 

indicii despre modul în care lucrau Abe şi H. Era o mină de aur. 

Am scos hainele şi articolele de toaletă din bagaj, apoi am scos 
hărţile şi vederile din cartea cartonată şi le-am vârât în coperta din 
spate a registrului. L-am vârât la fund, am pus deasupra hainele şi 
articolele de toaletă, am tras fermoarul şi am cântărit sacul de voiaj 
în mână. Era ca şi cum aş fi vrut să joc curling cu o piatră de 
treisprezece kilograme. L-am lăsat să cadă pe pat. A ricoşat şi s-a 
rostogolit pe podea cu un bufnet care a zguduit încăperea. 

În noaptea aceea abia am închis un ochi. M-am trezit odată cu 
zorii şi m-am strecurat afară împreună cu Emma. Am condus până 
la Abe acasă, am deschis trapa din podeaua biroului lui şi am 
coborât în buncăr să vedem ce alte lucruri ne mai aşteptau 
nedescoperite. Speram că — aşa cum dăduse H de înţeles — aveam să 
găsim o maşină cu patru portiere funcţionale, dar nu reuşeam să-mi 
imaginez cum putea o maşină să intre într-un tunel atât de mic, 
încât abia stăteam în picioare sau cum aş fi putut-o scoate afară din 
nou, dacă era acolo. 

După ce am căutat câteva minute prin atelierul subteran al 
bunicului, am descoperit mânerul din perete. Era ascuns parţial 
într-o adâncitură întunecată aflată între două dulapuri metalice. L- 
am răsucit şi în perete s-a deschis o uşă, deplasând dulapurile cu ea 
şi dezvăluind un nou tunel. Ne-am aventurat înăuntru, cocosati din 
nou, căci tavanul acestuia era încă şi mai jos decât al celeilalte 
secțiuni. Emma a aprins o flacără, luminând drumul şi eu am 
proptit uşa cu o ladă de metal cu „mic dejunuri uscate” de pe 
rafturile lui Abe. 

După vreo sută de paşi, am ajuns la o scară îngustă de ciment. 
Ducea către o uşă metalică groasă, care nu se deschidea înainte sau 
înapoi, ci glisa. Dincolo de ea era un dulap. Un dulap clasic, cum 
găseşti în orice gospodărie. l-am dat în lături uşile din sipci şi am 
intrat într-un dormitor. Am văzut un pat fără cearceafuri, o noptieră 
şi un şifonier. Pe pereţi — nimic. Ferestrele erau astupate şi singura 
lumină din încăpere era aceea care se strecura printre crăpăturile 
scândurilor bătute în cuie. 

Eram într-o altă casă din fundătura unde locuia Abe. 

— Ce e cu locul ăsta? a zis Emma făcând cu degetul o dâră în 
praful de pe şifonier. 

— Ar putea fi o casă conspirativă, am zis eu privind în baia 
alăturată, goală cu excepţia unui singur prosop roz atârnat lângă 
chiuvetă. 

— Crezi că e cineva aici? a şoptit ea. 

— Probabil că nu. Dar tu fii în gardă! 

Ne-am furişat pe un coridor scurt, privind în camere pe măsură 
ce înaintam. Era mobilată sumar, în stilul unei case model sau a 
unui motel: într-un stil impersonal, creând totuşi senzaţia că era 
locuită. Ajuns la capătul coridorului, am cotit la stânga, către ceea ce 
ştiam că va fi sufrageria. Planul casei era identic cu al locuinţei 
bunicului şi faptul că ştiam fiecare centimetru al unui loc pe unde 
nu mai călcasem niciodată mi-a provocat un sentiment straniu de 
déja vu. Ferestrele sufrageriei erau si ele astupate, aşa că m-am 
apropiat de uşa din faţă şi m-am uitat pe gaura cheii. 

Şi, de cealaltă parte a străzii, la câţiva sute de metri, era casa lui 
Abe. 

Apoi am intrat în garaj şi din clipa în care am făcut-o a devenit 
evident că acesta era unicul motiv al existenţei acestei case. Pereţii 
erau acoperiţi cu cuiere şi rafturi pline de tot soiul de unelte şi piese 
de rezervă. În centru, scăldate în lumina unor proiectoare, erau 
parcate una lângă alta două maşini. 

— Să fiu al naibii! Chiar avea maşini! am exclamat. 

Una era un Chevrolet Caprice Classic. Arăta ca o bucată de săpun 
pe roţi şi se bucura de o popularitate incontestabilă printre şoferii 
mai vârstnici din Florida. Am recunoscut-o ca fiind maşina 
bunicului, cea pe care o folosea înainte ca ai mei să-l silească să 
renunţe la condus. (Crezusem că se descotorosise de ea, dar iat-o.) 
Cealaltă era o maşină sport neagră cu două uşi, care semăna cu un 
Mustang din anii '60, dar cu aripi mai late şi cu linii mai dinamice. 
Nu eram sigur ce marcă era, pentru că nu se vedea nicio siglă pe 
nicăieri. 

Caprice era pentru călătoriile discrete, am presupus eu. Cealaltă 
era dacă voiai să călătoreşti repede şi cu o oarecare eleganţă. 

— Chiar n-ai ştiut că avea maşinile astea? a întrebat Emma. 

— Nu. Ştiu că a condus cândva, dar tata l-a silit să renunţe când a 
picat la testul de vedere de la DMV”. Pleca singur în călătorii. 
Uneori lipsea zile întregi, săptămâni chiar. Ca atunci când era tata 
mic, doar că acum pleca mai rar. Trebuie că i-a fost greu să ajungă 
să-l ducem eu sau ai mei cu maşina până la băcănie. 

Chiar în timp ce spuneam asta, mi-a trecut prin cap că poate Abe 
nu se oprise deloc din condus, ci doar începuse să-l ţină secret. 

— Dar a păstrat maşinile, a zis Emma. 

— Şi le-a întreţinut, am zis eu. 

Spre deosebire de restul lucrurilor din casă, maşinile, deşi putin 
prăfuite, erau imaculat de curate. 

— Probabil se strecura aici din când în când ca să se ocupe de ele. 
Să le lustruiască, să le schimbe uleiul. Ca să fie uşor accesibile, dar 
ascunse de ai mei. 

— Mă întreb de ce şi-a mai dat atâta osteneală, a zis Emma. 

— Să lupte cu strigoii? am întrebat-o eu. 

— Să aibă o familie. 

N-am ştiut ce să-i răspund, aşa că am tăcut. Am deschis 
portierele Chevroletului Caprice şi am intrat înăuntru, am deschis 


10 Departamentul pentru Vehicule Motorizate din California. 
< 202 > 


compartimentul pentru mănuşi şi am găsit permisul de conducere. 
Era încă valabil, reînnoit cu numai câteva săptămâni înainte ca Abe 
să moară. Dar nu era pe numele lui. 

— Ai auzit de Andrew Gandy? am zis înmânându-i Emmei 
permisul prin portiera deschisă. 

— Probabil vreun nume fals pe care-l folosea el, a zis ea dându- 
mi-l înapoi. Doamne! 

Am închis compartimentul pentru mănuşi şi am ieşit din maşină. 
Emma avea pe chip o expresie stranie. 

— Ce-i? 

— Mă întreb dacă Abe chiar era numele lui, a zis ea. 

Nu era o întrebare nebunească, dar, nu ştiu de ce, m-a durut. 

— Era! 

Ea mi-a aruncat o privire. 

— Eşti sigur? 

În ochii ei am citit o întrebare nerostită. Dacă Abe era capabil de 
un asemenea nivel de înşelătorie, eram şi eu la fel? 

— Sunt sigur, am zis întorcându-mă cu spatele la ea. E aproape 
ora nouă. Hai să alegem o maşină şi să mergem! 

— Tu eşti şoferul. Alege tu! 

Alegerea a fost uşoară. Chevroletul Caprice era mai practic: avea 
patru uşi, nu două, mai mult loc în portbagaj şi ar fi atras mai puţin 
atenţia pe drum. Dar cealaltă maşină era mult, mult mai mişto şi 
părea mai rapidă şi, după o deliberare care a durat aproape trei 
secunde, am arătat-o cu degetul, zicând: 

— Asta! 

Nu mai călătorisem niciodată cu maşina (decât ca să traversăm 
Florida şi să ne vizităm verii din Miami, ceea ce nu se pune) şi ideea 
unui drum cu minunea asta era prea tentantă ca să-i pot rezista. 

Am intrat în maşină. Am deschis uşa garajului şi am pornit 
motorul, care s-a trezit la viaţă cu un mârâit adânc, glorios, făcând-o 
pe Emma să tresară. leşind în marşarier de pe alee pe stradă, am 
observat-o dând ochii peste cap. 

— E tipic pentru Abe! a zis ea tipand ca să acopere zgomotul 
motorului. 

— Ce anume? 

— Să aibă o maşină ca asta pentru misiunile lui secrete. 

Am lăsat maşina pe stradă, cu motorul pornit, am vârât 
automobilul alor mei în garajul lui Abe şi am închis uşa. Apoi am 
urcat din nou la volanul misteriosului coupé, i-am zâmbit larg 
Emmei şi am apăsat pe accelerator. Motorul a lătrat ca un animal şi 
maşina a demarat lipindu-ne de spătarele fotoliilor. 

Uneori trebuie să te mai şi distrezi puţin. Chiar şi într-o misiune 
secretă. 

Cât fuseserăm plecaţi eu şi Emma, Miss Peregrine revenise de la 
şedinţa nocturnă din Pogon şi se prăbuşise în patul ei de la etaj, una 
dintre rarele ocazii în care chiar dormea de când o cunoscusem eu. 
l-am adunat pe toţi în dormitorul de la parter, închizând usa pentru 
ca glasurile noastre să nu o trezească. 

I-am pus să ridice mâna. 

— Cine se bagă? 

Enoch, Olive şi Millard au ridicat mâinile. Claire, Hugh, 
Bronwyn şi Horace nu. 

— Misiunile mă fac să fiu nervos, a zis Hugh. 

— Claire, tu cum de nu ridici mâna? a întrebat Emma. 

— Avem deja câte o misiune, a zis ea. Sunt şefa distribuţiei 
prânzului şi desertului către echipele de reconstrucţie a buclelor din 
Belgia. 

— Claire, asta nu e o misiune, e o slujbă. 

— Tu o să livrezi nişte pachete! s-a strâmbat Claire. Asta ce soi de 
misiune e? 

— Misiunea e să ajutăm un deosebit aflat în pericol, a zis Millard. 
După ce livrăm pachetele. 

— Bronwyn, dar tu? Te bagi sau nu? am întrebat. 

— Nu mă simt bine când o mint pe Miss P. N-ar trebui să-i 
spunem despre asta? 

— NU! au exclamat la unison toţi, în afară de Claire. 

— De ce nu? a întrebat Bronwyn. 

— Nici eu nu mă simt bine, am zis eu, dar o să ne împiedice să 
plecăm, aşa că nu se poate. 

— Dacă vrem cu adevărat să ajutăm neamul deosebitilor, asta e 
metoda, a zis Emma. Devenind următoarea generaţie de luptători, 
nu pozând pentru oportunităţi foto pe Pogon. 

— Sau cerând voie ori de câte ori vrem să facem ceva, a intervenit 
Millard. 

— Exact! a zis Enoch. Directoarea ne tratează în continuare ca pe 
nişte copii. Avem aproape o sută de ani fiecare, în numele Păsării, şi 
a cam venit momentul să ne purtăm şi noi conform cu vârsta 
noastră. Sau măcar cu jumătate din vârsta noastră. Trebuie să 
începem să luăm decizii proprii. 

— Eu de ani de zile zic asta, a comentat Millard. 

Mi-am dat seama că prietenii mei deosebiți se schimbaseră, dar 
metodele educaţionale ale lui Miss Peregrine — nu. După ce fuseseră 
alungaţi din Cairnholm, gustaseră o doză mare de libertate — la fel 
ca mine — şi timpul petrecut în Pogon sub supravegherea nu doar a 
uneia, ci a mai bine de o duzină de ymbryne trebuie să li se fi părut 
sufocant. Se maturizaseră mai mult în ultimele luni decât în ultima 
jumătate de secol. 

— Dar tu, Apiston? i-a zis Emma lui Hugh. 

— Aş veni, dar am propria mea misiune, a zis el. 

Ştiam la ce se referea fără să mai fie nevoie să ne-o spună. Avea 
să o caute pe Fiona cu ajutorul Pambucliconului. 

— Înţelegem, am zis eu. O să ne uităm şi noi după ea oriunde 
vom ajunge. 

El a incuviintat recunoscător. 

— Multumesc, Jacob! 

Toţi erau pentru, mai putin Horace, Claire si Bronwyn... şi apoi 

Bronwyn s-a răzgândit. 

— OK, o să vin. Nu-mi place să mint, dar dacă vrem cu adevărat 
să ajutăm un copil deosebit aflat în pericol şi singura cale de a o face 
e să mintim, atunci ar fi imoral să nu mintim, nu? 

— Ideea asta e atât de deşteaptă că-i proastă de-a binelea, a zis 
Claire. 

— Bun venit la bord! a zis Emma. 

Acum nu mai rămăsese decât să ne alegem echipa. Am zis că nu 
puteam lua decât două persoane, ceea ce a smuls câteva gemete de 
dezamăgire. În ciuda a ceea ce sustinusem cu o seară mai înainte, 
aveam ceva dubii cu privire la eficienţa acelei lecţii şi jumătate de 
normalitate şi mă temeam că se puteau dovedi nepregatiti să 
înfrunte lumea modernă. Şi, deşi doream şi aveam nevoie de 
ajutorul lor, trebuia să mă concentrez şi asupra misiunii noastre, în 
loc să le explic care era treaba cu pasarelele şi cu lifturile şi cum 
decurgeau interacţiunile banale cu obisnuitii din zilele noaste. Dar 
în loc să le explic toate astea şi să le rănesc sentimentele, am 
pretextat că nu aveam loc în maşină. 

— Atunci alege-mă pe mine! a zis Olive. Sunt micuță şi nu 
cântăresc mare lucru. 

Mi-am imaginat-o pe Olive uitând să-şi pună pantofii şi pe noi 
nevoiţi să o fugărim ca pe un balon pierdut. 

— Pentru misiunea asta avem nevoie de persoane care să pară 
mai mari. 

N-am explicat de ce şi nici ea n-a întrebat. 

M-am retras să mă sfătuiesc cu Emma într-un colţ şi, după un 
minut, am anunţat pe cine aleseserăm: pe Millard şi pe Bronwyn. Pe 
Bronwyn pentru forța ei fizică şi firea ei statornică, iar pe Millard 
pentru mintea lui, talentul cu hărţile şi capacitatea de a scăpa din 
orice împresurare dezbrăcându-se pur şi simplu. 

Ceilalţi au fost dezamagiti, dar le-am promis că o să-i luăm în alte 
misiuni. 

— Dacă o să mai fie alte misiuni. Presupunând că nu o festeliti pe 

asta, a zis Enoch. 

— Şi noi ceilalţi ce să facem cât lipsiţi voi? a întrebat Horace. 

— Indepliniti-va insarcinarile pe Pogon si comportati-va ca si 
cum n-ar fi nimic în neregulă. Nu ştiţi nimic despre noi şi despre ce 
facem. 

— Ba da, ştim, a zis Claire. Şi dacă Miss Peregrine mă întreabă, o 
să-i spun. 

Bronwyn a luat-o pe Claire de subtiori şi a ridicat-o la nivelul 
ochilor ei. 

— Ei uite, asta ar fi o idee proastă, a zis ea şi ameninţarea din 
vocea ei era neaşteptată, dar limpede. 

Bronwyn mereu se purta cu mănuşi cu cele două deosebite mai 
tinere. 

Gura de la ceafa lui Claire a mârâit la Bronwyn. 

— Pune-mă jos! s-a răstit ea cu gura normală. 

Bronwyn i-a dat ascultare, dar Claire avea un aer spăsit. 
Receptionase mesajul. 

— Când se trezeşte Miss Peregrine, o să vrea să ştie unde suntem, 
a zis Emma. Chiar s-a dus la culcare aşa, pur şi simplu? 

Era ceva complet necaracteristic pentru o ymbrynă, chiar şi după 
ce muncise o noapte întreagă. 

— E posibil să fi suflat eu aşa câteva firicele de praf în cameră, a 
zis Millard. 

— Millard! Ce mârşăvie! a exclamat Horace. 

— Ei bine, în mod sigur aşa o să câştigăm puţin timp, a zis 
Emma. Cu ceva noroc, n-o să-şi dea seama că suntem plecaţi decât 
deseară. 


290 


— Ei, cu o maşină ca asta să tot porneşti la drum, a zis Millard 
plesnind cu palma acoperişul coupé-ului negru în timp ce stăteam 
în jurul lui pe aleea casei mele. 

— Ba nu, a zis Bronwyn. E prea tipatoare şi e englezească. 

Arata mişto, aşa e, dar nu era ceea ce eu aş fi considerat un 
magnet pentru gură-cască: nu era roşie şi nu avea jenti lucioase sau 
vreun eleron imens, ca o bună parte dintre maşinile sport. 

— Care-i problema dacă-i englezească? a întrebat Emma. 

— O să se strice tot timpul. Sau cel puţin aşa se spune despre 
maşinile englezeşti. 

— Oare Abe ar fi folosit-o în misiunile lui de salvare dacă nu te-ai 
fi putut baza pe ea? a întrebat Millard. 

— Abe ştia multe despre maşini, inclusiv cum să le repare, a zis 
Enoch. 

Se rezema de portbagaj cu un sac de voiaj pe umăr, arborând un 
zâmbet larg. 

— Nu vii cu noi. N-avem loc, i-am spus. 

— Am zis eu că vreau să vin? a zis Enoch. 

— Arăți de parcă ai vrea, a zis Emma. Acum dă-te! 

L-am împins deoparte ca să putem deschide portbagajul şi să ne 
băgăm bagajele, dar, după câteva secunde de bâjbâială, mi-am dat 
seama că nu ştiam cum. 

— Dacă-mi permiţi, a zis Enoch şi a răsucit un buton aflat între 
farurile din spate, făcând portbagajul să se deschidă. Aston Martin, 
a zis el mângâind aripile maşinii în timp ce îi dădea ocol. Abe 
totdeauna a avut stil. 

— Credeam că-i un soi de Mustang, am zis eu. 

— Cum îndrăzneşti?! a exclamat Enoch. E un Aston Martin V8 
Vantage din 1979. Trei sute nouăzeci de cai putere, accelerează de la 
zero la şaizeci de kilometri la oră în cinci secunde şi viteza lui 
maximă e de 270 de kilometri la oră. O adevărat fiară: prima maşină 
britanică sport adevărată. 

— De când ştii tu atâtea despre maşini? am întrebat eu. Mai ales 
despre cele fabricate după 1940? 

— Din reviste şi manuale de instrucţiuni comandate prin poştă, a 
zis Millard. Livrate la oficiul poştal din Cairnholmul zilelor 
moderne. 

— O, e mort după maşini, a zis Emma dând ochii peste cap. 
Sigur, n-a condus niciodată una, dar nu-l pune să înceapă să-ţi 
spună ce e sub capotă... 

— Mecanica mă fascinează la fel de tare ca mecanismele trupului 
uman, a zis Enoch. Organe. Motoare. Înlocuieşte uleiul cu sângele şi 
nu-s foarte diferite. Şi pot să reînvii un motor mort fără să am 
nevoie de un borcan plin cu inimi. Ceea ce e bine, căci maşina asta, 
fiind britanică şi veche de aproape patruzeci de ani, e faimoasă prin 
faptul că nu te poţi baza pe ea decât dacă o intretii cu o devoțiune 
aproape religioasă. Şi, Abe fiind mort, cred că sunt unica persoană 
pe o rază de o mie de kilometri care să se priceapă să lucreze la 
maşina asta. Acesta fiind motivul pentru care, desi nu vreau — şi şi-a 
aruncat sacul în portbagaj lângă al meu — trebuie să mă luaţi cu voi. 

— Of, treci odată înăuntru ca să putem pleca! a zis Emma. 

— În faţăăăă! a strigat Enoch şi a plonjat pe locul de lângă şofer. 

— O să fie o călătorie foarte lungă, a spus Millard. 

Am oftat. Se părea că nu aveam de ales. 

Prietenii noştri se adunaseră pe alee ca să îşi ia rămas-bun. Ne- 
am imbratisat şi ei ne-au urat noroc, mai putin Claire, care stătea 
bosumflată în prag. 

— Când vă intoarceti? a întrebat Hugh. 

— Daţi-ne o săptămână înainte să incepeti să vă faceţi griji, am 
zis eu. 

— Ti-am luat-o înainte, a zis Horace. Eu deja sunt mort de grijă. 

+++ CAPITOLUL OPT ++- 


Am străbătut cheiul şi am traversat podul, îndreptându-ne către 
cartierele sărace de la marginea oraşului. Acolo urma să ieşim pe 
Interstate 75 apucând-o spre nord. Prima oprire era Omul-flacără, 
orice o fi însemnat asta, pe care H ne spusese că îl puteam găsi în 
interiorul inelului ud lăsat de paharul lui pe harta de la Mel-O-Dee. 
Asta ne reducea căutarea la o suprafaţă de şaptezeci de kilometri 
pătraţi în centrul mlăştinos al statului, la câteva sute de kilometri 
spre nord. 

Eram la volan, absorbit de efortul de a stăpâni maşina puternică, 
dar veche şi capricioasă a bunicului. Avea volanul rigid şi lua 
curbele legănându-se greoaie într-un fel care făcea să-mi stea inima 
în loc, iar toate butoanele şi cadranele erau puse aiurea. Emma 
stătea pe locul de lângă mine având deschis în poală un atlas al 
Floridei obisnuitilor, nu al celei a deosebitilor. (Millard luase Planeta 
Deosebitilor, deşi hărţile ei erau depăşite.) Insistasem ca Emma să fie 
copilotul meu, pentru că asta îmi oferise o scuză să-l silesc pe Enoch 
să se mute pe bancheta din spate şi să-mi pot petrece următoarele 
două ore trăgând cu coada ochiului la faţa ei, nu la a lui. Enoch se 
uita bosumflat pe fereastră şi dădea periodic câte un ghiont în 
spătarul scaunului meu. Millard stătea lângă el, strivit de Bronwyn, 
care fusese silită să se aşeze pieziş ca să aibă loc pentru picioarele ei 
lungi. 

— De aici până la inelul de pe hartă sunt aproape cinci sute de 
kilometri, a zis Emma mutându-şi privirile de la falsa hartă la 
atlasul rutier şi înapoi. Dacă nu ne oprim, am putea fi acolo în cinci 
ore. 

— Trebuie să oprim la un moment dat, a zis Bronwyn. Nu ne-ai 
cumpărat încă haine moderne. 

Avea dreptate. Toţi cei pe care îi luasem la cumpărături 
rămăseseră acasă. Cei care veniseră cu mine încă mai purtau hainele 

în care sosiseră. În scurt timp, acestea aveau să devină o 
vulnerabilitate. 

— O să ne oprim în curând, am zis eu. Vreau numai să pun mai 
întâi o oarecare distanţă între noi şi Miss Peregrine. 

— Unde crezi că e Portalul? a întrebat Enoch. O fi departe? 

— S-ar putea. 

— Şi o să poţi să conduci atâta? a întrebat Millard. 

— Va trebui, am zis eu. 

Nu puteam conduce cu schimbul fiindcă prietenii mei nu aveau 
permis. În plus, Millard era invizibil, ceea ce ar fi făcut să fim traşi 
pe dreapta imediat, Bronwyn era prea speriată ca să conducă, iar 
Enoch nu avea experienţă. Numai Emma se descurca la volan, dar 
nici ea nu avea permis. Aşa că nu rămâneam decât eu. 

— Numai aveţi grijă să fie cafea destulă, le-am zis. 

— O să te ajut şi eu, a zis Enoch. Şi o să ajungem acolo mai 
repede decât ne-ai duce tu. 

— Nici nu mă gândesc, am zis eu. Poţi să iei lecţii de şofat după 
ce ne întoarcem, dar acum nu e momentul să înveţi. 

— N-am nevoie de lecţii, a zis el. Ştiu deja totul despre 
funcţionarea maşinilor. 

— Nu-i tot aia. 

El mi-a tras un ghiont zdravan în spătar. 

— Asta pentru ce-a fost? 

— Pentru că conduci ca o bunicuţă! 

Chiar atunci am ajuns pe rampa de ieşire pe autostradă. Am virat 
pe ea şi am apăsat acceleraţia până-n podea. Motorul a scos un 
vaiet, eu am lăsat să-mi scape un râs sălbatic şi în momentul în care 
am intrat pe autostradă Enoch tipa la mine să merg mai încet. M-am 
uitat în oglindă să văd dacă venea vreun poliţist, am mai ridicat 
puţin piciorul de pe pedală şi am acţionat butoanele tuturor 
ferestrelor. 

— Oooo! a exclamat Bronwyn când fereastra ei a alunecat în jos. 
Ce elegant! 

— Muzică? am întrebat. 

— Da, te rog, a zis Emma. 

Abe avea un radio şi un casetofon vechi, cu casete. Era deja una 
în el, aşa că l-am pornit. O clipă mai târziu, din difuzoare s-au 
revărsat sunete plangarete de chitară şi o voce: Joe Cocker cântând 
„With a Little Help from My Friends”. După trei minute eram 
convins că nicio muzică nu sunase vreodată mai bine, iar prietenii 
mei, care se legănau pe locurile lor zâmbind cu gura până la urechi, 
păreau să-mi împărtăşească părerea. Să cânt în gura mare acest 
cântec anume, alături de aceşti oameni, în timp ce conduceam 
această maşină îmi provoca un fior straniu şi o senzaţie de exaltare 
cum nu mai încercasem. Simteam că toată lumea era a noastră şi ca 
vieţile noastre ne aparţineau. 

„E a mea. Da. O să fac ce vreau cu ea”, mi-am zis. 

Era straniu şi nefiresc să mă gândesc la Miss Peregrine altfel 
decât ca la protectoarea şi eroina noastră, dar acum mi se părea că 
ne era duşman. Când avea să afle că plecaserăm, era inevitabil să 
pornească pe urma noastră şi avea s-o facă aşa cum se pricepea cel 
mai bine: pe calea aerului. Viteza ei, înălţimea la care putea zbura, 
vederea ei precisă, care bătea până departe, şi radarul ei intern 
capabil să depisteze copiii deosebiți însemnau că nu aveam să fim 
greu de găsit dacă ne aflam pe o rază de o sută cincizeci de 
kilometri şi în spaţiu deschis. De aceea nu m-am oprit deloc în 
primele trei ore, nici măcar ca să meargă Bronwyn la toaletă. Voiam 
să pun o distanţă cât mai mare între noi şi directoare. După trei sute 
de kilometri, am cedat în cele din urmă corului tot mai insistent de 
proteste de pe bancheta din spate, dar chiar şi atunci am rămas în 
gardă, supraveghind norii în timp ce ieşeam de pe autostradă în 
parcarea unui centru de cumpărături. Am văzut că şi Emma făcea la 
fel. 

Am umplut rezervorul Astonului cât au fost ceilalţi la baie la 

magazinul benzinăriei. Prin ferestrele ei mari i-am văzut pe casier şi 
pe cei câţiva clienţi uitându-se nedumeriti la prietenii mei aşezaţi la 
coadă dinaintea unicei toalete, întinzându-şi gâturile, şuşotind între 
ei şi holbându-se fără jenă. Unul chiar le-a făcut o poză cu telefonul. 

— Trebuie să vă cumpărăm haine moderne. Acum, am zis eu 
când au ieşit afară. 

Niciunul nu a protestat. Şi oricum alesesem ieşirea asta de pe 
autostradă exact din acest motiv. Peste drum de staţia de benzină se 
afla cel mai mare dintre supermagazine: Super All-Mart, deschis 
douăzeci şi patru din douăzeci şi patru. Era mama centrelor de 
cumpărături, era un oraş în sine. 

— Doamne, ce e locul ăsta? a întrebat Millard în timp ce trăgeam 
în parcarea care nu se mai termina. 

— Nu-i decât un magazin. Unul mare, am zis eu. 

Am traversat parcarea îndreptându-ne către intrare şi uşile 
automate s-au deschis în fata noastră şuierând. Enoch a sărit în sus 
surprins şi gata de luptă. 

— Ce-i asta? a tipat el strângând pumnii. 

Oamenii se uitau la noi. Şi nici nu intraserăm încă. 

I-am tras deoparte şi le-am explicat care era treaba cu senzorii de 
mişcare şi uşile automate. 

— Da’ care-i problema dacă deschizi usa folosindu-te de clanta? a 
întrebat Enoch iritat şi stanjenit. 

— E greu dacă ai o mulţime de bagaje. Ca tipul ăsta, am zis eu 
arătându-i un bărbat care împingea un cărucior plin de cumpărături 
prin uşile ce se deschiseseră foşnind. 

— La ce-i trebuie cuiva atâtea lucruri? a întrebat Emma. 

— Poate se aprovizionează pentru un raid aerian, a presupus 
Enoch. 

— Cred că o să intelegeti după ce vom intra, am zis eu. 

Crescusem făcând cumpărături în magazine ca All-Mart, aşa că 
nu îmi dădusem niciodată seama cât de stranii erau. Dar când 
prietenii mei m-au urmat şi s-au oprit dinaintea caselor de marcat, 

cu şocul şi uimirea zugrăvite pe feţe, am început să înțeleg. 

Culoare lungi se pierdeau în depărtare. Pe rafturi o gamă variată 
de mărfuri se războiau pentru atenţia ta. Printre ele patrula o mică 
armată de funcţionari mohorati, în uniforme care arborau ca pe un 
blazon nişte fete imense, galbene şi zâmbitoare. Era de o mie de ori 
mai mare ca magazinul din colt de unde furase Millard alimente. 
Prietenii mei n-aveau cum să nu fie coplesiti. 

— Auzi la el, nu-i decât un magazin! a zis Emma sucindu-şi gâtul 
ca să cuprindă totul cu privirea. Eu n-am mai văzut magazin ca ăsta. 

Enoch a fluierat admirativ. 

— E mai degrabă un hangar de aerostate. 

Am luat un cărucior şi, după ceva muncă de convingere, am 
reuşit să pun din nou grupul în mişcare, chiar dacă nu neapărat în 
direcţia potrivită. Odată ce şi-au revenit după şocul provocat de 
dimensiunile colosale ale locului, au prins să se minuneze de 
multitudinea şi bizareria mărfurilor. Încercam să menţin direcţia 
către sectorul de îmbrăcăminte, dar prietenii mei se lăsau distraşi, 
desprinzându-se de grup şi luând chestii la nimereală de pe rafturi. 

— Ce-s ăştia? a întrebat Enoch legănând nişte papuci cu tălpi din 
microfibră. 

I-am luat şi i-am pus înapoi. 

— E ca să poţi să ştergi podeaua cu picioarele, cred. 

— Şi asta? a întrebat Emma arătând o cutie pe care scria 
HRĂNITOARE VORBITOARE DE PĂSĂRI - ACUM CU 
BLUETOOTH! 

— Nu-s chiar sigur ce face, am zis simtindu-ma ca o mamă 
obosită care are de ţinut în frâu o hoardă de copii mici. Dar avem 
numai şaptezeci şi două de ore ca să ne achităm de însărcinare, aşa 
că n-ar trebui... 

— Şaizeci şi două deja, a zis Emma. Dacă nu mai puţine. 

O grămadă de cărți s-a prăvălit la capătul culoarului şi a trebuit 
să alerg şi să-l împiedic pe Millard — gol şi deci invizibil — să le 
îndrepte din nou. Stăteam cu ochii mai ales pe Millard — sau pe 

locul unde credeam că putea fi —, pentru că nu îmi doream să pierd 
un băiat invizibil în All-Mart. 

Nu reuşeam să îi tin prea mult timp în mişcare. Abia 
depăşiserăm zona hrănitoarelor cu bluetooth, când Enoch a rămas 
blocat pe culoarul cu articole sportive. 

— Ooo, dulceata asta n-ar avea ce face cu un piept de pasăre, a 
gângurit el în fata unor bricege aflate într-o vitrină încuiată. 

Emma tot întreba de ce. De ce aveam nevoie de atâtea variante 
dintr-un lucru? La ce serveau toate astea? Zona produselor de 
înfrumusețare pentru femei i s-a părut nemaipomenit de frustrantă. 

— Cine are nevoie de atâtea creme diferite? a întrebat ea luând 
din raft o cutiuţă pe care scria SER ANTI-ÎMBĂTRÂNIRE 
EXTRAFERM. Suferă toată lumea de boli de piele? A fost vreo 
epidemie mortală de boli de piele? 

— N-am auzit să fi fost, am zis eu. 

— Ce ciudat! 

— Tie-ti convine să vorbeşti, drăguță! Ai o piele ca de bebeluş! i-a 
zis o femeie cu o coafură voluminoasă şi cercei mari şi rotunzi care 
se afla în apropiere. 

Emma a pus repede cutia la loc pe raft şi ne-am îndepărtat 
amândoi discret. 

Millard n-a prea vorbit (pentru că îl rugasem să n-o facă), dar, 
judecând după micile suspine şi mormăieli pe care le emitea, în 
mod clar îşi nota tot felul de lucruri în minte. Câte vieţi trăite într-o 
buclă i-ar fi trebuit lui Millard ca să scrie o istorie a tot ceea ce se 
întâmpla aici în numai douăzeci şi patru de ore? 

Când am ajuns în cele din urmă în sectorul cu îmbrăcăminte, 
eram sub presiune: îmi făceam griji din pricina timpului care se 
scurgea, din pricina obisnuitilor care se uitau la noi şi de teamă că 
Miss Peregrine ne va descoperi dacă stăteam prea mult locului, 
chiar dacă eram la sute de kilometri de casa mea şi ea încă mai 
dormea sub efectul prafului Maicii Tarana. N-am prea fost atent ce 
haine au pus prietenii mei în cărucior. Şi abia la casă mi-am dat 

seama că eram lihnit de foame. La fel şi ceilalţi, dar, decât să ne 
întoarcem în magazin după mâncare, am inhatat ce am putut cât 
timp eram la coadă: batoane de ciocolată, bomboane, jeleuri. 

— Mâncare nemuritoare, a zis Emma, remarcând data de 
expirare de pe un pachet de Wild Cherry Jim Jams. Ce neaşteptat! 

Am ieşit de la case şi ne-am dus către toalete, unde toţi au intrat 
să se schimbe cu hainele cumpărate. Pe măsură ce ieşeau, mi-a 
devenit clar că mai aveam mult de lucru. Purtau cele mai normale 
haine din cel mai banal magazin posibil, dar nu păreau convingători 
în ele. Poate nu erau confortabile sau poate mă obişnuisem eu atât 
de tare să-i văd în vechile lor haine, încât brusca schimbare a 
aspectului lor mă descumpănise, dar cine ştie de ce, arătau de parcă 
ar fi fost costumati. 

Mai putin Emma. Şi-a făcut apariţia purtând blugi negri, stramti, 
o pereche de Reebok Classic şi o bluză vaporoasă de culoarea berii 
de ghimbir. Arăta minunat, mi-am zis eu în timp ce ea se întorcea şi 
se privea încruntată într-o oglindă. 

— Arăt ca un bărbat. 

— Arăţi super. Şi modernă. 

Ea a oftat ridicând plasa în care era îndesată la nimereală rochia 
ei cea veche. 

— Deja îi duc dorul. 

— Stofa asta e aşa de... nepişcăcioasă, a zis Bronwyn trăgând de 
cămaşa gri de flanel pe care i-o cumpăraserăm. Nu mă pot obişnui 
cu ea. 

Enoch a ieşit din baie purtând tenişi cu talpa groasă, pantaloni de 
pijama cu câte un craniu aprins pe fiecare genunchi şi un tricou pe 
care scria: MI-E FRICĂ DE OAMENII NORMALI. 

Emma a clătinat din cap. 

— Asta a fost ultima oară când ţi-ai ales singur hainele. 

Nu mai aveam timp să returnăm nimic, aşa că am ieşit, reuşind 
cumva să atragem şi mai multe priviri decât la intrare. În timp ce 
impingeam căruciorul pe uşile automate, a început să răsune o 

alarmă stridentă. 

— Ce-i asta? a tipat Emma. 

— Aaa, e posibil să nu fi plătit pentru tot, a zis Millard. 

— Ce? De ce?! am exclamat eu. 

Doi bărbaţi cu veste albastre se apropiau de noi iutind pasul. 

— Năravul din fire n-are lecuire, a zis Millard. Lasă asta, fugiţi cu 
toții! 

Mi-a luat mânerul căruciorului din mâini şi a rupt-o la fugă cu el 
către maşină, aşa că acum în jur de o sută de oameni puteau vedea 
căruciorul gonind aparent de unul singur, urmat de o gaşcă de copii 
ciudati şi de doi agenţi de pază. 

Ne-am azvârlit în maşină cu bagajele noastre. Am înfipt cheia în 
contact şi am răsucit-o, iar maşina a pornit cu un vuiet asurzitor, 
care m-a făcut să mă crispez. Am apăsat pe acceleraţie şi am tasnit 
pe culoarul pentru maşini şi printre cei doi agenţi cu veste albastre, 
care s-au aruncat de o parte şi de alta ca să nu-i calc. 

— Dacă tot ai de gând să încalci legea, măcar fa-o cu putin stil, 
Millard! a zis Emma. Nici măcar nu-ncerci. 

— Ştiam despre camere, dar nimeni nu mi-a zis despre alarme! s- 
a plâns Millard. 

După ce am gonit câţiva kilometri pe autostradă tot uitându-mă 
în oglinda retrovizoare după luminile poliţiei, mi-am dat seama că 
nu ne urmărea nimeni. În cele din urmă am ieşit pe un mic drum 
statal, îndepărtându-ne de coastă către centrul Floridei. Pe harta de 
la Mel-O-Dee, inelul lui H încercuia o regiune din centrul statului 
traversată de un singur drum important: cel pe care eram acum. În 
această regiune se afla Ţara Magică a Sirenelor. Nu eram sigur dacă 
acolo aveam să-l găsim pe Omul-flăcără, dar era singurul loc marcat 
în acea secţiune a hărţii, aşa că era logic să începem de acolo. 

— Stati putin, a zis Bronwyn de pe bancheta din spate. Noi ne 
îndepărtăm de ocean. De ce ar trăi sirenele într-o mlaştină? 


< 217 > 


— Nu sunt reale, am zis eu. E doaro atracţie turistică de doi bani. 

— Poate, a zis Millard. Numai că Tara Magica a Sirenelor apare şi 
în Planeta Deosebitilor. 

A ridicat ghidul ca să mi-o arate şi apoi s-a apucat să citească: 

— „Noua atracţie, primitoare cu syndrigaştii, oferă performanţe 
acvatice superbe. Cazare în buclă în apropiere. Veniţi cu copiii!” 

— Asta nu înseamnă că sirenele sunt deosebite, a zis Emma. 
Înseamnă numai că în oraş e o buclă. 

— E sau a fost, a zis Millard. Nu uitaţi că ghidul ăsta e vechi de 
aproape şaptezeci de ani. Tot ce spune ar trebui tratat cu scepticism. 

Am continuat să conduc. Soarele cobora tot mai mult pe cer, iar 
drumul se îngustase de la câte două benzi de circulaţie în ambele 
direcţii la numai una. Pătrundeam într-o regiune a Floridei care 
părea un stat cu totul diferit. Departe de coastele locuite de bogătaşi 
nu găseai magazine de firmă şi complexuri urbanistice noi. Pădurea 
ne înghesuia pe ambele părţi şi în ocazionalele ei spărturi se vedeau 
panouri oferind locuri de munca la fermele de căpşuni, tarana 
gratuită şi răscumpărări de cautiuni. 

În locul suburbiilor cu case trase la indigo care se întindeau pe 
kilometri întregi, aici erau orăşele mici înghesuite în jurul 
răscrucilor. Cele mai mari aşezări aveau fast food-uri la periferie şi 
câteva cvartale cu case vechi pe o stradă principală muribundă: o 
bancă venerabilă, un cinematograf cu obloanele trase, o biserică. În 
fiecare aşezare care avea un semafor am prins culoarea roşie şi am 
fost siliţi să stăm şi să aşteptăm în timp ce bătrâni aşezaţi pe bănci şi 
trecători fără altă treabă se holbau la noi de parcă am fi fost cel mai 
interesant lucru care trecuse vreodată pe acolo. Am ajuns să 
anticipăm cu groază semafoarele. La al treilea sau al patrulea, un 
tânăr cu o tunsoare scurtă în părţi şi o cutie de bere în mână ne-a 
strigat: „Halloween-ul e abia luna viitoare!” şi s-a îndepărtat 
râzând. 

Peste câţiva kilometri am trecut pe lângă un panou decolorat care 
făcea reclamă la TARA MAGICĂ A SIRENELOR şi peste încă vreo 

câţiva kilometri am ajuns în cele din urmă la destinaţie: un teren 
viran acoperit cu corturi jalnice şi în depărtare nişte clădiri din 
zgură care puteau să fi fost birourile sau resedintele personalului. 
Intrarea ne-a fost blocată de o poartă închisă, aşa că am parcat pe 
marginea drumului şi am intrat cu toţii pe jos. Am traversat câmpul 
către corturi. Mai întâi nu părea să fie nimeni prin preajmă, dar apoi 
am auzit pe cineva gemând şi înjurând în dosul celui mai apropiat 
cort. 

— Bună ziua? am zis conducându-mi prietenii în direcţia 
sunetului. 

Ocolind cortul, am dat peste doi oameni machiati ca nişte clovni. 
Unul era o femeie cu o claie de păr blond, costumată în sirenă, iar 
celălalt o căra cu stângăcie trăgând-o de-a-ndărătelea , cu braţele 
petrecute pe după mijlocul ei, întrucât picioarele ei erau imobilizate 
în costum. 

— Nu ştiţi să citiți?! s-a răstit sirena la noi. E închis! 

Celălalt clovn n-a zis niciun cuvânt şi nu ne-a aruncat nicio 
privire. 

— N-am văzut niciun anunţ, am zis eu. 

— Dacă e închis de ce sunteți costumati? a întrebat Enoch. 

— Costum? Ce costum? 

Femeia şi-a agitat coada evident falsă şi a scos un hohot straniu. 
Apoi zâmbetul i s-a şters. 

— Valea, da? Suntem în renovare! 

I-a tras un cot clovnului care o cara: 

— George, mişcă-ţi fundul! 

Celălalt clovn a început să o tragă din nou către cort. 

— Stati aşa, a zis Emma pornind după ei. Am citit în ghid despre 
voi. 

— Draguto, nu apărem în niciun ghid. 

— Ba da, a zis Emma. În Planeta Deosebitilor. 

Capul sirenei s-a întors brusc spre ea. 

— Opreşte-te, George! 

El s-a oprit. Ea ne-a măsurat câteva clipe cu o căutătură 
bănuitoare. 

— De unde ati pus mâna pe una din vechiturile alea? 

— L-am... găsit pur şi simplu, a zis Emma. Spune că aici sunt 
lucruri care merită văzute. 

— Nu mai spune! Chiar sunt lucruri de văzut aici, dar numai 
pentru oamenii potriviti. Ce fel de oameni sunteţi voi? 

— Asta depinde. Voi ce fel de oameni sunteţi? 

— George, lasă-mă jos! 

El s-a supus şi sirena s-a clătinat pe coada ei îndoită, agatandu-se 
cu un braţ de George. Coada se flexa ca un muşchi în loc să se 
cuteze ca un costum. 

— Lucrăm în industria divertismentului. Dar a trecut ceva vreme 
de când nu am mai avut un public demn de spectacolul nostru. 

A făcut semn către perdeaua cortului: 

— Vreti să vedeți reprezentatia? 

Părea să fi decis că eram deosebiți, ceea ce m-a făcut să bănuiesc 
că şi ea era. Tonul ei amar şi artagos devenise deodată dulceag şi 
gretos. 

— Ne interesează numai numărul cu focul, a zis Bronwyn. 

Sirena a privit-o pieziş. 

— N-avem niciun număr cu focul. Arăt eu ca şi când aş face 
numărul cu focul? 

— Atunci Omul-flacără cine e? a întrebat Bronwyn. 

— Avem ceva să-i dăm, am zis eu. De asta am venit. 

Chipul i-a fost străfulgerat de o expresie surprinsă, care a 
dispărut repede. 

— Cine v-a trimis? a întrebat ea şi toată căldura falsă din voce îi 
pierise. Pentru cine lucraţi? 

Mi-am amintit că H ne prevenise să nu-i pomenim numele. 

— Pentru nimeni, am zis eu. Suntem aici ca persoane particulare. 

George i-a şoptit ceva la ureche pe după mâna făcută căuş. 

— Nu sunteți de prin zonă, asta se vede, a zis ea, cu vocea din 
nou dulce. Nu avem niciun număr cu focul în spectacolul nostru, 
dar de ce nu stati să vedeţi restul? 

— Chiar nu putem, a zis Emma. Sigur nu ştiţi nimic despre un 
om în flăcări? 

— Regret, copii! Dar avem trei sirene, un urs dansator şi amicu' 
George poate să jongleze cu târnăcoape... 

În aceeaşi clipă, alte două persoane s-au ivit de după cort: încă un 
bărbat cu machiaj de clovn şi o persoană costumată în urs. 

— O să vă oferim şi cina, zise sirena făcându-se că nu pricepe, în 
timp ce noi dădeam îndărăt. Cina şi un spectacol, ce poate fi mai 
bun de-atât? 

— Un cântec! a răspuns clovnul şi a început să învârtă mânerul 
unei flaşnete legate de talie în timp ce ursul — care purta o mască 
artizanală oribilă, aducând cu un cap de mort — a părut să ia asta 
drept semnalul de început al cântecului. Cuvintele pe care le cânta 
erau într-o limbă ciudată, iar cadenta era atât de lentă şi vocea lui 
atât de profundă, că m-a copleşit imediat somnul şi, după felul cum 
moţăiau din capete prietenii mei, mi-am dat seama că şi asupra lor 
avea acelaşi efect. 

— Sofur thu svid thitt, cânta el. Svartur i augum. 

Am început să batem în retragere. 

— Nu putem, am zis eu cu limba împleticită şi găsindu-mi greu 
cuvintele. Trebuie... să... 

— Cel mai bun spectacol din oraş! a strigat sirena înaintând 
legănat pe coadă. 

— Far i fulan pytt, cânta omul-urs. Fullan af draugum. 

— Ce se-ntâmplă cu mine? a zis Bronwyn cu o voce visătoare. 
Parcă am capul înfăşurat în vată de zahăr. 

— Şi eu, a zis Millard. 

Când au auzit vocea lui răsunând pe neaşteptate din văzduh, 
sirena, ursul şi cei doi clovni au tresărit şi ne-au privit cu o lăcomie 
reînnoită. Dacă până acum vor fi existat îndoieli cu privire la faptul 
că eram deosebiți, Millard tocmai le spulberase. 

Cumva, am reuşit să o rupem la fugă — îmbrâncindu-ne sau 
trăgând unul de altul, împleticindu-ne pe câmp - si, deşi nu au 
încercat să ne împiedice fizic, tăindu-ne calea sau punând mâna pe 
noi, să fugim ni se părea o misiune aproape imposibilă, ca şi cum ar 
fi trebuit să ne croim drum printr-o mie de pânze de păianjeni 
gigantici. Odată ce am ajuns la poartă, pânzele au părut să cedeze, 
iar inteligenţa şi darul vorbirii ne-au revenit. 

Am deschis bâjbâind portierele maşinii. Eu am pornit motorul. 
Am demarat lăsând în urmă o jerbă de praf. 

— Cine erau deosebitii ăştia îngrozitori? a întrebat Bronwyn. Şi 
ce ne făceau? 

— Am avut senzaţia că încercau să mi se furişeze în creier, a zis 
Enoch. Bleah! Nu mă pot dezbăra de ea. 

— Probabil de aia a însemnat Abe locul pe hartă cu un craniu şi 
cu oase încrucişate, a zis Emma. Vezi? 

A ridicat harta de la Mel-O-Dee adnotată de Abe şi le-a arătat-o şi 
celorlalți. 

— Dacă locul ăsta e periculos, de ce ne-a trimis H aici? a întrebat 

Bronwyn. 

— Poate e un test, a zis Millard. 

— Sunt convins că-i aşa, am zis eu. Întrebarea este dacă l-am 
trecut sau a fost doar începutul? 

Ca la un semn, privind în oglinda retrovizoare, am zărit o maşină 
de poliţie ce se apropia cu repeziciune. 

— Poliţia! am exclamat eu. Comportati-va normal! 

— Crezi că ştiu că Millard a furat din magazinul ăla? a întrebat 
Bronwyn. 

— N-au cum, am zis eu. L-am lăsat prea mult în urmă. 

Dar era clar că pe noi ne urmăreau. Se ţineau atât de aproape de 
bara mea de protecţie, că m-am aşteptat să mă tamponeze. Apoi 
drumul s-a latit, căpătând o bandă de mare viteză, şi poliţiştii au 
apăsat pe acceleraţie începând să ruleze alături de noi. Dar nu şi-au 
pornit sirena şi nici nu au aprins luminile. Nu au strigat la mine 
prin megafon, cerându-mi să trag pe dreapta. S-au mulțumit să 
meargă pe lângă noi — şoferul chiar conducea cu cotul scos pe 
fereastră, cu un aer relaxat — şi să ne studieze. 

— Ce vor? a întrebat Bronwyn. 

— Nimic bun, a zis Emma. 

O altă ciudatenie a acestor poliţişti era maşina cu care patrulau. 
Era veche. Un model de acum vreo treizeci-patruzeci de ani. Nu se 
mai fabrică modelul ăsta, am subliniat eu. Şi nu se mai fabricase de 
mult timp. 

— Poate nu-şi permit unele mai noi, a zis Bronwyn. 

— Poate, am zis eu. 

Poliţiştii au frânat, rămânând în urmă. L-am văzut pe şofer 
vorbind într-o staţie în timp ce se făcea tot mai mic îndărătul meu. 
Apoi au cotit brusc pe un drum de tara şi s-au facut nevazuti. 

— Ce ciudat a fost! am zis eu. 

— Hai să plecăm de aici până nu se întorc, a zis Enoch. Portman, 
nu mai conduce ca bunică-mea, calcă pedala din dreapta! 

— Bună idee, am zis şi am accelerat. 

Dar peste câţiva kilometri, motorul a prins să zornăie alarmant şi 
pe panou s-a aprins o lumină roşie. 

— Of, ce naiba! am bombănit eu. 

— S-ar putea să fie simplu de reparat, a zis Enoch. Dar n-o să ştiu 
până nu mă uit. 

Tocmai trecuserăm de un indicator decolorat de soare pe care 
scria: BUN VENIT ÎN STARKE, POP 502. 

Dedesubt se vedea un semn scris de mână, care spunea: ŞERPI 
DE VÂNZARE, CA ANIMALE DE COMPANIE SAU PENTRU 
CARNE. 

Zăngănitul motorului devenea din ce în ce mai sonor. Chiar nu 
voiam să opresc în Starke, pop. 502, dar nu părea că am de ales. Aşa 
că am tras într-o spălătorie auto cu o parcare aproape pustie şi am 
coborât cu toţii ca să-l privim pe Enoch cum scormoneşte pe sub 
capotă. 

— Ce ciudat! a zis el scoțând capul după o scurtă cercetare. Vad 
ce piesă nu merge, dar nu pot să înţeleg ce s-a întâmplat cu ea. Ar fi 
trebuit să ţină cel puţin 170.000 de kilometri. 

— Crezi că s-a umblat la ea? am întrebat. 

Enoch şi-a scărpinat bărbia, mânjindu-se de ulei de motor. 

— Nu văd cum ar fi posibil, dar altă explicaţie n-am. 

— Nu contează cum s-a stricat! a zis Emma. Contează dacă poţi 
să o repari. 

— Şi cât de repede, a completat Bronwyn privind cerul care se 
întuneca. 

Se însera şi la orizont se adunau nori de furtună. Se pregătea o 
noapte neplăcută. 

— Sigur că pot să o repar, deşi s-ar putea să am nevoie de ajutor 
de la torta umană de colea, a zis Enoch umflându-şi pieptul si 
aruncând o privire către Emma. Cât o să-mi ia, asta depinde de vreo 
câteva chestii. 

— ‘Na seara! a zis o voce noua şi, întorcându-ne, am văzut un 
băieţel ce se atinea ceva mai departe, pe o ridicătură unde parcarea 
era mărginită de un câmp plin de bălării. 

Părea să aibă vreo treisprezece ani. Avea pielea cafenie şi purta o 
cămaşă demodată şi o şapcă cu fundul turtit. Vorbea încet şi păşea 
şi mai încet: niciunul dintre noi nu-l auzise apropiindu-se. 

— De unde-ai apărut? a exclamat Bronwyn. M-ai speriat! 

— De colo-şa, a zis băiatul arătând câmpul din spatele lui. Ma 
cheamă Paul. Aveţi nevoie de ajutor? 

— Numai dacă ai’ un carburator inversat pentru un Aston Martin 
Vantage din 1979. 

— N-am, a zis Paul. Dar avem un loc unde poţi să ascunzi chestia 
asta cât lucrezi la ea. 

Asta ne-a atras atenţia tuturor. Enoch şi-a scos capul de sub 
capotă. 

— Şi de cine ar trebui să ne ascundem? 

Paul ne-a studiat câteva clipe. Era învăluit în umbră, luminat din 
spate de ultimele raze de soare, aşa că nu i-am putut citi expresia. 
Era ciudat de autoritar pentru un băiat de vârsta lui. 

— Nu sunteţi de aici, nu? 

— Suntem din Anglia, a zis Emma. 

— Bine, a zis el. Pe aici oamenii ca noi nu vor să fie afară după 
lăsarea întunericului decât dacă au un motiv al naibii de întemeiat. 

— Cum adică „oameni ca noi”? a întrebat Emma. 

— Nu sunteţi singurii deosebiți din afara oraşului cărora li s-a 
stricat maşina pe porțiunea asta anume de drum. 

— Ce-a zi... a spus Millard îndrăznind să vorbească pentru prima 
oară. Ai zis deosebiți? 

Băiatul nu a părut surprins să audă cuvinte răsunând pur şi 

simplu din văzduh. 

— Ştiu ce sunteți. Şi eu sunt unul. 

S-a întors şi a pornit pe câmp. 

— Haideţi! Nu vreţi să fiţi aici când oamenii care au întins cursa 
asta o să vină să vadă ce au prins în ea. Şi luaţi şi maşina, ne-a zis el 
peste umăr. Cred că fata cea puternică o poate împinge. 

L-am privit cum se îndepărtează, uluiti, dar nestiind ce să facem. 
Interacțiunile noastre cu deosebitii din acest colt de lume ne 
făcuseră prudenti. Apoi Emma s-a aplecat către mine şi a zis: 

— Ar trebui să-l întrebăm despre... 

Şi chiar în clipa în care a rostit cuvintele, ele au străfulgerat în 
depărtare, dincolo de câmpul pe care-l traversa Paul, scrise cu litere 
de neon. 


OMUL FLACĂRA 


Era o firmă. O firmă adevărată, cu litere de neon. Cândva pe ea 
scrisese COMPLEXUL FLACĂRA, dar câteva litere se arseseră. 
Clădirea în sine, orice va fi fost, era mascată de un pâlc de pini. 

Eu şi Emma ne-am privit uluiti şi ne-am zâmbit. 

— Ei bine, aţi auzit ce-a zis tânărul domn, a spus ea. 

— Deosebitii trebuie să tina aproape unii de alţii, am zis şi eu. 

Şi am pornit cu toţii după el. 

L-am urmat pe băiat pe câmpie, pe o potecă de pământ acoperită 
de bălării care nu se vedea de pe drum. Bronwyn încheia coloana 
gemând în timp ce împingea Aston Martinul pe terenul accidentat. 
Cu excepţia câte unei maşini care trecea când şi când pe şoseaua 
principală şi a şuieratului frânelor pneumatice ale spălătoriei din 
urma noastră, seara era tăcută. 

Am trecut pe lângă vechea firmă de motel şi pe lângă copaci şi 
iată şi motelul propriu-zis... sau ce mai rămăsese din el. Probabil 
fusese cel mai tare în 1955, cu acoperişul său în formă de V piscina 
în formă de rinichi şi bungalourile separate, dar acum se achita 

destul de convingător de rolul de clădire abandonată. Acoperişul 
era peticit cu prelată. Copacii transformaseră curtea într-o junglă. 
Maşini vechi rugineau în parcarea cu pavajul ciobit. Piscina era 
goală, cu excepţia câtorva centimetri de apă şi a unei siluete 
prelungi, în formă de pâine, care putea să fi fost un aligator, deşi în 
penumbra înserării era greu să fii sigur. 

— Nu va uitaţi cum arată. E mai drăguţ pe dinăuntru, a zis Paul. 

— Eu nu pun piciorul înăuntru! a zis Bronwyn. 

— Trebuie să fie o buclă, draga mea, a zis Millard. Caz în care 
sunt convins că înăuntru e mai plăcut. 

Intrările în buclele temporale erau adesea înspăimântătoare — asta 
îi tinea pe obişnuiţi la distanţă — şi ghidul Planeta Deosebitilor 
pomenea ceva despre „cazare în buclă” lângă Tara Magica a 
Sirenelor. Probabil era vorba despre Omul-flacără. Şi dacă ăsta nu 
era un motiv suficient de bun ca să-l urmăm pe băiat, oricum nu 
puteam pleca până nu repara Enoch maşina. 

— Uitaţi! a şuierat Bronwyn şi ne-am întors cu toţii în direcţia 
spălătoriei. 

Maşina cea veche de poliţie se întorsese, trecând încet pe lângă 
spălătorie şi măturând terenul cu proiectoarele. 

— Eu intru, a zis Paul, pe un ton urgent. Vă sfătuiesc să faceți şi 
voi la fel. 

N-a fost nevoie de alte argumente. 

.. CAPITOLUL NOUĂ **: 


Paul ne-a condus într-un pasaj lung, acoperit, care lega parcarea 
de curtea interioară a motelului. Ne-am aventurat înăuntru. 
Bronwyn venea ultima, împingând maşina. Pe la jumătate am simţit 
un ghiont în stomac şi într-o clipă apusul ce ne înconjura a făcut loc 
luminii zilei. Am ieşit într-o dimineaţă răcoroasă şi senină şi într-o 
curte pavată înconjurată de camere de motel vopsite într-un roz 
strălucitor, aproape noi. Acum nu erau prelate pe acoperiş, apa din 
piscină era albastră şi scânteia, iar rablele din parcare dispăruseră, 
înlocuite cu maşini din anii '50 şi '60 care arătau fantastic. Deci acolo 
trebuie să ne fi aflat: pe la finele anilor '60 sau la începutul anilor 
'70. 

— O intrare în buclă construită ca să permită accesul maşinilor! a 
zis Millard. Ce modern! 

Am alergat să-l prind din urmă pe Paul. 

— OK, acum suntem aici. O să ne răspunzi la întrebări? 

— Mai bine întreab-o pe Miss Billie, a zis el. Ea e şefa aici. 

Ne-a condus de-a curmezişul curţii, către un bungalou separat de 
celelalte lângă care era un semn pe care scria: RECEPŢIE. 

— Lasă aia, i-a zis Paul lui Bronwyn. N-o să se atingă nimeni de 
ea. 

Ea a încetat să mai împingă Astonul şi s-a alăturat în fugă 
grupului. Aici, de cealaltă parte a buclei, mai erau şi alţi oameni. 
Doi bătrâni şedeau pe marginea piscinei dezlegând cuvinte 
încrucişate şi şi-au lăsat jos ziarele ca să ne privească trecând. 
Perdeaua unui bungalou s-a mişcat şi chipul unei femei ne-a scrutat 
de dincolo de geam. 

— Miss Billie? a zis Paul ciocănind la uşa biroului. 

A deschis-o şi ne-a făcut semn să intrăm. 

— Oamenii ăştia au făcut pană. 

Am intrat într-o încăpere cu un birou şi câteva scaune. Pe unul 


< 231 > 


dintre ele stătea femeia cu care vorbea Paul. Era albă, mai în vârstă, 
purta o rochie drăguță, era rujată şi tinea în braţe trei pudeli mititei, 
încercuindu-i protector cu braţele. 

— O, Doamne! a zis femeia cu un accent sudic pronunţat. 

Câinii au început să tremure. Ea n-a făcut niciun efort să se ridice 
de pe scaun. 

— l-a văzut cineva intrând? 

— Nu cred, a zis Paul. 

— Dar tâlharii? 

— N-am văzut nici urmă de ei. 

Dacă tâlharii erau tipii din maşina poliţiei, Paul tocmai mintise de 
dragul nostru. Nu eram sigur de ce o făcuse, dar i-am fost 
recunoscător. 

— Nu-mi place, a zis Miss Billie clătinând hotărâtă din cap. E un 
risc. E un risc de fiecare dată. Dar acum, dacă tot sunteţi aici... 

Şi-a coborât puţin ochelarii cu rame de corn şi ne-a privit. 

— Ei, acuma nu cred că vă pot arunca în gura lupului, nu? 

— Dacă mă scuzati, am nişte treburi de făcut, a zis Paul. 

A ieşit. Miss Billie a continuat să ne sfredelească din priviri. 

— N-aveţi de gând să-mi îmbătrâniţi, nu? Am destui bătrâni pe- 
aici şi dacă vreţi să muriti puteţi s-o faceți în altă parte. 

— N-o să murim, am zis eu. Avem nişte întrebări. 

— Cum ar fi: dumneavoastră sunteţi directoarea? a intervenit 
Bronwyn. 

Miss Billie s-a încruntat: 

— Ce să fiu? 

— Oymbrynă, a zis Bronwyn. 

— Dumnezeule, a zis Miss Billie, lăsându-se pe spate pe scaun. 
Chiar aşa bătrână arăt? 

— E o demi-ymbrynă, a zis Emma. 

— E ca o ymbrynă varianta light, le-am explicat eu prietenilor 
mei. 

— Sunt managerul şi asta e de ajuns, a zis Miss Billie. Eu adun 


< 232 > 


banii şi încerc să împiedic locul ăsta să se dărâme. Rex trece pe aici o 
dată la câteva săptămâni ca să întoarcă ceasul. 

A indicat o pendulă lipită de peretele opus. Veche, masivă şi 
absurd de ornată, părea nelalocul ei în decorul tipator al motelului. 

— Rex? am întrebat eu. 

— Rex Posthlewaite, administrator extraordinar de buclă. Se mai 
ocupă si de tevarie si de instalaţiile electrice, desi nu are diplomă. 

— Stati să înţeleg. Nu aveţi nicio ymbrynă aici, iar cea falsă va 
vizitează o dată la câteva săptămâni? 

— Numai el poate întoarce ceasul. Sau un alt administrator de 
buclă, presupun. Dar Rex acoperă toată partea de nord a Floridei, 
aşa că nue ca şi cum am avea de unde alege. 

— Şi dacă se îmbolnăveşte? a întrebat Millard. 

— Sau dacă moare? a zis Enoch. 

— N-are voie. 

— Oricum, ce-i chestia asta? a întrebat Enoch apropiindu-se de 
pendulă. N-am mai văzut... 

Toţi cei trei câini au izbucnit în lătrături stridente. 

— Nu te apropia de aia! s-a răstit Miss Billie. 

Enoch a sărit în lături. 

— Nu voiam decât să mă uit! 

— Păi nici nu te uita la ea, a zis Miss Billie. Nu pot să te las să-ţi 
faci de lucru cu ceasul buclei, băiete. Ai putea să dai totul peste cap! 

Enoch şi-a încrucişat brațele pe piept, fumegând. M-am gândit că 
venise momentul să trecem la afaceri, aşa că imediat ce câinii s-au 
oprit din lătrat, am zis: 

— Am ceva pentru dumneavoastră. 

I-am întins pachetul de la H, cel pe care scria „Omul-flacără”. 

Ea l-a examinat pe deasupra ochelarilor. 

— Ce-i ăsta? 

— Nu ştiu, dar dacă sunteţi managerul, cred că e pentru 
dumneavoastră. 

Ea s-a încruntat. 

— Deschide-l tu! 

Am rupt învelitoarea. Muream de curiozitate să ştiu ce-i în 
pachet încă de când mi-l dăduse H. 

Era o pungă cu recompense speciale pentru căţei. AROME NOI! 
DISTRACŢIE PE CINSTE! scria pe etichetă. 

— Zi-mi că-i o glumă, a murmurat Emma. 

Miss Billie s-a luminat la faţă. 

— Ce drăguţ! Astea-s preferatele fetelor! 

Căţeii au văzut punguta şi au început să se agite. Miss Billie mi-a 
smuls-o din mână şi a tinut-o deasupra capetelor lor. 

— Ei, ei! Nu fiți lacome! 

— Am trecut prin atâtea ca să livrăm mâncare pentru căţei?! a zis 
Enoch. 

— Nu e orice fel de mâncare pentru căţei, a zis Miss Billie lăsând 
punguta să-i cadă in poşetă în timp ce nasurile câinilor o urmăreau. 

— Nu sunteţi curioasă de la cine e? a întrebat Emma. 

— Ştiu de la cine e. Când îl mai vedeţi, multumiti-i frumos din 
partea mea şi spuneţi-i că l-am trecut din nou pe lista mea de 
Crăciun. Acum... 

Şi-a strâns bine catelusii la piept şi s-a ridicat ţinându-i în brațe. 

— Trebuie să scot fetele să facă pişu, deci iată regulile casei. Unu: 
nu vă atingeti de ceasul meu. Doi: nu ne place gălăgia. Aşa că nu 
faceţi zgomot. Numărul trei: alături e o benzinărie cu un garaj unde 
vă puteţi repara maşina. Când terminati, mă aştept să plecaţi. Nu 
avem locuri libere. 

S-a întors să plece. 

— N-aveti ceva pentru noi? am întrebat eu. 

Ea s-a încruntat. 

— Ce anume? 

— Un indiciu, am zis eu. Căutăm un... portal? 

Sperasem măcar să-mi dea ceva util ca răsplată pentru că-i 
adusesem pachetul: o hartă a regiunii, o vedere cu o adresă pe ea, 
ceva care să ne ajute să descoperim următoarea noastră destinaţie. 

— O, drăguță! Dacă tu nu ştii ce cauţi, mă tem că nu te pot ajuta, 
a zis ea şi a râs zgomotos. Şi-acum plecaţi, trebuie să scot fetele la 
plimbare! 

Am ieşit în curte şi ne-am aşezat la sfat pe marginea piscinei 
goale, în timp ce locatarii complexului ne urmăreau printre şipcile 
jaluzelelor. 

— Mâncare pentru câini! Nu-mi vine să cred! a zis Bronwyn. 

— Nu contează ce era în pachet, a zis Enoch. Important e că l-am 
livrat. 

— Vrea să ştie că poate avea încredere în noi, am zis eu. 

Paul s-a apropiat de noi. 

— Am vorbit la garajul de alături, a spus el indicându-ne o 
clădire ce se zărea dincolo de bungalourile motelului. Au ceva piese 
de rezervă, deşi nu ştiu dacă au şi carburatoare. 

— Chiar şi o cheie franceză ar fi mai bună decât nimic, a zis 
Enoch. Mulţumesc oricum! 

Paul a incuviintat şi a plecat din nou zorit, iar noi ne-am tras mai 
aproape ca să ne plănuim următoarea mişcare. 

— Ce e cu adresa următoare, portalul ăsta? a întrebat Bronwyn. 
Cum îl găsim? 

— Osa întrebăm prin jur. Cineva trebuie să ştie, a zis Emma. 

— Dacă nu cumva H ne-a trimis aici cu singurul motiv de a ne 
pune răbdarea la încercare, a zis Enoch. 

— N-ar fi făcut el asta, a zis Emma. 

Enoch a tras un şut într-o minge de plajă care se afla la picioarele 
lui, expediind-o în piscină. 

— Poate nu eşti obişnuită să ti se joace feste, dar ăsta-i genul de 
lucru de care Abe ar fi fost in stare — fata de mine, cel putin — iar 
tipu’ asta a lucrat pentru el. 

— Cu el, l-a corectat Emma, care tot se mai supăra ori de câte ori 
îl critica cineva pe bunicul. 

— Tot aia-i! 

— la du-te şi repară maşina aia! s-a răstit ea. E unicul motiv 
pentru care te-am luat cu noi, nu? 

Enoch a părut atins. 

— Vino, Bronwyn! Regina iar s-a pus pe dat porunci, a bombănit 
el. 

El şi Bronwyn s-au apropiat de maşină. Enoch a intrat înăuntru, a 
arătat către garaj şi a strigat: 

— ÎMPINGE! 

Bronwyn a oftat clătinând din cap. 

— După toate astea, merit să primesc portie dublă, a zis ea, apoi 
şi-a proptit mâinile în bara de protecţie şi a început să împingă. 

— Bună ziua, tinere domn! Bună ziua, tânără doamnă! 

M-am întors şi am zărit un bărbat zâmbitor care se apropia de 
mine. Mi-a cuprins mâna în mâna lui uriaşă, plină de bătături, şi mi- 
a scuturat-o. 

— Adelaide Pollard. Mă bucur să vă cunosc. 

Era un negru înalt într-un costum albastru superb şi cu o pălărie 
asortată. Părea de vreo şaptezeci de ani, dar întrucât ne aflam într-o 
buclă, putea fi mai bătrân. 

— Adelaide, a zis Emma zâmbind cum n-o mai văzusem 
zâmbindu-i vreodată unui străin. Ei, ăsta nu-i un nume obişnuit. 

— Păi nici eu nu sunt un ins obişnuit. Ce vă aduce în mica 
noastră mlaştină? 

— Ne-am oprit într-un loc numit Tara Magica a Sirenelor, a zis 
Millard şi l-am văzut pe Adelaide întunecându-se la fata. Cred că au 
încercat să ne facă farmece sau ceva de genul ăsta. 

— Am scăpat, a zis Emma, dar pe urmă nişte poliţişti s-au ţinut 
după noi şi peste puţin timp ni s-a stricat maşina. 

— Îmi pare sincer rău să aud asta, a zis el. E trist că oamenii le fac 
asemenea mizerii celor de un soi cu ei. Foarte trist. 

— Cine sunt ei? a întrebat Emma. 

— Nişte renegati jegosi, a zis el. Încearcă să momească deosebitii 
care nu-s din zonă în capcana lor şi pe urmă îi vând tâlharilor la 
drumul mare. 

— Vă referiti la poliţişti? am întrebat eu. 

— Aşa-zişi poliţişti. Sunt mai degrabă ca o bandă. Se fâțâie pe 
autostradă hartuind lumea, furând şi purtându-se de parcă tot 
ţinutul le-ar aparţine. Nu sunt decât nişte bandiți şi nişte santajisti. 

— Mai înainte nu trebuia să ne facem griji decât de monştrii- 
umbră. 

Un bărbat alb şi bătrân, într-un scaun cu rotile s-a ivit din spatele 
lui Adelaide. Cracul stâng al pantalonului îi era răsucit şi prins cu 
ace de siguranţă, iar în poală avea o scrumieră în care tocmai îşi 
scutura ţigara. 

— Jur că uneori le duc dorul. De când au dispărut monstrii, 
tâlharii ăştia îşi fac de cap. Au impresia că pot face ce le place. 

A tras din ţigară prin gaura unde ar fi trebuit să fie dinţii din faţă. 

— Apropo, eu sunt Al Potts, a zis el adresându-ne un salut scurt. 

Domnul Potts pentru voi. 

— Îmi pare tare rău de toate astea, copii, a zis Adelaide. Pareti 
foarte de treabă. 

— Aşa şi suntem, a zis Millard. Dar o să ne descurcăm noi. 

— J-auzi la el! „Aşa şi suntem”! a exclamat Adelaide râzând. Îmi 
place asta! 

Domnul Potts s-a aplecat în fata şi a scuipat printre dinți. 

— Râzi prea mult, Adelaide! 

Adelaide nu l-a băgat în seamă. 

— E păcat. Ăsta era cândva un loc tare plăcut, a zis el. Deosebitii 
de treabă, ca voi, veneau aici să se simtă bine. Acum oamenii 
eşuează aici şi rămân blocaţi. 

— Eu nu-s blocat. Sunt la pensie, a zis domnul Potts. 

— Sigur, Al. Continuă să-ţi spui asta! 

— Ce s-a întâmplat cu ymbryna care a făcut bucla asta? a întrebat 
Millard. De ce n-a rămas să vă ajute s-o aparati? 

Adelaide s-a uitat la mine şi a fluierat. 

— Ymbrynă. Al, când ai auzit ultima oară cuvântul ăsta? 

— De mult de tot, a zis domnul Potts. 

— N-am mai văzut una de vreo... ăăă, patruzeci de ani, a zis 
Adelaide cu nostalgia îndulcindu-i vocea. Una adevărată, nu 
corciturile astea care nu se pot transforma. 

— Unde s-au dus cu toatele? a întrebat Emma. 

— Ei, de la început nu erau ele prea multe, a zis domnul Potts. 
Îmi aduc aminte că prin anii '50 bucla din Indiana unde locuiam eu 
împărțea o ymbrynă cu bucla cea mai apropiată. Miss Pigeon Hawk. 
Apoi, într-o zi, a fost ca şi cum strigoii şi creaturile lor nevăzute erau 
deodată peste tot şi urau ymbrynele mai rău decât otrava. Au 
încercat tot ce-au putut ca să se descotorosească de ele. Şi au făcut 
treabă bună, nu glumă! 

— Cum? a întrebat Emma. În Europa am avut strigoi şi suflete- 
pustii din 1908 şi ei le urau pe ymbrynele noastre la fel de mult, dar 
majoritatea lor au reuşit să supravieţuiască. 

— Nu pot spune că-s expert cu privire la felul în care lucrează 
strigoii, a zis Adelaide. Dar atâta am de zis: ymbrynele noastre erau 
la fel de dure şi de deştepte ca oricare altele, dacă nu chiar mai mult. 
Mi-aş încredința viata unei ymbryne americane... dac-aş găsi una. 
Aşa că nue ca şi cum le-ar fi lipsit darzenia. 

— Şi în locul lor aveţi un aşa-zis administrator de buclă, a zis 
Millard. 

— Bătrânu' Rex, a spus Potts. O jale de administrator. Teribil de 
betiv. 

— Bea? a intrebat Millard. 

— Ca un predicator ambulant, a zis Adelaide. Rex vine o dată la 
câteva săptămâni să umble la ceasul buclei, ziua se transformă în 
noapte etc... 

— Apoi termină o sticlă de rachiu de casă de-al lui Miss Billie, a 
zis Potts, asta cred că-i moneda în care-l plăteşte. 

Emma s-a răsucit către Millard şi l-a întrebat: 

— Ai auzit vreodată una ca asta? 

— Numai apocrif, a răspuns el. 

Adelaide a bătut din palme. 


< 242 > 


— Dar voi aţi mâncat? Am un vas cu cafea la mine în camera si 
Al are tot timpul nişte gogoşele la păstrare. 

— Să nu te atingi de gogoselele mele, a zis Potts. 

— Al, aceşti tineri au avut o zi grea. Adu gogoselele! 

Potts a bombănit ceva. 

Adelaide ne-a condus de-a curmezişul curţii, până în camera lui. 
Am trecut pe lângă un bungalou unde o femeie cânta muzică de 
operă, foarte tare, în dosul unei uşi închise. 

— Eşti în formă în dimineaţa asta, baroană! a strigat Adelaide. 

— Multuuuuuumeeeeeesc! a cântat femeia ca răspuns. 

— Mi se pare mie sau toţi cei de aici sunt putin... a şoptit Emma. 

— Ticniti? a zis Potts izbucnind apoi in chicoteli. Da, drăguță, aşa 
suntem. Chiar aşa. 

— Uau, ce auz bun are! am zis eu. 

— Ochii s-au dus, a zis Potts depăşindu-ne în scaunul lui cu 
rotile. Urechile încă mai funcţionează. 

Am servit cafea şi gogoşele adunaţi in jurul unei măsuţe din 
sufrageria lui Adelaide, un spaţiu micut cu o sofa şi un fotoliu 
îmbrăcate în stofă înflorată, un televizor cu butoane prins în perete 
şi vaze cu flori. Am observat valiza de lângă uşă şi am întrebat ce 
era cu ea. 

— O, plec la drum, a zis Adelaide. 

Potts a izbucnit în râs: 

— Ei. Aşa zici tu mereu. 

— Dintr-o zi într-alta. 

L-am privit pe Potts. El a clătinat din cap. 

— O să pornesc spre Kansas City. Să vizitez o fostă iubită, a zis 
Adelaide. 

— Ba n-o să pleci nicăieri, a zis Potts. Eşti intepenit aici la fel ca 
noi toţi. 

Mi-am amintit de azilul de bătrâni unde mă dusesem uneori să o 
vizitez pe bunica din partea mamei, care avusese Alzheimer. Nu 
vorbea decât despre plecare, dar, desigur, nu putuse s-o facă. 

— Trebuie să găsim un portal, am zis eu. Aţi auzit de vreunul pe 
aici? 

Adelaide s-a uitat la Potts, care a mârâit şi a clătinat din cap. 

— Eu unul nu, a zis Adelaide. 

— Nu există portaluri, a zis Millard. Mereu primim răspunsul 
ăsta. Am ajuns într-o fundătură. 

— Ar trebui să discutati cu baroana, a zis Adelaide. Sau cu Weiss, 
atletul nostru nonagenar. Astia doi au fost peste tot. 

— Foarte cosmopoliti, a spus Potts. 

— Aşa o să facem. Mulţumesc! am zis. 

Un minut sau două ne-am mâncat gogoselele în tăcere. Apoi 
Bronwyn şi-a pus cana de cafea jos cu un bufnet sonor şi a zis: 

— Sper că nu sunt prea îndrăzneață, dar care sunt talentele 
domniilor voastre? 

Adelaide a tuşit şi şi-a plecat privirile, iar Potts s-a prefăcut că nu 
auzise întrebarea. 

— Ce-ar fi să mergem afară şi să stăm puţin la soare? a zis el. 

Eu şi prietenii mei am schimbat priviri nedumerite. Era un 
moment stânjenitor. 

Am ieşit. Paul tocmai trecea. 

— Tinere! a strigat Adelaide făcându-i semn cu braţul ridicat. 

Paul s-a apropiat. Ducea sub brat o crenguta suplă şi noduroasa 
şi în cealaltă mână ţinea un cuţit. 

— Da, dom'le? 

— Oamenii ăştia vor să găsească un... cum îi zice? 

— Portal, a răspuns Emma. 

— O, sigur că da, a zis Paul incuviintand. 

Nu părea deloc nedumerit. Ca şi cum ar fi fost cel mai normal 
lucru pe care-l putea căuta cineva. 

— Serios? am întrebat. 

— Ei, mai bine ne-am întoarce la ale noastre, a zis Adelaide şi 
apoi a apucat mânerele scaunului cu rotile în care stătea Potts şi a 
început să-l împingă. Noroc tuturor! 

— Mulţumim pentru mâncare, a zis Bronwyn. Şi îmi pare rău 
dacă v-am făcut să va simtiti prost. 

M-am crispat. Ei s-au prefăcut că nu auziseră nici această remarcă 
şi au dispărut în bungaloul lui Adelaide. Ne-am întors către Paul, 
încercând să alungăm stânjeneala momentului. 

— Deci zici că ştii unde-i portalul, a spus Emma. 

— Sigur că da. De acolo sunt, a răspuns el. 

— Eşti dintr-un portal? a exclamat Millard. Nu există... 

— Sunt din Portal, a zis Paul. Oraşul Portal. Din Georgia. 

— Există un oraş care se cheamă Portal? am întrebat eu. 

— Nu e renumit prin nimic. Dar da, există. 

— Unde e? Poţi să ni-l arăţi pe o hartă? 

— Sigur că pot. Dar sigur vreţi să găsiţi oraşul? Sau bucla din 
apropiere? Oraşul nu e cine ştie ce. 

M-am pomenit zâmbind. 

— Bucla, în mod sigur. 

— Asta e altă poveste. Nu puteţi intra în buclă fără mine. 

— Sunt un cartograf cu atestat, a zis Millard. Sunt convins că pot 
să mă descurc cu cele mai încâlcite indicaţii. 

— Nu indicaţiile sunt problema. Locul intrării se tot schimbă. 

Millard a pufnit. 

— Se schimbă? 

— Numai deosebitii înzestrați cu talentul meu o pot găsi. 
Clarvăzătorii. 

— Şi poţi să ne duci acolo? am întrebat eu. 

— Aaa, nu ştiu. 

— O, haide! Suntem o companie plăcută, a zis Emma. 

— Nu prea-mi place să călătoresc. În plus, nu e o călătorie 
plăcută. 

— Ce-i rău la ea? am întrebat eu. 

El a ridicat din umeri. 

— Pur şi simplu... nu-i plăcută. 

— Gămălie de chibrit, am nevoie de tine! 

Era Enoch, mânjit de ulei până la coate. S-a repezit la Emma de 
parcă ar fi avut de gând să se şteargă pe hainele ei cele noi, iar ea a 
tipat şi s-a ferit din calea lui. El a râs şi a pornit înapoi către garaj. 

Emmei îi ieşise bluza din pantaloni. Şi-a potrivit-o uitându-se 
furioasă în urma lui: 

— Ce idiot! 

Am urmat-o pe Emma către garaj. La fel şi Paul, a cărui 
curiozitate în privinţa noastră era, după toate aparențele, mai 
puternică decât jena pe care o simţea fiindcă ne refuzase cererea. 

În timp ce traversam parcarea, Bronwyn a întrebat: 

— Am făcut o gafă mai devreme, când i-am întrebat pe domnii 
aceia bătrâni despre talentele lor de deosebiți? 

— Talentele sunt ca un muşchi, a răspuns Millard. Dacă nu le 
foloseşti o perioadă lungă de timp se atrofiază. Poate nu le-a mai 
rămas nici urmă de talent şi tu i-ai lovit unde-i durea mai tare. 

— N-a fost asta. N-au avut voie, a zis Paul. 

— Cum adică? a întrebat Emma. 

— Banda care conduce aici a dat o lege care interzice oricui să-şi 
folosească talentele, cu excepţia lor. Angajează şi spioni ca să se 
asigure că nimeni n-o face. 

— Doamne! Ce fel de ţinut e ăsta? a exclamat Millard. 

— Unul crud, a zis Emma. 

Paul a oftat: 

— Mai sunt si de alt soi? 


290 


Pe firmă scria GARAJUL LUI ED, dar mie mi se părea doar un 
hambar vechi. Nu era nimeni prin preajmă: bucla fusese făcută 
probabil duminica sau într-o zi de sărbătoare. Bronwyn împinsese 
Astonul într-o mică nişă plină de unelte şi Enoch aproape că o 
făcuse să meargă. Mai trebuia o sudură în metal, a zis el, şi pentru 
asta avea nevoie de focul Emmei. 

Emma a avut nevoie de câteva minute de eforturi susţinute, timp 

în care a păşit de colo colo frecându-şi mâinile ca să şi le înfierbânte 
suficient cât să sudeze metalul. Erau aproape albe şi atât de 
periculoase că a trebuit să le ţină cât mai depărtate de trup, ca să nu- 
i ia foc hainele. Am stat mai la o parte, în timp ce ea se aplecase sub 
capotă, de unde au început să zboare scântei. Era un spectacol atât 
de fascinant şi de zgomotos, că numai când a terminat, leoarcă de 
sudoare şi respirând greu, am auzit strigătele furioase ce veneau din 
direcţia motelului. 

Am zbughit-o afară din garaj. Maşina demodată de poliţie care 
ne hartuise ceva mai devreme era acum parcată în curtea din fata 
complexului, cu portierele larg deschise. 

— Se pare că tâlharii v-au luat urma, a zis Paul. Mai bine fugiţi! 
Luati-o pe ieşirea din spate! 

A arătat un drum care ducea în spatele garajului şi ieşea din oraş. 

— Nu putem să-i lăsăm pe toţi la mila ălora, a zis Millard. 

— Ce? a exclamat Enoch. Ba sigur că putem! 

Chiar atunci, unul dintre falşii poliţişti a târât-o pe Miss Billie de 
brat prin curte, cei trei pudeli lătrând innebuniti şi repezindu-se la 
călcâiele lui. 

— Dacă mă scuzati o clipă, eu mă duc să-i rup falca ăluia, a zis 
Bronwyn. 

— N-are rost să te lupti cu ei, a zis Paul. Nu face decât să-i 
înfurie. O să se întoarcă cu mai mulţi oameni şi mai multe arme şi o 
să fie şi mai rău. 

— Întotdeauna are rost să lupti, a zis Emma. Mai ales când asta îi 
face pe oamenii răi să plângă. 

Şi-a împreunat mâinile şi şi-a trosnit degetele, făcând să-i sară 
scântei din mâinile încă încinse. 

— Enoch, merge maşina? 

— Ca nouă, a zis el. 

— Splendid. Tine motorul pornit! 

S-a răsucit către mine. 

— Mă întorc într-o clipită, a zis ea şi apoi a întrebat-o pe 

Bronwyn: Vii? 

Bronwyn şi-a rotit umerii, şi-a scuturat brațele dezmortindu-le şi 
a făcut semn că da. 

In secret, îmi plăcea când Emma era în starea asta — atât de 
furioasă că devenea nefiresc de calmă, gata să-şi utilizeze mânia ca 
pe o armă cu efect devastator. Ea şi Bronwyn au pornit către motel. 
Sigur, noi ceilalţi nu aveam de gând să stăm cu mâinile-n sân, dar 
de vreme ce Emma şi Bronwyn erau cele mai capabile să provoace 
haos, noi ne-am ţinut cu câţiva paşi mai în urma lor. 

În curtea din faţă, unul dintre tâlhari o ţinea pe Miss Billie de 
încheieturi şi urla întrebări, în timp ce un altul dădea buzna din 
bungalou în bungalou. 

— A fostără aici, ştiu io! a strigat el ieşind din locuinţa lui 
Adelaide. Toţi de-aici care mă minte o să le pară rău! Ştiţi care-i 
pedeapsa pentru cine n-ascultă ordinele! 

Priviţi mai îndeaproape, nu aduceau a poliţişti. Purtau pantaloni 
gri de camuflaj, bocanci milităreşti şi arborau tunsoarea scurtă şi 
aroganta neroadă pe care, fiind crescut in Florida, ajunsesem să le 
cunosc prea bine. Cel mai scund dintre ei avea un pistol într-un toc, 
la şold. 

— Să n-asculti ordinele e mai rău decât să nu plăteşti taxa de 
protecţie! a tipat cel mai înalt. Data viitoare când mai trebuie întors 
ceasu' poate că bătrânu' Rex n-o să mai apară! 

— Să-l laşi în pace! a strigat Miss Billie. 

Bărbatul a ridicat mâna gata s-o pălmuiască, dar s-a oprit brusc 
când cel mai scund a zis: 

— Uite-i colea, Darryl! 

Ne-a arătat cu degetul în timp ce gura-i forma un O. 

— Măi, măi, măi! a zis Darryl. 

l-a dat drumul lui Miss Billie. Ea s-a grăbit să se adăpostească 
după panoul pe care scria REGULI DE UTILIZARE A PISCINEI. 
Am pătruns în curtea din faţă şi ne-am oprit la marginea piscinei. 
Ne desparteau vreo şase metri. Emma şi Bronwyn erau în fruntea 


< 248 > 


micului nostru grup, eu şi Enoch în spate. Millard tăcea şi, speram 
eu, se furişa ca să-i flancheze pe tâlhari. Pe Paul l-am ţinut în spatele 
meu. 

— Voi probabil că sunteţi nou-veniti în oraş, a zis Darryl şi apoi 
şi-a dres glasul zgomotos. Drumul pe care mergeati e unul cu taxă. 
Care-i taxa azi, Jackson? 

— Îi o tara mai mare dacă-ncerci să n-o platesti. 

Jackson i s-a alăturat celuilalt tâlhar lângă maşina lor de poliţie şi 
s-a rezemat de portiera, cu degetul mare agăţat de centura cu 
pistolul. Ne măsurase din cap până-n picioare şi nu părea 
impresionat de ceea ce văzuse. Buzele i s-au întins într-un zâmbet 
unsuros. 

— Ce-ar fi să ne deie banii şi maşina? a zis el întorcându-se spre 
garaj. Hei, crez c-am văzut o frumuseţe ca aia într-o revistă! 

Îi vedeam pe locatarii complexului trăgând cu ochiul printre 
jaluzele ca într-un film western. 

— la mai du-te dracului! a zis Emma. 

Acum Darryl zâmbea şi el. 

— Binecuvântată fie-i inimioara, da’ ce gură spurcată are! 

— Nu permit nimănui să mă trateze fără respect, a zis Jackson. 
Cu atât mai puţin unei femei. 

— Cu atât mai puţin, l-a aprobat Darryl. 

A smiorcăit din nou, a scos o batistă din buzunar şi s-a şters la 
nas. 

— Ma scuzati! 

S-a întors putin într-o parte, şi-a apăsat un deget pe o nara şi, 
expirând brusc, a proiectat pe pământ un mic proiectil de mucus 
care a început să fumege, făcând o găurică în pavaj. 

Am auzit-o pe Ema icnind ingretosata. 

— Uau, a şoptit Enoch lângă mine. 

Părea invidios. 

— Urât obicei, Darryl, a zis Jackson. 

— Nu-i un obicei. E o boală. 

Emma a făcut un pas către cei doi. Bronwyn i-a urmat exemplul. 

— Deci el poate să tragă flegme radioactive, i-a zis Emma celui 
mai scund. Tu ce talent deosebit ai? Acela de a fi ăl mai mare cretin 
de pe planetă? 

Darryl a izbucnit în râs. Lui Jackson i-a pierit zâmbetul. S-a 
desprins de maşina poliţiei şi a desfăcut tocul pistolului. 

Emma şi Bronwyn au mai făcut un pas către ei. 

— Cred că au chef să danseze, a zis Darryl. Pe care o vrei? 

— Pe aia mai mică, a zis el, privind-o pe Emma. Îmi place ce gură 
are! 

Fetele au pornit în pas alergător către cei doi. Jackson a dus mâna 
la pistol, dar Emma, care îşi tinuse ascunse la spate mâinile incinse 
până la incandescenţă, le-a adus in fata şi a apucat arma tocmai 
când bărbatul o ridica. 

Pistolul s-a topit pe loc. La fel şi mâna dreaptă a lui Jackson. 
Bărbatul s-a prăbuşit pe jos, zvârcolindu-se şi urlând. 

Darryl s-a repezit să se ascundă după maşina poliţiei, înainte să 
poată deschide focul, Bronwyn s-a năpustit cu umărul în portiera 
şoferului. Maşina a derapat lateral în scrâşnet de cauciucuri, s-a 
înclinat pe o parte şi s-a răsturnat cu roatele-n sus, prinzându-l pe 
bărbat sub ea. 

Totul durase înjur de cincisprezece secunde. 

— Sfântă maică a lui Moise! l-am auzit pe Adelaide tipand şi, 
când m-am întors, l-am descoperit privind scena din uşa 
bungaloului. 

Potts aplauda şi chicotea în scaunul lui cu rotile. Ceva mai 
departe, o femeie şi-a scos capul din cameră — probabil baroana, 
pentru că purta o rochie cu paiete şi mănuşi albe şi lungi — şi a 
cântat „Slavă Doooomnuluuuuui” cu un tremolo în glas. 

— Opaa, a zis Bronwyn uitându-se sub maşină. Au murit? 

— Ar putea fi doar leşinaţi, a zis Emma înghiontindu-l cu 
piciorul pe cel mai scund. Nu ştiu de celălalt, dar ăsta sigur nu 
mişcă. 

Miss Billie a ieşit de după tomberoanele de gunoi urmată de cei 
trei pudeli ai ei, care tremurau ca varga. 

— Era şi un al treilea, a zis ea. Unul mic şi slăbănog. 

— Atentieeeeeee! a cântat baroana. 

Arata către ieşirea buclei cu o mână inmanusata. Am auzit sunet 
de picioare gonind pe pavaj. Cel de-al treilea bărbat sărise de unde 
va fi fost ascuns şi gonea către ieşire. 

— OPRESTE-TE! a strigat Emma pornind dupa el. 

Bărbatul a aruncat o privire îngrozită peste umăr. Apoi a părut să 
ia o decizie, a scos un pistol din betelia pantalonilor şi s-a răsucit să 
ne înfrunte. 

— Pi jos cu toţii! a strigat el. Să nu mişte unul! 

Am ridicat mâinile şi am făcut ce ne ceruse. Cu coada ochiului 
am zărit-o pe Miss Billie scoțând ceva din geantă. 

— Uitaţi, iubitele mele, a zis ea cu vocea piţigăiată pe care o 
folosea când vorbea cu câinii. 

Bărbatul s-a răsucit şi a atintit pistolul asupra ei, dar, când a 
văzut pudelii, l-a apucat râsul. 

— O să-i asmuti pe mititeii ăia pa mine? Cucoană, te-ai tacnit! 
Acuşa meri de şăzi jos cu restul! 

Miss Billie a ridicat mâinile şi s-a apropiat de noi. Pudelii ei 
schelălăiau înfulecând delicatesele. 

Bărbatul s-a apropiat prudent de noi, cu braţul întins 
tremurându-i din pricina adrenalinei. Văzuse ce le făcuserăm 
prietenilor lui şi părea decis să ne facă el unele şi mai rele. 

— Vreau cheile automobilului de colo-sa, a zis el. Să mi le arunce 
careva! 

Enoch a scos cheile din buzunar şi i le-a aruncat. Au aterizat pe 
pavaj, la picioarele bărbatului. 

— Bine. Acusa o să vă iau tot’ banii. 

Mintea îmi zbârnâia căutând o cale de scăpare. Poate l-am fi 
putut păcăli să vină mai aproape şi să sărim pe el. Dar nu. Văzuse ce 
patisera prietenii lui când lăsaseră fetele să se apropie şi nu avea de 

gând să facă aceeaşi greşeală. 

— Acum! a tipat el şi a tras în aer. 

Am tresărit şi m-am încordat. Nu mai auzisem de luni întregi un 
foc de pistol şi mă dezobişnuisem. 

l-am spus că aveam câteva sute de dolari în maşină. 

— Du-te de-i adă! 

M-am ridicat încet, ţinând mâinile sus. 

— Îmi trebuie cheile. Banii sunt încuiaţi în compartimentul 
pentru mănuşi. 

— Eşti un mincinos afurisit. Ar trebui să te-mpuşc acum! 

Se tot trăgea mai aproape, reducând distanţa dintre noi. 

— De fapt, cred c-aşa o să fac. 

Miss Billie şi-a vârât două degete în gură şi a fluierat. Bărbatul s-a 
răsucit şi a luat-o la ochi cu arma. 

— Auzi, cucoană, ce dracu' crezi că... 

Atunci a răsunat un gâfâit strident şi de după un bungalou a 
apărut în goană unul dintre pudelii lui Miss Billie, numai că era de 
vreo douăzeci de ori mai mare decât fusese cu puţin timp în urmă, 
având dimensiunile unui hipopotam adult. 

Bărbatul s-a răsucit, a tipat şi şi-a atintit arma asupra câinelui 
gigantic. 

— Huşi! Pleacă! Marş! 

Apoi au apărut şi ceilalţi doi câini, sărind dintre alte două 
bungalouri şi mârâind ca două motoare de camion de mare tonaj. 
Bărbatul s-a răsucit către ei şi, în clipa în care s-a întors cu spatele, 
cel dintâi câine a sărit, cu fălcile larg căscate şi cu colții lucind umed, 
şi i-a smuls capul de pe umeri dintr-o singură muşcătură. Ce-a mai 
rămas din el s-a înmuiat şi a căzut la pământ. 

— Bună fată! Bună fată! a exclamat Miss Billie aplaudând. 

Toţi locatarii complexului au izbucnit în urale. Prietenii mei s-au 
ridicat de jos. 

— În numele Păsării! Ce câini sunt ăştia?! a exclamat Bronwyn. 

— Pudeli colosali, a răspuns Miss Billie. 

Unul dintre ei s-a apropiat de mine cu gura căscată iar eu am 
ridicat braţele şi am făcut câţiva paşi îndărăt. 

— Uau, uau, uau, cred că ăstuia încă-i mai e foame! 

— Nu fugi, o să creadă că te joci! a zis Miss Billie, încearcă numai 
să fie prietenoasă. 

Limba câinelui s-a abătut asupra mea ca o placă imensă de 
surfing, lingându-mă de la gât şi până-n creştet. Cred că am tipat. 
Când s-a retras, eram ud leoarcă şi ingretosat, dar recunoscător că 
încă mai trăiam. 

Miss Billie a râs. 

— Vezi? Te place! 

— Câinii dumneavoastră ne-au salvat, a zis Emma. Vă 
mulțumim! 

— Voi două le-aţi dat prilejul, a răspuns ea. Vă sunt 
recunoscătoare pentru curajul vostru. Şi, când îl vedeţi pe H, să-i 
mulţumiţi din partea mea. 

Adelaide a înaintat în curtea din fata împingându-l pe Potts în 
scaunul cu rotile. 

— Frumoasă treabă ati făcut, copii! 

— Da, dar cine o să curețe mizeria? a mârâit Potts. 

— Presupun că n-o să vă mai deranjeze, a zis Emma făcând semn 
către tâlharii doborati. 

— N-aş conta pe asta, a zis Miss Billie. 

Emma şi cu mine l-am tras la o parte pe Paul. 

— Ultima şansă, a zis Emma. Vrei să vii cu noi? 

El s-a gândit un timp, plimbându-şi privirea de la Emma la 
Bronwyn şi la mine, şi apoi a incuviintat. 

— Oricum era de mult timpul să mai fac o vizită acasă. 

— Dar unde o să stea? a zis Enoch. Nu încap decât cinci 
persoane! 

— Poate să stea în faţă, a zis Emma. Şi tu poți să călătoreşti in 
portbagaj! 

+++ CAPITOLUL ZECE **: 


Am condus încet prin pasajul întunecos prin care împinseserăm 
maşina stricată cu câteva ore mai devreme. Acum, mulţumită 
cunoştinţelor lui Enoch şi talentului Emmei la sudat, Astonul torcea 
vesel. Brusca senzaţie de vertij ne-a năpădit pe la mijlocul tunelului. 
Am strâns mai tare volanul, ca să mă împotrivesc sentimentului că 
maşina tocmai se prăbuşeşte din vârful unei faleze, şi apoi am ieşit 
în toiul unei nopţi din prezent. 

Am dat să aprind farurile. 

— Aşteaptă! a şuierat Paul apucându-mă de mână. 

A arătat cu degetul prin parbriz, de cealaltă parte a câmpiei. 

— Acolo! Uită-te! 

În dreptul spălătoriei se încrucişau razele a două proiectoare şi în 
lumina lor se zăreau mai multe siluete de bărbaţi. Ne aşteptau, 
blocând ieşirea. Unul ţinea în dreptul feţei ceva ce putea fi o staţie 
de emisie-receptie. Nu era clar dacă ne văzuseră sau nu. 

— Calc-o, a zis Enoch. Treci peste ei! 

— Nu, a zis Paul. Au puşti şi ştiu să le folosească. E prea mult 
teren între noi şi ei. 

— Atunci dă înapoi, a zis Emma. Nu merită riscul. 

Am decis că avea dreptate. Ca toate buclele, şi aceasta avea o 
ieşire prin faţă şi una dosnică, ducând în ziua în care fusese făcută 
bucla. Problema cu ieşitul prin spate era că trebuia să călătorim în 
trecut, iar problema cu trecutul, cel puţin cu ultimii o sută şi ceva de 
ani, era că mustea de suflete-pustii. Dar asta era o problemă pe care 
talentul meu unic o făcea să pară floare la ureche. Am pus Astonul 
în marşarier şi am condus de-a-ndărătelea prin intrarea în buclă. 
Într-o clipă am revenit la lumina zilei din curtea motelului lui Miss 
Billie. 

— V-aţi întors aşa de repede? a întrebat ea apropiindu-se de noi 
însoţită de câinii ei. 

Începuseră deja să se micşoreze. Am presupus că în câteva ore 
aveau să ajungă din nou să roiască pe lângă călcâiele ei. 

— Afară sunt alţi tâlhari, a zis Paul. Probabil au cerut întăriri prin 
staţie. 

— Aş vrea să vă putem lua pe toţi cu noi, i-am zis eu lui Miss 
Billie. 

Ea a ridicat din umeri. 

— Atâta timp cât am delicatese pentru căţei, va fi în regulă. 

— O să-i spunem lui H să vă mai trimită imediat ce va putea, a 
zis Emma. 

— V-as fi recunoscatoare. 

— Puteţi sa ne aratati ieşirea din dos? am întrebat eu. 

— Sigur, a spus Miss Billie. Desi va riscati vietile folosind-o. In 
‘65 erau creaturi-umbra peste tot, până şi aici in Florida. 

— Osa fim OK, am zis eu. Pot sa-i miros. 

Miss Billie a stat parca mai dreapta. 

— Esti la fel ca H? 

— E la fel ca Abe, a zis Emma cu mândrie. 

— Pe el nu-l ştiu. Dar dacă H a avut încredere în tine suficient cât 
să te angajeze, cred că ştii ce faci. Şi, desigur, băieţii ăia de afară n-or 
să îndrăznească să te urmeze pe terenul sufletelor-pustii. Dac-ar 
avea de a face cu blestemăţiile alea s-ar scăpa în izmene. 

Ne-a dat câteva indicaţii rapide: pe strada principală, dincolo de 
garaj, chiar în dreptul tribunalului. 

— Şi, când o să simţi un pocnet în urechi, o să ştii că ai trecut prin 
membrană. 

l-am mulţumit din nou, dar nu era vreme sa ne luăm rămas-bun 
mai pe îndelete. Oricum majoritatea locatarilor complexului se 
ascunseseră după evenimentele înspăimântătoare ale dimineţii, deşi 
câțiva ne-au strigat, urându-ne noroc când am ocolit maşina de 
patrulare a tâlharilor şi am ieşit din curtea din faţă. N-am putut să 
nu-mi spun că ei erau cei care aveau nevoie de noroc, blocaţi aici la 
mâna banditilor, şi încă mai mult decât noi. 

Am condus pe strada principală. Trăgeam cu coada ochiului în 
oglinda retrovizoare, aşteptându-mă să văd altă rablă de-a poliţiei. 
Când am cotit la dreapta pe lângă tribunal, am simţit un gol în 
stomac şi aerul a vălurit ca din pricina căldurii. Dar nu s-a schimbat 
nimic, sau nu în mod vizibil. 

— Am ieşit, a zis Paul cu un glas în care se amestecau uşurarea şi 
groaza. 

Trecuserăm prin membrană, părăsind graniţele protectoare ale 
buclei. Acum timpul avea să înainteze zi după zi şi sufletele-pustii, 
dacă exista vreunul, aveau să ne atace. Am fost silit să-mi amintesc 
că nu erau mai puţin periculoase acum, că deveniseră istorie, şi 
mâna mi-a coborât involuntar către stomac, în timp ce îl 
supravegheam căutând orice  tresărire neobişnuită. Nimic 
deocamdată. 

Am străbătut mici aşezări, călătorind în majoritatea timpului în 
tăcere, procesând pur şi simplu peripeţiile stranii ale zilei. Eram 
obosiţi. Nu numai că eram epuizați fizic şi emotional dupa 
incidentele de la motel, dar era târziu: aici o fi fost amiază, dar în 
prezent era aproape miezul nopţii. Parcă nici nu-mi venea să cred că 
tot azi descoperisem ascunzătoarea bunicului. Mi se părea că 
trecuse o viata de atunci. 

— Ar trebui să sunăm acasă, a zis Bronwyn. Să le spunem că 
suntem OK. Probabil îşi fac griji. 

— Nu putem, a zis Millard. Suntem în 1965, aşa că am suna acasă 
la Jacob în 1965. 

— O! Aşa e, a zis Bronwyn. 

Am privit-o în oglinda retrovizoare şi am surprins-o şi pe Emma. 
Avea pe chip o expresie concentrată, dar indescifrabilă, ca şi cum s- 
ar fi luptat cu un gând stânjenitor. Apoi m-a văzut şi de pe chipul ei 
a pierit orice expresie. 

A urmat o scurtă tăcere care sunt sigur că li s-a părut firească 
tuturor, cu excepţia mea şi a Emmei, şi apoi ea a zis: 

— Paul, cât de departe e bucla ta? 

— Ar trebui să ajungem înainte de apus, a zis el. 

— Poţi să-mi arăţi oraşul tău pe hartă? 

Cu ceva efort, a scos atlasul rutier şi a găsit pagina cu statul 
Georgia. (În spate era greu să te mişti, cu patru persoane înghesuite 
pe trei locuri.) Emma i-a dat harta lui Paul. 

— E... chiar aici, a zis Paul indicând un spaţiu aproape gol aflat la 
jumătatea drumului între Atlanta şi Savannah. 

Enoch şi-a schimbat poziţia picioarelor, s-a aplecat să se uite şi a 
izbucnit în râs. 

— Te ţii de glume! Deci cineva a ascuns o buclă temporală într- 
un oraş care se cheamă Portal? 

— De fapt, oraşul a fost botezat după buclă sau cel puţin aşa 
susține legenda, a zis Paul. 

— În Portal sunt banditi deosebiți? a întrebat Millard. 

— Sigur că nu, a zis el. De aia ymbryna care a creat bucla a făcut- 
o să se deplaseze de la o zi la alta: ca să n-o poată găsi nicio 
persoană cu intenţii rele. 

— Ce ymbrynă a făcut-o? a întrebat Millard. 

— O chema Miss Honeythrush, dar eu n-am întâlnit-o niciodată. 
Acum folosim un administrator de buclă, ca toți ceilalţi. 

— Ştii ce i s-a întâmplat? 

El a clătinat din cap. 

— Nu, dar Miss Annie s-ar putea să ştie. Putem să o întrebăm. 
Sper să puteţi rămâne un timp să vă odihniti. 

— Mă îndoiesc că o să putem sta prea mult. Ne aşteaptă o 
misiune importantă, a zis Emma. 

Odihnă. Cuvântul însuşi suna atât de delicios, încât am început să 
visez cu ochii deschişi la paturi cu cearceafuri şi perne moi. Mi-am 
dat seama că, dacă voiam să ajung în oraşul Portal din Georgia fără 
să intru cu maşina într-un copac, îmi trebuia cafea, şi încă repede. 
Dar mai întâi voiam să pun o distanţă cât mai mare între noi şi 
Starke, aşa că am aşteptat până aproape de graniţa statului Georgia 
înainte să încep să caut o cafenea. Erau o grămadă, având în vedere 

că era perioada dinainte ca marile lanţuri de comercializat cafea să fi 
colonizat fiecare colţ de stradă. Acestea fiind zise, oraşele păreau 
mai populate şi mai prospere acum, în 1965. În toate erau o bancă, 
un magazin de articole de bricolaj, un cabinet medical, câteva 
restaurante, un cinematograf şi multe altele, nu numai câteva 
magazine cu obloanele trase şi un centru mare de cumpărături la 
periferie. Nu trebuia să fii un geniu ca să faci legătura. 

Când n-am mai putut să conduc fără să moţăi, am tras pe dreapta 
în fata celui mai decent dintre localuri. Se numea Johnnie’s Brite 
Spot. 

— Cine vrea cafea? Mor după o cană, am zis. 

Cu excepţia lui Paul, toţi au ridicat mâna. 

— Eu nu mă dau în vânt după cafea, a zis el. 

— Un sandviş atunci, l-am îndemnat. E ora prânzului. 

— Nu, mersi! O să aştept aici. 

— Ar trebui să stăm cu toţii aproape de Jacob. În caz că sunt 
suflete-pustii prin preajmă, a zis Emma. 

Paul şi-a încrucişat mâinile în poală şi le-a fixat cu privirea. 

— Nu pot să intru înăuntru, a zis el în cele din urmă. 

— De ce face mofturi? a întrebat Enoch. 

Abia atunci mi-am dat seama de ce şi m-a cutremurat un fior de 
scârbă. 

— Nu l-ar primi, am zis eu. 

— Cum aşa? a întrebat Enoch. 

Paul părea furios şi jenat. 

— Pentru că sunt negru, a zis el încet. 

— Şi ce legătură are? a întrebat Enoch. 

Millard a oftat. 

— Enoch nu prea s-a omorât cu istoria. 

— E anul 1965, am zis eu. Suntem în Sudul Profund. 

Mă simțeam prost pentru că nu-mi dădusem seama mai 
devreme. 

— E groaznic! a exclamat Bronwyn. 

— Mi-e greață. Cum să tratezi oamenii aşa? a zis Emma. 

— Eşti sigur că n-o să te lase să intri? a întrebat Enoch privind pe 
fereastra localului. Nu văd niciun anunţ. 

— N-au nevoie, a zis Paul. E un oraş de albi. 

— Cum iti dai seama? a întrebat Enoch. 

Paul şi-a ridicat brusc privirea. 

— E prea drăguţ. 

— Oh! a zis Enoch domolindu-se. 

— Sufletele-pustii nu sunt unicul motiv pentru care nu îmi place 
să călătoresc prin trecut, a zis Paul. Nu sunt nici măcar cel mai 
important dintre ele. 

A respirat adânc şi şi-a coborât din nou privirea, iar când şi-a 
ridicat-o îşi îngropase sentimentele adânc în sinea sa. A fluturat din 
mână. 

— Intraţi voi! Vă aştept afară. 

— Las-o baltă! a zis Emma. N-aş mânca aici nici dacă aş muri de 
foame! 

— Nici eu, am zis. 

Nu mă mai simţeam obosit, ci doar furios şi profund tulburat. 
Crescusem în Sudul american, o versiune bizară şi tropicală a sa, 
plină de oameni mutaţi din alte părţi ale ţării, rămânând totuşi 
Sudul. Dar nu mă confruntasem niciodată cu trecutul lui hidos. Nu 
fusesem nevoit s-o fac. Fusesem un copil de albi bogaţi, într-un oraş 
locuit preponderent de albi bogaţi. M-am ruşinat că nu mă 
interesasem niciodată de asta, că nu îmi imaginasem ce putea 
însemna o simplă călătorie prin statul meu pentru cineva care nu 
arăta ca mine. Şi asta nu doar în trecut. Doar pentru că sistemul Jim 
Crow'! murise nu însemna că rasismul murise şi el. Ba chiar în 
anumite colțuri ale ţării legile astea erau încă în vigoare. 


1 Jim Crow, denumire batjocoritoare folosită de albii americani din Sud la adresa 
negrilor în perioada sclaviei, dar şi ulterior. Este totodată numele unui sistem de 
legi locale şi statale care impuneau segregarea rasială, adoptat în statele din sud 
după abolirea sclaviei. 

— Şi dacă am da foc localului? Nu durează decât un minut, a 
propus Enoch. 

— Asta n-ar rezolva nimic, a zis Millard. Trecutul... 

— Ştiu, ştiu, trecutul se vindecă de la sine. 

— Trecutul? a zis Paul clătinând din cap. Trecutul e o rană 
deschisă şi nimic altceva. 

— Vrea să spună că nu poţi să schimbi trecutul, a zis Bronwyn. 

— Ştiu ce-a vrut să spună, a zis Paul şi a amuţit din nou. 

Deodată, cineva a ciocănit vehement în fereastra din dreptul 
meu. M-am întors şi am zărit un bărbat cu un sort şi o pălărie de 
hârtie, care se uita la noi cu o mână pe acoperişul maşinii. 

Am întredeschis puţin fereastra. 

— Pot să v-ajut cu ceva? a întrebat el. 

Nu zâmbea. 

— Tocmai plecam, am zis eu. 

— fhi. 

Şi-a plimbat ochii către bancheta din spate şi apoi către locul de 
lângă şofer. 

— Sigur sunteţi suficient de mari ca să conduceţi? 

— Da, am zis eu. 

— Maşina-i a voastră? 

— Sigur. 

— Ce, eşti poliţist? l-a întrebat Emma. 

El a ignorat-o. 

— Ce model e? 

— Aston Martin Vantage din 1979, a răspuns repede Enoch şi 
apoi şi-a dat seama de greşeală şi a făcut ochii mari. 

Bărbatul ne-a privit o clipă fără expresie. 

— Eşti vreun comic? 

S-a îndreptat şi a făcut semn cuiva: 

— Carl! 

Un poliţist tocmai se ivise de după colţ, la capătul cvartalului. S-a 
răsucit şi a pornit către noi. 

— Porneşte maşina! a şuierat Emma. 

Am răsucit cheia în contact. Motorul a scos un răget suficient de 
sonor ca să trezească şi morţii, iar bărbatul s-a impleticit îndărăt. 

Când şi-a recăpătat echilibrul, a încercat să bage mâna prin 
fereastra de lângă mine, dar deschizătura era prea mică pentru 
braţul lui. Am pus in marşarier şi am pornit maşina, iar el şi-a 
smucit mâna înjurând. 

Dezavantajul motorului gălăgios al Astonului era că i se făcea 
mereu sete şi în cele şapte ore care ne-au trebuit să ajungem în 
Portal am oprit de două ori ca să umplem rezervorul. Pe vremea 
aceea nu-ți puneai singur benzină, aşa că am fost siliţi să îndurăm 
curiozitatea ambilor băieţi de la pompă în timp ce ne serveau. 
Acesta fiind Sudul, se mai şi mişcau al naibii de încet. Au manevrat 
pompa cu încetineală şi au vorbit cu încetineală, ne-au dat restul cu 
încetineală şi s-au oferit să schimbe uleiul şi cauciucurile, să spele 
parbrizul şi alte douăzeci de servicii inutile, toate numai ca să aibă o 
scuză să se învârtă pe lângă maşină, studiind-o şi pe ea, şi pe noi din 
toate unghiurile. Ar fi putut fi un bun prilej să coborâm, să ne 
dezmortim şi să mergem la toaletă, dar nu aveam haine din 1965 şi, 
în plus, nu aveam chef să folosesc o toaletă la care Paul nu putea 
merge şi ştiam că şi ceilalți simțeau la fel. Am preferat să oprim şi să 
ne uşurăm într-un crâng de portocali de la frontiera Georgiei, 
risipindu-ne printre copaci şi revenind cu mâinile pline de fructe 
coapte, pe care le-am mâncat în timp ce conduceam, cu sucul 
curgându-ne pe bărbii şi cu cojile zburând pe fereastră. Singurii care 
au coborât au fost Emma şi Enoch. Au intrat în cea de a doua 
benzinărie şi au revenit în câteva minute cu trei cafele în pahare de 
Styrofoam, pe care le-am împărţit între noi. După ce am pornit, în 
maşină a domnit un timp o dispoziţie mohorâtă, radiind în cea mai 
mare parte dinspre Emma. Bronwyn, care stătea lângă ea pe 
bancheta din spate, a întrebat-o dacă era OK şi ea a zis că da într-un 


< 261 > 


fel care a sunat ca un „nu”, dar n-a vrut să dea amănunte. 

Portocalele şi cafeaua mi-au fost de ajuns ca să rezist tot restul 
drumului, care m-a pus la grea încercare. Reţeaua de autostrăzi 
interstatale nu fusese terminată în 1965, ceea ce însemna că eram 
silit să străbat drumuri proaste de ţară şi oraşe infestate de 
semafoare. Şi pentru că maşina noastră oricum atrăgea prea mult 
atenţia (exotic ca aspect în 1979, Astonul era de-a dreptul futurist în 
1965) am avut grijă să menţin viteza sub limita legală, în ciuda 
tentatiei de a călca pedala până în podea numai ca să aud torsul 
acelui motor V8 setos. Eram blocaţi în 1965 până găseam o buclă 
care să ne poată lega din nou de prezent — de preferat bucla lui Paul 
— şi să ajungem ceva mai repede în Portal nu merita genul de 
urmărire cu maşina pe care riscam să 0 provoc. 

Când am ajuns în cele din urmă în Portal, se apropia înserarea. 
Era un loc din inima pustiului: dealuri joase acoperite de lanuri de 
porumb, înconjurate de păduri dese. Un oraş cu nume straniu 
ascuns printre oraşe cu nume aproape la fel de stranii — Needmore, 
Thrift, Hopeulikit, Santa Claus (nu glumesc) — salba aceasta de 
nume ciudate acţionând probabil ca un soi de camuflaj. Granița 
aşezării era marcată de un panou ciuruit de gloanţe pe care scria 
BUN VENIT ÎN PORTAL, deşi dincolo de el n-am văzut niciun oraş, 
ci numai lanuri şi iar lanuri de porumb. 

Millard şi-a dres glasul şi s-a întors către Paul. 

— Ai zis că intrarea se... deplasează? 

— Da, a răspuns el. Acum vreţi să opriţi aici? Trebuie să-mi iau 
toiagul. 

Am frânat şi am tras pe dreapta. Paul a coborât şi s-a îndreptat 
către indicatorul pe care scria PORTAL. A scos din haină o cheita, a 
îngenuncheat şi a înfipt-o la baza stâlpului de lemn şi a descuiat o 
usita ascunsă. Dintr-un compartiment îngust din interior a scos ceva 
ce părea o sferă de lemn şi un brat de betigase cu forme stranii. 

— Ce Dumnezeu pune la cale? a murmurat Emma. 

Paul a ataşat batul mai mare la sferă, apoi a conectat cele două 

bețe mai mici şi le-a înşurubat în vârful ei. Arata ca un soi de plantă 
rădăcinoasă excentrică, una căreia îi crescuseră antene. A pornit 
înapoi către maşină ţinând obiectul în aer. Dar, înainte să ajungă la 
noi, toiagul a zvâcnit către dreapta. El s-a oprit şi l-a apucat cu 
ambele mâini. A început să vibreze, părând cât pe ce să-i zboare din 
mâini. Paul s-a protapit pe picioare şi s-a lăsat pe spate, iar 
dispozitivul şi-a atintit antenele undeva îndărătul nostru. După o 
clipă a încetat să mai vibreze, iar Paul l-a coborât şi a revenit la 
maşină. 

— E încărcat azi! a zis Paul râzând. 

A intrat, a scos pe fereastră toiagul şi jumătatea superioară a 
persoanei sale şi l-a lăsat să arate drumul în timp ce eu conduceam. 
Când a zvâcnit brusc la dreapta, Paul a strigat: „Pe aici!” şi eu am 
virat cu iuțeală pe un drum neasfaltat. După o jumătate de 
kilometru a tras brusc spre stânga, indicând un lan de porumb. 

— Stânga! a strigat Paul. 

L-am privit nesigur. 

— Prin câmp? 

Recolta fusese culeasă şi adunată în snopi, aşa că nu mai 
rămăseseră decât şiruri de cioturi şi mici piramide de stiuleti care se 
întindeau cât vedeai cu ochii, acoperind un deal scund. 

— Intrarea în buclă e undeva într-acolo, a zis Paul în timp ce 
toiagul îl smucea atât de tare, că m-am temut să nu-i disloce umărul. 

Am privit terenul neregulat. 

— Nu vreau să stric maşina. 

— Da, chiar n-o face, a zis Enoch. O să decalibrezi roţile sau şi 
mai rău. 

— Nu putem să intrăm pe jos în buclă? a întrebat Millard. 

— Nu puteţi lăsa maşina în afara buclei, a zis Paul. Dacă o 
găseşte cineva, va şti unde să caute intrarea. 

— Ai zis că pe aici nu sunt tâlhari, am spus eu. 

— De obicei nu-s. Dar s-ar putea să ne fi urmărit vreunul. 

— Bine, atunci! O să încerc să fiu blând, am zis eu băgând maşina 
în viteză. 

— Ba mai bine nu fi! a spus Paul. Bucla noastră e construită în aşa 
fel încât o chestie grea şi mare are nevoie de viteză ca să poată 
pătrunde. Deci mai bine mergi cât de repede poți. 

Am simţit un zâmbet latindu-mi-se pe chip. 

— Bine. Ei, dacă trebuie... 

— Dacă strici maşina, de data asta o repari tu, a mârâit Enoch. 

— O, ce distractiv! a exclamat Bronwyn frecându-şi mâinile. 

— Toată lumea să se ţină bine, am zis eu. Gata? 

Paul s-a aplecat şi mai tare pe fereastră, strângând cu ambele 
mâini toiagul, cu spinarea lipită de cadrul ferestrei şi cu picioarele 
proptite pe interiorul parbrizului. S-a uitat la mine şi a incuviintat. 

— Gata! 

Am ambalat de două ori motorul, am eliberat frâna şi am apăsat 
zdravăn pe acceleraţie. Maşina s-a năpustit prin porumb. Deodată 
totul vibra: maşina, volanul, dinţii mei. 

— La dreapta! a strigat Paul şi am cotit strâns pe lângă o 
piramidă de porumb. La stânga! a strigat el ieşind şi mai tare pe 
fereastră. 

Cauciucurile azvârleau jerbe de tarana în urma noastră. Tulpini 
de porumb necules duruiau pe dedesubtul maşinii şi îl plesneau pe 
Paul. 

— Acum tine-o tot înainte! a strigat el. 

Ne îndreptam direct către o piramidă de porumb, care se apropia 
cu iuteala. 

— Trebuie să-ntorc! am strigat eu. 

— Tot înainte-am zis! Tine-o drept! 

M-am luptat cu impulsul copleşitor de a frâna. Piramida de 
porumb se repezea către noi şi toţi în afară de Paul au început să 
tipe. A urmat o clipă de beznă, ca un cadru lipsă dintr-un film, apoi 
o clipă de imponderabilitate şi o schimbare de presiune. După care 
piramida de porumb a dispărut, iar câmpul pe care hurducăiam era 
numai ţărână goală. 

Paul s-a retras în maşină şi a tipat „OK, OK, frânează, frânează, 

FRÂNEAZĂ ACUM!” şi eu am frânat zdravăn, chiar când maşina 
ajungea în vârful unei pante. Toate cele patru roti au părăsit solul 
pret de o secundă şi când am aterizat din nou am simțit maşina 
dând cu fundul de pământ înainte să derapăm şi să oprim. 

— Uhhh! a gemut Millard de pe bancheta din spate. 

Praful se învolbura prin aer. Motorul ticăia. Ne opriserăm lângă 
un hambar roşu aflat la marginea unui orăşel. 

Paul a deschis portiera şi a ieşit. 

— Bine ati venit în Portal! 

— O, slavă lui Hades! a zis Millard. 

Şi-a croit drum afară din maşină şi o clipă mai târziu l-am auzit 
vomitând. 

Toţi au coborât, recunoscători să simtă pământul ferm sub 
picioare. Geamurile maşinii fuseseră deschise cât goniserăm prin 
porumb şi acum toată lumea era acoperită cu o peliculă de sudoare 
şi praf. Mi-am trecut o mână peste fata şi mi-am descoperit degetele 
murdare. 

— Acuma eşti vărgat, a zis Emma folosindu-se de mâneca bluzei 
ca să mă şteargă pe obraz. 

— Puteţi să vă curăţaţi la mine acasă, a zis Paul şi ne-a făcut semn 
să-l urmăm. 

L-am urmat în oraş. Avea numai trei cvartale de la un capăt la 
altul şi totul, de la case până la străzile neasfaltate şi la trotuarele de 
lemn, părea să fi fost făcut manual, chiar dacă de nişte mâini 
experte. Aici era 1935, ne-a explicat Paul şi bucla din Portal fusese 
făcută în perioada cea mai rea a Marii Crize. Cu toate astea, era 
curat şi ordonat. Oriunde putuseră fi plantate flori sau aplicate 
vopseluri în culori vesele, cineva o făcuse şi cei câţiva oameni pe 
care i-am văzut plimbându-se erau îmbrăcaţi la patru ace. Era un 
loc vesel şi primitor şi m-am pomenit dorindu-mi să nu fi fost aşa 
grăbiţi. 

— Paul Hemsley! a strigat cineva. 

— Aoleu, a murmurat Paul. 

O adolescenta s-a apropiat in fuga de el. Purta o rochie alba, 
apretata, o palarie eleganta cu boruri largi si arunca flacari din ochi. 

— Nusuni, nu scrii... 

— Alene, imi pare rau c-am întârziat. 

— Întârziat?! 

Fata şi-a scos pălăria şi a început să-l lovească cu ea. 

— Eşti plecat de doi ani! 

— Am fost întârziat! 

— Întârziat eşti tu de obicei, a zis ea şi el a sărit într-o parte, în 
timp ce ea dădea să-l lovească din nou. 

Fata a pufnit şi apoi s-a întors către noi şi ne-a salutat. 

— Alene Norcross. Încântată de cunoştinţă! 

Înainte să apuce vreunul din noi să răspundă, au apărut în fugă 
alte două fete care păreau cam de vârsta Alenei. Paul ni le-a 
prezentat ca fiind surorile lui, June şi Fern. Cele două l-au 
imbratisat pe Paul cu putere, dojenindu-l că lipsise atâta timp, apoi 
s-au întors către noi. 

— Vă mulțumesc că ni l-aţi adus înapoi, a zis Fern. Sper că nu v-a 
dat prea multă bătaie de cap. 

— Deloc. Chiar ne-a făcut o favoare imensă, am zis eu. 

— Da! a zis Bronwyn. Trebuia să găsim locul ăsta, dar credeam că 
trebuie să găsim un portal adevărat, nu un oraş pe nume Portal, 
fiindcă avem de înde... Au! 

Emma, care tocmai o ciupise de braţ, s-a ridicat pe vârfuri şi i-a 
şoptit ceva la ureche. Nici măcar Paul nu ştia despre H şi despre 
pachetul pe care trebuia să-l livrăm. Căzuserăm de acord să urmăm 
sfatul lui H şi să păstrăm pentru noi această informaţie până când 
aveam să aflăm cine era destinatarul. Bronwyn s-a uitat urât la 
Emma şi Emma s-a uitat urât la ea. 

— Avem o întâlnire importantă aici, am zis eu. 

Fern a ciulit urechile. 

— O, da? Cu care? 

— Cu cine, a corectat-o June. 

— Cu oricine e şeful aici, a zis Emma. Presupun că nu aveţi o 
ymbrynă, dar există cineva cu o funcţie cât de cât apropiată? 

— Miss Annie, a zis June. 

Fern şi Alene au dat aprobator din cap. 

— Miss Annie e aici de mai multă vreme ca oricine. Ai o 
întrebare, iti trebuie un sfat — la ea te duci. 

— Putem să ne întâlnim cu ea acum? a întrebat Emma. 

Fetele au schimbat o privire, comunicând fără cuvinte. 

— Cred că doarme, a zis Alene. 

— Dar rămâneţi la cină, a zis Fern. Elmer ne serveşte faimosul lui 
miel copt şaptezeci şi două de ore şi Miss Annie nu-l ratează 
niciodată. 

— E la protap, a zis June. Se topeşte de pe os. 

Am privit-o pe Emma. Ea a ridicat din umeri. Se părea că aveam 
să rămânem la cină. 

L-am urmat pe Paul prin oraş. A încetinit când ne-am apropiat de 
un tânăr îngenuncheat lângă un catelus periculos de drăgălaş. 

— Frate Reggie! l-a strigat Paul. L-ai învăţat să se dea de-a 
rostogolul? 

— Hei, ia uite cine s-a-ntors! a exclamat băiatul ridicând ochii şi 
salutându-l pe Paul. Încă nu. E un căţel de treabă, dar cred că are 
creierul prea mic. 

— Auu, ce urât, a protestat Bronwyn. 

— N-am vrut să-l insult, a spus Reggie. Ideea-i că trebuie să-l las 
afară din buclă o vreme, ca să se facă mai mare. Aici nu poate să 
crească. 

— La asta nu m-am gândit, a zis Bronwyn. 

— De aia nu vezi aproape deloc bebeluşi în buclele temporale, a 
explicat Emma. Se consideră imoral să-i obligi să fie atât de mici 
pentru un timp atât de îndelungat. 

Un minut mai târziu, am trecut pe lângă un baietas alb care stătea 
la fereastra deschisă a unei case de şindrilă. Purta nişte căşti vechi şi 
părea să se concentreze profund. Paul a ridicat un braţ şi băiatul s-a 
aplecat pe fereastră şi i-a făcut cu mâna. 

— Ce mai zic azi, Hawley? a întrebat Paul. 

Băiatul şi-a dat jos căştile. 

— Nimic interesant, a replicat el sumbru. lar vorbesc despre bani. 

— Mai mult noroc mâine, atunci! Vii la cină? 

Celălalt a incuviintat energic. 

— Da! 

În timp ce ne îndepărtam, Paul a explicat: 

— E fratele meu Hawley. Talentul lui deosebit e că poate auzi la 
radio ce vorbesc mortii. 

— Nu mai înțeleg nimic, a zis Emma întorcându-se să-l mai 
privească o dată pe Hawley. EI e frate cu tine? 

— A, sigur că nu suntem rude de sânge, a zis Paul. Dar 
majoritatea suntem clarvăzători şi asta ne apropie îndeajuns. 

— Toţi clarvăzătorii fac acelaşi lucru? 

— Ei, există diferente. Nu există doi clarvăzători daruiti cu exact 
acelaşi talent. Alene poate găsi apă în deşert. Fern şi June sunt 
specializate în persoane dispărute. Hawley prinde frecvențele din 
lumea spiritelor. Sunt printre noi şi unii care pot citi în suflet şi-ţi 
pot spune dacă o persoană te iubeşte sau nu. 

Paul a făcut semn către o bătrână aşezată într-un balansoar pe o 
alee dintre două case foarte apropiate. Purta ochelari şi un petic pe 

un ochi, dar cu toate astea părea să ne vadă foarte bine şi ne-a făcut 
cu mâna. Ceva mi-a făcut privirea să stăruie asupra ei şi, în timp ce 
treceam, m-am întors ca să nu-mi dezlipesc ochii de ea. 

— Şi tu? l-a întrebat Millard pe Paul. 

— Eu găsesc uşi. De aceea pot mereu să-mi găsesc drumul spre 
casă. Apropo de asta... 

Ajunseserăm în faţa unei case ca desprinsă dintr-un timbru 
poştal, cu flori în grădină şi perdele la ferestre. 

— Am avut grijă de ea în lipsa ta, a zis June. Iti plac perdelele? 

— Sunt dragute. 

— M-am gândit că o să te întorci tu până la urmă, a zis Fern. 

— Eu nu eram aşa de sigură, a bombănit Alene. 

Paul a păşit pe verandă şi apoi s-a întors către noi. Era încântat. 

— Ce stati acolo? Intraţi şi spalati-va înainte de cină! 

+++ CAPITOLUL UNSPREZECE **: 


Ne-am curățat de praf şi ţărână, recunoscători să ne aflăm într-o 
locuinţă confortabilă după atâtea ore petrecute pe drum, şi apoi 
Paul ne-a condus la o masă lungă aşezată într-o curte dosnică mare, 
comună mai multor case. Era o zi numai bună să iei masa în aer 
liber, iar mirosul ce venea dintr-acolo era divin. Parcurseserăm 
peste o mie de kilometri hrănindu-ne numai cu gogoselele sleite ale 
lui Potts şi cu nişte snacksuri nemuritoare şi cred că niciunul dintre 
noi nu-şi dăduse seama cât era de flămând până când nu ni s-au pus 
dinainte farfuriile încărcate cu miel aburind şi cartofi. Am rupt 
bucăţi mari de pâine de casă şi am dat pe gât ceai de mentă şi eu mi- 
am zis că probabil nu mâncasem niciodată ceva mai bun. Se părea 
că jumătate din oraş venise la cină şi eram înconjurați de toţi cei pe 
care îi întâlniserăm de la sosirea noastră — June, Fern si Alene, 
Reggie şi catelusul lui care tot fugea de colo colo pe sub masă, 
Hawley, care şi-a ţinut o cască pe ureche pe toată durata cinei — dar 
şi de unele figuri noi. Chiar în faţa mea stătea Elmer, al cărui costum 
negru cu cravată nu se potrivea deloc cu sortul de bucătar pus pe 
deasupra, împodobit cu o pereche de buze tuguiate şi cu inscripţia: 
PUPĂ-L PE BUCĂTAR! Lângă el stătea un tânăr care s-a prezentat 
ca fiind Joseph. 

— E pur şi simplu delicioasă, a zis Millard tamponându-şi buzele 
cu un şervet. 

Nimeni nu-l considera ciudat şi nici măcar nu s-au holbat la 
şervetul plutitor: fie erau politicoşi, fie Millard nu era primul om 
invizibil cu care stătuseră la masă. 

— Dar am o întrebare. Cum coci un miel timp de şaptezeci şi 
două de ore într-o buclă de douăzeci şi patru? 

— Au făcut bucla după ce mielul se copsese deja timp de două 
zile, a zis Elmer. Aşa putem mânca zilnic un miel gătit timp de trei 
zile. 

— Ce genială folosire a timpului buclei! a zis Millard. 

— Asta s-a întâmplat înainte să sosesc eu, a zis Elmer. Aş vrea să 
îmi pot asuma meritul, dar tot ce fac e să-l iau din frigare şi să-l tai. 

— Deci povestiti-ne despre voi, a zis Alene. Cine sunteţi? 

— Nu fi nepoliticoasă! a mustrat-o June. Sunt oaspeţii lui Paul. 

— Ce? Avem dreptul sa stim! 

— E OK. În locul vostru si eu aş vrea să ştiu, a zis Emma. 

— Suntem elevii lui Miss Peregrine din Tara Galilor, a zis Enoch 
cu gura plină de cartofi. Aţi auzit de noi? 

Desigur, o zisese ca şi cum ei ar fi auzit. 

— Nu-mi sună cunoscut, a zis Joseph. 

— Serios? a întrebat Enoch plimbându-şi ochii de jur împrejurul 
mesei. Poate altcuiva? 

Toţi au clătinat din capete. 

— Hm. Suntem cum ar veni faimoşi. 

— Nu fi încrezut, Enoch! a zis Millard. Ceea ce vrea el să spună e 
că ne bucurăm de o oarecare importanţă în mica noastră comunitate 
de deosebiți mulțumită rolului jucat în victoria asupra strigoilor 
cunoscută şi ca Bătălia pentru Pogonul Dracului. Rolul crucial în 
reuşita noastră l-a jucat Jacob, aici de fata... 

— Termină! m-am răstit eu în şoaptă. 

—...dar poate că voi, americanii, sunteţi mai familiarizați cu 
bunicul lui, Abraham Portman? 

Alte clătinări din cap. 

— Scuze, a zis Reggie aplecându-se să-şi mângâie catelusul pe 
sub masă. Nu-l cunosc. 

— Ce ciudat! a zis Millard. Eram sigur că... 

— Probabil a călătorit sub un nume fals, a zis Emma. Putea să 
vadă sufletele-pustii? Şi... să le controleze? 

— Oh! a exclamat Alene. O fi vorba de dl Gandy? 

Numele mi s-a părut cunoscut, deşi pe moment nu puteam să 
spun de unde. 

— Bunicul tău avea un accent neobişnuit? a întrebat un bărbat 

mai tânăr aşezat lângă Elmer. 

— Polonez, am zis eu. 

— Hmm, a zis el incuviintand. Călătorea uneori cu un alt bărbat 
sau cu o tânără? 

— O tânără? a zis Enoch ridicând din sprâncene înspre Emma. 

— Nu putea să fi fost el, a zis Emma încordându-se dintr-odată. 

June s-a ridicat de la masă şi un minut mai târziu s-a întors cu un 
album de fotografii. 

— Cred că am o poză de-a lui aici, a zis ea răsfoind paginile. 
Tinem albumul ăsta ca să ne amintim de cei care vin şi pleacă, asta 
ca să ştim dacă să ne încredem sau nu în cineva care revine după 
foarte mult timp. Am avut duşmani care s-au întors ca să se dea 
drept prieteni. 

— Ştiţi, strigoii sunt maeştri ai deghizărilor, a zis Elmer. 

— O, ştim asta foarte bine, am zis eu. 

— Păi poate ar trebui să verificăm şi poza lui Paul, a zis Alene. Să 
ne asigurăm că e cine zice că e. 

Paul a părut rănit de remarca ei. 

— Ce, nu mai arăt ca înainte? 

— Eu cred că arată mai bine, a zis Fern. 

— Poftim! 

June şi-a făcut loc între scaunul meu şi al Emmei şi s-a aplecat 
peste masă cu albumul. 

— Ăsta e Gandy. 

A bătut cu degetul într-o mică fotografie alb-negru a unui bărbat 
care se odihnea sub un copac. Discuta cu cineva din afara cadrului 
şi m-am întrebat cine era şi ce-i spunea. Avea chipul neridat, părul 
negru şi alături de el era un căţel simpatic. Animalul purta o şapcă. 
Era bunicul aşa cum arareori îl văzusem: apropiindu-se de vârsta 
mijlocie, dar încă tânăr, încă în formă. Mi-am dorit să-l fi putut 
cunoaşte atunci. 

Prietenii noştri s-au ridicat de pe scaune şi s-au înghesuit în jurul 
nostru ca să-l vadă. Emma era albă ca varul, cu chipul bântuit. 

— Ele, a spus ea aproape în soapta. E Abe. 

— Eşti nepotul lui Gandy?! a zis Paul surprins. De ce n-ai zis mai 
devreme? 

În parte pentru că nu ştiusem că Abe folosise o identitate falsă 
când muncea, nu numai în actele maşinii (unde, îmi dădeam seama 
acum, văzusem pentru prima dată numele de Gandy). Dar mai ales 
din cauza regulii lui H. 

— Cineva de încredere mi-a spus să nu vorbesc despre vânătorii 
de strigoi, am zis. 

— Nici fata de alti deosebiți? a întrebat June. 

— Faţă de nimeni. 

— Nu-mi imaginez de ce, a zis Elmer. Pentru noi toţi ei sunt nişte 
eroi. 

Văzând cum reactionau oamenii când auzeau de el, mi-am zis că 
puteam să mai relaxez puţin regula. 

— Cum putem să fim siguri că spun adevărul? a zis Alene. Nu 
vreau să jignesc pe nimeni, dar nu-i cunoaştem pe tipii ăştia. 

— Garantez eu pentru ei, a zis Paul. 

— Şi tu de când îl cunoşti? De-o zi? 

— Au omorât doi tâlhari şi pe al treilea l-au pus pe fugă, a zis 
Paul. l-au ajutat pe deosebitii din Complexul Flacăra din Starke. 

Elmer a arătat din nou poza bunicului meu. 

— Nu vezi asemănarea? a întrebat el. Băiatul e bucăţică ruptă din 
Gandy. 

Alene şi-a plimbat privirile de la mine la fotografie şi înapoi şi, 
după expresia feţei ei, mi-am dat seama că era de acord. 

— Zici că de fapt îl chema Abraham? 

Am făcut semn că da. 

— Ce mai face? a întrebat Elmer. Probabil că a înaintat în vârstă. 
Nu l-am mai văzut de ceva timp. 

— Oh! a zis Millard. Din păcate, a murit acum câteva luni. 

S-a ridicat un murmur colectiv de surpriză. 

— Condoleante, a zis Joseph. 

— Ce-a patit? a intrebat Reggie. 

Fern s-a uitat urât la el: 

— Ce-ntrebare e asta?! 

— E în regulă, am zis eu. A fost un suflet-pustiu. 

— Luptator pana la capat, a zis Elmer si a ridicat paharul cu ceai. 
In cinstea lui Abraham! 

Cei de la masa au ridicat paharele si au repetat urarea in cor: 

— În cinstea lui Abraham! 

Emma nu li s-a alăturat. 

— Dar oamenii care călătoreau cu el? a întrebat ea. 

June a început să răsfoiască din nou paginile albumului. 

— Insul cu costum şi cu trabuc era partenerul lui. A venit pe aici 
şi ne-a ajutat aproape la fel de des ca Gandy. 

A dat o pagină şi şi-a lăsat degetul să coboare până a poposit pe 
un portret al lui H tânăr, cu multi ani în urmă. 

— E o fotografie veche, a zis ea. Dar el e. 

June avea dreptate. Poza era veche, dar H era inconfundabil: 
aceeaşi fata, aceiaşi ochi care păreau să te citească într-o clipă. Tinea 
între buze un trabuc neaprins. Era un bărbat care avea treburi mai 
importante decât să stea la pozat şi părea nerăbdător să se întoarcă 
la ele. 

— A fost partenerul lui Gandy, a zis Joseph. Un tip tare amuzant. 
Ştii ce mi-a zis odată? Tocmai revenisem din Vietnam şi el a trecut 
pe aici cu o maşină mare, veche... 

— Dar fata? a întrebat Emma pe un ton inexpresiv. 

Joseph s-a oprit în mijlocul frazei şi şi-a înghiţit râsul. 

— Opaaa, a zis Enoch zâmbind răutăcios. Cineva e pus pe harta. 

— Fata, a zis Alene. Îmi amintesc că ei îi ziceau V. Era cam 
ciudată. 

— Foarte tăcută, a zis Elmer. Mereu în gardă. La început părea 
protejata lui Abe, ca şi cum ar fi vrut ca ea să îi preia treburile într-o 
bună zi. Dar uneori aveam senzaţia că de fapt ea era şefa. 

— Odată am auzit-o zicând că fusese la un circ, a zis Joseph. 

— Eu am auzit că ar fi fost în trupa naţională de balet a Rusiei, a 
zis Fern. 

— Am auzit că s-a dus în Vest şi s-a facut cowgirl, a spus Reggie. 

— Eu am auzit că a omorât şapte oameni într-o încăierare dintr- 
un bar, într-o buclă din Texas şi că a trebuit să fugă în America de 
Sud, a zis June. 

— Pare o escroacă, a zis Emma. 

— Dacă mă gândesc bine, a zis Joseph studiind-o, semana putin 
cu tine. De fapt, azi, când te-am văzut prima oară, am crezut că 
poate eşti ea. 

Mai că mă aşteptam să văd cum Emmei îi iese fum pe urechi. M- 
am aplecat către ea şi i-am şoptit: 

— Sunt sigur că nu e ce crezi. 

Ea m-a ignorat. 

— Ai o poză cu ea? 

— Uite, a zis June întorcând la o pagina unde îşi tinuse degetul. 

În fotografie, V arăta ca una care înghite cuie la micul dejun sau 
îşi câştigă traiul călărind urşi grizzly şi tocmai terminase o 
asemenea treabă când i se făcuse poza. Stătea cu braţele încrucişate 
şi bărbia ridicată sfidător. Şi n-am putut să nu-i dau dreptate lui 
Joseph: chiar semăna puţin cu Emma. Nu că aş fi fost dispus să 
recunosc asta cu glas tare. 

Emma a privit imaginea de parcă voia să memoreze faţa fetei 
trăsătură cu trăsătură. La început n-a zis nimic, apoi a rostit doar: 

— OK. 

Am văzut-o făcând un efort conştient de a-şi înăbuşi 
sentimentele, oricare or fi fost. Aproape că vedeam fierea 
coborându-i din gâtlej în stomac. Apoi s-a luminat la faţă şi i-a 
zâmbit lui June puţin cam prea dulce: 

— Iti mulţumesc mult. 

June a închis albumul. 

— Bine, a zis ea, îndreptându-se către locul ei. Mâncarea mea 
începe să se răcească. 

Reggie s-a aplecat peste masă către mine. 

— Deci, Jacob, Gandy te-a învăţat tot ce ştia? Despre vânătoarea 
de strigoi şi aşa mai departe? Trebuie să ai nişte poveşti de spus! 

— Nu chiar. Am crescut crezând că eram normal, am zis eu. 

— Nu şi-a dat seama că e deosebit decât la începutul anului 
ăstuia, a explicat Millard. 

— Vai de mine! a zis Elmer. Păi chiar c-ai făcut un curs de 
specializare rapidă. 

— Asta sigur. 

— Mai mult rapidă decât specializare, a zis Enoch. 

— Ştiai că bunicul tău a fost unul dintre primii doi deosebiți pe 
care i-am cunoscut? a zis Joseph. 

Mâncase tot din farfurie şi acum se rezemase de spătar, 
legănându-se uşor pe picioarele din spate ale scaunului. 

— Pe vremea aceea nu fusesem contactat şi locuiam in 

Clarksville, Mississippi, în 1930. Aveam treisprezece ani şi părinţii 
mei muriseră de gripă spaniolă. Nu ştiam nimic despre lumea 
deosebitilor. Dar ştiam că în mine se schimba ceva - era 
clarviziunea mea care se trezea — şi la un timp după asta am simţit 
ceva care mă vâna. Dar, înainte ca ființa aceea să ajungă la mine, au 
ajuns bunicul tău şi H şi m-au adus aici. 

— Gandy şi H au adus mai mulţi copii aici de-a lungul anilor, a 
zis Elmer. 

— Dar de ce atât de departe? a întrebat Millard. Nu erau bucle şi 
mai aproape de locul unde ai crescut? 

— Nu pentru clarvăzători, a zis Joseph. 

Am cercetat chipurile prietenilor mei şi am văzut că în mintea 
tuturor era aceeaşi întrebare. 

— Adică aici pot locui numai clarvăzătorii? am întrebat. 

— O, nu, nu, noi nu suntem aşa, a zis Fern. Primim orice fel de 
deosebit în bucla noastră. 

A arătat o casă de dincolo de curte: 

— Smith de colo controlează vântul. Moss Parker, vecinul lui, e 
telekinetic, dar poate deplasa numai mâncare. Ceea ce-i foarte 
convenabil când trebuie să pui masa. 

— Vreme de câţiva ani am avut şi un băiat care transforma aurul 
în aluminiu, deşi nu era un talent foarte căutat, a zis June. 

— Dar sunt şi bucle care nu primesc străini, a zis Elmer. Aia v-ar 
alunga imediat. 

— N-au încredere decât în deosebiţii asemenea lor, a zis Alene. 

— Dar toţi suntem deosebiți, a zis Bronwyn. Asta nu ne face 
suficient de asemănători? 

— S-ar părea că nu, a răspuns Reggie. 

A aruncat în iarbă o bucată de zgârci şi cățelul lui a fugit după ea. 

— Nu e împotriva codului ymbrynelor să aduni la un loc numai 
un anumit tip de deosebiți? a întrebat Bronwyn. 

— Sigur că nu, a zis Enoch. Ai uitat de păstorii ăia care vorbeau 
cu oile în bucla din Mongolia şi de oraşul de zburători din Africa de 

Nord? 

— Sunt multe motive pentru ca deosebitii de acelaşi soi să se 
adune laolaltă, a zis Millard. Eu ştiu câteva comunităţi de invizibili, 
de exemplu. 

— Oh! Credeam că e ilegal, a zis Bronwyn. 

— Separarea în funcţie de talente e descurajata de codurile 
ymbrynelor, pentru că poate promova segregarea şi duce la 
conflicte inutile, a zis Millard. Ceea ce e interzis în mod explicit sunt 
buclele închise, în care e primit numai un soi anume de deosebiti, în 
timp ce restul sunt alungați. 

— Cu tot respectul, a zis Elmer, nu prea mai sunt multe ymbryne 
pe aici. Codurile lor nu prea mai au importanţă. 

— Dar de ce nu mai sunt ymbryne? a întrebat Bronwyn. Nimeni 
n-a putut să ne explice ce li s-a întâmplat şi treaba asta cam începe 
să mă calce pe nervi. 

— Aşa a fost dintotdeauna, de când ne ştim noi, a zis Reggie. 

— Unii dintre noi ţin minte, a rostit un glas din spatele nostru. 

M-am întors şi am văzut-o pe bătrâna cu peticul la ochi cum se 
apropie şchiopătând de masă. 

— Văd că aţi început fără mine. 

— Iertare, Miss Annie! 

— Nu mai exista respect pentru cei varstnici, a bombanit Miss 
Annie, dar cand clarvăzătorii s-au ridicat toţi in picioare ca s-o 
întâmpine, a devenit evident că pe ea una o respectau enorm. 

Le-am urmat exemplul şi ne-am ridicat şi noi. Fern s-a repezit să 
o ajute pe Miss Annie să se apropie de scaunul care îi fusese 
rezervat chiar în capul mesei. Când a ajuns la el, s-a prins de spătar 
cu o mână şi s-a aşezat grijulie. Abia atunci ne-am aşezat la loc şi 
noi, ceilalți. 

— Vreti să ştiţi cum au ajuns lucrurile aşa ca acum. 

Avea o voce atât de răguşită şi gravă, că părea să se ridice din 
adâncurile unui râu noroios. 

— Ce s-a întâmplat cu ymbrynele noastre. 

Miss Annie şi-a împreunat mâinile pe masă. Grupul a amuţit. 

— Cândva erau inima societăţii noastre, la fel ca ale voastre. 
Semințele decăderii lor au fost plantate de mult. Pe vremea când 
britanicii, francezii, spaniolii şi indienii încă se mai luptau pentru 
stăpânirea acestei tari. Înainte să se gândească cineva să se lupte ca 
să stabilească dacă un om putea sau nu să fie proprietatea cuiva. 

— Miss Annie e la fel de bătrână ca dealurile astea. Probabil că a 
fost de faţă, a şoptit Fern. 

— Am o sută şaizeci şi trei de ani sau cam pe-acolo, a zis Miss 
Annie. Şi urechile încă-mi mai merg bine, Fern Mayo! 

Fern şi-a vârât nasul în farfurie. 

— Da, Miss Annie. 

— Unii dintre voi nu sunteţi de pe aici, a zis Miss Annie uitându- 
se la prietenii mei, aşa că poate nu ştiţi. Dar această naţiune a fost 
clădită pe munca furată a negrilor şi pe pământul furat de la 
indieni. Acum un secol şi jumătate, partea sudică a acestui continent 
era unul dintre cele mai bogate locuri din lume şi cea mai mare 
parte a acestei averi nu consta nici în bumbac, nici în aur sau petrol, 
ci în ființe omeneşti înrobite. 

A făcut o pauză, lăsând spusele ei să-şi facă efectul. Emma părea 
scârbită. Bronwyn şi Enoch tăceau cu ochii în pământ. Am încercat 
să cuprind ideea cu mintea. Acest rău vast, institutionalizat, la o 
scară de neimaginat, înghițind generaţie după generaţie. Bunici şi 
părinţi şi copii şi copiii copiilor lor. Era imposibil de imaginat, era 
copleşitor. 

După câteva clipe, Miss Annie a continuat: 

— Toţi banii şi toată bunăstarea depindeau de un singur lucru: 
de capacitatea unui soi de oameni de a-i supune şi controla pe cei de 
un alt soi. Deci ganditi-va ce se petrece când introduci şi deosebitii 
într-un asemenea sistem. 

— Iadul pe pământ, a zis Elmer. 

— l-a băgat in sperieti pe cei aflaţi la putere, a zis Miss Annie. 
Imaginati-va! O persoană e în sclavie şi culege toată ziua bumbac. 

Asta e viaţa ei, condamnarea ei pe viaţă. Apoi, într-o după-amiază, 
din senin, această persoană - o fată — manifesta un talent deosebit. 
Şi poate zbura! 

Zicând aceste cuvinte, Miss Annie a ridicat ochii către cer, şi-a 
deschis larg braţele şi în mintea mea s-a format o imagine atât de 
clară, încât m-am întrebat dacă nu îşi descria propria experienţă. 
Privirea lui Miss Annie a poposit asupra lui Bronwyn. 

— Ce ai face dacă ai fi fata aia? 

— Mi-aş lua zborul, a zis Bronwyn. Ba nu, aş aştepta până s-ar 
înnopta, mi-aş folosi puterile ca să-i ajut pe toţi ceilalţi să scape şi pe 
urmă mi-aş lua zborul. 

— Şi dacă ar exista cineva care să poată transforma ziua în 
noapte? Sau un om într-un măgar? 

— As face să se innopteze în toiul zilei şi l-aş transforma pe vătaf 
în măgar, a zis June. 

— intelegeti aşadar de ce s-au temut de noi, a zis Miss Annie 
punându-şi din nou mâinile pe masă şi coborându-şi vocea. Mereu 
am fost puţini. Talentele deosebite au fost dintotdeauna rare. Dar 
până şi aşa i-am îngrozit atât de tare, că au plătit ghicitori, vraci şi 
exorcişti ca să încerce să ne deosebească de obişnuiţi. Au inventat 
minciuni şi basme cum că deosebiţii erau progeniturile lui Satan 
însuşi. Au încercat să ne întoarcă unii împotriva altora. Te omorau 
numai dacă stiai pe cineva deosebit. Daca rosteai cuvântul 
„deosebit”. Şi de cine se temeau ei cel mai tare? 

— De ymbrynele noastre, a zis Paul. 

— Aşa-i, a zis Miss Annie. De ymbryne. De cele care puteau să ne 
creeze refugii. Locuri pe care obisnuitii nu le puteau găsi şi in care 
nu puteau pătrunde. Datorită lor am supravieţuit. Aşa că ei le urau 
cel mai tare pe ymbryne. 

— Deci obisnuitii ăştia ştiau despre ymbryne? a zis Emma. Stiau 
ce erau ele? 

— Şi-au făcut o datorie din a şti, fiindcă era vorba de afacerile lor, 
a zis Miss Annie. Deosebiţii amenințau economia lor, modul lor de 

viaţă, temelia acestui sistem crud, aşa că proprietarii de sclavi au 
complotat împotriva noastră în feluri care nu le-ar fi trecut prin cap 
obisnuitilor din alte parti ale lumii. Au format o organizaţie secretă 
devotată găsirii noastre şi distrugerii buclelor, dar mai ales uciderii 
ymbrynelor noastre. Erau fără scrupule, neobositi, obsedati. Atât de 
obsedati, încât organizaţia lor a continuat să existe mult timp după 
căderea Confederaţiei şi chiar şi după încheierea Reconstructiei. Şi 
asta ne-a costat scump. În 1860, când am crescut eu, nu existau 
suficiente ymbryne. Erau din ce în ce mai solicitate. Mereu în 
pericol. Aveam câte o ymbryna la şase-şapte bucle şi abia apucai s-o 
vezi. Apoi într-o zi au părut să fi pierit cu toatele. În locul lor am 
avut demi-ymbryne şi administratori de bucle — funcţionari şi 
mercenari, nu lideri — şi, în lipsa influenţei ymbrynelor, deosebitii 
din această tara au devenit invrajbiti şi şi-au pierdut încrederea unii 
intr-altii. 

Prin minte mi-a strafulgerat amintirea localului din 1965 unde 
opriseram, asa ca am intrebat: 

— Pe vremea aceea buclele erau segregate? In functie de rasa? 

— Sigur ca da, a zis Miss Annie. Numai pentru că oamenii erau 
deosebiti, nu înseamnă că nu mai erau rasişti. Buclele noastre nu 
erau utopii. Erau în multe feluri reflectia societăţii din afara lor. 

— Dar acum nu mai sunt segregate, a zis Bronwyn aruncând o 
privire către Hawley, băieţelul cel alb cu căştile, aşezat la celălalt 
capăt al mesei, şi către fata albă ceva mai mare din faţa lui. 

— A durat mult până să ne integrăm, a zis Miss Annie. Dar încet- 
încet am făcut-o. 

— Sufletelor-pustii nu le pasă de ce culoare eşti, a zis Elmer. Nu- 
ti vor decât sufletul. Asta ne-a ajutat să fim mai uniţi. 

— Dar buclele din alte regiuni ale ţării? a întrebat Enoch. Ele au 
ymbryne? 

— Ymbrynele din sud au păţit-o primele si au avut parte de ce-i 
mai rău, a zis Elmer. Dar treptat ymbrynele au dispărut din toată 
tara. 

— Până la ultima? a întrebat Bronwyn. Chiar n-a mai rămas 
niciuna? 

— Am auzit c-ar mai fi vreo câteva, a zis Miss Annie. Cele care au 
reuşit să se ascundă. Dar nu mai au puterea şi influenţa de 
odinioară. 

— Dar indienii americani? Ei au avut bucle? a întrebat Millard. 

— Au avut. Dar nu multe, fiindcă ei nu se temeau de deosebiți şi 
cei născuţi printre ei nu erau persecutați. Sau nu de cei de un neam 
cu el. 

— Asta ne aduce în secolul al XX-lea, despre care pot vorbi şi eu, 
a zis Elmer. Organizaţia a început să se destrame, în principal 
fiindcă nu prea mai rămăseseră ymbryne de ucis. Obisnuitii au 
început să ne dea uitării, în schimb, buclele au început să se lupte 
între ele pentru resurse, teritoriu şi influenţă. 

— E ceva ce ymbrynele nu ar fi permis să se întâmple, a zis 
Alene. 

— Am aflat câte ceva despre ce aţi pătimit voi în Europa din 
pricina sufletelor-pustii, a zis Elmer. Dar cei mai multi monştri au 
ramas pe partea aia a oceanului. Situatia s-a schimbat pe la finele 
anilor '50, când strigoii si sufletele-pustii ne-au atacat în forţă. Asta 
a pus capăt majorităţii luptelor dintre clanuri, dar nu puteam părăsi 
buclele de teamă să nu fim mâncaţi de monstrii ăia-umbră. 

— Atunci bunicul şi H au început să lupte cu ei, am zis eu. 

— Aşa-i, a spus Elmer. 

— Deci obisnuitii din America... mai ştiu despre noi? a întrebat 
Bronwyn. 

— Nu, a răspuns June. Ne-au uitat de mult timp. Şi chiar şi prin 
1800 nu ştiau foarte mulţi despre noi. 

— Nu, nu, Junie, greşeşti! a zis Miss Annie scuturând vehement 
din cap. Aşa vor ei să credem. Ascultă la mine, mai sunt unii care 
ştiu! Mai există obişnuiţi care ne înţeleg puterile şi se tem de noi, 
care încearcă să ne controleze. 

— De ce anume se tem? a întrebat June. 

— De o idee, a zis Miss Annie. De ideea că noi, deosebitii, am 
putea fi altfel decât invrajbiti şi speriaţi unii de alţii. De puterea de 
care ar dispune un regat al deosebitilor uniţi. Gândul ăsta îi sperie şi 
azi la fel de tare ca pe vremuri. 

A incuviintat scurt, cu un gest final, a expirat sonor si a luat 
furculita. 

— Şi acum vă rog sa ma scuzati. Voi ati terminat de mâncat, dar 
eu n-am luat nici macar o imbucatura. 

Toţi au aşteptat să termine Miss Annie de mâncat înainte să se 
ridice de la masă şi apoi ne-am apucat să strângem. Mie mi se părea 
evident că Miss Annie era cea căreia trebuia să-i dăm pachetul, aşa 
că, atunci când ea s-a ridicat să plece, m-am oferit să o ajut să ajungă 
oriunde dorea. 

Mi-a spus că se întorcea la ea acasă. l-am oferit braţul. După 
scurtul drum până acolo, i-am oferit pachetul, suficient de mic cât 
să-mi încapă în buzunar. Ea părea să-l fi aşteptat. 

— Nu-l deschideţi? am întrebat. 

— Ştiu ce-i în el şi cine l-a trimis, a zis ea. Ajută-mă cu treptele! 

Am urcat cele trei trepte ale verandei şi, când am ajuns la capătul 
lor, ea a zis: „Aşteaptă un minut” şi a dispărut în casă. 

Peste câteva secunde s-a întors şi mi-a vârât ceva în mână. 

— El mi-a cerut să-ţi dau asta. 

În palma mea era o cutie veche şi uzată de chibrituri. 

— Ce-i asta? 

— Citeşte şi vezi! 

Pe o parte era o adresă — într-un oraş din Carolina de Nord - şi, 
ca şi cum asta n-ar fi fost suficient de clar, pe cealaltă parte scria: „E 
o idee DEŞTEAPTĂ să opresti aici... capeti MAI MULT pentru banii 
tăi!” 

Am vârât-o în buzunar. 

— Când il vezi, multumeste-i din partea mea, a zis ea. Şi pe urmă 
zi-i să vină chiar el data viitoare, ca să-i mai văd faţa aia arătoasă. | 
se simte lipsa pe aici. 

— Mulţumesc, am zis eu. 

— Nu renunţa la el. Poate fi frustrant şi încăpățânat şi o mare 
pacoste. Dar nu-l lăsa să te convingă că nu are nevoie de ajutor. Sunt 
ani întregi de când duce o povară imensă pe umeri şi are nevoie de 
tine. Are nevoie de voi toţi. 

Am încuviinţat solemn, ridicând o mână, iar ea a intrat în casă si 
a închis uşa. 

Am revenit să-mi adun prietenii. Am văzut-o pe Emma 
discutând cu June cu glas scăzut şi am traversat curtea către ele. 
Înainte să mă observe, June părea să-i explice Emmei ceva ce ei nu-i 
făcea plăcere să audă, iar Emma o asculta cu braţele încrucişate. Era 
trasă la faţă şi foarte serioasă. Când m-a văzut, de pe chip i s-a şters 
orice expresie, şi-a luat repede rămas-bun de la June şi mi-a ieşit în 
întâmpinare. 

— Ce-a fost asta? am întrebat-o. 

— Făceam schimb de trucuri fotografice. Ştiai că ea a developat 
singură majoritatea pozelor din album? 

Era în mod evident o minciună şi o născocise cu atâta iuteala, ca 
m-a luat prin surprindere. 

— Atunci de ce pari supărată? am întrebat-o. 

— Nu-s supărată. 

— O întrebai despre fată. Cea cu care a călătorit Abe uneori. 

— Nu, a zis Emma. Nu-mi pasă de asta. 

— Nu s-ar zice. 

Ea s-a uitat în altă parte. 

— la mai lasă-mă cu interogatoriul! Vin Bronwyn şi Enoch. 

Millard era şi el cu ei — se îmbrăcase şi era uşor de văzut — şi la fel 
şi June, Fern şi Paul, cu care se împrieteniseră la cataramă. 

— O să discutăm mai târziu despre asta, am zis eu. 

Emma a ridicat din umeri. 

— Nu-i nimic de discutat. 

Am fost cât pe ce să-mi ies din fire, dar mi-am stăpânit mânia. 
Mi-am spus că nu voi putea înţelege niciodată ce simţea Emma şi că 
dacă voiam să fiu cu ea trebuia să respect faza prin care trecea şi să 
o las cu gândurile ei. 

Era chiar logic. Dar nu era mai puţin dureros. 

Am făcut planuri de plecare. Paul a sosit cu un termos metalic. 

— Cafea pentru drum. Ca să nu mai fie nevoie să opriţi. 

Elmer a venit să ne strângă mâinile. 

— Dacă vă trebuie vreodată un clarvăzător, ştiţi unde ne găsiţi. 

— Ce om interesant! a zis Millard. Ştiaţi că a luptat în trei 
războaie în şaptezeci de ani? În timpul Primului Război Mondial a 
dormit într-o buclă din tranşeele de la Verdun ca să nu 
îmbătrânească accelerat. 

Bronwyn şi Fern s-au imbratisat. 

— O să-mi scrieţi? a zis Fern. 

— Mai bine de-atât: o să va vizităm, a zis Bronwyn. 

— Ne-ar face plăcere. 

Ne-au zis la revedere şi Paul ne-a condus la marginea oraşului şi 
la maşina noastră. Pe drum le-am arătat tuturor cutia de chibrituri 
de la Miss Annie. 

— O adresă! a zis Millard. De data asta nu a mai complicat 
lucrurile. 

— Cred că testele s-au încheiat, am zis eu. A venit vremea 
adevăratei misiuni. 

— O să vedem, a zis Emma. H pare inepuizabil când vine vorba 
să ne testeze. 

— Aveţi grijă acolo afară, a zis Paul. Şi mai ales fiţi atenţi dacă 
ajungeţi în nord. Am auzit că e periculos. 

Ne-a explicat cum să revenim în prezent. Nu ne puteam întoarce 
în 1965 — nu că ne-am fi dorit asta — pentru că ieşirea din spate a 
acestei bucle ne-ar fi trimis în ziua de primăvară din 1930 când 
fusese construită bucla din Portal. Ieşirea din fata era simplă: 
trebuia să plecăm aşa cum veniserăm, adică pe câmp şi cu mare 
viteză. 

Ne-am luat rămas-bun de la Paul. M-am asigurat că toţi aveau 
centurile puse, am pornit maşina şi am apăsat pe acceleraţie. Maşina 
s-a zguduit în timp ce urmam dâra lăsată de cauciucurile mele pe 
câmpul dezgolit, accelerând tot mai tare, deşi terenul devenea tot 
mai accidentat. La jumătatea câmpului, chiar când am ajuns în locul 
unde intraserăm în buclă şi unde urmele cauciucurilor dispăreau, 
am simţit o zguduitura care mi-a întors stomacul pe dos. Ziua s-a 
transformat în noapte. Pământul nelucrat din faţa mea s-a 

transformat într-un zid verde de tulpini de porumb. Am năvălit 
printre ele, strivind sir după şir în timp ce tulpinile şi stiuletii 
necopti se loveau de maşină. Era cât pe ce sa frânez, când l-am auzit 
pe Millard tipand: 

— Dă-i înainte, altfel o să ne impotmolim! 

Aşa că am apăsat şi mai tare pe acceleraţie, motorul a mugit şi 
cumva cauciucurile au găsit teren solid, iar câteva secunde mai 
târziu ieşeam din lanul de porumb pe un drum. 

Am oprit. Ne-am tras cu toţii sufletul. Am aprins farurile. 
Drumul de ţară era acum asfaltat, dar, altfel, periferia oraşului 
Portal arăta cam la fel ca în 1965. 

Am coborât să inspectez stricăciunile şi Millard a ieşit să vomite. 
Parbrizul avea o fisură în partea de sus şi în grilă, iar în lăcaşurile 
roţilor se intepenisera tulpini de porumb pe care am reuşit să le 
desprind. Altfel însă, scăpaserăm întregi. 

— Toată lumea-i bine? am întrebat vârându-mi capul pe 
fereastră. 

— Millard nu, a zis Emma. 

Chiar atunci am auzit un icnet şi mi-am ridicat privirea la timp ca 
să vad un jet de vomă tasnind prin aer şi împroşcând asfaltul. Nu 
mai văzusem niciodată o persoană invizibilă vomitând şi era o 
privelişte pe care n-aveam s-o uit prea curând. 

În timp ce Millard îşi golea stomacul mi-am simţit mobilul, viu 
din nou acum, în prezent, vibrând nebuneşte în buzunar. 24 de 
apeluri pierdute, scria pe ecran. 23 de mesaje vocale. 

Am ştiut de la cine erau fără să fie nevoie să mă uit. 

M-am dus până în spatele maşinii şi m-am prefăcut că verific 
ceva în timp ce le ascultam pe ascuns. Primele câteva trădau numai 
o uşoară îngrijorare. Dar pe măsură ce se adunau deveneau tot mai 
alarmate şi mai furioase. Al treisprezecelea suna aşa: „Domnule 
Portman, iti vorbeşte ymbryna dumitale. Din nou. Vreau să mă 
asculti cu atenţie. Sunt dezamăgită că ai pornit într-o călătorie fara 
să mă instiintezi. Sunt extrem de dezamăgită. Dar nu ai dreptul să-i 

iei pe copii cu tine fără acordul meu. Revino imediat acasă! 
Mulţumesc. Toate cele bune.” 

După asta n-am mai ascultat. M-am gândit să le spun celorlalți, 
dar am decis să n-o fac. Ştiau cu toţii că Miss Peregrine nu avea să 
aprobe ceea ce făceam. N-avea rost să-i alarmez cu mesajele astea şi 
să risc să se întoarcă acasă. 

— În regulă, am terminat, a zis Millard împleticindu-se către 
maşină. 

Am vârât mobilul în buzunar. 

— Regret că ţi-e rău. 

— Presupun că nu putem lua un tren, a zis el cu voce slabă. Cred 
că încep să mă satur de automobile. 

— Restul drumului o să fie neted ca-n palmă, am zis eu. Pe 
cuvânt. 

El a oftat. 

— Mi-aş dori să nu mai faci promisiuni pe care nu le poţi 
respecta. 

+++ CAPITOLUL DOISPREZECE **: 


Eram din nou în prezent şi sistemul modern de autostrăzi îţi 
permitea să călătoreşti foarte rapid, cel putin în toiul nopții. 
Alimentat de cafeaua din termosul lui Paul şi de albumul Dark Side 
of The Moon pe care îl găsisem pe fundul compartimentului pentru 
mănuşi, parcurgeam kilometrii aproape în zbor. Până să-mi dau 
seama, ieşisem din Georgia, străbătusem întreaga Carolină de Sud şi 
ne apropiam de oraşul din Carolina de Nord al cărui nume era scris 
pe cutia de chibrituri. După scurtul schimb de replici dintre mine şi 
Emma din Portal atmosfera se răcise până la ceea ce putea fi descris 
ca temperaturi sub zero grade. Ea preferase să se aşeze în spate, în 
ciuda înghesuielii, lăsându-l pe Enoch în faţă, lângă mine. 

O priveam pe Emma din când în când în oglindă şi, când nu 
dormea sau nu se uita mohorâtă pe fereastră, răsfoia registrul de 
operaţiuni al lui Abe, citindu-l la lumina tremurândă pe care şi-o 
aprinsese în vârful degetului mic. Am încercat din nou să-mi spun 
că trecea printr-o fază. Procesând ceva ce nu fusese silită să înfrunte 
până acum, pentru că mereu fusese departe de Abe, despărțită de el 
de timp şi de ocean. Dar aveam sentimentul că mă trata cu răceală 
ca să mă pedepsească pentru că o luasem la întrebări. Şi nu ştiam 
cât puteam să mai suport asta. 

Era trei şi jumătate dimineaţa şi fundul îmi amortise aproape de 
tot când am ajuns la ieşirea de pe autostradă. Am urmat indicaţiile 
de pe telefonul meu până la adresa de pe cutia de chibrituri de la H. 
Nu ştiam ce ne aştepta acolo. O benzinărie? O cafenea? Alt motel? 

S-a dovedit că niciuna din astea. Era un fast food numit OK 
BURGER - 24/4. Strălucea palid în mijlocul parcării goale şi 
întunecate a unui centru de cumpărături pustiu şi, fidel numelui 
său, era deschis şi arăta OK. Toate scaunele erau ridicate pe mese şi 
pe uşă un panou anunţa: E DISPONIBIL SERVICIUL DE 
COMANDĂ DIN MAŞINĂ. 

Am parcat chiar în faţă. Maşina mea era unica din parcare. H nu 
era aici. De fapt, nimeni nu era aici cu excepţia angajatului 
nenorocos care se pricopsise cu tura de noapte. ÎI vedeam înăuntru, 
dincolo de tejghea, citind ceva pe telefon. 

— Pe cutia de chibrituri se spune la ce oră ne întâlnim cu H? a 
întrebat Bronwyn. 

— Nu, am răspuns eu. Dar nu cred că ne aştepta la ora trei 
noaptea. 

— Deci ar trebui să rămânem aici până dimineaţă? a zis Enoch. E 
o idiotenie! 

— Ai răbdare, a zis Millard. Poate sosi în orice clipă. Toiul nopţii 
pare cel mai bun moment să te întâlneşti cu cineva, dacă vrei să o 
faci în secret. 

Aşa că am aşteptat. Minutele treceau. Puştiul dinăuntru lăsase 
telefonul şi se apucase să măture. 

De pe bancheta din spate a răsunat un huruit înăbuşit şi toată 
lumea s-a întors către Enoch. 

— Alaa fost un motor de camion? a întrebat Millard. 

— Mi-e foame, a zis Enoch coborându-şi privirea către stomac. 

— Nu poţi să mai aştepţi? a zis Bronwyn. Dacă H vine şi nu ne 
vede fiindcă suntem plecaţi să comandăm mâncare şi îl ratăm? 

— Ba nu, ideea lui Enoch e bună, a zis Millard. Pot să mai văd 
cutia de chibrituri o dată? 

I-am dat-o. Millard a răsucit-o în mâini. 

— Nu e doar o adresă, a zis el. E un indiciu. Uite ce scrie! 

I-a dat cutia lui Bronwyn, care a citit cu glas tare: 

— E o idee deşteaptă să opreşti aici... capeti mai mult pentru banii 
tăi! 

Şi-a ridicat privirile: 

— Deci? 

— Deci, a zis Millard, cred că ideea e să cumpărăm ceva. 

Am pornit maşina şi am condus către banda care ducea către 
zona de comandă din maşină. Am oprit în dreptul difuzorului 

pentru comenzi şi a meniului luminat de alături. O voce metalică a 
rostit tare, printre pârâituri: 

— BUN VENIT LA OK BURGER - 24/24. CU CE VA... 

Bronwyn a tipat si, iute ca fulgerul, si-a repezit bratul lung prin 
fereastra deschisă, lovind atât de tare difuzorul, încât acesta s-a 
desprins şi a căzut, amutind pe loc. 

— Ce naiba, Bronwyn! am strigat eu. Omul ne lua comenzile! 

— Scuze, a zis Bronwyn făcându-se mică în scaunul ei. M-am 
speriat! 

— Nu putem ieşi cu tine în lume, este? a comentat Enoch. 

În mod normal aş fi demarat lăsând în urmă această scenă, dar 
nu era o situaţie normală, aşa că am ridicat piciorul de pe frână şi 
am condus încet până în dreptul ferestrei pe unde se livrau 
comenzile. Puştiul cu sort portocaliu continua să vorbească în căşti. 

— Aloo! Mă auziti? 

Vorbea foarte rar şi avea ochii roşii şi cu pleoapele umflate. Părea 
drogat. 

— Hei, am zis eu. Difuzorul, ăăă, nu mai funcţionează. 

Pustiul a pufnit atât de tare că i-au fluturat buzele. 

— OOOK, a zis el deschizând fereastra. Ce doriţi? 

— Ce-aveti bun? a întrebat Millard. 

— Ce faci?! a şuierat Emma. 

Puştiul s-a încruntat, încercând să se uite pe bancheta din spate. 

— Cine a zis asta? 

— Eu, a spus Millard. Sunt invizibil. Scuze, ar fi trebuit să te 
previn! 

— Millard! a exclamat Bronwyn. Ce greu de cap eşti! 

Dar puştiul n-a părut să se sperie. 

— A, OK, a zis el dând aprobator din cap. În locul tău, eu aş 
comanda combo numărul 2. 

— Atunci prepară-ne, te rog, un combo numărul 2, a zis Millard. 

— Şi cinci hamburgeri, te rog, a strigat Enoch din spate. Cu de 
toate. Şi cu cipsuri. 

— Nu avem cipsuri, a zis băiatul. 

— Vrea să spună cartofi prăjiţi, i-am explicat eu. 

Puştiul mi-a spus preţul, eu am plătit şi apoi el s-a dus în 
bucătărie să pregătească mâncarea. A revenit peste câteva minute şi 
mi-a dat o pungă grea de hârtie care deja se îmbiba de grăsime. Am 
deschis-o şi m-am uitat înăuntru. Erau o mulţime de hamburgeri, o 
cantitate imensă de cartofi prajiti şi un sul de şerveţele. Le-am 
împărțit prietenilor mei mâncarea şi, ajuns la fundul pungii, am 
observat un plic mic de culoare albă. Era elegant şi sigilat cu ceară 
roşie. 

— Ce-i asta? am întrebat ridicându-l ca să-l vadă şi ceilalți. 

Emma a ridicat din umeri. 

— O fi făcând parte din meniu. 

Am condus în parcare, am oprit şi am deschis plicul. Am aprins 
lumina de plafon ca să-l citesc şi toţi s-au aplecat deasupra lui ca să 
vadă. În plic era un alt servetel, dar pe acesta erau imprimate litere. 
Fuseseră bătute la maşină. Servetelul pătat de grăsime spunea: 

Subiect necontactat, este vânat şi în mare pericol. 

Misiune: protejare şi extracție. 

Sugestie de livrare bucla 10044. 

Recomandăm precauție extremă. 

Subiect necontestat, este vânat mi in 
mare pericol 

Kisiune protajara gi extractia. 
Supestie da livrarea bocla LOC, 
Heconnndâm precautie extremă. 


Asta era tot. Numele deosebitului necontactat nu era menţionat. 
Nu se specifica unde se afla bucla 10044. Dar pe cealaltă parte a 
servetelului era un set de coordonate. 

— Pot sa citesc coordonate, a zis Millard entuziasmat. 
Longitudinea e negativă, ceea ce înseamnă că este la vest de primul 
meridian... 

— E un liceu din Brooklyn, New York, am zis eu ridicând 
mobilul la vedere. Le-am băgat pe o aplicaţie cu hărți. 

Millard a pufnit. 

— Nicio tehnologie nu va putea înlocui un adevărat cartograf. 

— Avem o misiune şi avem o adresă, a spus Emma. Singurul 
lucru pe care nu-l avem este numele deosebitului pe care îl căutăm. 

— Poate că nici H nu-l ştie şi să-l aflăm e o parte a misiunii 
noastre, a zis Bronwyn. 

— Sau poate e din considerente de siguranţă, a zis Enoch. N-ai 
vrea să umbli cu nume de deosebiți necontactati scrise pe servetele 
care ar putea să cadă în mâinile... unuia care prepară hamburgeri, 
de exemplu. 

— Cred că nu e doar un tip care prepară hamburgeri, a zis 
Millard. Auzi, Jacob, te superi dacă te rog să mergem din nou până 
la fereastra lui? 

Am pornit maşina, am dat ocol clădirii şi am revenit pe banda 
pentru comenzi din maşină. De data asta, când şi-a deschis 
ferestruica, băiatul părea iritat. 

— Aaa, bună! 

Millard s-a aplecat pe fereastra. 

— Îmi cer scuze că te deranjez, amice. Am dori şi un combo 
numărul 3. 

Puştiul a bătut comanda pe o tastatură mânjită de grăsime şi mi-a 
cerut 10,50 de dolari. În timp ce plăteam, Bronwyn s-a aplecat pe 
fereastră şi a întrebat: 

— ÎI cunoşti pe H? Eşti vânător de strigoi? Ce e cu localul ăsta? 

El mi-a dat restul, comportându-se ca şi cum n-ar fi auzit-o. 

— Hei! a zis Bronwyn. 

El s-a întors si a intrat în bucătărie. 

— Cred că n-are voie să răspundă la genul ăsta de întrebări, am 
zis eu. 

După un minut, s-a întors şi a trântit o pungă unsuroasă pe 
pervazul ferestrei. Aceasta a scos un bufnet surd. 

— Vă doresc o noapte minunată, a zis el şi a închis fereastra. 

Am luat punga, neobişnuit de grea, şi am deschis-o. N-am văzut 
decât cartofi prăjiţi şi inele de ceapă. Nu era cine ştie ce meniu, mi- 
am zis eu înmânându-i-o lui Millard în timp ce ieşeam din parcare 
şi porneam înapoi către autostradă. Până în Brooklyn era un drum 
lung şi voiam să fac progrese înainte ca traficul dimineţii să 
transforme principalele artere rutiere în locuri de parcare. 

Peste zece minute zburam pe I-95, iar Millard înfulecase până 
ajunsese la fundul pungii. L-am auzit râzând şi m-am întors să văd 
de ce. El a scos ceva greu, în forma de ou. 

— Ce e asta? am întrebat, 

— Combo numărul 3, se pare. Cartofi prajiti şi o grenadă de 
mână. 

Bronwyn a scos un țipăt şi s-a adăpostit îndărătul scaunului meu. 

Se pare că OK Burger nu era numai un punct de transmitere a 
mesajelor. Era un depozit de arme pentru deosebiți. M-am întrebat 
câte dintre haltele secrete ale bunicului meu erau aşa, ascunse la 
vedere. (Şi m-am întrebat ce cadou iti oferea combo numărul 1.) 

Millard a chicotit mutând grenada mânjită de grăsime dintr-o 
mână în alta. 

— Mai să fie, chiar ca-ti dau mai mult pentru banii tăi! 

Am condus servindu-mă cu o singură mână din portia mea, în 
timp ce prietenii mei şi le devorau pe ale lor. Trupurile lor de 
adolescenţi, maturizându-se pentru prima oară după mulţi ani, erau 
uneori nesatioase. După ce au terminat, au adormit cu toţii bustean, 

mai puţin Emma, aşezată pe locul de lângă mine. Spusese că, dacă 
eu nu puteam dormi, nu voia nici ea să se culce. 

Pret de o oră de abia am schimbat câteva cuvinte. Am redus 
volumul şi am sărit de la un post de radio la altul, în timp ce ea 
privea lumea întunecată alunecând pe lângă noi dincolo de ferestre. 
Ajunseserăm pe la jumătatea Virginiei, când nişte zori cenuşii au 
făcut cerul să pălească. Tăcerea dintre noi mă apăsa pe piept ca o 
piatră. Îmi petrecusem ultimii 80 de kilometri vorbind cu Emma în 
mintea mea şi în cele din urmă am simţit că nu mai pot suporta. 

— Trebuie să... 

— Jacob, vreau... 

Niciunul dintre noi nu mai spusese un cuvânt de foarte mult 
timp şi acum vorbiserăm amândoi deodată. Ne-am pomenit 
privindu-ne, surprinşi de această sincronizare stranie. 

— Tu prima, am zis. 

Ea a clătinat din cap. 

— Zi tu! 

Am aruncat o ocheada în oglinda retrovizoare. Bronwyn şi Enoch 
dormeau buştean. Enoch chiar sforăia uşor. 

— Încă mai tii la el. 

Nu intentionasem să fiu atât de direct, dar îmi inghitisem 
cuvintele astea atâta vreme, încât îmi rămăseseră în gât şi trebuia să 
le scuip afară. 

— Încă mai tii la el şi nu-i corect fata de mine. 

Ea m-a privit şocată, cu buzele strânse într-o linie subţire. Ca şi 
cum ar fi vrut să spună ceva şi se temea. 

— Ori de câte ori îi pomeneşte cineva numele, tresari, am 
continuat eu. De când am aflat că unul dintre vânătorii de strigoi cu 
care se întovărăşea era femeie, eşti cu minţile în altă parte. Te porţi 
de parcă te-ar fi înşelat. Şi asta de curând, nu cu ani şi ani în urmă. 

— Nu înţelegi, a zis ea încet. Nici n-ai avea cum. 

Am simţit că-mi ard obrajii. De fapt, tot ce dorisem era să admită 
că se purtase ciudat şi să-mi ceară scuze, dar discuţia asta lua altă 

întorsătură. Una nefericită. 

— Am încercat, i-am zis. Mi-am tot spus că nu trebuie să mă 
consum, că sunt prea sensibil, că trebuie să-ţi dau libertate, că treci 
printr-o stare dificilă şi neobişnuită. Dar trebuie să vorbim despre 
asta. 

— Nu cred că vrei să auzi ce gândesc, a zis ea. 

— Dacă nu putem vorbi despre asta, n-o să rezistăm împreună. 

Ea şi-a coborât ochii. Treceam pe lângă o fabrică ale cărei coşuri 
gemene revărsau pale de fum în aer. Apoi ea a zis: 

— Ai iubit vreodată pe cineva atât de tare că-ţi era rău? 

— Te iubesc, am zis eu. Dar nu mi se face rău din pricina asta. 

Ea a incuviintat. 

— Mă bucur. Sper să nu simţi niciodată asta, pentru că e 
groaznic. 

— Tu te-ai simţit vreodată aşa? am întrebat-o. 

Ea a făcut semn că da. 

— Cu privire la Abe. Mai ales după ce a plecat. 

— Aha. 

Am încercat să arborez o expresie neutră, dar m-a durut. 

— A fost rău. Vreme de vreo câţiva ani am făcut o adevărată 
obsesie. Cred că la început şi el a simţit la fel. Dar lui i-a trecut. În 
cazul meu lucrurile s-au înrăutățit. 

— De ce crezi c-a fost aşa? 

— Pentru că eu eram prinsă în bucla noastră, iar el nu. Când eşti 
claustrat aşa vreme de atâţia ani, lumea pare foarte mică. Asta nu-i 
face bine nici minţii, nici sufletului. Problemele mărunte par foarte 
mari. Şi dorul faţă de cineva, care altminteri s-ar domoli după 
câteva luni, devine... o forţă devoratoare. O vreme chiar m-am 
gândit să fug şi să-l urmez în America, deşi ar fi fost foarte periculos 
pentru mine. 

Am încercat să mi-o imaginez pe Emma aşa cum fusese. Singură 
şi tânjind, trăind numai pentru scrisorile pe care el le trimitea din ce 
în ce mai rar, în timp ce lumea exterioară era un vis îndepărtat. 


< 308 > 


Fabrica a cedat locul unor câmpii întinse. În ceața dimineții 
păşteau cai. 

— De ce n-ai încercat s-o faci? am întrebat. 

Emma nu era genul care să dea înapoi din faţa unei provocări, 
mai ales când era vorba de cineva iubit. 

— Pentru că m-am temut că nu avea să se bucure să mă vadă la 
fel de tare cum m-aş fi bucurat eu, a zis ea. Şi asta m-ar fi ucis. Dar 
totodată ar fi însemnat să schimb o buclă cu alta, o închisoare cu 
alta. Abe nu era legat de o buclă. Ar fi trebuit să găsesc o buclă din 
apropiere unde să locuiesc, ca o pasăre în colivie, aşteptându-l să 
mă viziteze când ar fi avut timp. Nu-s făcută pentru aşa ceva, să fiu 
soţie de căpitan de navă, privind marea în fiecare zi, îngrijorată, 
aşteptând. Sunt făcută să fiu cea care pleacă în larg. 

— Păi acum chiar asta eşti, am zis eu. Şi eşti cu mine. De ce mai 
suferi după bunicul meu? 

Ea a clătinat din cap. 

— Faci să pară totul atât de simplu. Dar nu e uşor să mă scutur 
de ceva ce am simţit vreme de cincizeci de ani. Cincizeci de ani de 
dor, suferinţă şi mânie. 

— Ai dreptate, nu pot să-mi imaginez aşa ceva. Dar credeam că 
am depăşit toate astea. Am crezut că am discutat ce era de discutat. 

— Aşa e, a zis ea. Şi eu am crezut că mi-a trecut. Nu ti-as fi zis tot 
ce ţi-am zis dacă n-aş fi crezut asta. Dar... nu mi-am dat seama cât 
de tare avea să mă afecteze venirea aici. Tot ce am făcut, toate 
locurile pe unde am fost... e ca şi cum fantoma lui ar sta ascunsă 
după fiecare colţ. Şi vechea rană pe care o credeam vindecată se 
deschide iar şi iar. 

— Pentru numele Domnului, a zis Enoch de pe bancheta din 
spate, nu vreţi sa vă despărțiți odată, ca să pot şi eu să adorm la loc? 

— Ar trebui să fi adormit deja! a exclamat Emma. 

— Cine poate să doarmă cu toată smiorcăiala asta despre inimi 
frânte? 

— Nu ne despărțim, am zis eu. 

— A, nu? Pe mine m-ati fi păcălit. 

Emma a aruncat în Enoch cu un ambalaj mototolit de cipsuri. 

— Târăşte-te într-o gaură si lasă-ne! 

El a chicotit şi a închis din nou ochii. Poate a adormit din nou sau 
poate nu. În orice caz, nu mai simţeam că putem vorbi liber. Aşa că 
am continuat să conduc şi în loc de cuvinte am întins mâna şi Emma 
mi-a luat-o şi ne-am strâns cu stângăcie mâinile pe lângă 
schimbătorul de viteză, împletindu-ne cât mai strâns degetele de 
parcă ne-am fi temut amândoi să ne desprindem. 

Cuvintele Emmei mi se tot învârteau prin minte. O parte din 
mine îi era recunoscătoare pentru ceea ce spusese, dar o parte mai 
mare şi-ar fi dorit ca ea să nu fi spus nimic. Mereu existase în mine o 
voce firavă care îmi şoptise, în clipele cele mai întunecate: „Pe el l-a 
iubit mai mult.” Dar reuşisem de fiecare dată s-o reduc la tăcere, s-o 
acopăr cu altele. Acum Emma îi oferise un megafon. Şi n-aş fi putut 
recunoaşte niciodată asta faţă de ea, pentru că atunci ea ar fi înţeles 
că nutrisem dintotdeauna această teamă, că eram nesigur, iar asta ar 
fi făcut vocea cea firavă să devină şi mai puternică. Aşa că i-am 
strâns mâna şi am continuat să conduc. 

„Să conduci maşina mişto care a fost a bunicului tău”, a continuat 
să mă sâcâie vocea aceea firavă. „Mergând într-o misiune moştenită 
de la el. Încercând să demonstrezi... ce anume?” 

Că eram la fel de capabil şi de util ca el şi meritam acelaşi respect 
de care avusese el parte. 

Spusesem că nu voiam viaţa bunicului meu şi era adevărat. O 
voiam pe-a mea. Dar voiam ca oamenii să simtă pentru mine ce 
simțeau pentru el. Acum, că recunoscusem ce simţeam, îmi dădeam 
seama ce jalnic suna. Dar să renunţ şi să fac cale-ntoarsă ar fi fost şi 
mai jalnic. Singura alegere era, după părerea mea, să execut această 
misiune cu atâta strălucire, încât să sparg tiparul, să câştig respectul 
tuturor, să scap pentru totdeauna din umbra bunicului meu şi să mă 
aleg cu fata. Nu cu un ecou al afecțiunii pe care o simţea ea pentru 
Abe, ci până şi cu ultima părticică a fiinţei ei. 

Era o misiune dificilă. Dar măcar de data asta nu era în joc soarta 
tuturor deosebitilor. Ci numai relaţia mea şi sentimentul propriei 
valori. 

Ha! 

Atunci, Enoch, care, din nou, se prefăcuse doar că doarme, a zis: 

— După ce te desparti de Emma pot să merg eu pe locul din fata? 
Bronwyn mă striveşte cu picioroangele alea ale ei. 

— O să-l omor, a zis Emma. De-adevăratelea. 

Enoch s-a aplecat înainte şi şi-a dus o mână la inimă, părând 
şocat. 

— Vai de mine! N-o s-o faci, nu, Emma? 

— Vezi-ti de treburile tale! i-am zis eu. 

— Haide, frate, ai puţină demnitate! Fata e încă îndrăgostită de 
bunică-tu! 

— Habar n-ai despre ce vorbeşti! a exclamat Emma suficient de 
tare ca să-i trezească pe Bronwyn şi pe Millard. 

— Atunci cui i-ai zis „te iubesc” ieri la telefon, dacă nu lui Abe? 

— Ce? am zis întorcându-mă pe scaun ca să mă uit la Emma. Ce 
telefon? 

Ea nu şi-a ridicat ochii din poală. 

— Ala din spatele staţiei de benzină din 1965, a zis Enoch. A-auu! 
Nu i-ai pomenit de el, nu? 

— Era o conversaţie privată, a zis Emma încet. 

Era cât pe ce să trecem de o ieşire şi am scos maşina de pe 
autostradă în ultimul moment posibil. 

— Ei! Nu ne omori! a exclamat Bronwyn. 

Am tras pe marginea drumului, am oprit maşina, am ieşit şi m- 
am îndepărtat fără să privesc îndărăt. În apropiere era o pasarelă şi 
am pătruns în umbra de dedesubtul ei, înaintând printr-o maree de 
gunoaie aruncate din maşinile aflate în trecere. Dedesubt suna ca 
foşnetul oceanului. 

— Ar fi trebuit să-ţi spun, a zis Emma din spatele meu. 

Am continuat să înaintez. Ea m-a urmat. 

— Jacob, îmi pare rău! Îmi pare tare rău! Trebuia să-i mai aud o 
dată vocea. 

Vorbise cu o versiune a lui din trecut, una prinsă de mult într-o 
buclă, în zilele când era încă în floarea vârstei. 

— Nu crezi că şi eu îmi doresc să pot vorbi cu el? În fiecare zi a 
vieţii mele? 

— Ştii că nu e acelaşi lucru. 

— Ai dreptate, nu e. A fost prietenul tău. L-ai iubit. Dar pe mine 
omul ăsta m-a crescut. Pentru mine a fost mai important decât tata. 
Şi l-am iubit mai mult ca tine. 

Tipam ca să mă fac auzit dincolo de vuietul traficului. 

— Aşa că n-ai dreptul să faci asta! N-ai dreptul să îi dai telefon în 
secret lui Abe cel din trecut, când eu mor de dorinţa de a-i vorbi din 
nou. N-ai dreptul să-mi spui mie că nu înţeleg cum e să iti fie dor de 
cineva sau să fii furios că te-a lăsat în urmă şi ţi-a ascuns tot felul de 
secrete. Pentru că ştiu şi eu cum e! 

— Jacob... 

— Şi n-ai dreptul să-mi spui că mă iubeşti şi că o să fim 
împreună, să flirtezi cu mine şi să fii dulce şi drăguță şi puternică şi 
fantastică şi toate chestiile minunate care sunt tu şi pe urmă să 
suferi de dorul lui şi să-i spui că-l iubeşti pe la spatele meu! 

— Mi-am luat la revedere, atâta tot. 

— Dar ai tinut-o secret. Asta e partea cea mai rea. 

— Voiam să discut cu tine despre asta, dar am fost mereu 
înconjurați de alti oameni, a zis ea. 

— Cum să te mai cred? 

— Am vrut. Chiar am vrut. Mă rodea pe dinăuntru. Dar n-am 
ştiut cum să-ţi spun. 

— Spui pur şi simplu: „Încă-l mai iubesc pe el! Nu pot să mi-l 
scot din minte. Eşti numai o imitație palidă a lui, dar la nevoie esti 
bun şi tu!” 

Ea m-a privit cu ochi mari. 

— Nu, nu, nu! Nu spune asta. Nu asta eşti tu. Deloc. 

— Eu aşa mă simt. Nu de aia ai venit cu mine în misiunea asta? 

— Ce tot spui? a întrebat ea ridicând tonul până a ajuns să tipe. 

— Nu cumva retrăieşti o veche fantezie de-a ta? Încercând să 
compensezi pentru toţi anii în care ai fost lăsată în urmă? Uite şansa 
ta de a merge în cele din urmă în misiune cu Abe... sau cu 
înlocuitorul lui! 

— Nu eşti cinstit! 

— Nu? 

— NU! a strigat ea răsucindu-se cu spatele la mine chiar în clipa 
în care o mică sferă de foc i-a scăpat printre degetele încleştate şi s-a 
răspândit pe sol, aprinzând câteva ambalaje mototolite şi un 
pulovăr vechi şi murdar. 

Ea s-a întors încet către mine. 

— Nu de aia am venit cu tine, a zis ea vorbind rar şi cu fermitate. 
Am venit fiindcă era important pentru tine. Pentru că am vrut să te 
ajut. N-are nicio legătură cu el. 

— larba o să ia foc! 

Am dat fuga să stingem incendiul şi, când am terminat, cu 
incaltarile şi gleznele pline de praful pe care îl şutuisem peste 
flăcări, ea a zis: 

— Ar fi trebuit să-mi ascult instinctul. Îmi spunea să nu calc 
niciodată prin Florida. Să nu merg niciodată acolo unde a trăit Abe. 
Ar fi fost ca şi cum aş fi alergat după fantoma lui. 

— Şi asta faci? 

Ea a tăcut o secundă, părând să se gândească serios la întrebarea 
mea. 

— Nu, a zis ea în cele din urmă. 

— Pentru că uneori mă simt ca şi cum eu asta aş face. 

Ea s-a schimbat la faţă. M-a privit cu o sinceritate reînnoită şi, 
pentru prima oară în ultimele minute, a trădat o sclipire de 
vulnerabilitate. 

— Nu alergi după stafia lui, a zis ea. Stai pe umerii lui. 

Am dat să zâmbesc, dar m-am oprit. Voiam să o imbratisez, dar 

mi-am ţinut mâinile în buzunare. Încă mai aveam sentimentul că era 
ceva în neregulă şi nu voiam să mă prefac că nu-i aşa. Un moment 
de înţelegere împărtăşită nu putea drege lucrurile. 

— Dacă vrei să plec nu trebuie decât să spui, a zis ea. O să mă 
întorc pe Pogon. Am o mulţime de lucruri de făcut acolo. 

Am clătinat din cap. 

— Nu. Dar nu vreau să ne mintim unul pe altul. Despre ce 
suntem sau despre ce facem. 

— OK, a zis ea încrucişându-şi brațele pe piept. Atunci ce 
suntem? 

— Suntem prieteni. 

Mi s-a făcut frig când am zis-o. Dar am simţit că era adevărul şi 
că aşa era corect. Sentimentele noastre nu erau egale şi unicul lucru 
pe care îl puteam face era să mă retrag. Am mai stat acolo câteva 
clipe cu sunetul traficului scăldându-ne ca valurile unui ocean, 
neştiind ce să facem mai departe. Apoi ea m-a imbratisat şi mi-a 
spus că-i părea rău. 

Nu i-am răspuns la imbratisare. 

Ea mi-a dat drumul şi a pornit către maşină fără mine. 


290 


Ceilalţi erau flămânzi, aşa că am cumpărat cafea şi sandvişuri de 
la un drive-through şi am revenit pe drum. Emma stătea în faţă, 
lângă mine, dar mult timp nu ne-am vorbit. Ceilalţi nu ştiau ce se 
petrecuse între noi, dar ştiau că se întâmplase ceva neplăcut şi până 
şi Enoch a fost suficient de deştept ca să nu mai aducă vorba despre 
asta. 

Eu şi Emma păream să fi căzut de acord fără cuvinte să nu 
discutăm despre problemele noastre de faţă cu ceilalți. Să nu ne 
certăm. Aveam să ne comportăm ca doi profesionişti. Aveam să 
ducem misiunea la capăt. Şi, când se termina, poate că n-aveam să 
ne mai vedem o vreme. 

Am încercat să nu mă gândesc la asta. Am încercat să mă pierd în 

ritmul drumului. Dar durerea era mereu acolo, pulsând puţin 
deasupra pragului suportabilitatii, suficient cât să mă distragă uşor 
tot timpul. 

Am ajuns la marile oraşe ale Coastei de Est, primul dintre ele 
fiind Washington DC. Una dintre hărţile desenate de mine şi de Abe 
când fusesem mic acoperea această parte a Coridorului de Nord-Est 
şi era plină de adnotările lui misterioase. Unele drumuri de pe hartă 
erau tăiate, altele dublate de linii paralele. În jurul fiecărui oraş erau 
îngrămădite simboluri: linii punctate într-o piramidă, o spirală într- 
un triunghi. Era evident că fiecare corespundea unui loc important 
pentru Abe, H şi ceilalți vânători, dar nu ştiam dacă însemnau 
ajutor sau pericol. 

În timp ce conduceam pe şoseaua de centură a Washingtonului, 
am ajuns foarte aproape de unul dintre aceste locuri însemnate şi 
am început să dezbatem dacă să ne oprim sau nu să-l verificăm. 

— Poate fi o casă conspirativă, a zis Millard. Sau un bârlog al 
crimei. Nu putem şti. 

— Toate semnele astea ar putea fi alte bucle, a zis Bronwyn. 

— Sau alte iubite, a zis Enoch. 

Emma i-a aruncat o căutătură ucigaşă. 

Apoi mi-a sunat telefonul. Mi-a trebuit un moment ca să-l 
dezgrop de sub un strat de servetele şi cartofi prăjiţi sleiti de pe 
consola maşinii. 

Pe ecran scria EU, ceea ce însemna că mă suna cineva de pe 
telefonul de acasă. 

— Răspunde! a zis Bronwyn. 

— Nu, nu, nu, nu-i o idee bună, am zis eu, convins că era tot Miss 
Peregrine. 

Am încercat să apăs pe butonul MUTE şi din greşeală am 
răspuns. 

— Fir-ar! 

— Alo? Jacob? 

Era Horace, nu Miss Peregrine. Am comutat pe difuzor. 

— Horace? 

— Suntem cu toţii aici, a zis Millard. 

— O, slavă Domnului! a exclamat Horace. Mă temeam c-ati murit 
cu toţii. 

— Ce? De ce? a întrebat Emma. 

— Aaa, ei, nu conteaza! 

Era evident ca visase ceva, dar nu voia sa ne sperie povestindu- 
ne. 

— Eisunt? am auzit-o pe Olive. Cand se intorc? 

— Niciodată! a strigat Enoch în telefon. 

— Nu te lua după el, a zis Millard. Acum suntem pe drum. O să 
revenim imediat ce o să putem. În câteva zile cel mult. 

Era o presupunere, dar la fel aş fi zis şi eu. Cât putea dura să 
găseşti un deosebit la un liceu, să-l duci altundeva şi să te întorci 
acasă? Câteva zile era un termen rezonabil. 

— Ascultă, a zis Horace. Miss P şi-a ieşit din minţi de furie. Am 
încercat să te acoperim cât mai mult, dar Claire a cedat şi i-a spus 
adevărul, aşa că acum vrea să-ţi pună pielea-n bat. E de-a dreptul 
turbată. 

— De asta ne-ai sunat? am întrebat eu. Ştiam că o să se înfurie. 

— Fă-mi o favoare, a zis Horace. Dacă te întreabă, spune-i că noi 
toţi ţi-am spus să nu faci asta, dar n-ai vrut să ascullti. 

— Mai bine intoarceti-va imediat! a zis Olive. 

— Nu putem. Avem o misiune, a zis Bronwyn. 

— Când o să afle ce am făcut, sunt convins că o să înţeleagă, a zis 
Millard. 

— Eu nu-s aşa convinsă, a zis Olive. Se face roşie la fata ori de 
câte ori pomeneşte cineva de vreunul dintre voi. 

— Unde-i acum? am întrebat eu. 

— În căutarea voastră, a zis o altă voce. Apropo, eu sunt Hugh. 

Mi-i imaginam pe toţi adunaţi în jurul telefonului din camera 
părinţilor mei, ascultând cu capetele lipite. 

— Bună, Hugh, a zis Emma. Pe unde ne caută Miss P? 

— N-a spus. Ne-a zis numai că dacă părăsim casa o să fim 
consemnați pe viata la domiciliu şi şi-a luat zborul. 

— Consemnati pe naiba, a zis Enoch. N-o mai lăsaţi să vă trateze 
de parcă aţi fi copii mici. 

— Tie ţi-e uşor să spui, a zis Hugh. Voi umblati prin lume şi aveţi 
tot felul de aventuri în timp ce noi suntem blocaţi aici, alături de o 
directoare scoasă din minţi. Seara trecută am avut parte de o 
prelegere de patru ore — care vă era destinată vouă - despre 
responsabilitate, onoare şi încredere şi aşa mai departe, până am 
crezut că o să adorm din picioare. 

— Nu e numai distracţie aici, să ştiţi, a zis Bronwyn. Să ai 
aventuri e un adevărat chin. N-am apucat să dormim, să facem duş 
sau să mâncăm în tihnă de când am plecat, era cât pe ce să fim 
împuşcaţi în Florida şi Enoch începe să miroasă a câine ud. 

— Eu măcar n-arăt ca unul, a pufnit Enoch batjocoritor. 

— Tot pare mai bine decât să fii blocat aici, a zis Horace. Oricum, 
vă rog să aveţi grijă de voi şi intoarceti-va în viata. Şi, ştiu că sună 
ciudat, dar în timp ce aveţi aventuri, nu uitaţi: restaurantele 
chinezeşti — bune, bucătăria continentală — rea. 

— Asta ce vrea să-nsemne? a întrebat Emma. 

— Ce e aia bucătărie continentală? am zis eu. 

— E o parte dintr-un vis de-al meu, a zis Horace. Nu ştiu decât că 
e important. 

Am promis că vom ţine minte şi apoi Horace şi Olive şi-au luat 
rămas-bun. Înainte să închidem, Hugh ne-a întrebat dacă am auzit 
ceva de Fiona în călătoria noastră. 

Am schimbat o privire cu Emma, care părea la fel de ruşinată pe 
cât mă simţeam eu. 

— Încă nu, Hugh, a zis Emma. Dar o să continuăm să întrebăm 
de ea oriunde vom ajunge. 

— OK, a zis el încet. Multumesc. 

Şi a închis. 

Am lăsat jos telefonul. Emma s-a întors şi s-a uitat urât către 

bancheta din spate. 

— Nu te uita aşa la mine, a zis Enoch. Fiona era o fată minunată. 
Dar e moartă şi dacă Hugh nu poate să accepte asta nu e vina 
noastră. 

— Dar ar fi trebuit să întrebăm, a zis Bronwyn. Puteam să fi 
întrebat la Flacăra şi în Portal... 

— Osa întrebăm pe viitor, am zis eu. Şi dacă se va dovedi că e cu 
adevărat moartă, măcar putem spune că ne-am ţinut de cuvânt faţă 
de Hugh. 

— De acord, a zis Emma. 

— De acord, a zis Bronwyn. 

— Eh! a zis Enoch. 

— N-ar trebui să discutăm planul? a zis Millard, care excela în 
schimbarea subiectului când discuţia devenea prea intensă. 

— Splendidă idee! a zis Enoch. Nu mi-am dat seama că aveam 
unul. 

— Mergem la şcoală, a zis Bronwyn. Ca să găsim un deosebit care 
se află în pericol şi să-l ajutăm. 

— Corect! Uitasem că aveam aşa un plan excelent şi amănunţit. 
La ce m-oi fi gândit? 

— Am început să-mi dau seama când eşti sarcastic, a zis 
Bronwyn. Şi acum eşti. Aşa-i? 

— Deloc! a zis Enoch pe un ton muşcător. O să fie foarte simplu. 
Intrăm într-o şcoală unde n-am mai fost niciodată şi întrebăm în 
stânga şi-n dreapta: „Auziţi, copii, cunoaşteţi ceva deosebiți? Şi-a 
manifestat cineva de pe-aici un talent deosebit în ultimul timp?” Şi 
mai devreme sau mai târziu o să-l găsim. 

Bronwyn clătina din cap. 

— Enoch, ăsta e un plan prost. 

— Era sarcastic, a zis Millard. 

— Ai zis că nu erai sarcastic, a protestat Bronwyn jignită. 

Traficul de dimineaţă începea să blocheze autostrăzile. O 
camionetă s-a băgat in fata mea silindu-mă să încetinesc brusc şi a 

emis un nor de gaze de eşapament în nasul nostru. Eu şi Millard am 
început să tuşim. Am închis fereastra. 

— Şi unde anume ar trebui să-l ducem pe deosebitul ăsta? a 
întrebat Enoch. 

Emma a despăturit coordonatele misiunii: 

— În bucla 10044, a citit ea. 

— Şi asta unde e? a întrebat Bronwyn. 

— Deocamdată nu ştim, a răspuns Emma. 

Bronwyn şi-a îngropat faţa în mâini. 

— O, n-o să meargă, nu-i aşa? Şi Miss Peregrine n-o să ne ierte 
niciodată şi totul e în zadar! 

Cu o clipă în urmă fusese convinsă că avea să fie uşor şi acum 
deznădăjduise complet. 

— Nu te lăsa copleşită, a zis Emma. Însărcinările importante 
întotdeauna par intimidante dacă încerci să rezolvi fiecare etapă de- 
a lor în avans. Trebuie să o luăm pas cu pas. 

— E ca în zicala aia veche, a zis Millard. Despre cum să mănânci 
un urs-vârcolac? 

— E revoltător, a zis Bronwyn cu faţa în continuare ascunsă în 
palme. 

— E doar o metaforă. Nimeni nu mănâncă urşi-vârcolac. 

— Ba fac pariu că o face cineva, a zis Enoch. Crezi că îi frig sau îi 
mănâncă cruzi? 

— Taci! a zis Emma. O să rezolvăm lucrurile pe rând şi gata. Aşa 
că hai să ne concentrăm pe primul lucru pe care-l avem de făcut şi 
după aia să ne facem griji pentru următorul. O să găsim copilul 
deosebit şi abia după aia o să ne facem griji cu privire la buclă, OK? 

Bronwyn şi-a ridicat capul şi s-a uitat la Emma printre degete. 

— Putem să folosim altă metaforă? 

Emma a râs. 

— Sigur! 

După un timp, aglomeraţia matinală a început să cedeze. Apoi 
ne-am eliberat din trafic şi am înaintat către Philadelphia şi după 

aceea către New York şi către necunoscutele care ne aşteptau acolo. 
Am amuţit cu toţii, gândindu-ne la următoarea etapă. 

++ CAPITOLUL TREISPREZECE ++- 


În vara aceea făcusem multe şi trecusem prin multe nebunii, dar 
să conduc pentru prima oară prin New York se clasifica printre 
experienţele cele mai intense. Totul se contopea într-o ceaţă 
stresantă de maşini care claxonau, benzi care trebuiau schimbate, 
tuneluri sufocante şi poduri ameţitoare. Prietenii mei strigau 
atrăgându-mi atenţia asupra unui pericol sau a altuia, iar eu 
strângeam volanul de mi se albiseră degetele şi transpiratia îmi 
şiroia pe spinare. Cumva, după numeroase ciocniri evitate la 
mustață şi curbe ratate, indicaţiile oferite de vocea inexpresiva a 
robotului de pe telefonul meu ne-au adus la un cvartal de destinaţia 
noastră: Liceul J. Edgar Hoover. Nu cunoşteam deloc New Yorkul — 
fusesem aici o singură dată, în copilărie, într-o excursie cu părinţii —, 
dar liceul Hoover nu era pe lângă niciunul dintre reperele pe care le 
recunoşteam de la televizor sau de la cinematograf. Aici nu eram în 
Manhattan, ci în Brooklyn, şi nu într-unul dintre cartierele în vogă 
ale Brooklynului despre care auzisem. Era ca o versiune mai 
prăpădită şi mai aglomerată a unei suburbii, cu case mai mici şi mai 
vechi înghesuite unele într-altele şi cu maşini care blocau marginile 
străzilor. 

Am găsit şcoala fără mare greutate. Era o clădire impozantă din 
cărămidă, lungă cât un cvartal, cu ferestre ici şi colo, genul de 
imobil care ar fi putut fi o închisoare cu regim mai relaxat, o uzină 
de reciclat apa reziduală sau orice altă instituţie, dar care găzduia 
de fapt câteva mii de minţi tinere şi impresionabile. Cu alte cuvinte, 
semăna foarte tare cu şcoala la care mergeam eu în Florida şi gândul 
de a intra înăuntru a facut să mă treacă transpiratiile. 

Era pe la jumătatea după-amiezii. Am parcat peste drum şi am 
stat în maşină, supraveghind clădirea şi încercând să decidem 
prima noastră mutare. 

— Deci cum se conturează planul ăla detaliat pe care-l avem? a 

întrebat Enoch. 

— Poate ar trebui să intrăm pur şi simplu înăuntru şi să ne 
uităm? a zis Millard. Să vedem dacă nu ne atrage ceva atenţia. 

— Sunt mii de copii la şcoala asta, am zis eu. Nu cred că o să-l 
depistăm pe cel deosebit doar uitându-ne în jur. 

— Nu putem şti până nu ostenim, a zis Millard, apoi a căscat. 
Voiam să zic până nu ne dăm osteneala. 

— Şi eu sunt obosită, a zis Bronwyn. Am creierul terci. 

— Şi eu la fel, am zis eu. 

Bronwyn mi-a dat termosul cu cafea de la Paul — încă pe jumătate 
plin, dar care se răcise de mult —, însă nu puteam să înghit nicio 
picătură. Eram încordat şi totodată sleit de puteri, iar cafeaua mă 
făcea nervos. Călătoream fără oprire de peste douăzeci şi patru de 
ore şi începeam să scârţâi din toate balamalele. 

Am auzit sunându-se. Treizeci de secunde mai târziu, uşa din 
faţă s-a dat de perete şi elevii au început să se reverse afară. În 
câteva clipe curtea era plină de adolescenţi. 

— Asta-i şansa noastră, a zis Bronwyn. Pare vreunul dintre ei 
deosebit? 

Un băiat cu o creastă purpurie a trecut pe lângă noi urmat de o 
fată cu pantaloni cu turul lăsat şi bocanci cu imprimeuri şi de o sută 
de alti puşti, fiecare cu stilul lui vestimentar. 

— Da, toţi, a zis Emma. 

— Oricum n-are rost, a zis Enoch. Dacă persoana pe care o 
căutăm e în pericol, atunci e speriată, şi dacă e speriată va încerca să 
se contopească cu mediul, nu să iasă în evidenţă. 

— O, deci căutăm pe cineva care pare suspect de normal, a zis 
Bronwyn. Prea normal. 

— Nu, idioată ce eşti, ziceam că n-o să-l găsim uitându-ne la ei. 
Alte idei? 

Am mai cercetat un minut masele de copii ce se scurgeau pe 
lângă noi, dar era evident că Enoch avusese dreptate. Era ca şi cum 
ai fi căutat acul în carul cu fân. 

— Ştiu şi eu, poate ar trebui să întrebăm pe cineva, a zis Emma. 

Enoch a râs. 

— Da. Scuzati-ne, căutăm pe cineva cu puteri sau talente stranii. 
Sau poate cu o gură suplimentară la ceafă? 

— Ştiţi cine ar trebui să ştie? Abe, am zis eu. 

Enoch a dat ochii peste cap. 

— E mort, ai uitat? 

— Dar ne-a lăsat un set de instrucţiuni. Sau lucrul cel mai 
apropiat de asta. 

Am cotrobăit pe sub gambele Emmei şi am extras registrul de 
operaţiuni al lui Abe din spaţiul pentru picioare. 

— Probabil e o idee bună, a zis Millard. El şi H numai misiuni ca 
asta au efectuat timp de treizeci şi cinci de ani. Au fost în situaţii ca 
asta. Trebuia doar să aflăm cum procedau. 

— Şi să ne întoarcem mâine, după ce ne vom odihni puţin, am zis 
eu. 

Ce ac? În momentul acela aş fi avut dificultăţi şi cu găsitul carului 
cu fân. 

— Excelent plan, a zis Emma. Dacă nu dorm, în curând o să încep 
să am halucinaţii. 

— Vine cineva! a şuierat Bronwyn. 

Privind pe fereastră, am văzut un bărbat alb dichisit apropiindu- 
se de maşină. Purta un tricou polo negru vârât în pantaloni kaki, 
ochelari de soare polarizati şi într-o mână tinea o staţie de emisie- 
recepție. Era directorul adjunct tipic. 

— Numele! a zis el răstit. 

— Bună ziua, am zis eu pe un ton calm şi prietenos. 

— Cum vă cheamă? a repetat el ostil. Să văd un permis de 
conducere! 

— Nu mergem la şcoala asta, aşa că nu trebuie să vă spunem, a 
zis Bronwyn. 

Enoch şi-a îngropat faţa în mâini. 

— Idioato! 

Bărbatul s-a aplecat să privească în maşină şi şi-a ridicat staţia la 
gură. 

— Baza, aici e perimetrul. Am nişte adolescenţi neidentificati. 

Apoi s-a dus în spatele maşinii, ca să citească numărul de 
înmatriculare. 

Am pornit maşina călcând în acelaşi timp puţin acceleraţia, ceea 
ce a făcut motorul să scoată un vuiet asurzitor, determinându-l pe 
bărbat să sară în sus şi să se împiedice în graba de a se feri. 
(Ajunsesem să depind de şmecheria asta.) Înainte să-şi recapete el 
echilibrul, mă desprinsesem de bordură. 

— Mi-a provocat un presentiment neplăcut, a zis Emma. 

— Aşa-s majoritatea directorilor adjuncti, am spus eu. 

Dar, brusc, am simţit o durere ascuţită de stomac. În timp ce 
coteam, conducând de-a lungul şcolii, am strâns din fălci şi m-am 
cocoşat peste volan, încercând s-o ascund de ceilalți. 

Putea să fi fost un suflet-pustiu? m-am întrebat eu. Acesta era 
pericolul care-l ameninţa pe deosebitul necontactat? 

Apoi durerea s-a domolit şi a dispărut la fel de iute precum 
venise, aşa încât am decis ca pe moment să păstrez gândurile astea 
pentru mine. 


990 


Am găsit un loc unde să punem jos capul răscolind teancul de 
cărți poştale pe care le luasem de acasă, cele pe care mi le trimisese 
Abe în timpul călătoriilor lui. Îmi aminteam că văzusem una din 
New York şi, după ce am pus câţiva kilometri între noi şi şcoală, am 
parcat şi am răsfoit teancul de vederi în căutarea ei. Pe faţă era 
fotografia foarte demodată şi cum nu se poate mai impersonală a 
unei camere de hotel, iar pe spate erau trecute numele acestuia, 
adresa şi o scurtă notă pe care Abe mi-o trimisese cu ani în urmă. 


Bag de seamă că o să stau câteva zile aici, chiar 
Unde începe oraşul New York. Loc plăcut şi 

liniştit, cu facilități grozave. Mă văd 

Cu nişte prieteni vechi. Dacă ajungi vreodată 
La New York, iti recomand acest hotel 

Anume. Cere camera 203. Cu dragoste, bunicul. 


— Remarcati ceva la mesajul lui? a întrebat Millard. 

— E cam haotic, a zis Emma. De ce a spus în ce cameră a stat? 

— E cel mai simplu cod posibil. Un acrostih. 

— Un ce? am întrebat eu. 

— Citeşte prima literă a fiecărui rând. Ce cuvânt formează? 

M-am uitat. 

— B-U-C-L-A. 

— Vai, mamă! a exclamat Bronwyn aplecându-se să vada si ea. 

— Ţi-a lăsat mesaje codificate, a zis Millard. Dragul de Abe, are 
grijă de tine şi de dincolo de mormânt! 

Am clătinat uluit din cap, răsucind cartea poştală în mâini. 

— Mulţumesc, bunicule, am zis eu încet. 

— Dar nu trebuie să stăm în bucle, a zis Emma. Nu fugim de 
suflete-pustii, nu suntem în pericolul de a îmbătrâni subit şi ar 
putea fi mai mare bătaia de cap. 

— Da, în bucle dai peste tot felul de ciudati, a aprobat-o 
Bronwyn. Şi nu vreau să fiu nesociabilă, dar îmi doresc pur şi 
simplu să dorm. 

— Cred că ar trebui să facem o încercare, a zis Millard. Trebuie să 
aflăm unde e bucla 10044 şi poate acolo e cineva care ştie. 

Enoch a oftat. 

— Bine, atâta timp cât găsim un pat pe undeva. O să rămân cu 
gâtul strâmb de atâta dormit în maşină. 

Eu voiam să merg şi votul meu a înclinat balanța. Eram mânat 
mai ales de curiozitate şi îmi plăcea sentimentul că îi călcam pe 
urme lui Abe. Aşa că am străbătut Brooklynul şi am traversat 
uriaşul pod suspendat către Staten Island. În douăzeci de minute 
ajunseserăm la destinaţie, un motel care se chema The Falls. Era o 
clădire dărăpănată cu un etaj, cu camere care dădeau într-o stradă 
aglomerată şi cu un anunţ care se fălea: AVEM TELEVIZOR ÎN 
FIECARE CAMERĂ. 

Ne-am dus la recepţie şi am cerut camera 203. Receptionerul, un 
ins înalt şi slăbănog, stătea cu picioarele pe birou. Deşi afară era 
cald, purta un pulover gros de lână. A lăsat revista pe care o citea şi 
ne-a examinat. 

— De ce vreţi camera aia? 

— Ne-a fost recomandată cu căldură, am zis eu. 

El şi-a coborât picioarele de pe birou. 

— Din ce clan sunteţi? 

— Al lui Miss Peregrine, a zis Bronwyn. 

— N-am auzit de ea. 

— Atunci din niciunul. 

— Probabil nu sunteţi de pe aici. 

— Nu asta-i ideea cu hotelurile? a întrebat Emma. Să găzduiască 

oamenii care nu locuiesc prin împrejurimi? 

— Uitaţi, de obicei nu primim persoane care nu sunt afiliate la un 
clan, dar acum am aproape toate camerele goale, aşa că o să fac o 
excepţie. Dar îmi trebuie mai întâi un mijloc de identificare. 

— Sigur, am zis eu dând să scot portofelul. 

— Nu de-ăsta, a spus el. O dovadă voiam să zic. 

— O dovadă că suntem deosebiți, a zis Millard. 

A ridicat de pe birou un suport de cărţi de vizită, l-a răsucit prin 
aer şi l-a pus la loc. 

— Bună ziua, aici e omul invizibil! 

— E de-ajuns, a zis funcţionarul. Ce fel de camere doriţi? 

— Nu ne pasă, vrem doar să dormim, a zis Enoch. 

Dar receptionerul deja scotea din birou un dosar cu foi plastifiate. 
L-a pus pe masă, l-a deschis şi a început să ne prezinte oferta. 

— Avem, fireşte, camere standard — dragute, dar nu elegante —, 
însă suntem celebri pentru facilităţile speciale oferite oaspeţilor 
noştri deosebiți. Avem camere pentru cei dezavantajati din punct de 
vedere gravitational. 

Ne-a arătat o fotografie a unei familii zâmbitoare pozând într-o 
încăpere al cărei mobilier era fixat de tavan. 

— Plutitorilor le plac. Se pot relaxa, cina şi chiar dormi cu tot 
confortul fără să recurgă la haine cu greutăţi sau la centuri. 

A dat foaia la o fotografie infatisand o fetiţă in pat cu un lup, 
ambii în cămăşi de noapte. 

— Sunt încăperi adaptate pentru animalele deosebite, indiferent 
de soiul lor, cu condiţia să fie dresate, să cântărească sub 45 de 
kilograme şi să fie certificate ca neletale. 

A dat o altă pagină, ajungând la o fotografie a ceea ce părea un 
buncăr subteran mobilat elegant. 

— Şi avem o cameră specială pentru oaspeţii noştri mai, ăăă, 
fierbinţi, a zis el aruncând o privire către Emma. Ca să nu dea foc 
restului proprietăţii în somn. 

Emma părea jignită. 

— Niciodată nu mă aprind spontan. Şi nu avem animale. Şi nici 
nu plutim. 

Funcţionarul nu terminase. 

— Avem şi o cameră plină cu un sol plăcut afânat pentru oaspeţii 
cu rădăcini sau parţial decedați... 

— Nu ne trebuie nicio cameră de-asta ciudată! s-a răstit Enoch. 
Una normală e numai bună! 

— Cum doriţi, a zis funcţionarul închizând dosarul. O cameră 
normală. Mai am numai câteva întrebări. 

Enoch a gemut văzând cum receptionerul se apuca să completeze 
un formular. 

— Fumegători sau nefumegători? 

— Niciunul dintre noi nu fumează, a zis Bronwyn. 

— N-am întrebat dacă fumaţi. Emite careva fum din vreo parte a 
trupului? 

— Nu. 

— Nefumegători, a zis el bifând o căsuţă pe formular. Singuri sau 
dubli? 

— Vrem să fim cu toţii în aceeaşi cameră, a zis Millard. 

— Nu asta v-am întrebat, a spus funcţionarul. Are vreunul dintre 
voi dublură? Doppelgăngeri, replicanti, fraţi în oglindă? O să va 
trebuiască un depozit suplimentar şi poza de buletin a fiecăruia. 

— N-avem, am zis eu. 

El a bifat pe formular. 

— Câţi ani intenţionaţi să staţi? 

— Câţi ani?! 

— „intenţionaţi să stati? 

— O singură noapte, a zis Emma. 

— Asta o să vă coste în plus, a murmurat el însemnând ceva pe 

formular şi apoi şi-a ridicat privirea. Veniti pe aici! 

A ieşit din birou. L-am urmat pe un hol exterior ponosit şi vuind 
de poluarea fonică a traficului, până într-o debara întunecoasă. Era 
intrarea în buclă. Mi-am dat seama de asta în timp ce intram, aşa că 
am fost pregătit pentru smucitura. Când am ieşit era noapte, frig şi 
foarte linişte. Funcţionarul ne-a condus din nou înapoi pe hol, a 
cărui versiune din trecut era mult mai îngrijită. 

— Aici e tot timpul noapte. E mai uşor pentru oaspeţii noştri să 
doarmă la orice oră vor. 

S-a oprit în fata unei camere şi ne-a deschis uşa. 

— Dacă aveţi nevoie de ceva, sunt dincolo de debaraua-bucla, în 
biroul unde m-aţi găsit. Gheaţa e la capătul culoarului. 

A plecat şi noi am intrat în cameră. Arăta exact ca aceea din 
ilustrata de la bunicul meu. Avea un pat spaţios, nişte perdele 
oribile, un televizor mare, portocaliu, pus pe un postament şi 
lambriuri imitând lemnul noduros de pin. Diversele texturi şi 
modele din încăpere se băteau cap în cap aproape fizic, creând un 
soi de vibraţie subliminală surdă, constantă, care te călca pe nervi. 
În cameră mai erau o canapea pliantă şi un pat dublu, aşa că toată 
lumea avea unde dormi. Ne-am instalat cât mai confortabil, apoi eu 
şi Millard ne-am aşezat pe sofa şi ne-am apucat să examinăm 
jurnalul lui Abe. 

— Abe şi H au fost în multe misiuni cât de cât asemănătoare cu a 
noastră, a zis Millard. Ar putea fi instructiv să vedem cum au 
procedat ei. 

Din fericire, Millard citise registrul de două ori de la cap la coadă 
pe durata călătoriei noastre şi avea o memorie atât de bună a 
detaliilor, încât îşi amintea aproape integral porţiuni mari din el. A 
deschis la un raport al unei misiuni de la începutul anilor '60. Abe şi 
H fuseseră însărcinaţi cu extragerea unui copil deosebit aflat în 
pericol undeva în Panhandle, Texas, dar nu ştiau în ce aşezare se 
afla copilul. 

— Şi cum şi-au început căutarea? a întrebat Millard parcurgând 

raportul. Amestecându-se printre localnici şi stând de vorbă cu ei. 
N-a trecut mult şi au aflat că în zonă se afla un carnaval itinerant, 
care, după cum ştiţi, e genul de loc unde deosebitii se simt 
confortabil. L-au ajuns chiar la intrarea în Amadillo şi au descoperit 
copilul deosebit ascunzându-se într-un elefant uriaş de carton, pe 
roti, care călătorea cu carnavalul. 

Raportul includea şi o fotografie a elefantului, care era într- 
adevăr uriaş, mai înalt decât o casă. 

— Iti vine să crezi? Un elefant troian, a ras Millard. 

— Şi au întrebat oamenii, aşa pur şi simplu? a zis Enoch care 
ascultase discuţia. Asta era geniala lor muncă de detectivi? 

— Muncă simplă şi directă de detectiv, a zis Millard. Asta-i genul 
cel mai bun. 

— OK, am zis eu. Ce altceva au mai făcut? 

— Au consultat periodicele! a exclamat el nefiresc de încântat. 
Uite, aici! 

A dat mai multe pagini, oprindu-se la raportul pe care îl căuta. 

— Era o tânără femeie care devenea cu repeziciune invizibilă. Era 
necontactată şi, dacă pot să judec după propria mea experienţă, în 
mod sigur îngrozită. Telul lui Abe era s-o găsească înainte ca ea să 
dispară de tot şi să o aducă în rândurile unui clan binevoitor de 
deosebiți, de preferat alti invizibili. Dar misiunea se anunţa dificilă: 
la orice încercare anterioară de a stabili un contact, tânăra fugise. 

— Şi au găsit-o cu ajutorul ziarelor? am întrebat eu. Cum? 

— Au localizat-o cu ajutorul titlurilor dintr-un tabloid. Tabloidele 
nu trebuie luate întotdeauna în serios, dar uneori conţin comori de 
adevăr. Vezi? 

A dat pagina. Pe spatele raportului era lipită o fotografie 
înfăţişând doi copii pe o plajă şi alături de ei un ziar mototolit în 
nisip. Titlul principal era incetosat, dar partial lizibil şi spunea ceva 
despre o misterioasă fată goală. 

— Mulțumită acestui articol ridicol, au reuşit să îi dea de urmă 
într-un orăşel din California şi apoi pe o plajă anume, a continuat 

Millard. Plajele nu-s cel mai potrivit loc să fii invizibil, pentru că 
nisipul iti trădează paşii, aşa că au reuşit să o incolteasca suficient 
cât să se prezinte şi să-i explice ce i se întâmpla şi ea le-a acceptat 
ajutorul. 

— Şi dacă despre subiectul nostru nu s-a scris în ziare? a întrebat 
Emma. Şi în oraş nu e nimic bătător la ochi în genul unui carnaval? 

— Şi dacă merge la şcoală alături de trei mii de copii care par cu 
toţii deosebiți? a întrebat Enoch. 

— În asemenea cazuri, când se cunoştea adresa, dar nu exista altă 
pistă, se duceau în zonă, se amestecau cu lumea şi aşteptau pur şi 
simplu ca deosebitii să se trădeze cumva. 

— O supraveghere. Ca-n filme! am zis eu. 

— Cât durează o supraveghere de-asta? a întrebat Bronwyn. 

— Săptămâni, uneori chiar mai mult. 

— Săptămâni! a exclamat Enoch. Sau chiar mai mult! 

— N-o să fie nevoie de săptămâni, am zis eu. O să intrăm in 
şcoală. O să vorbim cu oamenii. O să întrebăm în stânga şi-n 
dreapta. Va trebui pur şi simplu să vă integrați în peisaj. 

— Ceea ce vom face într-o clipită, mulțumită lecţiilor intensive de 
normalitate pe care ni le-ai predat, a zis Enoch. 

; lăsat în urma sa O Give ve a 
urală care nu putea fi decât 
nt deosebit si care aproape ne- 


it de hac” aa 


— Ăsta a fost sarcasm! a exclamat Bronwyn. 
Enoch a arătat-o cu degetul. 
— Ei, hai c-ai început să te prinzi! 

Dacă n-aş fi fost atât de obosit, sunt convins că aş fi stat treaz 
jumătate din noapte pe sofa, contemplând stranietatea faptului că 
Emma era culcată de cealaltă parte a camerei. Răceala dintre noi 
părea nefirească şi mă preocupa în rarele momente de pace de care 
aveam parte. Dar am adormit de cum am pus capul pe pernă şi mi 
s-a părut că nu trecuseră decât câteva minute până am deschis iarăşi 
ochii şi am văzut-o pe Bronwyn aplecată deasupra mea, zgaltaindu- 
mi umărul. Opt ore trecuseră într-o clipă, fără vise, şi, deşi nu mă 
simţeam foarte odihnit, venise vremea să ne punem din nou în 
mişcare. 

Cursurile aveau să înceapă peste două ore şi voiam să avem toată 
ziua la dispoziţie pentru căutările noastre. Singurul răgaz pe care ni 
l-am permis a fost duşul. Aveam părul slinos şi praful drumului ne 
intrase sub unghii şi în urechi. Când aveam să ne prezentăm acestei 
persoane, oricine o fi fost ea, aveam să reprezentăm întregul neam 
al deosebiţilor. Am căzut de acord că era cazul să nu arătăm ca şi 
cum am fi dormit în maşină. 

Am făcut duş primul şi m-am pomenit cu ceva timp la dispoziţie. 
Am decis să mă uit şi eu prin ziare, cum procedaseră Abe şi H în 
cazul fetei invizibile. Asta era mai uşor de făcut în era internetului, 
deşi a trebuit să ies din cameră şi din buclă ca să-mi meargă 
telefonul mobil. 

Lângă maşina de fabricat gheaţă, în prezentul cel zgomotos, am 
declanşat o căutare rapidă după articole legate de liceul respectiv. 
Peste puţin timp am găsit în Brooklyn Daily Eagle un articol datat cu 
câteva săptămâni în urmă, cu titlul: PANĂ BIZARĂ DE 
ELECTRICITATE. CON EDISON”, NEDUMERITĂ, NERVI 


12 Companie americană de electricitate. 

INTINSI LA MAXIM LA LICEUL HOOVER. Se pare că luminile se 
stinseseră brusc în mijlocul zilei de curs, pe durata unei prezentări 
în sala de festivități. Opt sute de copii se pomeniseră într-un 
întuneric subit care provocase un asemenea haos, încât vreo câţiva 
fuseseră răniţi în îmbulzeala panicată ce urmase. 

Mi s-a părut ciudat. Ce era aşa de înspăimântător la o pană de 
curent? La şcoala noastră, în Florida cea predispusă la furtuni cu 
trăsnete, se petreceau tot timpul. Am derulat până la comentarii, 
unde postaseră unii elevi, şi am aflat că nu fusese o pană oarecare 
de curent. Luminile alimentate de generatorul de rezervă dăduseră 
şi ele chix. Cel mai ciudat era un comentariu care spunea: Lanterna 
telefonului meu nu a funcționat, şi nici ale altora. Luminile se 
aprinseseră din nou în câteva minute, dar răul fusese deja făcut. 

Mie mi se părea că fusese vorba despre o pulsatie 
electromagnetică care scosese din funcţiune dispozitivele, fie ele 
alimentate la reţeaua electrică sau pe baterii. Dar mai era o parte a 
poveştii care nu se potrivea cu această teorie. În aceeaşi zi, ceva mai 
târziu, în toaleta fetelor avusese loc o explozie. Numai că, dacă era 
să te iei după comentarii, nu fusese chiar o explozie. 

Era ca şi cum s-ar fi declanşat o grenadă cu efecte luminoase, a scris 
cineva. Pereții au fost pârliți, dar nu s-a spart nimic. 

Cu alte cuvinte, nu existaseră stricăciuni produse de suflul unei 
bombe. Asta însemna că nu fusese vorba de o bombă, de un 
explozibil tradiţional sau de un incendiu. Deci ce se petrecuse? 

Se înregistraseră doi răniţi, amândoi angajaţi ai şcolii. Suspecta în 
cazul exploziei era o elevă al cărei nume nu era menţionat, fiind 
minoră. Fugise de la locul faptei şi era căutată pentru a fi interogată. 
Ce căutau doi angajaţi de sex masculin ai şcolii în toaleta fetelor? 
Articolul nu făcea speculaţii, dar un comentator da: 

PERVERŞIIIII! 

Am revenit în buclă, am intrat în cameră şi le-am spus celorlalţi 
ce descoperisem. 

— Mie mi se pare un incident provocat de un deosebit, a zis 

Bronwyn. 

Emma stătea rezemată în cadrul uşii de la baie, frecându-şi 
zdravăn părul cu prosopul. 

— Dacă e, atunci probabil căutăm pe cineva care poate manipula 
electricitatea, a zis ea cu vocea vibrându-i. 

— Sau lumina, a zis Millard. 

— Deci o să începem prin a discuta cu elevii despre ziua aceea, 
am zis eu. Să-i întrebăm ce-şi amintesc şi cine a fost implicat. Liceele 
sunt uzine de bârfe. Trebuie pur şi simplu să ne facem prieteni şi să 
folosim înclinația înnăscută a oamenilor de a se vorbi de rău între ei. 

M-am auzit vorbind şi mi s-a părut cam absurd. Prieteni? În doi 
ani de liceu eu abia reuşisem să-mi fac unul singur! 

— Poate cineva ştie sau bănuieşte cine e suspecta. Cea care a fugit 
din baie când s-a declanşat incendiul, a zis Bronwyn. 

— Şi poate punem mâna pe imaginile camerelor de 
supraveghere, a zis Enoch. 

— Pare puternică, oricine o fi, a spus Emma. 

— Fără îndoială, a zis Millard. (Era îmbrăcat complet, cu 
pantaloni, cămaşă cu guler şi şapcă.) Dacă o vânează cineva, 
înseamnă că merită vânată. Deci da, aş zice că e puternică. Şi posibil 
periculoasă. Dacă bănuiţi că ati găsit-o, nu vă apropiaţi. Anuntati-i 
pe ceilalţi, ca să stabilim care e cea mai bună strategie. 

— De ce te-ai mai îmbrăcat? l-am întrebat. Ne întoarcem afară 
într-un minut. 

— Uneori mi se face dor să port haine. lar rosăturile pot deveni o 
problemă. 

— Să zicem că am găsit persoana asta, a zis Enoch. Şi pe urmă? Îi 
zicem: „Vino cu noi! Trebuie să te ducem într-o buclă temporală”? 

— De ce nu? a întrebat Bronwyn. 

— Pentru că sună a demenţă curată! 

— Nu uitaţi că e o persoană necontactată, am zis eu. Nu ştie ce e 
aia o buclă temporală, ce e un deosebit sau că mai sunt şi alţii ca ea 
pe lume. 

Enoch îşi pusese tenişii cu talpă groasă şi umbla târându-şi 
picioarele. 

— Ugh, zici că-s pe arcuri! 

— Jacob nu ştia nimic când l-am întâlnit prima oară şi a fost OK, 
a zis Bronwyn. 

— Credeam că-mi pierdusem minţile şi pe urmă Emma m-a 
atacat şi era cât pe ce să-mi taie gâtul, am zis eu. 

— Credeam că eşti un strigoi! mi-a strigat ea din baie. 

— Deci aţi avut un început mai dificil, a zis Bronwyn ridicând 
din umeri. Dar acum sunteţi îndrăgostiţi! 

M-am prefăcut ocupat cu împachetatul. Enoch şi Millard au 
ignorat-o. 

Bronwyn era nedumerită. 

— Da’ ce-am zis? 

Emma a ieşit din baie. Îşi prinsese părul nisipiu la spate într-o 
coadă lejeră. Purta un pulover subţire, verde, care se asorta cu ochii 
ei şi blugi negri care-i veneau perfect şi contrastau cu tenisii Reebok. 
M-a copleşit un jind atât de cumplit şi de dureros, că am fost silit să- 
mi mut privirea. 

Ea a zis, cu un accent american acceptabil: 

— Ei, sunteţi gata să vă integrați? 

Bronwyn i-a făcut semn cu degetul mare ridicat: 

— Tootal. Foaaarte tare, gaşcă. 

Avea un accent strident si straniu. Numai ascultându-l m-am 
pomenit scrâşnind din dinţi. 

— Poate ar trebui să rămâi la accentul tău obişnuit. Şi fără argou! 

Ea s-a bosumflat şi şi-a coborât degetul în jos: 

— Naşpa! 

+++ CAPITOLUL PAISPREZECE **: 


Am ajuns la şcoală înainte să se sune de intrare. Am parcat la 
câteva intersecţii mai departe, ca să nu fiu zărit de directorul 
adjunct cel zelos. În timp ce ne apropiam pe jos, am fost foarte atent 
la stomacul meu, pândind orice junghi prevestitor, dar n-am simţit 
niciunul. 

Ne-am alăturat valului de elevi ce urca treptele de la intrare şi am 
pătruns într-un hol lung şi luminat, mărginit de săli de clasă şi plin 
de elevi. Ne-am lipit de un perete, ca să nu fim calcati în picioare, şi 
am rămas locului, coplesiti, în timp ce în jurul nostru adolescenţii 
treceau încoace şi încolo ca nişte bancuri de peşti. 

Ne-am furişat într-o clasă goală ca să discutăm. Pe perete erau 
postere cu Shakespeare şi James Joyce şi băncile erau aranjate în 
şiruri. Mi-am amintit că Emma îmi spusese că nu mersese niciodată 
la o şcoală adevărată şi chiar părea să privească în jur cu un 
oarecare alean. 

— În mod normal n-aş propune aşa ceva, dar cred că trebuie să 
ne despartim, a zis Millard. O să atragem mai puţină atenţie dacă n- 
o să umblăm laolaltă cu gurile căscate. 

— Şi o să acoperim mai mult teren, a zis Emma. 

— Atunci s-a hotărât. 

Nu eram convins că puteau să se descurce singuri într-un liceu 
din America zilelor noastre, dar Millard avea dreptate. Nu aveam 
de ales decât să plonjăm cu capul înainte. Bronwyn a făcut pereche 
cu Enoch şi s-a oferit să cerceteze terenul de educaţie fizică şi 
exteriorul clădirii. Aveau să discute cu elevii (dar nu cu accentul 
pseudo-american al lui Bronwyn) şi să afle tot ce puteau. Millard nu 
putea vorbi cu nimeni, aşa că avea să se strecoare în cancelarie. 

— Dacă a avut loc un incident suficient de spectaculos ca să 
ajungă în presa locală, atunci sigur mai sunt înregistrate şi altele 
mai mărunte undeva prin dosarele lor. 

— Persoana în cauză s-ar putea să fi primit şi o sancţiune 
disciplinară, a zis Emma. 

— Sau o evaluare psihiatrică, am zis eu. Dacă a încercat să spună 
adevărul despre cele petrecute s-a ales măcar cu o trimitere la 
asistenta sanitară a şcolii pentru o investigaţie a sănătăţii ei mentale. 

— Bine gândit, a zis Millard. 

Asta ne-a silit pe mine şi pe Emma să facem pereche, deşi fără 
tragere de inimă. Am propus să mergem în sala de mese, 
întotdeauna o pepinieră de bârfe, şi ea a fost de acord. 

— Sunteţi siguri că o să fiți OK? am întrebat înainte să ne 
despartim. O să ţineţi minte să nu vorbiti ca în anii '40 şi să nu faceţi 
uz de talentele voastre? 

— Da, Portman, am priceput, a zis Enoch fluturând din mână în 
direcţia mea. Tu fa-ti griji pentru tine. 

— Ne întâlnim aici într-o oră, am zis eu. Dacă nu merge treaba, 
declansati alarma de incendiu şi fugiţi către ieşirea principală. Ati 
înțeles? 

— Am înţeles, au răspuns toţi, în afară de Millard. 

— Millard? a întrebat Emma. Unde eşti? 

Uşa clasei s-a închis. Millard deja plecase. 

Cantinele şcolare intraseră de mult în topul locurilor pe care nu le 
puteam suferi. Erau urâte şi zgomotoase, duhneau şi erau pline — la 
fel ca asta — cu clici de adolescenţi anxiosi care roiau într-un dans 
social complex, ai cărui paşi nu reuşisem niciodată să-i pricep. Şi 
totuşi uite-mă aici, stând rezemat de un perete zgâriat împreună cu 
Emma, după ce mă oferisem de bunăvoie să petrec o oră într-un 
astfel de loc. Mi-am imaginat, aşa cum o făcusem adesea la şcoală, 
că sunt un antropolog care observă ritualurile unei culturi 
extraterestre. Emma părea să se simtă mult mai în largul ei, deşi 
încăperea era plină de persoane cu opt decenii mai tinere decât ea. 
Tinuta ei era degajată. Privirea ei cerceta încăperea cu calm. 

A propus să ne aşezăm la coadă şi apoi să luăm micul dejun. 

— Ca să ne integrăm, am zis eu. Deşteaptă idee! 

— Nu, pentru că mi-e foame. 

— OK. 

Ne-am asezat la coada, am trecut pe dinaintea cantinierelor cu 
parul prins bine in fileuri si am primit tavi incarcate cu omlete cu 
aspect de cauciuc, porţii de cârnaţi cafenii si unsurosi şi cutii cu 
lapte cu ciocolată. Emma s-a înfiorat uşor, dar le-a acceptat fără să 
se plângă. Ne-am luat tăvile şi am început să dăm ocol sălii, căutând 
un loc unde să ne aşezăm, şi în acel moment planul meu de a vorbi 
pur şi simplu cu elevii, atât de rezonabil în teorie, a început să mi se 
pară absurd. Ce trebuia să facem? Să ne prezentăm cuiva la 
întâmplare? „la zi, ai observat ceva ciudat în ultima vreme?” Toţi îşi 
vedeau de ale lor, discutând între ei, în siguranţa confortabilă a 
grupului de prieteni de mult stabilit... 

— Bună, vă supăraţi dacă stăm şi noi? Eu sunt Emma. El e Jacob. 

Emma se oprise lângă o masă. Patru feţe uluite s-au ridicat către 
noi: o fată blondă pe a cărei tavă era un singur măr, una cu părul 
vopsit în roz itindu-se de sub o căciulă şi doi tipi cu aspect de 
sportivi şi cu sepci de baseball ale căror tăvi dădeau pe dinafară. 

Păr-Roz a ridicat din umeri şi a zis: 

— Sigur. 

— Karen! i-a zis încet fata cu mărul, dar pe urmă s-a tras la o 
parte ca să-mi facă loc. 

Ne-am pus tăvile pe masă şi ne-am aşezat. Trei dintre comesenii 
nostri se uitau la noi de parcă eram nişte ciudatenii, dar Emma nici 
n-a părut să observe. A intrat direct în subiect. 

— Suntem noi aici şi am auzit că şcoala asta e, cum ar veni, 
ciudată. 

Accentul ei era aproape americănesc, dar nu tocmai, şi puştii şi- 
au dat seama. 

— De unde eşti? a zis Păr-Roz. 

— Din Anglia şi Tara Galilor, cam pe-acolo. 


< 344 > 


— Super, a zis unul dintre băieţi. Eu mă trag din foci şi el din 
delfini. 

— E o ţară, fraiere, a zis Par-Roz. De lângă Anglia. 

— Pfui, a exclamat Şepcăliosul numărul 1 trosnindu-şi gâtul. 
Dăăăh!î3 

— Suntem veniţi ca urmare a unui schimb de elevi, am zis eu. 

Fata-cu-Mărul m-a privit ridicând dintr-o sprânceană. 

— Tu n-ai accent străin. 

— Sunt din Canada. 

Am vrut să-mi înfig furculita în chestia aia cafenie şi dubioasă, 
dar m-am răzgândit. 

— Şcoala asta e ciudată rău, mai ales în ultimul timp, a zis Păr- 
Roz. 

— Ce s-a întâmplat în sala voastră de festivități? am întrebat eu. 
A fost pană de curent sau ce? 

— Noo, a zis Şepcăliosul cel tăcut. Asta le-a zis conducerea şcolii 
părinţilor noştri. 

— Jon era acolo, a zis Fata-cu-Mărul indicându-l cu bărbia. 
Acuma crede că locul ăsta e bântuit sau ceva de genul. 

— Ba nu cred aşa ceva. Da' nu-nghit povestea asta cu „pana de 
curent”. Încearcă să muşamalizeze ceva. 

— Cum ar fi? am întrebat eu. 

El şi-a coborât privirea către tavă şi a amestecat în substanţa 
cafenie din ea. 

— Nu-i place să vorbească despre asta, a şoptit Păr-Roz. Crede că 
dac-o spune lumea o să-l creadă diliu. 

— Mai taci, Karen! a zis Fata-cu-Mărul şi s-a întors către Jon: Mie 
nu mi-ai spus. 

— Haide, băi, a zis celălalt băiat. I-ai zis lui Karen şi nouă n-ai 
vrut să ne spui? 


13 Băiatul făcuse o glumă profitând de omofonia dintre Wales (Tara Galilor) şi 
whales (balene). 

Jon a ridicat mâinile în aer. 

— Bine, bine! Şi nu vreau să spun că asta s-a întâmplat. Numai că 
asta a părut să se întâmple. 

Acum toată lumea îl privea cu interes. Băiatul a tras o gură 
zdravănă de aer. 

— Era superbeznă. Nimănui nu-i mergea telefonul sau lanterna. 
Ei zic că a fost nus’ ce defectiune electrică, dar ştiţi că sala de 
festivități are o uşă care dă direct afară, în parcare? 

S-a aplecat uşor înainte şi vocea i-a scăzut. 

— Cineva a deschis-o, dar n-a intrat nicio dâră de lumină. Şi era o 
zi cu soare. 

— Ce? Nu pricep, a zis Fata-cu-Marul. 

— Era ca şi cum, a zis băiatul şi apoi vocea i-a coborât până a 
devenit o şoaptă, întunericul ar fi mâncat lumina. 

Eram gata să pomenesc de explozia dubioasă din toaletă, care se 
întâmplase în aceeaşi zi, ceva mai târziu, când am simţit o bătaie 
zdravănă pe umăr. M-am întors şi l-am văzut pe directorul adjunct 
din ziua trecută, însoţit de o femeie încruntată, cu păr scurt şi ochi 
albaştri şi reci. 

— Scuzaţi-mă, a zis bărbatul. Voi doi, veniţi cu noi chiar acum! 

Emma a ridicat o mână şi i-a întors spatele. 

— Plecati, suntem în mijlocul unei discuţii! 

Pustii de la masă au părut impresionați. 

— Fir-ar să fie, a şoptit Par-Roz. 

— N-a fost o rugăminte. 

Femeia cu ochi reci a apucat-o pe Emma de umăr. 

Emma s-a scuturat de mâna ei. 

— Nu mă atinge! 

Apoi situaţia s-a imputit. Se părea că toţi cei din sala de mese se 
opriseră din vorbit şi se uitau la noi. Femeia s-a repezit să o apuce 
pe Emma cu ambele mâini, iar bărbatul m-a prins de brat. Am 
aruncat tava cu mâncare în el şi asta l-a făcut să îmi dea drumul. 
Am sărit pe masă. Probabil că Emma o arsese pe femeie, pentru că 

aceasta a tipat şi a sărit îndărăt. Apoi am rupt-o amândoi la fuga 
către ieşirea cea mai apropiată. Femeia era scoasă din luptă, dar 
bărbatul s-a repezit după noi strigând să ne oprească cineva. Câţiva 
au încercat, dar i-am evitat. Apoi am văzut în faţa noastră un grup 
de sportivi cu şepci de baseball blocând ieşirea către care alergam. 

Ne-am oprit brusc şi ne-am întors. 

— Şi acum ce facem? 

— Lăsăm focul să ne deschidă drumul, a zis Emma, dar am prins- 
o de mâini înainte să apuce să le ridice. 

— Nu! am şuierat, văzând elevii care ne filmau cu telefoanele 
mobile, înregistrând tot ce se petrecea. Nu cât timp toţi sunt cu ochii 
pe noi. 

Mă resemnasem cu gândul de a fi prins şi căutam un mod de a-i 
duce cu vorba, când uşa pe care o blocau sportivii s-a dat de perete. 
Un şir de fete a dat năvală înăuntru ţipând din toţi rărunchii. Şi 
când zic că tipau, păi chiar tipau şi aveau feţele inlacrimate şi 
schimonosite de groază, aşa că sportivii şi bărbatul cu aer de 
director adjunct şi toți cei din încăpere şi-au concentrat atenţia 
asupra lor. Nici nu m-am gândit ce anume le făcuse să urle în halul 
ăla, ci pur şi simplu le-am mulţumit îngerilor păzitori pentru orice 
se întâmplase. Eu şi Emma ne-am avântat printre malacii neatenti şi 
am fugit pe uşa deschisă. 

Ne-am oprit pe coridor şi tocmai priveam în jur în încercarea de a 
ne aminti în ce direcţie era ieşirea principală, când am zărit ceva 
bizar apropiindu-se în fugă. 

O haită de pisici. 

Erau ude leoarcă şi aveau mişcări tepene, deloc feline şi apoi am 
auzit chicotitul lui Enoch şi pe Bronwyn tipand la el în timp ce il 
fugărea afară din laboratorul de biologie aflat la capătul coridorului. 
El se cocosase de râs. 

— Îmi pare rău! Nu m-am putut abtine! 

Pisicile se împleticeau pe lângă picioarele noastre şi am simţit un 
miros amar. Formaldehidă! 

— Enoch, idiotule! tipa Bronwyn. Ai stricat tot! 

Crease probabil singura diversiune suficient de puternică pentru 
a ne salva: o hoardă de pisici-zombi. 

— N-am crezut să zic asta vreodată, dar mulţumesc Păsării 
pentru ciudatul ăsta mic! a spus Emma. 

Tipetele din sala de mese păreau să scadă în intensitate. Nu peste 
mult timp, cei dinăuntru aveau să-şi reamintească de noi şi să ne ia 
urma. 

— O să-i mulţumim mai târziu, am zis eu şi, repezindu-mă spre 
perete, am declanşat alarma de incendiu. 

— Le-ai transformat în zombi?! 

Emma încerca să pară supărată, dar de abia îşi stăpânea râsul. 
Eram în curtea şcolii, camuflati pe moment în valul de elevi care 
evacuau liceul. 

— Era păcat să las aşa pisicile alea moarte, a zis Enoch. Voiau să 
le taie! 

— Pentru ştiinţă, a zis Bronwyn. 

— Sigur, a zis Enoch, desenând în aer semnul ghilimelelor. Si- 
gur! 

— Trebuia să fiţi pe terenul de sport, am zis eu. 

— Nimeni nu a vrut să vorbească cu noi, a spus Enoch. 

— Cu tine, vrei să zici, i-a tăiat-o Bronwyn. Şi atunci domnul s-a 
plictisit şi a pornit să colinde. 

— Şi-am simţit mirosul suav al lichidului de îmbălsămare plutind 
pe o fereastră deschisă şi nu m-am putut abtine. 

Era să vomit. 

— Din fericire eu chiar am reuşit ceva cât timp se juca el cu 
animale moarte, a zis Bronwyn. Am vorbit cu un tânăr foarte 
binevoitor care era la şcoală când a avut loc incendiul din toaletă. A 
zis că s-a auzit un zgomot puternic, urmat de o străfulgerare 
orbitoare şi după aia a văzut o fată fugind pe coridor urmărită de 

doi adulţi. 

— Cum arătau? am întrebat eu. 

— Fata avea pielea cafenie şi părul negru şi lung, iar adulţii 
aveau pielea roşie din cauza arsurilor, hainele le fumegau şi erau 
foarte, foarte furioşi. 

— Au prins-o? am întrebat eu. 

— Nu. A scăpat. 

— Cum o cheamă? 

Bronwyn a clătinat din cap. 

— Nu ştiu. 

Am simţit cum cineva mă smucea de mânecă. 

— Aici sunteţi! 

Era Millard, şoptind din pricină că eram înconjurați de obişnuiţi. 

— V-am căutat peste tot. Al naibii de dificil. Nu ştiu ce nerod a 
pornit alarma de incendiu. 

— Noi am fost. Trebuia să ieşim de aici, a zis Emma. 

— Şi încă mai trebuie să ieşim de aici, am zis eu. 

În câteva locuri din curte şi pe treptele din faţă erau tipi cu 
tricouri polo, părând să facă parte din personalul şcolii, care 
măturau mulţimea cu privirile în căutarea noastră. 

Alarma de incendiu s-a oprit şi o voce a răsunat în difuzoare 
cerându-le elevilor să revină la ore. 

— Haideţi să ieşim acum, am zis eu. Cât timp îi mai avem pe 
ăştia să ne acopere. 

— Ne despartim, a zis Emma, arătând cu degetul către trotuarul 
opus. Ne vedem acolo, în spatele maşinilor ălora. 

Ne-am despărţit, am ieşit repede din curte şi am traversat strada, 
regrupându-ne îndărătul şirului de maşini parcate pe care ni-l 
indicase Emma. Ceilalţi au stat ghemuiti, în timp ce eu vegheam, cu 
ochii în patru după adulţi cu tricouri polo. 

— Atenţie, a zis Emma. Eu şi Jacob am aflat şi noi câte ceva. 

— Şi eu, a zis Millard. N-am avut noroc cu dosarele sau 
înregistrările, dar am discutat cu o tânără foarte de treabă în 

cancelarie... 

— Ai vorbit cu cineva?! am întrebat eu. Pe niciunul dintre voi nu- 
l interesează că ne putem da de gol ca fiind deosebiți? 

— Sunt mult mai agreabil decât mă crede lumea, a zis Millard. 
Zău că nu-i nevoie să ne isterizăm. 

— Deci ai vorbit cu cineva, a zis Bronwyn. 

— Da! Cu o tânără domnita foarte drăguță care cred că o 
cunoaşte pe clienta noastră şi ştie unde o putem găsi. 

— OK, unde? a întrebat Emma. 

— N-am vrut sa fortez nota. Subiectul nostru e o prietenă de-a ei. 
Ştie că e în pericol şi are o atitudine protectoare pe deplin justificată. 
Tocmai începeam să-i câştig încrederea, când a izbucnit alarma aia 
afurisită de incendiu. 

— Păi întoarce-te înăuntru şi câştigă-i încrederea până la capăt! a 
zis Enoch. 

— Ne-am înţeles să ne întâlnim mai târziu. Oricum nu se simţea 
în largul ei să poarte o asemenea discuţie în incinta şcolii. 

— Nu-mi vine să cred că ai vorbit cu cineva! a zis Emma 
clătinând din cap. 

— N-am fost văzut, te asigur, a zis Millard. Oare chiar n-are 
nimeni încredere în bătrânul Nullings? 

Fata acceptase să se întâlnească cu Millard la o cafenea după ore. 
Aveam ceva timp de omorât, aşa că am revenit la maşină, am intrat 
înăuntru şi am discutat despre ce aveam să facem mai departe. 
Bronwyn voia să vadă principalele atracţii. 

— Suntem în New York! Ar trebui să vedem Statuia Libertăţii! Şi 
alte chestii turistice! 

— Nici vorbă, am zis eu. Suntem în misiune. 

— Şi ce? Vânătorii de strigoi nu se distrau niciodată în misiunile 
lor? 

— Dac-o făceau în mod sigur n-au pomenit de asta în registrul 
misiunilor, a zis Millard. 

Bronwyn şi-a încrucişat brațele pe piept bosumflată. Nu-mi păsa. 


< 350 > 


Chiar dacă am fi avut timp să vedem Statuia Libertăţii, n-aş fi fost în 
dispoziţia necesară să savurez momentul. Bronwyn avea talentul de 
a-şi pune experiențele în compartimente separate, alungând 
lucrurile stresante, dar eu eram prea preocupat să găsesc fata şi să o 
conving, să ne accepte ajutorul. Şi, chiar dacă reuşeam şi una, şi alta, 
tot nu ştiam unde era bucla 10044. Intelegeam de ce atat de multe 
lucruri trebuiau invaluite in mister sau scrise cifrat, dar mi-as fi 
dorit ca macar de data asta H sa imi fi spus in engleza de zi cu zi ce 
sa fac si unde sa ma duc. 

— Ce credeţi că înseamnă numărul buclei ăleia? am întrebat eu. 

Stăteam în maşină încercând să ne plănuim următoarea mişcare. 

— Toate buclele din America or fi numerotate? a întrebat Enoch. 
Dacă sunt, ne trebuie numai un index cu numerele lor. 

— Ar fi bine, dar nu am unul, am zis eu. Nu avem decât 
documentele pe care le-am adus de acasă. 

Le-am scos din sacul de voiaj şi ceilalţi m-au ajutat să mă uit prin 
ele după ceva ce mi-ar fi putut scăpa. Am căutat numărul 10044 pe 
hărţile desenate de mână, pe cărţile poştale de la Abe şi în fiecare 
pagină a jurnalului lui Abe. După o oră mi se incetosase vederea şi 
unii dintre prietenii mei căscau de oboseală. Am adormit cu 
registrul în poală şi cu capul pe volan. 

M-au trezit o crampă la ceafă şi vocea lui Bronwyn tipand la 
Enoch. 

— Acum o să trebuiască să-mi spăl hainele! spunea ea. E 
dezgustător. 

Înainte să apuc să o întreb care era problema, am mirosit-o 
singur: formaldehida. Mai devreme fusesem prea epuizat ca s-o 
remarc, dar Enoch duhnea şi acum, după ce stătuserăm câteva ore 
cu el în maşină, la fel şi noi. 

— Trebuie să găsim o toaletă publică unde să ne spălăm şi să vă 
schimbaţi hainele, a zis Millard. 

Părea panicat. 

Dormiserăm vreo două ore şi nu mai rămăsese mult până la 

momentul întâlnirii cu contactul lui Millard. Mi-a spus numele 
cafenelei şi l-am introdus în telefon. 

— E numai la un kilometru de aici, am zis. Avem o grămadă de 
timp să ajungem. 

— Sper, a zis el. Primele impresii sunt foarte importante! 

— Uau, da’ chiar că-ţi place de ea, a zis Enoch. Iti faci griji că 
miroşi urât? Păi asta e aproape dragoste! 

Am pornit motorul şi maşina s-a desprins de bordură. Şi abia 
atunci, când încercam să mă strecor în traficul aglomerat, Millard a 
zis foarte degajat: 

— Apropo, în timp ce dormeati am dedus locul buclei 10044. 

— Ce? Pe bune? am zis eu. 

El a ridicat una dintre ilustratele lui Abe. Am putut s-o văd doar 
cu coada ochiului, dar infatisa un pod uriaş pe deasupra unei ape 
late şi o insulă lungă şi îngustă, mai îngustă chiar decât Needle Key. 
Am oprit la un semafor şi asta mi-a dat ocazia să o privesc mai bine. 
Deasupra imaginii scria Podul Queensboro şi Insula Blackwell, New 
York City. 

— Insula Blackwell, am zis eu. N-am auzit de ea. 

— Citeşte ce-i pe spate! a zis Millard întorcând cartea poştală. 

Am început să citesc cu voce tare ce scrisese bunicul, dar Millard 
m-a întrerupt: 

— Nu, acolo. Ştampila poştei, Jacob! 

Ştampila se imprimase incomplet şi se întinsese pe ici, pe colo, 
dar reuseai să desluşeşti data — cu doisprezece ani în urmă — şi 
numărul imprimat în partea de jos a cerculetului negru: 

10044. 

— Să fiu al naibii! am zis. 

Le-am dat ilustrata prietenilor mei de pe bancheta din spate, care 
cereau să o vadă şi ei. Cu o mână pe volan şi alta încleştată pe 
telefon, am dat o căutare cu numărul 10044. Imediat s-a ivit o hartă: 
o linie roşie înconjurând o insuliţă prelungă din mijlocul lui East 
River, între Manhattan şi Queens. 

Numărul buclei nu era un cod secret. Era un cod poştal. 
299 


Am condus restul drumului până la cafenea cu ferestrele 
deschise, ca să iasă mirosul de formaldehidă din maşină, şi ne-am 
aranjat putin tinutele în toaleta unui fast food. Millard s-a spălat din 
cap până-n picioare cu apă de la robinet şi săpun din distribuitorul 
de săpun lichid şi, când s-a simţit suficient de prezentabil — ceea ce, 
dată fiind situaţia sa, mi s-a părut nostim —, am mers pe jos până la 
cafenea. Era un loc întunecos şi plăcut care iti dădea senzaţia că te 
afli în sufrageria cuiva, cu canapele vechi, luminite de Crăciun 
întinse între grinzi şi un bar pe care huruia un aparat mare de cafea. 
Încăperea era pe jumătate goală, aşa că am remarcat-o imediat pe 
fata aşezată la o masă într-un colţ. Avea păr şaten şi ondulat şi purta 
o beretă neagră şi pantaloni cu croială militărească. Genul de artistă, 
mi-am zis. Sorbea dintr-o cafea mare şi asculta ceva la telefon, cu o 
singură cască în ureche. Când am intrat pe uşă, şi-a întors capul în 
direcţia noastră. 

Millard ne-a condus către masa ei. 

— Lilly? 

— Millard, a zis fata ridicându-şi privirea către Millard, dar nu 
chiar la el. 

— Ei sunt prietenii mei, a zis Millard. Cei despre care ti-am 
povestit. 

Ne-am salutat şi am luat loc. Incercam să înţeleg cum de nu o 
tulbura o voce care părea să răsară din nimic. 

— Ce asculti? a întrebat-o Millard. 

— Vezi singur! 

Cea de a doua cască, până atunci aşezată pe masă, a început să 
plutească atunci când Millard a luat-o şi şi-a vârât-o în ureche. În 
timp ce el asculta, am remarcat două aspecte: bastonul subţire, de 
culoare albă, rezemat de scaunul ei şi ochii lui Lilly care nu 
poposeau nicio clipă pe chipurile noastre. 

Emma m-a înghiontit şi am schimbat priviri surprinse: 

— Păi ne-a zis că nu a fost văzut, a murmurat ea. 

— Ah! a exclamat Millard având probabil o expresie de extaz pe 
chip. N-am mai auzit piesa asta de ani de zile. E Segovia, nu? 

— Foarte bine! a zis Lilly. 

— Asta e una dintre cele mai bune melodii care s-au scris 
vreodată, a exclamat Millard. 

— Nu întâlnesc în fiecare zi un alt împătimit al chitarei clasice. 
Nimeni de vârsta mea nu ştie nimic despre muzică. 

— Nici eu. Şi am nouăzeci şi şapte de ani. 

Emma s-a încruntat la Millard, făcându-i din buze: DE CE?! 

Lilly a chicotit plimbându-şi degetele pe braţul lui Millard. 

— Piele destul de netedă pentru un nonagenar. 

— Trupul e tânăr, dar sufletul... 

— Te înţeleg perfect, a zis ea. 

Incepeam să am senzaţia că deranjăm o întâlnire romantica. 

— Hei! a exclamat Enoch, practic tipand. Esti oarbă! 

La care Lilly a izbucnit în râs. 

— O, da! 

— Of, Enoch, mai taci! a zis Bronwyn. 

— Millard, smecher ce eşti! a zis Enoch râzând. 

— Trebuie sa-mi cer scuze, a zis Millard. Creierul lui Enoch are o 
problema. Orice-i intră in el îi iese automat pe gură. 

— Lil, e totu-n regula? a strigat-o barmanul. 

Lilly a ridicat in aer degetul mare. 

— Totu-i bine, Ricko! 

— Te cunosc aici, am zis eu. 

— E practic a doua mea casă, a zis Lilly. Sustin un recital în 
fiecare seară de joi. Dar numai pop şi jazz. Nu Segovia. 

A făcut semn din cap către cutia de chitară rezemată alături de 
ea, apoi a ridicat din umeri: 

— Cred că lumea nu e încă pregătită. 

Apoi s-a schimbat brusc la faţă. Chipul i s-a înăsprit, ca şi cum şi- 

ar fi amintit ceva neplăcut. 

— Millard spune că sunteți în căutarea cuiva. 

— O căutăm pe fata care... care i-a ars pe bărbaţii ăia, a zis 
Bronwyn. 

Lilly s-a încruntat: 

— Ei au atacat-o. Ea doar s-a apărat. 

— N-am zis altceva. 

— Dată naibii apărarea, a comentat Enoch. 

— Meritau mai rău de-atât, a zis Lilly. 

— Poţi să ne spui unde e? a întrebat Emma. 

Întrebările noastre o făceau pe Lilly nervoasă. 

— De ce vă interesează Noor? Nici n-o cunoaşteţi? 

Noor. O chema Noor. 

— Putem s-o ajutăm, a zis Bronwyn. 

— Nu sunt sigură că vă cred şi oricum ăsta nu-i răspunsul la 
întrebarea mea. 

— Înţelegem oarecum prin ce trece, am zis eu, sperând că puteam 
fi sincer fără să fac mărturisiri complete. 

— OK, a zis Lilly. 

A luat o gură de cafea şi a învârtit puţin paharul. 

— Prin ce trece? 

Am schimbat o privire cu Emma. Cât de mult era bine să 
spunem? Chiar dacă puteam avea încredere în Lilly, cât avea ea să 
creadă? 

— 1 se întâmplă ceva ce nu înţelege, a zis Bronwyn. 

— Şi nu le poate povesti părinţilor ei despre asta, am adăugat eu. 

— Părinților adoptivi, a zis Lilly. 

— E posibil să-i afecteze trupul. Să-l facă să se schimbe, a zis 
Emma. 

— E posibil să fie urmărită, a zis Millard. De oameni pe care nu-i 
cunoaşte. Şi e înspăimântător. 

— Acuma descrieti experienţele pe care le are orice adolescentă, a 
zis Lilly. 

— Şi, am zis eu aplecându-mă către ea şi coborându-mi tonul, 
poate face lucruri pe care alţii nu le pot face. Lucruri care nu par 
posibile. 

— Lucruri extraordinare, periculoase, a adăugat Millard. 

Lilly a tăcut câteva clipe. Apoi a zis foarte încet: 

— Da. 

— Ştim prin ce trece, pentru că şi noi am trecut prin asta, a zis 
Emma. Fiecare în felul lui. 

Apoi, pe rând, i-am dezvăluit talentele noastre deosebite. Ea ne-a 
ascultat în tăcere, intervenind foarte puţin. Nu părea speriată. N-a 
rupt-o la fugă. 

Millard a fost ultimul. Îi simţeam reținerea. Era evident că-i 
plăcea de fată şi că nu voia să renunţe la fantezia în care se 
complăcuse în ultimele ore şi în care era un băiat normal care putea 
avea o şansă să fie cu ea. 

— Şi eu, draga mea — iti vorbeşte Millard acum - regret să te 
informez că, la fel ca prietenii mei aici de faţă, nici eu nu-s complet 
normal... 

Enoch a clătinat din cap. 

— Auci, asta e dureros. 

— E în regulă, Millard. Ştiu, a zis Lilly. 

— Ştii? 

— Eşti invizibil. 

N-am văzut expresia lui Millard, dar puteam să mi-o imaginez: 
ochii mari şi gura căscată. 

— Cum... de unde... 

— Nu-s complet oarbă, a zis ea. O mulţime de orbi văd aşa, putin. 
Eu văd cam 10%. Nu suficient ca să mă descurc fără baston, dar 
destul ca să-mi dau seama când o voce răsună pur şi simplu din aer. 
Trebuie să recunosc, la început am crezut c-o iau razna, dar pe urmă 
m-ai întrebat despre Noor şi totul a început să se lege. 

— Nici nu ştiu ce să zic, a spus Millard. 

— Ştiam că Noor nu putea fi singura. 

— Draga mea, de ce n-ai zis nimic? a întrebat Millard. 

— Voiam să văd dacă recunoşti singur, a zis Lilly zâmbind. Ma 
bucur c-ai făcut-o. 

— Mă simt atât de prost. Sper că nu mă consideri un escroc, a zis 
Millard. 

— Deloc, a spus Lilly. Sunt convinsă că trebuie să fii prudent. Dar 
şi eu, a continuat ea coborând glasul. Nu sunteţi singurii care o 
caută, să ştiţi. 

— Cine mai e? Poliţia? am întrebat eu. 

— Nu. Nu sunt sigură cine sunt. Au venit la ea acasă şi la şcoală 
şi au pus tot felul de întrebări. 

— Cum arată? am întrebat eu. 

— Fata-i oarbă, a zis Enoch. 

— Da, tot subliniezi tu asta, a zis Lilly. Sunt cei care au venit 
după Noor la şcoală, după accidentul cu luminile din sala de 
festivități. Au incoltit-o la toaletă şi a fost silită să se apere. 

Mi-am amintit imediat de bărbatul care arăta ca un director 
adjunct şi de tovarăşa lui cu ochi reci. Să fi fost deosebiți? Sau poate 
chiar strigoi? 

— Noor spune că întotdeauna conduc maşini de teren cu 
geamurile fumurii, a continuat Lilly. Pozează în oficialități. Poliţişti, 
asistenţi sociali, personal şcolar. Nu mai poate avea încredere în 
niciun adult. 

Avea o expresie îndurerată. 

— E cea mai puternică persoană pe care o cunosc. Şi n-am mai 
văzut-o niciodată aşa de speriată. 

— Am fost trimişi aici s-o ajutăm, a zis Emma. Cred că ideea era 
să o apărăm de oamenii ăştia. 

— Mi-aţi spus ce puteţi face, a zis Lilly. Dar cine sunteţi? 

— Suntem copiii deosebiți ai lui Miss Peregrine, a răspuns 
Bronwyn. 

— Ştiţi ce? Asta nu mai e chiar corect, a zis Enoch. 

— Nu ştim încă cum ar trebui să ne cheme, am zis eu. Dar 

bunicul meu a fost membru într-un... soi de FBI pentru cei ca noi. Şi 
noi îi preluăm operaţiunea. 

— Liga... a zis Lilly. Liga... Apărării... Ciudatilor. 

— Pe scurt LAC, a zis Bronwyn. Tocmai ne-a născocit un nume? 
Aşa pe loc? 

— Îmi place, a zis Millard. 

— Sigur ca-ti place, a zis Enoch. 

— Dacă nu putem să o găsim pe prietena ta ca s-o ajutăm, n-o sa 
avem nevoie de un nume, a zis Emma. O să fim înapoi pe Pogon, 
pedepsiţi pentru tot restul vieților noastre. 

— Poţi să ne duci la ea? am întrebat. 

— Se ascunde, a zis Lilly. Dar pot să-i trimit un mesaj şi s-o întreb 
dacă vrea să vă vedeți. 

Chiar atunci am zărit pe fereastra cafenelei un SUV cu ferestre 
fumurii trecând foarte încet pe lângă local. Geamul locului de lângă 
şofer era lăsat şi înăuntru am zărit ochelarii polarizati ai cuiva care 
scruta cartierul. 

— Mai bine ne-am pune în mişcare, am zis eu. Locul ăsta are o 
ieşire prin spate? 

— O să vă arăt, dar mai întâi trebuie să îi dau un sms lui Noor, a 
zis Lilly. Ceea ce înseamnă că va trebui să vorbesc foarte tare în 
aplicaţia de pe telefon care transformă mesajele în text. Având în 
vedere subiectul, cred că ar trebui s-o fac într-un loc mai retras. 

— Pot să te ajut? a întrebat Millard împingându-şi scaunul 
îndărăt. 

Cineva de la o masă învecinată s-a întors către noi. 

— Millard, mai uşor! i-am şoptit. Oamenii o să te observe. 

Lilly s-a ridicat. 

— Mulţumesc, dar mă descurc. 

A pornit, cam încet, dar cu paşi siguri, către toaletele din spatele 
localului. 

Când nu ne-a mai putut auzi, Millard a dat drumul unui oftat 
lung şi plin de jind: 

< 359 & 


— Oameni buni, cred că m-am îndrăgostit, a anunţat el. 

+++ CAPITOLUL CINCISPREZECE +: 


Când Lilly a ieşit de la toaletă după câteva minute, Millard a dat 
fuga să-i ofere braţul. Ea i l-a luat — subtil, în aşa fel încât ceilalţi 
clienţi să nu remarce nimic straniu — şi, în timp ce reveneau la masă, 
a zis: 

— OK. A acceptat să vă întâlniți. 

— Splendid, am zis eu. Unde? 

— Va trebui să vă arăt drumul. Sunt singura care poate ajunge 
unde e ea. 

Nu îmi puteam imagina ce voia să spună, dar eram intrigat. Am 
urmat-o pe Lilly pe uşa din dos, până pe o alee din spatele cafenelei. 
Mişcându-mă cât mai repede, am ocolit până în fata, unde era 
parcată maşina noastră — nu se vedea niciun SUV negru -, şi am 
condus înapoi pe alee, să-i iau pe ceilalţi. S-au înghesuit cu toţii în 
ea. Millard a insistat ca Lilly să stea în faţă. Ea ne-a dat o adresă care 
nu era prea departe. 

Pe măsură ce înaintam, aspectul împrejurimilor s-a schimbat. 
Casele au devenit mai vechi şi mai urâte şi-apoi au dispărut de tot, 
înlocuite de depozite şi fabrici vechi şi părăginite. Privind în oglinda 
retrovizoare, am remarcat un sedan gri care ne urmărea de ceva 
timp. Am cotit brusc la dreapta, apoi am mai cotit de trei ori la rând 
şi pe urmă nu l-am mai văzut. 

La adresa pe care ne-o dăduse Lilly se afla un şir de depozite de 
cărămidă. La capătul lui era o clădire neterminată, de cinci-şase 
etaje. Parterul era înconjurat de un gard de plasă, iar jumătatea 
superioară era un schelet fără ferestre. Am condus pe lângă imobil 
şi am parcat pe o străduţă laturalnica. 

Înainte să coborâm din maşină, mi-am inhatat sacul de voiaj şi 
am aruncat în el strictul necesar. O lanternă. Registrul lui Abe; era 
greu, dar mă temeam să-l las în urmă. Şi un anumit obiect în formă 
de pară, cumpărat de la fast food ca parte a unui meniu şi ascuns de 

atunci în compartimentul pentru mănuşi. (Nu ştii când poţi avea 
nevoie de aşa ceva într-o misiune.) Mi-am atârnat sacul de voiaj de- 
a curmezişul spatelui, am închis portbagajul şi m-am întors către 
grup. 

— Gata. 

— Cum intrăm? a întrebat Emma. 

— E o intrare ascunsă, a zis Lilly. Urmati-ma! 

Apoi am pornit şi chiar a trebuit să facem eforturi ca să ţinem 
pasul cu Lilly, care înainta pe stradă cu bastonul întins înaintea ei. 

— Chiar ştii unde mergi, a zis Millard. 

— Da. Am petrecut ceva timp aici, eu şi Noor. Când voiam să 
scăpăm de ceilalți oameni. 

— Cum ar fi? am întrebat eu. 

— Ei, ştii tu. Părinţii. Mai ales părinţii adoptivi ai lui Noor. 

A murmurat ceva despre ei cu o voce mult prea joasă ca s-o aud, 
apoi a cotit şi a pornit ciocănind cu bastonul pe o alee aflată între 
clădirea în construcţie şi un depozit. La jumătatea aleii a încetinit şi 
a început să pipăie cu mâna gardul de lemn. Când a ajuns la o 
scândură anume, s-a oprit. 

— Aici. 

A împins scândura, care s-a ridicat, dezvăluind o cale de acces pe 
proprietate. 

— După voi! 

— Voi, fetele, va petreceti timpul aici?! a întrebat Bronwyn. 

— E destul de sigur, a zis Lilly. Nici vagabonzii nu ştiu să intre 
aici. 

Locul arăta ca un proiect început cu zece ani în urmă de un 
dezvoltator imobiliar dubios, care îl abandonase când i se 
terminaseră banii. Rămăsese într-o stare de decădere, nou şi vechi în 
acelaşi timp. Totul era înveşmântat într-un exoschelet de schelărie. 

Lilly şi-a scos telefonul, a apăsat un buton şi a rostit: „Urcăm!, iar 
telefonul a transformat asta într-un sms şi l-a trimis. 

Un moment mai târziu, a sosit răspunsul, pe care telefonul i l-a 

citit cu o voce mecanică, aşa că l-am auzit cu toţii. 

— Opreşte-te în curtea interioară şi aşteaptă. Vreau să mă uit la 
ei. 

Era Noor. Deosebita noastră. Ajunseserăm aproape de obiectiv. 

O urmam pe Lilly printre schele, când telefonul a început să-mi 
vibreze în buzunar. L-am scos şi m-am uitat cine mă căuta. 

Număr necunoscut. In mod obişnuit, l-as fi ignorat, dar ceva mi-a 
zis să n-o fac. 

— Un minut, le-am zis celorlalți. 

Am luat-o îndărăt, am ieşit în curtea clădirii în construcţie şi am 
răspuns. 

— Jacob, sunt H. 

Tot trupul mi s-a încordat. 

— Unde aţi fost? Credeam că o să ne vedem după Portal! 

— N-am vreme să-ţi explic. Ascultă, trebuie să abandonaţi 
misiunea! 

Am crezut că nu auzisem bine. 

— Ce? 

— Să o abandonaţi. S-o anulati. M-ai auzit bine. 

— De ce? Totul merge conform... 

— A intervenit o schimbare. Nu trebuie să ştii detaliile. Du-te 
acasă chiar acum! Şi tu, şi ceilalţi. 

Simteam că mă înfurii. După tot ce făcuserăm?! Nu-mi venea să 
cred! 

— Am greşit cu ceva? Am stricat noi ceva? 

— Nu, nu. Fiule, ascultă! Situaţia devine prea periculoasă. Tu 
doar fă ce-ţi spun! Abandonează misiunea! Du-te acasă! 

Strângeam atât de tare telefonul, că a început să-mi tremure 
mâna. Ajunseserăm prea departe ca să ne dăm bătuţi tocmai acum. 

— Se întrerupe, am zis. Nu va mai aud! 

— Am zis să MERGEŢI ACASĂ! 

— Scuze, şefu'! Conexiunea-i proastă! 

— Cine era? am auzit vocea Emmei şi, când m-am întors, am 

văzut că venise după mine. 

Am închis telefonul şi l-am îndesat în sacul de voiaj, unde nu-l 
mai puteam simţi vibrând. 

— Greşeală. 

Am urmat-o pe Lilly în clădire printr-un cadru fără uşă şi am 
străbătut un hol de unde circuitele electrice fuseseră smulse, lăsând 
în loc şanţuri lungi care brăzdau peretele ca nişte vine întunecate. 
Praful şi tencuiala ne scrâşneau sub paşi. Izolatia smulsă zăcea peste 
tot, pufoasă ca vata de zahăr. Lilly mergea călcând exact în locurile 
unde se vedeau deja urme, ca şi cum ar fi memorat ruta pas cu pas. 
Din loc în loc am observat obiecte care n-aveau ce căuta aici, o veche 
cutie de bere sau o ladă de carton cu susul în jos de care bastonul ei 
se lovea, şi mi-am dat seama că fuseseră puse pe post de marcaje, ca 
să-şi poată da ea seama cât anume din hol parcursese şi cât mai avea 
de mers. 

Am cotit şi am ajuns dinaintea unor scări. 

— Mă descurc şi singură, dar e mai sigur dacă mă ajuţi, a zis ea şi 
am ştiut cu toţii că prin „tu” se referea la Millard. 

El a fost mai mult decât fericit să-i ofere braţul. Am urcat şase 
etaje şi ne-am oprit cu răsuflarea tăiată. 

— Acum urmează partea mai ciudată, ne-a prevenit Lilly. 

Am lăsat în urmă scările şi am pătruns într-un coridor în care 
domnea un întuneric negru ca smoala. Prin asta vreau să spun că nu 
era lumină deloc, nici măcar o dâră vagă venită dinspre casa 
scărilor. În loc ca lumina să se imputineze treptat, se vedea o linie 
clară de demarcaţie, ca şi cum s-ar fi lovit de o barieră nevăzută şi 
odată ce am trecut-o, am descoperit că puteam vedea scările din 
urma noastră, dar absolut nimic în direcţia opusă. 

— Ca la uşa sălii de festivități, am zis şi am auzit-o pe Emma 
răspunzând: „Îhî.” 

Mi-am scos lanterna şi am aţintit-o asupra beznei, dar acesta i-a 

înghiţit raza. Emma şi-a aprins o flacără în palmă. Strălucirea ei nu 
răzbătea decât la câţiva centimetri. 

— Noor a luat lumina, ca să n-o poată găsi nimeni în afară de 
mine, a explicat Lilly. 

— Genial! a zis Enoch. 

— Luati-va de mână şi faceţi un lant uman în spatele meu, a zis 
Lilly. O să vă conduc. 

Am urmat-o pe coridor încet, împleticindu-ne prin întuneric. Am 
trecut pe lângă două încăperi cu ferestre, dar lumina de afară nu 
depăşea pragul acestora. Era ca şi cum am fi fost sub apă sau în 
spaţiu. Am cotit de câteva ori şi, deşi am încercat să fac o hartă 
mentală, în curând am devenit confuz, nesigur că aş fi putut ieşi din 
nou afară fără ajutorul lui Lilly. 

Zgomotul paşilor noştri s-a schimbat. Coridorul se terminase 
într-o încăpere mare. 

— Suntem aici! a strigat Lilly. 

O rază puternică de lumină a pogorât asupra noastră. Ne-am 
apărat ochii, orbiti acum de lumină, nu de întuneric. 

— Să va vad la fata! a strigat de sus vocea unei fete. Şi spuneti-mi 
cum vă cheamă! 

Mi-am îndepărtat mâna şi am ridicat ochii către lumină, apoi mi- 
am strigat numele. Ceilalţi au făcut la fel. 

— Cine sunteţi? Ce vreţi? a strigat fata. 

— Nu putem vorbi faţă în faţă? am întrebat. 

— Încă nu, a venit răspunsul. 

M-am întrebat cât de des se pomenise bunicul în asemenea 
situaţii şi mi-am dorit să fi avut măcar un crâmpei din vasta lui 
experienţă pe care să mă pot baza. Trecuserăm prin atâtea şi uite 
unde ajunseserăm. Dacă fetei nu-i plăceau următoarele mele cuvinte 
sau dacă nu mă credea, toate eforturile noastre fuseseră în van. 

— Am venit de departe ca să te găsim, i-am zis. Am venit să-ţi 
spunem că nu eşti singura şi că mai există şi alţii ca tine. Noi suntem 
ca tine. 

— Nu ştiţi nimic despre mine, mi-a răspuns fata. 

— Ştim că nu eşti ca majoritatea oamenilor, a zis Emma. 

— Şi că te urmăresc nişte indivizi, am zis eu. 

— Şi că te temi, a zis Bronwyn. Şi eu m-am speriat când mi-am 
dat seama cât sunt de deosebită faţă de ceilalți. 

— Da? Cum anume eşti deosebită? a întrebat fata. 

Am decis că era mai bine să-i arătăm. Întrucât eu nu prea puteam 
să-i demonstrez că sunt deosebit, Emma a aprins o flacără în mâini, 
Bronwyn a săltat un bloc greu de beton deasupra capului şi Millard 
a ridicat diverse obiecte, ca să demonstreze că era prezent, dar 
invizibil. 

— El e cel despre care ţi-am povestit, a zis Lilly şi aproape ca l- 
am simţit pe Millard strălucind de mândrie. 

— Deci putem să stăm de vorbă? am întrebat-o. 

— Aşteptaţi acolo, a zis fata şi lumina pe care o crease s-a stins. 

Am aşteptat pe întuneric, în timp ce sunetul paşilor ei se apropia. 
l-am auzit deasupra noastră, apoi coborând scările, apoi am văzut- 
o. Am icnit fără să vreau. Strălucea la propriu. La început a părut o 
minge mişcătoare de lumină, dar, pe măsură ce s-a apropiat şi 
vederea mea s-a adaptat, am văzut că era o adolescentă — o indianca 
înaltă, cu trăsături tăioase, încadrate de părul negru, şi cu nişte ochi 
departati care priveau cu intensitate. Fiecare por al pielii ei măslinii 
emana lumină. Chiar şi hanoracul şi blugii ei străluceau discret din 
pricina luminii de dedesubt. 

S-a apropiat de Lilly şi a imbratisat-o cu putere. Lilly abia îi 
ajungea cu creştetul la obraz şi, când brațele lui Noor au înconjurat- 
o, a fost ca şi cum Lilly ar fi fost înfăşurată în lumină. 

— Eşti OK? a întrebat Lilly. 

— Mai ales plictisită, a zis Noor iar Lilly a râs uşor şi s-a întors să 
ne-o prezinte pe prietena ei. 

— Ea e Noor. 

— Bună, a zis Noor calmă, continuând să ne cântărească din 
priviri. 

— Noor, ei sunt... cum vă numiţi voi? 

Când spusese asta, Lilly privea în direcţia Emmei. 

— Eu sunt Emma, a zis ea. 

— Nu, vreau să zic ce anume sunteți voi? a repetat Lilly. 

Emma s-a încruntat. 

— Cred că deocamdată Emma e de ajuns. 

— Eu sunt Jacob, am zis apropiindu-mă de Noor. 

l-am întins mâna, dar ea s-a mulțumit să o privească. Mi-am 
coborât braţul simtindu-ma prost. 

— E vreun loc unde putem sta de vorbă? 

— Sigur, a zis Noor. Lăsaţi-mă să vă conduc în salonul cel mare. 

A luat-o pe Lilly de braţ, apoi s-a răsucit şi a pornit pe un coridor. 
Părea că nu se teme să se întoarcă cu spatele la noi, hotărând 
probabil că nu reprezentam un pericol. Am remarcat că lumina pe 
care o emana scădea treptat în intensitate, adunându-se în jurul 
miezului ei, aşa că în curând nu-i mai strălucea decât torsul şi 
strălucirea nu se întrezărea decât prin fermoarul deschis al 
hanoracului şi printr-o ruptură a blugilor. Când ne întâlniserăm 
fusese în gardă, dar acum începea să se relaxeze şi lumina din ea se 
acorda cumva cu aceste emoţii. 

Am urmat-o dintr-o încăpere mare cu pereţi goi de beton într-o 
cameră mai mică, fără ferestre şi cu pereţi goi de beton. Înăuntru 
fuseseră târâte o canapea veche şi două scaune acoperite cu pături şi 
prin încăpere erau împrăştiate cutii goale de pizza, câteva cărţi 
broşate şi nişte reviste cu benzi desenate, dovezi ale zilelor şi 
nopților petrecute aici. N-am văzut nicio veioza, dar în cele patru 
colţuri ale camerei scânteia câte o lumină fără o sursă anume, 
galbenă şi caldă, jucăuşă ca un foc. 

Ne-am aşezat. Am discutat. De fapt, eu am vorbit mai tot timpul 
— dat fiind că nu trecuseră decât câteva luni de când eu însumi 
făcusem o descoperire similară, care-mi schimbase viaţa — iar Noor 

a ascultat atentă, fără să trădeze ce simţea. l-am povestit cum 
crescusem fără să-mi cunosc adevărata natură. Cum moartea 
bunicului meu mă făcuse să pornesc în căutarea adevărului, 
ajungând în cele din urmă să descopăr bucla temporală şi să fac 
cunoştinţă cu copiii deosebiți. 

Ea a ridicat o mână, oprindu-mă. 

— Am urmărit tot până ai zis „buclă temporală”. 

— Da, corect, am spus eu. M-am obişnuit atât de tare cu astea, că 
uit ce bizar sună. 

— E o zi care se repetă mereu, la fiecare douăzeci şi patru de ore, 
a explicat Emma. l-au adăpostit de rău pe cei ca mine vreme de 
multe secole. 

— Obisnuitii nu pot intra în ele, a zis Millard. Şi nici monstrii 
care ne vânau. 

— Ce monştri? a întrebat Noor. 

l-am explicat cât de bine am putut cum arăta un suflet-pustiu, 
cum mirosea, ce sunete scotea. Când am terminat, Noor părea 
nedumerită. 

— Ce se-ntâmplă? am întrebat-o. Ai văzut vreunul? 

— Încerc să înţeleg, ce-i cu voi, a zis ea. Vorbiti ca nişte nebuni. 
Bucle temporale. Monstri pe care nu-i poate vedea nimeni. Fiinte 
care-şi schimbă forma. 

S-a apropiat de canapea, a luat o revistă de benzi desenate cu 
colţurile îndoite şi a fluturat-o prin aer. 

— Vorbiti de parc-ati fi citit prea multe de-astea. Şi v-aş fi dat 
afară de aici în mod sigur, dacă n-ar fi fost Lilly, care pare să vă 
placă şi, ăăă, cum îi zice... 

— Asta, a zis Emma creând o minge de foc în mâinile ei şi 
mutându-şi-o dintr-o palmă într-alta în timp ce flăcările dansau 
hipnotic. 

— Da, a zis Noor aruncând revista. Asta. 

Şi-a încrucişat braţele şi s-a făcut mai comodă pe canapea. 

— Şi pe mine nu monstrii mă vânează. Sau cel putin nu cred. 

— De ce nu le povesteşti despre ei? Vor să te ajute, a zis Lilly. 

— Ştii de câte ori am auzit asta până acum? „Nu vor decât să te 
ajute. Ai încredere în ei. Ce-ai de pierdut?” Mereu aceeaşi poveste. 

A tras aer adânc în piept şi l-a eliberat cu un şuierat. 

— Dar în situaţia dată cred că nu prea am de ales. 

— Te ascunzi într-o clădire abandonată, contând pe o fată oarbă 
să-ți aducă de mâncare, a zis Enoch. 

Noor i-a aruncat o căutătură ucigaşă. 

— Şi pe tine ce te face deosebit, omuletule? 

— O, nimic interesant, a zis Emma păşind în fata lui Enoch. 

— Pardon! a zis Enoch scoțând capul de după ea. Ce, ţi-e jenă cu 
mine? 

— Sigur că nu, a zis Emma. M-am gândit însă că ar putea fi puţin 
cam... devreme. 

— Mai degrabă e târziu, a zis Noor. Cărţile pe fata, toată lumea! 
Nu e momentul să păstrăm secrete. 

Enoch a împins-o pe Emma la o parte. 

— Ai auzit-o pe doamna. Fără secrete! 

— Bine, a zis Emma. Numai să nu sari calul. 

Enoch s-a ridicat şi a scos din buzunar o pungă de plastic. În ea se 
legăna un obiect ud şi negricios. 

— Din fericire, am păstrat o inimă de pisică de la şcoală. 

A început să se uite prin încăpere. 

— Are cineva o păpuşă sau un animal împăiat? Sau... un animal 
mort? 

Noor s-a înfiorat uşor, părând totuşi intrigată. 

— La capătul culoarului e o camera cu porumbei mumificati. 

L-a condus să-i arate locul. Un minut mai târziu, a revenit în fugă 
în încăpere, râzând şi dând din mâini, apoi un porumbel căruia îi 
lipseau o aripă şi amândoi ochii a zburat înăuntru şi a început să 
fâlfâie nebuneste de colo colo. Ne-am acoperit cu toţii capetele şi ne- 
am ferit din calea lui. Porumbelul s-a izbit de un perete, a căzut pe 
podea într-un nor de pene şi nu s-a mai mişcat. 

Enoch a intrat în fugă. 

— N-am mai controlat o pasăre până acum! A fost tare! 

— A fost o demență, a zis Noor zâmbind când a reuşit să-şi 
recapete suflul. Ce naiba? 

— Ce să zic? Sunt extraordinar de talentat, a zis Enoch. 

— Eşti un ciudat, a spus ea izbucnind din nou în râs. Dar cred că 
e marfă. Sincer. 

Enoch strălucea de încântare. 

— Acum ştii tot, a zis Emma ridicându-se de pe podea. 

— Rândul tau, am zis eu. 

— Bine, bine. 

Noor s-a apropiat de canapea şi s-a aşezat. 

— Chiar o să fie o uşurare să vă povestesc. Singura persoană care 
mai ştie câte ceva e Lilly. 

Ne-am aşezat într-un cerc aproximativ în jurul ei. Luminile s-au 
redus putin. Cu o voce joasă, dar fără a şovăi, Noor a început să-şi 
spună povestea. 

— Prima oară când mi-am dat seama că se petrecea ceva ciudat a 
fost vara trecută. 

A oftat privindu-ne pe rând. 

— E aşa ciudat să spun toate astea cu voce tare! 

— la-o în ritmul tau, a zis Emma. Nu ne grăbim. 

Noor a incuviintat şi apoi a reluat. 

— Era pe 2 iunie, pe la începutul după-amiezii, într-o zi de marti. 
Tocmai ajunsesem acasă de la şcoală şi Fata-ca-Dosu’ — care nu-i 
taică-meu — ma aşteptase toată ziua. 

De fapt, porecla pe care i-o dăduse tatălui ei adoptiv nu începea 
cu D, dar se referea la aceeaşi parte anatomică. 

— Am avut o discuţie superlungă despre faptul că-mi pierdeam 
timpul pe la cluburile de după şcoală, în loc să-mi iau o slujbă de 
rahat plătită cu salariul minim la Ice Queen în capătul străzii 
noastre. l-am spus că activităţile mele de după şcoală erau necesare 
pentru înscrierea la facultate, că nu aveam nevoie de bani 

suplimentari şi că oricum statul îi plătea pe el şi pe Teena ca să aibă 
grijă de mine. Nu i-a plăcut chestia asta, aşa că a început să tipe. Şi 
eu am făcut ce fac întotdeauna când începe să tipe, adică am fugit in 
camera copiilor, unde stăm eu şi cei doi ne-frati ai mei şi care are o 
uşă care se încuie. Greg şi Amber nu erau acasă, aşa că eram numai 
eu înăuntru şi Faţă-ca-Dosu' nu mă lăsa în pace. Tot urla prin uşă şi 
eu mă enervam din ce în ce mai tare şi nu ştiam ce să fac, aşa că în 
cele din urmă am deschis gura ca să tip şi eu la el, dar în loc să-mi 
aud vocea, ce credeţi că s-a-ntâmplat? Toate luminile din cameră au 
scânteiat mai intens pentru o secundă — mult, mult mai intens — şi 
apoi becurile s-au spart. 

— Şi atunci ţi-ai dat seama că erai diferită? a întrebat-o Emma. 

— Nu, nu, am crezut că era vreo fantomă în cameră. 

Un zâmbet fugar i-a traversat chipul şi apoi Noor a clătinat din 
cap. 

— Nu mi-am dat seama decât peste câteva zile. La El Taco Junior. 

— Dumnezeule, aşa-i! a zis Lilly. În ziua aia a fost? 

— Îhî. Tocmai fusesem acceptată într-un program de admitere 
accelerată!* la Bard, ca să fac studii de artă. Eu nici nu crezusem că 
aveam şanse, tu m-ai obligat să trimit o cerere de înscriere. 

— N-aveau cum să nu te accepte, a zis Lilly. Continuă! 

Noor a ridicat din umeri. 

— Era cu sistem de credite!” şi tot restul, dar costa trei mii de 
dolari şi asta era cu două mii şase sute de dolari mai mult decât 
aveam eu. Aşa că m-am gândit să renunţ la activităţile de după 
cursuri şi să mă angajez la Ice Queen ca să plătesc pentru el. Fata-ca- 
Dosu' a zis că „era şi timpul”, dar că banii pe care aveam să-i câştig 
aveau să plătească facturile lor şi nu să se ducă la nus’ ce facultate 
când eu nici nu terminasem liceul. l-am reamintit că aveam dreptul 


14 Program prin care elevii cu adevărat talentaţi într-un domeniu sunt admişi la 
facultate înainte să atingă vârsta absolvirii liceului şi fără să mai aibă nevoie de 
diplomă. 
15 În context, un punctaj asociat fiecărei discipline de studiu universitar. 

legal la emancipare financiară şi el s-a pus din nou pe urlat, aşa că 
am fugit şi am venit să mă văd cu tine la El Taco Junior. 

— Şi el a urmărit-o şi s-a apucat să tipe la ea în restaurant, a zis 
Lilly. Şi atunci am început să tip şi eu la el şi cred că s-a jenat sa tipe 
în public la o fată oarbă, aşa că a ieşit în stradă şi ne-a aşteptat acolo 
să terminăm. 

— Aşa că am luat cel mai lung prânz cu taco din istorie. 

— De fapt, chiar am avut timp să terminăm meniul Macho 
împreună, ceea ce nu mai făcuserăm niciodată fiindcă are patru mii 
şase sute de calorii, dar am stat atât de mult acolo şi eu mâncam pe 
fond nervos, a zis Lilly. 

— Între timp el stătea în stradă şi se uita la noi. În cele din urmă 
m-am enervat atât de tare că n-am mai putut răbda şi, ca să nu-mi 
pierd calmul sub ochii lui Faţă-ca-Dosu', am dat fuga la toaletă. Şi 
acolo s-a întâmplat. Simteam ceva acumulându-se în mine şi mi-a 
venit să tip, dar de data asta m-am abținut. Şi luminile din baie au 
început să clipească şi să se comporte ciudat şi... nu ştiu cum să 
explic, dar pur şi simplu am ştiut ce să fac. Am ştiu că puteam s-o 
fac. M-am întins şi am cules lumina din aer. Şi s-a făcut întuneric, 
dar un mic spaţiu din palmele mele lumina ca şi cum aş fi prins cel 
mai strălucitor licurici din lume. 

— Asta e al naibii de tare, a zis Enoch. 

— Aşa ai zice, dar era şi al naibii de înspăimântător, a zis Noor. 
Am crezut că o luasem razna. A început să se întâmple tot timpul şi 
la început nu ştiam cum s-o controlez. Când eram foarte tulburată — 
tristă sau enervată —, începea să se întâmple. Şi, pentru că şcoala e 
atât de nasoală, la şcoală se întâmpla cel mai des. Dar o simţeam 
apropiindu-se şi am reuşit de fiecare dată să fug la timp şi să mă 
ascund într-o încăpere unde să fiu singură şi să nu mă vadă nimeni. 
Cred că vreo câteva persoane au observat totuşi ceva, deşi nu 
puteau face în mod cert legătura cu mine: pur şi simplu mă 
văzuseră supărată şi pe urmă luminile începuseră să pâlpâie. Dar 
cam tot atunci au început să vină la şcoală ei. Oamenii cei noi. 

— Cine erau? am întrebat eu. 

— Nici acum nu ştiu. Păreau să facă parte din personalul 
administrativ şi acesta îi trata de parcă locul lor era printre noi, dar 
nimeni nu-i recunoştea. La început păreau să supravegheze pe toată 
lumea, dar, după un timp, am avut sentimentul că mă căutau pe 
mine. Apoi s-a întâmplat povestea din sala de festivități şi atunci am 
fost sigură. 

— Dar ce s-a întâmplat exact? 

— Am citit într-un ziar, dar ne-am dori să auzim versiunea ta, a 
zis Millard. 

— A fost cea mai urâtă zi din viata mea. Ei, sau poate o fi fost pe 
locul doi sau trei. Am avut un acces in toiul unei adunari scolare. 
Incepuse ca una dintre chestiile alea groaznice, cu prezenţa 
obligatorie, unde te toacă la cap cu spiritul liceului, dar pe urmă s-a 
dovedit că subiectul eram eu. Numai că nu ştiau că vorbeau despre 
mine. Au spus că cineva vandalizase bunurile şcolii, spărgând 
becuri şi arzând chestii şi au zis că dacă persoana era în încăpere şi 
se ridica să-şi ceară scuze nu avea să fie exmatriculată. Altfel avea s- 
o pateasca. Şi mi s-a facut rău, în sensul că eram convinsă că ştiau că 
sunt eu, dar se jucau cu mine, ca să vadă dacă nu mărturisesc de 
bunăvoie. Apoi fata care stătea în spatele meu, Suze Grant — o 
scorpie cum n-aţi pomenit —, a început să şuşotească, spunând că 
probabil eu eram de vină pentru că veneam dintr-un cămin 
disfunctional, blablabla, orfana pornită pe căi greşite care 
vandalizează şcoala şi am simţit că mă înfurii. Din ce în ce mai tare. 

— Şi atunci s-a întâmplat? am întrebat eu. 

— Sala de festivități are proiectoarele alea în tavan şi toate s-au 
aprins deodată şi pe urmă s-au spart şi vreo tonă de cioburi a 
început să plouă peste capetele tuturor. 

— Fir-ar să fie, n-am ştiut c-a fost aşa! a zis Lilly. 

— A fost rău, a zis Noor. Ştiam că trebuia să ies de-acolo. Aşa că 
am făcut întuneric şi am fugit. Şi, când doi dintre membrii 
personalului au pornit pe urmele mele, mi-am dat seama că acum 

erau siguri că pe mine mă căutau. M-au incoltit în baie, aşa că n-am 
avut încotro şi a trebuit să eliberez toată lumina pe care o luasem 
din sala de festivități drept în fata lor. 

— Cum arătau? am întrebat-o, deşi eram sigur că ştiam deja. 

— Arată aşa de normal că sunt greu de descris, a zis Noor. 

— Vârstă? Înălţime? Constituţie? Rasă? 

— De vârstă mijlocie. Înălţime medie. Constituţie normală. 
Majoritatea sunt bărbaţi, sunt numai două femei. Un cuplu alb, un 
cuplu negru. 

— Şi cum se îmbracă? a întrebat Millard. 

— Cu tricouri polo. Cămăşi încheiate la toţi nasturii. Haine 
întotdeauna bleumarin sau negre. Ca şi cum ar fi ieşit dintr-un 
catalog de oameni oarecare cu ocupaţii oarecare şi nimic care să-i 
facă să iasă în evidenţă. 

— După ce i-ai ars, ce-ai făcut? am întrebat eu. 

— Am încercat să fug la mine acasă, dar mă aşteptau şi acolo. 
Aşa că am venit aici. Noroc pe mine că am o experienţă bogată în a 
mă ascunde de oameni. 

— Cu cât aud mai multe despre oamenii ăştia, cu atât mai puţin 
cred că-s deosebiți, a zis Bronwyn. 

— Nu par deloc să fie deosebiți, a zis Millard. Eu cred că-s strigoi. 

— Strigoi? a zis Noor nedumerita. Tocmai ţi-am zis că arată cum 
nu se poate mai normal. 

— Nu, nu la asta ne refeream, a zis Emma. Strigoii sunt deosebiți 
care s-au transformat în monştri ca urmare a unui accident şi ne 
sunt duşmani de mai bine de un secol. 

— O, a zis Noor. Ei, asta chiar că e cam năucitor. 

— Nu pot fi strigoi, am zis eu. Sunt prea multi. Strigoii lucrează 
în grupuri mici sau singuri. 

— $i nici n-au mai rămas prea mulţi, a zis Emma. 

— De care să ştim noi, a corectat-o Enoch. 

— leri la şcoală mi s-a părut că am simţit un suflet-pustiu, am 
recunoscut eu. 

— Ce? a exclamat Emma. Şi de ce n-ai zis nimic? 

— Senzaţia n-a durat decât câteva secunde. Nu eram sigur ce 
anume însemna. Dar dacă erau strigoi probabil aveau cu ei cel putin 
un suflet-pustiu. 

— Oameni buni, nu contează cine sunt, a zis Millard. Ce contează 
e să o ducem pe Noor într-un loc sigur. Odată ce rezolvăm asta, ne 
putem certa cu privire la identitatea tipilor cu tricouri polo până ne 
facem albaştri la fata. 

— Într-un loc sigur? a zis Noor. Şi unde e ăsta mai precis? 

I-am întâlnit privirea. 

— Într-o buclă temporală, am zis eu. 

Ea s-a uitat în altă parte şi şi-a trecut o mână pe frunte. Luminile 
din colţuri au pâlpâit. 

— Cred că după tot ce mi-ati arătat ar trebui să fiu pregătită să 
cred şi asta. Dar... 

— Ştiu. E o grămadă. Şi-ţi cade pe cap pe nepregătite. 

— Nu numai că-i o grămadă. Dar e o nebunie. Ar trebui să fiu 
nebună ca să merg cu voi. 

— Va trebui să ai încredere în noi, a zis Emma. 

Noor ne-a privit câteva secunde. Incepuse să incuviinteze din 
cap, dar pe urmă a zis: 

— Dar n-am. 

S-a ridicat şi a făcut câțiva paşi către usa. 

— Îmi pare rău. Pareti de treabă, dar nu pot să mă încred în nişte 
oameni pe care abia i-am cunoscut. Chiar dacă pot învia păsări 
moarte sau aprinde un foc în propriile palme. 

l-am privit pe Emma, Bronwyn şi Enoch. Amuţiserăm cu toții. 
Chiar nu ştiam ce să zic, cum s-o contrazic, dar ştiam că trebuia să 
zic ceva. Nu puteam să dau greş în felul ăsta. Nu puteam să dau 
greş faţă de ea, faţă de bunicul, faţă de prietenii mei. Faţă de mine. 
Dar, chiar când deschideam gura să zic ceva, clădirea a început să se 
zguduie. 

Senzatia a fost însoţită de vuietul unui motor. Pe deasupra zbura 

un elicopter. 
299 


Am schimbat priviri neliniştite, aşteptând ca vuietul elicopterului 
să se îndepărteze. În schimb, a devenit tot mai sonor de la o secundă 
la alta. Ne-am dat seama ce însemna asta fără să fie nevoie să o 
spună cineva. Dar eu am zis-o totuşi: 

— Ne-au luat urma până aici! 

Noor m-a fulgerat cu o privire furioasă şi înspăimântată. 

— Sau poate i-aţi condus încoace? 

A apucat-o pe Lilly de braţ şi a târât-o către ieşirea din cameră. 
Le-am urmat, implorându-le să ne asculte. 

— Nu i-am condus nicăieri! zicea Millard. Nu intenţionat, în orice 
caz, jur pe viaţa ymbrynei mele! 

Am ajuns într-o încăpere mai spațioasă şi ne-am oprit, privind în 
sus printr-un atrium fără lucarne, deschis către cer. Deodată, 
elicopterul şi-a făcut apariţia deasupra noastră, acoperind cerul şi 
umplând încăperea cu zgomotul şi curentul produs de elicele sale. 

Raza unui proiector a coborât asupra noastră, decolorând totul şi 
aruncând umbre întunecate pe podea. Noor a privit-o în fata, fără să 
clipească, părând mai degrabă gata să îi înfrunte pe oamenii ăştia, 
oricine or fi fost ei, decât să ne urmeze. 

— Trebuie să vii cu noi! Altă soluţie n-ai! i-am strigat. 

— Ba da, am! mi-a strigat ea şi, ridicându-şi ambele mâini, a cules 
lumina din aer. 

Camera în care ne aflam şi spaţiul de deasupra noastră s-au 
întunecat; unicele lumini au rămas un punct de cer cât o gămălie şi 
sfera strălucitoare din mâinile lui Noor. 

Un obiect mic şi şuierător a căzut de sus, rostogolindu-se prin 
beznă şi ricoşând cu un zăngănit metalic din podeaua de beton. A 
început să împrăştie un nor de fum alb: gaz lacrimogen sau ceva 
similar. 

— Tineti-va respiraţia! a strigat Emma. 

Lilly a început să tuseasca. Bronwyn a ridicat-o în braţe. Trebuia 
să ieşim toţi de acolo. 

— Sunt Bronwyn! O să te car eu! 

Noor i-a mulţumit printr-o înclinare din cap. 

— Pe aici, a zis ea şi a pornit în fugă pe unul dintre culoarele 
întunecate. 

Practic călcam pe urmele ei. Nimeni nu voia să rămână în spate, 
în bezna asta nefirească. Gonind către capătul holului, am ajuns la o 
intersecţie în formă de T de unde o puteam lua fie la stânga, fie la 
dreapta. Noor a luat-o la dreapta şi noi am urmat-o, dar o clipă mai 
târziu am auzit voci şi tropăit de paşi şi de după colţul din faţă s-au 
ivit doi bărbaţi care mânuiau o lumină strălucitoare. 

Ne-au strigat să ne oprim. Am auzit un pocnet şi o altă grenadă a 
străbătut holul în zbor, a aterizat lângă noi şi a imprastiat gaz peste 
tot. 

Am început să tuşim cu toţii şi am luat-o la fugă în direcţia 
opusă. Nu încercau să ne omoare, asta era limpede. O voiau pe 
Noor vie. Poate că în acest moment ne voiau pe toţi. 

— Trebuie să ieşim din clădire, am strigat în timp ce fugeam. 
Scările! Unde-s scările? 

Am cotit din nou şi am ajuns într-o fundătură. Noor s-a răsucit şi 
a privit în urma noastră. 

— Dincolo de oamenii ăia, a zis ea arătând direcţia. 

— Am pus-o, am zis eu. Trebuie să folosesc surpriza noastră de la 
Happy Meal... 

Mi-am adus sacul de voiaj în faţă şi am băgat mâna după 
grenadă, dar Noor nu părea tulburată de lipsa rutelor de evadare. 

— Aici! a strigat ea intrând printr-un cadru fără uşă într-o cameră 
micuță. 

Am urmat-o. Nu existau ferestre, nici uşi, nicio altă ieşire. 

— Suntem prinşi aici! am zis cu mâna în sac, apucând grenada. 

Nu voiam s-o folosesc — dacă dărâma toată clădirea peste noi? —, 
dar dacă nu aveam de ales eram dispus să risc. 

— Mi-ati cerut să am încredere în voi, a zis Noor. Mai întâi aveţi 
voi încredere în mine. 

Paşii deveneau tot mai sonori. Mi-am scos mâna goală din sac. 
Noor ne-a împins într-un colt, s-a postat în centrul încăperii şi a 
început să grebleze aerul cu degetele. Cu fiecare gest de-al ei 
încăperea devenea tot mai întunecată, mica lumină naturală ce 
venea dinspre hol diminuându-se şi apoi dispărând cu totul în 
mâinile ei. Apoi a luat lumina aceea concentrată, şi-a vârât-o în gură 
şi a inghitit-o. 

Nu pot decât să relatez ce-am văzut şi a fost unul dintre cele mai 
deosebite spectacole la care am asistat. Am văzut strălucirea mingii 
de lumină răzbătându-i prin obraji şi apoi coborându-i pe gâtlej 
până în stomac, unde trupul ei a părut să o absoarbă şi s-o 
diminueze, până când în cele din urmă a pierit cu totul, chiar în 
clipa în care paşii au ajuns în prag. Am rămas într-o beznă atât de 
completă, încât, când doi bărbaţi au umplut cadrul uşii atintindu-si 
lanternele orbitoare în încăpere, întunericul a părut să se întindă şi 
să se înfăşoare în jurul lor. Luminile lor s-au redus la dimensiunile 
unor gămălii şi ei s-au impleticit orbeşte în încăpere, unul lovindu-si 
lanterna in palmă şi celălalt vorbind într-o staţie de emisie-receptie. 

— Subiectii sunt la etajul şase. Repet, etajul şase! 

Ne-am lipit şi mai tare de perete, tăcuţi, abia îndrăznind să 
respirăm. Întunericul ne ascundea atât de bine, încât am crezut că 
poate nu ne vor găsi. Şi poate nici nu ne-ar fi găsit, cu o excepţie. 

Telefonul meu. Era setat pe vibrații, dar, chiar şi înăbuşit în sacul 
meu de voiaj, a scos un sunet, un mic zumzet care ne-a trădat 
imediat. 

Pe urmă totul s-a întâmplat cu o repeziciune incredibilă. Bărbaţii 
s-au lăsat într-un genunchi. Cuvintele „poziţie de tragere” mi-au 
străfulgerat prin minte, iar Noor a scos un mârâit răguşit şi lumina 
pe care o depozitase în stomacul ei i-a tasnit în sus pe gâtlej şi i-a 
năvălit pe gură, năpustindu-se către cei doi bărbaţi într-o explozie 
care mi s-a părut — deşi întorsesem capul şi închisesem ochii — ca o 

mie de blituri declanşându-se deodată. Când am deschis din nou 
ochii, o lumină albă, orbitoare, scălda fiecare centimetru al camerei, 
iar bărbaţii zăceau la pământ cu mâinile la fete. 

Ne pregăteam să fugim pe lângă ei către ieşire, când au răsunat 
alţi paşi. Din hol s-a ivit un al treilea bărbat. Avea un pistol şi părea 
gata să-l folosească, dar Bronwyn s-a repezit la el, l-a prins de umeri 
şi, în timp ce arma se declanşa, l-a azvârlit într-un zid. A trecut prin 
el într-un nor de pulbere de beton amestecată cu o ceaţă fină de 
picături de sânge. Noor s-a uitat de la gaură la Bronwyn cu gura 
schitand un O perfect, după care ne-am venit cu toţii în fire şi ne-am 
repezit prin spărtura din zid. 

De cealaltă parte a ei, dincolo de trupul frânt al bărbatului, era o 
încăpere inundată de lumina zilei şi la capătul ei — o scară. Ne-am 
năpustit în jos pe ea, Bronwyn ducând-o pe Lilly pe umăr, luând 
colţurile cu o viteză ameţitoare, până când am coborât cele şase 
etaje, ajungând la parter. Am ieşit în fugă afară, am trecut printr-o 
gaură din gard într-o alee dosnică, am traversat parcarea unui 
depozit şi am pătruns pe altă alee, fără să aruncăm măcar o privire 
în urmă, ascultând doar zgomotul elicopterului care se stingea 
treptat în urma noastră, până am fost siliți să ne oprim ca să ne 
tragem sufletul. 

— Cred... cred că-i posibil să-l fi omorât pe tipul ăla, i-a zis Noor 
lui Bronwyn cu ochii mariti de şoc. 

— Avea un pistol, a zis Bronwyn şi a pus-o pe Lilly pe picioare. 
Dacă indrepti un pistol către prietenii mei, am voie să te omor. Asta- 
Les 

Si-a sters fruntea lucind de transpiratie si a oftat. 

— Asta-i regula. 

— Buna regula! a zis Noor. 

S-a intors catre mine. 

— Scuze pentru ce-am zis mai devreme! Că poate erai unul 
dintre ei. 

— E OK, am zis eu. În locul tău nici eu nu ne-aş fi crezut pe noi. 

Noor s-a apropiat de Lilly şi a luat-o de mână. 

— Eşti bine, Lil? 

— Cam zguduită, a zis Lilly. Dar în viaţă. 

— Trebuie să ne îndepărtăm de locul ăsta, cât mai mult şi cât mai 
repede, a zis Emma. Care e drumul cel mai rapid? 

— Metroul, a zis Noor. E o staţie după intersecţia următoare. 

— Şi cu maşina ce facem? a întrebat Enoch. 

— De-acum ei ştiu despre maşină, am zis eu. Va trebui să ne 
întoarcem după ea mai târziu. 

— Dacă trăim suficient, a zis Millard. 

Peste câteva minute ne aflam într-un metrou aglomerat, în drum 
spre Manhattan. Care era direcţia corectă? Săriserăm în primul 
metrou care sosise, ca să scăpăm de oamenii care ne urmăreau. În 
timp ce prietenii mei discutau cu voci joase despre identitatea 
urmăritorilor noştri — erau strigoi sau vreun clan ostil de deosebiți 
despre care nu ştiam nimic? —, m-am ridicat şi am studiat harta de 
pe peretele vagonului, cu rutele ei ramificându-se în toate direcțiile. 
Trebuia să o ducem pe Noor pe insula aceea din mijlocul râului, 
10044. „Insula Blackwell” scria pe ilustrată. Le-am întrebat pe Noor 
şi pe Lilly dacă ştiau unde se afla. Nici nu auziseră de ea. Nu aveam 
semnal la telefon ca să caut o hartă. Şi odată ce găseam insula, cum 
aveam să găsim bucla? Intrările în bucle arareori erau evidente. 

Dar cu cât mă gândeam mai mult la asta, cu atât deveneam mai 
nesigur cu privire la plan. Asta era misiunea care ni se dăduse, dar 
ordinul subit al lui H de a o abandona punea totul sub semnul 
incertitudinii. Ce se schimbase? Mă sunase ca să mă prevină, dar 
despre ce anume? Îşi făcea griji din pricina celor care ne vânau sau 
bucla 10044 nu mai era sigură? 

În plus, subiectul misiunii nu mai era pur şi simplu „subiectul”. 
Era Noor. Avea un nume, o poveste şi un chip (unul chiar frumuşel, 
ca să fiu sincer) şi îmi era greu să mă văd dând-o pe mâinile unor 

străini. Chiar era o idee bună să o lepăd într-o buclă despre care nu 
ştiam nimic, să mă spăl pe mâini şi să mă întorc acasă? 

Am privit-o cum stătea aşezată cu tenişii ei ponositi pe bancheta 
de plastic şi cu genunchii la piept, contemplând podeaua cu o 
epuizare ale cărei profunzimi le puteam doar bănui. 

— Ţi-ar fi dor de New York dac-ar trebui să-l părăseşti? am 
întrebat-o. 

A durat cinci secunde până să se smulgă din gânduri şi să mă 
privească. 

— Să-mi fie dor de New York? De ce întrebi? 

— Pentru că-s de părere că ar trebui să vii cu noi acasă. 

Emma mi-a aruncat o privire tăioasă, dar Millard a fost cel care 
şi-a rostit obiecțiile cu voce tare: 

— Nu asta-i misiunea! 

— Lasă misiunea! am zis eu. O să fie mai în siguranţă cu noi 
decât în orice buclă din oraşul ăsta de nebuni. Sau de pe partea asta 
a oceanului. 

— În majoritatea timpului locuim în Londra, i-a explicat Emma. 
Pe Pogonul Dracului. 

Noor s-a înfiorat uşor. 

— Nu-i aşa de rău precum sună, a zis Millard. Cel putin după ce 
te obişnuieşti cu mirosul. 

— Aproape am terminat pacostea asta de misiune, a zis Enoch. 
Hai să nu dăm chix la final! Hai s-o ducem unde ar trebui şi să 
terminăm odată! 

— Nu ştim cine e în bucla aia către care ne indreptam sau cât de 
competenţi sunt cei de-acolo, am zis eu. Nu ştim nimic. 

— Şi de ce e asta problema ta? a întrebat Enoch. 

— Sunt de acord cu Jacob, a zis Millard. În America aproape că n- 
au mai rămas ymbryne, şi să protejeze şi să formeze deosebitii 
necontactaţi e o treabă de ymbryna. Cine s-o învețe cum să fie 
deosebită? 


Noor a ridicat mâna. 

— Îmi explică şi mie cineva despre ce vorbiti? 

— Ymbrynele... sunt un fel de profesoare, am zis eu. Şi 
protectoare. 

— Şi conducătoarele guvernului, a zis Millard, adăugând apoi ca 
pentru el: Deşi nu-s alese... 

— Nişte pacoste atotştiutoare care mereu se bagă în treburile 
altora, a zis Enoch. 

— Practic coloana vertebrală a societăţii noastre, a zis Emma. 

— Nu avem nevoie de o ymbryna, am zis eu. Avem nevoie de un 
loc sigur. Oricum Miss Peregrine probabil vrea să ne omoare în 
clipa asta. 

— O să-i treacă, a zis Enoch. 

— Deci vrei să vii cu noi? am întrebat-o pe Noor. 

Ea a oftat, apoi a chicotit. 

— Ei, la naiba! Mi-ar prinde bine o vacanţă. 

— Şi cu mine cum rămâne? a întrebat Lilly. 

— Ai fi mai mult decât bine-venită, a zis Millard puţin cam 
repede. Deşi ma tem că obisnuitii nu pot să intre în bucle. 

— Oricum nu pot să plec, a zis Lilly. De-abia a început şcoala. 

Apoi a râs şi a comentat: 

— l-auziţi ce spun! Ca şi cum nebunia asta nici n-ar fi avut loc. 
Aşa de rău mi-a prăjit şcoala creierul. 

— Ei, educaţia e importantă, a zis Millard. 

— Şi mai sunt şi părinţii mei. Unii chiar de treabă de fapt. Şi care 
şi-ar face o mulțime de griji din pricina mea. 

— O să mă întorc, a zis Noor. Dar să plec din oraş până se mai 
calmează lucrurile pare o idee excelentă. 

— Deci acum ai încredere în noi? am întrebat-o. 

Ea a ridicat din umeri. 

— Suficientă. 

— Ce părere ai de o excursie? 

Deodată, Bronwyn s-a aplecat înainte pe scaun şi a căzut pe 
podea. 

— Bronwyn! a strigat Emma repezindu-se să îngenuncheze lângă 
ea. 

Dacă ceilalți oameni din metrou văzuseră ceva, se prefăceau că 
nu observaseră nimic. 

— E teafără? a întrebat Enoch. 

— Nu ştiu, a zis Emma. 

A pălmuit uşor obrazul lui Bronwyn repetându-i numele, până 
când ea a clipit şi a deschis ochii. 

— Oameni buni, cred că... Fir-ar să fie, ar fi trebuit să vă fi zis mai 
devreme... 

Bronwyn s-a crispat şi şi-a ridicat poalele cămăşii. Sângera în 
zona torsului. 

— Bronwyn! a exclamat Emma. Dumnezeule! 

— Tipul cu pistolul... Cred că m-a împuşcat... dar nu vă faceţi 
griji. Nu era un glonţ. 

Bronwyn şi-a desfăcut palma şi ne-a arătat o săgeată micuță cu 
vârful mânjit de sângele ei. 

— De ce n-ai zis nimic? am întrebat-o. 

— Trebuia să plecăm cât mai repede de-acolo. Şi am crezut că 
sunt suficient de puternică încât să înving orice substanţă cu care a 
tras în mine. Dar se pare că... 

Capul i s-a înclinat într-o parte şi Bronwyn şi-a pierdut 
cunoştinţa. 

**e CAPITOLUL SAISPREZECE ++- 


Nu căutam o buclă. De fapt, în clipa aceea, o buclă era ultimul 
lucru pe care voiam să-l găsim. Nu ne gândeam decât cum să o 
ducem pe Bronwyn la un spital. Am coborât din metrou la 
următoarea staţie fără să ne uităm prea bine unde ajunseserăm şi 
am ieşit la suprafaţă. Lilly se agăța de braţul lui Millard şi eu, Emma 
şi Noor o sprijineam pe Bronwyn, care, slăbită, dar conştientă încă, 
îşi târa cu greu picioarele pe trepte şi apoi pe trotuar. Ajunseserăm 
în Manhattan şi clădirile erau mai înalte, iar trotuarele — aglomerate. 

Mi-am scos telefonul să sun la 911. Enoch a abordat trecătorii 
strigându-le „Un spital! Unde e un spital?”, ceea ce s-a dovedit o 
strategie eficientă. O doamnă amabilă şi îngrijorată ne-a indicat o 
stradă anume şi ne-a condus în direcţia corectă, întrebând ce patise 
Bronwyn. Desigur, nu voiam să-i povestim ce se petrecuse, nu 
voiam să ne urmeze la urgente sau să ne întrebe cum ne chema (mă 
şi vedeam silit să aduc o ymbrynă să îi şteargă memoria... ei, 
doctorilor şi asistentelor), aşa că ne-am prefăcut că fusese o glumă şi 
după un cvartal ne-a părăsit furioasă. 

Spitalul era chiar în faţa noastră. Vedeam firma pe o clădire aflată 
dincolo de următoarea intersecţie. Şi chiar atunci la nări mi-a ajuns 
un miros delicios de mâncare gătită şi am început să încetinesc 
pasul. 

— Simţi mirosul ăsta? a întrebat Enoch. E pâine prăjită cu 
rozmarin şi pate de ficat de gâscă. 

— Nu, l-a contrazis Emma. E plăcintă ciobănească. Graba noastră 
se domolea. 

— Aş recunoaşte mirosul ăsta oriunde, a zis Noor. Dosa!f. Dosa 
cu masala” şi brânză paneer. 


16 Clătită indiană preparată cu unt fermentat. 
17 Amestec specific indian de condiment, disponibil ca praf sau sub formă de 
pastă. 

— Despre ce vorbiti? a întrebat Lilly. Şi de ce ne-am oprit? 

— Are dreptate, trebuie să o ducem pe Bronwyn la medic, a zis 
Millard. Deşi ăsta e posibil să fie cel mai parfumat cog au vin care 
mi-a ajuns la nări vreodată... 

Înaintarea noastră se oprise cu totul. Stăteam în fata unui 
magazin cu obloanele trase, care putea să fi fost un restaurant, deşi 
nu se vedea nicio firmă, ci numai un semn pe care scria: DESCHIS 
TOT TIMPUL şi ORICINE E BINE-VENIT. 

— Să ştiţi că mă simt bine, a zis Bronwyn. Deşi parcă mi-e cam 
foame, dacă tot ati pomenit de asta. 

Nu părea din cale-afară de OK. I se împleticea limba şi încă se 
mai sprijinea cu toată greutatea pe noi, dar părticica din creierul 
meu care înregistra toate astea părea înfăşurată în vată. 

— Sângerează! a exclamat Emma. Şi spitalul e chiar acolo. 

Bronwyn şi-a contemplat cămaşa. 

— Nu sângerez chiar aşa de rău, a zis ea, deşi pata roşie părea să 
se mărească. 

În mine se războiau două impulsuri. Era o voce care îmi striga: 
„Du-te la spital, tembelule 
celeilalte voci, care, în mod bizar, semăna cu a tatei. Cu o voioşie 
falsă, aceasta insista: „Se apropie ora cinei şi, dacă tot suntem aici, n- 
ar trebui să încercăm mâncarea din New York şi, fir-ar să fie, de ce 


1” 


, dar de abia o auzeam din pricina 


nu ne oprim să ciugulim ceva repede-repede?” 

Toţi păream să fim de acord, mai puţin Lilly şi Emma, dar 
protestele lor începeau şi ele să-şi piardă vigoarea. 

Am deschis usa şi i-am condus pe toți înăuntru. Era într-adevăr 
un restaurant: un local micut şi demodat, cu fete de mese în carouri, 
scaune cu spătar împletit şi un dozator de sucuri lipit de un perete. 
Dincolo de tejghea stătea o chelnerita cu un sort şi o boneta de 
hârtie, zâmbindu-ne de parcă ne-ar fi aşteptat toată ziua special pe 
noi. Eram singurii clienți. 

— Pareti flămânzi, copii, a zis ea săltând uşor pe călcâie. 

— O, da, suntem, a zis Bronwyn. 

Chelnerita nu a părut să observe sângele de pe cămaşa lui 
Bronwyn. 

— De fapt, pareti lihniti de-a binelea. 

— Da, a zis Enoch cu glasul vag mecanic. Lihniti. 

— Ce fel de restaurant e ăsta? a întrebat Noor. Mi s-a părut că 
simt miros de paneer. 

— O, avem de toate, a zis Bernice fluturând uşor din mână. Tot ce 
v-aţi putea dori. 

Îşi spusese numele? De unde i-l ştiam? Parcă aveam terci în loc 
de creier. 

Mica voce care se întreba dacă asta era o idee bună devenise doar 
o şoaptă. Nici Lilly nu se mai împotrivea. Ultimul lucru pe care o 
auzisem spunându-l fusese: 

— Voi puteţi sta aici dacă vreţi, dar eu o duc pe Bronwyn la 
spital. 

Dar eforturile ei de a o apuca pe Bronwyn de brat şi a o trage 
afară se dovediseră ineficiente. (Nu poţi s-o târăşti pe Bronwyn 
nicăieri dacă ea nu vrea.) 

— N-avem bani, am zis şi dezamăgirea pe care am simtit-o 
amintindu-mi că lăsasem toţi banii în maşină a fost atât de 
profundă, de parcă ar fi murit cineva. 

— Din întâmplare, azi avem o ofertă specială, a zis Bernice. Totul 
e din partea casei. 

— Serios? a zis Bronwyn. 

— Da. Banii voştri nu-s buni aici. 

Ne-am apropiat de tejghea şi ne-am aşezat unul lângă altul pe 
scaunele fixe din plastic. Nu exista un meniu. l-am spus pur şi 
simplu lui Bernice ce voiam şi ea i-a strigat comenzile unui bucătar 
invizibil aflat în spate. După o aşteptare remarcabil de scurtă, a 
sunat un clopoțel şi ea a început să ne aducă pe rând farfuriile cu 
mâncare. Cocoş gătit în vin pentru Millard. Dosa cu masala şi 
paneer şi suc de mango pentru Noor. Miel fript cu jeleu de mentă 
pentru Emma. Un cheeseburger dublu cu cartofi prajiti şi un 
milkshake de căpşune pentru mine. Un homar pentru Bronwyn, 
laolaltă cu un cleşte pentru spart carapacea şi o bavetă cu un homar 
pe ea. Bibimbap coreean aburind cu un ou spart deasupra pentru 
Lilly. Era o paletă de mâncăruri pe care nu le credeam posibile în 
acelaşi restaurant, cu atât mai mult într-unul vechi şi slinos, cu un 
singur angajat la bucătărie, dar partea din creierul meu care se 
împotrivea se auzea tot mai încet. 


Nu mânca aia. 

Ar trebui să plecați. 
E o idee proastă. 
Opreşte-te până nu e 
prea târziu. 


Nu-mi amintesc când mi-am mâncat cheeseburgerul dublu cu 
cartofi prajiti şi shake-ul de căpşuni. Dar următorul lucru de care 
am devenit conştient a fost că paharul era gol, că în farfuria mea nu 
mai rămăseseră decât câteva fărâmituri unsuroase şi că îmi simţeam 
capul greu, foarte greu. 

— Vai, dragă! a exclamat Bernice ieşind de după tejghea şi 
ducând o mână la piept. Pari epuizat! 

Şi eram. Chiar eram. 

— Sunt atââât de obosită, am auzit-o zicând pe Emma şi ceilalţi 
prieteni ai mei au murmurat aprobator. 

— De ce nu mergeţi la etaj să trageţi un pui de somn? 

— Trebuie să plecăm, a zis Noor. 

Încerca să se ridice de pe scaunul ei, dar nu părea să aibă 
suficientă energie. 

— Chiar trebuie? a zis Bernice. Eu nu cred aşa ceva. 

— Jacob, mi-a şoptit Emma la ureche. 

Părea beată. 

— Trebuie să plecăm. 

— Ştiu. 

Fuseserăm hipnotizati cumva. Eram conştient de asta. Semana cu 
ceea ce încercaseră să ne facă deosebitii din Tara Magica a Sirenelor, 
dar de data asta muşcaserăm momeala. 

— La etaj avem camere cu paturile gata făcute care vă aşteaptă. 
Pe aici... 

Acum, că zisese asta, am descoperit că mă puteam ridica în 
picioare. De fapt, toţi eram în picioare. Şi Bernice ne împingea spre 
o ieşire, un coridor straniu, îngust ca un tunel şi vopsit în dungi albe 
şi roşii ca o acadea. 

Ne-am lăsat mânaţi într-acolo. Culoarul părea să se lungească pe 
măsură ce ne apropiam. Am auzit zgomotul unei încăierări şi, 
întorcându-mă, am văzut că Bernice îi bara calea lui Lilly. 

— Hei, poartă-te frumos cu ea, am zis eu fără vlagă. 

Lilly spunea ceva. l-am văzut buzele mişcându-se, gâtul 
contractându-i-se din pricina efortului, dar vocea ei nu ajungea 
până la urechile mele (sau n-o putem eu auzi). 

— O să ne întoarcem imediat, Lil, aşteaptă-ne aici! a zis Noor. 

Desigur, Lilly nu ni s-ar fi putut alătura chiar dacă i s-ar fi dat 
voie să pătrundă pe coridor. Pe la jumătatea lui am simţit o senzaţie 
de viteză şi de cădere şi bucla ne-a înghiţit. 

Lilly nu mai era în spatele nostru, iar în faţă culoarul vărgat se 
termina cu o scară. 

— E la etaj! a răsunat din urma noastră vocea lui Bernice, deşi, de 
văzut, femeia nu se mai vedea. 

Ne-am târât cu lentoare pe scări, pas cu pas, şi când am ajuns pe 
palier, am simţit cum ultimele mele rămăşiţe de voinţă se năruie. 
Eram la mila oricărei sirene care ne momise într-acolo şi se pare că 
nu puteam decât să ne supunem. 

Pe palier erau două fetiţe în patru labe, preocupate din câte se 
părea să examineze fiecare centimetru de podea. Când am ajuns pe 
coridor s-au oprit şi şi-au ridicat ochii spre noi. 

— Aţi văzut o păpuşă? a întrebat cea mai mare. Frankie şi-a 
pierdut o păpuşă. 

Părea să facă o glumă, dar nu am zărit nicio urmă de zâmbet. 

— Îmi pare rău, a zis Noor. 

— Am comandat... un pui de somn? a întrebat Millard confuz. 

— Pe acolo, a zis fata mai mare făcând semn cu capul către uşa 
din spatele ei. 

Am trecut pe lângă ele. „Fugiţi! Fugiti cât mai puteţi! ” mi s-a 
părut că o aud şoptind pe una dintre ele. Dar, când m-am întors să 
le mai privesc o dată, erau cu ochii în podea, reluându-şi căutarea 
metodică. Mi se părea că umblu prin vis. 

Dincolo de uşă era o bucătărie mică şi ordonată. Un băieţel stătea 
la masă şi un bărbat cu papion se apleca deasupra lui. Pe masă erau 
piese de puzzle şi un turnulet din piese de construcţii, ca şi cum 
bărbatul l-ar fi supus pe băiețel unui examen. Când ne-a auzit 
intrând, bărbatul a ridicat braţul indicându-ne încăperea învecinată. 

— Pe acolo, a zis el. 

Nici măcar nu ne-a privit. Era concentrat asupra băiatului. 

— Sanguis bebimus, a zis el. Corpus edimus."8 

— Mater semper certa est, a raspuns baietelul privind in gol. Mater 
semper certa est. 

— Mama e întotdeauna sigură”, a tradus Millard. 

Profesorul s-a îndreptat de spate şi a lovit cu pumnul în zid. 

— Mai uşor cu gălăgia! a tipat el, dar nu la noi. 

Nu mi-am dat seama ce anume îl deranjase până nu am ajuns la 
intrarea camerei vecine şi nu am auzit cântecelul. 

O voce cherchelită şi complet afonă gemea: 

— La multi ani, dragă Frankieeee... să trăieşti, la multi ani! 

Nu-mi puteam misca picioarele mai repede, desi, daca m-ar fi 
ajutat, aş fi rupt-o la fugă. Cântărețul era un bărbat cu machiaj de 
clovn şi o perucă albă ca osul. Era aşezat pe o canapea-pat, înghesuit 
în dosul unei măsuţe pentru cocteiluri şi îşi turna de băut dintr-o 
sticlă. Părea blocat: sorbea puţin din paharul pe care-l ţinea în mână, 
mai turna puţin din sticlă, cânta câteva cuvinte şi sorbea din nou 
din pahar. Când ne-a văzut, a ridicat paharul şi a rostit: 

— Noroc! La mulţi ani, Frankie! 

— La mulţi ani! am zis eu fără să vreau. 

Clovnul a părut să încremenească aşa, cu paharul în aer şi cu 
gura deschisă, iar din gâtlej i-a răsunat un sunet ca de motor stricat, 
în care cu greu se desluşeau nişte cuvinte: 


Lasă- 
mă 
să 


18 Bem sânge. Mâncăm trupul (în latină), versuri ale cântecului Ave Satani de pe 
coloana sonoră a filmului de groază The Omen (1976), regizat de Richard Donner, 
cu Gregory Peck în rolul principal, despre un copil schimbat în maternitate cu fiul 
Diavolului. 
19 Principiu legal din dreptul roman. 

doooooorm. 


— Veniti încoace! a strigat o voce pitigaiata din camera alăturată. 

Am intrat gramada intr-un dormitor plin de papusi. Erau 
inghesuite pretutindeni. Erau papusi pe podea, papusi pe rafturi, 
papusi adunate gramada pe un fotoliu mare aflat intr-un colt si pe 
patul cu cadru de fier. Erau atâtea, că nici n-am observat-o pe fata 
aflată printre ele — pe pat, pe jumătate îngropată într-o avalanşă de 
chipuri de porțelan — până nu a vorbit din nou. 

— Stati jos! s-a răstit ea, apoi a aruncat cât colo păpuşile care o 
acopereau. 

Ne-am aşezat pe podea, cu mişcări mecanice. Am auzit-o pe 
Bronwyn gemând: probabil durerea ei se intetise. 

— N-am zis că aveţi voie să faceţi zgomot! a zis fetița. 

Purta o bluză de pijama şi pantaloni galbeni de velur care păreau 
să dateze din anii '80 sau '90 şi, când vorbea, buzele i se arcuiau 
într-un rânjet. 

— Ei? Cine eşti? 

Am simţit că mi se dezleagă limba şi am răspuns: 

— Mă cheamă Jacob şi sunt dintr-un oraş din Florida... 

— Plicticos, plicticos, plicticos! a strigat fata, apoi a arătat către 
Emma. Tu! 

Emma a fost scuturată de un frison şi a început să vorbească. 

— Mă cheamă Emma Bloom. M-am născut în Cornwall şi am 
ajuns la majorat într-o buclă din Tara Galilor... 

— PLICTICOS! a urlat fetiţa şi a arătat către Enoch. 

— Eu sunt Enoch O'Connor şi noi doi avem ceva în comun, a zis 
el. 

Fata a părut intrigată. În timp ce Enoch vorbea, ea s-a ridicat din 
patul unde şezuse printre păpuşi şi s-a apropiat de el. 

— Pot să fac lucrurile moarte să se mişte folosind inimile unor 
fiinţe vii, a zis Enoch. Trebuie mai întâi să le scot din piept, dar... 

Fata a pocnit din degete şi gura lui Enoch s-a închis brusc. 

— Eşti drăguţ, a zis ea plimbându-şi un deget de-a lungul fălcii 
lui Enoch, dar când vorbeşti se alege praful. 

I-a apăsat vârful nasului cu un deget. 

— Biip! Mă ocup eu de tine mai târziu. 

S-a răsucit către Bronwyn. 

— Tu! 

—Pe mine ma cheamă Bronwyn Bruntley şi sunt foarte 
puternică, iar fratele meu, Victor, era şi el... 

— PLICTICOS! a urlat fetiţa. RAHATEL! 

Pasi grabiti s-au apropiat de noi. Profesorul cu papion s-a ivit in 
usa. 

— Da? 

— Rahatel, nu mai vreau păpuşi de-astea. Uită-te si tu la ele. Ti se 
pare ca ar fi amuzant sa joci Monopoly cu ele? TI SE PARE? 

— Aaa, nu? 

— ASA-I. NU-S NOSTIME. 

A tras un şut într-o grămadă de păpuşi, imprastiindu-le în toate 
părţile. 

— Ei, de el îmi place, a zis ea arătându-l pe Enoch. Dar celelalte 
sunt ORIBILE şi PLICTICOASE! 

— Îmi pare foarte rău, Frankie! 

— Ce să facem cu ele, Rahatel? 

S-a întors către noi, oferindu-ne o explicaţie rapidă: 

— De fapt, nu-l cheamă Rahatel. Dar eu îi zic aşa, pentru că eu 
pot să-i zic oricui cum vreau. 

— Poate ar trebui să le mâncăm, a propus Rahatel. 

Frankie s-a strâmbat. 

— Tu mereu vrei să le mănânci. E ciudat, Rahatel. Si ultima data 
mi-au dat dureri de stomac. 

— Atunci am putea să le vindem. 

— Să le vindem? La cine? 

— Cui, a zis profesorul, apoi a pălit şi şi-a dus palma la gură. 

Fata a făcut o criză de furie. Şi-a atintit degetul către el şi a trasat 
o linie în jos, cu o mişcare rapidă. Profesorul a căzut în genunchi ca 
tras de sfori. 

— NU MĂ CORECTEZI TU PE MINE! 

— Da, Frankie. Da, să trăiţi, a zis el, cu voce tremurândă. Mater 
semper certa est. 

— Asta-i corect! E cum nu se poate mai corect! 

Un mic şir de păpuşi traversa camera, mărşăluind către el. 

— Pentru că eşti aşa de supus, Rahatel, o să le pun să-ţi mănânce 
numai un picior. 

Profesorul repeta fraza tot mai repede — Mater semper certa est — 
până când cuvintele au început să nu se mai distingă unul de altul. 
Păpuşile s-au repezit asupra lui, clantanind din dinţii lor de 
porțelan. Bărbatul plângea şi suspina, dar nu se impotrivea. Când a 
părut pe punctul să îşi piardă cunoştinţa, fetiţa şi-a desfăcut larg 
braţele, apoi şi-a plesnit palmele şi zgomotul lor a făcut păpuşile să 
cadă grămadă, neinsufletite. 

— O, Rahatel, ce nostim eşti! 

Bărbatul şi-a venit în fire, şi-a şters lacrimile şi s-a ridicat în 
picioare clătinându-se. 

— Unde rămăsesem? 

Şi-a dres glasul. 

— Îi poţi vinde Animistilor, Mentatilor, Meteorologilor... 


< 398 > 


Şi-a apăsat o mână tremurândă pe gât, verificându-şi repede 
pulsul, şi apoi a ascuns-o la spate. 

— Dar de obicei Intangibilii sunt cei care plătesc cel mai bine. 

— Bleah! fi urăsc! Dar atâta timp cât nu calcă niciunul pe aici... 

— O să-i sun şi o să organizez o vânzare. 

— Dar pe el nu-l vând, a zis ea arătându-l pe Enoch, apoi a 
desenat în aer un U folosind două degete şi buzele lui Enoch s-au 
arcuit într-un zâmbet exagerat, grotesc. 

— E bine, Frankie. E foarte bine. 

— Ştiu că e bine. De ceilalţi nu-mi pasă. Am o singură condiţie. 
Dacă ăla care le cumpără vrea să le facă ceva nasol, vreau să văd şi 
eu. 

După un interval de inconstienta fără vise, m-am trezit legat de 
un scaun. Eram dispuşi în şir, cu picioarele priponite de scaune şi cu 
mâinile legate la spate: Emma, Bronwyn, Noor şi chiar şi Millard, cu 
funiile plutind deasupra a ceea ce părea un scaun gol. Eram toți, 
mai puţin Enoch. Pe el nu-l vedeam nicăieri. 

Ne aflam pe scena unui fost teatru, în spatele unei cortine 
peticite. Dacă îmi suceam gâtul, puteam vedea funiile şi scripetii de 
deasupra noastră şi o pasarelă luminată. Nu aveam căluşuri, dar n- 
am reuşit să vorbesc. Nici măcar n-am putut să-mi fac gura să se 
deschidă. Apoi am auzit voci de cealaltă parte a cortinei. Păreau să 
discute despre noi. 

— Intraseră pe proprietatea mea! Au încercat să fure! 

Era psihopata cea mică, Frankie. 

— Aveam tot dreptul să-i spânzur, dar, în loc s-o fac, am dat 
dovadă de milă. Şi v-am şi făcut o favoare. 

— Ce nostim! Pentru că de obicei tu eşti aia care încearcă să ne 
fure pe noi, a zis o voce răguşită de bărbat. Ultimul exemplar pe 
care l-am cumpărat de la tine s-a transformat în ţărână după numai 
două zile. 

— Nu e vina mea că nu te îngrijeşti de ei, a zis Frankie. 

— Vânzătorul nu poate fi făcut răspunzător în caz de utilizare 
eronată, a rostit o voce unsuroasă pe care am recunoscut-o. 

Era Rahatel, tutorele. 

— Mi-ai vândut numai porcării. Mi se cuvine unul pe gratis! 

Se părea că stătea să izbucnească o încăierare, dar chiar atunci o 
voce de femeie a strigat: 

— Încetaţi! Fără încăierări pe teren neutru! 

Lucrurile s-au calmat. Vocea răguşită a zis: 

— Frankie, m-ai făcut să pierd deja destul timp. Hai să-ţi vedem 
spectacolul. 

— Bine. RAHATEL! 

Cu un scrâşnet lung şi într-un nor de praf, cortina a început să se 
ridice. Dincolo de ea era o sală goală şi părăginită de teatru. Fotoliile 
erau rupte, iar balcoanele erau înclinate într-un unghi periculos, 
părând gata să cadă în orice moment. 

Pe scenă se aflau şase persoane. Aveau privirile atintite asupra 
noastră, dar păreau să se supravegheze la fel de atent şi între ele, 
fiecare păstrând o distanță prudentă fata de ceilalţi. Cel mai 
aproape de noi erau Frankie şi Răhăţel. Frankie purta un frac şi 
ţinea un baston, ca şi cum ar fi fost prezentatoarea unui spectacol de 
Circ. 

Acum mi se pare fantastic, dar atunci nu ştiam cine erau ceilalți. 
A fost probabil mai bine, fiindcă, daca le-aş fi cunoscut reputatiile, 
aş fi fost probabil prea intimidat ca să mai gândesc. Frankie 
contactase cele mai faimoase găşti de deosebiți din New York şi 
căpeteniile a trei dintre ele îşi făcuseră apariţia. În centru se afla un 
tânăr cu părul ca o creastă de val. Purta un costum imaculat, avea 
pantofi manjiti de noroi roşu şi un zâmbet subţire, ameninţător. ÎL 
chema Rablă Donovan. Îl încadrau doi dintre lacheii săi, o fată cu un 
aer modest care citea nepăsătoare un ziar şi un băiat care mi-a dat 
impresia că habar n-avea să citească, cu gura căscată de un 
entuziasm prostesc. 

Rablă mă examina certându-se cu altcineva: o fată în aparenţă 
foarte tânără, într-o rochie albă imaculată, legată cu o fundă mare 
de mătase. Avea o coafură complicată, cu bucle întoarse cu fierul, 
care-i curgeau pe spate. Chipul ei era alb ca laptele, neted şi foarte 
rece şi gura era inversul celei a lui Rablă, cu colţurile lăsate în jos şi 
mereu în mişcare, ca şi cum ar fi mestecat sau ar fi vorbit numai 
pentru sine. Cel mai straniu lucru era norul de fum negru care-i 
plutea în jurul capului şi al umerilor, învârtejindu-se uşor, dar fără a 
dispărea vreodată. Se îngusta într-o pâlnie ce părea să iasă din 
urechea ei dreaptă. O chema Angelica şi venise singură. 

Lui Rablă nu-i plăcea să fie fotografiat, dar într-o zi aveam să văd 
o fotografie incetosata în care poza cam în aceeaşi postură in care 
şedea acum în faţa mea. Angelicăi, pe de altă parte, îi plăcea, şi un 
anumit portret al ei — stând bosumflată într-un leagăn, cu norul de 
fum înclinat într-o parte — avea să devină faimos printre deosebitii 
americani, înrămat şi arborat cu mândrie de unii, folosit ca ţintă sau 
afiş de recompensă de alţii. 

Rablă şi Angelica se certau cu privire la cineva care nu venise 
încă — reprezentantul Intangibililor — şi Frankie refuza să înceapă 
fără el. 

— Nu-şi arată el moaca aia păroasă pe aici, zicea Rablă. Sau 
altundeva în oraşul ăsta. 

Avea o voce melodioasă, cu un vag accent irlandez. 

— Ba sper că da, a zis lacheul gură-cască. O să-l leg fedeleş şi-o 
să-l predau pentru recompensă. 

— Aş plăti să văd asta, a zis Angelica. Dar n-o să pună niciunul 
dintre voi mâna pe recompensa aia. Moacă de Câine şi clanul lui nu 
se tem de voi. De Leo şi de bătăuşii lui da, dar nu de voi. 

Vocea ei era un soi de suspin tărăgănat şi începea fiecare frază pe 
un ton sonor şi vesel care până la final se înmuia. 

Rablă şi-a consultat ceasul de buzunar, şi-a întins picioarele şi s-a 
ridicat. 

— Încă un minut, Frankie. După aia îmi iau tovarăşii şi m-am 
cărat. 

— Rahatel, fă-l să stea! a strigat Frankie. 

— Vă rog să luaţi loc, domnule Donovan, a zis tutorele. 

— Nu primesc ordine de la unul care lasă un copil să-i dea nume 
în batjocură, a zis Rablă. 

— O să-ţi pară rau că ai vorbit aşa despre mine, a zis Frankie. 
Într-o zi o să mă implori să te iert. 

Înainte ca cearta dintre ei să se încingă şi mai tare, din spatele 
sălii a răsunat o bubuitură, nişte uşi duble s-au dat de perete şi 
înăuntru a pătruns zorită o siluetă maruntica. 

— Uite-l! V-am zis eu c-o să apară, a zis Frankie. 

El s-a apropiat în viteză pe culoar, scotandu-si pălăria şi haina cu 
guler înalt care-i ascundeau fata. 

— Scuze c-am întârziat, a zis el cu un accent newyorkez 
pronunţat. Traficul e un coşmar. 

A urcat treptele din câteva salturi şi a pătruns în luminile rampei. 
Am fost şocat la vederea feţei sale: fiecare centimetru pătrat, cu 

excepţia ochilor, era acoperit cu o blană lungă şi deasă. Era Moacă 
de Câine, căpetenia clanului Intangibililor de pe strada Eldritch, cea 
mai dispretuita bandă din New York. 

— Moacă de Caine! a strigat Rablă. Chiar nu credeam c-o să ai 
ouăle să iti faci apariţia după bătaia pe care ţi-am tras-o săptămâna 
trecută. 

— Aşa-i zici tu? a replicat Moacă de Caine lingându-şi două 
degete şi dându-şi din ochi o suvita imblanita. Ce nostim! Eu imi 
amintesc că aţi cărat trei dintr-ai tăi la tămăduitor şi numai doi 
dintre ai mei. 

— Cred că nu mai ştii tu să numeri, a zis Rablă. Nu mai călca pe 
teritoriul meu, altfel n-o să mai ajungi la tămăduitor, ci la morgă. 

— Uaa, uaa, uaa, l-a luat peste picior băiatul cel blănos. „Nu mai 
călca pe teritoriul meu!” Cineva are nevoie să i se schimbe scutecul. 

Rablă, care tocmai se aşezase din nou, a sărit în picioare, dar unul 
dintre oamenii lui l-a reţinut. Moacă de Câine nici n-a tresărit, 
chicotind pentru sine în timp ce Rablă se lăsa târât în mod 
demonstrativ înapoi pe scaun. 

— N-aş încerca nicio şmecherie, a zis Moacă de Câine. Am trei 
băieţaşi de-ai mei care stau cu urechea pe uşă şi dacă mă aud 
lătrând eşti mort. 

— Ajunge cu fandoselile astea obositoare! a zis Angelica, în 
aparenţă calmă, deşi norul de fum din jurul ei se îndesise şi fierbea. 

— Da, putem, vă rog, să începem? a zis tutorele. 

Toţi s-au aşezat. Deşi tensiunea dintre căpeteniile clanurilor era 
palpabilă, treptat atenţia lor a revenit la mine şi la prietenii mei. 

— Ce-ai pentru noi azi, Frankie? a întrebat Moacă de Câine. Alţi 
provinciali neciopliti? 

— Nu mai am nevoie de deosebiți care să facă trucuri de salon, a 
zis Rablă. Vreau talente adevărate. 

— Da, a zis Moacă de Câine. Are deja destui idioţi în echipă. 

Rablă s-a uitat urât la el. 

— Nu, nu, ăştia-s pe bune, a zis Frankie. Şi o să fie foarte scumpi. 

— O să vedem, a zis Angelica. 

— Nu mă interesează decât dacă-s în stare să participe la un jaf, a 
zis Rablă. Îmi trebuie muşchi. Îmi trebuie iscoade. 

— Mie-mi trebuie cameleoni, a zis Moacă de Caine. Echipa mea a 
început să fie observată de obişnuiţi de un timp încoace şi de câteva 
ori era să fim raşi. 

— Păi tie nu ti-ar prinde rău, a râs Rabla. 

— Ăsta e invizibil! a zis Frankie. 

S-a răsucit şi l-a înghiontit pe Millard cu bastonul, făcându-l să 
scoată un chitait. 

Tot nu puteam vorbi. 

— Hmm, a zis Rabla împreunându-şi vârfurile degetelor. M-ar 
putea interesa... 

— Nu-i destul de urât pentru gaşca ta. Mai bine lasă-mi-l mie, a 
zis Moacă de Câine. 

— Eu am nevoie de oameni care să controleze vremea, a zis 
Angelica oftând. Controlori de vânt, semănători de nori. Unii 
competenţi. 

— Bine, vorbiti! a zis Frankie agitându-şi bastonul către noi. 

Am simţit că falca mi se destepeneste, iar limba, pe care aproape 
că n-o mai simţeam, a început să mă furnice brusc. La început mi-a 
fost greu să vorbesc. Cuvintele au ieşit împleticindu-se. Bronwyn a 
încercat şi ea să scoată o vorbă, dar ai fi zis că uitaserăm cu toţii cum 
se rostesc consoanele. 

Moaca de Caine şi-a ridicat braţele în aer. 

— Ce-i cu ăştia? Sunt idioţi? 

— Sigur că da, altfel cum crezi c-ar fi reuşit Frankie să-i prindă? a 
zis Rablă. 

— Uită-mi numărul de telegraf! a zis Angelica şi s-a ridicat în 
picioare. 

— Limbile le sunt obosite! Nu plecaţi! i-a implorat Frankie. 

A început să o lovească pe Bronwyn cu bastonul, urlând: 

— VORBEŞTE CUM TREBUIE! 

Asta m-a înfuriat atât de tare, încât în creierul meu s-a dislocat 
ceva, mi-am regăsit vocea şi am urlat: 

— ÎNCETEAZĂ! 

Frankie s-a răsucit înfuriată şi s-a repezit la mine cu bastonul. 
Dar, ca să ajungă la mine, a trebuit să treacă pe lângă Emma, iar ea 
îşi arsese legăturile de la mâini pe neobservate. Deşi încă mai avea 
picioarele legate de scaun, a reuşit să se arunce asupra fetei 
folosindu-şi jumătatea superioară a trupului ca să o doboare. 

Emma a cuprins-o pe Frankie într-o priză, înfăşurându-i un braţ 
în jurul gâtului şi tinandu-i cealaltă mână lângă fata. 

— Stop, stop, stop! tipa Frankie zvârcolindu-se. 

Părea să-şi fi pierdut controlul telekinetic asupra Emmei şi, deşi 
se străduia din răsputeri, nu reuşea să-l recapete. 

— Daţi-ne drumul sau îi topesc fata! a tipat Emma. Vorbesc 
serios! Chiar o s-o fac! 

— O, chiar te rog, a zis Angelica. E aşa o pacoste. 

Ceilalţi au râs. Păreau surprinşi, dar nu din cale-afară de 
tulburati de întorsătura pe care o luaseră lucrurile. 

— Ce stati şi vă uitaţi? a tipat Frankie. Omorâţi-i! 

Moacă de Câine şi-a încrucişat gleznele şi şi-a împletit mâinile 
sub cap. 

— Nu ştiu ce să zic, Frankie. Tocmai a devenit interesant. 

— Sunt de acord, a zis Angelica. În sfârşit mă bucur şi eu că m- 
am dat jos din pat azi. 


< 408 > 


Emma a părut enervată. 

— Deci nu vă pasă niciunuia dacă moare? 

— Mie da, a zis tutorele cam fără tragere de inimă. 

— Nu puteţi să-mi faceţi asta! Sunteţi ai mei! Eu v-am prins! a 
tipat Frankie. 

Începeam să simt că-mi recapăt controlul asupra mâinilor şi 
picioarelor, nu numai asupra limbii. Vraja fetiţei se spulberase. Mi- 
am privit prietenii şi am văzut că şi ei începuseră să se mişte. 

— Eu zic să-i impartim frateste, a zis Rablă trăgând de la centură 
un pistol cu țeavă groasă şi ridicând trăgaciul. Câte unul pentru 
fiecare dintre voi şi doi pentru mine. 

— Am o idee mai bună, a zis Moacă de Câine. 

S-a lăsat în patru labe, mârâind fioros: 

— Îi iau eu pe toţi. 

— N-o să-ţi meargă, l-a prevenit Angelica. 

Norul ei a scos o străfulgerare albă, urmată de un huruit. Ceea ce 
luasem drept o pală de fum era de fapt un nor de furtună. 

— Şi nici să nu te gândeşti să foloseşti focul pe noi! i-a zis ea 
Emmei. 

— N-o să ne ia nimeni, am zis eu. Şi nici n-o să ne cumpăraţi. 

— Dacă află Consiliul Ymbrynelor ce faceţi, o să aveţi necazuri 
serioase, a spus Millard. 

Comentariul acesta a provocat câteva ridicări din sprâncene. 
Rablă a făcut un pas înainte şi tonul lui a devenit deodată mai 
respectuos. 

— Ne-aţi înţeles greşit, a zis el. Nu cumpărăm oameni. Genul 
ăsta de comerţ e interzis de foarte mult timp. Dar ocazional facem 
afaceri plătind cautiunea deosebitilor vinovaţi de infracţiuni penale. 
Dacă ne plac respectivii deosebiți. 

— Ce infracţiuni? Voi sunteţi infractorii! a zis Millard. 

— Aţi încălcat teritoriul lui Frankie, a zis Moacă de Câine şi 
Frankie, prea speriată ca să vorbească, a incuviintat vehement. 

— Ea ne-a atras în cursă! a exclamat Bronwyn. Ne-a drogat cu 

mâncare. 

— Ignorantia legis neminem excusat, a zis tutorele. Necunoasterea 
legii nu scuză pe nimeni. 

— Noi vă plătim cautiunea, a continuat Rablă. Voi scapati de 
închisoare şi ne răsplătiți oferindu-vă serviciile pe o perioadă de trei 
luni. După asta, mulţi decid să rămână alături de noi. 

— Cei care mai sunt în viata, a zis Moacă de Caine cu un zâmbet 
viclean. Ceremoniile noastre de iniţiere nu-s pentru cei slabi de 
inimă. 

— Tu, domnişoară, eşti foarte talentată, a zis Angelica făcând un 
pas precaut către Emma şi oferindu-i o mică reverență. Cred că te-ai 
simţi acasă în clanul meu. Suntem elementali ca şi tine. 

— Haideţi să lămurim ceva, a zis Emma. Nu merg nicăieri cu voi, 
Şi nici prietenii mei. 

— Ba cred ca da, a zis Moaca de Câine. 

A răsunat un plesnet sonor când Bronwyn şi-a rupt legăturile şi 
s-a ridicat în picioare. 

— Nu mişca! a strigat Rablă. Trag! 

— Tu tragi, eu ard, a zis Emma. 

— Fă ce spune ea! a scâncit Frankie. 

Rablă a şovăit şi apoi şi-a coborât puţin pistolul. În ciuda a ceea 
ce spuseseră, nu voiau ca Frankie să moară. Sau nu voiau să ne 
omoare pe noi. 

Bronwyn s-a apropiat de Noor şi i-a rupt legăturile. 

— Mersi, a zis Noor ridicându-se şi masându-şi încheieturile. 

Apoi şi-a agitat braţele prin aer şi a cules lumina orbitoare a 
reflectoarelor. Era în continuare aprinsă, strălucind deasupra 
pasarelei, dar acum conul de lumină poposise deasupra capetelor 
noastre. 

— Ei, aşa-i mai bine. 

Şi-a unit palmele, comprimând lumina pe care o adunase, şi şi-a 
strecurat-o în obraz, unde aceasta a format o umflătură ca o gumă 
de mestecat luminoasă. 

— Dumnezeule! a murmurat Rablă. 

— Cine sunteți? a întrebat Moacă de Câine. 

Bronwyn rupsese legăturile lui Millard şi acum se apropia să mă 
elibereze pe mine. 

— Nu pot fi de pe-aici, a zis Angelica. Cu talente ca astea, toţi le- 
ar cunoaşte numele. 

— Vă mai amintiţi de strigoi? a zis Millard. 

— Te tii de glume, a zis Rabla. 

— Sunt morti sau la inchisoare multumita noua. 

— Mulțumită lui, mai ales, a zis Bronwyn. 

A rupt funia care îmi lega mâinile şi mi-a ridicat un brat în aer ca 
unui boxer învingător. 

— Suntem elevii lui Miss Peregrine. Şi, când o să audă ce faceți, 
ea şi celelalte ymbryne o să aducă asemenea necazuri pe capul 
vostru, de nici n-o să intelegeti ce vi s-a întâmplat. 

— Asta-i cea mai dementă chestie pe care am auzit-o, a zis Rablă. 

— Atunci cred c-or să se potrivească de minune aici, a comentat 
Moacă de Câine. 

Dinamica din încăpere se schimbase. Câştigaserăm un oarecare 
respect din partea lor şi balanţa puterii se echilibrase. Dar liderii 
clanurilor ne priveau în continuare cu prudenţă — pe noi şi unul pe 
altul — şi nimeni nu-şi lăsase garda jos. Rablă încă mai ţinea arma 
pregătită, Emma îşi ţinea flacăra aproape de faţa lui Frankie, Moacă 
de Câine era ghemuit în patru labe, gata de atac, iar norul Angelicăi 
dezlantuise o furtună tăcută, udându-i capul şi umerii cu picături 
mari de ploaie. Aveam senzaţia că dansam cu toţii în jurul unui 
baton de dinamită cu fitilul aprins. 

— Am să vă pun o întrebare şi ar fi bine să ne răspundeți cu 
sinceritate, a zis Rablă. Oamenii ca voi nu vin în oraşul ăsta fără un 
motiv întemeiat. Deci ce căutaţi aici? 

Presupun că atunci m-am gândit că pot vorbi cu ei de la egal la 
egal, dar acum, privind retrospectiv, nu ştiu de ce am zis-o. Mă 
simţeam mândru şi nesăbuit şi adevărul pur şi simplu mi-a scăpat 

pe gură. 

— Am venit s-o ajutăm pe ea, am zis arătând-o pe Noor.E o 
deosebită nouă aflată în pericol şi o luăm cu noi acasă. 

A urmat un moment de tăcere încordată, în care liderii clanurilor 
au procesat informaţia privindu-se între ei. 

— Ziceţi că-i nouă? a întrebat Moaca de Câine. Adică... 
necontactată? 

S-a retras pe călcâie şi vocea i-a trecut de la mârâit înapoi la un 
ton normal. 

— Da, aşa-i, a zis Emma. Care-i problema? 

Angelica clătina din cap, cu ploaia picurându-i de pe bărbie. 

— Asta nu-i bine. 

— Fir-ar sa fie! a exclamat Rablă scuturându-şi pumnul prin aer. 
Chiar o voiam pe aia cu focul în echipa mea. 

— Despre ce vorbiţi? a întrebat Bronwyn. 

— Da, ce-a fost asta? a intervenit Noor. 

Frankie a izbucnit în râs: 

— O, aţi dat de belea! 

— la mai taci! i-a zis Emma. 

— Să răpeşti un deosebit necontactat e o infracţiune gravă, a zis 
tutorele. Una foarte gravă. 

— Dar nu ma răpeşte nimeni, a zis Noor. 

— Sunteti straini si transportati un necontactat dintr-un teritoriu 
într-altul, a zis Rablă. Şi asta înseamnă... 

A expirat zgomotos şi a bătut din picior. 

— Nu-mi place treaba asta! 

Moacă de Câine s-a ridicat şi şi-a scuturat mâinile de praf. 

— Trebuie să vă predăm, a zis el. Altfel o să fim complici. 

— Chiar trebuie? a întrebat Angelica. Îmi place de ei din ce în ce 
mai tare. 

— Glumesti, nu? a zis Moaca de Caine şi a început să se plimbe 
nervos. Dacă nu raportăm asta şi Leo află, vieţile noastre nu mai fac 
doi bani. 

— Credeam că nu ţi-e frică de nimeni, om sau fiară, a zis 
Angelica. 

Moacă de Câine s-a răsucit către ea şi s-a răstit: 

— Numai unui idiot nu i-ar fi frică de Leo! 

Rablă s-a întors cu spatele şi, când s-a răsucit din nou spre noi, 
avea în mână ceva ce aducea cu un telefon mobil micut. 

— Nu-mi place să fac asta. Chiar nu-mi place. De abia aşteptam 
să lucrez cu voi. Dar mă tem că n-am de ales. 

A apăsat pe câteva butoane. Câteva clipe mai târziu, o sirenă a 
început să urle. Sunetul părea să vină de pretutindeni: din pereţi, 
din tavan, din aer. Eu şi prietenii mei ne-am uitat unii la alţii şi apoi 
la americani, care îşi coborâseră armele şi nu mai făceau niciun gest 
amenintator. Păreau pur şi simplu dezamăgiţi. 

Emma i-a dat drumul lui Frankie, care a căzut la podea. 

— Unde-i prietenul nostru? s-a răstit ea la fată. Ce-ai făcut cu 
Enoch? 

Frankie s-a retras către americani. 

— E parte din colecţia mea acum! a zis ea uitându-se printre 
genunchii lui Rablă. Şi n-o să-l capatati înapoi! 

Astea fiind lămurite, nu păream să mai avem de ce să rămânem 
aici şi nimic nu ne silea s-o facem. Sirena urla. Am privit cu toţii în 
jur. 

— Cred c-am face mai bine să plecăm, am zis eu. 

— Nu trebuie să mi-o zici de două ori, a spus Emma. 

Eu, Emma şi Noor am ajutat-o pe Bronwyn, care părea să-şi fi 
revenit aproape complet, deşi era cam ametita. Am coborât scările şi 
am pornit către ieşirea din spate, străbătând culoarul dintre scaune 
cât am putut de repede, adică nu prea. Nici americanii, nici bătăuşii 
lor n-au făcut vreun efort să ne oprească. Am ieşit pe uşă în lumina 
zilei care se sfârşea. 

De noi se apropiau în goană nişte bărbaţi în costume din anii '20, 
înarmaţi cu mitraliere demodate. Le-au ridicat şi ne-au strigat să 
oprim. O jerbă de gloanţe a ricoşat din betonul din spatele nostru. 


< 413 > 


Unul dintre ei mi-a pus piedică şi m-am pomenit cu fata în jos pe 
asfalt, cu piciorul cuiva apăsându-mi şalele. 

O voce răguşită a ordonat: 

— la-le lumina! 

Cineva mi-a tras o glugă pe cap. 

Totul s-a întunecat. 

**e CAPITOLUL ŞAPTESPREZECE >: 


Am fost săltat în picioare şi târât cu brutalitate, apoi cineva m-a 
ridicat de braţe şi m-a azvârlit pe o podea de metal. O uşă s-a 
trântit. Părea să mă aflu în spatele unui vehicul. Nu vedeam nimic 
prin gluga pe care mi-o trăseseră pe cap. Abia reuşeam să respir 
prin ea. Mă durea bărbia acolo unde luase contact cu betonul şi 
încheieturile, din nou legate, mă usturau. Un motor mare, cu multi 
cilindri, s-a trezit la viaţă. Am auzit-o pe Emma spunând ceva şi 
unul dintre bătăuşi s-a răstit „Gura!” A răsunat plesnetul unei 
palme şi s-a făcut linişte, iar eu am simţit că mă sufoc de furie. 

Vehiculul tremura şi se zgâlţâia. Nu vorbea nimeni. În timp ce 
aşteptam să mi se dezvăluie care avea să ne fie soarta, mi-am dat 
seama de două lucruri: că bătăuşii ăştia lucrau probabil pentru Leo, 
unica persoană din New York căreia toţi îi ştiau de frică, şi că îmi 
pierdusem sacul de voiaj. Sacul meu de voiaj cu registrul lui Abe în 
el. Unicul lucru pe care îl păstrase încuiat în buncărul lui subteran 
secret. Plin de informaţii importante. O relatare aproape completă a 
anilor petrecuţi ca vânător de strigoi. Şi eu îl pierdusem. 

Ultima oară când avusesem sacul de voiaj fusese când intrasem 
în bârlogul lui Frankie. Tutorele ei mi-l luase probabil cândva 
înainte să ajung în teatrul părăsit. Se uitase înăuntru? Ştia pe ce 
pusese mâna? Ce era mai rău: dacă-l arunca sau dacă-l citea? 

Nu că mai conta acum. Dacă ăştia chiar erau oamenii lui Leo şi el 
era atât de îngrozitor pe cât părea să-l creadă toată lumea, probabil 
că oricum n-aveam să apuc ziua de mâine. 

Şoferul a frânat zdravăn. Am început să alunec pe podeaua de 
metal, dar unul dintre bătăuşi m-a apucat de ceafă. Vehiculul s-a 
oprit şi am auzit uşile deschizându-se. Am fost târâţi afară din 
maşină si carati într-o clădire, pe un coridor şi prin intrarea unei 
bucle atât de discrete, că aproape nu mi-am dat seama ce se 
petrecea. Apoi am fost scoşi din nou afară, dar acum ambianța se 

simţea şi suna altfel. Era frig şi strada era aglomerată. 
Pătrunseserăm în altă epocă, una mai veche. Sunetul pantofilor pe 
caldarâm era altfel, mai apăsat, fiindcă nimeni nu purta tenişi. În 
jurul nostru treceau maşini şi sunetul motoarelor era mai aspru, 
claxoanele lor, mai răguşite şi gazele lor de eşapament miroseau 
mai tare a fum. 

Când m-am împiedicat pentru a doua oară pe pavajul denivelat, 
cel care mă ţinea de braţ m-a prevenit să nu fac vreo prostie, mi-a 
smuls gluga şi m-a silit să mă pun din nou în mişcare. Lumina 
neaşteptată a zilei m-a făcut să clipesc în timp ce încercam să 
studiez împrejurimile şi să înțeleg unde eram. Ştiam că viaţa mea 
putea să depindă de o evadare rapidă. 

Eram în New York, în prima jumătate a secolului al XX-lea: anii 
'30 sau '40. Maşinile şi autobuzele vechi erau inconfundabile şi toţi 
bărbaţii purtau costum şi pălărie. Cei care mă capturaseră se 
integrau de minune în peisaj. Îmi scoseseră gluga pentru că nu le 
mai păsa dacă vedeam unde mă aflam. Probabil controlau tot acest 
teritoriu. Dacă aş fi tipat după ajutor în bucla asta nu mi-ar fi folosit 
la nimic: bătăuşii i-ar fi ucis pe toţi obişnuiţii care le-ar fi dat bătaie 
de cap. Singurele lucruri pe care se deranjaseră să le ascundă, ca să 
nu provoace o scenă, erau mitralierele, camuflate în ziare purtate 
sub brat. 

Am înaintat pe stradă. Nimeni nu părea să ne observe şi nu eram 
sigur dacă aşa erau newyorkezii sau dacă oamenii de aici invatasera 
să-i ignore pe bătăuşii lui Leo fiindcă le făcea bine la sănătate. Am 
încercat să privesc în urmă, ca să văd dacă prietenii mei erau aici, şi 
m-am ales cu o scatoalcă peste ceafă. Îmi vedeam paznicii din faţă şi 
pe cei care mă încadrau şi undeva în spate îi auzeam pe Moacă de 
Câine şi pe Rablă vorbind încet. 

Am cotit pe o alee, apoi am urcat o rampă de încărcare pe lângă 
câțiva muncitori în salopete şi am pătruns într-un depozit întunecat. 

— Leo aşteaptă, a mârâit unul dintre lucrători. 

Am fost duşi printr-o bucătărie zumzăind de bucătari şi chelneri 
care s-au lipit de perete ca să ne lase să trecem, având grijă să nu ne 
întâlnească privirile. Am traversat o sală de bal, un bar cu pereţi 
plusati care în toiul zilei era cufundat in penumbra, dar pe jumătate 
plin, apoi am urcat o scară aurită care ducea către un birou. 

Camera era spațioasă şi elegantă, cu lemn sculptat meticulos şi 
decoraţiuni aurite. La capătul ei, îndărătul unui birou imens şi 
lustruit până lucea ca oglinda, ne aştepta un bărbat. Purta un 
costum negru cu dungulite fine, o cravată purpurie bătătoare la ochi 
şi o pălărie crem de fetru care nu prea se potrivea cu restul hainelor. 
Alături de el stătea în picioare un bărbat înalt, îmbrăcat complet în 
negru, cu un aer de cioclu. 

În timp ce eram condus către el, bărbatul de la birou mă sfredelea 
cu privirea. Pielea a început să mă furnice de parcă ar fi fost 
intepata de zeci de turturi. Se juca cu un cutitas pentru scrisori, 
înfigându-i vârful în fetrul verde de pe birou şi lăsând mici 
adâncituri. Şi-a mutat privirea şi în câteva clipe Emma, Millard şi 
Bronwyn au fost împinşi şi ei lângă mine. 

Noor nu era cu ei. M-am întrebat ce-i făcuseră şi m-a cuprins 
groaza. Apoi au fost introduşi înăuntru Rablă, Angelica şi lacheii lui 
Rablă, fiecare cu câte un bătăuş care să-l supravegheze. Moacă de 
Câine nu se vedea nicăieri. În mod evident, reuşise să scape. 

— Leo, mă bucur să te văd. A trecut prea mult timp, a zis Rablă 
prefăcându-se că-şi scoate pălăria, deşi nu purta una. 

Derbedeii lui n-au scos un cuvânt. 

Angelica a făcut o plecăciune. 

— Bună, Leo, a zis ea, cu norul, acum de dimensiuni reduse, 
înfăşurat strâns în jurul ei, de parcă ar fi fost şi el intimidat. 

Leo a atintit spre ea cutitasul pentru scrisori. 

— Ar fi mai bine să nu dai cu ploaie pe aici, fata de ingeras. De- 
abia am dat covorul la spălat. 

— Nu, domnule. 

— Bun, a zis Leo arătându-ne cu cutitasul. Astia-s ei? 

— Ei sunt, a zis Rablă. 

— Unde-i băiatu-câine? 

— A scăpat, a zis bărbatul cel înalt cu o voce lunecoasă ca un 
şarpe. 

Leo a strâns mai tare cutitasul pentru scrisori. 

— Nu-i bine, Bill! Oamenii o să creadă că închidem ochii în fata 
infracţiunilor. 

— O să-l prindem, Leo. 

— Păi bine-ar fi s-o faceţi! 

I-a privit pe Rabla şi pe Angelica. 

— Acum, în ceea ce vă priveşte pe voi doi... am auzit că aţi luat 
parte la o licitaţie ilegală. 

— O, nu, nici vorbă, a zis Rablă. Pe deosebiţii aceştia — a 
continuat el indicându-ne - aaa, încercam să-i angajăm. Era... un 
târg de joburi. 

— Un târg de joburi! a chicotit Leo. Asta-i bună. Sigur nu încercai 
să îi angajezi ilegal? Să-i ameninti sau să-i intimidezi, ca să-i faci să- 
ti ofere serviciile lor pe gratis? 

— Nu, nu, nu, a zis Rabla. 

— N-am face una ca asta niciodată, a zis Angelica. 

— Şi ce anume trebuie să faceți cu străinii? a întrebat Leo. 

— Să ti-i aducem ţie, a zis Rablă. 

— Asa-i. 

— Frankie n-a crezut că e ceva special cu ei, altfel... 

— Frankie n-are minte nici cât o vrabie! s-a răstit Leo. Nu e treaba 
ei să stabilească cine-i infiltrat şi cine nu. Mi-i aduceţi mie şi-i sortez 
eu! Clar?! 

— Da, Leo, au zis ei în cor. 

— Acum, unde e inghititoarea de lumina? 

— La păstrare în foaier, a zis Bill, omul lui Leo. l-am pus pe 
Jimmy şi pe Walker s-o supravegheze. 

— Bine. Nu fiţi brutali cu ea. Vrem mai întâi să încercăm să ne 
împrietenim, da? 

— Da, Leo. 

Leo s-a intors catre noi. Si-a dat jos picioarele de pe birou si s-a 
aplecat spre noi. 

— De unde sunteti? Sunteti californios, nu? Din gasca lui Meese? 

— Eusunt din Florida, am raspuns eu. 

— Noi suntem din Marea Britanie, a zis Bronwyn cu glas ragusit. 

— Nu ştim cine e Meese si nu înțelegem la ce anume vă referiti, a 
zis Emma. 

Leo a incuviintat. Şi-a coborât privirea către birou. A tăcut un 
timp nefiresc de lung. Când şi-a ridicat ochii din nou, era roşu în 
obraji de furie. 

— Eu sunt Leo Burnham şi conduc oraşul ăsta. 

— Şi întreaga Coastă de Est, a zis Bill. 

— Uite cum o să facem. Eu vă întreb şi voi îmi daţi răspunsuri 
sincere. Nu-s genul de ins pe care să-l minţi. Nu-s genul de ins al 
cărui timp să-l iroseşti. 

Şi-a ridicat braţul deasupra capului şi a coborât cuţitaşul cu 
putere, înfigându-l zdravăn în lemnul biroului. Toţi cei din încăpere 
au tresărit. 

— Bill, citeşte acuzaţiile! 

Bill a deschis un carnetel. 

— Pătrundere neautorizată. Rezistență la arest. Răpirea unui 
deosebit necontactat. 

— Şi asumarea unei identități false, a zis Leo. 

— Am înţeles, Leo, a zis Bill scriind. 

Leo s-a ridicat de pe jiltul lui, l-a ocolit şi şi-a sprijinit brațele pe 
spătarul aurit. 

— După ce strigoii şi umbrele lor au dispărut şi lucrurile au 
început să se mai detensioneze, am ştiut că era o chestiune de timp 
până să încerce cineva să intre pe teritoriul nostru, a zis el. Credeam 
c-o să încerce să ocupe una dintre buclele alea neimportante de la 
periferie. Depozitul lui Missy Fineman din Pine Barrens. Spelunca 
lui Juice Barrow din Poconos. Dar să vină după una dintre cele mai 

puternice sălbăticiuni pe care le-am văzut de nu ştiu când şi s-o facă 
în curtea noastră, în plină zi... 

Rostind aceste cuvinte, s-a îndreptat mânios de spate, cu saliva 
zburându-i de pe buze. 

— Asta nu e doar îndrăzneală, asta e o insultă! Californios vor să 
zică: „Leo e slab. Leo doarme-n cizme. Hai să intrăm la el acasă şi 
să-i furăm pusculita, pentru că o să ne meargă.” 

— E evident că sunteți supărat, a zis Millard. Şi, deşi nu doresc sa 
vă supăr şi mai tare contrazicându-vă, pur şi simplu nu suntem cine 
credeţi dumneavoastră. 

Leo a ieşit din spatele scaunului său şi s-a oprit în faţa lui 
Millard, care fusese silit să poarte un halat în dungi, ca să-i fie mai 
greu să se strecoare neobservat. 

— Eşti de pe-aici? a întrebat Leo calm. 

— Nu. 

— Ai încercat să scoţi de aici sălbăticiunea? 

— Ce anume e o sălbăticiune? 

Leo l-a lovit pe Millard cu pumnul în stomac. Millard s-a îndoit 
gemând. 

— Încetează! a strigat Emma. 

— Bill, spune-le ce e o sălbăticiune! 

— Un deosebit care nu ştie că e deosebit şi nu e afiliat niciunui 
clan sau găşti, a zis Bill de parcă ar fi recitat din memorie. 

„Sălbăticiune” părea a fi un sinonim pentru necontactat, dar unul 
peiorativ. 

— Era în pericol. Am încercat s-o ajutăm, am spus eu. 

— Scotand-o din Cele Cinci Districte”, a zis Leo incredul. 

— Voiam s-o ducem în bucla noastră din Londra, a zis Bronwyn. 
Unde să fie la adăpost de oameni ca tine. 

Leo a ridicat din sprâncene. 


20 New Yorkul e împărţit în cinci districte metropolitane: Bronx, Brooklyn, 
Manhattan, Queens şi Staten Island. 

— Londra. Vezi, Bill, e mai rău decât credeam. Acum vin pe 
capul nostru şi englezoii, nu numai californios. 

— Nu e una de-a voastră şi nu vă aparţine, am zis eu. A fost 
alegerea ei să vină cu noi. 

Leo şi-a îndreptat gulerul şi s-a apropiat de mine. Bătăuşul care 
mă ţinea de braţ şi-a întărit strânsoarea. 

— Nu ştiu dacă eşti cu adevărat atât de ignorant sau doar te 
prefaci, dar nu contează, a zis el încet. Legea-i lege şi e aceeaşi peste 
tot în ţară. Mâncătoarea de lumină e o localnică şi să o convingi să 
plece e o infracțiune, una pe care ati recunoscut-o. N-am de ales, 
trebuie să fac un exemplu din voi. 

Şi-a ridicat braţul şi m-a palmuit, atât de iute, că n-am avut timp 
să mă pregătesc pentru lovitură. Şocul şi forţa acesteia erau să mă 
dărâme din picioare. 

— Bill, scoate-i pe derbedeii ăştia din biroul meu! Află cine sunt 
şi nu te teme să joci dur. Nu ne mai purtăm cu mănuşi. 

— Se face, Leo! 

Am întâlnit privirea Emmei în timp ce eram târâţi afară şi ea a 
întâlnit-o pe a mea. l-am schiţat din buze: „O să fim OK.” Dar, 
pentru prima oară de când părăsisem casa mea din Florida cu 
câteva zile în urmă, nu mai eram aşa de sigur. 

Asta a fost prima mea întâlnire cu Leo, dar nu avea să fie ultima. 

N-aş putea spune cât am stat în celula aia. Mi s-a părut că 
trecuseră zile, dar probabil nu fuseseră nici douăzeci şi patru de ore. 
Nu exista fereastră, nici soare şi nicio mobilă cu excepţia unui pat şi 
a unei toalete. Unica lumină era un bec dezgolit care nu se stingea 
niciodată şi în aceste condiţii mi-era greu să ţin socoteala timpului 
care trecea, mai ales că sufeream de rău de buclă şi trupul meu nu 
ştiuse de la început cât era ceasul. 

Mi-au adus de mâncare într-un castron de tablă şi apă într-o cană 
de tinichea. La fiecare câteva ore venea cineva să mă interogheze. La 
început nu-i interesa decât de unde eram şi cu cine lucram. Chiar 
păreau convinşi că eram din California, dar că minteam în privinţa 
asta. Că eram un californio, ăsta era cuvântul pe care-l tot foloseau. 
Deşi o negasem în toate felurile, adevărul — că făceam parte dintr-o 
bandă de copii deosebiți din Marea Britanie — părea incredibil, 
având în vedere că eram în mod evident american şi că eu 
proveneam din vremurile moderne, iar prietenii mei nu. Povestea 
mea nu avea logică. Vorbeau cu o nonşalanţă crudă despre faptul că 
aveau să mă omoare şi despre pedepsele teribile pentru crimele 
comise de mine şi de prietenii mei. Dar nu m-au bătut. Nu m-au 
torturat. Cred că asta avea legătură cu bărbatul de pe hol. La fiecare 
câteva ore mă scoteau din celulă şi mă conduceau într-o altă cameră 
fără ferestre, unde stăteam aşezat fata în fata cu un ins cu mutră de 
bufnita, părul tuns scurt şi ochelari rotunzi. Mă privea minute în şir 
fără să vorbească, tolănit pe spătarul scaunului, rontaind murături. 

Teoria mea e că încerca să-mi citească mintea. Nu ştiu dacă 

murăturile făceau parte din tehnica lui sau era dependent de ele. În 
cele din urmă probabil aflase ce voia — sau poate obtinusera 
informaţia din mintea vreunuia dintre prietenii mei —, pentru că 
ceilalţi anchetatori ai mei şi-au schimbat deodată refrenul. Acum 
păreau să mă creadă când insistam că nu eram din California şi că 
făceam parte din grupul de deosebiți de dincolo de ocean. 

După asta au vrut să ştie totul despre deosebitii din Europa, 
despre ymbryne şi despre Miss Peregrine. Erau convinşi că 
ymbrynele plănuiau o invazie. Voiau să ştie câţi deosebiți mai 
rapiseram din America. Câte alte sălbăticiuni mai momiserăm. Le- 
am spus că niciuna şi că acţionaserăm fără ştirea sau acordul 
ymbrynelor. Şi le-am repetat ce-i spusesem lui Leo: răspunseserăm 
apelului de a ajuta un deosebit necontactat care se afla în pericol. 
Vruseserăm s-o ajutăm şi atât. 

— Pericol din partea cui? a zis cel care mă interoga. 

Era un ins solid, cu fălcile nerase şi păr alb ca neaua. 

Mi-am zis că nu făceam niciun rău spunându-le asta, aşa că i-am 
descris pe cei care o hăituiau. SUV-ul cu geamuri fumurii. Am 
povestit despre elicopterul de deasupra clădirii şi despre bărbaţii 
care ne fugăriseră şi o împuşcaseră pe Bronwyn cu o săgeată cu 
tranchilizant. 

— Nu-s un tip foarte educat, a zis anchetatorul meu. Dar un 
lucru pe care-l cunosc şi pe faţă, şi pe dos sunt duşmanii noştri. Ştiu 
cum arată, cum se îmbracă, ce mănâncă la micul dejun şi cum le 
cheamă pe mamele lor. Şi oamenii ăştia nu se potrivesc descrierii. 

— Jur că-i adevărat, am zis. Ymbrynele n-au avut de a face cu 
asta. Miss Peregrine n-a avut de-a face cu asta. Fata era în pericol şi 
am vrut doar s-o ajutăm. 

Anchetatorul meu a izbucnit în râs. 

— Aţi vrut doar s-o ajutaţi. 

S-a aplecat atât de aproape, încât i-am simţit mirosul acru, o 
combinaţie de mentol şi sudoarea mai multor nopți. 

— Am văzut o dată o ymbrynă în Schenectady. O doamnă 
bătrână, care locuia în pădure cu douăzeci de copii. O urmau peste 
tot ca bobocii de rata. Dormeau în acelaşi pat. O urmau la budă. 

A clătinat din cap. 

— Nimeni nu vrea doar să ajute. Şi elevii unei ymbryne nu 
acţionează niciodată de capul lor. 

Am simţit un val de amărăciune şi mândrie rănită. 

— Bunicul meu a făcut-o. 

Ce rost avea să fac un secret din asta? Nu puteam să-i las să 
creadă că ymbrynele conspirau împotriva lor. Cine ştie ce 
consecinţe puteau rezulta de aici? 

— A condus o echipă care a luptat cu sufletele-pustii şi i-a ajutat 
pe deosebiţii aflaţi în primejdie. Era cunoscut sub numele de Gandy. 

Anchetatorul meu nu mai râdea. Scria tot ce spuneam într-un 
carnetel. 

— A murit anul ăsta şi voia să îi iau locul, am continuat eu. Cel 
puţin aşa cred. Am primit misiunea asta de la un partener de-al lui. 

Anchetatorul şi-a ridicat ochii din carnet. 

— Vrei să spui că unul dintre partenerii lui Gandy încă mai e în 
viaţă? 

Privirea lui fixă m-a făcut să mă înfior. Mi-am dat seama că 
săvârşisem o greşeală. 

— Nu... am zis prefăcându-mă confuz. Adică am primit misiunea 
de la o maşinărie. Una ca alea care tipăresc telegrame. A început să 
printeze ordinele în timp ce eram lângă ea, de parcă ar fi ştiut că mă 
aflam acolo. Dar am presupus că era din partea vreunui fost 

partener de-al bunicului. 

Voiam să îngrop ceea ce îmi scăpase despre H, dar era prea 
târziu. 

Anchetatorul a închis carnetul. 

— Mi-ai fost de mare ajutor, a zis el, apoi mi-a făcut cu ochiul şi 
şi-a împins scaunul îndărăt. 

— N-am vrut să călcăm pe nimeni pe bataturi, am zis repede. Nu 
ştiam despre împărţirea voastră teritorială sau legi sau tot restul. 

Cheile au zăngănit în broască şi uşa s-a deschis. Anchetatorul a 
zâmbit. 

— O zi buna iti doresc! 

Douăzeci de minute mai târziu, m-au târât dinaintea lui Leo. În 
încăpere nu erau decât el, cel care mă ţinea şi secundul lui Leo, Bill 
cel funebru. Leo s-a repezit la mine de cum am intrat pe uşă, 
apropiindu-şi obrazul de al meu. 

— Bunicul tău a fost un criminal! Ştiai, nu-i aşa? 

N-am ştiut ce să-i răspund, aşa că am tăcut. Era evident că-şi 
pierduse stăpânirea de sine. 

— Gandy. Sau oricum îi zici tu. 

— Îl chema Abraham Portman, am zis eu încet. 

— Răpire. Omor. Omul nu era zdravan la cap. Uită-te la mine! 

Mi-am ridicat privirea până am întâlnit-o pe a lui. 

— Habar n-aveţi ce spuneţi. 

— O, da? a zis el. Bill, dă-mi dosarul lui Gandy! 

Bill s-a îndreptat către un fişet şi a început să răscolească prin el. 

— A fost un om bun, am zis eu. S-a luptat cu monştri. A salvat 
oameni. 

— Da, aşa am crezut şi noi, a zis Leo. Până când am aflat că el era 
monstrul. 

— Uite-l aici, Leo, a zis Bill. 


Bill s-a apropiat cu un dosar cafeniu. Leo l-a luat şi l-a deschis. A 


< 428 > 


dat o pagină şi, dincolo de expresia lui împietrită, ceva a părut să 
cedeze. 

— Uite, a zis el şi l-am văzut tresărind. 

M-a plesnit cu putere peste faţă. Mi-am pierdut echilibrul. Insul 
care mă tinea m-a smucit ca să stau drept. Mi se învârtea capul. 

— Era fina mea, a zis Leo. Dulce ca o bomboană. Agatha. Avea 
opt ani. 

A răsucit dosarul ca să văd şi eu. Pe pagină era lipită poza unei 
fetițe pe o tricicletă. Groaza a început să-şi înfigă ghearele în 
stomacul meu. 

— Au luat-o peste noapte. Gandy şi ai lui. Aveau chiar o 
creatură-umbră cu ei. Care lucra pentru ei. A spart fereastra 
dormitorului şi a tras-o afară de la etajul al doilea. Am găsit o dâră 
de slin negru tocmai până la patul ei. 

— N-a făcut-o el, am zis eu. Nu răpea copii. 

— A fost văzut! a tipat el. Dar ea nu. Ea n-a mai fost văzută 
niciodată! Şi am căutat-o, nu ştii cât am căutat-o. Ori i-a dat-o de 
mâncare chestiei ăleia, ori a omorât-o chiar el. Dac-ar fi vândut-o 
altui clan aş fi auzit. Ar fi evadat şi m-ar fi căutat. 

— Îmi pare rău că s-a întâmplat aşa ceva, i-am zis. Dar vă 
garantez că nu a fost el. 

M-a pălmuit din nou, de data asta pe celălalt obraz. Camera s-a 
incetosat şi urechea a început să-mi tiuie. Când vederea mi s-a 
limpezit din nou, el privea afară pe fereastra prin care pătrundea 
lumina cenuşie a după-amiezii. 

— Asta e una dintre cele zece răpiri de care îl putem acuza. Zece 
copii care au dispărut şi n-au mai fost văzuţi niciodată. Sângele lor e 
pe mâinile lui. Dar zici că a murit. Aşa că aş zice că sângele ăla e pe 
mâinile tale. 

S-a îndreptat către un cărucior cu sticle şi şi-a turnat un lichid 
cafeniu. L-a dat pe gât dintr-o inghititura. 

— Acuma zi, unde e asociatul ăla al lui care încă mai trăieşte? 

— Nu ştiu. Chiar nu ştiu. 

Decisesem să fiu sincer cu privire la H. Oricum scăpasem deja 
porumbelul şi nu era ca şi cum aş fi avut informaţii care să-i 
conducă la el. Nici nu ştiam unde locuia. 

Bătăuşul lui Leo m-a apucat de gât şi i-am simţit strânsoarea 
intensificându-se. 

— Ba ştii. Trebuia să-i duci fata! 

— Nu, într-o buclă. Nu la el. 

— Ce buclă? 

— Nu ştiu, am minţit eu. N-a apucat să-mi spună. 

Bill şi-a trosnit degetele. 

— Face pe prostul, Leo. Te ia de fraier. 

— Nu-i nimic, a zis Leo. O să-l găsim. Nimeni nu se ascunde de 
mine în oraşul meu. Ceea ce vreau cu adevărat să ştiu e ce faci cu 
ele. Cu victimele. 

— Nimic, am zis. Nu avem victime. 

El a apucat dosarul de pe o masă pe care-l aruncase, l-a frunzărit 
şi mi l-a vârât sub nas. 

— Uite aici unul dintre copiii salvaţi de bunicul tău. L-am găsit 
peste două săptămâni. Ti se pare salvat? Ia zi! 

Fotografia înfăţişa un cadavru. Al unui băiețel. Mutilat. Oribil. 

El m-a lovit cu pumnul în stomac şi m-am încovoiat gemând de 
durere. 

— E vreo afacere perversă de familie? Asta e? 

M-a lovit cu piciorul şi m-am prăbuşit pe podea. 

— Unde-i Agatha? Ce-a făcut cu ea? 

Am repetat „nu ştiu, nu ştiu”, sau am încercat s-o fac, în timp ce 
el m-a mai lovit de două ori cu piciorul, până când abia mai puteam 
să respir şi sângele îmi ţâşnea din nas pătând podeaua. 

— Ridică-l, a zis Leo scârbit. Fir-ar să fie, acum iar trebuie să dau 
covorul la curăţat! 

Am fost apucat de braţe şi ridicat, dar picioarele nu-mi puteau 
susține greutatea, aşa că am căzut în genunchi. 

— Voiam să-l omor pe Gandy! a zis Leo. Voiam să-l omor pe 

dezaxatu’ ăla bătrân cu mâinile mele! 

— Leo, Gandy a murit, a zis Bill. 

— Gandy a murit, a repetat Leo. Păi cred că va trebui să mă 
mulţumesc cu tine, juniorule. Cât e ceasul? 

— Vreo şase, a zis Bill. 

— O să-l omorâm mâine dimineaţă. Să facem un spectacol pe 
cinste. Invită trupele. 

— Gresiti, am şoptit cu voce tremurătoare. Greşiţi în privința lui. 

— Cum preferi, puştiule? De glonţ sau prin înec? 

— Pot să v-o dovedesc. 

— De ce nu şi una, şi alta? a propus Bill. 

— Bună idee, Bill! O dată pentru el şi o dată pentru bunică-su ăl 
răposat. Acuma ia-l de-aici! 

În noaptea aceea au stins pentru prima oară luminile din celula 
mea. Am zăcut pe întuneric, cu dureri, dorindu-mi să nu mai am 
trup şi luptându-mă cu gândurile negre. Îmi făceam griji pentru 
prietenii mei. Erau bătuţi, torturați, ameninţaţi? Îmi făceam griji 
pentru Noor şi mă întrebam ce planuri aveau cu ea. N-ar fi fost mai 
bine dacă n-am fi încercat s-o ajutăm? Daca l-aş fi ascultat pe H şi aş 
fi abandonat misiunea? 

Ba da. Aproape sigur da. 

Recunosc că-mi făceam griji şi pentru mine. Bătăuşii lui Leo mă 
amenintasera încă de la sosire, dar acum păruseră pentru prima 
oară sinceri când spuseseră că mă vor ucide. Lui Leo nu-i mai 
trebuia nimic de la mine. Nu încerca să-mi smulgă informaţii. Părea 
pur şi simplu dornic să mă vadă murind. 

Şi ce era nebunia aia despre bunicul? Nu crezusem nicio clipă că 
putea fi adevărat, dar cum putea cineva să creadă asta? Unica mea 
idee era că strigoii îi înscenaseră ceva, răpiri şi crime organizate în 
aşa fel, încât să pară că le comisese Abe, în speranţa că Leo şi clanul 
lui l-ar fi putut ucide, scutindu-i pe ei de osteneală. Cât despre 

faptul că bunicul fusese identificat la locul unora dintre aceste 
crime, aspect asupra căruia Leo insistase, strigoii erau maeştri ai 
deghizării. Poate că se îmbrăcaseră ca el sau făcuseră o mască 
menită să-i semene. 

Deodată a răsunat o bubuitură sonoră în uşa celulei mele. 

Asta era. Veniseră. Nici măcar nu aşteptaseră până de dimineaţă. 

Vizeta uşii s-a dat în lături. 

— Portman! 

Era Leo. Asta m-a surprins, dar era logic: voia să apese el însuşi 
pe trăgaci. 

— Treci încoace! 

M-am ridicat din pat şi m-am dus în dreptul vizetei. 

— Strigoii i-au înscenat totul bunicului, am zis, nu pentru că m-aş 
fi aşteptat să mă creadă, ci pentru că simțeam nevoia s-o spun. 

— Tine-ti gura aia afurisita! 

A făcut o pauză, căutând să se calmeze. 

— O cunoşti pe femeia asta? 

A ridicat o fotografie în dreptul vizetei. Eram atât de 
descumpănit de întorsătura neaşteptată a lucrurilor, că au trecut 
câteva clipe până să reactionez. Era un instantaneu înfăţişând o 
blondă vopsită, cu mănuşi albe, pălărie cu pene şi aere de divă. 
Tinea în mână un tub de înălbitor si, din câte se părea, cânta la el. 

— E baroana, am zis, recunoscător că memoria nu mă părăsise. 

Leo a lăsat jos fotografia. M-a privit un moment cu sprâncenele 
încruntate. Nu am reuşit să descifrez ce simțea. Trecusem un test 
sau zisesem ce nu trebuia? 

— Am dat nişte telefoane, a zis el în cele din urmă. Partenerii tăi 
ne-au povestit că aţi făcut o oprire la Flacăra. Fireşte, am fost 
îngrijoraţi, aşa că le-am telefonat prietenilor noştri de acolo, ca să 
vedem dacă ati lăsat pe cineva in viata. Spre marea mea surpriză, 
nu numai că v-aţi comportat frumos, dar v-aţi ocupat de o afacere 
pe care voiam de mult s-o rezolv. 

Rămăsesem fără replică. 


< 433 > 


— Afacere? 

— Idiotii ăia de bandiți la drumul mare, care se poartă de parcă ei 
ar fi şefii. Voiam să mă duc în Florida şi să-i calc în picioare. M-ati 
scutit de osteneală. 

— Aaa, sigur, nicio problemă. 

Încercam să vorbesc ca un ins calm şi cu sânge rece, nu ca o 
persoană care încă se mai aştepta să fie executată. 

Leo a chicotit şi şi-a lăsat ochii în jos, de parcă s-ar fi simţit 
stanjenit. 

— Poate te intrebi de ce un mare mahar ca mine se sinchiseste de 
o bucla turistica. N-as face-o, numai ca sora-mea locuieste acolo. 

— Baroana? 

— De fapt, o cheamă Donna. Îi place clima din regiune. 

A clătinat din cap, murmurând pentru sine: 

— la şi ea vreo două cursuri de canto şi gata... 

— Înseamnă că-mi daţi drumul? 

— În mod normal, o vorbă bună din partea surorii mele ar reuşi 
numai să-ţi comute pedeapsa cu moartea. Dar ai prieteni în locuri 
interesante. 

— Da? 

El a închis vizeta. O cheie s-a răsucit în broască şi uşa s-a deschis. 
Ne desparteau câţiva paşi. Între noi nu era nimic. Apoi el a păşit în 
lături şi pe hol, apropiindu-se de mine, am văzut-o pe Miss 
Peregrine. 

Câteva clipe am crezut că visez. Apoi ea a vorbit: 

— Jacob, ieşi de-acolo imediat! 

Era supărată pe mine, dar pe fata ei grijile lăsaseră semne şi în 
ochii ei era atâta uşurare, încât am ştiut că, dacă o să dau fuga la ea, 
mă va primi cu braţele deschise. Asa a făcut, şi eu am imbratisat-o 
strâns. 

— Miss Peregrine, îmi pare tare rău! 

Ea m-a bătut pe spate şi m-a sărutat pe frunte. 

— Lasă astea pentru mai târziu, domnule Portman. 

M-am întors spre Leo. 

— Şi prietenii mei? 

— Te aşteaptă la docuri. 

— Şi Noor? 

Leo s-a întunecat imediat la faţă. 

— Nu întinde coarda, copile! Şi să nu mai calci pe aici. Faptul că 
ai ajutat-o pe soră-mea a fost biletul tău de ieşire din puşcărie. Dar 
n-ai decât unul. 

— Îţi mulţumim, a spus Miss Peregrine. Păstrăm legătura, ne 
auzim cât de curând. 

— O să număr minutele. 

Câţiva dintre oamenii lui Leo ne-au condus pe coridoare, prin 
club şi prin bucătărie până pe docul de mărfuri. In lumina palidă a 

zorilor le-am văzut pe Emma şi pe Bronwyn aşteptându-ne şi, 
alături de ele, cămaşa albă şi pantalonii gri care ştiam că-i 
aparţineau lui Millard. Văzându-i vii şi nevatamati, m-a cuprins un 
val de uşurare. Nu-mi dădusem seama până atunci că îmi 
pierdusem aproape complet speranța. 

— Vai, slavă Păsării, a zis Bronwyn împreunându-şi mâinile când 
eu şi Miss Peregrine ne-am apropiat. 

— Ti-am zis că o să fie teafăr, a zis Millard. Jacob poate avea grijă 
de el însuşi. 

— Teafar? a zis Emma pălind în timp ce mă măsura din cap până 
în picioare. Ce ti-au facut? 

Nu ma mai vazusem de mult intr-o oglinda, dar cu nasul spart si 
cu celelalte rani probabil că arătam groaznic. 

Emma m-a imbratisat. Pret de câteva clipe n-a mai contat ce se 
petrecuse între noi şi m-am bucurat pur şi simplu că o tineam din 
nou în brațe. Apoi m-a strâns putin cam tare şi durerea mi-a săgetat 
coastele frânte. Am icnit şi m-am retras. 

Am asigurat-o că mă simţeam bine, deşi îmi simțeam capul ca pe 
un balon gata să explodeze. 

— Unde-i Enoch? am întrebat. 

— Pe Pogon, a zis Millard. 

— Slavă Domnului! 

— A fugit din localul ăla oribil, a sunat la tine acasă şi i-a povestit 
lui Miss Peregrine tot ce s-a petrecut şi după aia ne-au luat urma 
până aici, a zis Emma. 

— Îi datorăm vieţile noastre, a zis Millard. Nu credeam s-ajung să 
zic asta. 

— Puteţi să vă puneţi la curent pe drumul către Pogon, a zis o 
voce cu accent franțuzesc şi, întorcându-mă, am descoperit-o pe 
Miss Cuckoo stând lângă ieşire împreună cu o altă ymbrynă. 

Purta o rochie albastru electric cu un guler înalt şi argintiu şi 
chipul ei era inexpresiv. Nici ea, nici cealaltă ymbrynă nu păreau 
fericite să ne vadă. 

— Haideţi, ne aşteaptă maşina! 

Oamenii lui Leo ne-au urmărit plecând, cu ochii şi armele atintite 
asupra noastră. M-am gândit din nou la Noor şi la faptul că o lăsam 
aici, într-un fel de captivitate. Mă simţeam groaznic. Nu numai că 
ratasem misiunea, dar probabil o condamnasem la o soartă mai rea 
decât dacă aş fi lăsat-o în pace. 

Ymbrynele ne-au dus pe docul de mărfuri şi ne-au înghesuit într- 
o maşină mare. Aceasta s-a desprins de bordură înainte să apucăm 
să închidem portierele. 

— Miss Peregrine? am zis eu. 

Ea abia şi-a întors profilul către mine. 

— Ar fi mai bine să nu scoţi o vorbă, mi-a zis ea. 

+++ CAPITOLUL OPTSPREZECE >: 


Am fost aduşi pe Pogonul Dracului prin intrarea într-o buclă din 
Manhattan legată la Pambuclicon, o rută care m-ar fi scutit pe mine 
şi pe prietenii mei de nesfârşite probleme dacă am fi ştiut despre ea. 
Am fost scutit de dojeni pentru că eram rănit. În schimb, ymbrynele 
m-au dus la un tămăduitor de oase pe nume Rafael, care lucra într-o 
clădire părăginită de pe Strada Înjunghierii. Tot restul zilei şi toată 
noaptea ce a urmat, am zăcut într-o încăpere plină de flacoane cu 
leacuri în timp ce el aplica pe rănile mele prafuri care mă usturau şi 
prisnite puturoase. Nu era el Maica Tarana, dar simţeam că încep sa 
mă vindec. 

Eram silit să zac în pat fără să pot dormi, bântuit de eşec, îndoieli 
şi vinovăţie. (Dacă l-aş fi ascultat pe H! Dacă aş fi abandonat 
misiunea când mă rugase să o fac!) Bântuit de ceea ce spusese Leo 
despre bunicul meu. Nu credeam că putea fi adevărat, fireşte — 
sigur că strigoii îi înscenaseră totul, era unica explicaţie logică —, dar 
simplul fapt că cineva fabricase asemenea minciuni despre el mă 
făcea să mă simt groaznic. Trebuia să dreg asta, dacă reuşeam să-l 
fac pe H să mai vorbească vreodată cu mine. Dar cel mai tare mă 
chinuia vinovăția fata de Noor. Dacă nu m-ar fi cunoscut deloc ar fi 
fost mai în siguranţă decât acum. Da, ar fi fost urmărită, dar măcar 
ar fi fost liberă. 

De dimineaţă, prietenii mei au venit să mă vadă. Emma, Millard 
şi Bronwyn. Şi Enoch, care ne-a povestit cum ieşise din transa 
stranie provocată de Frankie, descoperise că era îmbrăcat în haine 
de păpuşă şi nu ştiuse cum să scape mai repede de ele înainte s-o ia 
la fugă. 

— Credem că s-a trezit când am doborât-o eu pe Frankie, a zis 
Emma. Ne-a dat drumul tuturor şi asta trebuie să-i fi anulat şi 
influenţa asupra lui Enoch. 

— Trebuie să fie foarte puternică dacă poate influența oamenii 

aşa, de la distanţă, a zis Millard. Va trebui s-o includ în noua mea 
carte, Anuarul Personalitatilor din America. 

— $i eu pot controla oamenii de la distanta, cu conditia sa fie 
morti, a zis Enoch. 

— Ce păcat! Ati fi alcătuit un cuplu drăguţ! am zis eu. 

Enoch s-a aplecat peste patul meu şi mi-a tras un bobârnac peste 
o vânătaie de pe brat, smulgându-mi un țipăt. 

Mi-au spus că Miss Peregrine nu discutase încă cu ei, nici măcar 
ca să-i mustre. Abia ne adresase vreun cuvânt de când reveniserăm, 
cu excepţia faptului că ne prevenise să nu părăsim Pogonul. 

— E încă foarte furioasă, a zis Emma. N-am mai văzut-o 
niciodată aşa. 

— Nici eu, a spus Bronwyn. Nici măcar când fratele meu a 
scufundat feribotul din Cairnholm cu noi toţi la bord. 

— Şi dacă ne excomunica din lumea deosebiţilor? a zis Emma. 

— Nu poţi fi excomunicat din lumea deosebitilor, a contrazis-o 
Enoch. Sau poţi? 

— A fost o idee proastă încă de la început, a zis Bronwyn 
nefericită. 

— Ne descurcam de minune până ai fost tu nimerită de săgeata 
aia cu somnifer sau ce-o fi fost, a zis Enoch. 

— Deci e vina mea? 

— N-am fi fost niciodată prinşi în bucla-capcana a lui Frankie 
dacă nu ar fi trebuit să căutăm un spital. 

— Nu e nimeni de vină. Am avut ghinion, atâta tot! am zis eu. 

— Dacă n-ar fi fost asta, ar fi fost altceva, a zis Emma. Sunt uimită 
că am ajuns atât de departe, ţinând cont de vastitatea ignoranței 
noastre. Am fost proşti să ne imaginăm că puteam duce la capăt o 
misiune în America nepregatiti şi cu atât de putin antrenament. 

Mi-a aruncat o privire, apoi s-a uitat în altă parte: 

— Abe Portman a fost unul singur. 

Era o lovitură necinstită, dar m-a durut. Cu un efort chinuitor, m- 
am ridicat în capul oaselor în pat. 

— Partenerul lui a considerat că suntem pregătiţi. El ne-a 
încredințat misiunea asta. 

— Şi mi-aş dori tare mult să ştiu de ce, a rostit o voce din prag. 

Ne-am întors şi am descoperit-o pe Miss Peregrine rezemată de 
cadrul uşii, cu o pipă neaprinsă în mână. De cât timp stătea acolo? 

Toţi s-au încordat, gata pentru muştruluială. Miss Peregrine a 
intrat, examinând încăperea cu tot echipamentul şi sticlutele 
dinăuntru. 

— Nu cred că voi, copii, vă daţi seama câte necazuri aţi provocat, 
a zis ea oprindu-se în centrul camerei. 

— Probabil ati fost foarte îngrijorată, a zis Millard. 

Ea şi-a întors capul spre el cu o mişcare bruscă şi l-a privit 
chiorâş. Era limpede că nu era cazul să vorbim şi noi deocamdată. 

— Da, am fost, şi nu numai din pricina voastră. 

Vorbea cu o răceală necaracteristică. 

— De câteva luni - încă dinainte de a dispărea pericolul 
reprezentat de sufletele-pustii — ne-am angajat în efortul de a 
negocia o pace între clanurile americane de deosebiți. Acţiunile 
voastre au periclitat foarte tare aceste eforturi. 

— N-am ştiut, am zis eu încet. Dumneavoastră şi Miss Cockoo 
ne-ati spus ca ymbrynele erau ocupate cu reconstrucția. 

— Era o afacere secretă a ymbrynelor, a zis ea. Nu m-aş fi gândit 
niciodată că era cazul să-mi previn propriii elevi să nu se 
aventureze de capul lor în locuri periculoase şi pe un teritoriu 
insuficient cartografiat, nu numai fără acordul meu, dar şi fără să- 
mi spună, într-o misiune prost gândită, care v-a fost încredinţată de 
o sursă necunoscută şi complet nedemnă de încreder... 

Vocea i s-a ridicat, devenind tot mai stridentă, apoi ea a tăcut 
frecându-se la un ochi. 

— Scuzati-ma! N-am mai dormit de câteva zile. 

A scos un chibrit dintr-un buzunar al rochiei, şi-a îndoit un picior 
şi l-a scăpărat cu agilitate de talpă, aprinzând-şi apoi pipa. După ce 
a pufăit de câteva ori îngândurată, a continuat: 

— Eu şi celelalte ymbryne am lucrat zi şi noapte ca să vă 
negociem eliberarea din mâinile clanului lui Leo Burnham. Când 
oamenii între care încerci să închei o pace te acuză de infracţiuni, 
situaţia devine complexă. 

Miss Peregrine ne-a lăsat câteva clipe să-i pricepem spusele, apoi 
a continuat: 

— America e serios divizată. lată care-i rezumatul situaţiei, pe 
care vi-l ofer numai pentru că vreau să intelegeti cât de tare ati 
complicat lucrurile. Există trei tabere mari: Clanul Celor Cinci 
Districte, a cărui influenţă se întinde aproape pe toată Coasta de Est, 
Mana Invizibilă, ale cărei puteri se concentrează in Detroit, şi 
Californios, în Vest, cu sediul principal la Los Angeles. Texasul şi 
Sudul sunt nişte regiuni autonome şi aproape fără legi, care au 
rezistat eforturilor de a centraliza controlul într-o singură buclă, o 
situație nefericită, ce a adâncit prăpăstiile dintre categoriile sociale. 
Dar principala problemă sunt tensiunile dintre cele trei clanuri 
mari. Au dispute străvechi cu privire la frontiere, duşmănii 
tradiționale şi tot aşa, dar vreme de o sută de ani pericolul 
reprezentat de sufletele-pustii le-a redus serios mobilitatea şi a 
împiedicat încăierările ocazionale să se transforme într-un război. 
Acum, că strigoii aproape au dispărut, conflictele se agravează. 

— Cu alte cuvinte, nu am fi putut alege un moment mai prost să 
ne băgăm nasul, a zis Millard. 

— Într-adevăr, a căzut de acord Miss Peregrine. Mai ales având 
în vedere lucrarea dificilă la care s-au angajat ymbrynele. 

Eu mai auzisem câte ceva din toate astea, dar prietenii mei nu. 
Păreau ingroziti şi descurajati. 

— Înţeleg că e o situaţie delicată, am zis eu. Dar nu înţeleg de ce e 
atât de groaznic să încerci să ajuţi un deosebit aflat la ananghie. 

— În Europa n-ar fi fost, a zis Miss Peregrine. Dar în America e o 
infracţiune serioasă. 

— Dar bunicul meu şi-a devotat întreaga carieră găsirii şi 
ajutorării deosebitilor. 

— Cu ani în urmă! a zis ea aproape tipand. Conventiile se 
schimbă, domnule Portman! Legile se modifică! Şi, dacă m-ai fi 
întrebat pe mine sau orice altă ymbrynă, ţi-am fi spus că americanii 
sunt teritoriali şi că ceea ce acum douăzeci şi cinci de ani era un act 
de eroism azi constituie o infracţiune gravă. 

— Dar de ce? 

— Cea mai valoroasă resursă a lumii deosebiţilor suntem noi. 
Deosebitii. Dacă două bucle intră în conflict, au nevoie să înroleze 
toţi deosebitii pe care îi pot găsi, ca luptători, tămăduitori, curieri, 
spioni invizibili şi aşa mai departe. O armată. Dar deosebiţii au o 
populaţie limitată din rândurile căreia pot recruta. Şi mulţumită 
foamei sufletelor-pustii, mult timp a fost dificil să găsească noi 
deosebiți. Erau inhatati. La propriu. Lipsită de sânge proaspăt, 
populaţia de deosebiți a îmbătrânit şi a devenit blocată în bucle. O 
armată care nu se poate îndepărta prea tare de bucla ei de teama 
îmbătrânirii rapide nu e o armată prea eficientă. Aşa că printre 
deosebiți nimic nu valorează mai mult ca un deosebit necontactat. 
Mai ales unul foarte talentat. 

— De ce nu ne-a spus H toate astea? am zis eu. Trebuia să fi ştiut 
că ajutând-o pe Noor aveam să înfuriem clanurile locale. 

— Şi mie mi-ar face plăcere să-l întreb asta. Şi multe altele, a zis 
Miss Peregrine mâniată. 

— Sunt sigur că a avut motive nobile, a zis Millard. Fata era 
vânată de nişte oameni foarte răi. 

— S-o ajute pe fată ar fi fost un gest nobil, a zis Miss Peregrine. Să 
îi implice pe elevii mei în asta n-a fost aşa. 

— Sper că ne credeţi când vă spunem că ne pare tare rău, a zis 
Emma. 

Miss Peregrine a ignorat-o, aşa cum ignorase toate încercările 
noastre de a ne cere scuze. S-a apropiat de fereastră şi a suflat un 
nor de fum de tutun în strada aglomerată. 

— Negocierile de pace progresau, dar acest episod a subminat 
serios încrederea clanurilor în noi. Partea neutră nu poate fi bănuită 

că are alte obiective în afară de obţinerea păcii. E un pas serios 
înapoi. 

— Credeţi că o să se lase cu război? Din cauza noastră? a întrebat 
Millard. 

— E posibil să mai avem o şansă să dregem lucrurile. Dar 
clanurile au poziţii divergente într-o serie de aspecte cruciale. 
Trebuie să accepte graniţele trasate, să aleagă un consiliu 
responsabil cu menţinerea păcii... Astea nu sunt fleacuri şi mizele 
sunt considerabile. Dacă ar izbucni un război între ele ar fi un 
dezastru, nu numai pentru deosebitii americani, ci pentru noi toţi. 
Războiul e o epidemie care arareori poate fi izolată. În mod sigur se 
va răspândi. 

Judecând după umerii noştri căzuţi şi după expresiile spăsite, toţi 
încercam o ruşine cumplită. Începeam să regret totul, inclusiv faptul 
că îl căutasem pe H. 

După ceea ce a părut un interval foarte lung de timp, Miss 
Peregrine s-a întors şi ne-a privit. 

— Şi mai rău decât toate astea, a zis ea cu un oftat, mai rău decât 
faptul că liderii clanurilor nu mai au încredere în noi, e faptul că eu 
simt că nu mai pot avea încredere în voi. 

— Nu spuneţi asta, miss P nu spuneţi asta! a implorat-o 
Bronwyn. 

— Cred că dumneata, domnişoară Bruntley, m-ai dezamăgit cel 
mai tare. Genul ăsta de comportament nu e surprinzător din partea 
domnişoarei Bloom sau a domnului O'Connor. Dar tu ai fost 
întotdeauna atât de loială şi de amabila. 

— O să mă revanşez, promit, a zis Bronwyn. 

— Da, şi o să începi prin a lucra în echipele care fac curăţenie la 
bucătării, aici în Pogon, pentru o lună. 

— Da, da, sigur că da, a zis Bronwyn incuviintand nerăbdătoare. 

Părea usurata că primise o pedeapsă, ceea ce însemna că iertarea 
era posibilă. 

— Domnişoară Bloom, pe tine te-am redistribuit la incineratorul 

de gunoi de pe Strada Fumegândă. 

Am văzut-o pe Emma crispându-se, dar n-a zis nimic. 

— Domnule O'Connor, dumneata o să cureti hornurile. Domnule 
Nullings... 

— Miss Peregrine? am întrerupt-o eu. 

Ea s-a oprit în mijlocul frazei. Prietenii mei m-au privit 
nevenindu-le să creadă. 

— Ce e? a întrebat Miss Peregrine. 

Ştiam că întrebarea mea avea să întâmpine o opoziţie susţinută. 
Dar trebuia s-o rostesc oricum. 

— Cum rămâne cu Noor? 

— Ce-i cu ea? a întrebat Miss Peregrine. 

Îmi dădeam seama că ajunsese aproape de capătul răbdării. Dar 
nu puteam s-o las baltă. 

— Am... lăsat-o acolo, pur şi simplu, am zis eu. 

— Sunt conştientă de cele petrecute, a zis Miss Peregrine. Şi, dacă 
ar fi fost posibil să o luăm cu noi pe Pogon, aş fi făcut-o. Dar a fost 
nevoie de toată influența mea ca să vă obțin eliberarea. Să insist să o 
iau şi pe ea ar fi creat impresia că pe ea o vruseserăm dintru-nceput. 
Că într-adevăr umblăm după deosebitii necontactati. Şi asta ar fi 
blocat discuţiile de pace. 

Miss Peregrine avea dreptate, dar ea vorbea despre politică, iar 
eu vorbeam despre o persoană. Nu puteam să evităm războiul şi s-o 
şi salvăm pe Noor? Aşa că am insistat. 

— Leo e nebun şi periculos, am zis eu. Ştiu că n-ar arăta bine, dar 
dacă am găsi o cale s-o strecurăm afară fără ca ei să ştie că am fost 
noi... 

Emma mă săgeta cu privirile. „Încetează!” mi-a schiţat ea din 
buze. 

Mi-am dat seama că Miss Peregrine mai avea puţin şi-şi pierdea 
cumpătul. 

— Domnule Portman, dacă fata e în pericol e numai vina ta, a zis 
ea. Nu-mi vine să cred că, după toate lucrurile pe care ţi le-am spus 


< 445 > 


adineauri, încă mai insişti să o extragem din bucla aceea. Pur şi 
simplu nu-mi vine să cred. 

— Ştiu că e vina mea şi accept asta. 

Vorbeam repede, încercând să îmi explic punctul de vedere fără 
să o împing pe Miss Peregrine dincolo de limită. 

— Dar ar trebui să-i fi văzut pe oamenii care o urmăreau. Aveau 
elicoptere şi echipament tactic ca membrii trupelor speciale. 

— Era, evident, unul dintre celelalte clanuri. 

— Nu, nu era, am zis întrerupând-o. Oamenii lui Leo nu ştiau 
cine erau indivizii... 

— Domnule Portman. 

— Fata aia e specială, e importantă, simt asta... 

— Domnule Portman! 

— Încetează, Jacob! mi-a şuierat Millard la ureche. 

— Nu cred că H ne-ar fi trimis după ea dacă nu ar fi fost 
importantă, ştiţi? Nu e idiot. 

— Domule Portman, fata aia nu e treaba dumitale! s-a răstit Miss 
Peregrine. 

N-o mai auzisem niciodată tipand în halul ăsta. În cameră s-a 
aşternut tăcerea. Până şi zgomotele străzii de dincolo de fereastră au 
părut să amuteasca. 

Tremura de furie. 

— Uneori, de dragul unui bine mai mare, trebuie să tolerezi 
situații imperfecte, a zis ea luptându-se să-şi controleze tonul. 
Siguranţa unuia nu poate fi mai importantă decât siguranța mai 
multor mii. 

Şi eu eram furios şi de aceea n-am putut spune altceva decât: 

— Ei, asta-i de rahat! 

Bronwyn a icnit. Nimeni nu-i vorbea aşa lui Miss Peregrine. 

Miss Peregrine a făcut un pas. S-a aplecat deasupra patului meu. 

— Da, domnule Portman, e de rahat. Dar să alegi între două 
variante care-s de rahat e exact motivul pentru care a fi lider poate fi 
de rahat. Şi acesta este şi motivul pentru care nu implicăm şi nu 

vom implica niciodată copii în deciziile luate la nivel înalt. 

Apăsase pe cuvântul „copii“, de parcă ni l-ar fi aruncat în obraz. 

Am văzut-o pe Emma încruntându-se. 

— Miss Peregrine? a zis ea. 

Miss Peregrine s-a întors brusc spre ea, ca şi cum ar fi provocat-o 
să îndrăznească. 

— Ce e, domnişoară Bloom? 

— Nu mai suntem copii. 

— Ba da, sunteți, i-a zis ea. Ati demonstrat-o azi. 

Şi cu asta s-a întors pe călcâie şi a ieşit din cameră cu paşi apăsați. 

Miss Peregrine a lăsat în urmă o tăcere stupefiată. Când sunetul 
paşilor ei pe coridor s-a stins, prietenii mei şi-au regăsit glasurile. 

— Ce cretin eşti, Portman! a zis Enoch. Ai înfuriat-o şi mai tare 
bătând câmpii despre fata aia! 

— Dacă unul dintre voi s-ar mai afla încă în bucla aia am fi 
îngrijoraţi, am zis eu. De ce să nu ne facem griji şi pentru ea? 

— Nu e treaba noastră, a murmurat Bronwyn. Ai auzit ce-a zis 
Miss P. 

— Nu e ca şi cum ar omori-o, a zis Enoch. O să fie mai în 
siguranţă cu oamenii lui Leo decât ascunzându-se de elicoptere într- 
o clădire abandonată. 

— Nu ştim asta! am zis eu. Misiunea era să o ducem într-o buclă 
sigură, nu să o abandonăm oriunde... 

— Uită de nenorocita aia de misiune! a explodat Emma. Nu mai 
există nicio misiune! Misiunea s-a încheiat! Misiunea a fost o prostie 
de la început! 

— De acord, de acord, a zis Bronwyn. Să uităm că s-a întâmplat şi 
să sperăm că ymbrynele o să ne ierte. 

— În parte a fost şi vina lor! am protestat eu. Nimic din toate 
astea nu s-ar fi întâmplat dacă ne-ar fi spus ce se petrece. Nu ştiam 
că lucrau la un acord de pace... 

— Nu încerca să dai vina pe ymbryne, a zis Bronwyn. 

— Ne tratează ca pe nişte idioţi! am spus eu. V-aţi plâns şi voi de 

asta! 

— Nu ştiu ce părere ai tu, dar, după ce am văzut cum trăiesc 
americanii, mă bucur că avem ymbryne şi n-o să mă mai plâng 
niciodată de ele, a zis Bronwyn. Dacă asta-i ceea ce facem acum, nu 
contati pe mine. 

— Numa plang, spuneam doar ca... 

—Nu suntem egalii lor, Jacob. Şi nici tu. E grozav ce-ai facut 
pentru noi toti in Biblioteca Sufletelor, dar, chiar daca esti un erou 
celebru si oamenii iti cer autograful, nu inseamna ca esti la fel de 
important ca o ymbryna. 

— N-am zis c-as fi. 

— Ei, te porti ca si cum ai crede-o. Asa ca, daca Miss Peregrine 
vrea sa pastreze ceva secret fata de tine, sunt convinsa ca are motive 
întemeiate si cu asta basta. 

Bronwyn mi-a întors spatele şi a ieşit, lăsând o nouă tăcere in 
urma ei. 

— Dar voi ceilalţi? am întrebat eu. 

— Ce-i cu noi ceilalţi? a zis Emma cu amărăciune. 

— Ce s-a întâmplat cu dorinţa voastră de a fi independenţi? De a 
lua decizii singuri? Gata, aruncaţi totul pe fereastră numai fiindcă 
Miss P s-a supărat pe noi? 

— Nu face dinadins pe prostul, a zis Enoch. Era să declanşăm un 
război. 

— Miss Peregrine are dreptate să fie furioasă pe noi, a spus 
Emma. 

— Sunt de acord, adesea ne tratează ca pe nişte copii, a zis şi 
Millard. Dar am ales un moment nepotrivit să ne afirmăm 
independenţa. 

— Nu aveam de unde şti, am zis eu. Şi numai pentru că am făcut 
o greşeală nu înseamnă că trebuie să renuntam de tot. 

— Ba exact asta înseamnă, a zis Enoch. În cazul ăsta cel puţin. Eu 
o să pun capu-n pământ, o să curat câteva hornuri şi o să sper că 
lucrurile vor intra cât mai repede în normal. 

— Ce sentiment eroic! am comentat eu. 

Enoch a râs, dar am văzut că spusele mele îl atinseseră. S-a 
apropiat de patul meu, a scos din buzunar nişte margarete ofilite şi 
mi le-a aruncat pe pătură. 

— Nici tu nu eşti vreun erou, a zis el. Nu eşti Abe Portman şi n-o 
să fii niciodată. Aşa că nu mai încerca! 

Şi a ieşit. 

Inghetasem. Nu ştiam ce să spun. 

— Mai bine plec şi eu, a murmurat Millard. Nu vreau ca 
directoarea să creadă că... 

N-am auzit restul frazei. 

— Ce? Că ne ţinem de conspirații? 

— Cam aşa ceva, a zis el. 

— Dar ceilalți? Nu vin şi ei să mă vadă? 

Nu-i mai văzusem pe Horace, Hugh, Olive sau Claire de când 
plecasem în misiune, ceea ce mi se părea că se întâmplase cu vreo 
câteva vieţi în urmă. 

— Nu cred, a zis Millard. Ne vedem mai încolo, Jacob! 

Nu îmi plăcea întorsătura pe care o luau lucrurile. Simteam cum 
se trasează o linie, cu mine de o parte şi cu ei de cealaltă. 

Haina şi pantalonii lui Millard au plutit afară pe uşă. Şi am rămas 
singur cu Emma, care şi ea se îndrepta către ieşire. 

— Nu pleca! i-am zis deodată, copleşit de o disperare bruscă, 
ruşinoasă. 

— Ba da, trebuie. Îmi pare rău, Jacob! 

— Nu trebuie să se termine aşa. E doar un impas temporar. 

— Te rog, încetează, a zis ea. 

Avea ochii plini de lacrimi şi mi-am dat seama că aşa erau şi ai 
mei. 

— Trebuie. Trebuie să se termine. 

— O să facem rost de telefonul lui H şi o să discutăm despre ceea 
ce s-a petrecut şi ceea ce o să facem mai departe... 

— Jacob, ascultă-mă! Te rog, ascultă-mă! 

Şi-a lipit palmele şi şi-a dus vârfurile degetelor la buze, într-un 
gest implorator. 

— Nu eşti Abe, a zis ea. Nu eşti Abe şi mă tem că, dacă o să te 
străduieşti să fii el, asta te va ucide. 

S-a răsucit încet pe călcâie în pragul uşii şi a plecat. 

Am zăcut în pat ascultând zgomotele străzii, gândind, visând, 
discutând cu Rafael când venea să mă dea cu prafurile lui stranii. 
Am atipit şi m-am deşteptat dintr-un somn chinuit. Emotiile mele 
alternau între furie şi regret. Da, mă simţeam abandonat de prietenii 
mei — mai puteam măcar să-i numesc aşa? —, dar ceva din mine 
înţelegea de ce refuzaseră să-mi ia partea. Riscaseră mult pentru 
mine şi aproape că pierduseră totul. Nu ştiam dacă era posibil să fii 
excomunicat din lumea deosebitilor, dar îmi inchipuiam că mult nu 
ne lipsise. 

Eram furios şi pe Emma: pentru ce făcuse, pentru ce spusese, 
pentru că mă abandonase. Dar mă şi întrebam dacă sfârşitul relaţiei 
noastre nu fusese din vina mea. O împinsesem să retrăiască vechi 
sentimente pe care ea le evitase intenţionat ani de zile? Dacă nu aş fi 
intrat în buncărul lui Abe, dacă nu l-aş fi căutat pe H, dacă nu aş fi 
implicat-o pe Emma în toate astea, am mai fi fost împreună? 

Şi Miss Peregrine. Miss P putea fi sufocantă şi frustrantă şi 
condescendentă, dar avea motive să fie supărată pe mine. La fel şi 
prietenii mei. Întreaga aventură fusese motivată într-o proporţie 
jenanta de propriile mele frustrări fata de ymbryne şi de mânia fata 
de părinţii mei. Adevărata problemă era că încercasem să străbat o 
lume pentru care nu fusesem pregătit. Universul deosebitilor era 
extrem de complex, cu reguli, tradiţii, taxonomii şi istorii pe care 
nici măcar prietenii mei, care le studiaseră pe parcursul lungilor lor 
vieţi, nu le stăpâneau complet. Nou-venitii ar fi trebuit puşi să se 
antreneze şi să studieze la fel de asiduu ca astronauții care se 
pregătesc pentru o călătorie în spaţiu. Dar, când bucla lui Miss 

Peregrine se prăbuşise, fusesem aruncat în această lume, având de 
ales între a înota şi a mă duce la fund. Miraculos, printr-o 
combinaţie de noroc chior, talente speciale şi curaj din partea 
prietenilor mei, supravietuisem, ba chiar ieşisem victorios. 

Dar norocul nu e ceva pe care să te poţi baza şi greşeala mea 
fusese aceea de a crede că mă puteam arunca din nou cu capul 
înainte şi totul avea să meargă cumva. Mânat de ciudă şi fără să cer 
voie nimănui, sărisem din nou în apele acelea întunecate, trăgându-i 
după mine şi pe câţiva dintre prietenii mei, ceea ce nu fusese numai 
neintelept, ci şi nedrept. Şi fusesem cât pe ce să mor. 

Eram nepregătit şi excesiv de încrezător. Nu puteam să o 
învinuiesc pe Miss Peregrine pentru asta. Aşa că nu puteam fi cu 
adevărat supărat pe ea sau pe prietenii mei. Cu cât mă gândeam 
mai mult, cu atât mânia mea se îndrepta mai mult către altcineva. O 
persoană care nici nu fusese prezentă. O persoană care nici nu mai 
era în viata: bunicul. Ştiuse toată viata mea cine eram. Ştiuse, ca 
deosebit, cu ce aveam să mă confrunt într-o bună zi. Dar nu mă 
pregătise deloc pentru asta. 

De ce? Pentru că fusesem obraznic cu el în clasa a patra? Pentru 
că îi rănisem sentimentele? Îmi era greu să cred că putuse fi atât de 
meschin. Sau o făcuse, aşa cum sugerase cândva Miss Peregrine, 
într-o încercare de a mă cruta de suferinţă? Pentru că vrusese să 
cresc crezându-mă normal? 

Era o idee drăguță la prima vedere. Dar nu şi dacă o luam putin 
la purecat. Pentru că el ştiuse. Trăise aici, în această Americă a 
deosebitilor, atât de complicată şi de divizată. Dacă îmi ascunsese 
adevărul ca să mă crute de suferinţă, ştiuse că mă supunea unor 
riscuri. Chiar dacă sufletele-pustii nu ar fi ajuns niciodată la mine, 
vreo bandă de deosebiți americani mi-ar fi luat urma într-un final. 
Imaginati-va surpriza mea dacă aş fi descoperit că sunt deosebit pe 
această cale, devenind sălbăticiunea capturată de cine ştie ce tâlhar 
fără scrupule. 

Abe mă lăsase fără hartă, fără cheie, fără nicio idee. Fără o 

singură indicație despre cum să mă descurc în această realitate nouă 
şi stranie. Fusese datoria lui să-mi spună şi n-o făcuse. 

Cum putuse fi aşa de neglijent? 

„Pentru că nu i-a păsat.” 

Mica voce nesuferită din capul meu revenise. 

Nu puteam să cred că nu-i păsase. Trebuia să existe alt răspuns. 

Şi atunci mi-am dat seama că încă mai trăia o persoană care ar fi 
putut să-l ştie. 

— Rafael? 

Tămăduitorul de oase a tresărit. Dormea pe un scaun la fereastră, 
scăldat în lumina albastră a dimineții. 

— Da, domnişorule Portman? 

— Trebuie să mă dau jos din pat acum! 

Trei ore mai târziu, eram din nou în picioare şi în mişcare. 
Aveam o vânătaie sub un ochi şi coastele tot mă mai dureau, dar 
altminteri Rafael făcuse minuni şi mă simţeam destul de bine. M-am 
întors la Pambucliconul lui Bentham cât mai discret cu putinţă, dar 
erau oameni peste tot — traficul de dimineaţă era în plină 
desfăşurare — şi am fost oprit de câteva ori ca să mi se ceară 
autografe. (Încă mai eram surprins ori de câte ori mă recunoştea 
cineva. Îmi petrecusem atât de mult timp ca o persoană 
neremarcabilă, încât, ori de câte ori mă aborda cineva, primul meu 
gând era că mă confunda.) 

Ştiam că nu aveam voie să părăsesc Pogonul. Riscam să mă vadă 
cineva şi să mă raporteze lui Miss Peregrine. Dar asta nu figura 
foarte sus pe lista grijilor mele. Am reuşit să ajung la uşa de la 
intrare, să străbat culoarul principal şi să urc până la etajul cu uşile 
Pambucliconului fără să fiu recunoscut. Când funcţionarul de la 
intrarea Pambucliconului m-a recunoscut, i-am spus că mă duceam 
acasă şi mi-a făcut semn să trec. Am alergat pe coridor pe lângă 
călători grăbiţi şi funcţionarii de la punctele de verificare şi pe lângă 

o uşă deschisă prin care ieşea vocea răsunătoare a lui Sharon. Am 
cotit pe culoarul mai scurt unde era uşa mea, am găsit debaraua 
pentru mături pe care scria NUMAI PENTRU A. PEREGRINE ŞI 
ELEVII EI şi m-am repezit în ea. 

Am ieşit din şopronul de grădinărit în lumina razelor piezişe ale 
soarelui unei după-amiezi sufocante din Florida. 

Prietenii mei erau pe Pogonul Dracului Părinţii mei călătoreau 
prin Asia. 

Casa era pustie. 

Am intrat, m-am aşezat pe o canapea din salon şi mi-am scos 
telefonul din buzunar. Mai avea puţină baterie. Am format numărul 
lui H. După ce a sunat de trei ori, a răspuns o voce bărbătească. 

— Localul lui Hong. 

— ÎI caut pe H, am zis eu. 

— Aşteaptă. 

În fundal se auzeau voci şi zăngănit de farfurii. Apoi H a venit la 
telefon. 

— Alo? a zis el prudent. 

— Sunt Jacob. 

— Credeam că ymbrynele te-au pus deja sub cheie. 

— Nu chiar, am zis eu, dar sunt destul de supărate. Şi sunt 
convins că dac-ar şti că v-am sunat, nici asta nu le-ar face mai 
fericite. 

El a chicotit. 

— Sunt convins. 

Ştiam că şi el era supărat pe mine. I-o simţeam în glas. Dar părea 
să mă fi iertat deja, chiar dinainte să vorbim. 

— Hei, mă bucur că eşti bine. M-ai speriat. 

— Mda. Şi pe mine m-am speriat. 

— De ce naiba nu m-ai ascultat? Acum s-a ales praful de toate. 

— Ştiu, îmi pare rău. Lăsaţi-mă să vă ajut să le reparati! 

— Nu, mersi! Ai făcut destule. 

— Ar fi trebuit să abandonez misiunea când mi-ati cerut-o, am 

zis eu. Dar... 

Am şovăit, temându-mă ca următoarele mele cuvinte să nu sune 
ca o acuzaţie. 

— De ce nu mi-ati spus că făceam ceva ilegal? 

— Ilegal? De unde ai mai scos asta?! 

— Sunt legile clanurilor. Nu poţi să iei un deosebit necontactat... 

— Ar trebui să fim liberi să mergem unde vrem, a zis el. Orice 
lege care iti limitează libertatea ar trebui ignorată. 

— Ei, cu asta sunt de acord. Dar ymbrynele încearcă să negocieze 
un tratat de pace între clanuri şi... 

— Crezi că nu ştiu asta? a zis el începând să se enerveze. 
Clanurile o să se războiască între ele dac-aşa au chef şi nu te lăsa 
păcălit să crezi că asta are legătură cu tine sau cu mine. Şi oricum 
sunt lucruri mai importante în joc decât dacă afurisitele astea de 
clanuri vor să se lupte între ele sau nu. 

— Serios? Cum ar fi? 

— Cum ar fi fata. 

— Vă referiti la Noor. 

— Sigur că despre ea vorbesc. Şi nu-i mai rosti niciodată numele 
cu glas tare. 

— De ce e atât de importantă? 

— N-o să-ţi spun asta la un telefon cu o conexiune nesecurizată. 
Şi oricum nu trebuie să ştii. Adevărul e că nu ar fi trebuit să te 
implic de la început. Ar fi trebuit să-mi ascult presentimentele. În 
plus, am încălcat o promisiune şi nici asta nu-mi pică bine. Era să fii 
omorât din cauza asta. 

— Ce promisiune? Faţă de cine? 

A urmat o pauză. Aş fi putut crede că se întrerupsese, dar 
auzeam în continuare zăngănit de farfurii în fundal. În cele din 
urmă, el a răspuns: 

— Faţă de bunicul tău. 

Ceea ce mi-a amintit de principalul motiv pentru care îl sunasem 
pe H. 

— De ce? am zis eu. De ce nu mi-a povestit nimic niciodată? De 
ce v-a cerut să păstraţi secretul faţă de mine? 

— Pentru că voia să te protejeze, fiule. 

— Asta nu s-ar fi putut oricum. N-a făcut decât să mă lase 
complet nepregătit. 

— Şi-a dorit mereu să-ţi spună cine eşti. Dar a murit prea 
devreme ca să o poată face el însuşi. 

— Atunci de ce mă proteja? 

— De efectele muncii noastre. Nu voia să te implici. 

— Atunci de ce mi-a trimis cărţi poştale din misiunile voastre? 
De ce mi-a desenat hărţi? De ce a transformat numele meu de alint 
în parola buncărului de sub casa lui? 

L-am auzit pe H trăgând aer adânc în piept: 

— Iti lăsa instrumente pentru cazuri de urgenţă. Dar atât. Ei, ma 
tem că m-ai prins pe picior de plecare. 

— Unde va duceti? 

— Într-o ultimă misiune, a răspuns el. Şi după aia chiar că ma 
pensionez. 

— O să încercaţi s-o recuperati, nu? 

— Nu te priveşte. 

— Asteptati-ma! O să vin cu dumneavoastră. Vreau să vă ajut. Vă 
rog! 

— Nu, mulţumesc! După cum am zis, ai făcut destule. Şi nici nu 
asculti ordinele. 

— O s-o fac pe viitor. Promit! 

— OK, atunci uite un ordin: vezi-ti de viata ta! Întoarce-te la 
ymbrynele tale şi la lumea ta sigură, că pentru asta reală încă nu eşti 
pregătit. Poate într-o zi, când vei fi, ne vom întâlni din nou. 

Şi mi-a închis. 

**e CAPITOLUL NOUASPREZECE ++. 


Am rămas în dormitorul meu cu telefonul în mână, ascultând 
tăcerea conexiunii întrerupte. Mintea îmi gonea. Trebuia să ajung la 
H, şi încă repede. Trebuia să-l ajut. Eram necopt şi neexperimentat, 
da, dar el era bătrân şi-şi ieşise din mână. Avea nevoie de mine, 
chiar dacă refuza s-o recunoască. Avea însă dreptate într-o privinţă: 
eram ceva de groază când era vorba să respect ordinele. Ei bine, 
aveam o a doua şansă de a o ajuta pe Noor. Poate o şansă infimă, 
dar în momentul ăla m-aş fi mulțumit cu orice. 

Mai întâi trebuia să-l găsesc pe H. Din fericire, ştiam de unde să- 
mi încep căutările: pornind de la cutia de chibrituri de pe care 
obtinusem numărul lui de telefon. Era al unui restaurant chinezesc 
aflat undeva în Manhattan. De data asta, când îl sunasem, auzisem 
în fundal zgomotele unui restaurant — o bucătărie în plină activitate 
sau zona unde se punea mâncarea în farfurii — şi eram sigur că 
persoana care răspunsese la telefon era unul dintre angajaţi. 
Bănuiam că H locuia în spatele localului sau deasupra lui. Numele 
şi adresa acestuia erau trecute pe cutia de chibrituri, aşa că avea să 
fie uşor să-l găsesc. Trebuia numai să ajung la New York. 

De data asta nu mi-am mai făcut bagajele şi nu am mai luat nimic 
special cu mine. Mi-am schimbat hainele, care erau pline de sânge şi 
începuseră să cam miroasă. Apoi am ieşit pe uşa din spate şi am 
fugit către şopron. Odată ajuns de cealaltă parte, în holul 
Pambucliconului, ştiam încotro s-o apuc. Miss Peregrine ne adusese 
de la New York pe o uşă aflată la jumătatea coridorului etajului 
superior al Pambucliconului. Nu trebuia decât să refac traseul 
nostru din ziua trecută. Dacă aş fi alergat aş fi atras prea multă 
atenţie, aşa că am mers repede, cu capul în jos, sperând că niciunul 
dintre călătorii, agenţii de transport sau funcţionarii de la birouri nu 
avea să mă recunoască. Reuşisem să ajung la scară, să o urc şi să 
ajung pe holul de la etaj fără să fiu oprit, când deodată m-am izbit 

de un zid negru, uriaş. 

Zidul mi-a vorbit şi basul sonor care a ieşit din el era vocea 
inconfundabilă a lui Sharon. 

— Portman! N-ar trebui să fii în menajeria lui Miss Wren 
curatand custile urşilor-vârcolac? 

Miss Peregrine ieşise furioasă din cameră înainte să-mi spună 
care era pedeapsa mea, dar cumva Sharon aflase. Vestile 
stânjenitoare călătoresc repede. 

— Cum ai aflat despre asta? l-am întrebat. 

— Pereţii au urechi, prietene. O să ţi le arăt cândva: trebuie să le 
cureti regulat de ceară. 

M-am înfiorat, încercând să-mi alung imaginea din minte. 

— Tocmai acolo mă duceam. 

— Ce ciudat! Bucla aia e la parter. 

Şi-a încrucişat braţele pe piept şi s-a aplecat către mine: 

— Ai provocat multă agitaţie pe-aici, ştii? Ai ciufulit multe pene. 

— Eu şi prietenii mei n-am vrut să supărăm pe nimeni. Pe 
cuvânt. 

— Nu zic c-a fost rău ce-ai făcut, a spus el şi şi-a coborât vocea. 
Uneori e cazul să ciufuleşti nişte pene. Dacă înţelegi ce vreau să zic. 

— Înî, am zis eu foindu-mă nervos. 

În orice moment, o ymbrynă putea să treacă pe acolo şi să mă 
vadă. 

— Nu tuturor le place cum conduc ymbrynele. Sunt prea 
obişnuite să ia singure deciziile. Nu se consultă cu nimeni. Nu cer 
părerea altora. 

— Înţeleg la ce te referi, am zis. 

— Da? 

Intelegeam. Dar nu voiam să vorbesc despre asta chiar atunci. 

Sharon s-a aplecat şi mai tare şi mi-a şoptit la ureche: 

— Sâmbăta viitoare, pe seară, e o întâlnire în vechiul abator. Mi- 
ar plăcea să vii şi tu. 

Răsuflarea lui era rece şi mirosea a tarana. 

— Ce fel de întâlnire? am întrebat. 

— Ei, doar nişte oameni care gândesc la fel, făcând schimb de 
idei. Prezenţa ta ar fi foarte apreciată. 

Am scrutat adâncul glugii lui. În bezna din ea am întrezărit 
scânteierea vagă a unor dinţi albi. 

— O să vin, am zis eu. Dar să nu te aştepţi să mă ridic împotriva 
ymbrynelor. 

Strălucirea din interiorul glugii lui s-a latit, descriind un zâmbet. 

— Nu asta faci acum? 

— E mai complicat de-atât. 

— Sunt convins! 

Sharon s-a îndreptat cât era de înalt şi mi s-a dat la o parte din 
cale. 

— Secretul tău e în siguranţă. 

Şi-a întins mâna. 

— O să ai nevoie de ăsta. 

Era un bilet. Pe o parte era imprimat MINISTERUL 
AFACERILOR TEMPORALE şi pe cealaltă: ORIUNDE. 

— Buclele din America sunt foarte bine păzite. Situaţia de acolo e 
tensionată. Nu poţi să laşi pe oricine să se ducă. 

Am încercat să iau biletul, dar el l-a reţinut o clipă. 

— Sâmbătă, a zis şi şi-a desfăcut degetele. 

Acum, când călătoream singur, îmi era mai uşor să mă deplasez 
dintr-un loc într-altul. După ce în ultima săptămână fusesem nevoit 
să-mi fac mereu griji cu privire la trei sau patru persoane, era un 
sentiment eliberator să pot străbate cu paşi repezi un hol aglomerat 
fără să mă uit peste umăr, să mă pierd fără efort în mulţime, să îi 
dau numai biletul meu funcţionarului. Era un ins solid, cocotat pe 
un scăunel îndărătul unui birou, şi s-a uitat la biletul meu cu acces 
universal de parcă nu ar mai fi văzut unul. 

— Ai haine moderne, a zis el măsurând-mă din priviri. Te-au 

verificat costumierii de anacronisme? 

— Da. Au zis că-s in regulă. 

— Ti-au dat o aprobare? 

— Aaa. Da, am zis eu pipăindu-mi buzunarele. Stati să văd unde 
am pus-o. 

În spatele meu se formase o coadă. Funcţionarul se ocupa de cinci 
uşi deodată şi începea să-şi piardă răbdarea. 

— Acoperă-te cu una dintre hainele din dulapul de colo! a zis el 
făcându-mi semn să trec. Dacă ai nevoie de o hartă, găseşti una în 
buzunar. 

I-am mulţumit şi m-am îndreptat către uşă. Plăcuța aurie de pe ea 
anunţa: MAGAZINUL UNIVERSAL BULLOCK'S, NEW YORK, 8 
FEBRUARIE 1937. 

Am intrat, am luat dintr-un cârlig de lângă uşă o haină neagră 
cam ponosită - garderoba pentru urgente — şi am tras-o peste 
hainele mele. Am mers până în fundul încăperii mici şi oarecare şi, 
după o scurtă clipă de întuneric şi de-acum familiara ameteala a 
călătoriei prin timp, am auzit cum zgomotele de dincolo de uşă se 
schimbaseră. Am ieşit într-un magazin universal. Părea să se fi 
închis de curând: pe podea zăceau rafturi goale şi manechine 
dezbrăcate şi acoperite de praf, iar prin ferestrele acoperite cu ziare 
intra o lumină stinsă. La intrarea din faţă era un paznic somnoros şi 
mi-am dat seama după uniformă, care semăna cu a funcţionarului 
de la plecări, că era unul de-ai noştri. Treaba lui era să-i verifice pe 
cei care voiau să intre pe Pogonul Dracului, nu pe cei care voiau să 
iasă, şi fiind un singur călător, şi încă unul fără bagaje, a fost floare 
la ureche să trec pe lângă el cu un salut scurt din cap. 

Apoi eram pe stradă, zorind pasul pe Sixth Avenue într-o zi 
mohorâtă de iarnă, pe lângă o spălătorie din care aburii se revărsau 
pe trotuar, pe lângă grămezi de zăpadă înnegrită, pe lângă o coadă 
compusă din bărbaţi care tremurau de frig în paltoane zdrentuite şi 
un semn care anunţa: MESE CALDE - UN CENT. Am băgat mâna 
în buzunarul hainei mele şi am găsit o hartă rudimentară. Arăta 

intrarea în bucla din magazinul universal şi, la o jumătate de 
kilometru în faţa mea, membrana ei exterioară, dincolo de care se 
afla prezentul. Pe hartă scria să o arzi după ce citeai, aşa că am 
aruncat-o într-un butoi aprins, în jurul căruia se înghesuia un grup 
de inşi zdrentarosi. Începând eu însumi să tremur, am luat-o la 
fugă. 

După câteva cvartale am început să simt aerul subtiindu-se şi 
tremurând în jurul meu. Peste încă puţin timp, am trecut prin 
membrana buclei din 1937, revenind în prezent. Aerul s-a încălzit şi 
ziua s-a înseninat pe loc, iar clădirile s-au ridicat la înălţimi 
ameţitoare. 

Am oprit un taxi, i-am dat şoferului adresa de pe cutia de 
chibrituri şi zece minute mai târziu trăgeam în faţa unei clădiri de 
cărămidă împănată cu scări de incendiu. La parter era un mic 
restaurant chinezesc: Hong’s. În vitrină atarnau rate si deasupra usii 
era un lampion roşu. Am plătit taxiul, am intrat şi l-am întrebat pe 
chelner unde-l găsesc pe H. Părea nedumerit, dar i-am arătat cutia 
de chibrituri şi atunci el a incuviintat şi m-a condus afară. 

— Numărul patru, intrarea prin spate, a zis el arătându-mi o alee. 
Spune-i că chiria vine miercuri. 

Pe alee era un telefon cu monede — un lucru ciudat de demodat în 
New Yorkul modern — adăpostit într-o cabină a cărei uşă se plia. 
Cabina telefonică se afla între intrarea din spate a localului, de unde 
se auzeau sfârâitul mâncării şi zăngănitul vaselor, şi o uşă care 
ducea în holul unui bloc părăginit. Am deschis-o şi am intrat într-un 
hol cu cutii poştale înşirate pe un perete şi două lifturi pe celălalt, 
unul având pe uşă anunţul DEFECT. 

Ce etaj? Am apăsat pe butonul liftului şi, când uşa acestuia s-a 
deschis cu un clinchet, l-am simţit: acel junghi în stomac care mă 
vestea că prin preajmă e un suflet-pierdut. Senzatia putea însemna 
că acesta era în clădire în acel moment sau că venise şi plecase de 
atâtea ori, încât lăsase o urmă permanentă. Sufletul-pustiu nu putea 
fi decât cel care-i aparţinea lui H. 

Am urcat în lift şi am apăsat pe butonul pentru ultimul etaj, 15. 
Uşa s-a închis scrâşnind. Liftul a pornit să urce. 

În timp ce urca, puteam să simt busola dureroasă din stomacul 
meu schimbându-şi poziţia: drept în sus la început, apoi coborând, 
pe măsură ce liftul urca. Când am trecut de etajul al paisprezecelea, 
ajunsese aproape la 90 de grade, apoi am urcat la cincisprezece. 

Liftul s-a oprit. Uşa s-a deschis. Am observat imediat două 
lucruri care nu erau deloc în regulă. Primul era o dâră de sânge ce 
străbătea mijlocul coridorului. Văzând-o, mi-am coborât privirea 
către picioarele mele: dara ducea până în colțul din spate al liftului, 
unde o băltoacă se coagula rapid. 

Inima a început să-mi bubuie în piept. Cineva era rănit, şi încă 
rău de tot. 

Al doilea lucru pe care l-am remarcat a fost că de la jumătatea 
coridorului nu mai era lumină. Deloc. Nu era pur şi simplu 
penumbră. Nu vedeam podeaua, pereţii, tavanul. Şi busola mea 
indica drept către bezna aceea. 

Însemna că Noor era aici. Noor era aici şi se petrecuse ceva 
groaznic. Ajunsesem prea târziu. 

Am luat-o la fugă pe hol, urmând dâra de sânge în beznă. Când 
nu mi-am mai putut distinge picioarele pe podea, am încetinit puţin 
şi mi-am întins braţele înainte, lăsând durerea de stomac să-mi fie 
călăuză. Am cotit şi m-am împiedicat de o cutie pe care cineva o 
lăsase pe hol. După alti câţiva paşi prin beznă, acul busolei s-a rotit 
brusc la dreapta, către uşa unui apartament. 

Fusese lăsată întredeschisă şi mi s-a părut că întrezăresc în sfârşit 
o dâră de lumină. Am împins uşa în lături. Era neaşteptat de grea, 
de parcă ar fi fost din oţel securizat. Am urmat lumina pe un hol 
scurt şi printr-o bucătărie înghesuită, plină cu vase murdare, până 
într-o sufragerie. O vizuină prăpădită, ticsită cu plante în ghivece, în 
care domnea un miros dulceag. 

Noor era ghemuită într-un colt, pe o sofa. Trupul ei emana o 
lumină portocalie discretă, care umplea încăperea. Nu mişca. 

Am alergat către ea. Părul îi acoperea fata. Am răsucit-o cu 
blandete pe spate, mijind ochii ca să mi-i apăr de lumina pe care o 
emana. Mi-am apăsat două degete pe gâtul ei. Pielea îi era fierbinte. 
După un moment am descoperit o arteră şi pulsul şi am răsuflat 
uşurat. 

Din cealaltă parte a încăperii a răsunat un vaier strident şi 
straniu. M-am răsucit în loc. H zăcea pe spate pe un vechi covor 
persan. Sufletul lui pustiu îl încălecase, cu una dintre limbile lui 
musculoase înfăşurate în jurul taliei lui H şi cu celelalte două 
cuprinzându-i încheieturile. Părea gata să-i crape craniul şi să-i 
înfulece creierul. 

— Pleacă! am strigat şi sufletul-pustiu s-a oprit din văicărit ca să 
şuiere spre mine. 

Nu se pregătea să-l omoare, am înţeles eu. Prietenul lui era pe 
moarte. 

Plângea! 

Am invocat câteva cuvinte în limba arătărilor, ca să-l alung. A 
şuierat din nou la mine, şi-a descolăcit fără tragere de inimă limbile 
din jurul încheieturilor lui H şi s-a retras în bucătărie. 

Am îngenuncheat lângă bătrân. Sângele îi îmbiba cămaşa, 
pantalonii şi covorul de sub el. 

— H! Sunt Jacob Portman! Mă auziti? 

El s-a dezmeticit. Ochii lui m-au descoperit. 

— Fir-ar sa fie, fiule, a zis el strâmbându-se. Chiar că nu esti in 
stare să urmezi un ordin! 

— Trebuie să vă ducem la spital! 

Am încercat să-mi strecor braţele pe sub el. A gemut de durere şi 
sufletul-pustiu din bucătărie a lăsat să-i scape un vaiet. 

— Las-o baltă! Am pierdut deja prea mult sânge. 

— Aveţi o şansă! Trebuie să... 

El s-a tras de lângă mine. 

— Nu! 

În vocea şi braţele lui era o forţă care m-a surprins, dar pe urmă 

s-a prăbuşit la loc pe podea. 

— Nu mă face să-l asmut pe Horatio pe tine! Tot cartierul foşgăie 
de oamenii lui Leo. Dacă ies din nou de aici, o să plouă cu gloanţe. 

În colţul ei, Noor a scos un geamăt. Am văzut-o foindu-se pe 
canapea, dar ochii îi erau în continuare închişi. 

— O să fie OK, a zis H. A încasat o doză zdravănă de praf de 
adormit, dar o să-şi revină. 

S-a crispat şi ochii i s-au incetosat. 

— Apă! 

Am sărit în picioare şi m-am repezit către bucătărie, dar, înainte 
să fac trei paşi, una dintre limbile sufletului-pustiu plutea deja pe 
lângă mine, înfăşurată în jurul unui pahar care clipocea. L-am ajutat 
pe H să se ridice în şezut, în timp ce limba sufletului-pustiu îi ducea 
paharul la buze, şi m-am minunat de tandretea stranie a gestului. 

H a terminat de băut, iar limba sufletului-pustiu a îndepărtat 
paharul, aşezându-l pe o masuta de cafea. 

— L-aţi dresat bine, am zis. 

— Pân-acum ar fi şi cazul, a zis el. Suntem împreună de mulţi 
ani. Parcă suntem un cuplu căsătorit de mult. 

Şi-a înclinat capul ca să se examineze. 

— La dracu’, m-au facut svaiter! 

A tuşit, umplând aerul cu o ceaţă de mici picături de sânge. 

Sufletul-pustiu a gemut şi s-a foit. Se furişase afară din bucătărie 
şi stătea ghemuit în apropiere, iar din ochii lui negri lacrimi uleioase 
se scurgeau pe obraji şi pe batista pătată legată în jurul gâtului. 

L-am privit pe H şi brusc mi-a venit şi mie să plâng. „Se întâmplă 
din nou”, mi-am zis în gând şi mi s-a pus un nod în gât. „lar pierd 
pe cineva.” 

Mi-am înghiţit un suspin şi am îngăimat: 

— Ce s-a întâmplat? 

— Ar fi trebuit să fie floare la ureche, a gemut el. O simplă 
operaţiune de extragere. Dacă n-ar fi fost Horatio, care ne-a cărat pe 
amândoi de-acolo, am fi cu toţii prizonierii lui Leo. 

A oftat. 

— Cred c-am îmbătrânit. 

— De ce nu m-aţi lăsat să vă ajut? 

— Nu puteam să risc să fii rănit, a zis el. 

Privea dincolo de mine, în tavan, de parcă şi-ar fi imaginat ceva. 

— Băiatul cel special al lui Abe. Bebeluşul Moise în cosuletul lui. 

— Ce vreţi să spuneți? l-am întrebat. 

El şi-a întors capul către Noor. 

— Poţi s-o ajuţi pe domnişoara Pradesh acum. Eu o să mor, aşa că 
nu are cine altcineva s-o facă. 

— Ce să fac? Unde să ne ducem? 

— Pentru început, plecaţi din New York. 

— Am putea merge pe Pogonul Dracului. 

— Nu. Ymbrynele ar trimite-o pur şi simplu înapoi la Leo. Ele nu 
ştiu cât e de importantă. 

Îşi pierdea cunoştinţa şi abia mai mormăia cuvintele. 

— Nici ea nu ştie. 

— De ce e atât de importantă? 

— Ştii că, înainte să i se dea cu praf, mi-a salvat fundul de trei 
ori? Deşi eu ar fi trebuit să o salvez pe ea? a zis el râzând încet. 
Păcat că smecheria ei cu becurile nu poate opri gloantele. 

Îşi pierdea şirul gândurilor. Pleoapele începeau să i se închidă. 

Mi-am pus o mână pe obrazul lui, simtindu-i asprimea bărbii, şi 
l-am silit să mă privească. 

— H, de ce e importantă fata? 

— L-am jurat bunicului tău. Să nu te implic. 

— Ei, e prea târziu pentru asta. 

El a incuviintat cu tristeţe. 

— Cred că da, a zis şi a respirat tremurător. E una dintre cei şapte 
a căror venire a fost prevestită. 

Mă aşteptasem la o grămadă de lucruri, dar nu la ăsta. 

— Una dintre cei şapte. Şapte ce? 

— Vor fi cei care îi vor emancipa pe deosebiți. Aşa spune 

Apocryfonul. 

— Ce e asta, o profetie? 

— Scrieri de cu mult timp în urmă. Naşterea ei prevesteşte 
sosirea unei noi ere. Una foarte periculoasă. 

S-a strâmbat de durere şi a închis ochii. 

— De aia o vânează oamenii ăia. 

— Cei cu elicopterul şi maşinile negre. 

— Chiar ei. 

— Sunt unul dintre clanuri? 

— Nu. Mai rău. E o societate secretă străveche de-a obisnuitilor. 
Care vor să ne supună şi — s-a crispat şi a respirat printre dinţii 
inclestati — să ne controleze. 

Respira cu greutate, gâfâind între două cuvinte. 

— N-avem timp de lecţii de istorie. Du-o pe fată la V! E ultima 
dintre noi. Ultimul vânător. 

— V, am zis cu mintea începând să-mi zbârnâie. Din registrul lui 
Abe. Cea care s-a antrenat singură. 

— Da. Locuieşte în vântul cel mare. Nu vrea să fie găsită, deci ai 
grijă. Horatio, harta e în seif... 

Sufletul pustiu a mârâit, s-a apropiat de un perete şi a dat la o 
parte un tablou, dezvăluind un mic seif. În timp ce Horatio forma 
cifrul, m-am concentrat asupra lui H. L-am simţit tot mai moale. 

— H, trebuie să ştiu un lucru, am zis strângându-i mâna. 

Îşi pierdea cunoştinţa şi gândul că această ultimă şi cea mai bună 
legătură cu secretele bunicului meu era pe punctul de a fi tăiată a 
doborât o barieră în mine. Un lucru pe care încercasem să-l 
zăgăzuiesc de când îl auzisem. 

— De ce ar spune cineva că bunicul era un ucigaş? 

H m-a privit cu o intensitate reînnoită. 

— Cine ţi-a zis asta? 

M-am aplecat mai tare. Tremura. l-am povestit pe scurt acuzaţiile 
nebunesti ale lui Leo. Că-i furase fina. Că omorâse oameni. Nu, nu 
oameni — copii. 

H ar fi putut spune: „Sunt invenţii de-ale strigoilor.” Ar fi putut 
spune simplu: „E o minciună.” Dar n-a zis nici una, nici alta. A zis: 

— Deci ştii. 

Pentru o clipă mi s-a făcut negru în faţa ochilor. Şi îndoiala a 
început să se răspândească prin mine ca un virus. 

— Ce vreți să spuneţi? Despre ce e vorba? 

ÎI apucasem pe H de umeri şi-l scuturam. Sufletul-pustiu a tipat, 
şi-a înfăşurat o limba în jurul taliei mele şi m-a smuls de lângă H. 
Am străbătut în zbor jumătate din cameră, alunecând pe podea 
până m-am oprit în piciorul unei mese. 

M-a copleşit o spaimă cumplită: că acuzaţiile lui Leo fuseseră 
adevărate. Că acesta era secretul bunicului meu. Că nu încercase să 
mă protejeze ca să pot duce o viaţă normală sau ca să nu fiu găsit de 
strigoi sau de inamicii cei misterioşi cu maşini negre. Că, de fapt, 
mă protejase de el însuşi. 

M-am ridicat de jos. Sufletul-pustiu şuiera către mine, aplecat 
asupra lui H, blocându-mi vederea. I-am ordonat pe limba lui să se 
dea la o parte, dar mi s-a împotrivit. Sau poate H şi sufletul-pustiu 
mi se împotriveau amândoi. 

Am alergat către sufletul-pustiu strigând: „Pleacă, pleacă şi lasă- 
|!” şi a făcut-o, sărind pe tavan, unde a rămas agăţat cu una dintre 
limbi de o aplică. Pentru o fracțiune de secundă, un detaliu straniu 
mi-a reţinut atenţia. De tavan atârna o pădure de odorizante. Ca să 
acopere mirosul, normal. Fiindcă sufletul-pustiu locuia aici. 

Am îngenuncheat lângă H. 

— Îmi pare rău. 

De data asta nu l-am atins. 

— Vă rog! Spuneti-mi ce a facut! 

— Ne-au păcălit. De şapte ori ne-au păcălit. 

— Cine? 

— Societatea. 

Nu eram atent decât pe jumătate. Nu voiam să ştiu decât un 
lucru. 

— Bunicul a omorât copii? 

— Nu. Nu. 

— l-a răpit? 

— Nu. 

Chipul îi era schimonosit de durere şi de ceva ce părea regret. 

— Am crezut... a zis el gâfâind. Am crezut că-i salvam. 

M-am lăsat înapoi pe călcâie, cuprins de o ameteala subită. „N-a 
fost un ucigaş. N-a fost un om rău.” Nu-mi dădusem seama cât de 
mult mă apăsase pe suflet. 

— Am făcut mult bine, a zis el. Am făcut şi greşeli. Dar intenţiile 
lui Abe au fost întotdeauna bune. Şi te-a iubit foarte, foarte mult. 

Vocea i-a scăzut până la o şoaptă. 

Am simţit în ochi intepaturile lacrimilor. 

— Îmi pare rău! 

— Nu. Să nu-ţi para! 

Cu ultimele puteri, şi-a pus mâna pe braţul meu. 

— Acum torta e in mâna ta. Îmi pare rău doar că nu-s mai multi 
care să te ajute s-o porţi. 

— Mulţumesc! O să încerc să vă fac mândri pe amândoi, am zis 
eu. 

— Ştiu c-aşa o să faci, a zis el zâmbind. Acum a sosit momentul. 

Şi-a ridicat privirea către tavan. 

— Horatio, coboară! 

Sufletul-pustiu a început să se împotrivească controlului meu. 

— Lasă-l să coboare! a zis H. Cu mult timp în urmă, i-am făcut o 
promisiune acestei sărmane fiinţe şi trebuie îndeplinită înainte să 
mor. Lasă-l să se apropie! 

M-am ridicat, m-am dat îndărăt şi l-am eliberat. Sufletul-pustiu s- 
a lăsat să cadă pe podea. 

— Vino aici, Horatio! Simt că nu mai am mult. Vino-ncoace! 

Sufletul-pustiu s-a furişat către H. Bătrânul a încercat să-mi 
întoarcă spatele. 

— Nu te uita! Nu aşa vreau să-ţi aminteşti de mine. 

Sufletul-pustiu l-a încălecat pe H şi i s-a aşezat pe piept. Când mi- 
am dat seama ce urma să se petreacă, am încercat să-i ordon 
creaturii să plece — am tipat la ea —, dar H mă bloca. 

L-am auzit şoptindu-i făpturii: 

— Ai fost un băiat tare bun, Horatio. Nu uita ce te-am învăţat! 
Acum dă-i drumul! 

Sufletul pustiu scâncea şi tremura. 

— E OK, zicea H cu blandete, mângâind mâna ca o gheară a 
făpturii. O să fie OK. 

Nu m-am uitat când s-a întâmplat, deşi n-o să uit niciodată 
sunetul. Când m-am întors din nou, ochii lui dispăruseră. Orbitele 
arătau ca două prune coapte din care cineva muşcase zdravăn. 
Sufletul-pustiu mesteca, cu umerii zgâlțâindu-se, şi scotea nişte 
sunete între agonie şi extaz. După un minut s-a ridicat şi s-a întors 
încet, copleşit parcă de ruşine. 

— Te iert, a zis H. Te iert, frate. 

Nu părea să-i vorbească sufletului-pustiu, ci aerului. Unei 
fantome. 

Apoi a murit. 


290 


Eu şi sufletul-pustiu ne-am privit peste trupul lui H. Am încercat 
să preiau controlul asupra lui. 

„Stai jos!” 

Crezusem că avea să fie mai uşor să-l controlez acum, că stăpânul 
lui murise. Dar ordinul meu n-a avut niciun efect. 

Am mai încercat o dată şi încă o dată, fără rezultat. Am început 
să plănuiesc cum să-l ucid înainte să se hotărască să îmi înfulece şi 
mie globii oculari şi pe urmă pe ai lui Noor. 

Sufletul-pustiu şi-a deschis gura cât a putut de mare, şi-a derulat 
cele trei limbi şi a scos un sunet îngrozitor, un schelălăit atât de 
ascuţit, că m-am aşteptat să văd ferestrele crăpându-se. Am apucat 
un prespapier de alamă de pe o masă din apropiere şi m-am 

pregătit pentru o luptă urâtă. 

Dar sufletul-pustiu nu s-a repezit la mine. S-a împleticit îndărăt şi 
după câţiva paşi s-a lovit cu spatele de perete şi s-a oprit. Apoi 
durerea surdă care mă anunţa ori de câte ori se afla vreun suflet- 
pustiu prin preajmă a început să se diminueze cu repeziciune. În 
acelaşi timp, limbile creaturii au început să se micşoreze. S-au strâns 
şi s-au încolăcit, au devenit cafenii şi apoi au căzut, ofilite ca florile 
moarte. 

Sufletul-pustiu zăcea rezemat de perete, cu capul plecat şi cu 
pieptul ridicându-se şi coborând ca şi cum tocmai ar fi alergat la 
maraton. Apoi s-a prăbuşit pe podea şi a început să tremure din tot 
trupul, pradă unor convulsii violente. 

Am traversat încăperea încet, apropiindu-mă de el cu paşi 
prudenti si masurati, pentru cazul că era o şmecherie. Apoi, la fel de 
brusc cum se porniseră, convulsiile s-au oprit. În aceeaşi clipă 
durerea din stomacul meu a pierit. 

Sufletul-pustiu s-a mişcat. Şi-a întors capul şi m-a privit. Ochii lui 
nu mai erau lacuri negre, înlăcrimate. Acum erau cenuşii şi se 
deschideau tot mai mult la culoare de la o clipă la alta, 
transformându-se treptat într-un alb fără pupile. 

Se transforma în altceva: devenea strigoi. L-am privit vreun 
minut, scârbit, dar fascinat, gata să-i crăp capul cu prespapierul la 
nevoie. 

Trupul a început să i se zvârcolească. Mişcarea părea involuntară, 
ca şi cum organele din cavitatea toracică ar fi suferit o metamorfoză. 
Respirația lui, umedă şi gâfâită ca a tuturor sufletelor-pustii, s-a 
liniştit şi a devenit regulată. Era aproape ca şi cum aş fi fost 
martorul unei naşteri. 

S-a ridicat în capul oaselor şi m-a privit. 

Am făcut un pas îndărăt, căci tocmai îmi venise o idee. Fiinţa asta 
fusese tovarăşul lui H vreme de ani de zile. Văzuse şi auzise tot 
felul de lucruri. Şi acum era aproape umană. Ce ar fi putut să îşi 
amintească, dacă mai era capabilă să aibă amintiri? Cât din viaţa sa 

trecută de suflet-pustiu mai păstra un strigoi? Cât de repede i se 
ştergeau amintirile? 

— Vorbeşte! Spune ceva! i-am ordonat. 

S-a mulţumit să mă privească fix. N-a scos nici măcar un geamăt. 
Poate că strigoii se năşteau ca vitele de tăiere, capabile să stea în 
picioare şi chiar să alerge, dar mute şi neştiutoare. 

Şi-a întins braţul, s-a sprijinit de zid şi s-a ridicat încet în picioare. 
A înaintat cu paşi târşâiţi până la o masuta şi a smuls fata de masă 
de pe ea. Am crezut că voia să şi-o înfăşoare în jurul taliei — ca şi 
cum şi-ar fi dat brusc seama că era gol şi s-ar fi ruşinat —, dar, în loc 
s-o facă, a şontâcăit până la H, a îngenuncheat lângă el şi i-a acoperit 
faţa. 

Asta însemna că îşi amintea ceva: că H fusese stăpânul lui. 

— Poţi să vorbeşti? Vreau să-ţi aud vocea, am zis. 

S-a întors să mă privească, cu trăsăturile inerte, clătinându-se 
uşor pe picioare. Gura i s-a deschis şi din ea a ieşit un sunet. 

— Eeeeee. 

Un vaiet, nu un cuvant. Dar era mai bine decat nimic. 

— Da, am zis eu. Cum te cheama? 

Şi-a clătinat capul de la stânga la dreapta. Se străduia din 
răsputeri să-şi afle cuvintele, dar se părea că peste creierul lui se 
lăsase o ceaţă groasă. 

A deschis gura din nou. A tras aer adânc în piept. 

Un țipăt a sfărâmat tăcerea. Noor era în capul oaselor, îngrozită, 
plimbându-şi ochii de la strigoi la mine şi la H, mort şi acoperit cu 
un giulgiu. 

— E în regulă! i-am strigat eu. Totul e în regulă! 

Dar tonul meu încordat şi scena din faţa ei mă contraziceau. 
Acum, că se transforma, sufletul-pustiu putea fi văzut de oricine. 
Noor se trezise deodată în mijlocul unei scene înspăimântătoare şi 
lumina dinăuntrul ei, care pulsase cu blandete cât timp dormise, era 
acum o stea luminoasă urcând prin coloana gâtului ei. Am înaintat 
către ea, repetându-i că nu era în pericol, dar ea clătina din cap, 

părând a nu fi în stare să vorbească. Părea speriată. Nu de mine, de 
strigoi sau de mort, ci de lucrul dinăuntrul ei, pe care nu ştia cum 
să-l oprească. Era nou-venita în lumea deosebitilor şi nu putea să-şi 
controleze pe deplin puterile. 

M-am aruncat la podea şi mi-am acoperit capul cu braţele. Printre 
degete, am văzut-o pe Noor înfigându-şi mâinile în canapea si 
întorcându-şi privirea dinspre mine. Pe gură şi pe nas i-a ieşit o 
explozie, ca un strănut din lumină: o emanatie în formă de con care 
a vuit prin aer şi a explodat în bucătărie. Pereţii, podeaua şi 
apartamentul întreg; s-au cutremurat. Un val fierbinte de presiune a 
suflat pe deasupra mea, pârlindu-mi perişorii fini de pe ceafă. A 
răsunat larma asurzitoare a faiantei sparte, a vaselor crăpate şi a 
metalului deformat şi brusca lumină orbitoare a exploziei m-a silit 
să închid ochii. 

Când s-a mai întunecat, am ridicat din nou capul. În cameră era o 
nouă lumină, nu strălucirea portocaliu-roşiatică emanată de Noor, ci 
lumina zilei pătrunzând printr-o fereastră deschisă. Fumul se 
revărsa din bucătărie. Semi-strigoiul nu se vedea nicăieri. Reculul 
exploziei o azvârlise pe Noor de pe canapea pe podea, unde o 
auzeam gemând. 

— Noor? am zis ridicându-mă prudent. Eşti rănită? 

— Mă doare capul de mor, am auzit-o zicând, apoi chipul ei s-a 
ivit de după canapea. Altminteri... 

S-a privit: 

— N-am nicio gaură. Tu? 

Când vorbea, îi ieşea fum pe gură. 

— Sunt OK, am zis eu. Nu ştiu dacă mă mai ţii minte, dar... 

— Jacob. 

A rămas după canapea, supraveghindu-mă. 

— Ce cauţi aici? 

Mi-am îndreptat ţinuta. 

— Am venit să te ajut. 

— Până acum asta n-a mers chiar bine. Pentru nimeni. S-a uitat la 

H şi s-a înfiorat. Şi-a culcat capul pe canapea. 

— Îmi tot spun că nimic din astea nu-i aievea, a zis ea cu faţa 
înfundată în perne. Dar nu par să mă mai trezesc odată din coşmar. 

Şi-a ridicat capul şi m-a privit: 

— Fir-ar să fie! Esti încă aici! 

— Nu visezi, i-am zis. Am trecut şi eu prin asta acum câteva luni. 
Ştiu precis ce simţi. 

— Ba sunt convinsă că nu, a zis ea. Ce-ar fi să-mi spui pur şi 
simplu ce naiba se petrece? 

— Ar dura câteva ore, dar rezumatul e ăsta: nişte oameni răi vor 
să pună mâna pe tine. Eu sunt unul dintre băieţii buni şi trebuie să 
părăsim New Yorkul cât mai repede. 

— Nici nu mă cunoşti. De ce mă ajuţi? 

— E cam greu de explicat, dar e un soi de afacere de familie. Şi 
am făcut şi o promisiune, am zis privind peste umăr către H. 

— Spui vreodată şi chestii care au sens? 

— O să înceapă să aibă, am zis ridicându-mă şi apropiindu-mă de 
ea. Poţi să mergi? 

Ea s-a apucat de un braţ al canapelei, s-a sprijinit de el ca să se 
salte în picioare şi a făcut un pas. 

— S-ar părea că da, a zis ea. 

— Dar să alergi? am întrebat-o. 

Ea s-a clătinat puţin şi s-a lăsat să cadă din nou pe perne. 

— Încă mai trebuie să-mi recapăt puterile, a zis ea. Şi încotro să 
fugim, mai precis? 

— Să găsim o persoană pe nume V. Lucra cu H şi cu bunicul. 
Asta e tot ce ştiu. 

Ea a râs clătinând din cap. 

— Ce nebunie! 

— Aşa o să fie de-acum încolo. O să te obisnuiesti. 

În spatele nostru s-a auzit un zgomot şi, întorcându-ne, am zărit 
spinarea albă şi cocoşată a creaturii care fusese un suflet-pierdut, 
dar care nu devenise încă strigoi. Era ghemuit pe pervazul ferestrei 

ca un gargui, cu mâinile încleştate pe cadru. Avea trupul înclinat 
către stradă, de parcă se pregătea să sară. 

Noor s-a făcut mică pe canapea. 

— ÎI cheamă Horatio, am explicat eu. Nu l-ai putut vedea până 
acum, dar a fost tot timpul alături de bătrân. 

— Eeee, a zis semi-strigoiul întorcându-se să ne privească peste 
umăr. $sss... ase. 

— Sase! Asta ai zis? 

Entuziasmat, am facut un pas catre el, dar a scos un tipat ascutit 
de avertisment si a fost gata sa-si dea drumul. 

Am incremenit şi am ridicat mâinile în aer. 

— Nu! 

Părea în acelaşi timp nou-născut şi infinit de bătrân. Şi foarte, 
foarte obosit. 

A deschis din nou gura: 

— Deee, a zis semi-strigoiul. 

Noor s-a aplecat înainte pe canapea. 

— Ăla a fost un D? 

— Cinnn... ci. 

— Cinci, am repetat eu. 

M-am uitat la Noor cu încântare: 

— Vorbeşte cu noi! 

— Alea par să fie nişte coordonate, a zis Noor. E-6. D-5. Ca pe o 
hartă. 

„Ca pe o Hartă a Zilelor.” 

— În furtună, a zis semi-strigoiul cu o voce piţigăiată, 
tremurătoare. 

Putea vorbi! 

— În inima... furtunii. 

— Ce e? Ce e în inima furtunii? am întrebat eu. 

— Cea pe care o cauţi. 

Şi-a desprins o mână de pe rama ferestrei şi a arătat către perete. 
Peretele cu seiful care acum era deschis. 

M-am repezit către el. Suflul exploziei lui Noor azvârlise cât colo 
uşa şi podeaua era presărată cu hârtii: bancnote prinse cu o clemă, o 
singură fotografie, o carte şi o hartă veche şi hărtănită. M-am aplecat 
şi am ridicat fotografia. Era un instantaneu alb-negru al unui orăşel 
sub un cer sumbru, cu pâlnia amenințătoare a unei tornade 
apropiindu-se. 

„Inima furtunii. În mijlocul vântului celui mare.” 

Am ridicat fotografia. 

— Aici ar trebui să o găsim pe V? 

Dar, întorcându-mă, am descoperit fereastra goală. Acolo unde 
fusese semi-strigoiul cu numai o jumătate de minut mai devreme, 
nu mai era acum decât perdeaua agitată de vânt. 

M-am întors către Noor. 

— Ce s-a întâmplat? 

Ea încremenise în picioare, la jumătatea drumului către fereastră, 
cu ochii mari. 

— Pur şi simplu şi-a dat drumul... 

Din strada de dedesubt s-au auzit tipete. Noor s-a repezit sa vada 
ce era. 

— Nu! i-am şuierat. Ar putea să te vada! 

Ea şi-a dat seama prea târziu şi s-a lăsat pe vine lângă fereastră. 

— Cred că tocmai m-au văzut. 

— Nu-i nimic. O să ieşim prin spate. 

Am luat harta, banii şi fotografia şi m-am întâlnit cu Noor sub 
fereastră. Stăteam amândoi pe vine, cu genunchii atingându-ni-se, 
cu o adiere ciufulindu-ne părul. 

— Eşti pregătită? am întrebat-o. 

— Nu. 

Dar nu părea speriată şi în ochii ei era o provocare. 

— Ai încredere în mine? 

— Nu, la naiba! 

Am izbucnit în râs. 

— Mai avem de lucrat la asta. 

l-am întins mâna. 
Ea mi-a luat-o. 

După ce a izbutit să înfrângă monștrii care aproape i-au distrus kimea deosebită, Jacob 
Portman s-a întors în casa părintească, în Florida. Tor aici se află si Miss Peregrine, 
Emma și prietenii lor deosebiți, încercând din rispureri să pară de-ai locului. Lectiik 
loc de „normalitate” sunt întrerupte brusc atunci când gaşca descoperă un buncăr 
ascuns, care i-a aparţinut lui Abe, bunicul lui Jacob. O nouă lume li se perindă în faţa 
ochilor. Trecutul de agent dublu al bunicului începe, incer-incer, să iasă la iveală, odată 
cu o nouă misiune pentru Jacob: aceca de a găsi și de a salva un copil deosebit, cu puteri 
speciale, incă necontactat, 


În Harta zilelor, copiii deosebiți trebuie să fic, încă o dată, la înălțime, nevoiți să se 
descurce şi în lumea obişnuită, și în aceca deosebită, fără reguli si fără ymbryne. li 
aşteaptă noi aventuri, dar și noi pericole, departe de Miss Peregrine. 

„Harta zilelor ne prezintă un Ransom Riggs in toată spendoarea takntului siu, 

